
NOTA EDITORULUI 


În primul volum al ediţiei noastre am inclus poeziile lui 
Dimitrie. Bolintineanu apărute în volume pînă în 1865. Iniţial, 
cel de al doilea volum al ediţiei era proiectat să cuprindă poe- 
ziile publicate de poet în volume între 1865 şi 1872, cînd îşi 
sfirşește viaţa, cel de al treilea volum destinat creaţiei lirice a 
lui Dimitrie Bolintineanu urmînd să fie alcătuit din poeziile 
sale rămase în periodicele vremii, tipărite postum și inedite, la 
care se adaugă versurile sale traduse de el însuși în limba fran- 
ceză, din volumul Brises d'Orient, apărut în 1866. La definiti- 
varea celui de al doilea volum al ediţiei noastre am constatat însă 
că luase proporţii prea mari, ceea ce ar fi condus, pe de o parte, 
la o îngreunare a lecturii lui şi, pe de altă parte, la un aspect 
grafic, dimensional, mai puţin adecvat. De aceea, din motive 
tehnice, l-am împărţit în două. Așadar, modificînd proiectul ini- 
țial, poeziile lui Dimitrie Bolintineanu publicate în volume între , 
1865 și 1872 vor constitui volumele II și III ale ediției noastre, 
ambele apărînd în același timp. : ` 

În ultima parte a vieții şi activității sale, Dimitrie Bolin- 
tineanu şi-a tipărit poeziile fie în volume unitare, cu configu- 
rație proprie, fie în broșuri succesive, cu caracter periodic, dar 
sub acelaşi generic, sau ca anexe la volume ce conțineau scrieri 
de alt gen. Respectînd criteriul cronologic, în volumul II am re- 
produs poeziile cuprinse în : 

Eumenidele, Bucureşti, Tipografia Naţională, 1866. 

Conrad, București, Tipografia Naţională, 1867. 

Ștefan-Vodă cel Berbant, dramă în patru acte urmată de 
poezii noi, Bucureşti, Tipografia Naţională, 1867. 

Șase drame historice noi, București, Tipografia Naţională, 
1868. i 

În Addenda am reprodus varianta poemului Sorin, apărută 
cu titlul Sorin sau Tăierea boierilor la Tîrgovişte în volumul 
Poeziile vechi şi noi ale d-lui Dimitrie Bolintineanu. Edate sub 
îngrijirea d. G. Sion, Bucureşti, Tipografia bisericească din St. 
Mitropoile, 1855. Aşa cum vom arăta în capitolul finali de Note 
și comentarii, varianta din 1855 este net superioară ultimei ver- 
siuni din 1868, modificată structural de poet și anexată la sfîr- 
șitul volumului Șase drame historice noi, împreună cu alte poezii. 
În Nota asupra ediţiei de la primul volum al ediţiei noastre „am 
precizat că varianta din 1855 a poemului Sorin sau Tăierea boie- 
rilor la Tîrgovişte va fi reprodusă în acest volum. 

Deoarece unele satire din Eumenidele au apărut succesiv în 
mai multe broșuri, cu specificarea (Va urma), am reprodus în- 
tr-un singur loc toate părţile lor componente, pentru a le re- 
stabili unitatea și continuitatea. Astfel, după prima parte din 
satira Ștefan çel Mare şi Mihai vizitînd românii în nai şi în 
iad, apărută în nr. 5, am reprodus Urmarea vizilii lui Ștefan cel 
Mare și Mihai Viteazul în iad și în rai. Partea II, apărută în 
nr. 7, Vizita lui Ștefan cel Mare şi a lui Mihai Viteazul în iad 
și în rai (Urmare), apărută în nr. 9, şi Vizita lui Ștefan cel 
Mare și a lui Mihai în iad şi în rai. (Urmare), apărută în nr. 10. 

Deși satira Beizadea Costache din București către beizadea 
Costache din Ploiești, apărută în nr. 6 din Eumenidele, nu con- 
ţine în final specificarea (Va urma), am considerat firesc să. fie 
urmată imediat de satira Beizadea Costache din București către 
beizadea Costache din Ploieşti. Despre alegeri, apărută în nr. 8. 

Fabulele publicate de Dimitrie Bolintineanu la sfîrşitul fie- 
cărei broșuri din Eumenidele au fost culese şi grupate unitar, 
într-un ciclu distinct, după satire. 

Amplul poem Conrad se reeditează pentru prima dată inte- 
gral, în ediția noastră. Cifrele din textul poemului trimit la no- 
tele explicative ale lui Dimitrie Bolintineanu, reproduse la sfîr- 
şitul fiecărui cînt, întocmai ca în ediţia originală, din 1867. 

Poeziile și epopeea Traianida, cuprinse în volumul III al 
ediţiei noastre, au fost transcrise după următoarele volume apă- 
rute în timpul vieţii lui Dimitrie Bolintineanu, în ordine crono- 
„logică : i 

Poezii din tinerețe nepublicate încă, București, Tipografia 
Naţională, 1869. 

Traianida, poemă epică naţională, București, Librari-editori 
Socec & Compania, 1870. 

Mendale, satire politice, sociale, Bucureşti, Librăria Löbel 
& Poper, 1870. Ș 

Plângerile României, Bucureşti, Tipografia C.A. Rosetti, 1870. 

Stefan cel Tinăr-Vodă, ediţiunea a II-a, Editore: G. Constan- 
tinescu, Bucureşti, Tipografia C. A. Rosetti, 1872. 

În Addenda am reprodus varianta iniţială a epopeii Traia- 
nida, București, Tipografia lucrătorilor asociaţi, 1869, nereeditată 
niciodată pînă acum. Această variantă merită însă a fi cunos- 
cută, servind la înțelegerea completă și aprofundată a operei 
poetice a lui Dimitrie Bolintineanu. Ea se deosebește structural 
de versiunea ultimă, din 1870, care 'a fost integral modificată 
de poet. 

Poezia Lacul de la Drăgoiești a fost inclusă de Dimitrie Bo- 
lintineanu, iniţial, în volumul Poezii din tinerețe nepublicate 
încă, din 1869, de unde a reluat-o în volumul Ștefan cei Tinăr-Vo- 
dă, atît în prima lui ediţie, din 1871, cît și în cea de a doua, din 
1872. Am reprodus-o după ediţia a II-a a acestui volum. 

Poeziile apărute fără titlu în volumul Poezii din tinereţe ne- 
publicate încă au fost intitulate de noi, între paranteze drepte, 
fie cu primul lor vers, în cazul versurilor scurte, fie cu sin- 
tagma iniţială a primului vers, în cazul celor mai lungi. 

Volumele II și III ale ediţiei noastre oferă posibilitatea cu- 
noaşterii mai ample și mai adîncite a liricii lui Dimitrie Bolin- 
tineanu, aducînd la lumină un număr extrem de mare de poezii 
nereeditate niciodată pînă acum, timp de peste un secol. De 
pildă, din volumul Poezii din tinereţe nepublicate încă (1869), în 
ediția Opere alese, I, text stabilit de Rodica Ocheşanu şi Gh. 
Poalelungi, București, Editura pentru literatură, 1961, au fost 
reproduse doar două poezii, La Nicolae Bălcescu şi Lui Aman 
pictorul, din cele 290 de poezii, cîte cuprinde volumul original. De 
altfel, ediţia din 1961 a avut un caracter limitat, de readucere 
în circulație a unor texte din opera lui Dimitrie Bolintineanu, 
necesare într-o fază incipientă, de pionierat, a valorificării moş- 
tenirii noastre literare. Fără a avea pretenția de ediţie critică, 
ea nu cuprinde decît o selecţie extrem de sumară din întreaga 
operă poetică a lui Dimitrie Bolintineanu, ignorînd o întinsă 
parte din lirica deosebit de valoroasă a scriitorului, iar altă parte 
prezentiînd-o desfigurat, în fragmente disparate. De exemplu, în 
ediţia din 1961 nu figurează nici o poezie rămasă în următoa- 
rele volume apărute în timpul vieţii poetului: Colecţie din poe- 
ziile domnului D. Bolintineanu (1847), Cîntece și plingeri (1852), 

Bătăliile românilor (1859), Ştefan-Vodă cel Berbant (1867), Pln- 
gerile României (1870, Traianida (1869, 1870). Amplul poem Conrad 
a fost de-a dreptul masacrat în ediția din 1961, reproducîndy-se 
doar scurte pasaje, disparate și lipsite de coerență, comprimîn- 
du-l de la 228 de pagini, cîte are ediţia originală, la numai apro- 
ximativ 35 de pagini, iar numeroasele note explicative ale lui 
Dimitrie Bolintineanu, ce însoțesc fiecare cînt al poemului, fiind 
eliminate în întregime. Dealtfel, şi alte poezii cuprinse în edi- 
ţia din 1961 prezintă flagrante omisiuni. De pildă, din poezia 
Rabié lipsesc 5. versuri; din Fiastrii, 2 versuri; din Clerul, 10 
versuri ; din Banul Flenderiță şi Nemesis, 2 versuri; din Des- 
pre datine, 8 versuri ; din Cei ce pradă, 28 versuri ; din Serisoa- 
rea vornicului Vilara către d. Ioan Brătianu, ministrul Finan- 
țelor, 9 versuri; din Buciumul și fluierul, 21 versuri etc. 

Pe lîngă aceste omisiuni, ediţia din 1961 abundă în lecţiuni 
şi transcrieri eronate ale textelor originale. Spre edificare, adu- 
cem cîteva exemple doar din poemul Sorin sau Tăierea boieri- 
lor la Tîrgovişte, rezultate din colaţionarea textului de bază 
din volumul Poeziile vechi şi noi ale d-lui Dimitrie Bolinti- 
neanu, din 1855, notat cu cifra 1, cu cel reprodus în ediţia din 
1961, notat cu cifra 2: 1. „ce arde; încă-n ceață“ / 2. „ce ardea 
încă-n ceață“; 1. „desfășură în aer“ / 2. „desfășurată în aer“ ; 
1. „pe petricele“ / 2. „pe pietricele“ ; 1. „p-al mărilor“ / 2. „pe-al 
mărilor“ ; 1. „că-n cartea“ / 2. „că-n ceata“ ; 1. „o talie supţire“ 
2. „o talie subțire“ ; 1. „tot îi e plecat“ / 2. „totul îi e plecat“; 
1. „în dar o chem“ / 2. „în darn o chem“; 1. „îndată-o...“ / 2. 
„îndat-o...“ :. 1. „un fermec...“ / 2. „un farmec...“ ; 1. „subt ferul“ / 
2. „sub fierul“ etc. De asemenea, în ediția din 1961 a fost eli- 
minată nota finală a lui Dimitrie Bolintineanu din textul de 
bază : „Aceasta se crede că s-a întîmplat pe la anul 7052. Cro- 
nicele încă vorbesc de tăierea boierilor, şi după tradiție se ştie 
că Mircea-Vodă a tăiat pe Coadă vornicul, pe frate-său Radu, 
pe Dragul stolnicul, pe Stroe spătariul, pe Vintilă comisul ‘şi 
alții.“ i 


În ediția noastră ne-am străduit să oferim o imagine cu-. 


prinzătoare şi corectă asupra operei poetice a lui Dimitrie Bo- 
lintineanu. 


TEODOR VĀRGOLICI 


EUMENIDELE. 


1866 


SCRISOAREA VORNICULUI VILARA 
CĂTRE 
D. IOAN BRĂTIANU, MINISTRUL FINANȚELOR 


Impozitele ` A 


lencuţă Brătiene, boier mic din Piteşti, 

Acum visternic măre al Ţării Românești, 

Prin nepoţelul Iancu sau graful de Rosette, 

Eu am aflat de cinul ce-ai căpătat, băiete ! 

Eu te-am văzut pe tine acasă la părinţi, 

Erai o mică broască — abia făcuseși dinţi, 

Dar plin de diavolie și zgîriat pe faţă. 

Dormeam, tu vii la patu-mi şi-mi tai păr din mustață ! 

Credeam eu vreodată, protipendad boier, 

Că o să vie timpul să fii și tu vister ? | 

Dar să lăsăm acestea ! Să ştii că-mi pare bine 

Văzind că drept un grapsim tu m-ai luat pe mine. 

Ca mine faci în toate, ca mine-ai început, 

Ca mine vei ajunge să fii tu cunoscut. 

N-am fost de viţă-naltă ; o ştii aceasta bine. 

Eram în tinereţe un liberton ca tine. 

Visam o ţară mare cu domni din despoieți. 

Visam tot la zaveră şi la boieri tăieţi. 

Mă surghiuni atuncea în ţar-arnăuţească 

Cu alţi nebuni ca mine de viţă românească. 

Acolo ai mei creieri, cu timpul au răcit, 

Deci mă-ntorsei în ţară ca parigorisit. 

Așa făcușşi tu însuţi : nici o deosebire. 

Iar ura cu boierii se schimbă în iubire. 

Poporul, ce fusese idolul meu, peri. i 
Căciula lui de oaie începe-a mirosi. - , | 
Dau mîna cu boierii, mă fac boier ferbinte. | 
Şi una cîte una dezic ce am zis-nainte. | 

Tu ştii acum ca mine cum merge-acest tipic, 
Ce face un om mare din omul cel mai mic ? 
Republican ferbinte, aduci o dinastie 

Cu drept de moştenire în noua Românie. 

Nu faci ca Eliade, acel bătrin tipic, 

Ce de la Dealul Spirii n-a mai uitat nimic. 

- Socialist odată, cu Blanc şi cu Mazzine, 
Ledru-Rollin şi alţii ce nu-i ţin minte bine, 
De la ospăţul țării azi lepezi pe popor, 

Ca nedestoinic încă a fi alegător. 

Cind nu erai la cîrmă, înuntru şi afară 
Strigai că se pusese bir peste bir pe țară ! 
Venind în capul ţării, puseşi tu şi mai mari 
Pe toţi foncţionarii și pe pensionari, 
Proprietatea muncii fu astfel săgetată 

De tine, ce fuseși copilul ei odată. 

Prea bine ! Brătiene, boier mic din Piteşti, 
O să te duci departe... căci demn de mine eşti ! 
Aceasta mai făcuse, îmi pare, Iliescu, 

Om fără multă carte, cirac lui Creţulescu ; 
Dar tu ce ai diplomă de Necker, în ştiinţi, 
Subscrisă de Românul, burduf de cunoştințţi, 
Faci şi mai bine ; afară de aste birușoare, 
Pui biruri mari pe ţară cum n-au mai fost sub soare, 
De cînd cu Han-Tătarul și Mihnea cel Turcit 
Şi pîn'la faptul mare, ce v-a chivernisit. 
Prea bine ! Să plătească acum locuitorii. 
Boierii nu atîta ; mai mult neguţătorii, 
Poporul şi cinovnicii, meseriaşii toți, 
Pensionarii țării, căci toți sunt niște hoţi ! 
Căci toţi la plebiscitul lui Cuza, trădătorul, 
Au iscălit în carte spre-a dezrobi poporul. 
Faci să plătească încă muntenii nevoiaşi 

Un milion tot anul, un nou tribut la Iaşi, 
Tribut la jidovimea ce-n vechea capitală, 
Prin simpatia voastră, s-a rădicat cu fală. r 
Aşa cît de acuma, simpatrioții mei, 

Plătesc, pe lingă multe, tribut şi la ovrei. 


Așa tu faci prea bine acuma de-i globești, 
lencuţă Brătiane, boier mic din Piteşti. 
Cînd roşii numiră vister pe Brătianu, 

Ridea pe sub mustață Manole Iepureanu, 
Dar nu avea dreptate copilul de vătui, 

Ce toţi îl adorează în templul din Văslui, 
Căci tu duci bine lucrul : finanța înfloreşte, 
Ar crede lumea încă că Vilara trăieşte ! 


Tot ne făgăduieşte că Ţara Românească, 

Prin voi o să se facă iar ţara boierească. 

Din toți capioalnii din care parte faci 

Nu poci ascunde ţie că tu mai mult îmi placi. 
Ai duh ! Îmi semeni mie. Şi îţi aduci aminte 
Că lumea este-a celor ce au mai multă minte. 
Iar mintea este aceea ce ştie a schimba 
Mijloacele, s-ajungă o zi la ţinta sa. 

Acel ce nu se schimbă în toată a lui viaţă 
Rămiîne totd-auna un precupeţ pe piaţă. 

Tu şi cu Rosetachi boierii aţi scăpat. 

Voi scri la toţi boierii din vechiul principat, 
Ca să vă aibă bine ca oameni ce ştiţi carte 
Şi tot de bună slujbă ei să vă facă parte. 

Şi sunt al dumitale boier mic din Piteşti, 

Eu vornicu-Alecache cu lude-n București. 


MIHAI VITEAZUL ÎN RAI 
Satiră 


Într-o dimineaţă marele Mihai 

Iată se deşteaptă într-un colț de rai. 
Cheamă pe Buzescu şi-asfel îi vorbeşte ? 
— „Oare ţara noastră tot mai vieţuieşte ? 
De trăieşte încă, ia să-mi spui, te rog, 

Ce se mai întîmplă în acest sînt loc ? 
Țara căpătat-a sînta neatirnare 

Pentru care-odată ne-am bătut noi tare ? 
Cei ce-o guvernează sunt la locul lor ? 
Au ei gînduri bune pentru-al meu popor ? 
Sau că îndreptează toată-a lor veghere 
Ca să se susție numai la putere ? 

S-au unit românii sub un domn creștin, 
De la vechea Tisa pîn'la Euxin ? 

Care sunt eroii ce poporul cîntă, 
Cununînd de stimă și mirare sîntă ? 
Care sunt bărbaţii cei mai mari de stat ? 
Ce tractate dalbe ei au încheiat ? 
Dobindit-a clerul îmbunătăţire ? 

Şi învăţătura mare răspîndire ? 

Legile în ţară se respect, te rog ? 

Şi dreptatea are pe acolo loc ? 

Care sunt poeţii care înfloresc ? 

Ce-a produs în lume geniul românesc ?“ 


La această vorbă ce pe toţi pătrunde, 
Întristat Buzescu, domnului răspunde : 

— „Cei puţini din țară ce-n rai au venit, 
Despre multe lucruri mie mi-au vorbit. 
Despre Cuza-Vodă vei să-ţi dau eu veste ? 
Doamne ! Cuza-Vodă din Moldova este. 
S-a culcat om simplu ca oricare om ; 

S-a sculat din somnu-i a doua zi domn. 

A făcut mari lucruri, Dumnezeu să-l ierte, 
Unind moldo-vlahii dupe multe certe ! 

Pe ţărani de clacă tot el a scăpat, 

Drepturi de alegeri la popor a dat; 
Grecilor călugări a luat din mînă 
Toată-acea avere ce a fost română 

Şi a dat-o ţărei !... Multe a făcut, 

Dar să ducă bine ţara n-a putut. 

A tăcut legi multe şi frumos. tesute ; 


Le-a călcat el singur cum au fost făcute. 


Vrea să ţie singur sceptrul ce purta 

Şi-l trecea la alţii căci îl apăsa. 

În a sa domnie toţi fac stare bună 
Dintr-o mică leafă ce aveau pe lună ! 
Roşii şi albii cînd au cunoscut 

Că a lor domnie li s-a abătut, 

Zis-au că mai bine este morţi să fie, 
Decit să trăiască fără de domnie. 
Strins-au bani cu chila, scris-au peste tot 
Ca să se ridice orice patriot. 

Iar într-una dată, năvălind vitejii, 

Au legat pe Cuza şi-au gonit toţi cnejii. 
Tara săturată de atita rău, 

A bătut în palme pe mormîntul său, 
Căci făgăduiră vingătorii şeapte 

Că-or să verse-n ţară rîuri mari de lapte. 
Au ţinut ei vorbă ? Nu ştiu ce-au putut! > 
Tot laptele-n ţară brînză s-a făcut. 


Țara n-are încă sînta neatirnare 

Pentru care-odată ne-am bătut noi tare. 
Țara-il cîrmuită de miniștri şeapte. 

Ei răspund de toate ; însă nu de fapte. 

Nu ţin la putere şi d-o mai păstrez, 
D-astă mare jertfă chiar se onorez. 
Ce nu face omul pentru a lui țară ? 
Unul în bătaie merge ca să piară, 
Altul la-nchisoare trece viaţa sa. 
Ei fac jertfă mare de a guverna. 


Care sunt eroii ce poporul cîntă ? 
Întrebarea, doamne, tare mă frămîntă. 
Doi din ei trăiră pîn-acum un an: 

Ei sunt Radu Anghel şi Marin Bălan. 
Dar nici chiar haiducii nu se mai arată ; 
Nici chiar pentru pleașcă nu vor să se bată! 
Orice lupte-n ţară încă se ivesc, 

În tăcerea nopții ele se-mplinesc. 

Ferul nu loveşte pept la pept vrăjmaşul ; 
A perit haiducul şi-a venit borfaşul. 
'Codrul nu mai are de acum tilhari, 

Ei sunt în oraşe şi în posturi mari. 


Să conducă statul daca au bărbaţi ? 

De vei da d-o parte cîţiva exaltaţi, 

Cum pe Ion Ghica, Negri, Bozianu, 

Pe Ştirbei, pe Sturza, Tell și Bălăceanu, 
Şi cîțiva cu dînşii, ceialţi, neapărat, 

Toţi sunt, ţara toată, oameni mari de stat. 


Mă întrebi tu încă de-a-ncheiat tractate 
Cu bătrîna Poartă și cu alte state ? 

În loc de tractate c-un înalt despot, 

Ei închei contracturi cu un Godillot. 


Clerul-naintează înapoi ca racul, 
Căci sub Rusetache a găsit pe dracul. 
Lasă lor canoane, bunilor păstori, 
De le taie leafa lor de curatori. 

Şcoalele se află multe în budgete, 

Școale de tot felul de băieţi şi fete, 
Unde vor să-nveţe p-orice ucenic 

Ca să se jertfească pentr-un firfiric ! 
Legile în ţară nu sunt respectate, 

De cei de la cîrmă mai întîi călcate. 
Toţi le calcă-n urmă și toţi strig mereu : 
«Legile se calcă, pentru Dumnezeu !» 
Cînd nu ești la cîrmă strigi în gura mare 
Că guvernul calcă legile... trădare ! 
Cind te urci la cîrmă, tu ce ai strigat, 
Tu le calci ca ceia care le-au călcat. 
Orişice partidă vine la putere, 

Legile le schimbă dup-a sa plăcere. 
Toţi vor tiranie ; însă unii-o vor 

Să se exerseze numai de popor ; 

Alţii de la unul, alţii de la clase, 

Alţii d-o partidă de cinci sau de șease. 
Ținta tutulora este tirania ! 

lată de ce piere astăzi România. 

Omul sincer, liber, cît ar viețui, 

Nu va tirania ori de unde-ar îi. 

În aceste locuri asfel sfișiate, 

Poate să mai fie loc pentru dreptate ? 
De mulţi ani dreptatea chipul și-a-nvelit 
Pe pămîntul ţării unde-a fost trăit. 

Ea credea în urmă că a sa domnie 

Cu faptul cel mare, are să mai vie. 

A venit ? Eu nu ştiu ; dar m-am informat 
Că acum cu totul la cer a zburat. 

Care sunt poeţii care cîntă încă 

În această noapte lungă şi adincă ? 
Cînd sub buza tomnii pomii vestejesc, 
Paserile încă fug şi răgușesc. 

În această ţară asfel bardul tace. 

Fapte de mărire nimeni nu mai face. 

Şi d-abia ici, colo cîte un poet 

Mestică în cîntu-i rîsul ne-nţelept ! 

Ba, să-ţi spui, sunt alţii care fabric odă 
La vreun ministru, pînă şi lui vodă, 

Ca să le arunce, o dată pe an, 

Ca la cei cu orga, cîte-un gologan. 
Iată niște versuri ce născură-n țară 
Ca un semn de viață în această vară : 


IMNUL SEMINARIȘTILOR 


«Doamne, Doamne al justiţii, 

Tu înalte creator, 

Tu părinte-al bunătăţii 

Şi stăpîn al tutulor.» 
— Vei şi alt exemplu ?“ — „Să vedem, băiete !“ 
— „lată încă unul din şcoala de fete : 

“Fii ferice, Românie, 

Noi, încinşi de sîntul foc, 

Pentru tine vom depune 

Minte, inimă şi corp !» *« 
— „Oh ! destul ! îi zise domnul supărat. 
Înţeleg cum neamul astăzi s-a schimbat. 
Îţi aduci aminte cum cînta poetul 
Cînd cu turci şi unguri îngroșam Siretul ?“ 


— „N-a produs nimica geniul românesc. 
Gindurile-nalte mor de cum murgesc, 
Daca la Românul n-au priimit botezul 
Unde Rusetache le citește crezul. 
Artele frumoase, pînă şi pictura 

Încă își dau mîna cu literatura, 
Nimeni nu citeşte. Omir chiar de-ar fi 
Nici cît pe Păcală nu l-ar preţui. 

Sute de grădine unde toţi beau bere 
Așteptînd sosirea unei nouă ere, 

Cresc pe toată ziua şi fac mare-avînt, 
Cînd librarii ţării toţi fac faliment. 


* Vezi programa ministerului de la examen. Sunt fetele care 
vorbesc : ele depun mintea și corpul pentru ţară. Recomandăm 
aceasta d-lui ministru a] Instrucțiunii Publice, 'spre a lua mă- 
suri a se scri mai bine aceste imnuri ce le tipăreşte ministerul 
oficial (n.a.). 


10 


m 
REN H A 


Cel ce scrie, singur cartea. şi-o citeşte. 
Şoarecii mănîncă tot ce tipăreşte. 

Mari idei de geniu şi cu mari prostii 
Au aceeaşi soartă : trec în băcănii ! 
Limba cum se scrie și hrisov, și lege, 
Carte de citire, nimeni n-o-nțelege. 
Cînd boierii tineri vorbesc între ei 

Şi-i aud ţăranii, îi iau de ovrei. 

Astfel cum e limba sunt şi alte date. 
Toate de o vreme sunt amestecate. 

Cu dor pentru ţară prea puţini mai sunt ! 
Nimeni nu jertfeşte pentru-acest pămînt. 
Să ajute statul nimeni nu se duce, 

Însă de la dînsul toţi vor ca s-apuce. 
Toţi alerg la posturi ; meserie, plug 

Şi negoţ tot lasă și se pun sub jug. 

Cei streini au toate azi în România : 

Ei au tot negoţul, ei au industria. 

Ei fac stări, au case, cumpără moșii. 

Fi se fac boierii noii Românii, 

Căci ei au mai multă minte şi tărie, 
Cînd românii mîndri d-o dregătorie 
Viața lor o trece ca nişte robiţi, 
Vestejind în posturi daca sunt cinstiţi. 
Omul în vechime, cînd cu vitejia, 

Nu lăsa negoțul, plugul, meseria, 

Decit ca să meargă, cu armele-n mini, 
S-apere pămîntul ţării de păgîni. 
Munca da avere şi neatîrnare ; 

Lupta dintr-un suflet făcea suflet mare. 
Luxul ce omoară nu era ştiut. 
El din viața moale spun că a născut. 
Tot d-aici născură vițurile care 

Au adus românii într-o tristă stare. 
Familia cade sub un moale lux ; 

Relele ce-o sapă nu mai sunt de spus! > 
Omul se însoară numai pentru zestre, 
Zestrea este ținta, soața mijloc este. 
Fata se mărită spre a fi femeie, 

Nume ce-i slujeşte cum slujeşte-o cheie 

Să deschidă poarta vieţii de plăceri : 
Nu mai sunt în ţară bărbaţi şi muieri ! 
Religia este însuşi ea căzută. 

Nimeni nu mai crede. Spun că e făcută 
Să înşale lumea de atîția ani 

Ca să o supuie domnilor tirani. 

Cred că tot sfîrşeşte în această lume. 
Sufletul, nimica ! Nemurirea, nume ! 
Că aici e viaţa numai pe pămînt 

Şi nimic nu este mare, nobil, sînt. 

Un popor nu poate cu-astfel de gîndire 
Să mai aibă viaţă, viitor, mărire ! 

Dar din norocire popolul de jos 

Mai păstrează încă sufletul frumos, 
Datinele sale, ce-au avut odată, 

Cînd de mîndre fapte ţara fu bogată.“ 
Dar Mihai cel Mare întristat părea 

Şi în ochii mîndri lacrăma lucea. 

Zice lui Buzescu : — „Daca răul creşte, 
Negreșşit că ţara nu mai vieţuiește ; 
Daca dimpotrivă răul arătat 

Dintr-o zi într-alta scade tot treptat, 

O mai bună stare trebuie s-aştepte : 
Este o dovadă cum c-o să se-ndrepte.“ 
Dar Buzescu zice că s-or îndrepta, 
Roşii şi albii de nu-i vor minca. 


OVREII LEŞEȘTI 
CĂTRE 
D. MANOLACHE COSTACHE IEPUREANU 


Ghine-ai venit acasă cu capul nestricat, 
Coconu Manulache, boier di la Bărlad ! 

Noi am aflat că-acolo la Țara Românească, 
Au spart muntenii capul la havra ovreiască 
Și noi ştiam cu toţii că tu ni părtineşti, 

Tu şi cu Brătianu, boier michi din Chiteşti. 
Noi am rugat în havră, puind în cap cenușă, 
Ca să trăiţi cu toţii şi să vi crească guşă. 

Ce oameni sunt aşeia Boliac şi cu Hăsdău 

Ce la gazete spune de neama nostru rău ? 
Unire este-aista sau este numai şagă ? 

Noi am ghisit Băcăul, ce zici, coconu dragă ? 
Muntenii nu sunt oameni cu cari să trăiești. 
Dar voi ce tot vă duceţi din leşi la Bucureşti ? 
Boierii din Moldova nu pot ca si traiască 
Fără di noi jidanii, iar neama jidovească 

Nu poate să căslige fără boieri, ghindești ? 
Muntenii nu fac treburi ; cu ei te părpădeşti ! 
N-au velniţe la sate ; la noi nu datorează ; 

Cu grecii şi cu nemții boierii lor lucrează. 
Dar voi mergeţi la dinșii şi ne luați cu voi 

Să ţinem cheltuiala pe drum ; dar vai de noi 
Ce patimim acolo, cocoane, cu nebunii ! 

Ei, ca Kogălniceanu, ne taie chiar perciunii ! 
Dar să lăsăm aceasta şi să ne spui curat, 
Coconu Manolache, boier de la Bărlad, 

Ce-a fost cu Constituţa de au bătut jidanii | 
La ţara muntenească, la cari merg toți banii ? 

Voi vreaţi să ne daţi drepturi, chiar di mai multe ori, 
Să fim şi noi miniștri precum şi senatori. 

În condica civilă pusese Bozianu 

Articolu-aista cînd cu Kogălniceanu, 

Dar nu-l ştiuse nimeni, nici noi, nici însuși voi, 
Nici însuşi ministerul, fiind miniştri noi. 

Şi neştiind se puse la Constituţa nouă 

Di se sculă poporul ca să vă facă-n două. 
Păţit-am ca cămila ce, căutînd cercei, 

Ea a perdut, săraca, urechea domneaei, 

Căci unde noi în ţară trăiam cum se cuvine, 
Făcînd comerţul nostru azi rău şi mîne ghine, 
Acuma nu mai este nici un alişveriş. 

În ziua de duminici noi vindem pe furiș. 

Voi ați făcut c-aşela ce a văzut o muscă 

Pi fruntea unui frate cari intra în cuscă 

Şi vrînd să o gonească din fruntea dumnealui, 
Aruncă-o chiatră mare şi sparge cap al lui. 


Jidan așela mare vinit di la Paris 

A deştiptat muntenii şi ni-a făcut de ris. 

Mai ghine, mult mai ghine, de n-ar fi trecut pusta 
Şi-ar fi rămas acasă la el cu balabusta, 
Dechit, venind în ţară, să scoale pi nebuni. 
Evreu a fost așela ? El n-avea nici perciuni ! 
S-a părpădit Moldova, coconu Manolache, 
Cînd s-a făcut unirea în timpul lui Conache, 
Cînd a murit Istrate... Iată apărător! 
Atuncea moldovanul era mai răbdător. 
Atunci boierii ţării buzunăreau jidanii, 
Jidanii p-altă parte buzunăreau ţăranii, 
"Ţăranii vite încă, ni-avînd nimica viu, 
Munceau și zi, şi noapte ca să li dăm rachiu. 
Dar astăzi cu unirea şi cu lege rurală, 

Cei înşelaţi nainte pe înșelători înșală. 

Nu poţi si faci, cocoane, cînd craii ne omoară, 
Să ne mai vină nouă cevaşi apă la moară ? 
Iar noi ţi-om da o spadă a lui Avesalon, 
Ce-n Bucureşti se află la un bătrîn cocon, 

Aista spadă arde şi taie fără leac; 

Să tai cu ea condeiul cu care-a scris Boliac. 
Şi suntem ai matale cu multă plecăciune, 
Evreii cu halaturi, tichie și perciune, ~- 
Rughindu-ne ferbinte pi noi a nu uita, 
Cum te iubim, tot asfel să ne iubeşti mata ! 


D-LUI CONSTANTIN ROSETTI, FOST MINISTRU 


Cu dragoste frăţească ! poet din Bucureşti, 
Fost logofăt la şcoale şi la bisericești ! 

Aţi dat demisiune nemotivată încă ? 

Aicea se ascunde politica adîncă ! 

Venit-a Ion Ghica de unde fu trimis 

Cu vro cutie-n care p-un diavol ţine-nchis ? 
V-aţi supărat pe ţară de darăți cu piciorul 
Poziţiunii-nalte ce v-a fost dat poporul ? 

Aici credeau cu toţi că tu ocîrmuiești, 

Tu şi cu Brătianu, boier mic din Pitești. 

Că voi făcurăţi faptul ce-a liberat poporul ; 
Că albii la putere erau să facă horul ; - 

Că voi puneţi impozit chiar pe foncţionari 

Ce îi hrănește Gherman cu pepturi de țânțari. 
Că voi făcurăţi totul şi Constituţiune, 

Şi volintiri, şi lagăr, şi rechiziţiune. 

Credeam că voi conduceţi pe ceilalți vislași, 
Dar văz că-aţi fost acolo ca lude-n Călăraşi, 
Precum în ministerul numit Kogălniceanu 
Au fost trei zile -—— Orbescu, Papiu, Bolintineanu. 
Ce diferinţă d-astăzi cu ziua de banchet 

Cînd roşii şi albii pe dealul Filaret, 
Aplaudaţi d-un popol adus de prefectură, 

Ca nişte porumbiţe, se sărutau în gură! 7 
Gindeai tu să dai locul lui mititelul Strat 

Ce n-a gustat onorea acestui sărutat ? 

Şi Iancu Brătianu, despovărat de! pene, 

Să dea tot goală casa și tot lui Mavroghene ? 


9/9 


16 


Dar ce făcuși la Culte şi la Instrucţiune 
De s-a sculat raiaua cu opoziţiune ? 
O sută copiliţe şi băieței acum, 


Goniţi din pensioane, le-ai dat locaş pe drum ! 


Dar nu eşti tu de vină, cum strigă cărturarii, 

Ci numai permanentul condus de Caligari. 

El ştie că Rosetti printr-un regulament 
Voia să suplanteze pe bietul permanent g 
C-o delegațiune aleasă din softale E 
Şi-ţi puse-n roate paie să stea carul pe cale. 

În Cameră, Buescu cînd te-a interpelat 

A zis că tu calci legea ; dar altu-i vinovat. 

Dar să lăsăm la dracul aceste rătăciri ! 

Toţi am făcut greșală de diferite firi. 

Voi aţi făcut să strige în contra voastră-o lume 

Și să se regreteze nişte modeste nume ; 

Voi înşivă, cu timpul, puteţi fi regretati : 

Tot ţine de miniștrii de care vă urmaţi. 

Ei n-au decit să facă ce voi voiaţi a face 

Şi toată omenirea cu voi să se împace. c] 
— „Noi ce-am voit a face.?* ne veţi întreba voi. 

— „Un singur lucru, dragă ; noi, noi şi numai noi !“ 

Aţi împlinit dorința boierilor din plin : 

Tot ei să cîrmuiască, tot noi prin foi să scrim. 


DOMNULUI IOAN OTETELEŞANU 
La Măgurele 


Cînd ministerul nostru ieşi cu discu-n ţară, 

În care disc românii cu toţii aruncară 

Cercei, inele, broșe ce nu mai erau noi, 

Să-i puie la pomelnic pe muchea unei foi ; 
Cind autorii noştri ce patria-i aprinde, 

Dau statului ca daruri cărţi ce nu le pot vinde, 
Tu, care altădată românilor dai sare, 

Tu nu le mai dai astăzi nici bună-cuvîntare ! 
În discul patriotic n-ai pus măcar un ban! 

Ca cînd n-am fi cu toţii de neamul lui Traian ! 
Şi publicul întreabă în toată România : 

„Ce ! Oteteleşanu a părăsit frăţia ? 

Ciapcînii au să vie din nou la minister, 

Și-au spăimîntat atîta pe marele boier, 

Încît lăsînd la dracul pe cei ce strig la stele, 
Cultivă crini și roze în deal la Măgurele ?« 


În adevăr, tu nu vei să fii nici deputat. 

Dar să lăsăm aceasta şi să vorbim curat. 

Nu-ţi place noua stare ? Nu-ţi place noua soartă ? 
Nu-ţi place carul ţării cum roşiii îl poartă ? 

Vom trece în tăcere tot ce s-a întîmplat 

De cînd cu faptul mare și trei loviri de stat 

Şi vom vorbi de timpul de rechiziţiune 

Ce rimă foarte bine cu Constituţiune. 

Te rog să iei aminte aceea ce-oi vorbi. 

Întîi, Eumenida să ştii că va trăi. 


18 


Pe toţi cîți îi numește, îi dă la nemurire. 
Gazetele în proză mor fără suvenire ; 
Gazetele în versuri prin versuri chiar trăiesc 
Cît va trăi şi limba şi neamul românesc. 
Deja la biblioteci: se dau cinci exemplare : 
Arhiva are două, legate spre păstrare. 


Februariu care dete tiranul ţării jos, 

Noi l-am văzut cu toţii ca p-un flăcău frumos ; 
Acei ce îl făcură nu sunt toţi solidari 
D-administraţiunea ce n-a dat roade mari, 
Precum cei ce făcură pe două mai odată 
N-au solidaritate cu starea încurcată 

În care intră ţara şi-aduce, apropo, 

Trei august şi căderea lui Nicu Lambrino. 
Dar să nu perdem aţa ! Nu-ţi place noua stare ? 
Îndată ce în ţară se face faptul mare, 
Românul fuse liber. Un popol liberat 

E ca şi armăsarul ce, de la lanţ scăpat, 
Tirăște după sine frînghia de robie, 

Frînghia ce s-agaţă de orice văgălie 

Ce-n fuga lui pe cale ici, colo a găsit. 
Purtăm pe giîtul nostru frînghia de robit. 
Deci un tiran oricare, destul ar fi să vie 

Şi să cădem cu toţii sub altă tiranie. 

Tiranul nou îndată atunci s-a arătat, 

Sub nume liberale ! E lucru-adevărat 

Că unde este jugul, tiranul se arată, , 

Cum unde-i mare rana, gangrena vine-ndată. 
Aceasta este cearta ce astăzi s-a iscat. 

Toţi la curmei tind mîna să prindă pe scăpat, 
Să-i puie alte lanțuri de alte mini făcute, 
Deși toţi le prezintă cu trandafiri țesute. 


O Constituţiune de libertate mare 

Se promulgă. Îndată fu pusă în lucrare. 
Nu este nici oraşe, nici sate, nici bordei 
În care să nu poarte deja tot bunul ei. 

Nu este o fereastră prin sate, nelipită 

Cu Constituţiunea, in follio tipărită ! 

Aici la tipografii români ce s-au unit 

Spre a muri de foame cu muzele de git, 

Aşa cum moldovenii cu noi vestite poame 
S-uniră, pentru ţară, spre a muri de foame i 
De la pasagiul Bosel, numit de nemți Român, 
Fiindcă tot ce este într-însul e strein ; 

Zic, din pasagiu de unde dau muzele bonton 
Trăgînd scabroasă horă sub scurtul lor jupon, 
Se duse procurorul să ia proces-verbal, 

Căci ei, culcaţi molatec pe pactul liberal, 

Nu duseră știință la sînta prefectură 

Că Anagnosti scrie o carte de pictură. 

Se dete judecății trufaşul autor 

Ca să s-adevereze mai bine tutulor 

Că vechea ordonanţă ce nu avea păcate 

Era mai liberală ca noua libertate. 

Dar azi în capitală aceasta-i este-iertat, 
Fiind în răzvrătire Consiliul de Stat. 


Dar prin judeţe-afară, prin sate, cum am spune, 


Se bucură poporul de Constituţiune ; 

De libertatea presii, făr-a citi şi-a scri, 

De dreptul libertăţii de a se întruni. | 

E liberă-ntrunirea. De nu mă crezi pe mine, 
Te du şi vezi prin sate : sunt cîrciumile pline. 
Au dreptul de petiţii la Cameră, Senat, 
D-eccesuri de putere ce s-ar fi întîmplat, A 
Cînd Camera-i deschisă ca Banca Românească 


Şi cînd Senatul ţării s-aşteaptă să mai crească. 


Prin sate domicilul neviolat rămîne 

Şi chiar de este lege de rechiziţiune, 
Focarul nimănuia nu suferă necaz, 

Căci oaia, vaca, boul se iau chiar din islaz. 


Eşti supărat tu oare că biruri noi s-au pus ? 
Dar ce-a ieşit d-acolo că-ar pune birul sus ? 

Ce este-al nostru este al statului, boiere ! 
N-am zis că dăm cu toţii și viaţă, şi avere 
Ca să avem mormîntul încununat de flori ? 
Să-i dăm avere, viaţă, să-i rămînem datori ! 


Păcat că-n timpu-acesta tu n-ai fost deputat! 
Să vezi gigantici lupte şi mari bărbaţi de stat ! 
Luptau toţi pentru titruri în Constituţiune. 
Veni Laurianu spre a vorbi cu ciune. 
Propune-amendamentul în chipul următor : 
— „Fiindcă cel ce-n Franţa cînd e locuitor 
E un francez, iar cela ce şade în Rusia, 

Rus încă se numește, iar celui din Prusia, 
De prus i se dă nume, acel ce-a locuit 

În Principate, princip d-acum va fi numit !“ 
Se supără boierii toţi cîţi în ţări streine 
Priimiseră-acest titlu de principe ! Vezi bine 
Că astă ironie e tot ce a fătat 

Mai bun Constituanta de care n-am visat. 

Să nu uităm o vorbă ce limba datorește 

Lui domnul Turnavitu de cînd deputăţeșşte, 
Cuzarambia, vorbă ce însemnează loc | 
În care domnea Cuza cu Librect și cu Droc. 
Să nu uităm a zice şi de amendamentul 

Cu care Cernătescu spăimîntă parlamentul. 
Propune să se-nchiză în ţara lui Bogdan, 
Povernele de spirt ce-omoară pe ţăran. 

Cum vine lepureanu şi cum mi ţi-l combate 
Că ei nu au alt spirt decît cel de bucate! 

Se cere încă drepturi politici la femei. 
Amendamentul cade şi trece la evrei. 

În Constituţiune acest drept se înfilă, 

Drept dobiîndit nainte prin condica civilă. 


Nu-l combătuse nimeni, dar domnii ce-astăzi pot, 


Voiră să arate că ei făcură tot. 

Se face mare vilvă printre miniștrii sivi, 
Afară se aude o ceată de bețiui, 

Cum zice ministerul. Ea deveni ferbinte, 
Evreii perd chiar dreptul ce au avut nainte ! 

lar Camera amină ast drept pentru evrei, 
Să-l dea lor deodată ce-o da şi la femei. 
Atuncea Adunarea, turbînd de supărare, 
Pe cel mai slab îl cată să-și facă răzbunare. 
Găsi pensionarii și bieţii împiegați, 

Votă îndată legea să fie amendaţi. 

Ei pe Kogălniceanu îl scot din Adunare 

Ca imoral, ca unul ce a făcut, îmi pare, 
Statutul, astă chartă ce daca n-ar fi stat, 
Mai toţi din câți votară, aici n-ar fi votat. 


De ce nu scrii o carte tratind despre finanţe, 
Aşa cum roatei sparte să punem nişte zbanțe ? 
Şi pentru că românii în versuri azi citesc, 

Eu o voi pune-n versuri, zău ! ţi-o făgăduiesc. 


Se zice că românii schimbară gustul lor ? 

Vor să bea vinuri albe ; vin roșu nu mai vol. 
Dar eu gîndesc că vinul alb, roșu, ce ne-adapă, 
E bun atunce numai cînd e băut cu apă. 

Așadar să se ştie aici ce noi dorim ! 

Fiţi roşii, albi, verzi, negri ; dar puneţi apă-n vin! 
Puneţi pe ţară biruri ; dar puneţi-le bine ! 
Faceţi reducţiune ; dar unde se cuvine. 

Cît pentru mine unul, al dracului să fiu, 

Alb, roşu, verde, negru, ce sunt, daca mai ştiu ! 
Tot ce-am voin în viaţă, sunt astăzi împlinite. 
Prin legi, noi întrecurăm chiar Statele Unite. 
Țigani tot se mai vede, boieri nu mai zăresc, 
Mi-e frică azi de mine să nu mă boieresc ! 

Sunt încă nişte principi — cu titruri îngimfate ; 
Dar toţi au drept să fie cîți sunt din Principate. 
Și răul care astăzi ucide pe popor, 

Nu naşte din princia ce noi le darăm lor. 

În altă parte răul își ține diadema ; 

Noi am gonit pe Cuza, dar i-am păstrat sistema ! 
Pe tine chiar te-acuză că-ai fi un dezertor, 

Lui mititelul Cuza dînd mîna d-ajutor. 

Şi ce-au făcut ei însuşi cînd au gonit ? 
Găsiră-o casă seacă şi creditori a Dua păsa 
Şi-n loc să umple casa, ei n-au făcut nimic : 
S-au mulțumit a pune în casă-un firfiric. 

Să puie în arhive pe domnul Bataillard 

Căci nu găsesc în ţară pe altul mai gaillard. 

Să facă pretutindeni la şcoli reducţiune : 

Să le desființeze, ca să le facă bune! 
Partidul nostru roşu, cît fu de peșecher 

Îl puse sub picioare copiii de boier. 


SCRISOAREA 
CE DACA N-A SCRIS, AR FI PUTUT SĂ SCRIE 
VODĂ-CUZA CĂTRE ROȘII 


Ce strigaţi voi oare, că de şapte ani 
Ţara românească fuse sub tiran. ? 

Fuse sub sistemul de corupțiune ? 
Spuneţi voi acestea din convicţiune ? 
Şapte ani ! E timpul, dacă nu greşim, l 
Cind strigați cu toții că eu sunt sublim ! 
De atunci încoace cu neîncetare 

N-ati fost voi miniștri sau în Adunare ? 
înţeleg să ziceţi : „După două mai“, 

Ca să nu vă bateți singuri voi in cal. 
Sau după trei august, de voiţi mai bine 
Ca să fiţi cu totul despărțiți de mine. 
Dar corupțiunea n-am adus-o eu : 

Ea trăia-nainte chiar de timpul meu. 
Citiţi doleanţa sub Alecu Ghica ! 

Tot acele crime le repetă clica ! , 
Este-o moştenire, şi de mii de ani, 

Care ne lăsară străbunii romani. 
Romulus şi Remus, ce ne-a dat chiar nume, 
Au supt la lupoaică cînd veniră-n lume. 
Nu suntem. nepoţii astor mari bărbaţi ? 
Să urlăm cu lupii, să nu fim mâîncaţi ! 


Dar voi, cînd venirăţi la putere-o zi, 
Aţi zdrobit sistemul ce ne vesteji ? 
Dat-aţi judecății mai întîi pe mine, 
Apoi pe miniştri, ce n-au urmat bine ? 

Ca să-mi ziceţi astăzi tîlhar din sublim ? 
Voi aţi dat pe Librict, fiind lup strein ! 
Aţi priimit în ţară cu sistemul meu 
Oamenii ce-mi dase bunul Dumnezeu. 
De făceaţi voi altfel, s-ar fi schimbat lotul, 
V-ar fi mîncat lupii cu gardă cu totul! 
Să nu mi se zică că le-am dat eu lor 

Tot bugetul ţării înspăimîntător, 

Două și trei posturi pentru fiecare, 
Moşiile ţării și particulare, 

Moşiile cele ce s-au zis greceşti, 

Cum şi pe acele chiar Brîncoveneşti. 
Lupul le mănîncă şi cînd nu mai are, 
Mîncă chiar pe-acela ce le-a dat mîncare, 
Căci de nu dam astfel ceea ce am dat, 

De mulţi ani înainte aş fi fost mîncat. 


Am priimit din ţară astă poezie. 
Negreșit că simţu-i este-o erezie. 

Este o sistemă după un alt plagiu, 
Parcă ar fi d-un comic ziar de pasagiu, 
Ce le are toate să-ajungă pe buful, 
Nimic nu-i lipsește, decît numai duhul : 


„Cine poate zice, cît ar fi de vită, 

Că proprietatea e chezăşuită 

Cînd se pune strafuri pe proprietari, 
De-ţi hrăpesc din curte vite mici şi mari, 
Cereale, totul ce-a produs pămîntul 
Pentru o hirtie care-o suflă vintul? .. 
Cînd ne şicanează împiegaţii mari. 

Și dau judecății numai pe primari! 
Cînd pe călătorul hoţul îl jupoaie 

Şi pe hoţ el însuși potera-l despoaie ? 
Cînd îţi datorează vreun om mai mare 
Şi nu poţi a-i pune casa în vînzare ? 
Cind ministrul face abuz de puteri 

Şi îţi lasă dreptul să recurgi la ceri ? 
Cînd îți iau moșie, casă şi grădină 

Şi cînd tribunalul tot ţie-ţi dă vină, 

Daca n-ai alături vreun advocat 

Ce a fost ministru sau e deputat, 

Care îşi primise misiunea mare, 

Numai să cîştige un proces oricare ! 
Cind proprietate la ţăran s-a dat 

Şi cînd iar ţăranul moare nemîncat ! 
Cînd modista frige bietele femei, 
Pentr-un rînd de haine, le ia şeapte pei ! 
Când te frige poşta, precum şi factorul ? 
Jurnalistul, protul şi împărţitorul ! 
Comisionerul ce prin multe părți 

E rugat a vinde din păcate cărți ? 

Nu mai zic nimica d-alte multe brasle 
Unde răul creşte cu mai mari odrasle, | 
Cind plătește statul, pentr-un sol trimis, 
Două mii de galbeni d-aci la Paris! 
Viaţa şi onoare, şi proprietate 

Sunt o vorbă numai cînd nu e dreptate. 
Dar dreptate este oare pe pămînt, 

Cînd noi toţi îi rupem sîntul ei vestmînit ? 
Cind orice partide, să-ţi dea ajutoare, 
Cere să calci legea în a sa favoare ? 
Daca deputatul este posesor, 

Cere să-i amiie cîştiul plătitor. 

Daca deputatul are judecată, 

Cere de la tine a fi cîştigată 

Şi să dai afară pe judecători, 

Daca din păcate sunt ne-nchinători. 
Daca deputatul are datorie, | 
Daca creditorii vînd a lui moşie, 

Cere să dai ordin şi să te supui 

De a nu se vinde ce nu mai e-al lui ! 
Cînd tot hoţul află o protecţiune 

în tot ce în ţară are acţiune, 

Daca deputatul nu are nimic, 

Care să dai foncţii la vreun amic, . 
Cere să dai pensii la vreo madamă, 
Nimeni nu votează fără să-ţi ia vamă. 
Apoi Camarila ? Cerul să ferească ! 

Pe bieţii miniştri venea să-i pîrască ! 

Pas de nu le face ceea ce îţi cere, 

Fac interpelaţii despre ministere ! 

Apoi polițaii cu complotul lor ! 

Rudele, amicii ce te înconjor, 

Ce-ţi spun o minciună ca să te ciupească ! 
Pas de mai guvernă ţara românească ! 
S-au dat la o parte cîțiva : Teulescu 

Şi cu mulţi de-aceia ce termin în escu, 
Şi afară numai de un lepureanu, 

Au respins p-aceia ce termin în eanu, 
Fiind d-origină, supozînd, romană, 
Şi-avind în privință a lui Remus mamă, 
Iar.cei ce termină în a.e.i.o, 

I-aţi primit, afară d-al meu Lambrino. 
Ministerul d-astăzi n-are nici un eanu, 
N-are nici un escu, ce desemnă neamu.“ 


Mă acuză unii pentru două mai. 

Despre lucru-acesta voi să vorbim frai. 
Rădicai poporul ce voi îl uitarăţi, 

Cu armele voastre, care le-aruncaţi. 
N-am surpat eu însă nici o libertate 

Ce trăiește-n lege şi-are coadă-n date. 
Libertatea presii puţin am lovit. 

Dar făcui aceasta chiar cînd am numit 
Mimister din roşii ce-albesc la putere 

Şi roşesc cu totul cînd sunt în cădere. 
Sub Mihai Viteazul n-au fost gazetari 
Şi-au făcut, îmi pare, multe lucruri mari, 
Cît nu se făcură atita de bune 

Nici în timpul vostru de rechiziţiune ! 
Presa românească, liberă, oprită, 

Zău ! totuna face, nefiind citită. 

Şi nimeni la dînsa nici nu s-ar gîndi, 
Daca doi, trei roşii într-însa n-ar scri. 
Doi dintre miniştri mă descuragiară, 

Ei erau d-ai voştri ! Mai mult mă-ncurcară. 
Nu vreau să urmeze : cereau garanții. 
Intrasem în horă cu niște copii. 

Demisionară. Vine la putere 
Nae Creţulescu cu trei ministere. . 
Carul se porneşte, dar cînd mă trezii, 
Văzui carul ţării cu doi vizitii. 

„Vrea să te răstoarne !“ amindoi strigau. 
Ta "hăţul î în mînă şi pe cale stau. 
Vine Bozianu cu doi juni amabili. 
Cînd ceream concesii, ei cătau prin pravili ! 
Astă manieră supăra deplin 
Omenire multă în cercul divin. 
Bozianu cade. Vine ministerul 
Ce, ca să mă-ngroape, alesese clerul. 
Miniştrii din urmă nu mai ziceau : Ba! 
Ei, ca popa Vîrna, ziceau numai : Da! 
Da ! zicea Senatul. Da ! şi Adunarea, 
Care mai la urmă stinse lumânarea. 
Dup-această cale voiam să reviu ; 
Însă conştiinţa zicea : „E tirziu“. 
Alergai atuncea la neatirnare 
Prin încumetrire cu o ţară mare, 
Cu un tron puternic şi de viaţă plin. 
Am trimis pe cneazul dup-un prinţ strein. 
Şi-aşteptind răspunsul să vie prin grai, 
Speram să iau leafa pe luna lui mai: 
Dar aici în lume e statornicie ? 
A cerului, lumea este-o ironie ! 
Într-o noapte tristă aste vise trec, 
Cum trecuse visul ce-avu Benedec. 
Pe el mi-l răstoarnă un erou german, 
Eu căzui sub guşa unui Ciocîrlan. 


Se vorbeşte multe pe la Botoșani, 
Că ne pun condiţii fraţii suzerani, 
Ca să recunoască agentului ţării 
Drept de locuinţă lingă malul mării. 
Cea mai însemnată este mai ales, 
Tot capul de roşu ca să poarte fes ? 
Aud că p-acolo certe mari se fac ? 
Noile principii încă nu vă-mpac, 

pea. 


Că voi iar formarăți asociațíunea 
Ce-are să susție Constituțiunea. 

Cu înrîurirea voastră, dragii mei, 

Să nu o susțineți ca pe bieții evrei ! 
Oare comitetul care se compune 

N-o fi comitetul de elecțiune 

Impuind la oameni ale lui voinţi, 

Ca să dovedească libere credinţi ? 
Mă-acuzaţi voi încă despre tiranie, 

Că puterea toată am robit-o mie, 

Prin înrîurire în elecţiuni. 

Aţi făcut voi altfel ? Aţi fost voi mai fus ? 
Dat-aţi în alegeri libertatea mare 
Pentru orice parte și orice suflare, 

Cît în Adunare înalții adepţi 

Să-i trimeaţă ţara, nu domnii prefecţi ? 
Astfel e puterea : făceam tiranie 

Şi-mi părea a face tot elefterie. 

Fiind eu d-asupra şi dedesupt ei, 

Eu răsuflam liber, eu şi toţi ai mei. 
Deci a libertăţii nesfîrşită miere 

O gustară numai cei de la putere. 

Toţi aşa făcurăți : voi mîncarăţi roada, 
Iar bietului popol i-aruncațţi coada. 

Aţi strigat voi încă și nu fără cale, ` 
Că-am fost pus dări multe, dări municipale, 
Precum şi diurne foarte liberali 

Am dat pe la membrii zişi municipali. 
S-au tăiat aceste diurne nebune 

Cînd veniră acolo persoanele bune ? 
Multă sănătate, foşti miniştri-ai mei, 
Afară, îmi pare, de prințul Știrbei ! 


MUZELE ROMÂNE 
„CĂTRE | 
D. ION STRAT, MINISTRUL CULTELOR 
ȘI INSTRUCŢIUNII PUBLICE 


Noi, muzele române, ce de doi ani născură 
Şi nu le-a căzut încă nici caşul de la gură, 
Dar pline de dorinţă să crească-n timpi mai dalbi 
Şi să amuze dulce pe roșii şi pe albi, 

Am înţeles că astăzi, tu, om cu multă carte, 
Ai uşurat bugetul de școala de bele-arte ! 
Stricînd bunelor muze în astă ţară gaşca, 
Lăsînd această treabă a se-nvăţa la Rașca. 
Eşti supărat tu oare pe pictorul Aman 
Care-n discurs ce face pe fiecare an 

A zis că Creţulescu pusese şcoalei baze, 

Când ea a fost făcută demult, de alte-obraze ? 
Vă trebuia localul ce noi avem acum 

Ca să puneţi într-însul boccele de tutun. 
Aceasta se făcuse la seminarul mare 

În timpul de cultură și de înaintare. 

Tu n-ai fost de părere să fie monopol ! 

Voiţi economia ? Rămas-a statul gol ? 

Faceţi la Ciorogirla, Zamfira şi-alte schituri 
Ce n-au avut domenuri și li s-au dat venituri. 
Faceţi pe la oştire la care un oştean 

Ne costă una-ntr-alta trei mii de lei pe an, 
Pe cînd cel din Prusia revine jumătate, 

Fără să-napoieze armata pe la sate. 

Şi muzele române să nu le alungaţi. 

Ciudată manieră aveţi să protejaţi 

Pe-aceia ce învaţă acest sînt cult în ţară ! 
Științe, bele-arte, pe cînd voi daţi afară ! 

Vai ! nu ne mai rămîne d-acum să vieţuim, 
Decit pe la Zamfira să ne călugărim, 

Sau părăsind Parnasul, să renunţăm la tot 
Şi să ne facem calfe la domnul Godillot ! 


SÎNTUL SAVA 
CĂTRE 
ARHITECTONUL ORĂSCU 


Orăscule, arhitecton cu mare meşteşug, 
De zece ani cu tine rău am intrat în plug. 
Mi-ai tot făcut la planuri să faci academie 
Şi te-ai oprit la unul cu mare măiestrie. 
Dar pînă-astăzi încă nimic nu s-a făcut, 
Un mare şir de ziduri frumoase de văzut. 
Lucrările se zice că azi sunt precurmate, 
Căci grinzele sunt putrezi, tavanele crăpate ? 
Că s-a numit odată trei, patru comisari 
Să cerceteze care sunt aste rane mari ? 
Că de atunci încoace orice ministru vine, 
Mai face cercetare, să vază daca bine 

A fost făcută-odată întiîia cercetare 

Şi apoi lucrul trece la delă spre păstrare. 
În faţa-acestor fapte, ce poci a zice eu ? 
În curtea monastirii născu un eleșteu. 

În zidurile casei, scoțind academia, 
Ministrul din Lăuntru a pus tipografia, 
Ministrul de la Culte neavînd ce face-aici, 
Umplîndu-le cu paie, a pus cîni şi pisici. 
Biserica e ştearsă din planul tău cel mare. 
Orăscule ! te teme de sînta răzbunare ! 
Tu, arhitect, n-ai ştire că arta s-a mărit 
Prin sîntele biserici pe care le-a clădit ? 
Biserica lipseşte ? Îndată arta scade. 
Evreii-nalţă templu, cînd eclezia cade. 

În loc să daţi jos lavra, mai bine ridicaţi 
Bisericile voastre și le-nfrumuseţaţi. 

Orăscule, arhitecton cu mare meşteşug ! 
Ascultă-mă, cu tine rău am intrat în plug ! 
Îţi dau acum de ştire, să faci cum este bine, 
Ca să urmezi lucrarea, aşa cum se cuvine, 
Da’ să urmezi tu lucrul cu bani din monastiri, 
D-au mai rămas în casă cu-atiţia volintiri. 
Căci daca nici acuma nu veţi urma isprava 
Ce-ai început a face în lac la Sintul Sava, 
Voi revărsa pe ţară, cum şi pe Bucureşti, 

O mare fără margini d-ovrei lăţoşi leşeşti 
Și voi aduce vouă în ţara românească 

Un minister de roşii pe toţi să vă albească. 


PROFESIUNE DE CREDINȚĂ 
A UNUI 


CANDIDAT DE DEPUTAT LA ALEGERILE VIITOARE 


Domnilor alegători, iată-mă, sunt candidat. 
Voi să fiu ales acum mandatar sau deputat. 
La proprietatea mare, 
La proprietatea mică, 
Nu ţiu mult la orişicare, 
Chiar la gloata cea calică. 
Dar tiu mult să fiu ales mandatar sau deputat, 
La Cameră negreșit şi nicidecum la Senat. 
Căci la Camera cea mică 
E diurnă bunicică, 
Cînd la Senat, toţi o ştie, 
Nici lăscaie n-o să fie. 
Apoi Camera e tot! Cu puteri legislativi 
I s-au dat prin noul pact şi puteri executivi ; 
I s-a dat iniţiativa, 
Dreptul a mînca coliva 
- Ministerelor de trîntă 
Ce nu joacă cum le cîntă, 
Dreptul a face buget şi-a da pensii la neferi | 
Şi-alte multe ce-n Senat s-au luat de la boieri, 
Pentru că ei au dat spuza 
Care-au cotropit pe Cuza, 
Ce-au ars tot cu-a sa văpaie 
Toată-a roşiilor claie. 
Daca vreți să ştiţi acum merite ce-am adunat, 
Ascultaţi ! Această ţară eu sunt care-am inventat. 
Cît Europa de-o ştie, 
Țara mi-e datoare mie, 

Eu fac vecinic revoluții, 
Mai adesea evoluţii, 
Cu-mpărații eu vorbesc contra orişice popor, 
Cu poporul eu înjur pe oricare domnitor. 
Astfel e diplomaţia, 
Politica, dibăcia. 
Orişice principe piară ; 
Numai noi să fim în ţară. 
Nu crez nici în Dumnezeu, nici în dracul cel pirlit ; 
Dar cînd sunt la minister, mă fac mare ipocrit. 
Şi vă jur eu astăzi vouă, 
Că în zile cînd nu plouă, 
M-aş duce, purtînd un mitru 
Chiar după Sintul Dumitru. 
Vorbe late cîte vrei pînă ce să săr pe cal. 
Astea sunt niște virtuţi din regimul liberal. 
Lumea este turmă mare 
De şireți şi proști — îmi pare. 
Cel şiret pe prost înghite : 
Popolii sunt aste vite. 
Cînd voi fi eu deputat, o să fac să mărmuriţi ! 
O să facem rai ceresc locul unde voi trăiţi, 
Palestină fericită 
Cu iudei împodobită, 
Tabere nenumărate, 
Rechiziţiuni turbate 
Și bancnote de hirtii pe modelul lui Koșut, 
Ca să aibă statul bani, fără ca să fi avut, 
Biruri mari pe lefegii, 
Premiuri la povarnagii, 
Să-nflorească băutura, 
Daca nu învăţătura. 
Pe călugări să-i însor, la popi barbele să raz, 
Evreii cu plete lungi să facă cu dînșşii haz. 
Aste la ce mai sunt bune 
Cînd avem Constituţiune ? 
Cînd gazetele lumină 
Şi-ntrunirile domină ? 
Dar vă rog, alegători, să fiu scos la București ! 
Voi ghiciţi ce voi să fac ? Da! slăbiciuni omenești ! 

Cum voi fi ales, voi pune 
Pentru manifestaţiune 
Zece oameni buni cu gura 
Ca să strige — ura! ura! 


Ca să crează peste tot cei săraci cu duhul lor - 
C-aceşti zece măscărici au fost marele popor. 
Astfel să ne facem raze . £ 
Lângă consoli şi-alte-obraze CIUTACII TURCI DE LA RUSCIUC 
Că-avem poporanitate, CĂTRE D-NU CREMIEUX 
Rămineţi cu sănătate ! ÎN PRIVINŢA DREPTURILOR, POLITICE CE SE 


CEREAU A SE DA EVREILOR 


S-a citit în Siècle, havadiş franțuz, 

Un articol mare, articol ursuz, 

Scris de a ta mînă foarte celebie. 

Tu zici că românii sunt în barbarie, 
Sunt haini cu totul şi mai habitir 

Chiar decît felahii cei de la Misir, 

Căci gonesc evreii din acele părți, 

Şi le stric la havre şi le ard la cărți. 
Bre ! credeţi voi poate ca s-aveţi în har 
Politice drepturi printr-un harmazar, 
Să fiţi bei acolo cum nu s-a văzut 

Şi aceste toate pentru-un împrumut ! 
Dar se poate-acolo drepturi s-aveţi voi, 
Cînd aceste drepturi nu le-avem nici noi ? 
Voi la ţara-aceea încă mai aveţi 

Havre şi cu dinşii încă o duceţi, 

Iar noi musulmanii n-avem nici geamii, 
Nu ne lasă-n ţară fără chezăşii. 

Şi cu toate-acestea, pentru acest drept 
S-au luptat cinci veacuri cu noi pept la pept. 
Și voi iaudii, fără de cavga, 

Aţi crezut d-a gata să mincaţi halva ? 
Că-or să dea ţara lor la iaudii 

Numai ca să treacă de mari celebii 

În gazeta voastră cea cu marafet ? 
Ama cap la tine! Alah ! Mohamet ! 
Geaba la gazete faci calabalic, 

Ceea ce vor frencii este zefzeclic. 

Căci ei nu dau ţara acești vlahi Bogdani 
Decît cu-arma în mînă, iară nu pe bani ! 
Mine o să cereţi chiar şi la Stambul 
Politice drepturi nefiind destul. 

Să vedem acolo dintre iaudii i 
Venind să ne zică : Cusum ! celebii ! 

Ca să le dăm drepturi, apoi maşala 

Cu cilibilicu să fim ciulama! 

Să vezi iaudii printre musulmani, m 
Paşi, veziri, ba încă şi chiar şadrazami ! 
Tamam ! tot atita ar îi să chemăm 

Pe moscovi şi ţara plăcintă s-o dăm ! 
Musulmanii și vlahii nu sunt cilibii, 

Cu preţul a se vinde către iaudii ! 

Iată ce îți zicem, o, mare vechil, | 
În mehtupul nostru şi-n al nostru stil. 
Şi daca în ţară ţi-au zis vro cîţiva 

Că au ţara-a vinde, o, vechil pașa, 

Să nu crezi nimica, căci acei români 
Fac zefuri cu tine şi sunt mari ciapcini ! 


FEMEILE ROMÂNE 


Tot ce-avem în țară mai bun, dragii mei 
Îl găsim noi astăzi încă în femei ! 

Decit noi bărbaţii ele sunt mai bune. 

O singură culpă au și o voi spune: 
N-au putut să facă încă pe bărbaţi 

Mai buni pentru ţară şi mai inimaţi ! 

Și puteau să-o facă. Ele le au toate, 
Inimă şi spirit pe cît nu se poate; 

Ele sunt frumoase, toţi o mărturesc. 
Chiar celor urîte nurii nu lipsesc. 

Este diferinţă între o germană, 

Slavă şi-o femeie greacă și română. 
Cele dintii două au ceva îngroșat 

De bărbat, de barbar, de got, de sarmat, 
Cînd cele din urmă au delicateţe, 
Poezie, graţii, chiar făr' de juneţe ! 
Într-un cîmp la muncă, vezi pe o maghiară. 
Nu vesteşte-o climă aspră şi barbară ? 
Vezi pe o română, cu brațul gingaș, 
Înclinînd pe sapă capul drăgălaş 

Şi visînd la lume cu melanholie ; 

Nu vesteşte-o ţară numai poezie ? 

Ce-are să refuze omul, domnul ei, 

Ce-are să refuze românii femeii 

Ce-i aduce zestre, graţii, frumuseţe 

Şi, mai mult ca toate, inimă, juneţe ? 

Tot ce-ar vrea femeia ar putea să facă 

Din bărbat, ea care ştie-atit să placă. 


+ 

Mumă, ea îl naşte, ea l-a legănat, 
Soaţă, îl dezmeardă ; cînd el e bărbat, 
Îi dă mîna-n viaţă şi mingiitoare 
Ea-i închide ochii chiar atunci cînd moare. 
Ce-a făcut femeia pentru-acest bărbat 
Ca să fie-n viaţă mare şi stimat ? 
Şi Mihai Viteazu și Ștefan în lume 
Sunt datori mărirea unor mîndre mume, 
Apoi unor soaţe demne de ei doi : 
Pemeile-atuncea făceau pe erol. 
Astăzi ce fac ele ? Trebuie a spune ? 
Pana trebuinţii cu greu se supune. 
Daca un ministru sau un deputat, 
Sau oricine are nume d-om de stat, 
Violează legea supra cării jură ; 
Daca deputatul pune frîu-n gură, 
Cind se calcă legea, pentr-un interes ; 
Daca probitatea este un eres 
Pentru marea parte din societate ; 
Daca pentru țară nimeni nu combate, 
Nimenea nu moare, ci toți viețuiesc ; 
Daca luxul, viciul crud ne moleşesc, 
Daca omul schimbă oricare voință 
D-astăzi: pînă mine dupe trebuinţă, 
Dac-amorul ţării servă de mijloc 
Pînă ce să scoaţă nucile din foc; 
Daca toţi aleargă după funcţiune 
Şi nu-i mulţumeşte una şi ne-o spune ! 
Daca scopul vieţii e s-adune bani 
Cu orice mijloace de atiţia ani ; 
Daca soţul uită o soţie pură i 
Şi risipă starea cu o curvătură 
Daca şi-alte rele ce nu poci să zic, 
De la cel mai mare pînă la cel mai mic, 
Biîntuie azi ţara şi o vestejeşte, 
Viaţa şi junia de i-o putrezeşte | 
Şi aduce starea de dureri, de chin, 
Şi ce mai rău este, rîsul la strein, 
Să ne fie nouă liber a o spune: 
Femeile-s culpa, deşi sunt mai bune ! 

Daca rola noastră astăzi s-ar schimba 
Şi în locul nostru ele-ar guverna, 
Zău că ţara noastră, zică fiecine 
Ce-o voi să zică, ar merge mai bine! 
Dar nu este asta misiunea lor, 
Cel puţin acuma şi l-acest popor. 
Au o misiune delicată foarte 
Să însufle viaţă unde este moarte, 
Tinerețe unde totul e bătrîn, 
Totul vestejește în bietul român ; 
Să prefacă spirit, inimă, credinţă, 
S-avem o putere, s-avem o voinţă. 
Să nu ni se zică ceea ce ne zic, 
Cu amărăciune, că nu pot nimic! 
Femeile turce care sunt robite, 
Care după viaţă, din rai sunt gonite, 
Încă au putere pe bărbaţii lor, 
Ele guvernează ; fac cu ei ce vor. 
Suverani cu nume, turcii sunt în faptă 
Sclavi către femeia sclavă, dar deşteaptă. 
Cum femeia noastră, care e mai sus, 
Pînă astăzi încă capul şi-a supus 
La voința noastră, cînd acea voinţă 
Este rătăcire, viciu, decadinţă ? 
Crede ea că cerul i-a dat frumuseți 
Numai să producă fete şi băieți, 
Cum produce planta ? A sa misiune, - 
Ceea ce produce, este să-ncunune 
Şi să nobileze cu inima ei : 
lată ce se cere azi de la femei. 
Națiunea noastră n-o să fie mare 
Şi prin dalbe daruri demnă de mirare, 
Deciît cînd femeia să fie va vrea. 
Ce-o voi femeia a fi, va fi ea. 
Vreţi neatîrnare, glorie, putere, 
Femeii române, voi le puteţi cere. 


Vreţi bărbaţi mari încă, vreţi bărbaţi virtoși, 


Liberi, mîndri, harnici, leali, inimoși, 
Cereţi la femeie ! Ea singură poate 
Din rele în bune să le facă toate. 

Mumelor ! Copiii oare-i hrăniţi voi 

Ca să fie jocul a cîțiva ciocoi ? 
Ca să fie robii erorilor care 

Bat această ţară fără încetare, 

Ca uitaţi să piară în aceste părți ? 

Ca să prade ţara ? Ca să joace cărți ? 
Ca să amăgească ? Ca să se-ndatoare ? 
Şi-n viţiu să peardă a juneţii floare ? 
Ca să n-aibă-n lume nici un ţel mai sînt, 
Să facă din viaţă chiar al lor mormiînt ? 
Constituţiune, Cameră, Senat, 

Cluburi şi gazete, tot ce s-a visat, 
Minister din Cameri ce de tot răspunde, 
Lege, paralege, ce născînd, s-ascunde ; 
Tot, tot ce se face de atiţia ani 

Nu vor scăpa ţara de ai săi tirani. 

Căci oricare popol cînd n-o şti să fie 
Demn de libertate, cade sub robie. 
Ridicaţi bărbaţii care sunt căzuți, 

Faceţi ca să aibă vechile virtuţi. 

Voi puteţi aceasta, voi şi numai voi, 

Şi numai atuncea vom fi liberi noi ! 
Românie dragă, n-aștepta să vie 

Toată miîntuirea de la o domnie, 

De la un ministru, de la un Senat, 

De la o partidă ce te-a răsfățat ! 
"Toate-aceste nume nu pot ca să fie 
Decit ce-i fi însuţi, tristă Românie ! 
Fi-vei tu cu viaţă şi cu virtuţi tari, 
Cei ce te guvernă vor fi însuși mari. 
Fi-vei dimpotrivă, adică nimic, 

Tot guvernul are ca să fie mic. 

Cât vei primi viaţă și a ta mărire 

De la o partidă, de la cîrmuire, 

Tu, o, Românie, vei fi roaba lor. 

Căci izvorul vieţii este în popor, 
Acolo-i femeia, mumă şi soție. 

Ea ce tot omoară, ea ce tot învie, 

Lasă pe politici, vilani şi boieri, 

Morți de azi să-ngroape pe morţii de ieri ! 

Lasă patrioții care au brevet 
Cu doi sfanţi pe lună de la comitet 
Să cate mijloace ce le-nsuflă frica 
Care au de duhul ministrului Ghica ! 
Lasă încă albii să supuie compt 
La inchiziţiunea Românului ciont 
Că-au avut curagiul într-o. dimineaţă 
Fapte scandaloase să le dea pe faţă. 
Lasă pe primarul, blindă tărăbuţă, 
Ca să vînză carnea scumpă și slăbuţă 
Cînd o vită mare nu mai are preţ 
Graţia să fie lipsii de notreţ ! i 
Pe bucureşteanu ce pulbere cerne 
Lasă-l ca să doarmă cum îşi va aşterne 
Lasă pe toți manii cari mai de mult ” 
Pentru o felie de pîne, insult ; 
Lasă-acele clice, Bizanţă perfidă, 
Ce fac din principe, jocuri de partidă, 
Lasă să se plîngă de ură-năspriţi 
Şi de nebunie domnii cei stîrpiţi ! 
Și îţi cată viaţa și a ta mărire 
Unde pînă astăzi n-ai avut privire ! 


M. S. DOMNULUI BARBU ŞTIRBEI 


Te-ai întors în ţară după nouă ani 
Să mai vezi nepoţii marilor romani, 

Să cunoşti progresul care ei făcură 

În arţi, în ştiinţe, în literatură, 
Legislaţiune, 

Administraţiune, 

Constituţiune, 

Cum şi-n Uniune. : 

Auzii eu însă că, abia în tară, , 

Şi îți faci pachetul să pleci iar afară ? 
Asta dovedeşte că ce-ai văzut 

În această ţară prea mult ţi-a plăcut 
Şi te duci din ţară cu mare grăbire, 
Ca să nu te-nece multa fericire ! 

Cind venişi la poarta cetăţii de foc, 
Toţi te salutară ca p-un prooroc, 

Chiar acei ce-odată îţi scriau pamflete, 
Răsfăţind pe spate lungile lor plete, 
Toți te salutară ; dar din ei cîţiva, 
Văzind simpatia ce te-nconjura, 
Sinceră, adîncă şi chiar generală, 
Schimbă curtenia în hulă banală ! 
Puseră îndată comicile foi | 

Ca să dea în tine cual lor noroi. 
Enimic al clasii şi oligarhiii, îi 
Astăzi cînd se-nalţă, vai ! dobitocii ! 
Templuri și statue, oare ai crezut A 
Ca să te priimească p-un bun așternut 

Cine are-un merit cît de mic, în ţară, 
Atrage asupra-i ura lor amară ! 

E nenorocire pentr-un patriot 

Daca, din păcate, nu e idiot! 
Suntem în momentul prin care-a trecut 
Popolii ce singuri viața şi-au perdut : 
Timp de ameţeală, ură, dezbinare, 
Unde nici un lucru locul nu-şi mai are, 
Unde tot ce este principii, idei 

Sunt sacrificate la bărbaţi pigmei, 

La partide slabe și la interese 

De persoane care astă stare ţese. 

Unde-i inemicul ţării cel mai rău ? 

O, sărmană ţară ! El e-n sînul tău! 
Este dezbinarea, fiică de durere, 

Ce-a născut-o-n ţară pofta de putere. 
Toţi voiesc puterea ; şi mulți sunt uimiţi. 
Zece mii miniştri, cincizeci domni stîrpiți. 
Zece mii de clice, cincizeci de partide ! 
Care mai de care devenind stupide. 

Dar scriitoraşii cu vai şi cu ah! 

Cu patriotismul născut în stomah ! 


„Mai şi cu februariu, întroduși prin coşi, 


Ce se luptă încă ca doi slabi cocoşi, 
Toţi sperînd că Poarta o să ţie tare, 
Să răpească ţării sînta-i neatîrnare. 
Doară se va naşte din ast amălgaș 

O nouă domnie pe un căuzaş. 

Cluburi peste cluburi, certe peste certe, 
Cine să mănînce vişinele ferte. 

Apoi lingă toate, crudul ridicul 
Venind plin de pene, comic îndestul, 
Cu mii de tertipuri şi cu marafetul 
Care-aceştii epoci au format buchetul, 
Multe rele crude au trecut pe ţară, 
Foamete, lăcuste, sabie d-afară, 
Necăciuni, cutremur, răzmiriţe mari, 
D-au plecat spre moarte inimile tari, 
Budberg şi Halcinschi, Coronini, Hese, 
Jidovii cu laţe ce ne cer concese. 

Însă ridiculul încă nu venise 

Şi a ţării frunte el n-o umilise. 
lată-ne în urmă căzuţi îndestul, 
Prin păpuşărie chiar în ridicul ! a 
Şi te miri tu poate cå venind în ţară 
Îţi aruncă-n faţă o mică ocara: 


ŞTEFAN CEL MARE ȘI MIHAI VIZITÎND 
ROMÂNII ÎN RAI ŞI ÎN IAD 


Mai presus de soare, dincolo de cer, 

În nedefinita mare de eter, 

Într-un parc de arbori cu fructele d-aur, 
Unde crinii-ngînă delicatul laur, 

Iată că se plimbă printre mii de flori 

Două umbre sînte, doi foști domnitori. 

Ei discută tare, plimbîndu-se-n rai ; 

Unul este Ştefan, iar celalt Mihai : 

— „Ce ştii de Moldova ?“ întreba munteanul. 
— „Dumnezeu s-o scape ! zicea moldoveanul. 
M-am luptat cu arma patruzeci de ani, 

Ca să-o scap de lanţuri, s-o scap de tirani, 
De poloni, de unguri, de păgîni, de soartă ! 
Cînd o credeam vie, iat-o o văz mai moartă !“ 
— „Au acum Unirea și tu ai de știre 

Că unirea este a lor mântuire ?“ 

La aceste vorbe marele Ştefan, . 

Lovind într-o stîncă cu-al său buzdugan, 
Strigă : — „Ce unire ! Îmi acreşti gîndirea !... 
Asfel de unire a stricat unirea ! 

Da, unirea este lucrul cel mai sînt 

Ce-are să înalțe acel bun pămint ; 

Voi puteţi fi încă fără de unire, 

Căci sunteţi un popol de aceeași fire ; 

Chiar d-aveţi acolo pe vestiţii roșii, 

Ce fac neajunsuri şi scot morţii prin coșşi ; 
Noi avem jidanii care ne-a supus... 
Dumnezeu să ierte cine i-a adus! 

Fără de unirea noastră cu muntenii, 

Or să ne robească nemţii, lipovenii. 

Dar cel ce-a făcut-o, a făcut-o rău, 

N-a dus bine lucrul, pre sufletul meu ! 
A vărsat veninul cel amar de ură 

În inima noastră cîte-o picătură. $ 
Strănepoţii d-astăzi n-au ştiut ce cer ; 
Ei în loc să ceară poduri, căi de fer, 

Ce scurtează calea și din toată țara 

Fac un oraş singur, toamna, iarna, vara, 
lată-i că îmi cere să treacă la ei... 
Tronul ? Nu ! Ci curtea cea de Căsăţei ! 
Unii cum nici alţii n-au putut să facă 
Dorul de căminuri, de satu-i să tacă, 
Înaintea sîntei, sublimii şi mari 
Românii, amblemă care-i face tari !“ 
Dar Mihai răspunde : — „Domneșşte-ţi mînia ! 
Asta nu opreşte d-a fi România. 

Sunt şi alte neamuri care nu se-mpac, 
Mult mai luminate, şi tot astfel fac.“ 

— „Strige cît le place ! Certe-se mereu ! 
Însă facă lucruri cum am făcut eu, 

Cum făcuşi tu însuţi ! Lucruri de tărie ! 
Nu hagi-ivaturi şi păpuşărie ! 

Să ridice neamul și să-l facă tare 

Prin a lui putere și neatîrnare, 

Nu prin gazetele şi-adunări, cuvinte, 
Unde cearta toată e pentru plăcinte, 

Ci pe cîmpul luptei cu-armele în mîni, 
Daca vor să aibă nume de români! 
Daca nu ! mai bine piară al lor nume, 
Decit cu ruşine să trăiască-n lume !“ 

— „Tu zici bine, doamne, — a răspuns Mihai, 
Dar tu nu ştii oare ce se trece, vai! 

De la Lupu-Vodă şi de la Matei 
Basarab, românii nu sunt mai mult ei! 
Domnii ce urmară, prin lux, moliciune, 
Au adus în inimi trista slăbiciune. 
Tirani către ţară, robi către păgin, 

Ei au stins tot focul în al ţării sîn. 

I-a făcut d-atuncea încă să roşească 
Numai la ideea ca să se mărească, 

Ca să aibă o ţară, ca să fie tari, 

Ca să nu mai fie robi şi tributari. 

Loviţi chiar de dînșii, iar nu de păgini, 

Ei, români de viţă, urăsc pe români. 

Ei se cioctisiră cînd vrăjmașşii ţării 

Se măresc şi-apucă drumul dezvoltării. 
Astfel au nevoie de un timp mai mare 

Ca să se ridice dintr-o tristă stare 

Unde cîrmuirea unui trist trecut 

Din ţară, o vacă cu lapte-au făcut ! 

Astăzi chiar cînd neamul spre bine se strînge, 
'Trecutul acela pe el se răsfringe 

Şi în umbra-i tristă, umbre ce-l împac, 
Multe lucruri triste, Ştefane, se fac !“ 

— „Știu, răspunde Ştefan, Mihai şi Șerban, 
Mircea, Alexandru, Rareş şi Bogdan, 

Nu au monumenturi, nu au nici morminte, 
Cei mai mulţi dintr-înşii, pentru oseminte. 
Mai curînd statuă ei vor înălța 

Lui Papa-Nicola şi lui Iorganda ! 

Căci ei cu trecutul care dă tărie, 

Viaţă şi mărire nu vor să mai fie! 

Trăiesc cu prezintul ; prezintul e mic ; 
Corpul are totul, sufletul nimic ! 

Faptele străbune, îţi voi spune ţie, 

Ei le văd cu milă ca o nebunie. 

Luptele de astăzi nu sunt ce au fost, 

Să fac între dînşii să apuce-un post. 

Alţii ca să fie capi de clici formate ; 

Iar clica nu ştie d-adevăr, dreptate. 

Clica înnegrește pe cei meritori. 

Celui mai netrebnic împletește flori. 

Şi cu toate-acestea, eu tot le-aş ierta, 
Daca pentru ţară încă s-ar lupta !“ 

Dar Mihai răspunde : — „Popolii se bat 
Cind grelele lanţuri adînc îi străbat. 
Multe rele astăzi pe români înclină, 

Însă nu-i apasă sabie streină. 

Cînd această pală le-o muia cerbicii, 

Din aceste turme vor ieşi voinicii.“ 

— „Cînd va fi aceasta, la apăsători . 
Oare nu s-or duce cu cununi de flori ?* 
— „Nu mai crede-aceasta ! Cei ce ies, Ştefane, 
Cu cununi cînd întră cetele dușmane, 
Nu sunt fii ai ţării, ci odrasle noi, 

Piruri ce în holde se nasc din gunoi, 
Aduse-n picioare de streini în ţară. 

Dar românul simte ruşinea de feară. 
Mine o s-o simţă poate și mai mult. 
Daca cei răi încă astăzi se ascult, 
Popolul nu-i vina ; ei vorbesc dreptate, 
Patrie, onoare şi de libertate, 

Popolul le crede căci e însetat 

De aceste bunuri ce n-a mai gustat.“ , 
— „Popolul le crede, căci n-are voinţă, 
Nu are destulă proprie fiinţă. 

I-au luat voinţa cei ce-l amăgesc, 
Luminile toate cat de le răpesc. 

Vor să aibă-o vită ne-nțelegătoare, 

Să zică ca dînşii ! Sărace popoare ! 
Comerţul ce este capul la popor, 

Care îl conduce, e nepăsător ! 

Şi ce fac românii ? Văd, fumînd tutunul, 
Pe albi şi pe roşii cum se bat cu pumnul. 
Şed în moliciune şi fac datorii, 

Privesc cum le vinde casă şi.moşii, 

Care trec în mîna unor noi veniţi: 

Alţii caut posturi a fi vestejiţi, 

Ca să facă stare, şi cît mai în grabă, 
Despoaie orfanul şi văduva slabă, 
Despoind chiar statul ce-a îngenuncheat, 
Toate, să hrănească viţiul turbat ! 

Pare că în ţara ce s-a rătăcit, 

Un cap singur este şi este zdrucit ; 

C-o inimă este şi e vestejită ; 

Toţi înclină capul ca o biată vită. 

Nu mai este încă o părere-a sa; 

Vorba pare dată numai la cîțiva. 

Crima și trădarea trec de dibăcie. 

Numai moartea ţării pare încă vie! 

Hoţul are stima, iar omul cinstit, 

Cînd nu-l persecută, e despreţuit ! 
Moartea este-aproape ! O nație are 

Soarta ce merită, nu îmi pasă care! 

Căci nu sunt în vaţă ! Cum i-aş face eu 
Să meargă-nainte, jur pe Dumnezeu !“ 
Iată că acolo, spre iadul știut, 

Trecînd niște umbre, la ei au stătut. 

-— „Ce sunteţi voi ?“ strigă Ştefan cu mărire. 
— „Moldoveni, răspunde grupa cu grăbire, 
Moldoveni ce-n doruri demult am născut 
Şi-am murit de foame în anul trecut.“ 

— „Aţi murit de foame într-o ţară unde 
Marea avuţie sub pămînt s-ascunde ? 
Sunteţi poate leneşi, beţivi de legat ? 

Nu moare de foame omul cel bărbat. 
Mergeţi de la mine! Aţi avut pămiînturi 

Și n-aţi făcut munca, socotind pe vînturi !“ 
Iată alţii însă trecînd în convoi. 

Ştefan îi întreabă : — „Cine sunteţi voi ?“ 
— „Noi suntem aceia care-au răposat 

La trei august ziua, în tîrg, lîngă sfat, 

Ucişi cu cruzime sub casa Basaca, 

Ne-a ucis, stăpîne, cum ucide vaca.“ 


— „Ce-aţi făcut voi oare ?* — „Nici strigat măcar !... 


Ne-a dat fiecărui cîte-un icosar 

Şi ne-a zis, vă duceţi şi strigaţi cu toţii 
Să moară ciocoii şi să piară hoţii.“ 

— „Adevăr, răspunde Ștefan, fericiţi ! 
'Cei săraci cu duhul în rai sunt primiţi.“ 
Aştia iau drumul către poarta mare 
Unde este raiul cel de desfătare. 

Tată că trec alţii la iad, toţi români. 

În capul lor merge doi oameni bătrîni. 
Ei sunt morții noştri, este-acuma anul, 
Ei se revoltară cînd cu Rosnovanu, 

Cu mitropolitul Mugur din Micleşti. 

— „Să şedem acolo... Să ne dea ei veşti !...% 

— „Ce fel ! zice Ştefan, ei se duc la iad ?“ 

— „Da! răspunse unul dintre morţi, un smead, 
Căci deşi murirăm pentru o idee, | 

Însă, vai! Românul, bătrină femeie, 

Scrise un articol că-am fost cumpărati, 

Ca să facem ceartă, de nişte-mpăraţi. 

Astfel ne condamnă, cu greșală mare, 

Fără să ne facă altă cercetare.“ 


(Va urma.) 


URMAREA VIZITII LUI ŞTEFAN CEL MARE 
ȘI MIHAI VITEAZUL ÎN IAD ŞI ÎN RAI 


PARTEA H 


— „Ai să mergem, zise Ştefan lui Mihai, 

Să vedem românii din iad şi din rai.“ 

Domnul de Moldova merge înainte 

Pîn' la Sîntul Petru. — „Rogu-te, părinte, 

Este cu putinţă ca să ne-nsoţești 

Şi să ne-araţi iadul, raiul ce păzești, 

Să vedem acolo sufletele toate 

De români ?“ Iar Petru răspunse : — „Se poate, 
Pentru voi, o, mare Ștefan şi Mihai, | 
“Vă-nsoţesc în iaduri, precum și în rai; 

Dar întîi vom merge în tartarul mare — 

Acolo românii d-astăzi au intrare, 

Cînd în rai puţine suflete s-avînt. 

Din acele locuri — cele care sunt, 

Sunt de mai mulţi secoli aici ridicate, 

Cînd românii încă aveau bune date.“ 

Zice. Ia pe spate un ciomag de corn. 


„Apoi se coboară într-un crîng strimt, morn, 


Sterp, spinos. Vederea-i inima îţi strînge, 
Sufletu-ţi apasă şi te face-a plinge. 
Soarele acolo n-are răsărit. 

Ziua este-nchisă, cerul aburit, 

Nu este nici lună, nu este nici stele; 
Solu-i plin de spinuri, şerpi, vipere rele, 
Mărăcini sălbateci care nu-nfrunzesc. 
Ochi de lei, de tigri, printre ei sclipesc. 
Galbenii balauri îmbrăcați în zale 
“Gardă-mpărăţia, tîrîndu-se-n vale. 

Bufniţi, cucuvele, ciufi şi lilieci 

Zboară, ţipă ziua, dau fiore reci. 

Astfel este locul unde Petru-i duce, 
Unde tot se naşte ca să se usuce, 

Trist locaş al morţii şi mai trist părînd 
Printr-un rest de viaţă ce-o vezi licurind. 
lată că sosiră lîngă-o apă adincă, 


_ Riu de sînge mare ce ieşea din stincă, 


Peşteră profundă, neagră, blestemată, 
Gură de balaur ne-ncetat căscată. 
Domnii ascultară, coprinși de teroare, 
Zgomote ce face tartara-nchisoare. 
Tremură scorbora, gilgiie sîngele, 
Clocotă, spumegă, pe negre stînci 
Vuvuie aerul, ruguie, ţiuie, 

Urlă torentele-n smircuri adînci, 
Stâncile scorborii crăpîndu-şi pîntecii, 
Volvor jeratice d-al ghenii foc, 
Tunete, trăsnete, fulgere riură, 
ipete, răcnete varsă acest loc, 
Fluieră demonii, şuier balaurii, 

Urlă, se tînguie umbrele-amar, 
Crocăie zgripţorii, întinzînd ghearele 
S-apuce suflete pentru tartar. 


— „Naintaţi ! le zice Petru, liniştit, 
Sufletul ce este pur, nepipăit, 

N-are să se teamă de aceste rele. 
Naintaţi îndată pe urmele mele 16 

Ei înaintară pe un drum săpat 

În această stîncă care s-a săltat. 

Iată-i că veniră la o mică poartă 

De aramă. — Petru bate a sa toartă. 
Poarta se deschide. — „Iată, zise-atunci, 
Locul de exiliu şi de aspre munci. 

Dar citiți d-asupra !“ Cei doi domni priviră 
Şi d-asupra porții iată ce citiră : 

„Aici vin tiranii ce-n domnia lor 

Au ţinut în lanţuri pe slabul popor. 

Cei ce se revoltă contra tiraniii 

Şi cînd ei făramă germenul robiii, 

Şi apucă cîrma, în loc de a da 

Libertăţi la popoli, le ia şi ce-avea. 

Cei ce speculează slaba omenire 

Cu idei înalte despre mîntuire, 
Naţionalitate, şi în gîndul lor 

N-au decît puterea care ei o vor. 

Cel ce toată viaţa merge-n bună cale 

Şi la fine schimbă cugetele sale...“ 

— „Nu vă perdeţi timpul cu-acel catalog. 
Veţi vedea cu ochii, intraţi în ast loc!“ 
Intră-n altă grotă neagră și profundă 

Ce părea să fie peste tot rotundă 

Şi cu porţi d-asupra cărora scriau 

Din ce naţiune cei închiși erau. 

— „lată, zice Petru, partea românească.“ 

Şi Mihai citește-n limba latinească 

O inscripţiune cu litere mici : 

„Imperiul Turciei se află aici !“ 

Petru intră, domnii trişti, împovărați, 

ÎI urmează-n cale cu paşi măsuraţi. 

Iată nişte umbre în umbră s-arată. 

— „Cine este oare astă mare ceată ?“ 
Întrebară domnii. Petru zice lor : 

— „Domni din țara voastră, răi pentru popor. 
Ia priviți acolo unde e lumină, 

Vedeți voi o umbră ce-are mîna plină 

De un sînge negru, sînge omenesc ? 

Mai vedeţi în juru-i umbre ce muncesc 
Demonii ? E vodă Ţepeş, e tiranul: 
Umbrele, boierii ce formau divanul, 

Ei, ce răsturnară p-acest domnitor, 

Sub cuvînt să scape de jug pe popor, 

Și cînd îi luară, prin omoru-i, locul, 

Făcură ca dinsul, întorcînd cojocul.“ că 
— „Vlad ! îi strigă domnii, ce faci tu aici ?“ 
El spre ei înturnă ochii crunţi și mici. 

— „Cine sunteţi ?“ zise monstrul cu mînie. 
— „Eu, Mihai !“ — „Eu, Ştefan ! toţi din România.“ 

— Tu, Ștefan [cel] Mare, tu, fălos Mihai, 
Strigă el, voi sunteţi strămutați în rai... 
Vă rugaţi acolo să fiu scos d-aice. 
Vai ! am fost în viață un tiran, se zice. 
M-adăpam cu sînge ! Lege eu eram. 
Dar puteam fi altfel decît un tiran 
Cu boierii care cătau cu paginii 
Să vînză altarul, ţară şi românii ? 
Da ! tiran fusesem, dar nu pe popor. + 
Şi de ţara sîntă n-am fost vînzător La“ 
— „Drept vorbeşte, zise Petru, şi se zice 
Că făcîndu-şi timpul hotărît aice, i 
Au să-l transporteze într-un verde plai 
Care face parte dintr-un colț de rai. 
Căci tiran, cum zice, dar rămase tare, 
Şi păstră cu braţu-i sîntele altare. 
Zice şi îndată lasă acest loc. 
Ei văzură încă înotînd în foc, a 
Cum înoată peştii într-o apă adincă, i 
Pe alţi domni din ţară. Ei văzură încă 
Pe Mihnea Turcitul, astfel poroclit, 
Şi pe Lăpuşneanu cel călugărit. 
Doamna ce-l ucise cu venin, apare 
C-un pahar în mînă și îi zice tare : 
— „E sîngele ţărei, ţine, doamne, bea 
Domnul cu durere în rîu dispărea. 
Iată că pe valul rîului de foc, 
'Turbilon ce cură în acest trist loc, 
E un cîrd de duhuri, palide la față, , 
Și spre mal s-avîntă și-not pe surfață. 
Domni născuți în țară şi fanarioți , 
Ce-au fost în viață trădători și hoți. 
Cine să ne spuie toate-aceste nume 
Sub care-nainte ei au fost în lume ? 
— „Toţi fanarioţii, întrebă Mihai, (a 
Sunt aici în chinuri ? Nici unul în rai ? i 
— „Nu! răspunde Petru cu durere-amară, 
Au fost dintre dînșii mai buni pentru țară 
Chiar decît românii, şi voi număra 
Pe Grigore Ghica, care protesta 


KS 


56 


Cînd Înalta Poartă dete Bucovina 
Austrii ; cel ce a pus doctrina 
Să se libereze românii țărani, 
Cînd boierii țării, şi robi şi tirani, | 
Aleargă la Poartă şi denunță crima 
Cum că protestase pentru Bucovina. 
Ghica perde viața ; iar Moruz apoi 
Din boierii acestii au ucis pe doi.“ 
— „Unde este Ghica ?“ întrebă Mihai. 
— „Acela, răspunde Petru, este-n rai, 
Unde se va duce, da, tot domnitorul 
Ce-nfrînînd boierii, ține cu poporul...“ 
Petru se îndreaptă către ei şi zice: 
— „Basarab şi Lupul încă-au fost aice, 
Căci ei combătură români cu români, 
În loc să se bată cu asprii păgîni. 
Dar fiindcă-n lume ei au făcut şcoale 
Şi-au clădit biserici pe la munţi în poale, 
S-au mutat d-aicea în acelaşi plai 
Destinat lui Ţepeş într-un colţ de rai.“ 
Mihai recunoaşte p-Alexandru Rău 
Ce a vrut în viaţă să-i ia capul său, 
Pe pribeagul Mire ce ducea păginii 
Cînd Călugărenii ridicau românii. 
Ei se cufundară de cum au văzut 
Pe Mihai și Ştefan, i-au recunoscut, 
Petru le vorbește : — „Aici au să vie 
Toţi cei ce domniră peste Românie, 
Domnitori pe viață cum şi caimacami 
Ce vor fi în ţară trădători, tirani, 
Hoţi, furînd ei însuşi sau lăsînd să fure, 
Cu călcarea legii, nişte creature, 
Socotind să-şi facă, pe un preţ de bani 
Şi pe preţ de crime, la tron partizani.“ 
— „Dar ce se vor face cele instruminte 
Care lor serviră:?“ — „Alfel de turminte 
Îi aşteaptă — zise Petru gînditor. 
Neferice este omul peritor ! 
Veţi vedea voi toate crimele urmate 
În lume, aicea cum sunt reprimate. 

Dar să-aveţi de ştire că-ntre condamnați 
Ce-i vedeţi în flacări aici aruncaţi, 

Sunt puţini din domnii care se bătură 
Pentru dreptul ţării, cît de răi ei fură. 
Prin măreţe lupte ei au dobindit 

Iertarea cerească, dupe ce-au murit.“ 

— „Sînte ! zise Ştefan, lămurire cer ! 

Ce, războiul este primit chiar în cer ?“ 

— „Cînd războiul este pentru apărare, 
Este o virtute şi primire are.“ 

Cind vorbesc ei asfel iată vine-alt roi, 
Vin ca mormolocii în lac de noroi, 

Domni ce guvernară ţările române, 

De cînd încetară d-a mai fi stăpîne. 

— „lată, zice Petru, domnii ce-au lăsat 
Vechile tractate, ce s-au încheiat 

De Bogdan și Mircea, să se violeze, 

Pină ce-ncepură să se anuleze. 

Să vi-i spun pe nume ar fi mulţi să-nşir. 
Vechile tractate chiar azi se deșir 

Cînd de mari puternici ce vă protejară, 
Cînd chiar de românii ce domniră-n țară.“ 
Ştefan stă pe gînduri, apoi căutînd 

Spre Mihai, el zice negru cugetind : 

— „Eu pe patul morţii zis-am ţării mele... 
Dar erau p-atuncea timpuri foarte grele, 
Ca să recunoască fiul meu Bogdan 

Pe sultanul numai ca p-un suzeran. 

Dar d-o vrea să strice legi şi date sînte, 
“Mai bine Moldova să schimbe-n morminte !“ 
— „Cearta pe domnie planul ţi-a stricat ; 
Zice Petru. Domnii care au urmat 
Dinastiu tele, la tron pentru parte, 
Călcau un articol din bătrîna carte.“ 
Cind vorbeau ei asfel, iată dupe ei, 


- Pe poteca strimptă, cu paşi ușurei, 


Se luase-un suflet care părăsise 
De trei zile lutul ce îl învelise. 
Nescris în registru și nejudecat, 
El se rătăcise, fugind ne-ncetat 

Prin aceste locuri, cînd el dete-n urmă 
De cei trei pe care pe furiș îi urmă. 
Petru îl zăreşte şi se încruntă : 

— „Cine eşti, o, suflet ? el îl întrebă, 

Cu ce rînduială ai venit aice ? 

Forma ta e forma vieţii cei ferice.“ 

— „Eu sunt, Sinte Petre, de la Bucureşti, 
Ziarist, orator și orice voieşti, 

Om de stat. ministru, cum n-au fost în ţară ; 
Popularitate îmi făcusem rară ; 

Numai printr-o vorbă, într-un scurt cuvînt 
Ce la Adunare am ţinut, om sînt. 

Vei să ştii acolo cum vorbim de bine. 
Ascultaţi : guvernul e-necat de crime. 
Minister din Cameri, gardă, cluburi, presă 
Şi neatîrnarea bisericii expresă...“ 

— „Taci !“ îi zise Petru ; dar el îi mai zice: 
— „Nu-ntrerupe, sînte, p-orator aice !“ 
— „Eşti nebun !“ îi strigă sîntul supărat, 
Privind bietul suflet astfel turburat. 

— „Cer cuvîntul ! zice umbra liberală, 
Într-o cestiune curat personală !“ 

Dar aici se curmă tot discursul său, 

Căci sînţitul Petru se mînie rău 

Şi luînd toiagul cel de apărare 

Ca-n timpii cei barbari îi dă pe spinare. 
Sufletul dă fuga. Petru, uşurel, 

Cu ciomagu-n mînă cură dupe el. 

Îi mai dă trei, patru, poate chiar şi şase. 
Apoi se întoarce de unde plecase 

Şi cu supărare zice lui Mihai 

Şi marelui Ştefan : — „Bătaia-i din rai ! 
Mai toţi cîţi d-acolo, din a voastră ţară, 
De un timp încoace, daţi de moarte afară, 
Vin aici în iaduri duşi de negri draci, 

Rău să nu vă pară, dar sunt cam turlaci ! 
În acele locuri zise Românie 

Dominează astăzi o epidemie : 
Popularitatea a capilor lor 

Şi boieri și oameni ieşiţi din popor! > 

Ale ei simptome astfel face scara. 
Bolnavul se plinge că n-are legi ţara, 
Că cele făcute, în uitare pier ; 

Cere cu căldură a fi-n minister, 

A fi-n Adunare, a face cuvînturi | 
Care toate zboară purtate de vinturi ; 
A fi cap de clică, fără de idei : 

A urî românii şi-a iubi ebrei ! 
A seri într-o limbă, cum Dumnezeu ştie ! 
Ce n-o înţelege nici cel ce o scrie. 
Năuntru, interne ; d-afară, externe. 
Culte si finanţe, Camere, guverne le 
Dreptate — Justiţia — şi egalitatea... 
De cînd cu justiția, a perit dreptatea. 


(Va urma.) 


VIZITA LUI ŞTEFAN CEL MARE ŞI A LUI MIHAI 


ÎN IAD ŞI ÎN RAI 


(Urmare) 


Zece draci cu bice bat pe trădători 

Şi răsună bolta de mai multe ori. 

Vai ! Iertare ! strigă grupa neferice 

Şi un negru demon, mai lovind, le zice: 
— „Cine către ţară a făcut trădare, 

Nu mai are dreptul a cere iertare !“ 

— „Să plecăm d-aice ! Petre a vorbit. 
Aici este Iuda, de mult osîndit, 

Și n-aş vrea cu dînsul să dau încă faţă, 
Căci cu vorbe rele de mine s-agaţă.“ 

— „Petre ! strigă Iuda din rîul de foc, 
Roagă să mă scoaţă din acest crud loc. 
D-am trădat stăpînul, Isus cel mărit, 

Dar tu, Petre ! Petre ! l-ai tăgăduit ! 

Dar dreptate este chiar aici în iad 
Ca-ntr-al României neferice vad ! 

Cel de la putere aibă-orice păcate, 

Numai tare fie, că are dreptate !“ 
Petru-naintează, nezicînd nimic. 

Sufletele toate dupe dinsul strig. 

Ei merg mai-nainte. Iată că văzură 

Lângă focul ghenii, printr-o ceaţă-obscură, 
Un om şi-o femeie. — „lată, le zicea 
Petru, Ștefan Gheorghe şi cu doamna sea !“ 
Sufletele zise vin, înaintează. 

Rara-i frumuseţe Safta tot păstrează. 

Ea înclină capul după soţul său 

Care o respinge şi-i vorbeşte rău. 

— „Eu sunt Ștefan Gheorghe, iată-a mea muiere. 


Un Vasile Lupu, un domn cu putere, 

O plăcu ; femeia care am dorit, 

Îl priimi în patu-i ca pe un iubit. l 

Eu eram ministrul domnului cel tare. 
Cunoscui păcatul, jurai răzbunare. 

Mă unesc cu domnul Ţării Românești, 
Basarab : cu domnul ţării ungureşti. 

Rădic oşti streine, mă urc în domnie. 
Doamna lui Vasile o iau în robie. 
Răzbunare dreaptă eu îmi fac cu ea. 

Făcui ce făcuse el cu doamna mea. 

Dar el este-n ceruri, căci a făcut şcoale. 

Eu în focul ghenii, lingă-aceste poale 

De femeie !“. Safta, capul înclinînd, 
Varsă-un rîu de lacrimi și răspunde blind : 
— „Oh! amar femeii care cu plăcere 

Se dă ameţită de bani sau putere! 

Cele ce căzură pentru că-au iubit, 

încă au iertare dupe ce-au murit. 

Pentru mine însă nu mai este-iertare, 

Căci nu din iubire m-am dat la perzare !“ 
Domnii merg-nainte. Iată vine-n-not, 

Cu boieri din ţară, un fanariot, 

Domn fiind odată peste România, 

Dupe-o luptă mare, numit de Turcia. 

— „Cine eşti tu oară ? întrebă Mihai ; | 
Eşti tu Mavrogheni ?“ — „Nu ! El este-n rai. 
Eu venii în locu-i. Vezi această turmă 

De boieri ce-mi face pretutindeni urmă ? 
Sunt boierii ţării care, strîmtoraţi 

A lupta cu nemţii în vechii Carpaţi 

Ca să dezrobească România mică, ; 
N-au vrut să se bată, zicînd că au frică. 
Domnul Mavrogheni, încruntat de dor, . 
Le-a dat boieria chiar la caii lor. 

Eu venii la urmă dupe Mavrogheni 

Şi de sunt eu astăzi dat în focul ghenii 
Este că luat-am ca un piritor 

Cu boierii ţării parte la omor.“ 

— „Pentru ce ? întreabă Ştefan domnul mare, 
N-aţi luptat atunce cu sufletul tare, 

Lângă domnul țării, pentru-acel pămint ?“ 
Un suflet atunce zice-acest cuvînt : 

— „Pentru că e scurtă Ţara Românească 

Și e lungă foarte sabia nemţească“ 

Cei doi domni părură foarte indignaţi. 

Dar Mihai răspunde : — „Doamne, ce-aşteptaţi 
De la nişte oameni ce-au venit d-afară, 

Ce nu au nimica cu a voastră ţară ? 

Toţi streini prin sînge, datini sau credinți, 
De la cei din urmă domni români părinți 
Basarabi, o luptă crudă şi amară 

Între fiii ţării şi streini d-afară 

Începu. Streinii, boieriţi de ieri, 

Au învins p-ai ţării vechi și buni boieri 
Şi-au răpit în ţară stare, viaţă, nume. 

Cei ce mai scăpară, au perit din lume, 

Au ajuns cu timpul săraci şi ţărani, 

Sau plecară capul la noii tirani. 

De l-aceşti venetici ce-așteptaţi voi dară 

Ca să dea vrodată viaţa pentru ţară ?“ 
Astfel zice domnul. Demonii ce joc, 

Bat atunci boierii cu biciul de foc. 

Iată că pe-o stîncă strimtă, ascuţită, 

Ce din rîul ghenii se-nalţă pîrlită, 

Umblă să se urce un suflet uman, 

Un domn altădată anume Şerban. 

D-un veac şi mai bine este el aice 

Osîndit zi, noapte tot să se ridice, 

Fără ca să poată nicicum nainta, 

Lunecînd pe pietre către urma sa. 

— „Mă cunoşti ? Te uită, căci eu sunt Mihai !“ 
— „Tu! O, ce schimbare ! Vai! tu eşti în rai 
Şi eu sunt în tartar! Dar păcatul meu 

Fuse tot acela care-a fost al tău : 

Re-nnoii hrisovul din a ta domnie 

Ca ţăranii noștri robi de veci să fie 

Pe moșie unde ei se vor afla. 

Daca este crimă, crima este-a ta !“ 

— „Bine zici, răspunde domnul cu durere, 
Dar puteam eu pune altfel de părere ? 
Vream să scutur jugul turcilor barbari 
Și aveam nevoie de boierii mari. 

Mă gîndeam în urmă, dupe biruinţă, 
Să pui în lucrare ascunsa-mi credinţă. 
Starea mea în ţară fuse foarte grea. 
Cerul mă loveşte chiar prin moartea mea ! 
Căci scăpai poporul de turcii barbari 
Şi-l dau în robie la boierii mari ! 
Căpătai iertare pentru bărbăția 
Ce-avui în războaie cu toată Turcia, 
Dupe rugăciunea dulcelui Isus 

Ce-i scăpai altarul de păgîni supus.“ 
— „Dar boierii țărei ce mă-mbărbătară 
La această faptă, moartea lor aflară ! 
Pe a lor tulpină, oameni din Fanar 
Dobiîndind domnia, i-au lovit amar.“ 
— „Nu te arde focul ?“ întrebă Ștefan. 
— „Arde ! îi răspunse repede Șerban. 
Dar cu chinul însuşi se dedă simţirea ; 
În dureri amare ea îşi face firea.“ 

— „O, Şerbane ! zise Petru gînditor, 
Cel atotputernic, singur ursitor, 

A decis pe tine să te ia d-aice, 

Să te ducă-aiurea pe un plai ferice, 
Căci, deşi fu mare crima ce-ai urmat, ~ 
Graţie îţi face, căci ai ridicat 

Mai multe biserici, dînd cui se cuvine 
Pentru-nvăţătură şi faceri de bine.“ 
— „Glorie să fie celui infinit ! 

Strigă bietul suflet de foc cotropit. 
Am făcut biserici şi faceri de bine. 

O ştire cumplită veni pîn’ la mine, 

Că în ţară astăzi acest sînt legat 

De un timp încoace a trecut la stat, 
Nu ca să urmeze cum fu dat de mine, 
Ci să risipească la lucruri streine.“ 

El abia termină, viersuri douăzeci 
Răsunară-atunce, ascuţite, seci : 

„Am făcut biserici, am lăsat legate, 
Toate sunt căzute, toate ruinate !“ 
Demonii cu biciul pe suflete bat 

Ca să nu denunțe ce s-a întimplat. 
Și vro două sute de demoni cu coadă 


- Din care cu dinţii caută să roadă, 


Cu coarne întoarse, cu gheare de foc, 
Încep ca să urle, să sară pe loc, 

Să nu se auză astfel de vorbire. 
Unul chiar lui Petru zice cu mărire : 
— „Mergeţi înainte, marele rigat 

De aceste vorbe s-a întăritat !“ 
Astfel el le zice. Unda teribilă 
Spumegă, bolboră, varsă scîntei, 
Fumul şi flacăra ies împletindu-se, 
Ies șerpuindu-se din sînul ei, 

Venină aerul vărsînd miroasele 

Ce numai tartarul le-a cunoscut ; 
Valul cu gemete urmează valului 

Şi focul focului ce a trecut. 

Păreţii peşterii, valul de flacără 
'Tremură, vuvuie greu şi profund. 

În crăpăturile ce s-arăt ochilor, + 
Demonii iadului s-arată în fund. 

— „Ce veniţi aice ? Venim noi la voi ? 
Nu v-ajuge cerul ? Ce veniţi la noi ? 
Domnul cel din ceruri nu are putere 
Peste-aceste negre locuri de durere. 
El aice este numai suzeran. 

Belzebut e domnul, el e suveran.“ 
Zic. Şi balaurii, gușterii, broaștele, 
Din crăpăturile umede-apar, 

Şuieră, crocăie, îşi joacă limbele, A 
Urlă teribilul, negru tartar. 

Oaspeţii tremură, căci văd jigănele 
Sugiîndu-şi ghearele, spre ei sărind, 
Venind cu ţipete, șuiere, plinsete. 
Petru la cei doi domni cată zimbind : 
— „Nu vă temeţi ! zise sîntul stînd pe pace 
Şi luînd ciomagul îi face de tace, 

Îi face de fuge între crăpături 

Care își închide umedele guri. 
Vedeţi voi ce este dorul de putere, 

Chiar în tartar unde totul e durere ? 
Asta vă explică spiritul de clici 

Ce la voi vă face astăzi neferici. 

Clica-i egoismul între mulți d-odată. 
Ştiţi voi că-ntr-această apă-nflăcărată, 
In mijlocu-acestor chinuri, vai ! aici 

Au timpul să facă sufletele clici ? 

Şi partide ? Apoi chiar între partizi 

Vor ca să domine cîţiva indivizi ?% 
Petru-naintează. Ştefan domnul mare 
Căutînd spre Petru, face întrebare : 

— „Ce spun ei de ţară, ştii sînţia ta ?“ 
— „Țara voastră merge așa şi aşa.“ 

— „Spun, urmează Ştefan, că au libertate.“ 
— „Da, răspunse Petru, cu biciul pe spate. 
Liberă e presa, liber eşti să scrii, 

Însă tipografii cei mai mulți, mai vii, 

Te întîrziază, cu motive mii, M 
Ca să-ți piară gustul mai mult ca să scrii. 
Cumpără librarii şi împărţitorii 

Ca să depărteze pe toţi cititorii. 

Iată ce se cheamă astăzi libertate 

în acele locuri foarte depărtate. 

Cînd se fac alegeri, după niște legi 
Libere, ești liber cine vei s-alegi. 
Ministerul ţărei amestec nu are, 

Dar cînd îţi duci votul la loc de votare, 
Daca nu, scrii lista pentru deputaţi 
Astfel cum îţi strigă membrii adunati, 
Oameni de partide, fără îndoială, 

Pe lîngă insulte mănînci și trînteală. 
Află că-orice formă de guvern să fie, 
Un popor rămîne tot sub tiranie, 

Daca el nu este demn de libertăţi ! 

Un tiran loveşte pe faţă dreptăți, 

Lege şi oricare instituţiune, 

Electivul bate prin corupţiune, 

Cînd popor şi nobili n-au nici scop, nici plan 
Şi cînd fiecare este un tiran: 

Noi în cer, ştii bine, nu vă voi mai spune, 
N-avem d-ocamdată Constituţiune. 

Este monarhie, guvern absolut. 

Lucrul merge bine, precum ați văzut. 
Dar să fim drepţi iară ! Lucrul merge bine 
Căci în cap se află Domnul de lumine. 
Dar la voi acolo, fără de control, 

Nu ştiu daca statul n-ar rămîne gol! 

Noi aci în ceruri n-avem visterie, 

Nu avem budgete, credite... Să fie 

Astfel de ispite poate că și noi 

Am simţi nevoia să facem ca voi! 

Însă cu parada ce faceţi în lume 

Că serviţi virtutea, faceţi tot cu nume. 
Cel ce-avu păcatul să fie curat, 

Fiind în serviţul statului întrat, 

Cată să plătească cît trăiește-n lume 
Crima că-și făcuse de om onest nume. 
Cînd din împotrivă, cel ce a hrăpit, 

Cel ce contra legii s-a înavuţit, 

Va fi totd-auna, sub orice domnie, 

Obiect de stimă ; căci oricine fie 

Ce despoaie statul, este negreşit, 

Este totd-auna cu mai mulţi unit.“ 

— „Sînte, zice Ştefan. Ieri avui de știre 
Că în Italia, ţară de mărire, 

S-a propus înuntru un mare-mprumut 
Să plătească neamţul, şi că s-a făcut 

În trei zile numai de trei ori mai mare 
Decit trebuinţa a cerut, îmi pare! 

Cînd la noi, românii, nu dau nici un ban 
Cînd e trebuinţă !“ — „Dragul meu Ștefan, 
Zise Sîntul Petru, colo-n Italia 

Toţi cei ce posedă toată avuţia, 

Moşii, acareturi şi comerţ şi tot 

Ce fac capitalul, este patriot, 

Italian, doreşte pentru-al lui pămînt ; 
Cînd la voi aceste capitaluri sunt 

În streină mînă — greci, bulgari, jidanii, 
Ei au tot comerţul, ei posedă banii, 

Și nu sunt de vină, ei sunt mai bărbați. 
Voi, din împotrivă, sunteţi birocraţi. 
Deci străinii care au comerţu-n mînă 
Nu au simţimiîntul de ţară română. 
Deci românii care au inima lor 

Pentru a lor ţară, pentru-al lor popor, 
Nu au capitaluri. Starea boierească 
Trece azi în mînă greacă şi nemţească. 
Cine-o să ajute ţara-ngenucheată ? 

Cei ce de la ţară hrana lor așteaptă ?“ 
Cînd vorbeşte astfel, iată că venea 

Pe un car de scoică ce ca focu-ardea, 


Tras de şease demoni cu chipuri barbare, 4 


Catherina, soața Petrului cel Mare. 
Dinapoiul scoicii urmă şi se-nşir 

Mai întîi celebrul princip Cantemir, 

Om de mare merit chiar azi cînd să fie 
Printre pricepuțţii cei din Românie. 

Se mai vede-un suflet de durere plin, 

E Ştefan din casă de Cantacozin, 

Cela ce lucrase p-atunci mai tot anu 

Cu împărăteasa, ca pe Brâncoveanu 

Să-l facă să piarză viaţa lui în dor 
Pentru că lui Petru fuse trădător. 

Cînd Ecatherina a văzut pe maluri 

Cei doi domni, oprește carul ei pe valuri. 
Ea păstrase încă frumuseţea sa 

Blondă, de Diană ce tot fermeca. 

Ea păstrase încă cea cochetărie 

Ce-o făcuse-atita plăcută să fie. 

— „Tu, Mihai, tu, Ştefan ! bine aţi venit ! 
Ce v-adună însă în ast loc cumplit ? 

Eu sunt Catherina... Iată lîngă mine 
Cantemir şi Ştefan ; îi cunoaşteţi bine. 
Împăratul Petru este pus în rai 

Căci, deși fusese un despot, Mihai, 

Însă cu-al său geniu făcu naţiune, 
Diîndu-i legi, putere, civilizaţiune. i 

Tot ce bun făcuse lui a revenit, 

Tot ce rău făcuse mi s-atribuit 

Şi mi-a dat exilul în această pară, 
Numai şease veacuri, căci domnind în ţară, 
Am trimis eu însumi mulţi nenorociți 

În exil departe, spre a fi zdrobiți. 

Mi s-a dat putere să mă plimb prin iaduri 
Ori pe unde-mi place prin aceste vaduri. 
Rogu-te, Ştefane, rogu-te, Mihai, 

Vă rugaţi de Petre, cînd veți fi în rai, 

Ca să roage Domnul Domnilor să facă 
Chinurile mele cele lungi să tacă, 

Să-şi aducă-aminte ceea ce-am făcut, 
Cînd scăpai creştinii de păgîni, la Prut.“ 
— „Tu ești Catherina Petrului cel Mare, 
Zisă Martha Rabe ! strigă Petru tare. 

Ai și tu cam multe pe sufletul tău, 

Dar făcuşi mult bine lîngă multul rău. 
Tu scăpași altarul lui Isus, muiere, 
Speră că va trece cruda ta durere !“ 

— „Îmi vei spune mie, domnii a-ntrebat, 
Cum scăpaşi Rusia lîngă Prutul lat 2 
Catherina zise : — „Turcul ne bătuse. 
Mai toată armata noastră s-abătuse. 
Petru nu-i rămase decît a muri, 

Sau, trăind, să cază rob, spre-a suferi. 
Cînd văzui aceasta, trimisei îndată, 

În secret de Petru, cum şi de armată, 

La vizirul mare, ce sta în ordii, 

Tot ce-aveam cu mine în bijuterii. 

Cu mijlocu-acesta închiarăm pace 

Şi scăparăm legea.“ Catherina tace 

Și înclină capul, rumenind uşor 

Şi jucînd cu mîna-n păru-i bălăior. 
Apoi preurmează : — „Vizirul îmi pune 
La-nchierea păcii o condiţiune, 

Să-i dăm lui în mînă domnul Cantemir. 
Împăratul Petru ce toţi îl admir, 
Zise-atunci aceste vorbe de mărire, 
Ce-au rămas din viaţa-i scumpă suvenire, 

Care umiliră însuși pe vizir : 

Că îşi dă el viaţa, nu pe Cantemir. 
Căci ce-i bună încă viaţa trecătoare, 

` Cînd această viață n-ar avea onoare ?“ 


(Va urma.) 


VIZITA LUI ŞTEFAN CEL MARE ŞI A LUI MIHAI 
ÎN IAD ŞI ÎN RAI 


(Urmare) 


— „Brâncoveanu vostru, zise lui Mihai, 
Care astăzi este așezat în rai, 

Ne-au trădat atunce ; nu prin răutate, 
Ci prin neştiinţă şi prin molătate.“ 

3 — „N-am ştiut, răspunde marele vizir, 
Ce păru atuncea lîngă Cantemir, 
Meninţind cu pumnul, — că n-aveţi oştire ! 
Vă-necam în apă numai c-o lovire !“ 

Iată că mai colo vine un alt car. 
Catherina-doua, geniu mult mai rar. 

— „Ce fel ? strigă sîntul, partea românească 
S-a făcut acuma parte muscălească ? 
Atîta rusime ?... — „Ce vei ? zice-un drac, 
Cînd s-arată turcii, ruşii sunt la prac. 

S-a surpat păreții d-un cutremur tare, 
Din iaduri în iaduri s-a făcut intrare. 

Ai să vezi aice, nu mă îndoiesc, 

Suflete din popoli streini, câţi. trăiesc.“ 
Catherina vine ; caru-i tras prin unde 

De suflete multe ce dorul pătrunde. 

Toţi amanți în viaţă. Iată Solticof 

Şi Poniatoski, precedînd p-Orlof 

Ce nebun murise ! Iată pe Panin 

Mort de gelozie, iată Potemkin, 

Momonof îi urmă, Voltaire ţine hăţul 
Șezînd pe chichiţă şi bătînd cu băţul. 
D'Alembert celebrul și cu Diderot, 

Carul Catherinii îl urmează-n-not. 

'Carul se opreşte lîngă nişte pietre 

Unde stă pe gînduri cuviosul Petre. 

— „Catherina-doua, Sînte Petre, sunt. 
Am făcut eu multe lucruri pe pămînt, 
Bune cum și rele, dar mai multe rele. 
Am robit Lehia capriţilor mele. 
Printr-o răzvrătire ce făcui chiar eu, 
Mă urcai pe tronul bărbatului meu, 

Ce muri-n prinsoare. Cînd trecui din lume, 
Unde eu lăsasem cel mai splendid nume, 
Dupe-aceste crime, Ştefane, Mihai, 

Mi se dete locul într-un colţ de rai. 

Căci Voltaire-acesta, om plin de fineţe, 
Însă bun de gură pînă-n bătrîneţe, 
Şi-anciclopediștii toţi de la Paris 
Mă-nsemnară bine sus la paradis. 

Pe aceste note, bine fui priimită. 

Însă fericirea mea a fost răpită ! 

Ah ! amorul dulce şi desfătător ! 

Am căzut şi-acolo iară prin amor. 

Cînd văzui frumoasa față îngerească, 
Inima-mi nu poate să se stăpinească. 

Cu îngerii candizi atît cochetai, 

Cît toți s-amorară de mine în rai. 

Şi sînțitul Petru, cu ură amară, 

Mă luă de mînă şi m-aruncă-afară. 
Apoi jos în tartar dracii m-au condus ; 
Pentru totd-auna aicea m-au pus.“ 
Astfel ea vorbeşte. Rară frumuseţe 
Arde și se varsă p-ale sale feţe. 

Dracii toţi din tartar stau încremeniţi, 
Căutînd la dînsa și l-ai săi iubiţi. 

— „Eu sunt Catherina pentru care-a zis 
Potemkin aceste vorbe ce s-au scris : 
“Cînd această damă părea noaptea-n casă, 
Lumina tot locul.» Iadul mă apasă !...% 
— „Să-i lăsăm să treacă. Petru a vorbit. 
Domnilor ! Nainte !“ Ei trei au pornit. 
— „Astă Catherină nu va fi iertată 

De aceste chinuri unde este dată, 

Pe cît timp Lehia nu va căpăta, 

Cu o nouă viață, neatîrnarea sa.“ 

Cînd vorbea el astfel, iată că văzură 
Întrînd d-astă parte printr-o crăpătură, 
Pe Rodolf al doilea, german împărat, 
D-asasinul Basta d-aproape urmat. 

— „Iată! strigă Petru, şi ţara nemțească 
Năvălind în partea zisă românească ! 
Iată împăratul, al tău protector, 

O, Mihai, și Basta, crudu-ucigător !“ 

La aceste vorbe, domnul Munteniei 
Tremură-n suflarea urii şi mîniei. 

Dar Rodolf îl vede, stă încremenit : 

— „Să ne-ntoarcem, Basta, de unde-am venit. 
Căci Mihai Viteazul ne aşteaptă-n cale. 
Tu eşti ucigaşul, vai ! zilelor sale! 

Şi nu se cuvine să vă întîlniţi, 

Oricît de politici, diplomați să fiţi.“ 

La aceste vorbe Basta se cofundă, 

Apoi sare-n flacări unde se afundă, 
Preferînd arsura focului turbat 

Deciît căutarea marelui bărbat. 

— „O, Mihai ! îi zise, cu dor, împăratul, 
Merita atîta grijă tronul, statul, 

Gloria, mărirea, ca să viu acum 

Să trăiesc în noapte, în flacări, în fum ? 
Dar îmi spune mie, ce știi tu din lume ? 
Germania are marele ei nume, 

Marea ei oştire, marele ei stat 

Pînă unde-n mare Isterul cel lat 

Varsă ale lui ape, cum eu dasem planul ?«“ 
— „Ce! Visează-acesta ? zise moldovanul. 
Marea Neagră este lac moldovenesc ; 
P-acolo trăieşte popol românesc. 

Cu armele-n mînă le-au luat românii, 

Le va da nepoţii cum le-au dat bătriînii, 
Înecînd în mare pe toţi ce-ar veni 

Să le cotropească ; oricine va fi! 

Să aveţi de ştire, o, tirani d-afară, 

Nu veţi pune mîna pe această ţară, 

Decit daca neamul în viţiu căzut, 

De corupţiune putred, abătut, 

O să înceteze d-a avea rușine 

Să mai fie liber, vieţuind prin sine ! 

Cînd corupțiunea, verme ce apasă, i 
Nu va cruța încă, vai ! pe nici o clasă, 
Oh ! atunci un astfel de neam, cînd ar fi, 


Îşi va perde dreptul încă d-a trăi, 


Moartea pentru dînsul îi va fi un bine, 

Viața o povară ! Viața o ruşine ! ! 

El pleca-va capul ori la cine vei, 

Şi la neamuri mîndre și chiar la evrei.“ 
„Te-nşeli, îi răspunde Rodolf iad PN 

Tot în România astăzi e posibil ; 

Dar în tot aceia cari ar fi rău 

Pentru viaţa ţării şi numele său. 

Nu mai au simtire, nici ambiţiune 

Nimene acolo pentru naţiune. 


Aste simţimiînte ce-ndumnezeiesc, 
- Pe românii d-astăzi îi fac de roşesc. 
Toți vor, simţ, prin cele șeapte mari puteri, 


Și poporul ţării, miniștri, boieri, 

"Toţi înclină capul către fiecare, 
Fericiţi d-această umilită stare. 
Cade-un domn din scaun, cade-un minister, 
Judeţele toate, neștiind ce cer; 

Scriu felicitaţii celui care vine, 
Blasfemînd p-acela ce-are să decline, 
Cărui mai-nainte tot aşa cînta ! 

Asta se repetă la toţi tot aşa! 

Toţi vor libertate, însă fiecine 

Dorește s-o aibă numai pentru sine.“ 
— „Ce zici, maiestre, poate fi așa ; 
Dar românii încă se pot îndrepta. 

Tot mai este-ntr-înşii o rază de viaţă, 
‘Cum o stea lumină ascunsă în ceaţă...“ 
Petru intra-n vorbă şi aşa zicea : 

— „Poziţia ţării astăzi este grea ! 
Interesul vostru este ca să fiți 

Nu cu Nordul cărui nu vă potriviţi 

În nimic în lume ; nu cu Occidentul 

La toţi antipatic, ci cu Orientul, 
Orientul popol însă nu tiran, 

Orientul liber de jugu-otoman, 

Grec sau slav, nu-mi pasă d-orice jug să fie, 
Chiar de jugul vostru, cînd ar fi să vie !“ 
Astfel zice Petru. Dar Mihai plecase 

Pe potică strîmptă, căci se înecase. 
Ștefan şi cu Petru după el pornesc. 
Sîntul le vorbeşte : — „Principul nemţesc: 
În cele ce zice mie mi se pare 

Că are dreptate. Rana este mare... 

Nu trebuie-ascunsă ! De o veţi nega, 
Nimeni niciodată n-o va vindeca. 

Țara voastră-mi pare precum o vădană 
De toți părăsită, singură sărmană, 

Ce își vede fiii săi cei rătăciţi 

Însuşi între dînşii de ură-nvrăjbiţi 

Şi pe a lor mumă ce n-o mai ascultă, 

La cine s-arată, o las d-o insultă. 

Veţi vedea ła urmă locul destinat 

Celor ce făcură rele-acestui stat. 

În cele din urmă, cei ce sunt în ţară 
Cum vor fi odată, în inferna pară. 

Dar zăresc acolo element străin 

În aceste locuri românești de chin ?% 

— „S-a surpat păreţii ! demonii zic tare. 
Așteptăm să vie pentru reparare, 

Bună şi solidă, pe un arhitect 

De la România, un om înţelept, 

Ce-a făcut capela la Mitropolie 

În Iași, renumită prin a sa tărie.“ 

Dar abia demonul vorba termină, 


- Printr-o crăpătură din stîncă intră 


Trandafirof care venise să ceară 

Să exploateze minele din ţară, 

Care îl goniră bătrînii ciocoi 

Cum n-ar face astăzi liberalii noi, 

Lovit d-Eliade. într-o poezie 

Cum poeţii d-astăzi nu mai știu să scrie. 

Dupe el urmează p-al focului curs 

Un om care duce cu lanţul un urs. 
Însă după dînşii vine-un diplomat, 
Crocodil sălbatic şi înveninat. 

Priveşte demonii, apoi stă pe loc, 

Stă pe faţa lată rîului de foc 

Şi-astfel le vorbeşte în limba rusească : 
— „Voi sunteţi din țara zisă românească ; 
Eu am fost acolo consul renumit 

Și boierii voştri tare m-au iubit. 

Dar Alexandrescu ce muza aprinse, 
M-au trimis la dracul și dracul mă prinse.“ 
Zice şi să duce, căci dracii ajung 

Şi cu ostii late în spate-i împung. 

Iată că din fundul unei peșteri pare 
Sufletul ce Petru cu vorbe amare 

Și cu mai amare lovituri goni 

Din aceste locuri, iată-l reveni. 

El ţinea de mînă un suflet ferice. 

Petru îi vorbește : — „Ce vii tu aice ? 
Ciomagul pe spate nu te-a săturat 

De revii la mine ? Pe unde-ai intrat ?“ 


— „Printr-o crăpătură. Dar viu a vă spune, 


O ! ce fericire! Am novele bune... 
A murit !... şi vine în iad, nu în rai...“ 


— „Cine ?* — „Dar... statutul de la două mai ! 


Asta e statutul... Pe drumul cel mare 

Se ducea spre poarta raiului, îmi pare. 
Cînd ghicindu-i scopul, l-am adus cu mine, 
În aceste locuri unde-i se cuvine.“ 

Zice ; îl depune și, tremurător, 

Fără să aştepte, o ia la picior. 

— „Vai! sînţite Petre, a vorbit statutul, 
Care în arhive depusese lutul, 

Am venit în viață june, rizător, 

Botezat d-Europa, primit de popor. 
Dezrobii ţăranii de clacă barbară, 

Dînd drepturi politici la toţi cei din ţară. 
Cu aceste fapte aveam viitor, 

Dezlegam din lanţuri sărmanul popor. 

Dar abia în viaţă, toţi mă părăsiră, 

Toţi, şi mic şi mare, în mine loviră, 
Domnul și miniştrii, Cameră, Senat, 
Curtea de Casaţii, Consiliu de Stat 

Și Curte de Compturi, ba şi chiar poporul 
În cele din urmă mi-au dat cu piciorul.“ 
Petru îi răspunde : — „Nu te întrista, 
Ai avut tu bunul și eroarea ta. 

Ai credinţă tare! Va rămînea bunul ! 
Ce-au fost rău va trece cum se duce fumul. 
Tot ce face omul nu e scris în cer, 

Căci atunci în ceruri, pentru cei ce per, 
N-ar putea să fie nici o pedepsire. 
Ceru-ar fi complice cu-a lor rătăcire. 
Misiunea lumii este a lupta 

Ca să dobîndească fericirea sa. 

Lupta este-amară, pentru că oricine 
Se-nșală şi răul îl ia pentru bine 

Și binele însuşi îl ia pentru rău. 

Asta o decide numai Dumnezeu. 

Tu vei sta cu mine. Fiinţa ta are, 

Cine orice-ar zice, o idee mare.“ 
Sufletul acestui fericit statut 

Urmează pe Petru, devenind tăcut. 

Dar atunci d-odată peste tot răsună 

Mii de voci de demoni, ce făcute ună 
Astfel se exprimă : — „Sufletul lui mai 
Va veni-n tartar, nu cu voi în rai.“ 
Trîmbiţa tartară sună — şi sunetul 

În fundul smîrcului repede plumbă, 
Scoarnă răsunete ce, retrecîndu-le, 
Scorbora scorborii bumbă, răzbumbă. 

În fundul rîului întunecimele, 

Soaţe cu crimele, lung tresăriră. 
Răspund prin răcnete, rozîindu-și hearele 
Unde ursitele le lănțuiră. 

Beznă teribilă, unde luminele 

Tutulor sorilor n-ar da o rază ! 

Varsă zbucnindu-se, cetele dracilor, 
Umbra statutului voind să vază. 

Rîul de flacără crapă şi demonii 

Par între undele larg despicate. 

Rînjesc ca ienile ; colții lungi clonţăie, 
'Ghearele rîcîie, coada lor bate. 

Pizma cea palidă turbură demonii. 

Ura-i teribilă pe toţi străbate. 

Pizma către Petru zice păsul său : 

— „Daţi-ne-acest suflet ce ne-a făcut rău, 
Să-l ducem în iadul ce nu are nume, 

Ca să nu mai iasă de acum în lume !“ 
Petru cu ciomagul cată a goni 

Cetele turbate, făr-a izbuti. 

Ele se apropiu să apuce-n gheară 
Statutul ce vine tremurînd din ţară. 
Petru ia de mînă statutul din mai 

Şi la draci le zice : — „Eu îl duc în rai !“ 
Dar turbata Pizmă, cu ură adîncă, 

Din mîna-i îl smulge, apoi îl mănîncă. 
— „Astfel eu mînca-voi oricare legi bune, 
Chiar acea vestită Constituţiune.“ 

Astfel zice Pizma. Petru-și face pas. 

Îi smulge din gură ce a mai rămas. 

Iadul s-alinase. Marele Ştefan 

Privi cu durere la domnul Șerban. 

— „Sînte ! zise-acesta, de timp ce creştinul 
Naște ca să soarbă atît de crud chinul, 
Pentru rele fapte care a făcut, 

Ar fi fost mai bine nici să fi născut.“ 

— „Tu zici, zise Petru, nu zic astfel eu. 
Viaţa-i un principiu, viaţa-i Dumnezeu. 
Ea nici nu se face, nici nu încetează. 

A fost totd-auna, va fi, căci viază 
Ne-ncetat şi ceea ce moarte numeşti, 
Este-o transmutare de formi, ce zăreşti. 
Dumnezeu e viaţă. De la un atom, 

De la o insectă şi pînă la om, 

De la om la înger şi-nainte încă 

Ea se manifestă, combinare-adiîncă ! 
Prin diverse grade de perfecțiune 

Pin” la cel ce totul ce-i viu se supune. 

Căci nimic nu piere, nici spirit, nici lut. 
Tot îşi schimbă forma cu care-a născut. 
Tot ce are-n sine de viaţă scînteie, 

Va fi totd-auna, nu poate să pieie. 

A fost totd-auna !“ — „Cum, Ştefan zicea, 
Sufletele-acestea, chiar ființa mea, 

Au depus argilul ce-a primit odată 


"Şi sub altă formă aice luată, 


A lor semănare cu forma dintii 

N-a perdut-o încă ?“ — „Asta să ţi-o spui. 
Sufletele-au altă formă, cum îți pare, 
Însă cu aceeași veche semănare. 

Nu putea fi altfel din acel minut 

Ce-au aminterea despre-al lor trecut.“ 
— „Dar cum înainte de a naște-n lume 
Nu-mi aduc aminte de nimic ? îmi spune, 
Cînd în astă viaţă știu tot ce-am făcut ?“ 
Petru tace,-apoi iar a început : 

— „Să lăsăm aceste vorbe despre-o lege 
Ce spiritul nostru de om nu-nţelege, 

Dar pe care alte ființi mai perfecţi 
O-nţeleg. Ai lumii mizeri înţelepţi 
Bătutu-și-au capul, despicînd gîndirea, 
N-au aflat nemica decît uluirea. 

Și atunci lumina din cer a venit 

Şi le-a zis să crează precum au găsit.“ 
Domnii-naintează. Dintr-o crăpătură 
D-unde curge rîul de foc, ei văzură 
Naintînd prin valuri, venind către ei, 
Turme numeroase, hidoase, d-evrei, 

Cu perciuni, cu barbă. Pe Petru văzură 
Şi spre el s-avîntă, cu multă căldură, 
Dind din mini cu toți şi strigînd mereu : 
— „Petre, pietate ; ca noi, ești evreu! 
Singele vorbeşte... Ai dar îndurare ! 
Scoate-ne d-aicea. Scăpare ! Scăpare !“ 
Petre le răspunde : — „Dacă sunt evreu, 
N-am suit pe cruce, ca voi, Domnul meu. 
Dar îmi spuneţi mie ce-aţi făcut voi încă 
De v-au pus în astă peșteră adîncă ?“ 

— „Suntem din Moldova. Domnul Constantin 
Ipsilant, el însuşi acolo strein, 

Prin hrisov opreşte d-odată jidanii 

Să facă prin sate comerţ cu ţăranii, 

Să ţie-n arendă moşii și păduri, 

Să şează la sate, să dea băuturi, 

Zicînd că evreii insult, jefuiesc *. + 

Petru le răspunde : „Nu mă îndoiesc, 
Căci ştiţi, ne cunoaştem, din timpuri trecute. 
Nimene nu poate ca să vă ajute. 

Aţi lăsat pămîntul care v-a născut 

Şi prin ţări streine sub dor aţi căzut. 

Este împlinită sînta profeție, 

Piatră peste piatră mai mult să nu fie 

Pe cetatea sîntă ; iar copiii săi 

Să fie în lume rîsul celor răi. 

Mergeţi de la mine !“ Astfel Petru zice. 

Şi văzîndu-i astfel, el părea ferice. 

— „Cine sunt aceste suflete sfioase 

Care vă urmează turmele hidoase ?“ 

— „Sunt boieri din ţară ce ne-au ajutat 
Satele Moldovii de le-am înecat.“ 

— „Este scris — vorbește Petru gînditor — 
Prin el chiar să piară oricare popor !“ 
Cetele hidoase zic cuvinte rele, 

Strigă la creștinii mestecaţi cu ele : 

— „Voi ne-aţi dat prin sate, pentru mai mulți bani, 
Dreptul de robie p-ai voştri ţărani !“ 

Zic şi în turbarea care îi coprinde 

„O luptă barbară îndată se prinde. 

Românii, mai sprinteni şi luptaşi mai buni, 
Apucă jidanii de lungii perciuni, 

Cind turme de demoni vin ca să-i desparță 
Şi cu toţi acolo s-apucă de harţă. 

Iată altă turmă ce sosește-n-not 

Pe rîul de flacări. Toţi strigau cît pot: 

— „Noi suntem aceia ce nu ascultară 


* Vezi hrisovul din 1782, noiembre 28, a lui Alecsandru 
Const. Ipsilant. Vezi şi legea votată în 1844 de Obșteasca Adu- 
nare a Moldovii în acest simţ (n.a.). 

D-un hrisov ce dete un domn către ţară, 
Nici anaforaua dată de boieri 

Ca să nu mai fie velnițe, în ţări, 

Căci a lor fiinţă face străciune 

Şi coboară neamul la corupţiune. * 
D-ascultam pe domnul și p-ai săi boieri, 
N-am fi noi în flacări supuși la dureri. 
Sînte Petre, roagă unde se cuvine 

Să ne ușureze de aceste chine !“ 

Astfel zic sărmanii. Petru le zicea, 
Clătinîndu-și capul : — „Culpa voastră-i grea ! 
Veţi avea iertare numai cînd în ţară 

Nu vor mai fi velniţi ce o degradară. 
D-aveţi cunoștințe în acel popor, 

Rugaţi să le strice ; v-ar fi în favor !“ 
Ştefan îi răspunde : — „Dar, sînte părinte, 
Tot comerţu-i liber, îţi aduc aminte !“ 

— „Liber, zise Petru, pe cît n-ar strica 
Țara în morală şi-n fiinţa sa.“ 


(Va urma.) 


* Vezi arhiva românească, hrisovul domnului Alecsandru 
Constantin v.v. către boierii D. Sturdza, C. Roset, Ioan Canta 
Lupul Costachi, N. Roset, Ioniță Canta, iordache Canta, Gr. 
Sturza, Lascarachi Roset, C. Roset, Iancu Caragea, Alexi Mi- 
zoglu, Matei Canta, Iordachi Balş, Iancu Canta, Dapasti şi ana- 
foraua boierilor prin care declară că velniţile de spirt de bucate 
au îngenucheat Moldova şi au corupt populaţiunea rurală, şi gă- 
sesc de trebuinţă a se opri de a mai foncţiona (n.a.). 


BEIZADEA COSTACHE DIN BUCUREȘTI 
CĂTRE 
BEIZADEA COSTACHE DIN PLOIEȘTI 


Citii ieri în Românul, gazetă neatirnată, 

D-a ta luminăţie o carte subsemnată, 

Prin care, mi se zice, că ai fi lovit tu greu 

Pe frate-meu din mijloc și pe strămoșul meu. 
A sa luminăţie s-a dus din întîmplare 

Să ia de la sultanul topuz şi neatîrnare. 

-Cei doi miniștri harnici, un Sturză şi-un Știrbei, 
Putură ca să smulgă tratînd cu marii bei. 

El (frate-meu din mijloc), fiind acum pe unde, 
La Roşiori, ca tine, nu poate a răspunde, 
Trebi mari cu Brătianul avînd în capul său. 
În locul lui, bădiţă, îţi voi răspunde eu. 

Şi-o să te fac piftie, cum te-am făcut nainte, 
În sala Slătineanu, daca ţi-aduci aminte. 

A roșşilor lumină ştii că am stins-o eu, 

În sala sus-numită prin marafetul meu. 

O să ţi-o sting şi ţie, ca să mă pomenești, 

Tu, beizadea Costică, boier mic din Ploieşti ! 
Ce tot îmi spui tu mie că moșşul meu ucise 

Pe moșul tău — acestea sunt numai nişte vise. 
Dar chiar așa să fie, chiar daca pe trecut 
Străbunii noștri astfel să facă le-a plăcut, 

Noi n-am ucis pe nimeni. Dar astă una dată 
O să te fac pe tine friptură cu salată ! 
Vorbindu-mi de coroană, tu o numești o cucă. 


Alţi domni și mult mai tineri le-au pus în cap perucă. 


Dar care domn în timpii din urmă, ia să-mi zici, 
Sub o coroană mîndră noi l-am văzut aici ? 

AIETE Sa sta 


Descoperişi complotul lui august... foarte bine, 


“Eu sunt enfant terrible, dar tu mă-ntreci pe mine. 


Credeau toţi că trei august fu faptu-unui tiran, 
Cu Libriht, cu Florescu și cu. Marghiloman. 

Tot blamul rămăsese pe dinșşii, şi tu pasă, 
Denunţi că conspirarăm, la Bufculescu-acasă ! 

Ca mîine, din păcate, fiind tu deputat, 

Trimis ca să faci parte la Cameră, Senat, 

Vei zice-n gura mare că rău s-au dus boierii 

Să ceară la sultanul să le vopsească perii ! 

Nu poţi să faci nimica ! Boierii au plecat 

Şi lumea pupativă în cale le-a urat, 

Și-apoi vopseaua voastră din Constituţiune, 

Nu ţine două zile, neavînd dechisuri bune. 

Nu protestează nimeni, cu toţi aplaudăm ; 

Turci noi, turci voi, turci ţara, la ce ne mai certăm ? 
'O ţară ce alege. un deputat ca mine, 

Ca tine, Costăchiţă, cum nu va merge bine ? 
Vezi, eu sunt franc, cu totul ; noi ăştia cei bătrîni 
Ne-am învăţat cu turcii, ca să-i vedem stăpîni. 

Şi ştii ce vorba veche adesea ne-amintește, 
Nu-nvăţa în buiestru un cal ce-mbătrîneşte, 

Dar voi ce proclamarăţi la Londra, pe hirtie, 

A libera pe popoli şi turci să nu mai fie, 

Nici domni, nici regi în lume, precum nici împărați, 
La Țarigrad cu turcii pe dracul căutaţi ! 


Voi aţi strigat atuncea pe carul triumfal : 
r Jos pentru totd-auna sufragiu-universal ! 
El sprijină poporul, poporu-i o maşină 
Ce-o învîrtese tiranii şi la tirani se-nchină ! 
Voi, voi ați zis acestea, precum le-am zis și noi, 
; | Şi-am scris chiar în gazetă, precum l-aţi scris și voi. 
BEIZADEA COSTACHE DIN BUCUREȘTI Avem tot o credinţă, avem tot o programă. 


CĂTRE ; De ce dar Rusetiştii vin astăzi şi ne blamă ? 
BEIZADEA COSTACHE DIN PLOIEŞTI i E vorba de persoană ! Cunoașştem acest joc. 


Persoana este scopul, principii sunt mijloc. 
Exclusivismul vostru o să vă-albească perii. 

i El este care-aduse în Cameră boierii. 

; 'Vorbiţi de libertate, dar numai pentru voi, 

În timpii buni ai noștri aşa făceam şi noi. 
Dar cerul ne loveşte cu șapte ani de chine, 
Ca să vedem puterea în alte mîni streine. 
Dar din aceste toate ce iese pentru ţară ? 

; Să nu i se urască și să ne dea afară, 

j Pe toţi ! De sunteți încă amici cu-acest popor, 
Ce faceţi pentru dînsul ? Curmarăţi al lui dor ? 
'Oprirăţi sau strigarăţi cînd ministerul ţării 
Făcu legi prin budgete la nasul Adunării ? 

S A SE ca E Închise împrumutul din urmă cel vestit 
O să vedem în Cameri cine va fi mai tare. p: 


: E, i i i ă trebui ătit ? 
Senat şi Adunare sunt lebede cereşti. si Di cae ul zice că Due pa 


Cei doi bancheri din iesită-n B ti t Concesiuni ciudate făcîndu-se afară 
er GOL bancheri din ED IRI SCM LES p Şi fără să întrebe nenorocita ţară, 


Despre alegeri 


O biruinţă încă ca ceea ce-am luat 

Şi vom peri cu toţii, a zis un vechi bărbat. 
Aşa e biruinţa ce-n capitala veche 

Luară primăriștii dînd lumea de ureche, 
Adăogînd la pîne, să aibă pe brutari, 
Adăogînd la carne, să aibă măcelari, 

Cînd piaţa lui Bazaca sub ghieroc şi cojoace 
Posedă totdeauna atîta dobitoace ! 
Costache, capitala iar v-a ales pe voi, 

Dar toată, toată ţara ne-a preferat pe noi. 
Izbînda-i parţială și nu așa de mare : 


Odată-n Adunare, la noi vor face pas, ii Suspendă charta ţării, născută în durere, 
Deşi i-aţi uns cu roșu, tot lebede-au rămas. A Şi voi păstraţi la toate o nobilă tăcere ! 

Cînd v-aţi ales, îndată, de multa bucurie, E Voi, ce în alte timpuri, de lucrul cel mai mic, 
Locuitorii pieții scăldați în ambroazie, Ca pasera cicală cîntați cu țic ! ţie! tie ! 

Cu torțile aprinse, se duc la minister Așadar, dragă vere, d-acuma înainte 

În care numai unul e mai puţin boier, fc Rup orice amicie, adio ! n-am cuvinte! 


Se duc, zic, la miniştrii boieri, să mulțumească, 
Căci de boieri scăpară ei ţara românească. 

A noastră conștiință se-ntreabă mirătoare 

Pe ce se cert boierii cu Rusetiștii oare ? 

Ei au tot o programă, acelaş lucru vor : 

Să scoaţă din alegeri pe bietul prost popor. 
Voi aţi născut ideea ca să se facă lege ` 

Cu censuri și colegiuri ce pe boieri alege. 

i Nu mai cereți drepturi politice lor ! 
E Mulţi români le are şi de foame mor. 
Asta mi se pare curat fudulie, 
Numai să vă scoaţă perii prin tichie. 
Dar fiindcă lucrul este-ajuns aici, 
Fiindcă tot omul, mari precum şi mici 
ȚIGANII LIBERAȚI CĂTRE EVREI | Sunt în Constituţa dată Adunării, 
Primiţi d-opotrivă în slujbele ţării, 
Să facem adresă la vrun liberal 
De la comitetul poreclit central, 
Ca să puie-n lista cea de deputaţi, 


Dintre noi pe unul, fii i i 
ratati EEE AES p , fiind cu toți frați. 


Că vreți şi voi drepturi în ţară, tîrtani ! 
Iată nebunie ! Atît vă lipsea! 

Ce-aţi face cu ele daca le-aţi avea ? 

Aţi face ce face cu ele tiganul 

Ce cîntă din scripcă şi bate ciocanul. 
N-aţi fi nici miniștri, n-aţi fi nici primari, 
Ci aţi fi ce sunteţi, birtași, cîrciumari. 

Pe voi nu vă-alungă ca nebotezaţi, 

Ci numai ca oameni încă nespălaţi ! 

Noi ne dezrobirăm de mult de stăpiîni, 
Avem tot o lege ţigani şi români, iz 

Avem tot un popă, tot o primărică pă k 


Şi drepturi politici ca o românică. E 
Și cu toate astea, ce am folosit ? KE 
Nici un ţigan încă nu s-a boierit, È 


Nici un țigan încă nu-i în Adunare, 

Nu e nici ministru, nici ispravnic mare, 
Nici zapciu, nici popă, ba nici chiar notar ! 
Sub Kogălniceanu aveam un primar ; 

Dar cînd revoltanții veniră în ţară, 

Pe primarul nostru vru să-l dea afară. 

De noi şi de roșii nu mai au habar: 
Roşii-au un ispravnic şi noi un primar ! 
Şi-asta ni'se-ntîmplă fiind botezați ; 

Dar ca voi, se vede, suntem nespălați. 

Voi ţineţi la drepturi să vă facă parte. 

Noi le-avem ! Rămas-au numai scrise-n carte. 

BĂTĂLIA ROȘIILOR CU ALBII LA SALA SLĂTINEANU 


Poemă epică în două rapsodii, compusă dupe 
notiţiile ziarului Trompeta 


Rapsodia I 

Ce diferinţă d-astăzi și ziua de banchet, 

Cind roșii şi albii în deal la Filaret, 

Aplaudaţi d-un popol trimis de prefectură, 

Ca nişte porumbiţe se sărutau în gură. 
EUMENIDELE NO. 2 


Adu-mi aminte, muză, cum oare s-a iscat 
Această mare ură în cîmpul aliat, 

În albi cum, și în roşii, soldaţi ai libertăţii, 
Ce conduceau poporul pe calea verității. 
De şase luni perise din lume Creţulescu, 
Căzut de la putere cu micul Teulescu. 

Ei în singurătate ascunși, tăcuţi, sfioşi, 
Medită să dezbine pe albi cum şi pe roși. 
Căci orice dezbinare, la orişice putere, 
Aduce slăbiciune și repede cădere. 

În fine, Teulescu propuse-ai dezbina 
Printr-o fermecătoare ce iadul domina. 
Aproape de Tismana se-nalţă munte mare. 


` Acolo, sub o rîpă, o peșteră apare, 


Cînd ale serii umbre din munţi se las uşor, 
Ei singuri, în tăcere, în peşteră cobor- 

Găsesc pe baba Vişa, bătrină şi zbircită, j 
Pe lîngă-un foc de frunze şezînd încolăcită. 
Ei spun pe lung durerea şi spun ce-au hotărît, 
Şi roagă pe bătrîna să facă de urit. 

Iar baba stinge focul. Un tunet se aude, 

Un fulger, vorbe multe şi lamentaţii crude. 
Dar Aghiuţă pare cu ochii văpăiaţi, 

Cu coada ridicată, cu perii vulvuiaţi. 

— „Mergi, zise lui bătrîna, în marea capitală, 
În care albi şi roşii, uniţi, domnesc cu fală. 
Fă tot ce ştii a face, de cite ori tu vrei, 

O ură ne-mpăcată să nască între ei. 

Nimica să nu stingă a furii văpaie 

Şi dragostea lor veche să piară prin bătaie ! 
Te du şi dă dovadă boierilor ce eşti !“ 

Ea zice. Aghiuţă zbură spre Bucureşti. 

Pe un fotoliu verde, la masă de culcare, 
Mijînd d-un somn ferice, stă o persoană mare. 
Cel ce conduce albii, proprietarii mari, 

Pe Sentinela, Ghimpe citind cu ochelari. 
D-odată se ridică şi face mare gură : 

— „Ce ? Aliaţii noştri au pus de ne înjură ? 
Aceasta este astăzi recunoştinţa lor ? 
Aceasta e frăție, concordie, amor ?« 
N-apucă să termine, sub forma unui june 
S-arată Aghiuţă şi astfel el îi spune : 

— „Măria-ta.! îi zice. Eu sunt proprietar. 
Tu dormi, pe cînd sub roșii suspină ţar-amar. 
Prin biruri, rechiziţii şi volintiri ridică. 
Bancnote vor să facă, tot turbură, tot strică. 
Pe impiegați. reţineri ! Mai la un milion 

De galbeni costă ţării acest frumos: plocon 
Ce ne-ai făcut. Ascultă ! şi vino de ne scapă 
De cei ce pe voi însuși pe dedesub vă sapă! 
Unire între dînșii și voi nu are loc, 

A fi să uneşti apa cu arzătorul foc. 

Ei vor să treacă riul făcînd din voi o punte, 
Vor să vă lase-n urmă şi ei să fie-n frunte. - 
Vă aduceţi aminte cît ei v-au combătut, 

Pe cînd eraţi miniștri sub Cuza ce-a trecut ? 
Ferbinţii sunt acolo şi multe lucruri spune ; 
Precum şi Filaretul cu unsprece iune. 
Dealul Mitropolii fu martor ocular 

La scena ce-ţi făcură cînd tu erai primar. 

Acestea şi alte încă, ce ei vor, vă aminte.“ 

— „Aceste vorbe mie îmi par cu multă minte, 
Răspunde căpitanul ce albii comanda, 
M-a săturat frăţia cu domnul Iorganda !... 
Urmează Aghiuţă : — „Ce-o zice astă. țară, 
Cînd voi, conservatorii, printr-o minune rară, 
În loc să daţi exemplu d-adînc respect la legi, 
La ordine, la ţară, vă faceţi sacrilegi. 

Vă duceţi mai departe, voi care aveţi ce perde, 
“întreceţi căuzașii ce n-au nici frunză verde ! 
Să nu vă umbrărească cuvintele ce-am zis ! 
Sunt sincere. De ţară, la tine sunt trimis.“ 

EI zice. Căpitanul se scoală, cuvintează : 

— „Mergi, spune că frăţia cu roșii încetează ! 
De mine noi vom face, noi albii, un ziar 

Al ordinii, războiul cu ei va fi amar.“ 


« 


La Raşca, o grădină în care bună bere 

Pe cetăţeni îi face să uite-a lor durere, 

Sub arbori, la o masă, c-un mititel fanal, 
S-adună comitetul constituţional. 

Acolo e Românul cu puii săi sălbatici, 

Ce nu ţin compt de limbă, de logică, grămatici, 
De stil, de cugetare, d-estetică, nimic ! 

Ce născociră arta, în tragic şi comic, 

Că-n ţara românească pot ca să-și facă parte - 
De autori şi fără ca să înveţe carte. 

Aşa cum lăutarii ce inima ne-ncîntă, 

Cînt arii din Rossini şi fără note cîntă ! 
Românul face predici. Nainte d-a vorbi 

O vorbă, toţi strig : bravo ! Ce fuse cînd fini ? 
Vorbeşte Sentinela şi Ghimpele, cam bont, 
Aplaudele cură și-aleargă peste rond... 


— „Ce mare e Românul ! Ce mare-i Sentinela ! 


Ce mare este Ghimpe !“ răsună toată cela. 
Dar iată Aghiuţă apare-n acest loc, 

La cela ce comandă pe roşii toţi în bloc. 

El îşi înclină capul şi astfel îi cuvîntă : 

— „Cînd albii azi în ţară poporul îl frămîntă 

Şi au să vă răstoarne din car triumfător, 
S-aducă iar sistemul c-o turmă şi-un păstor, 
Voi, fără nepăsare şi fără de veghere, 

Lăsaţi să-şi facă treaba şi beţi aicea bere ! 
Crezut-aţi vreodată că s-au unit cu noi 

Căci le plăcuse nasul sau ochii ce-aveţi voi ? 
Le trebuiau stindardul şi-a voastră energie, 
Spre a goni pe Cuza şi Libriht din domnie. 
Deci Cuza nu mai este. Deci astăzi s-a sfîrşit 
Motivul ce odată cu dînșii v-au unit. 

Cînd cauza dispare, efectul încetează ! 

O rupere cu dinșii de astăzi chiar urmează. 
Crezut-aţi vreodată că-un Oteteleșanu 

O să se pupe-n gură c-un Lascăr Vlășceleanu ? 
Ei au putere încă. Să nu vă înșelaţi. 

Streinii, pămiîntenii de ei sunt descîntaţi. 

Au case mari, au mese, au vase aurite, 
Lachei muiaţi în pene ; la ei pot să invite. 
Ştiu limbi streine încă, au spirit, manieri 

Și educaţiune... Voi, ridicaţi de ieri, 

Voi nu aveţi nici case, nici mese a invita; 
Nu le puteţi întoarce dinele ce v-ar da, 
Abia-mpăcaţi' stomahul la Lazăr sau la Iug. 
E dar nepotrivire, rău aţi intrat în plug... 
Aceasta să vă-nveţe că voi mai niciodată 

Nu o să aveţi în țară putere-asigurată, 

În zilele de pace, de ordine Română ? 

Ci numai în furtună, pe drum, cu chica-n mînă! 
Aveţi a vă alege acum și-ntotd-auna l 
O pace fără fală sau fala şi furtuna !“ 

Aceste vorbe ageri au turburat pe toţi 

Și turburare aprinde cei şapte patrioţi. 


— „Război ! strigară fraţii. Război şi mîna-n chică ! 


Jos albii ! Jos tiranii ! Jos beizadea Mitică !“ 
A doua zi Românul adresă un bilet 

La capul ce comandă pe albi în comitet. 
Polemica începe, ce e subvențiune ! 

P-acest tărim, piciorul noi nu voim a pune. 
Nu întră-n cadru nostru, nici a privi măcar, 
Căci arta are reguli și satira hotar. 

Războiul se declară sau lumii se vestește 
Cu timpul de alegeri... Tăcută, ura creşte. 


Acuma, te coboară din splendidul Olimp, 

O, muză cu păr d-aur, acuma este timp... 

Cu focul tău ardinte încinge-a mea satiră ! 
Dă-i viaţă şi nobleţă ! Vin, muză, de inspiră, 
Cum inspiraşi odată pe Omer, pe Virgil, 

Ce au cîntat eroi, Eneu, Ector, Achil, 

Căci voi să cînt o luptă cu pumni și toroipanu, 
Din sala ce se zice lui Iancu Slătineanu, 

Fă cum să se mărite cu graţia aici, 

Idei mari, mîndre, epici, pe niște lucruri mici. 


În sala Slătineanu toţi albii se adună, 
S-aleagă comitetul ce meditau d-o lună. 
Deja circulă lista cu nume de bărbați 
Ce cată să-l compuie din albi cei mai colțați. 
Boieri mari altădată, formînd o clasă tare 
Cu drepturi feodale. Și astăzi, ce schimbare ! 
Ei singuri aruncară acestei privilegi, 
Votind în Adunare cele mai roșii legi !, 
Ce vor să facă albii ? Cum văd ei viitorul ? 
Sunt pentru libertate şi servă ei poporul ? 
Cind voi mi-aţi spune mie ce roşii au în cap, 
Și eu voi spune vouă ce albii noaptea sap. 
Destul să ştiţi aceasta că toţi avem o ţintă. 
A ţării neatîrnare. Și fericirea-i sîntă. 
Ca să mergem la ţintă, luăm mai multe căi, 
Unii prin vîrf de munte şi alţii printre văi. 
E adevărat că unii urmînd această ţintă. - 
Pe căi cam încurcate, perdute se avîntă. ` 
Încît, în loc s-ajungă la scopul cel dorit, 
Ajung din împotrivă, la tot ce n-au gîndit. 
Şi-atunci tot biata ţară plătește rătăcirea, 
Bir nouă ce datorează de cînd cu mântuirea. 
În cazu-acesta ţara nimic nu va plăti, 
Alegătorii singuri vin spre-a se jumuli. 

Ce ziceţi d-astă gîscă ce de vro şapte ani 

O poartă la alegeri ai noştri căpitani 

Şi tot o jumuliră și ea tot plînge nouă. 

Şi iară se prezintă spre jumulire nouă ? 

Dar să urmăm cu firul descrierii! Am spus 
Că lista se făcuse cu patru zile-n sus, 

Să nu mai dea la nimeni această greutate 

De a mai face alta de nume chiar uitate. 

De cînd cu plebiscitul s-a întrodus așa ; 

Eu îţi propun un lucru ; tu zici ori ba, ori da! 
Aşa nu perdem timpul : n-ai să mai zici nimic 
Şi lucrurile ţării merg apoi tiriplic. 

La căpătiiul sălii se întindea o masă, 

Cu lumînări aprinse, hîrtie : ce ne pasă ! 
Mulți căpitani de frunte. Cel mare sta-ntre ei 
Aşa precum Atride şedea între ahei. 

Toți se uita la dînsul cu admirațiune, 

Tot lui i se închină, tot lui i se supune. 

La celalt cap de masă, în straie de turist, 
Milord, c-o bîtă-n mînă, se vede-un ziarist. 
El are ochii asupra acelui ce comandă 

Şi mai ales asupra cămăşii de olandă, 
Frezurii graţioase ; d-aci privirea sa. 


Pe 


braţele-i nervoase pieziş se cobora. 


Al albilor cap însă ia vorba. Fac tăcere. 


„Alegerile, zice cel ce cuvîntul cere, 


S-apropie. E timpul s-avem un comitet 
Ce ca un far de noapte, cu capu-i înţelept, 
Să verse-a lui lumină oriunde s-află norii, 


Ca 


astfel să guideze în drum alegătorii.“ 

„Da ! da ! așa să fie !“ toţi albii au strigat. 
„Pe cine să alegem ?“ întreabă un liberat. 
„Pe beizadea Mitică !“ răspunse un vecin. 


— „Nu, nu voi pe Mitică !... ci pe Cantacozin !...% 
Strigă cu voce surdă un om cu peptul mare, 

Ce intră cu o sută de roșii în adunare, 

Toţi gata pe gilceavă şi poate pe bătaie, 

Căci certele politici iau focul ca o claie, 

Dintr-un chibrit ! O sută de voci s-au ridicat, 

O sută le răspunde : — „Jos! jos! aristocrat !“ 

— „Cantacozin ! Ce lucru să fie asta frate ?“ 
3 


R bap e a pci 
— „Un principe.“ — „Să fie de cei din Principa 


— „Citește o scrisoare ce în Românu-a scris 

Lui beizadea Mitică. Alt n-am nimic de zis. 1 
Ea va vorbi mai bine.“ — „Jos beizadea Mitică ! 
Strigară încă roşii ce însuflau panică. 

Pe cele două taberi bastoane se-nvirtesc, 

Deja vor să s-arunce, dar iată se opresc. 

Un mare întunerec pe sală se întinse, 

Căci beizadea Costache luminile le stinse. . ; 
— „Ce ? strigă beizadeaua. Dar astia sunt romani, 
Ce-au cotropit sabinii, sunt vro trei mii de ani. 
Să nu glumim cu dînşii ! Noi am plătit pe pasa 
Noi am făcut plăcinta şi ei se pun la masă ! 

Asti oameni sunt în stare, nu Jur pe Dumnezeu, 
Luminile să mînce, crezindu-le de seu. i 

Zicînd aceste vorbe s-aruncă către masă 

Şi sfetnicile toate le-adună de prin casă, 

Le ia la subţioară şi cată loc de dus, 
Necontenind cu vorba pe tonul cel mai sus. 

Şi vrând ca să pătrunză această vilvătaie, ARE 
Striga : — „Dar îmbulzeala se schimbă în bătaie ! 
Fug albii cu grămada şi scările cobor, 

Iar roșii se aşează sub corturile lor. 


(Va urma.) 

LOGOFĂTUL ECUMENICII PATRIARHII 
CĂTRE 
COMISIUNEA NUMITĂ CU REVIZUIREA 
TUTULOR LEGILOR 


Am auzit din gură de preoţi şi despoţi 

Că boieria voastră aţi fi toţi patrioţi, 

Am auzit eu încă, că astăzi ministerul 

V-a pus în comisie (frumos să-o-nsufle cerul !) 
Ca să-ndreptaţi în ţară cele mai bune legi 

Ce s-au făcut sub Cuza numai într-un cîșlegi ; 
S-aude că legi multe, găsite fără roadă, 

Aveţi în comisie să le trageţi de coadă ! 

Să tundeţi, cu-alte vorbe, tot ce nu vor boierii 
Ce s-au pupat în gură d-au speriat vierii. 

În legile acelea e una, negreşit, 

Cu secularizarea ce-aici ne-au vestejit. 
Aceasta dintre toate ar trebui-ndreptată, 

Sau ce ar fi mai bine, de tot desfiinţată. 

Cînd aţi gonit pe Cuza, acest nou Policrat, 
Cînd aţi lovit cu spada pe ierofagul Strat, 
Stricîndu-i împrumutul, (deşi pus pe canoane) 
O sută, mi se pare, şi cincizeci milioane, 

Noi am crezut aicea că tot acest lung joc 

A fost ca să aduceţi pe chiriarhi la loc ; 

Dar v-aţi oprit, se vede, ca să se liniştească 
Raiaua țipătoare din Ţara Românească ? 
Această cestiune oricum se va curma, 

Nici cum voiră popii, nici cum raiaua va. 
Așadar faceţi lucrul, în termeni buni sau șchiopi, 
Să vie-n România comisia de popi, 

S-asiste totd-auna la licitaţiune 

Cînd statul cu arendă dă ale noastre bune. 

Contractul să suscrie — să facă chiar recurs 
La consoli cînd lucrarea îşi va lua alt curs. 
Să ia dupe venituri guvernul ţării una 

Din trei iar cele două la noi întotd-auna. 
Tot el să întreţie biserici și moşii, 

Să facă binefaceri ; şi cînd ar vinde vii, 
Păduri, moşii, să ceară a noastră aprobare ; 
Egumenii să fie creștini de peste mare. 
Acesta e proiectul ce de la voi aştept 

Şi despre care-aice vă dau un scurt concept. 
Aveţi învăţătură, ceva filotimie 

Şi-ţi face albul negru şi negrul alb să fie. 
Dar două luni trecură de cînd voi v-aţi numit 
Să peptănaţi acele legi bune de lipit, aA 
Şi pînă astăzi încă, nu darăți semn de viaţă ! 
Pe lucrurile voastre s-a-ntins o deasă ceaţă ! 
Făceţi ceva ! ce dracul! Din ziua de pupat 
N-aţi mai făcut nimica decit v-aţi tot certat ! 
Căci chiar daca nu sunteţi miniștri catafto, 
Dar sunteţi cu guvernul înalt : conda ! edo ! 


CONSTITUȚIUNEA 
CĂTRE 
STATUTUL DE LA 2 MAI 


Statutule sărmane, copil din plebiscit ! 

Că ești gelos de mine acum am auzit, 

Acum îţi voi răspunde. Această gelozie 

De Constituţiune nu are drept să fie. 

De la Constituantă, ce-a fost copila ta 

Şi mie mamă bună, sau de la moartea sa, 

În leagăn de mătase miniștrii m-adormiră. 
Şi de atunci la mine mai mult ei nu gîndiră. 
Tu nu ştii, o, statute, cît sufăr despre-ai mei ! 
Nu știu cu mine încă ce vor să facă ei! 

Știu numai că ce este nu mi se pare bine: 
Mi-e frică mie însă să nu viu dupe tine! 
Trompeta mă anunţă că roșiii Rusetești, 
Uniţi cu ministerul aici la București, 

Ar vrea să-mi dea acuma o altă guvernantă, 
Căci cea ce-mi dete ţara nu prea e complezantă 
Cu ministerul d-astăzi şi cu amicii lui. 

Ba chiar e bănuită şi trebuie să-ţi spui 

Că are simpatie ascunsă pentru tine. 

Amicii mei mă lasă cu comitetul lor, 
Deşi-mi jurau odată un infinit amor, 

Făcînd societatea, cu patru lei pe lună, 

Să sprijine în viaţă experiența-mi jună. 
Acum perdură dorul şi ca pămîntul tac 
Cînd cei de la putere afronturi mie-mi fac. 


Văz împrejuru-mi oameni, şi trebuie a-ţi spune, 
Ce n-au visat în viaţă de Constituţiune. 


Prefecţi de prin judeţe, antici foncţionari 
Ce pe ale lor posturi devin ereditari. 

Văz favoriţi cu două, cu trei, cu patru posturi 
Ce printre ministere ce trec, rămîn cu rosturi. 
Acestea şi-alte multe nu sunt augure bune. 
Nu-mi seamănă atîta a Constituţiune. 

În cele mai din urmă, iau mărturie cerul ! 

Cu paraponisiţii trecu chiar ministerul ! 

EI, în mesagiu, găseşte şi spune bucuros 

Că împrumutul este puțin cam oneros, 

Că viţiul domneşte-n administraţiune, 
Justiţie și alte ce nu poci a le spune. 

Cînd ei, domnii miniștri, avură zece luni 

Şi n-au stîrpit aceste antici corupţiuni. 
Cine-a oprit guvernul să schimbe magistraţii ? 
Făcut-a decît asta ? Să scoaţă împiegaţii ? 
Cine-a oprit guvernul să nu dea judecății 

Pe cei ce rătăciră în calea nedreptăţii ? 
Aşadar ministerul sub Constituţiune, 

Cu paraponisiţii, chiar contra sa se pune. 

Din toate-acestea, lucrul devine încurcat 

Şi teamă-mi este foarte de vreun colp de stat. 
Și sunt a dumitale, cu plecăciunea toată, 
Supusă, doritoare şi tînără nepoată. 


Ta poată ie i 


FABULE 


CIOCÎRLANUL 


Un ciocîrlan odată în iarbă la o parte, 

Nainte d-a zbura, 
i Mereu se lăuda, i 

Că nimene nu zboară ca dînsul mai departe. 

O cioacă îi răspunde : — „E lucru prea știut 

Mai sus decît oricine că ciocîrlanul zboară. i 
Dar este cunoscut 
Şi este adevărat 

Că numai el ajunge la vîntul cel turbat. 

Şi-ndată ce-l răsuflă, turbează şi coboară.“ 


MUNTELE CE NAȘTE 


P-un munte îl apucă dureri : voia să facă. 


Sub chinurile sale el nu putea să tacă. 
Tot vecinul 
Vede chinul 
Și toţi cu grozăvie aştept cătind la el. 
Iar muntele cel mare născu un șoricel ! 
Morala privește 
Pe cel ce vesteşte 
Că are să facă minuni omenești, 
Şi cînd o să facă, nimica nu zărești ! 

ASINUL ȘI BĂTRINUL 


Adesea-n revoluţii, nimic nu se preface 
Deciît numele celui ce-al tău stăpîn se face, 
Asta pentru orăşani 
Fără posturi, fără bani. 
Un bătrîn odată își păștea asinul, 
Cînd el auzi 
Zgomotul de arme ce făcea streinul 
Ajungînd aci. 
Ca să fugă iute pe asin silește, 
Să nu cază prins 
De cel ce-i gonește. 
Asinul, atins, 
Întreba : „la spune, crezi că vingătorul 
Două samare 
P-a mea spinare 
O să-mi puie mie, tot aşa cu zorul ?“ 
— „Negreşit că. două, a răspuns moraru. 
Asinul mai zice : „Fie,.bun bătriîn.! 
Daca totd-auna am să port samaru, 
Ce îmi pasă mie cine-ar fi stăpîn ?% 

LEUL MORT ŞI MĂGARUL 


Abătut de boală, leul sta pe vale, 
Răsuflind abia. 

Taurul, mistrețul l-au văzut în cale 
Unde el era. 

Ei răzbun asupră-i o insultă veche 

Şi-n picioare calcă corpu-i maiestos. 

Cînd vine măgarul falnic în ureche, 
Vede leul jos. 

Fără o apărare el să someţește, 

Îi loveşte capul cu picioru-i lat. 

Leul care moare asfel le vorbeşte : 


— „Cînd cei tari pe mine azi m-au înfruntat 


De mai multe ori, 
Am gemut eu tare, 
Dar să sufăr răul ce-mi faci tu, măgare, 
E să mor acuma chiar de două ori: 
Pe acel ce cade dintr-o demnitate 
Asfel tot mișelul vine și îl bate.“ 

CHELUL ȘI CURTEZANELE. 


O femeie trecuţică 

lubea p-un om de mijloc ; 

Alta însă, tinerică, 

Ardea pentru el cu foc. 

Însă amîndouă, vrînd ca să s-arate 
Potrivite-n vîrstă cu acest bărbat, 

Îi tot smulgea părul, vedeţi ce păcate ? 
Una după alta şi neîncetat. 

El credea că ele îi dregeau frezura, 
Cînd se pomenește pleșuv ca custura. 
Cea jună-i scosese păru-i alb, de tot, 
Şi bătrîna încă-părul negru tot. 

Astfel roşii, albii, vrînd să potrivească 


Dupe dinșii ţara, au să ne-o chelească ! 

CALUL ȘI MISTREȚUL 


Un mistreţ odată turburase rîul 
Unde calul, mîndru, căci nu ştia friul, 
Merse de bău; 
Cearta se născu. 
Calu'n ajutoru-i pe om îl chema, 
Ca amic îl lasă a-l încăleca. 
Apoi se întoarce către inamic. 
Cavalerul trage sabia : — „Guic !... 
Bietul mistreţ moare 
Culcat sub picioare. 
Apoi către cal 
Zise triumfal : i 
— „Mie-mi pare bine că eu te-am scăpat ; 
Cu prilegiu-acesta eu te-am înfrînat ; 
Aflai ce serviții poți să faci tu mie. 
Zice şi conduce calul în robie. 
— „O, ce fără minte astăzi m-am purtat ! 
Strigă-atuncea calul foarte întristat, 
De mistreţu-acela căutînd răzbuna, 
Tată-mă-n robie pentru totd-auna !“ 


« 

CINE SĂ MANĪÎNCE PLĂCINTA 


În țara turcească, 
Sau arnăuțească, 
Nişte negustori, 
Chiaburi muritori 
Cu hamali de lucru iată se tocmese 
Şi se învoiesc 
Să le poarte-n spate o tipsie mare | 
Şi le dau lor bani -i 
Mai mulți gologani. ! 
Cu ei dimpreună negustorii pasă. 
Ajung la pădure, pun tava pe masă. 
Hamalii la masă cei dintîi s-au pus 
A mînca plăcinta ce-n spate-au adus. 
Însă negustorii ziseră : — „Vă rog, 
Pentru voi la masă nu se află loc !“ 
— „Ce fel nu se află ? Noi purtăm d-acasă 
Plăcinta pe spate : avem drept la masă.“ 
— „D-ați purtat pe spate plăcinta d-acasă, 
Astă nu dă vouă drept să staţi la masă. 
Mergeţi, mitocani, 
Osteneala voastră s-a plătit în bani !“ 

OMUL ŞI NEVĂSTUICA 


Nevăstuica, prinsă de un muritor, 
Se ruga de dînsul cu chipu-următor : 

— „lartă-mă pe mine, 

Căci eu îţi fac bine. 

Eu îţi curăţ casa, 

Eu îţi feresc masa, 

De atiţia ani, 

De șoareci chiţcani.“ T 
Omul îi răspunde : — „De făceai vînat, 
Să-mi faci bine mie, eu te-aș fi iertat ; 
Dar tu faci aceasta în a noastră casă 
Să ai demîncarea ce chițeanii lasă. 

Deci să nu vorbeşti 

Că mie-mi servești !“ 

FEREASTA ŞI COŞUL 


În India bătrînă era un minister, 
El dase o poruncă, idee după-masă, 
Ca orice om ce moare, raiele sau ascher, 
La groapă, prin fereste, să fie scos din casă. 
Poporul, supărat, 
Atunci s-a revoltat, 
Strigînd că-această faptă miroase-a tiranie. 
Pe minister doboară și-l duce la mormînt, 
Şi-alege-n locu-i altul cu multă omenie, 
Ce promitea să facă chiar raiul pe pămiînt. 
Miniştrii noi ce domnul atuncea a fost pus, 
Cum se văzură sus, 
Au pus pristav să strige în zilele de Moş, 
Că orice om ce moare, din orișicare clasă, 
Cînd va fi dus la groapă, să fie scos din casă 
Nu prin fereasta casii, dar prin al casii coş ! 

BOUL ŞI BROASCA 


Una dată broasca, mică cît un ou, 
A văzut un bou. 
Vru şi ea odată să se facă groasă, 
Iată că-și umflă pielea sa rîioasă 
Si întreabă puii, mică cît un ou, 
Daca prin grosime a-ntrecut pe bou. , 
— „Nu“, răspund toţi puii ; broasca se umflă, 
Încă, încă, încă, pînă ce crăpă. 

MĂGĂRUȘUL 


Trei părinţi ciobani 
Din Căldărușani 
Umbla totd-auna cu un măgărușş. 
lată că măgarul a murit acuș. 
Ei se duc prin luncă singuri, singurei. 
Un ţăran îi vede numai pe ei trei 
Şi aşa le spune: 
— „Multă plecăciune, 
Ce se face oare eminenţa-sa, 
Stăriţelul vostru ?“ — „A murit!“ — „Așa !& 
— „A murit, îţi zicem, dar nici mort măcar 
Nu mai dai tu pace bietului măgar ?“ 

TOLBA CU PĂCATELE 
(Fabulă) 


Cînd înaltul mare domn 

A făcut pe roșu om, 
I-a dat ca să poarte două tolbe late, 
Una pentru peptu-i, alta pentru spate. 
În cea de la spate i-a pus fapta bună, 
În cea de la peptu-i a pus tot păcate, 
Ca să le zărească mai întotd-auna. 
Cînd roșul purcese de la ziditor 
Şi trecu pe cale un riu umflător, 

I s-arată dracii 

Şi îi ia desagii, 
Ca să-l uşureze d-a lui greutate. 


Omul trece, dracii port bagaju-n spate. 


Cind trec rîul, dracii , 
I-au schimbat desagii i 
Cel cu fapte rele pe spate îl pune ; 


Tar pe pept, desagul cel cu fapte bune. 


De atuncea roșul în desagul său 
Nu mai vede rău; 

Ceilalţi toţi însă, cînd greşesc ceva, 

Roșu vede tolba şi-ncepe-a striga. 

VRACIUL 


Un vraci, om de-ntimplare 
Își face nume mare 
De medic iscusit, 
Procopsit. 
Domnul din cetate, fiind bolnav rău, 


Cheamă chiar pe vraciul lingă patul său. 


Cere-un păhăruș. 
— „la să bei acuşt, 
Zice către vraciul, supărat, despotul, 
Mestecînd veninul chiar cu antidotul. 
Vraciului de moarte i-e frică cumplit, 
A îngălbenit. 
Şi mărturiseşte că este un prost 
Şi că niciodată medic el n-a fost, 
Ci-a fost un cizmar, 
Sau un ciobotar, 
Dar şi-a luat zbor 
Prin simplul popor. 
Domnul cheamă atuncea cetăţenii săi 
Şi le zice astfel : — „Ce mai nătărăi, 
Capetele voastre a le încredința 
Celui ce nu află picioare a-ncălţa !“ 

BROAȘTELE ȘI SOARELE 


Donici fabulistul, văzînd într-o zi 
Nunta unui roșu cu o roșioară, 

În drum se opri 
Și ne spuse această mică istorioară : 

— „Luminosul soare, 

Vrînd ca să se-nsoare, 
Broaştele-ncepură să orăcăiască ; i 
Dumnezeu întreabă ceata broscărească 

Pentru ce ţipa. 

Iar o cetăţeană a răspuns așa: 
— «Astăzi e un singur soare pe pămînt 
Şi usucă toate cîte lacuri sunt, 

De perim de sete ; 

Dar cînd o să aibă soaţă, fii şi fete ?»“ 


112 


BUFONUL 


Un bufon la teatru, unde-atrase lume 
J Ca să facă glume, 

Invelește capul în mantila sa, 

Ca purcel începe de a guiţa. 

Dar atît de bine, încît toţi credeau 
Că purcelul ţipă ; proştii aplaudau. 
Un ţăran se scoală, strigă către lume : 
— „Eu fac mult mai bine asemenea glume.“ 
Apoi dă de știre că p-a doua zi 

El are mai bine a le guiţi. 

Multă lume vine, dar e prevenită. 
Butul iar guiţă, lumea e răpită. 

Dar ţăranul nostru, adevăr ascunde 
Un purcel sub glugă, nimeni nu pătrunde 
Astă stratagemă ! Şi cu mîna sa 

El ciupi purcelul care guița. 

Lumea strigă-atuncea că acest țăran 
Nu imită bine purcelul bălan, 

Şi să-l dea afară ; dar ţăranu-ndată 
Scoate chiar purcelul și la toţi l-arată. 
— „lată, el le zice de mai multe ori, 
Cît sunteţi cu toţii buni judecători !“ 

FEMEIA ŞI COPILUL 


O femeie aproape de ușurămint, 
Gemiînd, se culcase, biata ! pe pămînt. 

Iar al său bărbat : a 
Îi zicea : — „Drăguță, du-te iar pe pat! 
— „Nu sper, îi răspunse, că dorul meu mut 
O să înceteze unde a-nceput.“ 


Asta ne arată cu vorbe curate, 

Domnul Creţulescu că n-are dreptate 
În a sa broşură 

Ce-a făcut atita mare tevatură. 

CĂŢEAUA ŞI PUII 


O cățea borțoasă, 

Slabă, uricioasă, 
Ce latră zi, noapte la lupi prin grădină, 
Vede o lupoaică într-o vizuină. 
Roagă pe lupoaica a-i împrumuta, 
Pîn' să nască puii, vizuina sa, i 
Subscriind tractatul ca-n viitorime 
Să nu o mai latre cu atit-asprime. 
Cînd lupoaica vruse să se-ntoarcă-n case, 
Căţeaua o roagă încă s-o mai lase, 
Pîn’ vor crește puii ce sunt mititei. 
Lupoaica urmează dorințelor ei. 
Termenele trece, lupoaica s-arată, 
Căţelii fătate cere casa-ndată. 


— „Daca poți răspunde, să ţii cap tu mie, 
Cum şi haitii mele, îți dau casa ţie.“ 


Asta ne învaţă să nu dăm în ţară 
La streini pămînturi, căci vom sta afară. 


CÎNII LACOMI CÎINELE CU MINTE 


Un hoţ într-o noapte aruncase pîne, 
Cercînd să adoarmă pe un mare cîne. 

— „Ho ! ho ! logofete, ce mărinimie ! 

Vei să-mi pui în gură călușul să tac, 

Ca să furi din curte lucruri care-ţi plac !“ 


Cînii una dată văzură-o curea, 
în fundu-unei ape abia se zărea. 
Vor să-o scoaţă-afară ca să-o mănînce ; 
Dar ca să pătrunză apele adince, 
Îşi închipuia 
Apele să bea. 
Deci băură apa ce întimpinară. 
Pînă la curea, 
Cînii toţi crăpară ! 
Asta ne învaţă cînd avem un ţel, 
Prin măsuri cu minte să-ajungem la el. 

OMUL ŞI CÎNELE 


Un om oarecare ce-l muşcase-un cîne, 
Muiase în sînge un petic de pîine 

Și la cîne-l da, 
Auzind din lume că a face așa 
Este pentru rană leacul cel mai bun. 
Unul zise atuncea : — „Bagă seama bine, 
Să nu faci aceasta cum făcuşi acum, 
Cu alţi cîni de faţă, căci e rău de tine. 
Au să te mănînce văzînd că ai plac 
Să plătești tu astfel rănile ce-ţi fac «6 

CIOACA ȘI PĂUNUL 


Plină de trufie cioaca aduna 
Pene ce păunul din coadă perduse, 

Pe dînsa le puse, 
Merse cu păunii a se-mpreuna. 
Dar păunii o simte şi mi-o dezbrăcară 
Și cu ciupitură mi-o dederă-afară. 
Cioaca întristată se-ntoarse l-ai săi, 
Dar acești din urmă îi ziseră: — „Stăi! 
Ne-ai lăsat odată vatra cu tăciunii, 
Du-te de trăiește acum cu păunii !“ 

ALIANŢA CELOR SLABI CU CEI TARI CAMILA ŞI PANTOFARII 


O cămilă-și vede urechile ei 
Într-o apă lină ; i se par urîte. 
— „Oare n-ar fi bine ca să-mi pui cercei, 
Cum poartă sultana ce umblă-n carîte ?“ 
Astfel ea vorbeşte. Nişte pantofari 
Care îi admiră urechile mari, 
Auzind aceste vorbe fără cale, 
Vorbiră să-i taie urechile sale. 
— „Noi avem aceste toarte aurite ; 
Urechile-ţi încă nu sunt găurite ; 
Pleacă-te, te lasă să le undrelim ! 
N-ai nimic să suferi, ţi-o făgăduim.“ 
Iată că cămila în genunchi se pune 
Și lăsînd lor capul tot astfel le spune: 
— „Eu ca o sultană voi purta cercei !“ 
Pantofarii taie urechile ei. 
Le ascund la dînşii şi îi zic sultanii 
Că i-au pus cerceii ce lucesc ca banii. 
Iar cămila merge pe maluri de lac 
Ca să se privească și să-și facă plac. 
Însă ce zăreşte ea în faţa ei ? 
N-avea nici ureche, dară cum cercei. 
— „Vai! striga cămila ce-o loveşte strechea. 
Am plecat pe cale să caut cercei 

Şi-am perdut urechea !“ 


Vitea, capra, oaia, nemaigăsind dreptate, 
Iată că se-aliară 
Cu leul lung în gheară, 
Ca ce-o vîna, să-mparţă în cîmpuri şi prin sate. 
Un cerb căzu în cursă. Ei vor a împărți. 
Dar leul face partea şi astfel le vorbi : 
— „Pe cea dintii iau eu,. 
Căci numele-mi e Leu. 
Îmi veţi mai da p-a doua, căci sunt eu cel mai mare! 
Îmi veţi mai da p-a treia, căci ştiţi că sunt mai tare ! 
Îmi veţi mai da p-a patra, fiindcă-așa voi eu.“ 

Era cînd farul lumii, în mare apuind, 

Poleie rochia nopţii cu stele de argint 

Şi-n calea sa umbroasă, sub negrele-i picioare, 
Aşterne valuri: albe suflate de dulci boare, 
Munţi, plaiuri, văi rizînde și fragede grădini, 
Ce-noată în oceane de umbre şi lumini. 
Cotind pe Cornul d-Aur, ieşia în Propontide 
Un vas spărgînd cu peptul tărîmele lichide. 
Dar cine-i omu-acesta ce-n vas stă izolat ? 
E trist sau este mindru ? mai mulţi au întrebat. 
Un servitor răspunde cu oarece sfială : 

Că Țara Românească e ţara sa natală. 
Conrad e al său nume ; că este exilat, 

El pentru libertate, poporu-a rădicat. 
Proseris din a sa ţară, el fără ţel se duce 
Oriunde îi surîde un cer senin și dulce; 

Dar cugetele sale se-nturnă ne-ncetat, 

Spre patria iubită ce-n doliu a lăsat... 
Credea în viitorul promis umanității, 
Precum şi în triumful justiţii, verității. 

Deşi avea momente cînd sufletul coprins 

De cugetile sceptici părea zdrobit şi stins, 
Iubea să facă versuri deşi prea rar le scrie : 
A strînge arta-n reguli, credea că-i o sclavie. 
Era poet el însă în suflet şi scria 

În proză pitorească tot ceea ce simţea. 

El trece toată noaptea sub domele tăcînde, 


* S-asculte armonia naturii îmbătînde. 

În toate-aceste locuri, oriunde el priveşte, 
Apare-o lume moartă, ce-n suvenir trăiește. 
În Helesponte, vasul pătrunde liniştit. 
Conrad rădică fruntea și pare-ntinerit. 

Colo fusese Sestos t, locaş de desfătare, 
Ce-amintă dulce nume și-l trage din uitare : 
Pe graţioasa Hero, cu genele de fir. 

Aşa Conrad deşteaptă acest trist suvenir : 


„Tu, zee cu păr d-ambru şi tînăr adorată 
În templul de la Sestos, locaş dezmerdător, 
Ascultă preoteasa, pe Hero-namorată, 
Și vin în ajutor! 
Această lungă noapte Leandru meu nu vine! 
În dar veghez în turnu-mi și farul am aprins ! 
Sula pe mare vintul și prin întunecime, 
Ast far de vint s-a stins ! 
De ce nu vine încă, poţi tu a-mi spune, zee, 
Rămas-a în Abidos de vînt împotrivit ? 
Sau marea amorată de dînsul, Cytheree, 
În unde-i l-a sorbit ? 
De juna preoteasă ce-ţi servă, zi şi noapte, 
O, zee, te îndură şi spune un cuvint. 
Febus acum apare și niște surde şoapte 
Aud trecînd pe vînt.“ 
Așa se roagă Hero la zee, cu-nfocare. 
Cyprisa nu răspunde. Febus a răsărit 
Şi corpul lui Leandru zdrobit, adus de mare, 
Pe mal s-a tipărit. 
Amanta, desperată, revarsă în suspine 
Durerea ce se naște în sufletu-i duios, 
Şi plîngerile sale, d-amărăciune pline, 
Răsună dureros : 


„Sub mirthii ce se-nclină pe templul Cytherei, 


Eu, Hero preoteasa și favorita zeii, 

Cînd soarele dispare în aburi de rubin, 

Pe harpa-mi de ivoriu cîntam un himn divin ; 
Văzui trecînd la templu Leandru-ntiia oare. 
El îmi păru mai dulce decît frumosul soare. 
D-o patimă arzîndă tot sînu-mi fu coprins ; 

_Luptam a stinge focul ; dar focul fu nestins ! 


Rugai pe Cytherea să vie-n apărare ; 

Dar ea vărsă în sînu-mi o flacără mai mare ! 

Leandru înţelese cît el era iubit, 

Cîntările-mi arzînde ferice i-au vestit. 

Cu degete de roze amorul îi deschise 

Ast sîn plin de iubire, de fermece, de vise; 

Perfida Cytheree pe fruntea astui loc 

Făcînd ca să plutească cosița sa de foc, 

Prefumul voluptățţii în aer revărsase ; 

Tot sufletul de dinsul în Sestos se-mbătase. 

O, timp de fericire, ce nu poci să exprim, 

Amor, o, foc din ceruri, o, simțimînt sublim ! 

Cum vă schimbarăţi cursul și cum divina miere 

În cupa vieţii mele s-a prefăcut în fere ! 

Leandre, dulce soare al sufletului meu, 

Tu ai perdut lumina ce-atît iubisem eu! 

Stins, tu te-nclini pe ţărmul ce cu a ta junie 

Se-mpodobea ca noaptea cu steaua aurie. 

D-acuma întristarea domni-va cu dulci şopți 

Și paserea Minervii va-nlocui prin nopți 

Suavele acorduri ce două lire june 

Pe boarea dulce-a serii făceau ca să răsune. 

Iar tu, o, muma Herii, plîngi pe copila ta! 

Cosiţele-i bălaie nu vei mai răsfăța ! 

Zei cruzi, oh ! de la Hero ce în durere geme 

Primiţi drept sacrifice profundele blasfeme ! 

Voi ați vărsat în sinu-mi amorul fericit 

Şi voi loviți pe Hero, zei cruzi, căci a iubit !“ 

Așa se plinge Hero pe turnul dupe mare, 

Și mai plecînd în lacrimi vederea spre pămînt, 

Ea se aruncă-n valuri, şi soarele răsare 
P-albastrul ei mormînt. 


Aşa lăsa să cînte în vaga suvenire 
Conrad, în Helesponte, poetica-i gîndire. 
Acolo fuse Troada? pe unde-au strălucit 
Heroii ce poetul Omer a nemurit. 
Aceste-antice locuri, aceste mari ruine, 

D-ursita omenească vorbesc cu mult mai bine 
Decît o poate spune orice religiuni, 

Orice filosofie, nebune ficțiuni ! 

Cu lucru-i cîmpu-acesta ? O urmă de turbare, 
De patimi frămîntate în oarba exaltare ; 

Un lac fatal de sînge ce muritorul chiar 
Vărsa să mulțumească instinctul său barbar ; 
O luptă între semeni : popoarele nebune 
Luptînd ca să împace fatal-ambiţiune 

Acelor ce-i guvernă, crezînd că se muncesc 
-Să aibă o libertate pe cînd ei se robesc. 
Crezînd să dobîndească un nume, ficțiune ! 
Și cării zic putere, mărire, naţiune.! 

Ei uită că s-arată un timp cînd toate mor, 
Cînd un mormiînt pe toate apare-ntristător. 


Acesta-i rezultatul atitor lupte crude, 
Atîtor intrigi, crime, dureri, amare trude, 
Tot, un mormînt ? Acolo se sting şi pasiuni, 
Și viaţă, şi durere, mărire, slăbiciuni ; 
Virtuţile din toate las încă-a lor lumină 
P-a secolilor umbră ce pe trecut declină. 
Profită muritorul d-aceste lecţiuni 

Ce-i dă amar mormîntul atitor naţiuni ? 
Acum ca altădată tot vechea rătăcire 
Conduce p-astă cale sărmana omenire ! 
Nimic decît în formă, vai ! răul n-a schimbat ! 
Religiuni, doctrine, schimbînd neîncetat ; 

Şi însuşi cugetarea, născînd în libertate, 


Tot, tot, de la coliba perdută pîn’ la tron! 
N-a ars destulă smirnă p-altarul providinţii ? 
Şi n-a pătruns la ceruri profumul suferinţii ? 
N-a suferit atîta sărmanul muritor ? 
Eternizat-a timpul, din toate, lungu-i dor ? 
Conrad gîndeşte asfel și ochii lăcrimează. 

Pe vechile ruine el doru-și întonează. 


„Pe ţărmu-acesta negru a fost acea cîmpie 

Ce timpul în unire cu omu-a ruinat ; 

Acolo fuse Troada, fu marea bătălie 
Ce Omer a cîntat. 

Tot a perit din lume și splendida cetate, 

Și popolul acela ce-aici a locuit 

Și mîndrele falange, de lauri cununate, 
Tot ce a viețuit ; 

Afară de poema cu cînturi imortale 

Ce fiul Ionii în urmă-i a lăsat; 

Omer ! tot viețuiește în versurile tale 
Ca-n timpii ce-ai cîntat. 

Să stăm la umbra serii să plîngem muritorul, 

Prin spirit atît de mare, prin lut atît de mic, 

El ce răpeşte vîntul precum răpește norul 
Şi hu mai e nimic! i 

Ah ! daca cum visează divinele ființe 

Că dincolo de moarte lumină alte zori, 

Aşteaptă altă viață, şi fără suferințe, 
Sărmanii muritori ; 

O să găsim p-aceia ce am iubit în lume, 

Și moartea fără zile trăite i-a răpit, 


Fatala moştenire tot n-a putut abate ! 
Resbelul între populi urmează ca-n trecut ; 
A fi un Cain încă tot omul e născut, 

Şi cauzele triste sunt tot acele care 
Produs-au aste lupte fatale şi barbare 

Și popolii, ei însuși, al sîngelui trist fum, 

Cu nume de mărire, de glorie-ncunun. 
Aceeași rătăcire ce popolii domină, 

Pe indivizi în parte nu cruţă : tot suspină, 
Tot geme, tot se plinge. Vai ! de la om la om! 

Te voi afla pe tine, frumos şi dulce nume 
Ce-atîta am iubit ! 

Acolo, fără lutul supus la suferinţă, 

De voluptate sîntă, d-amorul infinit, 

Vei îmbăta tu dulce sărmana mea ființă, 
O, suflet fericit ! 

De cînd lăsași tu viaţa eu sunt strein în lume, 

Și zilele-mi în umbră iau zborul lor şi trec: 

De cîte ori în juru-mi răsună al tău nume, 
De lacrimi eu mă-nec ! 

Dar daca dupe moarte tot piere, încetează, 

Și daca niciodată nu te voi mai vedea, 

Tu vei trăi prin cîntul ce lira îţi păstrează, 
O, fericirea mea ! 


Din traiul astor oameni ce-a mai rămas ? Morminte. 


Şacalul și cu fiii superbii Engliteri 

Au împărţit rămasul acestor oseminte, 
Scobind în negre seri ! 

Dar numele lor încă plutesc cu strălucire 

P-a secolilor noapte ca stelile-n eter. 

Voi, umbre, ce vă pasă de este nemurire, 
De este viață-n cer! 

Și ce îţi pasă ţie, sărmană, tristă humă, 

Să ştii ce te aşteaptă cînd lumea vei lăsa ? 

Vezi tu pe faţa mării trecînd un val de spumă ? 
El e figura ta. 

Nu eşti sătul de viaţă ? de suferinţi amare ? 

De vise fericite ce nu se împlinesc ? 

Oriunde este viaţă, sub umbra ei apare 
Dureri ce vestejesc ! 

Cind vei vedea tu rîpa zimbind pe scurta-ţi cale, 

Om laş, te reîntoarce, și crede de voieşti ! 

Vai ! daca-a ta credinţă, în chinurile tale 
Tu poţi să-o regăsești !“ 

Prin umbră şi lumină, pe-albastru Helesponte, 

Pluteşte vasul ; pacea s-anunţă p-orizonte. 


Tenedos 2 este-acolo cu clima răpitoare 
Sub care rivaliză frumoasele fecioare 

Prin graţie, dulceaţă cu crinu-mbălsămit 
Ce creşte şi suride pe stînca de granit. 

Îmi place frumusețea cu bucla sa bălaie 
Cînd creşte-n Oriinte sub soare de văpaie ! 
Ea este ca o boare din nord ce-a răcorit 
Un aer cald şi dulce, un foc de răsărit. 


Gonrad văzu pe vasul pe care el venise 
O frumuseţe rară, un rai ce se deschise ! 

Stambulul o crescuse și-o înturna acum 
Frumoasă ca o floare ce-mbată prin prefum. 
Avută, măritată, venea să vază încă 

Tot ce lăsase-n urmă p-această stearpă stîncă. 
Oricît proscrisul nostru părea descuragiat, 
L-atita frumusețe, se simte-adinc mișcat. 

El nu ştia-nainte ce are să admire, 

Această formă plină de mare strălucire, 

Sau inima frumoasă, sau spiritul gingaș, 
Acestii dulci fantasme, cu chipul drăgălaș. 
Aici s-oprește vasul, dezbarcă pasagerii ; 

El ne recheamă viața — imagine-a durerii, 
Ce-n calea-i înflorită ici, colo cînd și cînd 
Depune călătorii pe cîte un mormînt. 

Conrad, cu ochii-n lacrimi, aruncă o cătare 
Pe tenedesiana perind în depărtare, 

Mult timp suava umbră din noaptea suvenirii 
Frumoasă şi divină ca umbra fericirii, 

P-a lui singuritate venea de multe ori, 
Venea precum o rază s-arată între nori. 


Dar ziua se retrage în grotele umide 

Acestor munți în care cel mai înalt o-nchide. 
Răsari, balaie lună, pe cerul tău cel pur, 
Lumină calea noastră pe brazdele d-azur ! 

Te leagănă tu, mare, delicios tezaur ! 

Sub boarea ce resfiră acest polei de aur ! 

Ce-ţi împrumută cerul în semn d-al său amor ; 
Te leagănă, murmură, deliră-ncîntător ! 

Tu singură sub ceruri robia nu ştii încă, 

Tu singură, o, mare puternică, adîncă ! 
Teribilile flote le-neci sau le zdrobeşti. 

Trufia omenească tu crud o umilești. 

Ca cerul, pentru lume, tu ești streină, —o, mare; 
Ai altă destinată, imperiu de-ncîntare ! 
Frumoasă, rizătoare, plăcută-n timpul lin, 
Sublimă, impozantă cînd timpii aspri vin. 
În zi, în noapte, seara, în alba dimineață, 
Un fermec fără nume se varsă p-a ta faţă. 

Pe valurile tele ce ne-ncetat murmur, 

M-ai legănat tu dulce, sînt element d-azur. 

D-o patrie frumoasă, dar dată moștenire 
Tiranilor în secoli, respins, a mea iubire, 

Pe sînul tău, o, mare, se leagănă cu dor; 

Tu i-ai luat ei locul în sîntul meu amor. 

Și valurile tele, sălbateci, furtunoase 

N-au fost atit de aspre, atit de fioroase 

Ca fiii ţării mele, ca cruda tiranie 

Sub care pleacă fruntea sărmana Românie ! 

Eu te iubesc, o, mare, p-al cării sîn curat 

E liberă gîndirea ca valul tău spumat. 

De cîte ori suspinul şi lacrimele mele 

S-au mestecat cu vîntul şi valurile tele ! 

De cîte ori pe sînu-ți sau dupe-un-nalt granit, 
Privind cu voluptate coprinsu-ţi aurit, i 
Sorbind prefumu-ți dulce și legănîndu-mi dorul, 
N-am revărsat eu lacrimi ce-mi înspirase-amorul ! 
O, zile de junețe, de vise, de-ncîntări, 

Ce vă rideaţi ferice d-oricare suspinări, 

Ce v-aţi făcut voi oare ? Atunci nu cunoscusem 
Ce este-această lume, atuncea nu băusem 

Din cupa îndoielii veninul cel amar 

Ce stinge orice vise în viață mai apar! 


Dar Lesbos 4 se arată. P-albastrul horizonte 
Apare-un nor de vase plutind spre Helesponte, 
Vedere minunată ce nici un muritor 

N-a cunoscut în viață p-ast cîmp desfătător ! 
Acest nor este flota puterilor unite 

Mergînd să-ntrîne zborul trufii moscovite. 
Curînd și largi torinte de sînge omenesc 

Vor curge p-aste valuri ce dureros mugesc. 
Oh ! fie c-acest sînge ce se revarsă-acum 
P-altarul libertăţii să poarte-al său prefum ! 
Căci lumea toată geme sub barbară asprime ! 
Oriunde pui privirea, vezi lupta din vechime, 
Vezi dreptul cu-arbitrarul luptînd necontenit 
Şi totd-auna dreptul se vede biruit ! 

Ai crede că destinul cu răul s-aliază, 

Cu cel nedrept conspiră, cu crima triumfează ! 
Luptaţi, armate mîndre, căci sîngele vărsat 
P-altarul libertăţii e binecuvîntat. 

Dar sunteţi oare siguri că voi mergeţi nainte 
Să faceţi să triumfe. sublimele cuvinte ? 

O, Francie generoasă și mare pe pămînt, 
Anglie, tu, regina ce-aposul elemînt 

Îţi recunoaște lanțul și aspra ta dreptate ! 
Luptaţi să daţi voi oare la popoli libertate ? 
Puteţi voi face liberi p-alţi popoli subjugaţi, 
Voi, care-aveţi popoare în lanţuri să păstraţi ? 


O, tu, amantă rece a soarelui, o, lună, 

Ce te rădici din valuri şi treci în noaptea brună, 
Ca să lumini departe pe-ntinsul elemînt 
Cărarea marei flote cu pînzele în vînt, 

Îmi spune-acuma mie, de cînd lumini în lume, 
Şi de cînd libertatea primi deşertu-i nume, 
Văzut-ai tu vrodată pe popolii titani 

Mergînd să libereze p-alţi popoli, de tirani, 
Vărsînd torenţi de sînge, şi cînd îi liberară, 

A lor chiar tiranie nu fuse mai amară ?... 

Din începutul lumii puţin s-a progresat. 

Vai ! omul pretutindeni rămîne neschimbat ! 
Cînd vede-această flotă aşa Conrad gîndeşte, 
Căci el avea credinţa că nu se dezrobeşte 

Un popol niciodată de jugul cel mișel, 

Decît prin sacrifice, decit prin însuși el. 

Sub ochii lui se-ntinde cîmpia cristalină, 

Pe care dominează a umbrelor regină. 


Ei au ajuns la Lesbos,.al Safii vechi locaș 

Ce-o dulce poezie făcuse drăgălaș. 

Acolo Cornelii, Pompeu o zi apare, 

Învins de Iuliu Cezar, zdrobit de întristare, 

Dar neperzînd speranța în viitor, în zei ; 

Cornelia cu lacrimi blasfemă soarta ei 5. 

Oh ! d-ai fi dat tu viaţa la cel mai splendid nume, 

Atâta renumire n-ai fi aflat în lume, 

O, prefumată Lesbos, pe cît tu ai avut, 
Căci Safo p-aste ţărmuri odată s-a născut ! 
Perit-au toţi eroii, toţi regii, toţi tiranii ; 
Iar tu cu două ode ce nemuriră anii, 
Trăiești, poetă dulce, şi încă vei trăi, 

Pe cît acele strofe nu se vor risipi. 


Tu suferiși în viaţă, fiind desprețuită : 
Dispreţul învelește a bardului ursită. | 
Cînd toţi sorbeau nectarul, tu beai amar venin ! 
Poetul jos în lume va fi ca un strein ; DR 
Dar cerul îl răzbună cînd nu mai este-n viaţă. 
Acei ce-l persecută se duc, dispar în ceaţă, 

El singur mai trăieşte căci viaţa-i pe pămînt, 
începe din momentul cînd intră în mormânt. 


Dar noaptea se coboară şi zefirul adie ; 
Și-un pasager întoană această melodie : 


„Eu plec pe alte ţărmuri sălbatece, streine, 
Iar întristarea crudă cu ochii lăcrămați, 
Se-nclină peste sînu-mi şi zice cu suspine : 
«Tu ştii ? Noi suntem fraţi ! 5 
Te-am legănat pe braţe cum ai venit în viaţă, 
P-a ta copilărie eu singură-am vegheat i 
Şi fruntea ta ce nimeni în lume nu răsfață, 
Tot eu am răsfățat. | 
Oriunde te vei duce, eu voi veni cu tine, 
Şi cînd te vei întoarce şi nu vei mai! găsi 
Fiinţele dorite şi sînu-ţi de suspine 
Amar se va zdrobi, 
Cînd tu te-i crede-n viaţă strein şi neferice, 
Eu voi veni a plînge cu tine ce iubesc ; 
Tot eu voi zice ţie : nu ești strein aice ; 
Eu nu te părăsesc !»“ 
Aşa răsună-n noapte un cîntec de durere. 
De ce Conrad ce-aude, suspină în tăcere ? 

Ce este între dînsul şi cîntecul de dor ? 


“În velele plutinde adie vîntu-uşor. 


Şi marea, deșteptată, rădica alba frunte, 
A stelelor regină dispare de pe munte; 


Aici trăia cu Safo, Alceu, poet ostaș ; 

El a iubit poeta cu bratul drăgălaş. 

Dar ea rămase rece la sinta lui iubire. 

Așa Conrad descrise această suferire : 
Alceu către Safo 

„Piriul stinge focul ; dar lacrimile mele 

Nu sting aceste flacări ce sînul meu coprind, 

Și cum vor stinge focul cînd foc sunt însuşi ele ? 
Mai mult ele-l aprind ! 

S-ar despica şi piatra cînd ar putea s-audă 

Adincile suspine din sînu-mi arzător ! 

Tu, Safo, eşti mai rece, tu, Safo, ești mai crudă, 
Tu nu simți nici un dor! 

Cînd eu. te văz frumoasă ca blonda Dionee 

Şi-aud pe lira d-aur cîntarea ta de foc, 

Aș vrea să cază zeii, și tu, şi tu, femeie, 
Tu să rămii în loc! 

Prin liră şi prin spadă străluce-a mea junie, 

O glorie-ndoită pe fruntea mea priveşti, 

Amorul meu e sincer. O, Safo, spune mie, 
De ce-l disprețuieşti ? 

Te blestem ! Al tău suflet d-amor să se consume ! 

Şi să iubești p-acela ce nu te va iubi, 

Să ţi se pară ţie cel mai frumos din lume 
Care-a putut a fi! 

Cînd nu vei fi cu dînsul să te usuce dorul, 

lar cînd vei fi cu dînsul, să simţi disprețul său ! 

Să vezi tu p-altă nimfă ce-i poartă tot amorul, 
Să suferi dorul meu ! 

Ca să-nţelegi ce chinuri încearcă jos în lume 

Acela ce iubeşte şi e despreţuit ! 

Să ştii cît mi-ai fost dragă, poetă cu drag nume, 
Să ştii ce-am suferit ! 

Tu, zea cu păr palid, frumoasă Cytheree, 

Fă astăzi o minune, eu sunt poetul tău. 

Fă să iubească Safo, fă, graţioasă zee, 
Răzbună pe Alceu !“ 

Aşa cînta poetul şi Cyprisa-l aude, 


P-amor ea cheamă-ndată : „Purcede, fătul meu. 


Şi simţurile Safii cu patimile crude 
Pătrunde-le ! Voi eu ! 

Amorul să devoare cu flacăra-i cerească 

Femeia ce cutează a i se-mpotrivi, 

Pe cel ce niciodată pe ea n-o să iubească, 
Tu fă-o d-al iubi !“ 

Ea zise ; și amorul, ascultător, coboară 

Prin domele supuse lui blondul Orion ; 

La Lesbos se oprește, și Safo, vai ! adoară 
Şi moare de Faon ê. 

Departe golful Smirnii la călători apare. 

Conrad înturnă ochii ce rătăceau pe mare, 

Zăreşte-aceste ţărmuri d-antice suveniri 

De mari virtuţi trecute, de triste suferiri. 

El saluta pămîntul ce îi aduce-aminte 

De Omer, cu-aceste amari și dulci cuvinte. ` 

Fii binecuvîntată, o, Smirnă de demult, 

Cetate-Eoliană ce barbarii insult ! 

Nu este altă ţară l-al cării dulce soare 

Să nască, să-nflorească femei mai răpitoare ! 

Fecioarele-au prefumul de flori din răsărit. 

Nevestele-au ardoarea de vînt îmbălsămit 

Ce Libia trimite şi marea-i dă răcoare ; 

Lumina variată de raze trecătoare, 

Ce se răsfrîng în noapte pe valul de azur, 

Au frăgezimea serii, al ei divin murmur. 

Colo se-nalță Pagus domnind p-aceste ape. 

Acolo fuse templul nălţat lui Esculape 

P-a cărui colomnadă da marmur oglindind 

Se restringea lumina oceanului spumînd. 

La naşterea lui Meles vezi scorbora de fală 

În care scrise Omer poema imortală. 

Aici născu, aice se zice că-a trăit, 

A lumii răutate aici a suferit. 

Aici grenadul, mirtul, olivier şi laur, 

Se luptă prin coloare de purpură și d-aur 
Imbălsămind ferice locașul răpitor 
D-eternă primăvară, de vise și d-amor. 


Dar sub aceste clime frumoase, prefumate, 
Ce sunt aceste turme de sclavi întirziate, 
Ce calc aceste locuri și cu prezința lor 
Atristă cadrul vieţii, superb, desfătător ? 
Vai ! ele ne recheamă fatala barbarie ! 

E sclavul și cu domnul ; o lume ce-ntirzie ! 
Egali în barbarie, fanatici în credinţi, 
Beau d-opotrivă valul amarii suferinţi ! 
Nu simt ei trebuinţa mai fericiţi să fie. 

Și nu roșesc de viaţă josită prin sclavie. 
Cînd ochiul nostru vede perind acest focar 
Al artelor, ştiinţii, noi suferim amar. 

Dar să nu cure lacrimi ! Atîta rătăcire 
Domneşte sub această amară suferire, 

Încît al nostru suflet nu poate-a mai avea 
Deciît un rîs ironic în desperarea sea. 


Așa Conrad salută aceste ţărmuri sînte, 

De ţara sa robită el își aduce-aminte. 

O, ţară, tot poporul ce-n glorie-a trecut 

Îşi are timpul vieţii în care a născut, 

in care cîntă, strînge cunune luminoase 

Prin lupte, prin ştiinţe, prin artele frumoase ; 
Precum şi-un timp de viţiu ce-aduce pe tirani 
Ce-aduce cruda moarte, cei mai din urmă ani. 
Avuși şi tu, o, ţară, o, dulce Românie, 

Un timp de libertate, un timp de vitejie ; 
Avuși şi tu un nume, avuşi și tu cununi, 

Şi locul de onoare prin alte naţiuni. 

Dar moliciunea urcă pe tronul tău, o, ţară, 

Și viaţa ta d-atuncea a devenit amară ! 
Veni-vor zile rele cînd pe tunica ta 

Streinii între dînşii sorţi cruzi vor arunca, 
Cînd fiica idalii, precum și trădătorul 

Vor semăna rușinea să-ţi facă viitorul, 

Cind omul cel de bine, de răi va fi lovit 

În numele virtuţii, popor nefericit ! 

Și voi, popoare slabe, în curse abătute, 

Veţi cununa tilharii şi veţi lovi-n virtute. 
Mlăstara ce va naşte p-această rădăcină 

Va răsări din lacrimi ca putreda-i tulpină. 
Al ei suc va fi veşted şi sufletul bătrin, 

Nu va avea juneţe — sărman popor român ! 
Nu vei afla la dînsa decît indiferinţă 

În sînta ta căldură şi-n nobila-ţi credinţă. 
Va concentra în aur tot simţimîntul său, 
Semn precursor de moarte... Atuncea Dumnezeu 
Se va-ndura de tine, te va chema la viaţă, 
Va risipi din ochii-ţi a morţii crudă ceaţă... 
Atunci el va alege din neamul tău căzut, 
Un om — ca să desfacă tot răul ce-ai făcut. 


Dar orele se scură şi ziua se arată 

Şi seara iar urmează de vise-nconjurată. 
Conrad simţea în 'sînu-i un dor necunoscut ; 
Pe podul singuratic ședea el abătut. 

Zbura pe valuri vasul condus d-o vie boare ; 
Ger, aer, valul mării, c-o palidă coloare 

Se înveleau și luna pe cerul incolor 

Părea că meditează p-al lumii aspru dor. 
Moderatorul vieţii se cufundase-n mare. 

Ca o spreceană neagră pămintu-n depărtare 
În umbră şi în raze se mai vedea mijind ; 

Și valuri dupe valuri veneau ca turme-albind. 


Conrad aude-atuncea o dulce armonie. 

Mai multe voci unite, voci pline de junie, 

De simţimiînt ferbinte, voci pure, femeiești, 
Recheamă-acele-acorduri din horuri îngerești. 
Aceste voci lăsără pe sînul serii dese 

Ast himn pe care vîntul ferice îl culese : 

»O, Doamne ! viaţa-i lungă şi-amară suferință ; 

lar omul este-o iarbă ce vîntul a pălit ; 

Vînt, vino de răpește plăpînda mea fiinţă ! 
Destul am vieţuit. 

Scuteşte muritorul ce nu cunoaște ferea 

Din care se adapă sărmanii trăitori, 

Şi n-a văzut pe frunte-i umbrindu-se durerea 
Ca bruma peste flori. 

Dar eu a cării viață veni ca dimineaţa 

Născută-n vijelie, la ce voi vieţui ? 

A vieţii primăvară şi-a scuturat verdeața 
Nainte d-a-nflori. 

Junie,-amor, plăcere, şi gînduri fericite 

În cursul vieţii mele, nu, nu le-am cunoscut ! 

Şi din cununa vieţii doriţele junele 
Pe lacrimi au căzut.“ 

Așa cîntau cinci vergini surori diaconese, 

Ce căutau prin insoli dureri a vindeca, 

Vai ! ele ce durerea în lume alesese 
Să facă prada sa !7 


Conrad prin alte dame văzu cu admirare 

O nobilă femeie venind din depărtare — 
Şi-n depărtate locuri trecînd cu-al ei bărbat. 
O frumuseţe rară ; chip splendid, inspirat, 
Ce rechiema pe îngeri ; o floare-a frumuseţii 
Ce pare că păleşte în primăvara vieţii ; l 
O splendidă corolă ferice înconjură 

Sub aurul ei dulce frumoasa sa figură 8. 
Conrad simți în sine un fermec simpatic, 
Văzînd această damă, ast chip blînd, serafic, 
Atît de dulce, nobil, și plin de frumusete, 

Şi înzestrat atîta de urme de tristețe. 
Durerea între dînşii născu un simțimînt, 

O simpatie pură, un sacru legămînt. 


Treceau ei multe ore vorbind în sînul serii 
Limbagiul ce e propriu şi simpatic durerii, 
Limbagi ce niciodată un suflet fericit 

Nu poate să cunoască, căci nu a suferit. 
Fi admirau natura şi marea cea plăcută, 
Amantă ce-n departe cu cerul se sărută. 
Și stelele, flori d-aur în cîmpii din eter ; 
Această simpatie între pămînt şi cer ; 
Această lege mare nestrămutată încă 

Ce face armonia divină şi adîncă ! 

Şi tînăra femeie îl întreba cu dor : 
Aceste fapte-nalte nu au un creator ? 


Odată, într-o seară, această damă jună 

Sedea pe pod cu Conrad la razele de lună. 

Era o seară caldă, cer limpede, frumos ; 

Sufla o boare dulce în păru-i riuros. 

Streină influință simțirea sa străbate. 

Simţea că o răsfaţă o dulce voluptate, 

Un fermec fără nume ce-o face un minut 

Să lase al ei suflet să zboare în trecut. 

Ea pentru prima oare cutează să vorbească 
Cu Conrad despre lucruri din viața omenească 
Profane ; ea învită pe tristul călător 

Să verse-n al ei suflet al lui suflet în dor. 
Conrad așa răspunde. — „Durerea ce vibrează 
În inima-mi, ce viața apasă şi scurtează, 

Nu are vindecare p-acest amar pămînt. 

Nu are liniştire decît într-un mormînt. 

Eu am iubit. A-ţi spune ce graţii, frumuseţe, 
Ce spirit, simţiminte formau a ei junețe, 

Ar fi să se slăbească portretul ei divin ; 


Dar moartea pleacă fruntea acestui dulce crin. 


D-atunci această viaţă perdu orice plăcere. 
„Orice dorinţă seamăn, răsare o durere zi 
Dar tînăra femeie uitîndu-se la el, 

Cu oarece-îndoială, surîse uşurel : 

„Tot trece, tot se uită, oricare rău se curmă. 
Și rănile ce face amorul, nu las urmă. 
'Tenesiana noastră de ar mai fi aici, 

Ar ride pe sub vălu-i de toate cîte zici !... 
„Nu ! zice călătorul, nici ea, frumoasă greacă, 
Durerea ce m-apasă n-ar face ca să treacă.“ . 


« 

În sala de mîncare Conrad a coborit ; 

Acolo toată noaptea, la masă tăbărit 
Cercînd să serie versuri, abia putu compune 
Aceste strofi din care puţine pot fi bune : 


LA JULIA 


Peste viața mea umbroasă, 
Cînd ferice ai zimbit 
Viaţa s-a făcut frumoasă, 
Mii de raze-au răsărit ! 


Cite scînteioase stele 
Mai-nainte s-au fost stins, 
Sub suriîsul buzii tele, 
Toate-acuma s-au aprins ! 


Nu e rază, nu e soare 

Mai frumos ca dorul tău ! 
Corpu-ţi ? rouă dupe floare, 
Sufletu-ţi ? prefumul său ! 


Tu faci soare, tu faci ceața 

C-un surîs sau c-un suspin ! 
Tu-ncununi de roze viața ; 

Vise dulci tu porți pe sîn. 


Păru-i valuri lungi, plăcute, 
Cheamă vîntul serii pur, 
Care, ca să le sărute, 

Lasă valul lui d-azur ; 


Peste buza ta suavă — 
Cuib de alb mărgăritar, 
Cyprisa ce-i a ta sclavă, 
Varsă rouă şi nectar. 

Mulţi ani de tiranie, din vechiul tău trecut 
Pe sînul tău ferice c-urgie au bătut! 

Dar nici o tiranie nu fuse mai amară 

Cum fuse tirania lui Stratis, fiu din țară, | 
El înmadrit d-ast titru, cu moarte te lovea, 
Şi fruntea ta de mamă rușinea suferea. 


Cerul îmi vorbește mie 
Cînd tu mie îmi vorbeşti. 
El îţi dete numai ţie 
Darul ca să mă răpești ! 


Viaţa-ţi este a mea viaţă; l Orice popor prin sine se perde, se omoară : « 
Fericirea ta-i a mea, i Prin fiii săi cei vitregi, prin vițiu ce-l coboară, 
Și p-a lumii deasă ceaţă Prin materialismul cel orb şi grosolan, 
Tu ești singura mea stea. Prin lipsa de virtute, printr-un mișel tiran. 

i Streinul vine-n urmă cînd viața încetează, 

Cînd sînul astui popol d-amor nu mai vibrează. d 

O! ştii tu, vis blînd, ceresc, E Guvernul din Athene venise să repare 
O! ştii tu cât te iubesc ? Erorile din întru şi plagele amare ; 


D-atunci tu fușşi robită, schimbînd tiranii tăi, 
Plecîndu-te ferice la noii tăi călăi, 


Cînd termina cu scrisul, venise ziua mare. i Tu n-ai ştiut să suferi nici zilele amare, 
Conrad citeşte... „Iată o nouă insultare ! i Nici sacrifici cerute de sînta neatirnare. 
Urmează el a zice. Ea nu le va vedea ! ra E încă o virtute cînd știm să suferim, 

Sunt ridicul. Aceasta nu e natura mea !“ Cînd ştim la timp să cerem neatirnaţi să fim. 
El zice, apoi rupe aceste strofe care Căci este-un timp pe care ursitele destină 
Bucăţi se risipiră pe masa de mincare. = Atuncea cînd un popol se face demn de stimă, 
Julia deşteptată, din cuibul ei ieși. De viață, libertate, prin nobile virtuți ! 

Salută călătorul şi asfel îi vorbi : ; O, popoli de sclavie striviți şi abătuți, 

„Scrii versuri mi se pare ?“ Întinde alba mînă, ; Aţi cercetat voi oare ce cauză vă ţine 


În lanţurile voastre ? Și aţi gîndit voi bine 
Şi n-aţi văzut voi oare că de veţi deveni 
Demni de neatîrnare, prin rari virtuţi veţi fi ? 


Bucăţile căzute rizînd ea le adună. 

Le-nșiră, le citeşte şi zice : „lară ea! 
Această jună greacă ce-atita îți plăcea ? si 
Nu am ştiut, urmează cu ton ceva cochet, 
Ceva picant, Julia, că eşti un bun poet.“ 2 
Ea vede o bucată ce-a fost format hîrtia, : 
Cu versurile rupte ; citeşte : La Julia ! 

Ea tace. Schimbă vorba, devine serioasă ; 
Şi purpura se-ngînă pe faţa ei frumoasă. 


Trecuse ziua. Seara frumoasă, lină, pare. 

k Pe malul ce se pleacă pe azurita mare 

7 Ca cînd ar vrea să-i spuie mistere omenești, 
Se-ntinde nişte plaiuri sub domele cerești, 
Edene-mbălsămite, locașuri grațioase 

Cu arbori de climi calde, cu fructe auroase 

Ce răspîndesc în spațiu un aer prefumat, 

Un aer ce dă viață, plămiînii se îmbat. 

Mai sus d-acele măguri par creste ne-nvelite. 
Crezi că-ale lor frunți nalte, de ceruri coperite, 


Dar orele se scură şi vasul a stătut 

în portul de la Hio la călători plăcut. 

Eden verde-al Egeii ! Sporadă graţioasă, 

O, Hio?, viaţa-n sînu-ţi mai poate fi frumoasă ? 


142 143 


De la-nceputul lumii, de ceruri se tocesc. 
Albeaţa lor luceşte în spaţiul ceresc. | 
Sub coasta ce se pleacă pe limpezile valuri, 
Sub flacările lunii şi-n umbrele de maluri, 
Suspină dulce valul în sînul linii seri, | 
Unind a lui murmură cu cînturi de plăceri. 
Conrad şedea pe coastă, răpit de frumuseţea 
Ce ca un vis ferice îi legăna tristeţea. 

Acest tablou feeric privirea lui sorbea, 
Cînd auzi pe mare un cîntec ce zicea : 


„Ţi-aminţi tu, frumoasă şi jună vergină, 
Plimbările noastre pe marea d-azur, 
în barca tăcută, prin noaptea senină, 
Cu dulce murmur ? 
Pe fruntea ta viaţa, de tine-amorată, 
Vărsase răsfăţuri — cerești desfătări, 
Cu buze de rouă plăcerea curată 
Îţi da sărutări. 
Pămîntul şi cerul formau împreună 
Podoabele tele, o, sufletul meu, 
Amoru-avea roze să-ţi facă cunună 
L-al tău himeneu. 
Dar zilele tele plăpînde, junele, 
Căzură d-odată pe tristul mormînt, 
Şi hora suavă dorințelor tele 
Se sparge în vînt. 
S-a stins a ta umbră pe marea spumoasă ! 
Pe buze surîsul acum a-ngheţat, Ă 
Ghirlanda de nuntă din fruntea-ţi frumoasa 
În plîns a picat. 
Mormîntul se-nalță pe zilele tale ; 
Pe numele-ţi dulce tăcerea s-a-ntins ; 
Putinile pasuri pe scurta ta cale 
Vai ! urma și-au stins. 
S-au stins ! Şi pămîntul păstrează cununa, 
Și cerul revarsă lumina mereu, 
Si marea-i frumoasă ca întotd-auna 
O, sufletul meu ! 

Aşa răsună-o voce pe marea legănată 

În murmuri fericite, de boarea prefumată. 
Dar barca se confundă prin umbrele ce joc. 
Conrad zicea : durerea e dar în orice loc. 


Dar ţărmul Ionii ne-arată-n depărtare 
Tărîmul unde fuse Efesul, templul mare 
Al zeului Apolon, ce timpii-au abătut. 
Fantasmă uriaşă-nălţată pe trecut. 


Cum aţi căzut, o, locuri, acum atît de jos. 
Pămîntul cel mai magic, cel mai delicios 
În care tot respiră amor şi poezie, 

În care tot e splendid, tot este feerie ! 
Civilizaţiunea d-aicea s-a născut, 

Aici i-a fost locaşul pe care l-a perdut, 
Aici e princioasă şi totul o favoară, 

Şi cerul, şi pămîntul, şi delicata boară ; 
Aici pămînt şi mare ferice se unesc 

Să poarte cugetării un zbor înalt, ceresc. 
Tu vei veni cu timpul civilizaţiune 
P-aceste locuri sacre să-ţi iei posesiune 
Atunci cînd aste neamuri nu vor mai viețui, 
Sau oarbe prejudeţe să scuture vor şti, 
Cînd spiritul puteric de sîntă-umanitate 
Va risipi eccesul de naționalitate.. 


Colo înalte rîpe se învelesc în nor, 

Cu creștetul fantastic, trufaș şi visător, 
Ici marea turburată sub vinturi asiatici, 
Cu valuri ce s-aruncă pe coastele sălbatici 
Lăsa să se auză un gemet infinit ! 

Abia un val se sparge de colţul de granit, 
Abia se răspîndeşte și alt val îi urmează, 


Urmat de alte valuri ce-ajung ; mugesc, spumează, 


Şi se anunţ departe pe ceru-umbros albind 
Trufaşe, gemătoare, necontenit venind ; 
Ai crede că sunt niște columne de armate 


145 


Ce-aleargă să atace, să surpe o cetate. , 
Un nor trecea pe ceruri, pămîntul Aae ș 
Luci pe faţa mării un fulger şerpuind . 
Ta d-un tare trăsnet, făcînd să tacă-ndată 
Și Notus cel sălbatec şi marea-nfuriată. 
O navă-n depărtare, mergînd la ținta sa, 
Cu pînzele ei strînse, la valuri se lăsa, 
Imagine fidelă aicea jos în lume 
A omului ce luptă cu valul său de spume, 
Amara suferință, s-ajungă Fie ie ţel. 
i car te țelul la care merge ei: A 
A an unde trece, mormîntul ce-l aşteaptă, : 
Din care nici o voce mai mult nu-l mai deşteaptă. 


Pe vechile ruine, şacalul cobitor 

Unea cu vijelia un gemet plin de dor. ma 
Şi paserea de mare venea, cătînd pămintu A 
Unind a sa cîntare cu marea și cu vîntul, 
Asa cum însoțește neadormitul chin | 

Cu slabul fiu al lumii, amarul său suspin. 


Priviţi acele ziduri ce muşchiul înveleşte, 

Și întrebaţi ţărîna ce-aici se odihnește, 

Mai întebaţi şi zea ce-aici s-a adorat, 

A lumii suferinţă d-atunci a vindecat ? 

A sa religiune putut-a să oprească A 

Ast rău ce se întinde pe vița omenească : 

Si daca orice crimă ce-n lume s-a făcut, 

Nu s-a făcut d-aceia ce-atita au crezut 2 

Nu s-a produs sub braţul acelui „mai fervinte, | 
Ce tămiiase templu ? Răspundeţi, voi, morminte ! 


Om, fiu al periciunii, mergi, vezi tot ce-a rămas 
Din tot ce-aici în lume făcea al tău extas, 
Plăcere, fericire şi te făcea fanatic, i i 
Nedrept : un colț de poartă sub un figar sălbatec ! 
Copil al rătăcirii al căruia cuvînt, i 

A căruia speranţă se sprijină pe vînt, 


146 


Priveşte-aici mormîntul iluziilor tele, 
Credinţelor fanatici, sorginte de mari rele ! 
Tu nu poţi a te duce la negrul tău mormînt, 
Făr-a-ţi crea iluzii ce se răpesc de vint, 
Iluzii d-altă viaţă, nu poţi a face bine 

Cum ţi-ar lipsi ideea de fala ta, de tine, 
D-o mare recompensă ! Tu, geniu ne-nţeles, 
Îmi spune, trebuit-a meschinul interes 

Să vie să s-ascundă chiar în a ta credinţă ? 
Chiar în a ta virtute ? O, mizeră ființă ! 
Doctrine rătăcite ! Amari prejudecăţi ! 
Făcurăţi să se curme loviri, inichităţi, 

De care geme lumea și care fac din viaţă 

O zi făr' de lumină, un cîmp făr' de verdeață ? 


Această climă dulce împacă-al nostru dor, 

Îl scaldă în nectarul unui ceresc amor. 

Conrad cu toată ziua simțea ceva schimbare, 
Simţea că se risipă abaterea sa mare. 

Acel dezgust de viață, venin omoritor, 
Acea-ndoială tristă ce-avea de viitor, 

Ce-avea de tot în lume, chiar de progres, de bine, 
Dispar cu tot momentul sub aste climi divine. 
Şi fraţii lui d-un sînge, lipsiţi de viitor, 
Purtînd a ţării cruce şi ţara lui în dor, 

Purtînd al morţii doliu cu hearele streine, 
Păreau lui sub coloare mai limpezi, mai senine. 
Din timp în timp el simte că inima-i avea 
Mărinimoase zboruri ; că amoru-i suridea. 
Fantasma vieţii sale, acea ființă dulce 

Ce-a iubit în viaţă şi care i-o aduce 

Frumoasă, iubitoare, prin vise de amor, 

A lui închipuire ce se agită-n dor, 

Ast obiect ce face o dulce suferire, 

Mai rar acum vizită amara lui gîndire. 


Era prin alte dame pe vasul plutitor 
O nobilă myladi, un vis desfătător. 

Claricia cu nume. Ea răspîndea dulceaţa 
Si admiraţiunea. El îi scăpase viața. 
Myladi una dată urcîndu-se în vas, 
Alunecase-n mare, trădată d-al său pas. 


Dar vasul naintează p-o mare ca o gheață 

Și Samos se arată prin azurită ceaţă. 

Al lumii far se culcă și aşterne, apuind, 

Pe mare altă mare de raze scînteind. 

Micale se înalţă cu vîrful său cel verde, 

Prin umbre depărtate, mijind tăcut, se perde ; 
Din creștetul său, seara pe caru-i neguros 
Coboară către poale, plutind misterios. 


Aicea flota greacă învinse barbaria 

Ce menința Europa cu jugul şi sclavia. 

Tot este ca-nainte afară de cetăți, | 
De templuri, de ştiinţe, de arți şi libertăţi. 
Barbarii sunt de faţă, ca-n timpurile-antice. 
Dar ceea ce nu poate ca să mai fie-aice, 
Sunt oameni ca Xantipe şi ca Leontihid. 
Azi sclavul locuieşte sub cerul său splendid. 


Micale ! Seara vine şi-atristă mîndra-ţi frunte. 


Ce ai de eşti pe gînduri, tu, cel mai mîndru munte ? 


Eşti părăsit de lume ? De viaţă eşti deşert ? 
Nimic n-auzi în juru-ţi decît acel concert 
Fantastic, melancolic ce valurile mării 
Întoană să te-adoarmă în cîntul întristării ! 
Ca tine, vai ! eu însumi de lume părăsit 

Pling anii fericirei ce timpu-a risipit ; 

Oh ! câţi trăiesc în lume și lumea-i părăseşte ! 
Cîţi ura şi disprețul aici nu întîlneşte ! 

Cîţi în această viaţă privesc în împrejiur 
Schimbîndu-se în lacrimi al vieţii dulce-azur ! 

Dar ce devine urma acelui Panium ? 

Tot a perit, Micale, p-al gloriilor fum. 

Tot ce-i frumos, ce-i mare, se perde-aici în vale, 
Şi noi sperăm, vai ! încă pe scurta noastră cale ! 
Dar secolii cer pradă și slabul muritor 

Cu slabele lui fapte, se face prada lor. 

Ionie frumoasă și plină de dulceaţă ! 

Cum ai rămas deşartă de ceea ce-ţi dă viaţă ? 
Cînd știm că-n aste locuri odată-au strălucit 
Ştiinţi, frumoase arte în gradul lor mărit, 

Şi astăzi nici o urmă și nici o suvenire 
Popoarelor barbare nu las ca să te-admire, 
Se-neacă ochii-n lacrimi, gîndind că-orice popor 
Ca popolul acesta va trece călător ! 

Căci răul care face să peară-o națiune 

Există : slăbiciunea pe muritori supune. 
Resbelul şi conchista ca în vechime sunt, 

Au drept de moştenire aicea pe pămînt ; 

Iar omu-i tot acela, cu-aceeași slăbiciune, 
Cu-aceeași rătăcire ca-n timpul său cel june. 


Aceea ce lovește mirarea-n răsărit 

Văzînd aceste turme de sclavi ce-au survenit, 
Nu este numai starea popoarelor învinse ; 

Sunt însuşi concheranţii cu sufletele stinse ! 

Ei sunt egali la toate cu popolii supuși, 

Căci concherant şi sclavul p-o cale sunt conduși 
D-aceeași soartă tristă, d-aceeași ignorință. 

Şi toţi de libertate, toţi, vai ! au trebuinţă ! 
Barbarii subjugat-au pămîntul fericit, 

Și arte şi științe, lumini au năbușit, 

Şi providinţa pare la tot indiferintă ” 

Văzînd cum tot pămîntul în doliu se-nvestmîntă ! 
Periţi de pretutindeni, credinţe și lumini ! 

Şi tu, fatalitate ce pari că tot domini, 

Tu, mare întunerec, tu, oarbă nedreptate, 
Minciună, crimă, sînge, dureri, inichitate, 
Plutiţi p-această lume, căci soarele divin 

Va lumina tot dulce, tot splendid, tot senin ! 


149 


O, fiu al lui Mahmude, tu, cărui moștenirea 
Ţi-a dat acest imperiu, puterea şi mărirea, 
Măreaţă trinitate la care se avint 
Ambiţiuni streine aicea pe pămînt, 

Nu căuta prin arme să-ţi faci a ta tărie ! 
Căci rezultatul lupţii de nimeni nu se ştie ; 
Ci-n marea dezvoltare a sîntelor științi, 
Precum şi-n libertatea diverselor credinți ; 
Căci dreptul totd-auna recheamă datorie. 
Fă ca lumina veche aicea să revie. 

Din noaptea barbariii ce tot a învelit, 
Conchide prin lumină anticul răsărit ! 

Căci unde cerul are atita frumuseţe, 

Şi soarele lumină, şi clima tinerețe, 

Mult n-au să mai domnească nici crudul iatagan 
Nici noaptea barbariii pe spiritul uman. 
Popoarele Europii mai mari, mai luminate, 
Întîrzie să rupă cu multe triste date. 
Historia ea însuși aici s-a rătăcit : 

Din sînge, din despolii cununi ea a-mpletit, 
Preconizînd resbelul ca o necesitate, 

Din rătăcirea lumii făcînd necesitate, 

Din crimă, o virtute, din asasini, eroi. 
Trecutul se răsfrînge chiar astăzi, chiar în noi, 
Şi vechea barbarie conduce muritorul, 
Ştiinţa, şi credinţa, tiranul şi poporul. 
Orice război e crimă din zilele barbare. 
Afară, vai ! de dreptul cel sint de apărare, 
Şi ferul ce loveşte pe cîmpul cel fatal 

Sub scutul legii este p-atit de criminal 

Cît este şi cuțitul ce ţine-ucigătorul. 
Mărirea ce-ncunună mai bine muritorul 

E ceea care-l face egal cu Dumnezeu 

Prin geniu, prin virtute și prin progresul său. 
Ferice de poporul ce lasă dupe sine, 

Nu urme de durere, de sînge și de crime, 
Ci raze de mărire culese prin virtuţi. 


Asti popoli sunt mari încă și chiar cînd sunt căzuţi. 

Şi ce-ai fi fost tu oare, frumoasă Ionie, 

În suvenirea noastră cînd din a ta junie 
N-ai fi lăsat în lume decît un sunet sec 

De lupte sîngeroase ce-abia mormîntul trec ? 


O, ţara mea română, nu poci vorbi eu încă, 
D-o mare cugetare sau d-o durere-adîncă 

Să nu gîndesc la tine, acest antic pămînt 

Al unor timpi de viaţă, dar astăzi un mormiînt. 


Așa medită Conrad privind aceste locuri 
Ce-apar în depărtare prin umbră şi prin focuri. 


Bălaia auroră cu braţul de argint 

Desface vălul nopţii și-apare strălucind. 
Colo se-nalţă Samos cu creștetul în ceață, 
Mai dincolo e Patmos £ ce plînge-a sa verdeață. 
Din vasul ce repoză se vede depărtat 
Murind frumoasa mare sub cerul azurat, 

O boare se balanţă pe fața sa senină, 
Formează miriade de creţuri în lumină, 

Ce scînteie, tresare, schimbîndu-și forma lor 
De cum pe ceru-albastru apare cîte-un nor. 
Aşa p-al nostru suflet plutesc în strălucire 
Mii de dorinţi aduse d-un vis de fericire, 

Şi cînd pe viaţă trece, într-un minut, un nor, 
Aceste dulci dorinţe se turbură şi zbor. 

În părţile Carii tabloul diferează. 

Micale se întinde în marea ce spumează, 
Acoperă cu umbră un spațiu depărtat 

Şi răcoreşte valul sub soare-nflăcărat, 

Mai dincolo de munte, alt lanţ de munţi apare, 
Gigantici ce domină trufaş această mare, 
D-un cer senin şi magic adesea cununaţi ; 

De raze şi de umbre, ca viața semănaţi. 

Credinţa poporană pretinde că în noapte 
Cind vintul răspîndește misterioase şoapte, 
Cind blonda fiică a nopţii s-acoperă de nori, 
Pe muntele din Samos apar, ca niște ziori, 
Lumini ce se coboară pe marea-ntăritată 

Și calea către Patmos la pelerini arată. 


O, popol sclav ! atîta ştii tu ca să ne zici 

Din vechea strălucire ce a domnit aici ? 

Tu nu ştii în vechime ce-a fost această mare ! 
Ce-au fost aceste ţărmuri ! Trecutul fu prea mare 
Şi inima-ţi prea mică să ştii să preţuiești 
Mărirea naţiunii din care crezi că eşti. 
Priveşte-aceste ţărmuri pe care frumuseţea 
De secoli fără număr revarsă tinerețea, 
Revarsă suvenirea de timpi ce au trecut, 

Și spune, al tău suflet, sub lanţuri abătut, 
Nu a simţit arzîndu-l acea necesitate 

S-aspire aer dulce de viaţă, libertate ? 

Țărînă sclavă ! Spirit îngenucheat, căzut, 

Nu mai spera la vise ce-n noapte-ţi ai făcut 
Că vei găsi în ceruri ce n-ai avut în lume! 
Nu ! nemurirea este un vis, un dulce nume, 
De care tu, o, sclave, nu te vei bucura ! 

Căci n-ai să laşi nimica aici în urma ta ! 
Grăbeşte de te face, prin fapte imortale, 

Prin dalbe sacrifice p-a vieţii scurtă cale, 
Demn pentru nemurirea ce-aștepţi în calea ta, 
Căci numai fapta bună își are viața sa ! 


Voi, locuri de delicii, edene fericite, 

Voi nu aţi fost făcute se fiţi, vai ! locuite 

De sclavi fără de viaţă şi fără viitor, 

Al căror suflet n-are în voi destul amor ! 
Sclavia nu-i făcută ca să vă locuiască, 

Nici sclavul să v-admire, sau să vă dispreţească. 
Vedeţi aceste ţărmuri cu ceri desfătători ? 
Aici nasc, cresc, înfloară și arbori rari, şi flori. 

Sub boarea dimineţii, sub clima lor cea dulce 
Sub cerul lor cel splendid ce-a pururea străluce 
Natura, de la sine, prin pomii roditori 
Hrăneşte ca pe paseri sărmanii muritori ! 

Tot spune, tot respiră sub aste climi curate 
Frumosul, idealul, un vînt de libertate. 


_O, Patmos ! ce-ţi rămase din splendidul trecut ? 


O stîncă între valuri c-un cer senin, plăcut 
O mare fericită, un soare dulce încă. 
Oh ! soarele lumină pe fiii tăi din stîncă ; 
Dar nu mai încălzește d-acuma suflul lor, 
Nu-l mai reînfloreşte din sîntul tău amor ! 


Se rupe orice suflet văzînd cea mai ferice 
Cea mai frumoasă climă, făcînd contrast alea 
Cu cea mai degradată, mai rea din barbarii ! 
Mormintele aice se par a fi mai vii! l 
Dar pentru ce vom spune aceste plăgi amare 
Ce-neacă orice suflet d-adîncă întristare, i 


` Ce face viitorul în lacrimi să-l privim ? 


Speranț-acestor oameni, nu ! nu! să n-o zdrobim ! 
Nu ştie nimini încă ce viitoru-ascunde 
Acestor locuri sacre sub umbrele-i profunde. 


Cît este de suavă, plăcută, -mbălsămită 

A. serii adiere ce undele agită ! 

Plămînul se adapă d-un aer prefumat 
Vederea de seninul eterului curat, l 
Urechea de murmura dormindelor mici valuri 
De cîntul filomelii pe depărtate maluri. i 
E timpul cînd fecioara visînd delicios 
Priveşte să zărească pe cîmpul cel apos 

O velă fericită ce-amantul ei aduce, 

Şi binecuvintează a serii boare dulce ; 

E timpul cînd amantul, d-amanta sa respins 
Suspină pe caicu-i d-un foc arzînd încins ; i 
E timpul cînd piratul în umbra ce coboară, 

Prepară a lui barcă ca paserea uşoară, TR a răsfrînte din trecut! | 
Așteaptă sub o stîncă un vînt părtinitor, AE k strălucirea progresului, cu-viața ! 
Şi noaptea ca să plece, să prade-un călător. Te E ibertății soare azi risipește ceața 
; rorilor trecute pe răsăritu-n nori. 
Cei ce rămîn în urmă nu sunt conducători. 


Creştini ! Aceste fapte pălesc al vostru nume ! Daţi libertăţi, daţi drepturi popoarelor creștine, | 
Nu-s demne pentru-un popol ce-aspiră-aici în lume Le faceţi solidare cu VOI, cu-al vostru bine, , | 
Prin alte mari popoare să-și ia un loc mărit : Gusa vostru rău, cu viața ȘI moartea ce-aşteptaţi. 
Prin crime nici un popol din lanţuri n-a ieşit. Oh ! daca viitorul voi încă salutaţi ! 
Cînd Dumnezeu ridică un popol din robie Ce pasă vouă modul cu care-un muritor | 
E cînd el are titruri neatirnat să fie. Glorifică şi roagă p-al vieţii creator ? | i 
Aceste sînte titruri, la popolii căzuţi, Cel ce-a făcut fiinţa credeţi că nu-nţelege 
Ce vor să fie liberi, se capăt prin virtuţi. Mijlocul ce posedă să roage-orice relege ? 
Toţi sunt egali în faţă cu sînta providinţă, Dar daca prin biserici şi daca prin geamii 


Nici numele ce poartă, nici felul de credinţă 
Nu dau aceste titruri, nici nu le-mpuţinez. 
Virtuţile ce p-oameni cu zeii egalez, 
Aceasta este titrul şi-acea condiţiune 

Ce dă dreptul a face din sclavi o naţiune. 


Voi nu puteţi da mîna cu popolii cei vii, 
Căci fanatismul încă domină în altare, 
Uniţi-vă prin şcoale, ast sanctuar mai mare ! 


Aici Iupiter vine la luna sau Herea 


În timpul vijelii, aici îl prinde zea 
A Samosului mare devine un cristal ; P Jeti, p 


O boare prefumată adie pe canal Sub mantia regală, sub forma unui cuc. 
C-o le da dulce, molatecă şi lină E Dar tote-aceste fabuli cu timpul lor se duc! 
Ea este faţa mării d azur si de lumină | Las locul altor fabuli în viața omenească, 
ad , “v oe . . 

i ~“ = a Aa EA ~e > [i 
Făcînd din toate-acestea tablou desfătător, Căci omul T Aia u place să trăiască ! 
Ce-mbată, ce încîntă streinul călător. Minciună, vai ! el însuşi în viața lui d-o zi, 

) 


Îl sperie-adevărul : nu poate a-l simți. 


Cînd toate-aceste ţărmuri suspin încatenate, 


O, Samos, tu ai încă un fel de libertate ! Tot s-a schimbat, afară de-această mare lată. 
, ? k E Ra x 2 . A a 
Ast drept, cu mîni armate, prin sîngele vărsat, . iii ag E zi a aR 
Prin dalbe sacrifice tu încă l-ai păstrat. i pa 1rAS VE 7 n meneu, 
Nu-i numărul ce face să fie-o națiune. ; u marele Iupiter, al fulgerului zeu. 
Ci sufletul cel tare ; ci focul care pune, Lucrarea mînii noastre fu singură plecată 
Ci viața ce dezvoltă, voind a viețui ` La moarte, cînd natura rămase neschimbată ! 
? e . : {x * A w . . . 
Cind numărul e moartea, el n-are drept a fi. i a tu te măsuri încă, me 
Sultanul te ascultă în drepturile tale. a m, mizera tărînă, Ce- VINU A TADIN, 
Ridică-te, Turcie, p-a ta umbroasă cale ! ; A Şi vei pe elemente să-ntinzi a ta putere, 
Ieşiţi, o, turci, din noaptea sub care v-au ţinut z Tu, ce-ai născut să suferi, să mori, vai ! în durere ! 
r 

Ce s-au făcut cetatea cu templuri de granit ? 
De marmur ? Pe palate azi piru-a răsărit. 
Amar acelor popoli răpiți d-o mîndră soartă, 
Ce-și fac trufaşe titruri din numele ce poartă, 
Dispreţuind p-alţi popoli căzuţi sub jugul lor, 
Cînd ştiu aici în viaţă că toate trec şi mor! 
Periră şi tiranii și sclavii dinainte, 
Singurătatea plinge pe ale lor morminte. 
Amar acelor popoli ce îi îmbată viaţa ! 

Ei sunt ca niște arbori în flori de dimineața, 
Şi seara perd în vînturi cununele de flori. 
N-aţi învăţat nimica, din viață, muritori ? 
Voi, popoli ce robia usucă și .abate, 

Nu plingeţi ca copiii că n-aveţi libertate ! 
Căci mîne sau poimîne puteți s-o căpătaţi ; 
Dar fără de virtute, puteți să o păstraţi ? 


Dar umbra se lățeşte născînd cu ne-ncetare. 
Ai crede marea umbră ce din mormînt răsare 
Acelor generații trăite în trecut 

Ce pe aceste țărmuri în nopți revin tăcut! 
Umbra lui Polycrate ! În serile senine . 
Vii tu să plîngi ca dorul pe vechile ruine ? 
Ah ! daca pe aicea tu poți a reveni, 

Şi daca poți tu plînge, plingi, rege de o zi! 
Tu fuşi tiran în viață ; sub aspra ta voință 
Se înclina poporul perzînd a lui ființă. 

Dar cel puțin tiranul .era din al tău sîn, 

Era din al tău sînge, și astăzi e strein ! 
D-acolo Polycrate la Oretes se duce 

Să moară prin trădare în chinuri și pe cruce. 
Acolo a sa fiică, vestită printr-un vis, 
D-apropiata moarte, rugînd, plingînd i-a zis, 
Să nu se depărteze de insula iubită. 

El meninţă fecioara că nu o mai mărită 

De s-ar opune încă. „Mai bine rămii eu 
Nemăritată, numai să-ţi scapi tu capul tău.“ 
El pleacă. Şi fecioara în lacrămi inundată, 
P-aceasta coastă tristă rămîne leşinată. 
Poetul Anacreon Î! aici a modulat 

Suavele concerte de graţii inspirat. 

Aicea sub povara bătrînilor lui zile t 
Cînta suava roză, p-amor și pe Batile, 

Bătrîn iubit de gratii şi geniu imortal ; 

Dar fără conştiinţă, pervers și imoral. 

Dai simțurilor formă atîta de streină, 

Atît de elegantă, suavă şi divină, 

Încît tu faci din vițiu un sentiment frumos. 
Ce ? omul nu fusese destul de vițios ? 

Ce ? oare viața noastră e fără misiune ? `~ 
A face bine-n viață e tot iluziune ? 

Oh ! chiar cînd astă viață n-ar trece de mormiînt, 
Noi tot avem ce face trecînd p-acest pămînt : 
Avem a face bine acelor ce suspină, 

Acelor ce la chinuri ursitele destină. 

Avem cu viața noastră, ce tu numești un fum, 
Să facem sacrifice în binele comun. 

Acel ce dete viață, nimic nu datorase ; 

Noi datorăm lui totul, doctrina ta rămase 

În cea dintîi onoare trecînd prin mii de ani, 
Şi desfătînd ferice pe sclavi şi pe tirani ! 


Trecuse miezul nopții. În mica sa cabină, 
Julia îngenuche. Se roagă şi suspină, 

Cu braţele pe peptu-i, cu ochii ridicați 

Spre cer, în frumuseţe şi lacrămi inundaţi. 
Un crucifix se vede în faţa ei ; ea plînge. 

A lampii rază lină pe faţa-i se răsfrînge. 

Pe păru-i ce se varsă, tot aurul plingea ; 

Ca raza-n noapte, chipu-i în doru-i se. scălda. 
Pronunţă niște vorbe ce nu le poţi alege, 

Un nume ce se-ngînă, tot ce se înțelege, 

Tot ce-a lăsat să sune ast suflet îngeresc, 

E numai : „Mă protege ! O, Doamne ! eu iubesc !“ 


Conrad trecuse noaptea să scrie-o poezie. 
Lui pentru prima oară îi vine-acea manie 
De multe ori frumoasă d-a face pe poet. 
Deci iată cum descrie o odă la Milet? ; 

O, rege al Carii, Meandre, fluviu-dulce 

Ce faci mai multe volte în ţara ce stropeşti, 
în valurile mării nainte d-a te duce, 

Atât tu ţii la ţara frumoasă ce iubeşti ; 
Primeşte salutare, tu ce-mi aduci aminte 
De-atitea fapte mîndre şi rari evenimente ! 


Iar tu, Milet, tu perla acestii ţări antice, 
Primeşte trista-mi umbră în sînul tău zdrobit. 
Ca tine, gîndu-mi astăzi strein d-orice-i ferice, 
Trăieşte cu trecutul şi plinge ce-a iubit. 

S-a stins trufaşa-ţi flotă, s-a spart a ta cetate, 
Coloniile tele din Pont sunt fărămate. 


Aici în tot apare o urmă de mărire, 

Ce dureros ne spune că tot ce va trăi, 

Regi, popoli, monumente, nu scapă de perire ; 
Că asfel orice luce, odată va păli ! 

Om muritor ! cînd viaţa sub ochii tăi apare 
Atâta de fragilă şi plină de-ntristare, 

Şi cînd ţi-aduci aminte că viaţa ta ce pere 

E fragedă ca visul ce-apare într-un vis, 

Oh ! spune, nu te saturi ca să mai strîngi avere 
P-acest pămînt de doliu pe care eşti proscris ? 
Oh ! spune, nu te saturi, prin crimă, nedreptate, 
Să mulţumești dorinţe de ceruri condamnate ? 


Eu nu-nţeleg, vai ! omul, şi d-am vărsat odată 
O lacrimă ferbinte, şi d-am simţit un dor, 

Am plins a lui ursită de patimi turburată, 

Am plîns nu pentru mine, ci pentru muritor. 
O, Doamne, despre care nimic nu se-ndoieşte, 
Ce lucru este lumea ? La ce îţi trebuieşte ? 


Creat-ai tu fiinţa din aer, foc, ţărină, 
Ca prin amărăciune şi-n doliu să o vezi ? 
Să piară cînd pe dinsa repoză a ta mînă ? 

Şi să se-mbete-n crime cînd tu pe ea veghiezi ? 
Eşti tu un zeu de rele ? Un zeu de răzbunare ? 
Îţi place să vezi omul în suferinți amare ? 


Tot sufere, tot geme, tot ce-are viața în sine ! 
Un gemet este viața, un gemet infinit! 
Sublimă providinţă, hazard, fatal destine 
D-a tot lovi țărîna tu nu ai obosit ? i 


În dar se naşte totul, în dar trăieşte, moare. 
Oriunde naşte-un bine, se-ntinde-un rău amar ; 
Onoare şi virtute, gonite de sub soare, 

Respinse pretutindeni oriunde mai apar ! 
Dreptatea, o fantasmă servind cu-al ei dalb nume 
Pe cel ce o-nțelege ca p-un mijloc în lume, 
Să facă să triumfe amara nedreptate ! 

Şi crima pretutindeni ! În tot iluziuni ! 

Şi pretutindeni chinuri, în tot inichitate ! 
Tot ce ne pare dulce, lăsînd amărăciuni ! 


Cât de frumoasă este sub cerul fără ceață 
Din aste verzi edene, bălaia dimineață 

Cînd rîde printre umbre, venind încet din sus 
Din creștetul sălbatec ce arată Taurus ! 
De cite ori în noapte, perdut în vijelie 

Acela ce pluteşte văzu cu bucurie ' 
Frumoasa dimineață pe munte apărînd, 

Şi calea lui pe mare ferice luminînd ? 

Atunci această creastă ce ochilor s-arată, 

De călătorii mării e binecuvîntată. 

Iar neaua sa eternă ce luce sub lumină 

Riu d-ambru, se îngiînă cu purpura divină 

Şi se răsfrînge-n marea de spumă şi d-azur 
C-un cer ce-atitea stele îl fac şi mai obscur ! 


La stînga Cos apare, în mantia. sa verde, 
Cu poala înflorită ce în azur se perde. 

Acolo fu statua Cytherii apărînd 

Din valurile mării ca viața surizind, 

Acolo fuse templul în care Esculape 

Domnea prin a lui artă pe toate-aceste ape. 

O, Cos, locaş ferice, dezmerdător pămînt, 

În care portocalul prefumă linul vînt. 

Ce ? ai uitat tu oare pe cei ce te zdrobiră, 

Ce cupa cu veninul rîzînd îţi oferiră ? 

Ce te-au făcut a geme ? Ce fruntea ti-au plecat 
Și pentru libertatea răpită nu ţi-au dat 

Nici pace, nici putere, nici glorie, nici viaţă ? 
Ca nişte negre vise ei au trecut în ceaţă. 

Cos știe două nume ce dulce el le zice : 
Apeles, Ipocrate, ce au născut aice. 

Vai ! din atîtea nume d-heroi, nu știi mai mult 
Decît aceste geniuri ce seculii consult ! 


Mai colo p-al Asii frumos și splendid sol 
Fusese altădată mormîntul lui Mausol. 
Frumoasa Arthemisă înalță-acea minune, 

Şi bînd în cupa d-aur a soțului său june, 
Cenuşă mestecată cu vin delicios, 

Depune a sa viaţă ca crinul cel frumos. 
Căci inima femeei e-o liră ce nu sună 

Decit sub mîna urii teribili, ce răzbună, 
Sau sub suflarea caldă a dulcelui amor. 
Ferice cine naște ast sunet iubitor ! 

Nu trebuie a plinge aşti popoli ce se-nclină 
Sub jugul tiraniei de ţara lor străină ! 

Prin chiar a lor voinţă la jug s-au condamnat. 
Ei nu au decît soarta pe care-au meritat. 


Dar să lăsăm aceste morminte şi deşerte, 
Și să privim natura cu fragede concerte ! 
Acolo se înalţă din dealuri verzi, din vii, 


Munţi nalţi ce varsă umbra pe mări şi pe cîmpii ; 


Un val de raze cade p-această mare laşă 
Ce-abia se încreţește d-o boare drăgălașă, 

Şi face să răsare miriade de luciri 

De raze colorate, bizare încreţiri, 

Ce se-mpletesc ferice şi scîntei tremurînde 
Pe urmele suflate de boarele arzînde. 

Pe turnul ce se-nalţă pe un castel tăcut 
Lumina lunii pline ce-n spaţiu a părut 
Răsfaţă armăria pe ziduri încrustată 
Ce-aminte cavalerii domnind aici odată. 
În timpul lor veniră şi-acesti tirani bizari, 
Supuseră-omenirea cu lovituri amari, 


Servi ai lui Christ ei fură streini d-a lui doctrină, 


Veniţi ca să protege biserica creștină. 


Dar vasul naintează ; la Rod ancora cade £? ; 
În aste ape limpezi mai multe ore şade. 
Aicea marea este un fermec răpitor. - 
Cer, valuri rivaliză, în sîntul lor amor, 

Cu insola frumoasă, locaş de tinerețe 

Să merite cununa prin rară frumuseţe. . 

O, muritor ce soarta gonește aicea jos, 

Ce ura omenească urmează furios, 

Tu care clima rece ca cruda tiranie 

Şi cerul fără soare ca viaţa sub robie, 

Un aer fără balsam, un sol ce n-are flori, 
Apasă viaţa tristă, copil de muritori, 

În ţări nepriincioase civilizaţiunii, 

Lăsate tiranii, lăsate-amărăciunii, 

Vin ca să schimbi pămîntul în care ai născut ! 
Vin, vin cu fericire sub cerul cel plăcut ! 

Tu ai puţine zile ca să rămii în viaţă, 

Şi moartea care vine va fi eterna ceaţă 

Pe care nici un soare, pe care nici un vînt, 
Nu va putea să spargă aici jos pe pămînt. 
Vai ! Tu vei trece viața sub chine și durere 
Şi dincolo de viaţă, nu ! nici o miîngiiere ! 
Mister şi întuneric ! Ce-ai fost tu pe pămînt 
Mai mult decit o pradă ursită ia mormînt ? 
Tu vei peri, și nimeni aicea jos în lume, 

Nu va şopti atuncea la nimeni al tău nume. 

Trăieşte scurta viaţă ce Dumnezeu ţi-a dat 
În clime fericite, sub aerul curat, 

“Sub soarele cel splendid, sub cerul ce străluce. 
Căci locul ţării este oriunde-i soare dulce. 
Regreţi un cer d-aramă și soarele de fer 
Sub care vezi în lacrimi cum anii trec şi per ? 


Numeşti tu a ta ţară acolo unde chinul ; 


Şi jugul şi durerea ţi-apasă viața, sînul ? 

Acolo unde floarea nu este dreptul tău, 

Dar unde numai spinul îți este dat spre rău ? 
Numeșşti acestea toate o patrie ïubită ? 

Atunci dar îți voi zice : eşti demn d-a ta ursită ! 
Vai ! tu te bucuri, sclave, sub soarele umbros 
Cum orbu-n întunerec se pare-a fi voios, 

Căci ochii lui în viață n-au cunoscut lumină ! 
Regreţi tu jugul barbar ce fruntea ta înclină ? 
Regreţi tu tirania căci te-a văzut născînd ? 
„Regreţi un cer d-aramă căci l-ai privit plingind ? 
Vei părăsi cu timpul aceea ce zici ţară, 

Vei bea, vei bea, sărmane, din cupa morţii-amară. 
Atunci lăsa-vei totul aicea pe pămînt 

Și patria ta fi-va tăcutul tău mormint. 

De cînd numiţi în lume o patrie iubită, 

îmi spuneţi, încetat-a d-a fi nefericită ? 

De cînd credeţi a-i face un dulce viitor, 
Scăpat-aţi de necazuri, de lanţuri pe popor ? 

De cînd vă daţi voi viaţa pentru această ţară, 


zvonea 


E oare ea scutită de tiranie-amară ? pa 


Vai! toată munca voastră n-a fost atîția ani 
Decit să daţi putere mai mare la tirani ! 

Ei au robit creștinii mai rău cum au urmat 
Mahometanii însuşi ! Nimic ei n-au lăsat 

Pe urma lor, afară de ură şi blasfeme. 

Sub pasul lor în lume, tot sufere, tot geme. 
Dar pentru ce lovi-vom p-aşti nobili venetici 
Căci au făcut să geamă creştinii dupe-aici ? 


Merită numai dînșii lovirea istorii ! - 
Făcură mai mari rele în timpul barbariii, ni 


Deciît n-ar face astăzi aceste naţii mari 
Popoarelor zdrobite în suferinţi amari ! 

Primește salutare, părinte-al istorii — 
Herodote ! tu, care dai vii lumini Grecii ! 


Ai spus frumoase lucruri precum şi mari minciuni, 


Să-astîmperi fanatismul acelor naţiuni. 

Al tău mult mare geniu nu a putut să zboare 
Mai sus de prejudeţe, de regi şi de popoare! 
Puteai tu face altfel cînd fabula domnea, 
Noi, ce trăim în timpul de civilizaţiune, 

În templuri şi în datini, și lumea conducea ? 


Suntem scutiţi de fabuli, tu, mare umbră, spune ? 


Spre sudul lui Meandru au înflorit Tymbria, 
Pyraha, Heraclea, cînd viaţa şi junia 

A Ionii frunte frumos încununau. 

Cînd fiii săi de geniu măreț se luminau, 
Palate, teatre, templuri se înălțau ne-nvinse, 
Tot s-a făcut ruine şi altele sunt stinse, 

Tot ce-a scăpat de spada tiranului strein, 

A cotropit nisipul Meandrului divin. 

Acolo unde-odată fu civilizaţiunea, 

Acum domnesc tăcerea și dezolaţiunea. 
Natura-i părăsită şi pare-a suferi 

D-a omului absenţă ; ici, colo veţi zări 
Colibe mizerabili a cărora nălțare 

Însultă aceste locuri cerești de desfătare, 

Ce încă mai păstrează un fermec răpitor, 
Cu toată ruinarea şi văduvia lor. 

Dar cerul, marea, clima nimic n-au suferit. 
Natura are-aicea un fermec infinit. 

În verele arzînde, din nord suave boare 

Ce vin cu dimineaţa, dau fragedă răcoare. 
Cu seara vîntul cade ; dar roua, ceresc dar, 
Adapă flori și arbori ca un divin nectar. 

În ierne, vînturi calde temperă-orice suflare 
De gheaţă ; minunată streină combinare ! 
Flori prefumate, arbori pe malul odorant 
Dau aerului serii balsam vivifiant. 

Tot ce al nostru suflet încîntă, se găsește 

În aste elemente în care-mpărățeşte 

Un fermec fără nume ; în marile ruini 

-Ce a lăsat trecutul, oceane de lumini ; 

În lumea de morminte ce în țărînă zace — 
Şi ne vorbesc muteşte, mai mult decît ar face 
Societăţi trăinde în civilizaţiuni ; 

Ne spune ce-au să fie aceste naţiuni 

Ce stăpînesc pămîntul prin aspra tiranie 
Şi-nlocuiesc dreptatea prin forţă şi tărie. 
Aici găsim misterul ființii omenești | 
Pe care-n academii d-acum nu mai găsești. 


Ideea ce streinul își face cînd zărește 
Acest eden de viaţă ce-aice străluceşte, 
E pentru ce să fie în mînă de barbari ! 
Dar colo unde viaţa își are doi focari 

De civilizațiune, îmi spuneţi, omul are 
În slaba fericire mai multă-ncredințare ? 
Respiră el mai liber ? E mai puţin supus 
La ură, la disprețul, la hulă, la prepus ? 
Civilizaţiunea putut-a să oprească 
Mizeria umană, durerea omenească ? 
Făcut-a ea în lume pe toţi mai fericiţi, 
Vai ! fără trebuinţă, să-i ţină liniştiţi, 
D-un sistem de moarte și de corupţiune ? 
Om, fiu al vanităţii, vin tu aici şi spune! 
Pe cîmpul bătăliii a curs un nobil sînge, 
Ca hearele sclăviii mai bine a vă strînge ? 
Exilul, închisoarea sorbit-au nobili vieţi, 
Dar toate profitară tiranilor ce-aveţi ? 
Ah ! daca tot ce face în jertfe un popor 
Sperînd ca să creeze un dulce viitor, 

Nu servă decît numai tiranii să-ntărească, 
Acele sacrificii mai bine să lipsească ! 
Atunci indiferența de binele comun 
Devine o virtute, om, generos nebun ! 
Aici a fost odată colosul de aramă. 

Un cataclism survine, colosul se făramă. 
Așa se stinge-n lume tot ce-i material. 
Eternitatea este în ordinul moral. 

Julia se arată, lucind, ca o magie. 

lar Conrad îi citește atunci o poezie, 

Pe care cititorii mai sus au auzit, 

O plingere, un ţipet, din sufletu-i zdrobit. 
Frumoasa călătoare îi zice astă dată : 
Această cugetare se pare inspirată 

D-un geniu de miînie și nemărinimos ! 

Ucide tot ce-i viaţă, speranţe, vis frumos. 

E impie şi zice eterna salutare, 

La tot de este viață, speranță, resignare. 

De ce zdrobiţi în inimi orice iluziuni ? 

Nu sunt, fără-aceasta, destule-amărăciuni ? 
Morți în orice speranţă, voiţi voi a ucide 
Cea mai din urmă viaţă ce-n inimi se închide ? 
E nebunie-a zice, a crede mai ales 
Că-alăture cu moartea nu este un progres. 
E laşetate a crede că o societate 

N-are decît a plinge, a geme, a s-abate, 

Căci viața trece iute, căci omu-i peritor, 

Și pentru că tot are destinul său de dor! 
Alăturea cu răul nu este nici un bine ?: 

De sunt noroase zile, nu sunt şi zile line ? 

Și răul ce datoară sărmanul muritor 

Lui însuşi, nu e oare și mai apăsător 

Decit cel rău ce cerul se crede că-i urseşte ? 
Culpabil este cerul căci omul rătăcește ? 

El are libertatea, ast dar venit de sus; 

De ce dar muritorii de dînsa fac abus ? 
Această libertate e cel mai mare bine, 
Uzează ei de dinsa aşa cum se cuvine ? 

Şi Dumnezeu e doară obstacolul fatal 
Ce-mpiedică progresul, în ordinul moral ? 
Obstacolul acela e însuşi muritorul. 

El singur îşi crează nefericirea, dorul. 

Să nu plîngeţi ursita, fragilă, trecătoare 

A omului, plăpîndă şi fugitivă floare ! 

„Să tremurăm de moarte noi, oameni ce perim ? 
Dar suntem noi în lume ca să o moştenim ? 
Mormiîntul este țelul acestii vieți plăpînde, 
Acestui geniu splendid ? dorinţi, credinţi arzînde ? 


165 


Nu ! este altă viaţă! A tremura aci 

În faţa suferinții, a nu şti suferi, 

Muri pentru un bine şi pentru libertate, 
Aceasta-i slăbiciune, aceasta-i laşetate. 

Aţi zis, sub influinţa durerii ce asprește : 
Ce lucru este lumea ? La ce mai trebuieşte ? 
Şi cine spune vouă că spiritul pe pămînt, 
Cu mizera ţărînă, se curmă în mormînt ? 
Că tot cel ce există începe-aici în lume, 

Şi aicea încetează, perind fără de nume ? 
Cînd viaţa ni s-arată d-odată la vederi 

Ne pare o țesătură de chin și de dureri. 

Ar fi o combinare făcută de nebuni 

O lume monstruoasă ce n-are misiuni ! 

E dară altă viaţă, o viaţă viitoare; 
Ne-o spune chiar a lumii durere strigătoare. 
Om, ce iubeşti virtutea, de ce dărîmi tu jos 
Speranţele promise la omul cel virtos ? 

Om, ce iubeşti dreptatea, de ce calci în picioare 
Dreptăţile promise de ceruri la popoare ? 
De ce hrăneşti tu viţiuri şi crude nedreptățţi, 
Spuind că-aceste rele nu au impunităţi ? 

Să proclamăm cu toţii perirea dupe moarte ! 
Figura nemuririi strălucitoare foarte 

De adevăr, lumină, mai mult va răsări 

Din haosul acesta ! Atunci am trebui 

Ca să negăm aceea ce ochiul ne răpeşte, 
Această armonie ce-n univers domneşte, 
Ce-anunţă-un autore, ast ordin minunat 

Ce nimenea nu schimbă, efect nestrămutat, 
Ce vine şi dezminte fatala întîmplare. 

Ah ! dac-această lume era a sa lucrare, 

De ce a zee oarbă nimic n-a mai creat, 

În ordinea naturei aceeași ne-ncetat ? 

O cauză s-anunţă în orișice efect, 

Această lege mare, ce-nsuflă sînt respect 
În ordinea naturii, o cauză vesteşte. 

Natura ei ne scapă, căci darul ne lipseşte. 
Destul e pentru mine să crez în Dumnezeu, 
Ce-l simţ că mi s-anunţă și nu poci să-l văz eu. 
Aceasta aşezată — al nostru ţel se pune 

Şi țelul e progresul către perfecţiune 

Prin sîntul exerciţiu al naltelor virtuți 

Ce singure înalță pe popolii căzuți. 

Din ele sacrificiul de sine pentru ţară 
Umanitate : este virtutea cea mai rară ; 

Să suferim ca ceialți să fie fericiți. l 

Şi să murim ca ceialți să nu fie trudiţi. 

E altceva mai nobil, mai demn, mai rar, mai mare 
Decît această ţintă ce omu-n lume are ? 
Blamaţi cer şi pămîntul, pe oameni că sunt rei ; 
Dar voi făcut-aţi oare mai bine decît ei ? 
Aveţi ceva să faceţi, decît a vă abate ? 

Muriţi pentr-o idee cu generozitate ! 


Așa vorbi Julia, şi sufletu-i gentil 

Da fermece divine frumosului argil ! 

Conrad vru să răspundă ; dar gura lui se-nchise 
Şi inima sa zboară pe graţioase vise. 


Ce este-acea femeie ce cu zîmbirea sa 
Gonește trista umbră plutind pe fruntea mea 
Cu-atiîta înlesnire ? zicea Conrad în sine. 
Ea ne îngînă dulce credinţele în bine ! 

Tot ce îmi zise mie au zis-o mai demult 
Atitea cărți pe care n-am vrut nici să ascult. 
Dar ea le spune mie cu-atita gust şi minte 

Că simţul meu cu sete bea dulcile-i cuvinte ! 


FINELE CÎNTULUI ÎNTII 


NOTE LA CÎNTUL I 


1, Sestos și Abidos, două cetăţi faţă în față pe țărmurile 
Helespontelui sau Dardanelele. Sestos în Europa, Abidos în Asia, 
aceste cetăţi fuseră celebre prin amorul Herii şi lui Leandru, 
cum şi prin podul de vase ce Xerxes, rege al perșilor, aruncă 
aici ca să treacă în Europa. Hero era o tînără şi frumoasă preo- 
teasă ce servea în templul Venerii din Sestos, pe ţărmul euro- 
pean, unde primea noaptea pe Leandru, amantul său, care locuia 
la Abidos, pe ţărmul din față din Asia. Leandru trecea canalul 
Helespontului înot noaptea. Un far aprins de Hero, pe un turn, 
îl călăuzea spre mal. Într-o noapte de vijelie, farul stingîndu-se, 
Leandru peri în timpul trecerii înot a MHelespontului. Cînd se 
revarsă zorile, Hero zări corpul amantului său pe mare, plinse, 
se desperă, şi se aruncă din turn în mare. Strabon, Martial, Lu- 
cain, Silius Italicus, Staţiu, Pomponius Mela, Servius, Antipa- 
ter şi Museu au vorbit despre această întîmplare, în timpii 
vechi. În timpii noi au tratat acest sujet scriitorii Gentil Ber- 
nard, Lefranc de Pompignan, la Porte, du Theil și Denne Ba- 
ron al cărui stil are o eleganță admirabilă. Să găsesc încă ca- 
mee şi medalii prin care se mărturisește această tristă întîm- 
plare. Lord Byron, celebru înotător, voi să verifice faptul tre- 
cerii înot de la Sestos la Abidos, și trecu urmat de o barcă. 
-Ceea ce îi dete nişte friguri rele pe care le spune el însuși în- 
tr-o mică poezie, 

2. Vedeți Troada în Călătoriile în Asia Mică. Însă nimic 
nu se înțelege înainte de a citi nemuritoarea poemă Iliada. 

3. Tenedos este o insolă rîpoasă spre coastele Troadii. Aici 
se văd ruinele templului lui Apolon. Dupe tradițiune, numele 
său vine de la regele Tenes. Ea se făcu celebră în timpul în- 
conjurării Troadii. Aici grecii ascunseră flota lor, ca să îngale 

pe troieni, făcîndu-i să crează că au renunțat la resbel. Grecii, 
perșii, romanii au dominat-o. În mîna Turcii căzu pe la 1322. 
În timpii vechi era renumită prin viile şi olăriile ei. N-are 
astăzi decît 7000 locuitori. Tenedos e capitala. În anul 1656, 
venețienii, dupe ce bătură flota otomană, o luară; dar dupe 
moartea amiralului lor Mucenigo, o perdură, în 1807. Ruşii bă- 
tură aici pe turci, în 1822. Canaris și Kiriak arseră flota oto- 
mană aici. : 

4. Aproape de coasta Asii, tot în marea Egeii, este Lesbos 
sau Metelin, insola cu o superficie de opt miriametri pătraţi ; 
vechea ei capitală se numea Mitilina. Populaţia se poate urca 
pînă la 50000 suflete, din care marea majoritate este formată 
de greci. Dupe tradiţiune, numele de Lesbos îi veni de la fiul 
lui Lapithe, care aduse aici o colonie, mai întii Pelasgia. Nouă 
cetăți înfloreau în antichitate aici şi cele mai renumite erau 
Mitilina, Pyraha, Methimna, Arisba, Eressus şi Antissa. Din 
monarhie, Lesbos se transformă în democraţie puterică ; trecu 
în urmă sub depedinţa Samosului, apoi se recunoscu vasală a 
perșilor, și dupe lupta de la Micale se aliă cu athenienii. Se luptă 
cu atheninii mai tîrziu, şi fuse învinsă şi zdrobită. 

În antichitate, lesbinii aveau  reputaţiune urită în privinţa 
datinelor, cu toate că erau foarte înaintați în privința știinţe- 


„lor şi artelor frumoase. Aici născură filosofii Pitacus, Theofraste, 
Thofan, și istoricul Hellanicus. Epicure şi Aristote locuiră mult 


timp aici. În secolul 14-lea imperatorii Bizanţii cedară insola 
către familia genoveză Gateluza. Dar în anul 1462, Mahomet II 
o luă prin arme. 

Venețienii de două ori şi grecii o dată zdrobiră flota oto- 
mană în apele Lesbosului. 

Lesbos a fost patria multor poeţi renumiţi: Arion de Me- 
thimna din această insulă, Terpandru, Safo cea dulce, Alceu și 
Erina. Arion născoci dithiramba. Trăia în anul 622 în. de Christ, 
la curtea lui Periandru, rege al Corinthelui ; călători în Sici- 
lia şi Italia. La Taranta luă premiu asupra muzicienilor ce cu- 


` tezară a-i disputa gloria. Mai toţi poeții lirici ai Grecii vechi 


erau şi compozitori de muzică. Acesta cînd se înturna la amicul 
său Periandru, pe o navă corinthiană, vislaşii voisă să-l ucigă, 
ca să-i ia averea. Apolon îl vizita printr-un vis. Acesta se îm- 
bracă ca într-o zi de sărbătoare, cu lira în mînă, înaintă pe 
podul corăbiii şi cătă prin cîntece dulci a atinge inima visla- 
șilor. Delfinii adunaţi în jurul vasului îl ascultau cu lăcomie. 

Vislaşii rămaseră nesimţitori. Arion se aruncă atunci în mare, 
dar un delfin îl luă în spate și îl duse la Tenare (Capul Mata- 
pan). Lira lui Arion și delfinul care îl scăpase fură puse în 
ceruri ca strălucitoare constelaţiuni. Din poeziile lui Arion n-a 
mai rămas decît oda la Neptun şi se află tipărită în Analectele 
lui Brunck. i 

Terpandru era poet liric înflorind în 650 înainte de Christ, 
dupe unii. Era născut tot în Methimna din Lesbos. Fuse chemat 
la Sparta din cauza răspunsului făcut de oracolii consultați asu- 
pra ce era a se face spre a se curma turburările interioare. 
Terpandru joacă rola lui Orfeu. El adaose trei coarde mai mult 
la liră, care pînă la el nu avusese decît patru. El inventă Proe- 
miile şi Scoliile. Melodiile sale purtau nume de Lesbiene. Pu- 
ține bucăţi din scrierile sale au ajuns pînă la noi. Scheidevin a 
explicat aceste rămăşiți poetice. 

Erina trăi numai douăzeci de ani. Se crede că era contim- 
purană cu Safo. Ea are mai multe ode, Fulvius Ursinus a unit 
mai multe din versurile ei; antologia încă ne dă cîteva. Erina 
a scris şi o poemă lungă asupra furcii. 

Este un lucru de însemnat cum civilizaţiunea prinsese rădă- 
cină în Ionia, cum Ionia fuse muma celor mai mari şi mai mulţi 
poeţi. Astfel găsim în Smirna sau Hio pe părintele poeziii, 
Omer; în Milet, Tirteu, cel mai mare poet al cîntecilor de 
război ; în Efes pe Callinus, cel mai vechi poet elegiac trăind 
în al nouălea secol înaintea lui Christ. Se păstrează încă un 
fragmint de la dînsul dintr-unul din cîntecile sale de resbel în 
care îndemna pe efesieni a se apăra cu bărbăţie contra magne- 
silenilor ; în Sarda din Lidia pe Aleman ce înilorea pe la 670 
‘înainte de Christ; și care trecu la Sparta unde fuse în. mare 
onoare. Lacedemonenii îi rădicară un monument dupe moarte. 
Patru 'gramerieni din Alexandria comentară scrierile sale din 
care au rămas cîteva fragmente foarte remarcabile. În Welcker 
se găsesc cîteva himni şi alte poeme lirici scrise în dialectul 
dorian. În Smirna, Bion, ce cultiva idila, cărui Moschus la moarte 
compuse o elegie superbă ; el muri înveninat în Sicilia. Cea mai 
frumoasă din elegiile sale cîte au trecut pînă la noi este elegia 
lui Adonis murind. Scrierile sale străluceau prin fineţea expre- 
siunii şi delicateţea simţimîntelor. În Efes mai găsim pe Hippo- 

nax ; Esop din Frigia și alţi mulţi încă. 

Toţi criticii antici sunt de acord că Alceu a fost unul din 

cei mai mari poeţi lirici ai Grecii. El înflorea aici pe la 

604 înainte de era creştină, contimporan și compatriot al Safii. 
Alceu cîntă fermecile ilustrii sale concetăţene ; dar fără să poată 
a-i atinge inima. El era poet și ostaș. Războaiele civile din pa- 
tria sa îl făcură şi pe el să ia armele în mînă, combătu pentru 
libertate cu lira și cu spada. Mai întîi fuse de partida lui Pita- 
cus, apoi se aruncă în partida contrarie. Cînd micii tirani că- 
zură şi învățatul Pitacus rămase tiran în numele libertăţii, Alceu 
emigră, apoi reveni în capul emigraţilor cu armele în mină şi 
căzu în puterea lui Pitacus. Acesta însă fu generos : îi făcu gra- 
ţie în considerațiunea talentului său. Poezia lui Alceu era însu- 
flețită de un bărbătesc patriotism. Niciodată însă geniul său nu 
strălucea mai splendid decît atunci cînd el lovea tiranii. sau 
cînd descria fericirea libertăţii, durerile și ostenelele exilului, 
Printre poemele sale erau himni, dithirambe, ode și cîntece. 
Din nefericire, nu a rămas de la acest mare poet decît cîteva 
bucăţi, scrise în dialectul eolian. El inventă măsura ce se nu- 
mea alcaică, cea mai frumoasă şi mai armonioasă. Aceste frag- 
mente de poezii se pot găsi în Analecta lui Brunk şi în Antho- 
logia lui Jacobs. 

| 5. Vom cita un pasagi din Plutare despre Pompei şi Corne- 
lia în ceea ce atinge insola Lesbos dupe bătălia de Ja Farsala : 
„îndrepta vasul spre Mithilina unde era femeia sa Cornelia. 
Pompeu şedea pe pod tăcut şi ca perdut în contemplarea mării. 
Ajungînd la insola Lesbos, trimise pe cineva să dea de ştire 
Cornelii. Cornelia aștepta să auză dupe cele din urmă scrisori 
ale lui Pompei, învingere lesne și strălucită, şi iată ce mesage- 
rul A spuse : «Dacă vei să-l vezi încă, el este acolo, pe o sin- 
gură navă, şi care nici aceea nu este a lui». Cornelia cade fără 
cunoştinţă la aceste vorbe, apoi dezmeticindu-se îndată, trece 
prin cetate alergînd şi se aruncă în braţele lui Pompeu. «O, băr- 
batul meu ! îi zicea ea, nu plîng nefericirea luptei, pling soarta 
mea. Nu înţelegi tu, Publius Cratus, cel întîi bărbat al meu, a 
murit ucis de mîna parthilor, şi era destul ca viața mea să fie 
unită cu a ta ca îndată să se schimbe în nefericiri neauzite 
fericirea lui Pompeu ! O. Pompeu, Pompeu ! pentru ce m-ai cu- 
noscut,. şi pentru ce nu m-am culcat, cum voiam, în mormîntul 
marelui Cratus». Pompeu o ridică şi îi răspunde, «Nu acuza no- 
rocul, Cornelia, pe puţini oameni el a favorat atît de mult timp 
cum m-a favorat pe mine. Pentru că nu mă părăsise pînă aci 
crezi tu că eu îl stăpîneam? Iată eroarea ta. Nu îl blasfema, 
Cornelia, şi gindeşte-te -că daca din ce am fost m-a făcut ce sunt 

acum, din ceea ce sunt poate să mă facă în ceea ce eram». Cor- 
nelia strînse bijuteriile sale, chemă sclavele. Pompeu se ims 
barcă cu nevasta sa şi pluti spre Atalia. De aici se duse în 
Egipt, unde regele îi trimise o barcă ca să-l scoaţă din navă 
la mal, şi în care barcă îl asasină din ordinea regelui Egiptu- 
lui, prin trădare.“ 

6. Safo a avut trei fraţi, unul, numit Charus, fuse aman- 
tele celebrei curtisane Rodopa. Acesta era neguţător de vinuri, 
foarte avut. Ea însuşi ar fi fost avută și văduvă a unui neguţi- 
tor de la Andros, numit Cercala, şi ar fi avut o fată numită 
Cleis. O medalie găsită la Eresos, care pare a fi fost bătută în 
onoarea Safii, a dat să se crează că au existat două cu numele 
de Safo, una ce trăia cu 300 ani în urma celeialte. Atenci și 
Elien vorbesc de o Safo curtizană de la Eresos, înamorată de un 
Faon, dar care nu era poetă. Nu se ştiu atuncea daca statua lui 
Britaneu din Siracusa, pentru al cărei furt Ciceron acu- 
zase pe Verres, este a Safii din Lesbos sau a Safii 
din Eresos. Se zice că Safo din Lesbos plecă dupe Faon care 
fugea să scape de dinsa, și că ea îl urmă în Sicilia, de unde 
se duse în insola Levcadia, ca de acolo să se arunce în mare. 

Platon pretinde că Safo era frumoasă. Suidas încredinţează 
că ea ştia să joace cu toate instrumentele dupe timpul ei. E 
sigur că juca pe liră, că inventă versurile armonioase ce poartă 
numele ei. Cei vechi puseseră pe Safo în rîndul muzelor, versurile 
ei le numeau : focuri, flacări, arșiţe. Oda sa delirantă La o femeie, 
este scrisă în strofe şi în versuri safice. Catulle şi Delile au cău- 
tat să o imiteze şi nu au reuşit. O altă odă, ce ne-a păstrat 
Denis din Halicarnas, este îndreptată către Venera ; este tot ce 
a rămas din scrierile ei. 

7. Aceste voci erau ale mai multor diaconese protestante şi 
june, frumoase, palide, urmînd prin insolele Grecii misiunea lor 
impusă de propagandă religioasă. Mi s-a întîmplat să întîlnesc 
de mai multe ori aceste diaconese în Oriinte. 

8. Această damă nu putea fi decît imaginară. îi trebuia ne- 
apărat poetului un model de perfecțiune, un înger de blindeţe, 
de amoare, de puritate, de speranţă, de idealism, care să opuie 
scepticilor cugetări ale heroului. Îi trebuia un far în întuneric, 
atît ca să lumine sufletul călătorului, cît şi să intereseze şirul 
poemii. 5 
9. Insola Hio, sau Chius. Turcii o numesc Saki-Andassi, 
Sakîs. Se află între Lesbos și Samos. Cel mai nalt munte al ei 

este Elias, în centrul insolii: are 60000 locuitori turci, greci şi 
alții. Hio este oraşul capital a insolei, cu 14000 lăcuitori. Un 
guvern turc şi un mitropolit grec au aici reședința lor. Pelasgii 
fuseră cei dintii locuitori ai acestei insole. Fiul lui Bachus în- 
vaţă pe hioţi să cultive viile. O mie şi mai bine de ani înaintea 
lui Hrist, ionienii așezară aici o colonie. În curind hioţii deve- 
niră stăpîni pe marea Egea prin comerțul lor. Ei avură întîi o 
constituțiune democratică, pe urmă căzură sub tirani, din neamul 
lor, dintre care cel mai aspru fuse Stratis, apoi sub perşi și 
athenieni. Hio avusese o şcoală renumită de sculptură sub di- 
recțiunea lui Melas. Hio este surnumită Paradisul Grecii. Astfel 
țărmurile ei cele plecate sunt încununate cu grădini de arbori 
delicaţi de toate felurile. Masticul se face aici, curge dintr-un 
arbore numit lentisc. În timpii vechi, Hio se bucura de bună 
reputaţiune de castitate. Înainte de revoluţiunea din 1822, Hio 
număra 120 000 locuitori; dar dupe ce turcii trecură sub sabie 
multă populațiune, abia rămaseră 60 mii suflete. 

Afară din oraş este. Școala lui Omer, o stîncă în care este 
săpată o bancă rotundă cu un scaun în mijloc, însoţită de chipuri 
de animale sculptate. 

10. Patmos, insulă nu departe de Samos, mult mai mică de- 
cît Hio. Ea este numită ca loc de exil al evanghelistului St. Ioan 
care, după cum se zice, scrise aici apocalipsul său sub un arbor. 
În vîrful muntelui insulii este un schit St. Ioan, unde se află o 


` bibliotecă şi o colecţiune de medalii antice. 


11. Poetul Anacreon născuse la Theos în Ionia, el înflorea 
către anul 530 înainte de Christ. Dupe Platon, el s-ar fi tras din 
regele Athenii, Codrus. Policrate, tiran al Samosului, și Hipparc, 
fiul lui Pisistrate, tiran al Athenii, numărau între poeţii lor pe 
cîntătorul amorurilor şi graţiilor. Anacreon locui la Samos în 
timpul lui Policrate, unde trecu cei mai frumoși ani ai vieţii sale 
în mijlocul plăcerilor unei curți voluptoase. 

Dupe moartea lui Policrate, Hipparc îi trimise la Samos o 
galeră cu cincizeci de lopeţi ca să-l ducă la Athena. Acolo 
el cunoscu pe Simonide de la Ceos, alt mare poet liric care a 
trăit în urma lui şi i-a făcut un îndoit epitaf. Cînd Hippare 
căzu sub cuțitul lui Hermodiu şi Aristogiton, Anacreon se în- 
toarse la Theos, de aici se duse la Abdera unde se zice că muri, 
în etate de optzeci şi cinci de ani, înecat cu o sămînţă de stru- 
gure. Locuitorii din Theos gravară chipul lui pe monede și 

athenienii îi rădicară o statuă pe Acropole lîngă a lui Pericles 
şi Xentipe, curonat de roze, sub figura unui bătrîn cîntînd în 
beţie. Poeziile lui au moleţe, graţie, colori, delicateţă, voluptate, 
dar sunt toate făcute cu ocaziunea unui evenemînt din viaţa 
sa. El are conciziunea şi ușurătatea.. Reputaţiunea sa egală pe a 
lui Pindar şi Omer. Din nefericire, moralitatea nu este cununa 
acestor delicioase inspiraţiuni. Ca Marţial, ca Ovid, ca Petrone, 
ca Apul6, el se resimţi în scrierile sale de căderea societăţii 
sub corupţiune, şi cînta a ei destrucțiune între vin, roze şi fe- 
mei, tot ce mai rămăsese în Grecia. 

Eu am tradus versurile lui Anacreon în româneşte. Nu sunt 
încă publicate. M-am silit ca să ascund cît se va putea mai mult 
nuditatea simţualismului ce domină în aceste poezii. Recoman- 
dăm junilor poeţi români să nu adopte școala anacreontică. 

12. Vedeţi în Asia Mică, Milet, Halicarnase. Templul lui 
Apolon. 

13. Insola Rhodului, situată aproape de coasta Asii 
Eliazii, coboritori ai soarelui, fuseră cei dintii locuitori, 
tradiţiune ; pe urmă veniră aici fenicienii şi cretanii. Era 
plică. Legile maritime ale Rhodului erau aplicate în vechime 
pe toată Mediterana. Historia ei fuse mai tot aceea a celor- 
alte insole vecine. Vespasian îi ridică dreptul de autonomie, 
califii o luară asemenea, pe urmă o luară cavalerii ordinelui 
Sîntului Ioan din Jerusalim, ce se numiră de atunci cavaleri de 
Rhod. Aceştia o schimbară pentru Malta. Astăzi împreună cu 
alte opt insole vecine ea formează un sangeac din eiletul Gessair, 
se supune guvernemiîntului insulilor din Archipel, nu are decit 
20 000 locuitori. Rhod are două porturi: cel mai mic era renu- 
mit în antichitate prin Colosul său, una din minunile lumii. 
Rhod avea atunci o şcoală a rithorelul Eschine. 

14. Aici se termină hotarele Ionii cu cîntul I al poemii lui 
Conrad. De aci începe Licia, Pamfilia, Cilicia, trei rigate în ve- 
chime, despre care vorbesc historicii vechi. Ele păstrează încă 
urme de civilizaţiune, deşi centrul civilizaţiunii erea în Ionia. 

Cînd am publicat pentru a doua și a treia oară poeziile 
mele, mai mulţi au pretins că nu mai era prefumul, tinereţea, 
suavitatea, graţia ce avusese primele poezii ; atribuiră această 
schimbare sau decadință, cum ziceau, înrîuririi politice. Unul 
zise aceasta şi mulţi o repetară, fără chiar să fi citit nici cele 
întîi, nici cele din urmă poezii, ba nici. chiar să le fi luat în 

mină. Multe din poeziile ce tipărisem în urmă şi pe care le 
găseau palide, erau scrise înainte chiar de a tipări pe cele 
dintii poezii, unele scrise poate în același an, în aceeași lună 
în aceeaşi zi cînd fuseră scrise poeziile publicate la început. 
Lucru şi mai curios că tot astfel se întîmplă și lui Lamartine. 
Reproducem aici cîteva rînduri ale acestui mare poet prin care 
spune acest fenomen : 


„Eram acelaş om; aveam aceeaşi etate sau un an mai 
mult ; nici nu ciîștigasăm, nici nu perdusem o singură floare din 
inimă ; cea mai mare parte din meditaţiuni care compuneau 
această a doua culegere de meditaţiuni fuseseră scrise în ace- 
leași date şi sub focul sau lacrămile acelorași impresiuni ca cele 
dintii ; erau fii din acelaș arbor, din aceeaşi sevă și tigă; și 
cu toate acestea, publicul nu găsi în cel dintii moment tot aceeasi 
frăgezime, tot aceeași coloare, tot aceeaşi savoare. «Nu mai este 
tot acela, strigau din toate părţile ; nu mai este tot acel om, nu 
mai sunt aceleași versuri.» Invidia, deșteptată prin cel dintii 
mare succes surprins în mirarea lectorilor, avu timpul a se 
arma contra unei recidive d-admirare, şi se armă cu volumul 
întiîielor mele poezii împotriva volumului cu cele din urmă poe- 
zii, asfel încît cei mai buni voitori admiratori ai mei erau ei 
însuși oarecum avari şi geloși în iuţeala expresiunilor ce în- 
cercaseră la citirea întîielor poezii.“ 

La a treia publicaţiune a poeziilor mele, amatorii găsiră că 
prostituasem poezia. Cu toate acestea, erau aceleaşi poezii pe 
care le admiraseră altădată, afară de cîteva noi. 
| Românii erau dedaţi cu acel fel de poezie cu vergine mu- 
rinde, Cl flori, cu fluturi, cu stele, cu lacrimi, buchet grațios 
al poeziii în copilărie ; cînd văzură idei mai mature în scrierile 
mele, doriră verginele, florile și fluturii. 

Societatea omenească a încercat o mare schimbare, poezia 
nu poate să rămiie în urmă. Poezia este în muzică în pictură 
în sculptură, în architectură etc. Dar aici voi vorbi numai de 
partea ei spețială în litere. Ca simțimînt de frumos, de sublim 
E ridicul, poezia are de obiect umanitatea, natura și pe Dumnezeu. 
oezia este în evenimentele istorii, în patimele umanităţii, în 
spectacolul naturii, în contimplarea infinitului, poetul cată să 
excite admiraţiunea, spaima, simpatia, ura, a stoarce lacrimi și 
a provoca risul. Misiunea poeziii de a împinge necontenit nea- 
mul omenesc către mai bune ursite, şi ca să ajungă acolo cată 

să atingă toate coardele vieţii, să spuie măririle şi mizeriile uma- 
nităţii. A spune numai unele şi a ascunde pe celealte, nu este 
a urma misiunea sa. Ea nu trebuie să fie exactă imitaţiune a 
realităţii, căci nu ar putea lupta cu realitatea : aceasta din urmă 
ar fi totd-auna învingătoare, avînd pentru ea viața şi mişcarea 
mai mult decît arta, dar nu trebuie nici să fie o visărie depăr- 
tată de realitate, streină de om, de societate ; necunoscînd decît 
binele, trecînd asupra răului cînd umanitatea este prada releior. 

Iată, în puţine vorbe, calea ce credem a lua poezia. Am: că- 
tat în această poemă aceste două lucruri; nu știu dacă am 
reușit. 

Umanitatea, natura, Dumnezeu. sunt cele trei lumi cu care 
am pus în contact pe cititori. 

Am cătat poezia în istorie, în patimile omenești, în specta- 
colul naturii și în contemplarea infinitului. 

Am luat un om asfel cum l-am găsit în sînul societăţii noas- 
tre moderne. Sceptic, ucis de patimele societăţii, dar nu încă 
corupt. O femeie pură, sublimă îl ridică, îl împacă cu cerul; 
cînd înţelege providința, el înţelege tot, devine fericit. Viaţa lui 
însă se curmă. 

Cîntul al doilea duce pe țărmurile şi insulile Sirii ; în Liban, 
în Balbec, la Palmira, în Fenicia, în toată Siria şi Palestina cu 
Ierusalimul, Cintul al III duce în Egipt  — prin Alexandria, 
Memfis, îl urcă pe Nil pînă la cataracte, trecînd şi descriind 
măreţele ruine ale Thebii, în societatea celor două dame streine. 
În cînturile ce urmează, Conrad descrie  insolele Mediteranii, 
Africa ; Provancia din Francia, Parisul, Londra. Se înturnă în 
Italia, dupe ce descrie Alpii, salută Lombardia, Roma şi merge 
să moară la Neapol. 

Toată poema va conţine patru cînturi mari cu note explica- 
tive în care m-am silit a da cea mai mare dezvoltare fapţi- 
lor historiei, numelor geografice pe cît pot să între în niște 
note. 


ie: ata e 


CÎNTUL II-LEA 


SIRIENELE 


Deja piîndarul lumii cu pavăz-aurită 

Se ascundea în unde, și hora înflorită 
De perfidii, de crime se arăta sub cer 
Şi cobora pe lume conduse de mister. 


Acolo fu Licia. Primeşte salutare 

Olen, poet cu dulce și fragedă cîntare, 

Ai cărui himni odată cîntau în sărbători 
Fecioarele din Delos ! cu fruntea lor sub flori. 
Olen ! din tot ce fuse aicea mai-nainte, 
Herodot te rădică pe tine din morminte ! 


Ale Licii coaste au un aspect umbros ; 
Dar Taurus s-arată în fund majestuos 
Şi pare că-şi aruncă pe ale lui picioare 
Mantia de verdeață cu splendide coloare. 


Colo se vede Ciprul 2. În timpii depărtaţi 

Venus avea un templu p-acesti ţărmi prefumaţi. 
Nu te invoc pe tine, frumoasă Cytheree, 

Ca să-mi acorzi tu lira cu mîna ta de zee; 

Mă tem să nu amesteci în cîntu-mi sunător 
Molatece acorduri şi-un impudic amor. 

Fenicia pretinde că alba Afrodită 

Cînd a ieşit din mare pe conca poleită, 

Pe calea azurată, fu dusă de zefir, 

Abia învăluită de coama sa de fir.; 

în insola splendidă în care dulci suspine 
D-amanţi pe orice frunză se legăna, ea vine 
Şi junelui Adonis de frumuseţe plin, | 
Deschise-un braţ al cărui crin încă fu vergin. 
Cind el muri, ea plinse ; şi roza ce răsare 
Din sîngele lui tînăr, goni a sa-ntristare. 

Ea dete-atuncea rozii lumina-i din obraz, 

Cu rara rotunjire a albului grumaz ; 

Resfiră dulce roza, îi dă a sa suflare, 

Şi-o face-a sa cunună, emblem de desfătare. 


III 


Colo sub rîpoase maluri, 
Faţa mării s-a umbrit ; 
Dincolo dorminde valuri 
Gem sub malul de granit. 


IV 


Tot se schimbă, variază 
Dupe ceruri, dupe nor, 
Dupe noaptea ce viază, 
Dupe malul-ncîntător. 


Aicea fuse Pafos ce nu mai e numit 

Decit să ofilească un viţiu neauzit. 

Aici avea ea carul cu lebede frumoase 

Pe care la ieșirea din undele spumoase, : 

Copilele rîzînde ce tată au pe timp, 

Pe aripi prefumate, o ale în mad ! nae 
iter, avid să-o ia soție, v> ' t ; 

A aoe pă de ură şi mînie. Y = E O az pe văile ascunse, 

Aici erau porticii perduți prin verzi grădini, | ; “Si sei era iale de focuri vii pătrunse | 

Edene prefumate, iubite de streini. |; Sub apele sălbatici. 1 p a “i 

Amorul ce inspiră surîsul tău, o, zee, Ia Locca maaa Taa T 

-A degradat amorul, pe om şi pe femeie. | 5 ţii şi al melancolii, 


Din rîpele pleșuve, măreţe, visătoare, 
A serii deasă umbră coboară spre picioare, 


Pe virful lor cu nea 
ia 3 l ieşte-n cer ? | 
Venusa-Urania * ce locuiește R are iaae PA 
Ea a iea re ; Se frînge încă raza murindă, jucătoare 
tă, , p ©- Ce lasă dupe dînsa prin umbra plutitoare 
Scînteitoarea stea. 


I e Eterul se poleie cu pulbere de stele, 
i Fecioare grațioase cu plete bălăiele, 
Marea sub poleiul dulce 4 l Ce-n spațiu locuiesc ! 
Mestecat cu trandafiri, i Şi luna se ridică pe calea-i însemnată. 
Tremură, scînteie, luce, A Un zefir suflă dulce. Conrad, tăcut, se-mbată 
Sub săruturi de zefiri. s D-acest tablou ceresc. 


Pe fața ta, o, Cipre, trecură multe valuri. 
De la-nceput tu încă văzuși p-aste maluri 


I : Schimbîndu-se tiranii streini, necontenit, 

: Şi astăzi încă, Cipre, dormi trist şi lănţuit. 
Asfel alba frumuseţe sd Selim fu cel din urmă ce fruntea ta înclină, 
Lasă-a se întrevedea a Veneţia-i dispută coroana ta divină ; 
Rozele de tinereţe Celebru Bragadini se luptă ; dar robit, 
P-al ei braţ, zimbind abia. E El cade, şi barbarii de viu l-au jupuit. 

Ce-ai cîştigat tu oare, Veneţie trufaşă, 

Tu, care pe Cornaro, regina drăgălașă, 

Ținuşi închisă-aicea în propriu-i palat, 

Ca să-i răpeşti tu dreptul de Lusignan lăsat ? 
Și nu-i daşi libertatea decît făcînd tractate 
Să-ţi treacă ţie dreptul de suveranitate ? 
Republică nebună de principi comercianți, 
Spui tu a ta eroare la noii concheranți ? 


Antica moliciune aicea se resimte, 

Ai crede că renaşte din vechile morminte. 

Ce ? insola Venerii sub cerul ei frumos 

Nu mai produce încă nimic delicios ? 

Uscată-i rădăcina heroilor aice ? 

Nu mai aspiri la viaţă ? Nu vei să fii ferice ? 

Sub lanţurile tele nimic nu mai voieşti ? , 
Mori dar ! de nu ești demnă mai mult ca să trăieşti ! 


Și tu, o, Românie, ce plingi îngenuncheată 
Cu lacrime cît pumnul, de fiii tăi lăsată 
Streinilor, tu însuţi o văduvă de domn, 
Purtind al morţii doliu, şi tu te dai la somn ! 
Durerea, truda, păsul te-au obosit, o, țară, 

Şi capu-ți trist se-nchină pe ale tele hiară ! 4 
De simţi în sînu-ţi încă un foc de viaţă sînt, 
De ce tu cu durere pleci capul pe mormint ? 
Te luptă ! şi triumfă cu armele în mină, ' 
Sau mori cu strălucire, o, patrie română ! 
Dar daca la mărire tu nu te mai gîndeşti, 

Oh ! lasă-atunci a plînge acel ce tu goneşști ! 
O misiune mare orice popor primeşte, 

Şi cînd el n-o-nţelege, el nu mai trebuiește ! 


Aşa Conrad visează, văzînd acest popor, 
Strein d-al libertăţii, d-al patriii amor. 
De multe. zile încă Julia nu păruse 

La masă. În cabină ea singură trecuse. 

În fine se arată ca soarele plăcut 

Ce dupe negre zile pe cer a reapărut. 
Conrad zicea în sine văzînd-o : „Ce femeie ! 
Şi ce perfecţiune de frumuseți ! o, zee ! 
Miragi de fericire, buchet strălucitor 

De frumuseți, de graţii — cu păru-i plutitor 
De umbră poleită cu raza ce-l atinge, 

Ochi ce recheamă lacul ce soarele încinge. 
O talie, de finic, cu buzi de trandafir, 


_O peliță de marmur, un suflet în delir 


De cugetări divine... Eu simţ inima mea 

Cu toată-a sa zdrobire zburînd drag către ea ; 
Dar nu ! Sunt niște vise, readuceri aminte 

Ca gînduri dulci de viaţă ce plană pe morminte. 
Nu ! Inima aceasta nu poate a iubi. 

E moartă de acuma, sau trebuie-a muri. 

Amor pentru-o femeie ! Dar e copilărie ! 

S-au dus acele timpuri d-idili, de poezie. 

Să conservăm tot focul ca să iubim o țară 
Și-acea umanitate ce suferă sub heară ! 

Ce sacrificiu mai nobil, dictat d-amor mai sînt, 
Decît spre-a lor scăpare, cătind un dalb mormiînt ?% 


Aşa Conrad atuncea lui însuși gîndul spune. 
„Să desfrînăm femeia, avem noi misiune ? 
Crescutu-ne-a o mumă cu laptele ei sînt, 
Spre a ne face-unelte de vițiu pe pămînt ?% 


Julia și Claricia pe pod atunci părură. 

Pe Conrad îl salută cu un suriîs pe gură. 
„Natura are fermeci ce sufletul încînt 

Şi v-aţi perdut în sînu-i, uitind tot pe pămînt. 
Voi contemplaţi prin umbră a zeii cingătoare 5 
Ce-i dete-odată Omer ? mai zise rizitoare, 
Claricia ; dar nu sunteţi îmi pare-admirator 
Prea mare-al frumuseţii și al dulcelui amor ?“ 
Era cînd creatorul, sub albele picioare 
Ale-aurorii, aşterne oceane rizătoare 

De roze cu prefume sub rouă scînteind : 
Conrad urca p-o, stîncă cu piscul de argint. 
El vede o cascadă căzînd din stîncă-n stîncă, 
Perzîndu-se cu huiet în peșteră adincă. 
Spăimîntător imagin al negrului abim 

Al lumii ne-nţelese în care noi perim. 
P-o creastă ce se-nalţă în ceaţă înnorată 
Un cimiter în jurul bisericii s-arată.  - | 
O tînără femeie plingea lîng-un mormînt, 

Lăsînd aceste vorbe-a se răpi de vînt: 


i i în viață, lumina vieții mele ! 
„Tu nu mai eşti în viață ee ra 
Cînd paserile toamna pămînt 1 : 
Tu, sufletul meu dulce, te-ai depărtat cu ele, 
Pe albele lor aripi ferice legănat ; 


Dar ele se-nturnară cu primăvara dulce ; 

Vedeam cum fiecare venea la cuibul său. 

Tu singur nu vii încă ! Nimica nu te-aduce, 
Mai mult la dorul meu! | 

Tu ai plecat în locuri de unde nu mai vine 

Acela ce purcede şi lasă-acest pămînt, | 

Tu ai plecat, departe, și m-ai lăsat pe mine ; 

Cât voi trăi în lume, cu tristul tău mormînt ! ă 

Erai frumos şi june ca bradul dupe stîncă i 

Ce-o viță amoroasă încinge tinerel. g 

Căzut-a bradul tînăr, și vița verde încă 
Se-nchină lîngă el. 


i Te 


Dar lacrima ce varsă pe trunchiul fără nume | 
Nu poate să-i întoarcă ce moartea i-a răpit. i 
O, Doamne, ca să moară tu l-ai făcut An lume : 
Aşa frumos şi dulce, şi mie-așa dorit ? E: 


Avea nevoie moartea d-un mire-atit de june 
Să-mpodobească patu-i, îmi spune moartea rea, | 
Atunci cînd himeneul îi împletea cunune | 
Şi-amorul cel ferice al meu sîn deschidea ? | 

Tot e plăpînd în lume și lumea-i trecătoare, 
Tot pere ca prefumul ce floarea-a răspîndit ; 
Iar omul crede încă, în viața-i peritoare, 

Să fie fericit.“ 
Conrad ascultă plînsul ce lasă juna greacă. 


Ce simte atunci streinul ? căci Plinsul îl îneacă ? 


De ochii cruzi ai lumii nemaifiind constrîns, 
În aste mari deșerturi, desfrînă al său plins. 
În inima această ce se părea de gheaţă 

Era dar tinereţe, amoare, foc și viaţă ! 

Tot ce iubise-n lume amantă, mumă, sor, 

El le-au văzut din braţu-i luînd eternul zbor. 
Tot ce iubise-n viaţă, chiar patria natală 
Căzură răsturnate de soarta lui fatală. 


Tu ai cine să plingă pe tristul tău mormânt ; 


Dar eu nu am pe nimeni mai mult p-acest pămînt 


Şi tu chiar, Românie, O, ţara mea ce pere, 
Tu, pentru care-n lume băui atita fiere, 
Într-un exil pe viaţă de lume părăsit, 

Tu, pentru care-atita aici am suferit, 

Tu, pentru care viața-mi, sorbind a ta tristeţe, 
Trecu fără plăcere şi fără de juneţe, 

Nici tu, sărmană țară, nici tu nu mă iubeşti ! 
Tiranul mă loveşte, și tu, vai! mă loveşti ! 
Ce simpatie naşte între tirani şi tine, 

De sacrifici p-aceia ce vor a-ți face bine ? 
Oh ! toate-aceste lupte ce dur d-atiţia ani, 
Nu sunt decît să schimbe tiranii pe tirani ? 
De posedai tu, ţară, un domn despot, dar mare, 
Ca să-ţi dea ţie viaţă, putere, neatirnare, 

Aș săruta eu jugu-i de viață dătător ; 

Dar jugul care-ţi dete, e jug umilitor ! 

O mumă părăsită de cei ce te domină 

În sînul tău, o, ţară, e stinsă-orice lumină. 
Orice dorinți s-avîntă la nobil ideal, 

La patrie, mărire, în viţiul fatal 

Ce inima slăbește şi sufletul coboară 

Din zi în zi, ursita le-aruncă, le devoară. 

i mărire, belli arte şi ştiinți | 
natal în ale tele speranțe i air 
Și limba ta cea dulce, de dînșii (pretu a; 
D-un streinism ignobil, în popol e pon ă! 
Asa cît călătorul ce-n sînu-ți a trecu ii 
Văzind amara stare, ştiind al tău ua A 
Se-ntreabă, astă țară ce misia-l ie, A 
În armonia lumii la ce mai rătăceşte ? 


Dar soarele apare în marea de lumini z 
Şi rozele-aurorii se schimbă-atunci în crini. 
Fecioara îngenuche cu ochii plini de rouă, 
Primeşte p-a sa fată o strălucire so 

Un vînt uşor să joacă in buclele ei lin, 
Răpită-n contemplarea eterului ae 

De ce nu poci a trece o viață ce se uce, 
C-o inimă curată, simpatică și dulce, i 
În aste mari deșerturi, de lume den 
Uitînd tot răul care în sînu-i am ră i 
Să concentrez amoru-i, speranţă și sa inţă 
Atita de zdrobite, pe dulcea sa fiinţă ? 

Dar asta nu se poate. Deja fugosul vas 
Anunţă că puţine minute mi-a rămas. 


Să mergem dar ! Ursita să fie împlinită. m 
Pe stînca vieții, viața-mi alunece zdrobită ! 
Voi s-aflu tot amarul ce beau de la tirani 
Nefericiții popoli d-atitea mii de ani ! Aa 
Să mai privim o dată din vîrfu-acestii Tai 
Ce pare-a spune mării durerile-i adinci ! 

O, mare, tu pari mie că-ai fi luat ştiinţă 
D-acestor generaţii amară suferinţă, ; 
Şi neputînd, o, mare, să schimbi durerea lor, 


Zi, noapte, cerci a sparge ast cuib fatal de dor ! 


Nenumărate trîmbe de valuri spumegate 
Lovesc în aste rîpe ce stau nestrămutate. 

Sub raze şi sub umbre aceste turme vin, 

Pe mare, scuturîndu-şi flamida lor de crin. 
Aci înalță fruntea, aci se pitulează, 

Şi mai în depărtare mugind iar se formează. 


Tabloul schimbă fața şi munte, mare, cer, 
S-acoperă sub umbre, delicios mister ! 
Senin apare cerul, dar vîntul naște-o ceaţă ” 
Ce luptă cu lumina : priveliște măreaţă ! 
Oglindă minunată în care-albastru cer 

Cu totul ce-i nuanţă în splendidul eter, 
Azur, lumină, purpur, şi ceţe-ntunecate 

Se miră, se răsfrînge c-o dulce voluptate. 
Și faţa sa cerească răsfrînge-n împrejur 
Miriade de tablouri de purpur și d-azur. 


Om, fiu al îndoielii, te-apropie, admiră 

Această scenă rară ce-nalţă, ce inspiră ! 

Nu te-afli-n faţa morţii. Cînd moartea-ar fi venit, 
Oricare poate zice că nu s-a îndoit. 

Eşti liber de gîndire şi moartea-i depărtată : 

Deci spune, în această privire minunată, 

Nu vezi acea putere mai sus de muritor ? 

Nu vezi tu nefinitul sublim, combinător ? 

Am inima zdrobită şi tristă bea paharul 
D-amărăciuni ce-n lume mi-a dat, vestind nectarul, 
Dar cît de mare pare acum puterea ta 

Natură ne-nţeleasă, cînd tot poci a ierta ! 


Dar unde mergi, streine ? — „Oriunde mă voi duce, 
Nu mă doreşte nimeni, nici o fiinţă dulce, 

Nici mumă, nici soție, amici sau cunoscuţi, 

Afară de durerea cu care m-am născut.“ 


Acolo Fenicia la călători apare 7 
Cu verdea sa tunică înaintînd în mare. 

Antică Fenicie, tu care-ai dominat 

Oceanul prin comerțul prin tine nobilat, 
Industria măreaţă, mulţimea ta de nave 

Ce impuneau voinţă la naţiile sclave. 

Puterea ta trufașă — şi cultul imoral 

Cu templul tău cel mare al zeului Baal, 

Cult așezat pe forța fizică, peritoare, 

Îmi spuneţi, toate-aceste ce se făcură oare ? 
Aceste vechi pămînturi au dispărut acum, 

Ca cînd aceste toate n-au fost decît un fum. 
Cind omul prada sorții, cu soarta lui s-alie, 
În contra lui, mai poate a fi statoricie ? 

Şi voi, imperii mîndre, nedrepte cît și foarte, 
N-aveţi să fiţi scutite d-aceeași crudă moarte ! 
Puterea chiar vă surpă și lîngă nalte stînci 
D-odată se formează prăpăstii mari, adinci. 


Ia lira, cîntă ; vîntul ce-adie-n sînul verei, 
Spre Tripoli conduce ferbintele-i cîntări ; 
Iar inima lui varsă prin armonia serii 
Aceste suspinări : 
„Voi, boare prefumate, voi, valuri d-albă spumă, 
Spre ţărmul ce zăresc, 
i Zburați ! şi spuneţi dorul ce sufletu-mi consumă, 
La ceea ce iubesc ! 
Cum frunza fără ploaie, cum floarea fără soare 
Se vestejesc, se duc. 
Eu fără-a sa iubire, simț inima-mi că moare, 
- Ca frunza mă usuc.“ 
i Dar vasul său ajunge și pînzele jos lasă : 
Şi Rudel lînced cade pe patul de dureri. 
Vaşalii lui îl poartă pe braţe, într-o casă, 
La niște cavaleri. 
Acolo lîncezește sub dulcea sa iubire. 
Frumoasa comitesă aflînd d-acest amor, 
D-a lui fidelitate, d-adînca-i suferire, 
De nobilul său dor, 
Se duce să console amantul care pere ; 
Pe braţul lui s-aruncă şi asfel i-a vorbit : 
„Trăieşte ! Fii ferice, gonește-orice durere, 
Căci eşti al meu iubit !“ 
Strîngînd-o blînd pe sînu-i, el cerul multumeste 
Că-a viețuit să vază al vieţii sale vis, 
Și ea sărută fruntea acelui ce iubește. 
` Şi cerul i-a deschis. 
j Frumoasă comitesă, laşi lume și mărire, 
Iei vălul de durere şi intri-n monastire ! 
Acolo treci tu viața plîngînd p-acest iubit, 
Atît de june, nobil şi de nefericit 8. 


Și nu ştim creatorul în marea lui vedere, 
Cum a lăsat la popoli, mărire și putere, 
Și glorie, şi geniu, cînd el a hotărît 
Să piară tot ce fuse măreț şi strălucit ? 
Dar iată o cetate din cele cinci, antice. 
E Tripoli. Nimica n-a mai rămas aice ! 
În timpii vechi, în timpul războaielor creştine, 
Era cînd zeul zilii se culcă în azur, 
Cînd valurile mării sub raze şi lumine 
- Melodios murmur, 
O navă cruciată spre Tripoli plutește. 
Pe podul ei, la pupă, se vede-un cavaler. 
Spre ţărmul ce-l salută, vederea-i rătăcește ; 
El e perdut în cer. 
Rudel e al său nume ; din Francia el vine, 
Să vază comitesa ce-n Tripoli domnea, 
Pe care din elogiuri ce-a auzit de sine, 
Adînc el o iubea. 
O cugetare dulce şi tristă totd-odată 
Făcea a lui durere : să fie el iubit ? 
Cu cît el se apropie de ţinta-i adorată, 
E mai neodihnit. 


Nu spuneţi aste lucruri la lumea ce trăieşte ! 
Ea ride. — D-alte datini azi omul se domnește ; 
El înaintea vîrstii acum a-mbătrînit, l 
Sub a reflecțiunii povară vestejit. 

A desjunat ; dar a schimbat ea oară 

Prejudecăți nebune ce popolii omoară ? 

Şi inima lăsat-a sublimii raţiuni 
Imperiul în toate ?... Amari iluziuni hos 


Dar nu ! Să nu respingem divina cugetare 
Ce din tot ce-are omul e binele cel mare ! 
Tot piere, lucruri, oameni, ce lume-a existat, 
Tot, numai ea rămîne, viază ne-ncetat. 

Ea singură rezistă la cruda tiranie. 

Iar aurul sau frica, născute din sclavie, 

Pot ca să plece fruntea, dar nu pot subjuga 
Această facultate, în noi d-a cugeta. 


Libanul se deseamnă ! „Primeşte salutare 

O, munte, care-adoară popoarele barbare 

Ce locuiesc în sînu-ți ! Îmi spune ce-ai făcut 
Coroana ta de cedri ? Sub ce fer a căzut ? 

Tu porţi pe frunte iarna, pe umeri primăvara, 
În sînu-ţi tu porţi toamna, iar la picioare-ţi vara 
Repoză somnoroasă și fără vijelii.“ 

Aşa îţi cînt poeţii frumoasii Arabii. 


Luminele din urmă ce soarele-apuind 
Revarsă, vin, răsfaţă al tău creștet albind 

Și norii albi dispută acestor piscuri brune 
Favorul răsfăţării, al stelii care-apune. 
Vederea se răpeşte d-un fermec ce îmbată 
Cînd sub un cer ferice apari tu deodată ! 

Pe valea ta înoată un smalt undos, de flori 
Ce numai răsfăţarea zefirilor uşori 

Fecunda ! A ta frunte pe care muritorul 

Nu poate să-atingă şi unde doarme norul, 
Umbreşte aceste locuri, munti, văi, un lung ţinut, 
Și vintul nu agită acest eden plăcut. 

Pe calea ce conduce d-aice la Damas, 
Aproape de Beschere, turiştii au rămas. 
Acolo se găsiră p-o înălțime mare, 

Acolo nici o plantă sub ochii lor nu pare. 
Acolo-i o capelă și cîţiva maroniți 
Călugări, se prezintă la nobilii sosiți. 


Mai jos s-arată cedrii a căror renumire 
E veche şi recheamă atîta suvenire. 
Aici creştinii servă pe fiecare an 

O leturgie-n sînul pădurii din Liban. 


Voi aţi rămas, o, cedri, spre-a lumii admirare ! 
Aţi rezistat la toate lovirile barbare, 

Ce timpul şi cu omul uniţi neîncetat, 

La tot ce-a fost în lume cu furie-au purtat. 
Dar templul și palatul lui Solomon, la care 
Voi ați purtat tributul, nici urmă nu mai are! 
Şi popolul cel mare ales de Dumnezeu, 

In ţările streine tîrăşte jugul său, 

Tîrăşte-a lui cădere ce pare că vestește 

La popoli că prin vițiu un popol se slăbește. 
Oriunde ochiul cade, privește codri, stînci, 

Cu formele bizare, prăpăstii largi, adînci. 
Conrad nu se delasă să vază şi s-admire. 
Aicea el se vede întors cu fericire 

În munţii ţării sale. Aici nu se credea 

Așa strein ca-n lumea în care rătăcea. 

Aceste rîpi sălbateci cu suveniri antice, 

I se păreau mai bune, mai blînde, mai amice 
Decit societatea, locaș d-inichităţi, 

Ast sclav. ce poartă crucea atitor nedreptăţi ! 


Julia şi Claricia păreau în aste locuri 

Așa ca nişte raze ce-n graţioase jocuri 

Se-ngină scînteinde în umbra desii seri, 

Ca vise fericite prin vise de dureri. 

Deşertul dă femeii un fermec mult mai mare, 

Un fermec ce-are floarea cînd printre spini apare. 
Al lor păr ce prezintă dezordin studiat, 

Pe gitul lor în unde se joacă revărsat. 


189 


Dar una e mai albă, și ceialtă mai pală ; 
Părea că una este o lună matinală, 

Ceialtă luna serii! Doi trandafiri rizînd 
P-o ramură cu două nuanţe îngînînd. 

Cu ce graţie umbra sprecenelor se-mbină 
Şi se desparte ! Apoi cu ce-armonie lină 
S-alie rumeneala cu albul cel divin 

Şi nici aceste roze nu se inund de crin, 
Nici crinul alb, de roze. Pe ripele-aburoase 
Apar aceste chipuri suave şi frumoase, 

Cu genele lor d-aur, cu ochii lor d-azur. 
Le-ai crede că veniră cu norul dimprejur, 
S-asculte ce vorbeşte misterios pămîntul 
Cu cerul, cu lumina, cu plantele, cu vîntul. 
Pe boarele curate undează părul lor, 

Ca razele de lună p-un val tremurător. 


Aicea maronitul cu drusul își dispută 


Pe munţi a lor domnie ce-n sînge-a fost născută. 


Dar omul este liber, dar omu-i cetățean, 
Căci în resbel tot omul aicea este-oştean. 


Dar unde e Hermonu, acel mai mare munte 
Ce sub o nea curată înalță a lui frunte ? 

Ce magică putere ridică corpul lor 

Pe rîpe, precum vîntul rădică sus un nor? 
Zicea Conrad în sine privind aceste două 
Femei dulci şi plăpînde ca tremurînda rouă. 


Un suflu poate viaţa s-o poarte-ntr-un abis !... 


Crezui o zi... dar ce zic ? acesta fuse-un vis, 
Nu-mi este dat în viaţă să fiu iubit, în fine 
Ce-ar găsi Julia ca să iubească-n mine ? 

O cobe ce s-ascunde, cînd soarele-a părut, 
Un suflet ce se închină pe cale-i abătut. 
Bătrîn în tinereţe şi mort în plină viaţă. 

O frunte ce s-arată umbrită d-a sa ceaţă, 

O viaţă fără ţintă şi fără-iluziuni 

Ce caută-a sa hrană în vii amărăciuni, 

Un sceptic care vede tot rău-aici în lume ; 

Un om ce n-are raze pe viaţă şi pe nume. 
Sunt nişte rari momente în care mă răpesc 
De o beţie sîntă, în care o iubesc, 

Cum aş iubi zefirul ce trece și răsfaţă 

Cu pura-i frăgezime a noastră-arzîndă față. 


Femeile suiră Hermonul ascuţit, 

Ar fi suit chiar cerul, mijloc d-ar fi găsit! 
Picioare mici, mîni albe, de petrele crăpate, 
De spinii cei sălbateci avură sîngerate. 

Nici trudă, nici pericol, nu stau naintea lor, 
Gingașe căprioare, săreau pe stînci ușor, 
Plutind pe precipise, abia țiind pămîntul 


Cu lancea, cu piciorul bravînd vertigiul, vîntul ; 


Conrad avu prilegiul pe brațu-i un minut 
Să prinză pe Julia ce pasu-i și-a perdut ; 
Să simţă corpu-i tînăr și drăgălaş de floare, 
Pe sînul său ; să soarbă suflarea-i răpitoare. 
Ea rumeni ca roza şi fără a mulţumi, 

In brațele Claricii se duse spre-a roși. 


Era o zi frumoasă, cer limpede, cu soare 
Plăcut, pe mare însă nu suflă nici o boare; 
Nu plană nici o ceaţă, nu trece nici un nor. 
Atuncea toți văzură tabloul răpitor, 

Ce a putut natura s-arate vreodată, 
Vedere ce răpește, încîntă sau îmbată ! 


Colo s-arată marea sub soare scînteind 

C-o mie de nuanţe, de aur şi d-argint. 

Din sînu-i iese Cipru plutind pe marea lină, 
Ca norul, p-orizonte, în umbră şi lumină. 
Spre răsărit apare Beschka, frumosul plai, 
Cimpii Elyseene, miragiul unui rai ! 
Formiînd o cale verde prin două late șire 
De munți ce ne recheamă o mare suvenire ; 
Ruinele celebre din splendidul Balbek 

A soarelui cetate, vestind cum toate trec, 

Damasul şi deşertul, cu palide coloare, 

Loc unde totul tace, tot lîncedă și moare. 
Spre miazăzi s-arată ai Galileii munți 
Neregulaţi, sălbateci, rîpoșşi, înalți, mărunți ; 
Ioan d'Acre ; lunca lată ce la Carmel conduce 
Şi pretutindeni piscuri pe care neaua luce. 


Primeşte salutare al lui Baal oraș, 

Balbek antic ca lumea, ca soarele trufaș ! , 
Tu nu mai eşti un templu din cele mai mărețe 
Ce ne-a lăsat trecutul d-o rară frumusețe. 
E tot ce-aduce-aminte că aici ai existat, 
P-acest tărîm sălbatec, deşert neconsolat. 
Aici fizica forță fusese adorată, i 
În soare rege-al vieții fiind impersonată. 
Ce-ai devenit Astarte, fecioară din Sidon ? 
O, zee întreită ? Şi tu gentil Adon, | 
Precum şi voi Cabire divinităţi antice ? 
Voi aţi lăsat aceste feerice portice. 
Misterioase danţuri, festine şi orgii 

Se celebrau aicea în nopți de vijelii ! 


Dar noaptea despletește cosița ebenină 
Nălţindu-se tăcută pe doma cea divină 

Şi umbra coamii sale acoperă trufaş 

Mai jumătate globul ; apare un oraş. 

Ruine maistoase, antice, visătoare 

Și luna le arată la grupa călătoare. 

Cît sufletul lui Conrad căta a fi mişcat 
Cînd ochii săi ruina Palmirii-a salutat a 
Ruine memorabili, ce timpul respectează, 
În care-antichitatea mărirea sa păstrează. 
Aici au fost palate și teatre magnifici. E 
Nici un oraş în lume, din timpii cei antici 
N-a strălucit atîta ca splendida Palmiră, | 
Prin rară frumuseţe ce lumea veche-admiră. 


Aicea Zenobia, de graţii strălucind, 
Prin spirit, energie, popoarele unind, 

La curtea sa chemase poeții cu renume, 

Şi cei mai mari, mai ageri cugetători din lume. 
Armate ea formase ce însuşi comanda 

Cu braţul d-albastru nud, spada-n mîna sa, 
O talie măreaţă, o- faţă răpitoare, 

Ochi înfocaţi şi-o coamă plutindă pe picioare. 
Aurelian atacă frumosul ei rigat. 

Zenobia se luptă cu mîndrul împărat. 
Invinsă, se retrage, se-nchide în cetate $ 

E prinsă prin trădare : puterea ei s-abate. 
Frumoas-adoratoare a zeului Baal 

A fost tîrîtă-n Roma la carul triumfal. 
D-atunci aceste templuri, şi teatruri, și palate 
Sub furia romană căzură ruinate. 


Voi, ce domniţi pe popoli cu dreptul cel divin, 
Priviţi aceste templuri ce secolii ruin ; 
Priviţi mormîntu-acesta în care-o naţiune 

S-a cufundat cu viaţă, civilizaţiune. 

Nimic nu respectase tiranul cel strein, 

Sub spada-i cade tronul și dreptul cel divin. 
Nici cultul, nici puterea, nici civilizaţiune 

Nu poate să scutească de moarte o națiune. 
Cum nu poate să scape pe nici un muritor. 
Etern nimic nu este, nici om nici chiar popor. 
Un timp de tinereţe, putere şi mărire 

Tot creşte, se dezvoltă cu orice-mpotrivire ; 
Dar timpul bătrîneţii, căderii a venit, 

Nimic nu foloseşte ; tot cade vestejit ! 

Al tău drept sînt la viață, Palmiră, ce devine ? 
El a perit sub spada unei puteri streine. 
Dreptul celui mai tare a fost, în orice ţări. 
Speculatori de inimi, de slabe cugetări, 

De conștiinți plăpînde, lăsaţi să moară-n pace 
Acei ce chiar prin viață un pas spre moarte face ! 
Orice voiţi a zice e fără de putere 

În faţă cu aceste vestige de durere, 

Ce ne vorbesc mai tare, mai bine și mai drept, 
Decît orice doctrine, decît orice-nţelept. 

Ce este-această lume ? A fi, e dar un bine? 

Şi cine profitează cînd tot trece-n ruine ? 

Şi sclavul şi tiranul, cel mare şi cel mic, 

Ce d-opotrivă-n urmă nu au lăsat nimic ? 
Asti popoli fără număr, vai ! sufăr rele, chine, 
Şi-atitea sacrifice spre a forma ruine ? 
Religiuni, doctrine, virtuţi, speranțe, sunt 

Ca la finit să facă din lume un mormint ? 
Inichităţi, durere, trădare, intrigi, crime 

Şi suterinţi, să facă morminte şi ruine ? 


Ursita este tristă ; dar eu nu o blasfem. 

Ah ! cine spune nouă ce relele vedem, 

Că fără-această soartă plăpîndă şi amară 

A răului lovire n-ar fi și mai barbară. 

A răului domnie nu s-ar perpetua, 
Inichitatea, crima mai mult n-ar prospera ? 


Om, fiu al vanităţii, vin, binecuvintează 
A omului ursită fragilă, respectează 


Al morţii drept pe viaţă ! Toţi beau acest pahar 


Şi sclavul ce se pleacă, şi despotul barbar. 
El este-un mare bine, el este-acea dreptate 
Divină ce loveşte, şi slaba lașşitate 

Și cruda tiranie. El este-un dar ceresc. 

Și numai înainte-i cei tari aici pălesc. 

Vin ! binecuvintează aceea ce blasfemă 

Cel care nu-nţelege a omului dilemă ! 

Vezi aste triste urme ce-aici îți arăt eu ? 
Prin ele te răzbună, pe tine, Dumnezeu, 
Pe tine ce în viaţă nu ai găsit dreptate, 
Ce-ai suferit umana şi cruda răutate, 

Căci ai fost slab în lume. Vin, vino a privi 
Şi-a rîde de puterea acestui domn d-o zi! 


Vin, sclave, şi insultă topitele țărîne ! 
E dreptul tău acesta ; e tot ce îți rămîne 
Ca să-ţi răzbuni de răul ce suferi de la răi; 

Insultă morţi, sărace, p-asupritorii tăi ! 
Insultă, rizi şi cerul chiar îţi va da iertare 
Şi zi : „Acesta este dreptul celui mai tare !“ 


Ce s-a făcut Palmira și bravul său popor ? 
Acel stat plin de viaţă şi plin de viitor ? 
El a perit și-n lume nu se mai memorește : 
Dar cel puţin, acela ce-aice mai priveşte i 
Mormîntul de ruine, salută respectos | 
Poporul Palmirenii, popor mărinimos 

Mort pentru neatirnare, cu armele în mînă ! 
Fii binecuviîntată, o, nobilă tărînă ! l 


Cît merită disprețul acel popor mişel 

Ce-ar prefera o viață sub lanţul de oţel 

O viață d-umilință, cu fruntea în tărînă, 

La glorioasa moarte cu armele în mînă 

Un popol ca acela, nu-i demn ca să trăiască. 
Prin viața lui insultă mnîndria omenească ! 
Şi cînd în umilinţa, de care e coprins, 

Cea mai din urmă rază, de viaţă, i s-a stins 
El pere şi-a lui moarte regres nu întilneşte 
Ca tot ce n-are viaţă şi nu mai trebuiește. 


Veniţi, voi, sclavi, aicea, ca să vedeti cum mor 
Popoarele viteze ce simt mîndria lor : 

Ce nu vor să trăiască cu preţul umilinţii 

Cu preţul degradării, cu preţul suferinții ! 


Așa Conrad gîndeşte privind acest mormînt 
Ce-nșuflă admirare, respect adînc și sînt. 


Conrad salută încă Beirutul ce domină 

O mare fericită, născînd dintr-o grădină 
De portocali, de citri, cu garduri de cactus ; 
Sidonul ce apare pe mare mai în sus. 

Sidon antic ca lumea, cetate renumită, 

Cu templuri maiestoase odată-mpodobită. 

Regină prin putere cum şi prin frumuseți, 
A celor mai celebre, mai splendide cetăți. 

Tu nu mai eşti acuma decît un mizer sat ! 
Cununa de mărire în vînt s-a scuturat ! 


Și tu, o, Tir, tu, soră mai mare şi mai bravă, 
Ce înfloreai la viaţă sub clima ta suavă, 
Prin arte, prin ştiinţe, comerţ strălucitor, 
Tu, ce-aduceai avere anticului popor 

Din lumi necunoscute, pe flota ta titană. 
Din stinca ta pe mare dictai ca o tirană 
Voința ta la popoli chiar pînă în ocean. 
Aici avea un templu Ercul Fenician. 

Tu avuseşi curagiul, heroului cel mare 

Ca să reziști tu numai ! atît erai de tare ! 
Azi doliul pluteşte pe stinca ta, o, Tir! 

Din vechea ta splendoare n-ai nici un suvenir. 


Ce dulce este clima în aste părți de lume ! 
Cum aerul îmbată cu dulcile-i prefume 

De arbori din climi calde, de roze şi de crini 
Ce-neacă ca o rouă plăcutele grădini ! 

Și aer, și pămîntul, şi cer, şi marea lată 
Conspiră împreună, simţirile îmbată, 

Și sufletul perzindu-și elanu-ntinerit, 

Pe leagănu-i de roze devine sibarit. 


Acestii climi suave și dulce-mbătătoare, 
Fenicia antică credința-i e datoare, 

Conrad, acestii clime cerca înrîurirea, 
înrîurire dulce, ca viaţa, fericirea. 

Simţea că al său suflet, ucis sub al său dor, 
Își scuturase jugul, visa plăceri, amor. 
Julia i se pare acum şi mai frumoasă, 

Deşi prea ideală şi prea misterioasă. 
Gindirea lui se duce la dinsa ne-ncetat ; 
Pe buza ei rozată zăreşte-un sărutat. 

În ochii ei o rază, o flacără-arzătoare, 

Ce-i arde-a lui privire și-i place să-o devoare 
Şi visele-nflorite formînd buchet divin i 
Se scald cu voluptate pe sînul ei de crin. 
Senină e ca fața ce lacul pur prezintă 

Cînd razele de soare aură sau argintă. 


Dar daca ea împarte ardoarea lui curată 
De ce devine-acuma cu el mai rezervată ? 
Mai rece, mai polită ? Claricia, ce simţi 
Această nepăsare, începe-a se-ngriji. 


Acolo e Carmelul și scorbora vestită 
Ce-a locuit Elie. „Pășunea e-nvelită 

Cu doliu, și Carmelul arată virfu-uscat !“ 
Zisese Isaia de griji împovărat. 

Amara profeție s-a împlinit. O, munte, 
Porţi doliul pe poale și seceta pe frunte! 


Dar colo e Taborul de alţi munţi despărțit 
Înconjurat de arbori, locaș îmbălsămit! ` 
Aici Barac adună vitezile armate 

Şi contra lui Sisera se duce și combate. 
Aici învinge Kleber pe turci și pe englezi 
Armată impozantă, c-o mînă de vitezi. 
Aici, dupe tradiții, a fost transfigurarea ; 
Acum în aste locuri domină întristarea ! 


Salut, o, Galilee cu solul roditor ! 

Fu mare, fuse liber și brav al ei popor. 
Conrad pe a lui cale salută Nazaretul. 

Dar ochii lui se-ncîntă văzînd Genezaretul, 10 
Lac de azur ce-ncadră divine frumuseți! ` 
Aice tot e verde şi plin de tinereţi ! i 

Nu este sit mai splendid, vedere mai frumoasă 
O climă de tropice, prin boarea răcoroasă i 
Se temperă și face din ast loc părăsit, 

Un oasis de viaţă, eden îmbălsămit, 
Ce-nfrăgezeşte dulce, rejună şi răsfaţă, 
O tristă rămășiță de glorie şi viaţă. 
E ora cînd în spaţiu se lasă somnul lin 
Şi visele pe caru-i plutesc şi se înclin, 
Și se îngînă dulce cu stelele-aurite. 
Imagini ale vieţii în spaţiu răspîndite ; 
Surîsuri de plăcere pe buza negrii seri, 
Ce-anunţă zi senină şi fără de dureri. 
Vai ! daca viaţa noastră mai poate vreodată 
Să aibă o zi frumoasă, o zi neînnorată ! 
Pe maluri, călătorii așază cortul lor. 
Fi contemplau tabloul strein, desfătător. 
Plămînii beau un aer ce lacul răcorește, 
Ce seara vivifie, ce floarea-mbălsămeşte, 
Privigătoarea dulce suspină în grădini ; 
Cicalele îngînă suavii săi suspini. 
O barcă ce-ntirzie cu pescuitu-n noapte, 
Ici, colo, cu lopata deşteaptă blînde șoapte. 
O murmură suavă ce nu să definea 
Pe mal, pe lac, în aer, se pare că via; 
Ai fi crezut că cerul vorbește cu pămîntul 
Prin vălul negru-al nopţii ce leagănă lin vîntul 
În limbi neînţelese de slabii muritori, 
Aceşti copii ai morţii, în lume călători. 
Nici vintul cel de noapte, şi nici umiditatea, 
Nici roua-n aste locuri n-alteră sănătatea. 
Nici un venin nu strică suflarea ce respir 
Oleandrul, ciparisul, suavul trandafir. 
Tot tremură sub vălul de viaţă, de plăcere. 
Tot, umbră, rază, floare, pămînt, cer, în tăcere, 
Tot pare că admiră într-un mistic limagiu 
Pe creatorul vieţii p-acest ferice plagiu. 


Dar unde-i Tiberiada celebră înainte, 

Cetate minunată ? O, lac, ți-aduci aminte 

Cum ea perdu fiinţa într-un moment de chin ? 
În sînul ei cel dulce, fierosul Saladin 

Dă ordin să arunce p-ai ei locuitori, , 
Bărbaţi, femei, fecioare cu anii lor de flori. 

Aici a fost odată cetăți strălucitoare, 

Aici fu Betsaida cu blondele fecioare, 
Frumoasa Tarihea, cum şi Cafernaum, 

Din care nici o urmă n-a mai rămas acum. 
Kinereth fu clădită chiar unde-n lac s-abate 
Iordanul, rîul mare ce Siria străbate. 


Julia, ce vis dulce răsfață al tău sîn 

Şi pleacă a ta frunte ca visătorul crin 

În faţa astor scene poetici, răpitoare ? 

O, dulce frumuseţe, de ce pari visătoare ? 
Un simțimînt puteric, sublim de infinit, 
Răpeşte al tău suflet, o, suflet fericit ? 

De lutul său cel propriu, acum îl dezlipeşte, 
Il varsă-n armonia de unde el lipsește, 

De unde el purcede, de unde a venit 

Să ia o nouă firmă sub lutul poleit ? 

Oh ! sufletu-ți, Julia, se duce, se-mpleteşte 
Cu aste raze d-aur ce lacul răspîndeşte, 

Cu asti prefumi din aer, cu asti suspini ce zbor. 
lar p-al tău lut ce-adoarme, tăcut și visător, 
Pe fruntea ta senină, pe genele-ţi stufoase, 
Pe coama de lumină cad raze voluptoase, 
Trec boare prefumate, răsfaţă sînul tău : 

E viaţa, armonia, e însuşi Dumnezeu. 
Amorul vizitează acum întiia oară 

Ast suflet blind şi dulce ? Contactu-i îl omoară ? 
Suava-i frăgezime, delicios carmin, 

Era ca picătura de ploaie pe un crin 

Cînd soarele trimite p-a noastră scurtă viaţă, 
O blondă auroră, o lină dimineaţă ; 

Par dimineața vine cu degete d-argint 

Să strîngă vălul nopţii pe lume fiîlfiind 

Şi coama-i de beteală cu roze semănată 
Prin umbra ce albeşte apare legănată 

Pe aripa de roze ce orele întind, 

Ieşind din sînul nopţii sub cerul de argint. 
Deja se desinează sălbatice coline 

Şi par că-nalţă capul spre raze şi lumine ; 
Pe lac se-nalţă-o ceaţă supţire către cer 

Ce-o bea cu voluptate lumina din eter. 
Iordane, rîu celebru, ce Hermonul depune 
Din neaua ce formează eternele-i cunune, 
Tu cazi în aste unde, te perzi ca să repari 
De ceialtă parte în margine mai mari. 

Şi frăgezind o vale de suvenire plină, 
Dind viaţă și rodire, pe panta ta cea lină, 
Alegi cu întristare mormîntul pe pămînt, 
În marea asfaltită, adevărat mormiînt ! 


Pe malurile tele, Iordane, din vechime, 
Văzușşi născînd atitea calamităţi şi crime ; 
Oriunde omul pare şi răul a părut; 

Dar, tu avușşi, ludee, un dureros trecut ! 


Virtuţi mari şi mari viţuri, plăceri mari și mari trude, 


Tu datorezi, o, ţară, aceste doruri crude, 
Acestă stare tristă în care ai căzut, 

Aceste suferinţe ce-atit te-au abătut, 
Acelor certe triste pe tronuri și cunune 
Ascunse sub cuvinte, vai ! de religiune ! 
Aceeași: istorie oriunde şi oricind : 

A cîştiga puterea, neîncetat luptînd, 

Și speculînd mulțimea cu vorbele umflate 
D-onoare, de virtute, de naționalitate, 

Sau de religiune ! O, popoli crezători 

Ce daţi a voastră viaţă s-aveţi apăsători ! 
Nu ştiţi voi pînă astăzi, nu ştii tu, sclav, om van, 
Că un tiran nu cade decît prin alt tiran ? 
Nu ştii tu pînă astăzi că nu poate să fie 
Tirani cînd nu sunt popoli ce merită robie ? 
Nici stîncă cînd nu este prăpastie sub ea ? 
Minciuna din credinţă puterea sa își ia... 
Conrad salută Cana, în care, cum se spune, 
Isus făcu la nuntă întîia sa minune ; 

Endor ce vizitase Saul spre-a consulta 
Vestita pithonisă în desperarea sa ; 

Naim în care Domnul reînvie p-un june ; 
Afek vestit prin lupta ce pe Saul răpune. 

El intra-n Samaria ai cării munți răzniți 
Dau ospitalitate la mulți nefericiți 

Ce ura tiranii streină şi barbară 

D-atîţia secoli încă gonește-n astă ţară, 
Samaria antică clădită de Omri. 

Sichen, Bethel, celebre, ce-au încetat a fi. 


La Iezrahel s-opreşte. Aici a fost cetate 
in care Ahab clădise măreţele-i palate. 


Trufaşă lesabelă ! Ce oare-ai devenit ? 
Tu, muma Atalii, Baal te-a părăsit ? 

Ce ai făcut tu oare cu-această mare turmă 
De preoţi ai naturii ? Periră fără urmă ! 
Şi ce s-a făcut templul cu silve impudici, 
Infamă Iesabelă ? Tot a perit aici ! 11 

P-o stîncă părăsită de flori şi de verdeață 
Apare Ierusalimul la călători, prin ceaţă. 


Primește salutare, o, fericit pămînt 

Ce-au nobilat durerea şi-al lui Isus mormânt ! 
Mult sînge, multe lacrimi, superb-lerusalime, 
Au curs ca să te aibă popoarele creștine ! 

Și încă eşti în mîna acelor ce urăsc 

Şi vor urî mult încă tot cultul creştinesc. 
Puterile creştine încep resbelul mare 

Ca să-ţi întoarcă ţie întreaga neatîrnare ; 

Şi cînd se face pace, o, glorios mormânt, 

De tine în tractate, nimic, nici un cuvînt! 
Mult timp în interese politice cu tine 

Vor specula, tiranii, superb Ierusalime ! 

Trei munţi, uniţi, te poartă măreț pe fruntea lor. 
Dar unde e puterea şi vechiul tău popor ? 

Ce ai făcut tu regii şi templul glorios ? 
Profeţii tăi, armata, poporul credincios ? 
„Nici peatră peste piatră nu are să mai fie.“ 
S-a implinit această amară profeție. 

Periși, lerusalime. Imperiul roman 
Zărobeşte sub picioru-i poporul tău sărman 
Şi din această pradă, murind în aspre chine, 
Strivită sub aceste movile de ruine, 

Se naşte o doctrină ce zboru-i şi-a luat 

Și surpă păgînismul şi popolu-împărat. 

Dar omul chiar aice nu a putut scăpa 

Al fabulii prestigiu d-a nu amesteca. 

Copil în viaţă încă, a lui religiune 

Îi trebuie fantasme, îi trebuie minune. 

Nu știe să păstreze hotarul însemnat 

De legile naturii, hotar nestrămutat, 

A cărui neschimbare şi sîntă armonie 

E cel mai mare merit ce a putut să fie, 


Cristianism, credinţă curată și sublimă ; 
Din tine însuţi omul făcut-a o victimă ! 
Unealtă să păstreze tot ce ai lepădat : 
Minciuna și sclavia ce tu ai blasfemat ! 


El plînse p-aceşti preoţi ce-n cultul cel mai mare, 


Mai sînt, mai pur, amestec mijloacele barbare. 
Dar cînd văzu mormîntul, un simțimînt pios 
Încinse acest suflet trufaș și îndoios. 

El înclină genunchii plin de recunoștință 

La cel ce-a vrut să scoată pe om din ignorință. 
Era cînd sfera lumii turnînd neîncetat 

În via răsuflare a zeului arcat, 

Prezintă despre soare acea figură lată 

În care Palestina în flacări se arată. 

Atunci Conrad se urcă pe muntele numit 

Al desfătării, unde, de frumuseți răpit, 
Priveşte în departe desfătătoarea vale 

Lui Ieriho, prin care Iordanul face cale, 
Judea pîn’ la mare ; Ebul și Garizim, 

Hebron şi Bethlehemul, aspect măreț, divin ! 
În vale e grădina Olivilor numită, 

În care se arată mulțimii umilită 

Copacii ce datează din timpul lui Pilat. 
Conrad salută valea numită Josotat. 

O vale de morminte mărețe şi antice, 
Al învierii înger va trîmbiţa aice 

Şi sufletele toate vor îmbrăca îndată 
Ţărina lor perdută și morţii delăsată. 


Nu ! fiu plăpînd al morţii! Tu nu vei relua 
La sunetul trompeţii țărîna tristă-a ta ! 
Junie, frumuseţe s-au stins cu carnea moartă, 
Luînd diverse forme, urmînd amara soartă 
A lutului. Nu! Corpul nu va mai întilni, 
Aceea ce zici suflet, aceea ce trăi. 

Nu ! Spiritul nu poate mai mult a se depune 
Cînd corpul ce s-abate sub putrefacţiune 

S-a degradat prin heară, torturi și suferiri ! 
S-a ultragiat de viţiu, de crime, înjosiri ! 
Acolo e Siloe, mai dincolo apare 

Haket Dama sau cîmpul de sînge. O-ntristare 
Adiîncă se revarsă p-acest pămînt uscat. 

Aici a fost tărîmul de Iuda cumpărat 

Cu suma ce primise să facă infamia. 

Mai dincolo e grota în care Ieremia £ 
Compuse ale sale dulci lamentaţiuni 
Profetizînd căderea acestii națiuni. 


O, fiu a lui Helcias, tu, ce ca Simonide 
Făcea-i să plingă lumea cînd coardele umide 
Vibrau pe a ta liră, vestind în viitor 

Robia ce așteaptă pe regi și pe popor; 

Tu n-ai aflat, profete, la dînsul simpatie. 
Putea el să auză de moarte şi robie, 

El care pe sclavie şi moarte le simţea 

Cu-a lor înrîurire umbrindu-i viaţa sea ? 
Murindului îi place a-i spune că-o să moară ? 
Poporul tău, profete, în viţiul ce omoară 

Işi îmbăta ferice al vieţii negru dor 

Şi nu văzu în tine decît un trădător. 
Amara-ţi profeție amar s-a împlinit. 

Căzut-a în ruine cetatea lui David, 

Cu templu și cu tronul, și-n lanţuri de robie 
Căzu poporu-acesta nedemn ca să mai fie. 

În faţă cu-ntristarea ce-aicea se răsirînge, Şi preoţii, şi templul în flacări se consum, 


. X os 3 5 3 ST . = . i 
El simte o povară şi trebuință-a plînge, | i Şi sîngele la ceruri se-nalță nori de fum. | 
Atit acest spectacol pac d ora p i Cu trăsnetul de flacări, cu vuietul ce varsă f 
I se păru că lumea în chinuri și în dor Cetatea ce s-abate cu mii de case arsă | 
Venea să moară-aicea și s-auzea pe şoapte, i S-amestecă un gemet adînc înfioros i | 
Răsufletul din urmă, cea mai din urmă noapte. Al celui care moare, și strigătul voios 
Cîţiva copaci ici, colo prin stînci căzute jos, Al celui ce învinge ; iar munţi fac să răsune 


Posomoriţi ca valea, se-nclină dureros Acest concert de moarte şi de destrucţiune. 

Şi par că protestează, sub influința sorții, | 
Cu slaba voce-a vieţii, mereu în contra morții, | 
Așa cum într-un popol de vițiu degradat, 
Zdrobit de suferinţă, murind îngenucheat, 
S-arată încă inimi ce moartea nu îngheaţă, 
Bătind de libertate şi aspirînd la viaţă, 


Romanii admirară curagiul desperat i 
Şi-acel amor de ţară, sublim şi exaltat. f 


Conrad înturnă paşii atunci spre miazăzi. 


Acolo e mormîntul poetului sublim Li Vizită Bithania. Isus aici veni, 


Şi mire al coroanii de la Ierusalim, Surorilor fecioare să ceară-adăpostire. 
A cărui pioasă şi tristă armonie Maria 11 inspiră angelică iubire. | 
S-aude ca un gemet ce lasă-o vijelie ; poe Cind toți îl päräsiră, cînd toți îl prigonesc, 
Acolo cînd durerea căzu pe Israil N Surorile pioase pe dînsul îl primesc, 
A lui Nabal soție, cu nume-Abigail, i Îl fac ca să surîză, şi orele-i moroze 
Luci în frumuseţe, de grații, de junie, j Maria le-împleteşte cu grații şi cu roze. 
Cum luce curcubeul pe nori de vijelie. | g Cînd el era pe cruce, cu părul despletit, 

De XI 


Ea varsă-un rîu de lacrămi, pe corpul părăsit. 
Acolo unde-odată a fost născut Maria, 


a uita : a 13 = A a 
Ierusalimul geme sub terorismu-amar Acum domnesc tăcerea şi cu sălbătăcia. 


Și sîngele se varsă pe strade, cînd apar 
La porţile cetăţii romanii, o beţie | 
De sînge şi de moarte ! Sălbatică-energie ! E Cînd împăratul zilii în spaţiu se arată 
Ei luptă ca să moară, şi moartea o privesc po Ca insolă de aur p-o mare azurată, 
Ca cel mai mare bine şi ca un dar ceresc. Conrad se îndreptează spre lacul asfaltit, 

O foamete amară durerea le mărește. Dar pentru ce ca toamna e chipul său umbrit ? 

Vai, muma îşi devoară pe pruncul ce hrăneşte !... 4 Om, slabă jucărie a căruia voință 

În dar Tyt va să scape de flacări templul mare. Ca vîntul se risipă și perde-a sa fiinţă, f 
Soldaţii nu-l ascultă în cruda lor turbare. Oricât de rece fie şi oricît de zdrobit | 
Nici un evreu din luptă de moarte nu fugea ; Ast suflet ce s-abate în cale obosit, | 
C-o voluptate crudă, el moartea o primea. Nu poate să rămiie strein ca tot ce moare, 
Iar templul se dăramă ! Sub flacără turbată La cele mai arzinde imagini de amoare. 
Copii, femei, bătrînii, ce-aici scăpare cată, Conrad iubea, şi lipsa obiectului dorit 

Acuma îl convinge ; dar fi-va el iubit ? 

Nu ! îşi zicea în sine Conrad cu întristare. 

Tot ce-am iubit, răspunse cu crudă nepăsare, 
O patrie iubit-am ! Din tinerețea mea 

Am cugetat printr-însa şi am simţit prin ea. 
Oh ! cîte nopţi trecut-am în griji şi în veghere 
Cătînd a-i da un nume, mărire şi putere ! 


Zdrobit de suferinţă, de feară degradat, 
Nu ştie să păstreze tot ce a cîștigat; 
Cînd este în robie va să se libereze, 
Cînd are libertatea, nu ştie s-o păstreze. 


Dar este o trădare, o crimă a părăsi 


Eu care nici putere, nici nume nu aveam, ă O patrie, un popol ce nu voiește-a fi ? 
Cătind a-i şterge plinsul, vai ! eu care plingeam ; : Un popol ce se lasă să moară-n suterire ? 
Aceluia ce rabdă exilul și robia Un popol ce preferă la vocea de iubire 
Va împărţi disprețul şi hula, calomnia. | Acelor ce îl cheamă la viaţă pe pămînt, 
Mormiîntul chiar de ură, nu îi va fi cruțat. f A tiranii voce ce-l cheamă la mormiînt ? 
Și tu, o, dulce suflet, vis ce ai răsfățat z E oare o trădare de a-și alege-o țară, 

Cu mîna ta de roze în sufletu-mi iubirea, Nu-mi pasă care, numai să nu fie barbară, 

Să nu fie robită, să nu vrea a muri, 

Cind simţ în mine viaţă şi dorul d-a trăi ? 

Cînd numai niște vane prejudecăţi ne ţine 

D-aceste abătute şi vestede tulpine ? 

Vai ! este o trădare, o crimă-a nu voi 

Cu rudele ce moare bătrîne, a nu muri, i 
Cînd noi simțim de viață atîta trebuintă, ' 
Cînd noi avem junia, cînd noi avem credință ? 


Murind, tu mîne încă, vei perde suvenirea ! 
O, patrie, o, popol născut ca să fii brav, 
Crescut de mini vindute ca să te facă sclav, 
De dreptul tău la viaţă tu nu ai conștiința ? 
Crezi că trăieşti în lume prin graţia, voința 
Acelor ce te-apasă ; că-ți dau drept să trăieşti 
Cu trista datorie tu lor să te robeşti ? 
Durerea corporală, cînd corpul tău slăbeşte, 
Cînd carnea lui se crapă sub biciul ce-o lovește, 
Cînd fruntea se înclină sub jugul cel de fer, 
Cînd foamea te încinge, cînd rănile singer, 


Ami jena Pad Ele A ar 


Cu toate-acestea gîndul şi inima bătind, 
Se-nturnă către locul ce ne-a văzut născînd, 


Durerea corporală te mai deşteaptă încă, Y Ce ne-a hrănit cu dorul şi cu nesocotința, 
Din trista nepăsare, din letargie-adîncă ; $ Ce ne-a zdrobit junețea, speranța și credința, 
Dar astă deşteptare e numai ca să plingi i Se-nturnă cu amoare, uitînd ce-a suferit ! 
Sub jugul ce te-apasă şi tremuri ca să frîngi ! A Noi am făcut din tine un ideal iubit, 

Vai ! Viaţa sa în lume se trece-n suferire ! x Ceva ce d-ocamdată n-ar fi putut să fie, 
El suferă să lase aceeaşi moştenire f Simbol de frumusețe, d-amor, de poezie, 
Ce a lăsat părinții, la fiii care vin, pă De viaţă, libertate, puind în sînul tău 

Să fie obiectul de pradă şi de chin ! A Orice perfecţiune, ca într-un Dumnezeu. 
Naţionalitatea, puterea şi mărirea £ Ast fermec de iluzii a dispărut, o, țară, 
Le-a înecat, în sînu-i, robia, suferirea ! i Dar simpatia noastră nu poate să dispară. 
Va căuta, prin arme, să facă-un mare stat ; E Cu cît mai mult în mine, o, țară, vei lovi, 
Și pentru ce poporul de clase-ngenuncheat r % Cu-atîta te voi plînge, cu-atît te voi iubi. 
Să verse al lui sînge, cînd el cunoaşte bine i Căci orice lovitură va fi dovadă vie 


Că numai umilinţa şi jugu-i pentru sine ? De soarta grea ce-n lume streinu-ţi face ţie ! 


a 

Conrad pătrunse sînul deșertului uscat, 
Atinse ţărmul mării, de beduini urmat. 
Aici Iordanul cade și nu se mai arată. 

De două şiruri nalte de munţi e încadrată 
Această mare tristă în care tot e mort. 
Mormiîntul, cel din urmă al vieţii noastre port, 
închide încă-n sînu-i vermine trăitoare, 
Dar în această apă tot putrezeşte, moare ! 
Pe țărmurile sale îndată ce murgesc, 
Verdeţuri, aruncate de vînturi, vestejesc. 
Nici paseri călătoare pe faţa sa nu zboară. 
Un văl de întristare asupra sa coboară 

Și cerul totd-auna arzînd şi fără nor 
Revarsă peste dînsa un foc asupritor. 

Pe țărmurile sale nimica nu viază. 

Ai crede că natura aicea încetează ; 
Şacalul chiar de groaza acestui loc coprins, 
Evită-aceste țărmuri în care tot e stins. 


Tu, om al cărui suflet pe tot momentul perde 
Tot ce-a avut el tînăr, tot ce-a avut el verde, 
Credinţă și speranţă, frumoase-iluziuni, f 
Coroane strălucite de rouă, dulci minciuni, 
Ca muritorul însuşi ! Nu vezi în astă mare 
Ce tot respinge, însuși a ta asemănare ? 


Pe rîpele crăpate prin care cură lin 

Un fir de apă dulce c-un dureros suspin, 

Apare mănăstirea ce Sîntul Sava-i zice. 

Vederea este rară, sălbatecă d-aice. 

Aicea Sîntul Sava, lăsînd pămîntul său, 

În peştera din rîpă trăi mulți ani c-un leu. 

Trei sute hîrci formează-o tristă piramidă, 
Recheamă-această luptă barbară şi stupidă 

De om la om, de popol la popol de demult, 
Avînd drept ţintă prada, drept mijloc al lor cult. 


P-aici au fost Sodoma, Gomora în vechime, 
Cetăți ce ne recheamă inichităţi şi crime. 

P-aici a fost Masada. Cînd Flaviu ataca 
Cetatea, Eleazar ce-aicea comanda, 

Văzînd că nu mai este mijloc de apărare, 
Jura pe toți să moară, o nobilă turbare ! 
Sublimă nebunie ! Ei cheamă pe femei, 
Copii, le-mbrăţişară, şi-ndată singuri ei 

Cu mîna lor imolă aceste dragi ființe 

Şi însuşi se omoară, învinși de tari credinţe. 


O vorbă, cea din urmă, mărețe-lerusalime, 
Noi n-avem ca străbunii credințele sublime 
Ce îi făceau să moară spre a te libera ; 

Cu toate-acestea nimeni nu vede stînca ta, 
Făr-a simţi în sînu-i acea impresiune 

Streină ce cuvîntul nu poate bine spune. 
Ce-nalţă-al nostru suflet ! C-un sentiment pios 
S-uneşte suvenirul plăcut sau dureros 
Atitor fapţi istorici, atitor suferințe, 
Virtuţi, măriri şi viţii, şi crimi, și umilinţe 
Ce nici un popol încă în lume n-a-ncereat. 
Fatală carte-a vieţii ce spune ne-ncetat 
Cît suferit-a lumea prin cruda influinţă 
Ce exersa asupra-i doctrine şi credinţă. 

Tu eşti mai glorioasă în ruinarea ta, 

Decît atunci cînd viaţa, puterea te-ncînta ! 
Căderea ta dă ție un interes puteric, 

Tot este-aici morminte, tăcere, întuneric, 
Dar viața ta trecută îţi dă tot ce-ai perdut, 
Şi ca un soare arde p-acest mormiînt tăcut ! 


bă 


Aşa Conrad gîndeşte, șezînd pe o teraţă ; 
Dar luna se ridică şi focul ei răsfață 
Această stîncă neagră-a lui Melhisedec ! 
Torinte dulci de vise, de glorie înec 
Aceste locuri triste, în mare depărtare 
Şi razelor dispută cereasca răfăţare. 
Acolo Berenice frumoasă ca un gînd 

De fericire, merge la Florus, suspinînd. 

Cu palidele coame pe umeri revărsate, 
Picioarele desculțe, în semn d-umilitate, 
Cu ochii plini de lacrimi, și roagă a cruța 
Evreii ce armata romană junghia. 

În rara-i frumuseţe ea ca o rază luce. 

Şi grațiile sale păreau undarea dulce 

A flacării ! Tiranii rămaseră streini f 
La rara frumusețe acestii dulci regini. 
Acela ce reduse cetatea în ruine, l 
Ce-nvinse națiunea, a fost învins de tine, 
Perfidă Berenice. Tyt n-a putut scăpa 
De fermecul ce află în frumusetea ta. i 
Urmași învingătorii la Roma, o, regină, 
Văzuşi compatrioții sub sabia streină, 
Sub gurile flămînde de hiene și de lei 
Ucişi în amfiteatru, și rîseră ochii tăi! 


Dar Iuvenal te-nfeară cu semnul infamii 
Pe frunte ! Te denunţă hidoasă historii. 


Dar pentru ce noi oare vom repeta aici 
Aceste triste lucruri din timpii tăi antici ? 
Azi ai mai multe lucruri ce merit a se spune. 
Iubesc, Ierusalime, a ta dezolațiune, 

Acest mormînt ce tace sub doliul său greu, 
Imagine fidelă a sufletului meu ! | 
Frumoasă ești, cetate, în marea ta-ntristare ! 
Ce răspîndește-un fermec d-adîncă meditare. 


Un aer ce îmbată, un aer prefumat 
Inundă empireul de stele semănat 

Şi pare că la ceruri se duce şi supune 
Suspinele ce omul p-altarul sînt depune. 


Nu trece ps aici, o, călător strein, | 
Făr-a pleca genuchii l-acest mormînt divin. 
D-aici născu lumina, d-aici se-ntinse-n lume, 

D-aici egalitatea, ce rămăsese-un nume, 
Rupîndu-și giulgiu morţii, luară zborul lor |. 
Pe lumea rătăcită de suferinţi, de dor. 
D-aici plecă lovirea imperiului mare 

Ce subjugase lumea cu dreptul celui tare. 


Un geniu, o femeie, o inimă de foc 

A dat prestigiu, mărire, putere-acestui loc 
Făcînd să se adoare de faţă, în lumină, 
Religiunea nouă, morala cea divină. 5 


Apare o femeie. De unde ? E mister. 

Dar rara-i frumuseţe vestea că ea în cer 
Avuse originea ; devine-mperatrice 

Şi mumă, glorioasă, augustă și ferice. 
Creștină, convertează în cultul său creştin 
În sînta sa doctrină pe fiu-său Constantin. 
Ea schimbă fața lumii, puterea Romii stinge, 
Şi spiritualismul materia învinge. 


Voi, ce puneţi în viaţă lumina sub obroc, 
Copii ai tiranii, fugiţi din acest loc! 

N-aveţi ce face-aicea, n-aveţi nimic a spune ! 
Nimic ! O, rătăcire, o, deziluziune ! 

Voi aţi făcut din culte mijloc cu totu-opus 
Doctrinelor sublime, moralii lui Isus ! 

A fost un timp de moarte, atunci cînd eclezia 
Nu numai legiuise și jugul şi sclavia, 

Dar cumpără și vinde, posedă mii de sclavi ! 
Trecut-au în uitare acei timpi trişti, mîrşavi. 
Dar devenit-a oare la sînta-i misiune ? 
Ştiut-a ea cu timpul pe cale a se pune ? 

E mare misiunea-i aice pe pămînt. 

Ea ar putea mult face prin rolul ei cel sînt, 
Dar lumea este încă ca-n zilele barbare 
Lăsată moştenire de drept la cel mai tare ! 
Tăria cîştigată prin speculaţiuni, 

Prin crime, prin trădare, prin basme, prin minciuni, 

Și vocea eclezii, timidă sau vîndută 
Tiranilor, regimul tiranilor ajută ! : 
Tot nu-i perdut în lume ; un timp să v-arăta 
Cînd a lui Christ morală măreț va triumfa. 
Cind sub numirea vană de dreptul cel divin, 
Nu se va mai ascunde acel fatal venin 

Ce a ucis progresul, făcînd din religiune 
Unealtă de robie şi de reacțiune. 


Societatea noastră coboară din Sion. 

Se duce către Iaffa prin valea lui Saron. 
Nimica nu răpește vederea obosită = 
De stînci şi de morminte ca valea renumită, 
Ce-apare şi se-ntinde sub ochii osteniţi. NI 
Sub ierburi prefumate, sub arbori înfloriți, 
Pe lunca rizătoare, prin plante, prin vilcele 
Aleargă și se joacă plăpîndele gazele. 

În sînul ei e Lyda, cu-antice suveniri. 
E Ramla, unde-i turnul a patruzeci martiri, 
Sat trist şi mizerabil, perdut între verdeață, 
Grădini încîntătoare ce-i dau suflare, viață. 


Dar iată pare Iaffa cu verzile-i grădini. 16 

E portul ce primește pioșii pelerini. 

Ea suferi-nainte lovirile streine 

Ce-au căzut pe sînul anticii Palestine. 
Natura însă pare frumoasă-n acest loc ! 
Era cînd zeul Baal, cu mantia de foc, 

Se culcă în palatu-i d-azur, lăsînd să cază 
P-antica Fenicie cea mai din urmă rază. 
Din vîrfu-unei teraţe ai noștri călători 
Priveau frumoasa mare sub cerul fără nori. 


i ; ez ae ; 47 
D-aici se-ntinde-această cîmpie maiestoasă, 


Senină, totd-auna, plăcută și frumoasă. 
Pe mare altă mare de purpur şi argint, 
Vărsa cu voluptate al zilii zeu sînţind, 
Și umbrele de seară pe brazdele lichide, 
Veneau, luptau trufașe cu razele timide. 

Un vînt ce bea prefumul grădinilor în flori, 
Sufla cu răsfățare sub cerul fără nori, 
Nălța pe mare trîmbe de valuri înspumate. 
Dar umbrele se varsă cu raze îngînate. 
Atuncea se prezintă la ochi cel mai frumos 
Spectacol ce există ! Tablou delicios ! 

A nopții lungă rochie ce luneca pe mare 
Cu stele semănată, pe splendida cărare 

A lunii, fluturează ; dar brazda de argint 
Ce trage steaua rece pe mare strălucind, 
Nu este numai dînsa atuncea luminată. 
Tot valul sub o ploaie de aur se arată ! 

Tot cîmpul azuratic, atît pe fața sa 

Cît şi în fundul mării, adînc se-nflăcăra ; 
Şi peştii, şi lopata, și vasul ce plutește, 

Şi aripa de vînturi ce undele loveşte, 
Păreau în umbra nopţii văzute din ast loc, 
Ca printr-un vis feeric, că toate sunt de foc. 
O, climă fericită ! o, ţărmuri prefumate ! 
Popoare strălucite și astăzi destronate, 
Cum voi în barbarie acuma aţi căzut! 
Civilizaţiunea din Asia-a născut 

Şi Asia azi pere sub cruda ignorință 
Neaviînd aici suvenirea de vechea sa fiinţă ! 
Dar seara își așază în spaţiul senin 


Pe munți, pe văi, pe ţărmuri, columnele ce vin 


De umbre și de stele, de vise trecătoare, 
Şi răspîndește-n aer o fragedă răcoare. 


Adio, ţară sîntă ! zicea Conrad în sine, 

În care tot e moarte, morminte şi ruine ! 
Frumoasă prin tristeţe şi mare prin dureri ! 
Tu, ce ai fost focarul de viaţă, de puteri, 

Tu nu mai ai nici viață, tu nu mai ai putere! 
Un popol care cade privind a ta cădere 
Şi-aceste mari morminte, ce e tot ce-a trăit, 
De simţimintul morţii se pare-nriurit. 

El moşteni cu ţara erorile trecute 

Şi viţiul prin care căzură abătute 

N-avem noi oare dreptul, copii de suferinţă, 
Să întrebăm, o, Doamne, ce-a fost de trebuinţă 
În armonia vieţii, aceste națiuni, 

Perdute fără urmă ? Doctrini, religiuni ? 

Ce sunt aceste naţii ce moartea le coseşte ? 
Mai mult decît o iarbă ce vîntul ofileşte ? 

Dar cel puţin o iarnă tot servă la ceva. 

Şi omul, vai ! se ceartă cu misiunea sa ! 
Ucideri, sînge, crime, eternă tiranie, 

Nu ! misiunea lumii nu a putut să fie! 

Şi astăzi este altfel !... Voi, înger delicat, 

A căria aripă nu s-a întunecat 

În fumul cel de patimi ce lumea dominează, 
Al cărui suflet face din lume o mirează 

În care se prevede el, candid și frumos, 

Şi nu ştie ce monstru, infam, urât, hidos, 
S-ascunde în adîncul ce nu îl vede încă. 

Eu am văzut această prăpastie adincă, 

În care geme monstrul, în care tot e rău, 

Tot este-nșelăciune şi anti-Dumnezeu. 

De este dar aceasta a lumii misiune, 

Atuncea e mai bine un trăsnet s-o consume !“ 
— „Nu blasfema ! îi strigă Julia tremurînd 

Și mînile pe gura lui Conrad crucișind ; 

Nu este-această lume cum trebuie să fie. 

Tot este încă-n leagăn, tot este în barbarie ; 
Dar tot înaintează spre bine-ncet, gradat...“ 

— „Eu nu blasfem, răspunde turistu-mpovărat. 
Eu nu neg nici progresul spre îmbunătățire...“ 
— „Nu-mi pasă — crezi, ca mine, într-o dumnezeire 
Putere înțeleaptă ce n-are început, 

Nici moarte, ce pe toate c-un scop nalt le-a făcut. 
Ce-a precedat argilul, ce spiritul îmbracă 

Cu lutul cînd un bine ela voit să facă, 

Da, crede în puterea de care te-ndoieşti, 
De vei să crez eu însumi... că poți ca să iubeşti.“ 


ici i t pămînt 
Popoarele ebraici ce din aces ; 
Noa ştiut să facă decît al lor mormînt. 


Dar lumea ce se zice acum civilizată i 

Gîndiri mai generoase va înturna a 

Spre țărmurile d-unde lumina aee 

Şi îți vor da ea viața ce azi te-a părăsit. 

O, națiuni tirane, putere ce domină, 

Ursite implacabili a lumii ce suspină. 
Armatele ne-nvinse, puteri ce posedați, 

Vă fură date vouă să le-ntrebuinţaţi 

Spre o paradă numai sau pentru a protege 
Această stare-a lumii, această crudă lege, 

Ce zice unor popoli d-atitea mii de o ă asni 
„Voi veți fi sclavi ! voi, alți, veți fi ai lor ti ! 


Toți au lăsat terața, afară de Conrad. 
Conrad cu-aceste vorbe adio și-a luat. 
Atunci păru Julia la dînsul pe teraţă, i . 
Cum vine-în noaptea tristă o rază ce răsfață, 
Un vis ce desfătează p-un suflet întristat. aht 
— „Noi vom pleca, îi zise c-un viers m povăra : 
Cînd se va face ziuă, ne vei urma, îmi pare ? 
Ea zise şi exală un strigăt d-admirare 

Văzînd din înălțime ast cadru împrejur 

Ce se-ntindea sub raze, pe cîmpul de azur. 

— „Plecarea de aice îmi e dorită mie. 
Această climă-mi stinge curagiu şi-energie. 
Îmi pare tot mormîntul că este ridicat 

De mîna mea ! Îmi pare aicea învestat 

De crime și de sînge, ce omul p-astă vale 
Atras cu mîna-i crudă, urmindu-şi scurta cale. 
El singur-i autorul, el ce se cheamă om, 
Societate, lume, din care sunt atom, 

De care mă cutremur şi pling a sa cădere, 

Ce ni se-arată nouă pe valea de durere. 
Văzînd atîtea lupte aicea pe pămint, SI 

Şi după toate-acestea, un dureros mormînt, 


Ea zice. Ochiul luce aşa precum lumină 
Azurul dupe lacuri prin raze de lumină. 

Şi gura-i se deschide ca tinăr trandafir 
Cind îl răsfaţă ploaia şi dulcele zefir. 

Ea lacrimă și ride cu fața sa cea pură, 
Aşa cum se arată a vieţii, vai! figură! 
Şi umerii sub păru-i părea ca peptul pur 
Al lebedii ce-noată pe lacul de azur, 

Pe splendida cărare ce soarele sau luna 
'Trecînd pe a lor cale crează totd-auna. 


FINELE CÎNTULUI II-LEA 


NOTE LA CÎNTUL AL DOILEA 


1. Delos este una din insulile Cicladi. Se mai numește Cinthia, 
Asteria, Orthigia, și astăzi Dili. Dupe fabule, ea era plutitoare şi 
Jupiter o priponi de fundul mărei cu lanţuri de diamant. Aici La- 
tone născu pe Apolon și pe Diana, de unde se şi rădică acel 
templu măreț construit de Erysichthon, în marmură de Paros. 
Oracolii veneau aci vara. Iarna se duceau la Patara în Licia. 
De aici veni că se cînta în templul din Delos himnii lui Olen 
din Licia. Sărbătoarea Deliacă se celebra la fiecare cinci ani în 
această insolă. Atunci se făceau luptele gimnastice şi muzicale. 
La Patara în Licia era încă un templu al lui Apolon. Acolo se 
văd încă ruinele unui teatru şi ale acestui templu, foarte bine, 
Herodote în libra IV zice că Olen din Licia, care compunea him- 
nii ce cîntau femeile, este autorele tutulor himnilor ce se cîntă 
la Delos. 

Licia, Pamfilia şi Cilicia erau trei rigate care începeau de 
la hotarele Carii, pe malul mării și se întindeau către Tarsa, 
unde Cleopatra fuse mandată înaintea lui M. Antoniu. 

2. Insola Chiprului se află în faţă cu țărmurile Cilicii și 
Pamfilii. Este una din cele mai mari insole din Mediterana. 
Porturile ei sunt renumite. Astăzi formează un eyalit al Turcii, 
Un lanţ de munți vulcanici trece prin mijlocul ei ; Oros Stavros 
este virful cel mai înalt al muntelui. Clima ei este sănătoasă şi 
temperată. Vegetaţiunea avută şi strălucitoare. Are una sută mii lo- 
cuitori astăzi, greci în maioritate, Aici cresc păduri de pini, ci- 
parisi şi cedri. Vinurile ei sunt încă renumite. Comandaria. 
Insola se împarte în trei sangeacuri. Nicosia este capitala. în 
Vechime cetăţi celebre erau aici : Patos, Amathonte şi Salamina 
și muntele Olimp pe care se rădică un templu al Venerii. Fa- 

bula pretinde că Venerea ieşise din mare mai-nainte la Cythera, 
apoi la Chipru. Istoria ei este mai tot aceeaşi ca acelor alte 
insule. 

Credem a da cititorilor o idee mai justă despre această in- 
solă şi despre cultul Cyprisii, reproducînd aici un pasagi dintr-un 
poet latin, compilator, care reproduce mai toate imaginele ce 
făcea credinţele fabulii vechi în aceste locuri. 

lată cum se exprimă Claudien în Epithalamul lui Hono- 
rius și Marii: i 

„Un munte riîpos, nepătruns de picioarele muritorilor, um- 
breste insola Ciprului și priveşte Pafos de unde se vede Pro- 
tea, și cele cinci guri ale Nilului. Iarna se teme de a-l albi cu 
neaua sa, vîntul de a turbura cu suflarea lui, noaptea d-a al- 
tera strălucirea sa; consacrat plăcerii Venerii, nu se cunoaşte 
aici asprimea timpilor. Guşti dulceața unei primăveri eterne. 
Colina se întinde ca o luncă, un gard de aur înconjură mun- 
tele ; și metalul strălucitor oprește apropierea. Vulcan dase 
acest gard de apărare zeii, și bărbat complezinte, cumpără cu 
acest preţ sărutările sale ; văile sunt semănate cu flori născute 
fără cultură şi pe care le rodește numai răsfățările zefirului. 
În dumbrava stufoasă, pasere nu este primită, daca sub ochii 
Venerii ea nu şi-a încercat acordele sale. A surîs? — paserea 
se bucură de umbră; Venerea a disprețuit? — paserea zboară 
în aer şi dispare. Plantele trăiesc numai ca să iubească; arbo- 
rul iubit, iubește. Finicul se pleacă ca să se unească cu finicul; 
cu plopul, plopul suspină; fagul geme pentru fag și platanul 
pentru platan. Acolo ies două izvoară, unul cu apă dulce, altu 
amară, mierea se unește cu veninul în care sunt muiate săge- 
ţile lui Cupidon; pe margini se joc hori de amoruri; fraţi, ei 
au aceleași tolbe, aceleași săgeți, aceeași podoabă. Copii de nimfe, 
ei săgetează numai inimi vulgare. Numai fiul Venerii cei fru- 
moase, Cupidon, arcul în mînă, guvernă pe zei și cerul și stelele 
și abia cutează să lovească pe regii puterici. Cu aceste divini- 
tăţi locuiesc încă licenţa ce nici un lanţ nu leagă; pizma lesne 
a împăca, privegherile cu obrazul umed de vin, lacrimile no- 
vice, plăcuta palideţe a amanţilor; îndrăzneala tremuriîndă la 
cele dintîi încercări; temerea amestecată cu speranța; volup- 
tatea neodihnită ; zburătoarele călcări de  jurămint cu aripi 

ușoare ; şi juneţea nebună care, cu capul rădicat, închide bătri- 
neţelor intrarea în dumbravă ; în depărtare palatul zeii răs- 

îrînge soarele şi primeşte de la verdeţi coloarea lor, este fapta 
zeului din Lemnos. Amestecînd aurul cu diamantele, printr-un 
efect de artă, rădică materia și pune stinghii de smarand pe 
columne tăiate în stînci de hiacint., Piciorul lunecă pe praguri 
de jasp şi calcă cu nepăsare pe agat... Acolo înfloreşte rozma- 
rinul, crește cinnamul din Panhaia ; acolo scînteie mlastările 
costuzului totd-una verde... Amorul intră în palat. Acolo Ve- 
nerea, pe un jeţ strălucitor, își drege părul. La stînga erau în 
picioare frumuseţile idalii, una stropea părul cu o ploaie de 
prefume, alta cu dinţii de ivoriu îi împărțea în unde, a treia 
făcea plete, despărțea bucle, lăsînd o parte la un dezorden stu- 
diat : acest dezordine îi şedea şi mai bine, obrazul ei n-avea ne- 
voie să întrebe oglinda, palatul răstriîngea trăsurile sale și le re- 
producea în ochii săi miraţi. 

„„Zea înnoadă părul, ridică valurile rochii sale şi pune briul 
din care se varsă carmini puternici și cu care fixează torenţii 
îngroșaţi de ploi, alină marea, vînturile şi mânia fulgerului... 
-Grăbește, vino de poartă pe regina noastră, zice un amor 
unui monstru, Cymothoe, care astăzi nu vrea de tine, mîne va 
îi preţul glorios al muncii tele...» Monstru, cu privirea amenin- 
țătoare, se aruncă din fundul abimului, o coamă umedă aco- 
peră braţile lui, se ridică pe coada crăpată în două ce naște la 
locul unde peştele se uneşte cu omul... ca să umbrească pe zee 
el se curbă în arc, apoi cu așternut de roze purpurii frăgezeste 
solzii tari ai corpului lui. Pe această perină de purpură plu- 
teşte pe mare Venerea, unda alintă picioarele ei de alabastru, 
un cortegiu de amoruri zboară dupe dînsa ; horuri zgomotoase 
turbură tăcerea mării și ghirlandele smăltuiesc palatele lui 
Neptun, fiica lui Cadmus, Leucothoe, se joacă pe valuri ; Pale- 
mone conduce c-un friu de roze pe un delfin ; Nerea mărită flo- 
rile și Glancus cunună capul argintat cu plante nemuritoare...“ 

3. Spiritualiștii antici ereau încredinţaţi că există în inima 
omului un amor eterat, pur și neperitor, ce recheamă divinita- 


“tea. Acest amor era simbolizat printr-o esință cerească: e Ve- 


nusa Urania, sau Baala Shamaim a tenicienilor : labana evrei- 
lor, Anitis, în Asia Mică. A admira frumuseţele naturii, a se 
extazia platonicește, era tot ce această zee primea de la muri- 
tori, pe cînd zea Venusa, generatrice pămîntească, era o curti- 
zană, partea materială; Venusa materială avuse bărbat pe 
Hefaistos al grecilor, avuse amanți pe Adonis, pe Mars, Mercur, 

Apolon, Bahus și mulţime de muritori. Amorul acestii Venus 
“materiale era cînd dulce, furios înșelător în vorbe, armonios, 
îmbătător, degradindu-se fără margine în delirul său. Copiii ei 
erau amorul, dorinţa, persuaţiunea, risurile şi  ignavul Priap, 
luxuriosul Hermafrodit, cultul ei un delir. 

4. Toate apostrofele adresate la România sunt scrise în tim- 
pii exilului. Daca aceste apostrofe vor fi prea tari, să se ţie 
seamă că timpul cînd au fost scrise era unul din acele timpuri 
de durere pentru orice români. 

5. Homer în nemuritoarea sa poemă descrise pe Venusa, 
nudă, şi cu o cingătoare care răsfringea seducţiunea, risurile, 
amorurile, dorinţele, răstăţările, arzătoarele suspine şi tinerii 
larcini, podoaba unei voluptăţi indicibili. Poeţii italieni au co- 
piat cu fericire această descripţiune în versurile lor. 

6. Manitestaţiunea cea mai puternică a naţionalităţii este limba. 
Crema societăţii române, la acea epocă, se roșea a vorbi limba 
părinţilor. Nu se mai auzea decît în gura poporului. În toată 
Europa nu se află decît două ţări unde elitul societăţii să nu se 
serve în saloane de limba natală: Rosia și România. România 
moșteni această datină tristă de la ruși, cu altele mai triste 
încă, pe care Rusia, ea însuşi, le condamnă acum. 

7. Prin Fenicia se înţelegea lungul ţărmurilor de 22 de mi- 
riametre, cu însolele vecine, de la riul Elentherus lingă Arad 
pînă dincolo de Tir. Astăzi această parte este părăsită mizerii; 
altă dată închidea în sînu-i o mare populaţiune cu număroase 
și mari cetăţi. Teritoriul lor se împărțea în mai multe state 
mici, guvernate de regi sau domni, dar unul din ei exersa su- 
premaţia asupra tutulor celoralţi. Tir, Sidon, Arad, Gebel, Tri- 
poli, Beryte ; 1100 ani înaintea lui Christ începe periodu de 
putere pentru Tir, și în timpul lui David și Solomon se afla 
în culmea glorii sale. Perșii, Alexandru cel Mare, romanii luară 
această ţară. Ea era politiceşte organizată ca statul Carthaga. 
Membrii senatului se recrutau dintre nobili, avea rigate heredi- 
tare, pe lingă care. exista și o putere sacerdotă (monahală), fie- 
care din cele mai mari cetăţi avea regele ei particular cu se- 
natul său şi cu adunarea sa de popol. Sidon, Tir şi Arad erau 
cele mai însemnate. Fenicienii fondară mulțime de colonii între 
care în Siria și Palestina, Lais, Hamatha, Laodicea, Dor, loppe; 
în insola Ciprului, Cition, Amathus, Pafos; la Thera, Melus, 
Oliaros, Cithera ; Thasos ; în Sicilia, Heraclea, Panormus, apoi 

în Sardinia, în insolele Baleare; în sudul Spanii ; pe Coastele 
Africei ; și devenise cea dintii naţiune din lumea veche. Co- 
merțu Fenicii începu să cadă -cu înflorirea Alexandrii. 

Fenicienii, în religiune, admiteau o forță fizică bărbat, şi o 
forță fizică femeie. Cea mai importintă divinitate era Baal, zeu 
suprem al cerului, și particular al Tirului. Astarte avea trei ca- 
ractere, Astarte Vergina din Sidon, Astarte Carthagenesa, și As- 
tarte cu cultul impudic, Baatis din Byblus, Adonis și opt Ca- 
bire. Ei mai adora soarele, luna, stelele, plantele, riurile, finti- 
nile, focul. Limba feniciană era din familia limbelor semitice, 
semănînd mult cu limba hebraică. Cel mai mare literator al 
fenicienilor a fost Sanchoniaton ; el locuia Sidonul, 

8. Această întîmplare amoroasă este 
mulți cronicari din secolul de mijloc. 

9. Palmira, sau Thamor, era în timpii vechi numele marii şi 
magnificii capitale a Palmirenii, ţară ce se întindea de la nordul 
Damasului pînă la rîul Eufrat, în Siria superioară ; ţară rodi- 
toare și avută, şi înconjurată din toate părţile de deșerte. So- 
lomon fondase această cetate. Traian o luă în stăpînire. Capi- 
tala era împodobită de templuri şi de palate strălucitoare. Au- 
relian conchise- Palmira în 275 dupe Christ, și fărămă cu totul 
cetatea cu teatrele, palatele și templele sale superbe. Iustinian 
voi să repare stricăciunele, sarasinii o despoiară. În mijlocul 
ruinelor sale cele măreţe se înalță un sat mizerabil de arabi. 
Zenobia, de care se vorbește în acest cînt, era regina Palmirii, 
femeie a lui Odonat Sirian din Palmira, care, dupe erc se 
pinse * pe perși şi le luă Mesapotamia, Nysiba și Carrhes, puse 
mina pe puterea supremă. Gallien îi dete titrul de cezar, şi 
Zenobii titrul de augusta, lăsîndu-i a domni în pace. Odonat 
fuse ucis de un nepot al său. Atunci Zenobia luă titrul de regina 
Orientului. Atunci Palmira deveni o minune strălucitoare de 
frumuseți, de mărire şi de prosperitate. Zenobia cultiva literile 
şi adusese la curtea sa poeţii și învățați din toată lumea. Lon- 
gin o învățase limba greacă. Ea formase tot într-un timp o mare 
armată pe care o comanda în persoană; frumuseţea sa rivaliza 
cu celealte calităţi ale sale. Un om de rînd ieșit dintr-un sat 
din Dacia Traiană, din colonii romani, Aurelian, pusese mîna 


încredințată de mai 


* Eroare de tipar în textul de bază. Corect trebuie să fie: 
După ce respinse (n.ed.). 

pe imperiul lumii, acesta veni contra Zenobii, dupe ce învinse 
pe germani şi pe vandali. Zenobia merse cu armata contra lui. 
Bătută în două lupte pe malul Orontelui, şi sub zidurile Emesii, 
se retrase cu multă tactică, făcînd mult rău armatei romane. 
Aurelian urmă pe Zenobia pînă la Palmira, unde regina se în- 
chise şi se apără cu o rară energie. Redusă însă la cea din 
“urmă margine şi părăsită de armeni şi de sarasini, pe care 
Aurelian cumpărase, ea ieși din Palmira şi merse spre Eufrat, 
dar fuse prinsă de romani pe malul acelui rîu. Domnise cinci 
ani. Aurelian dete ordin să ucigă pe toţi consiliarii Zenobii, 
între alții pe Longin, a cărui moarte fuse heroică. Pe Zenobia 
o opri ca să o tîrască în Roma dupe carul său triumfător. Cind 
Aurelian intră în Roma, Zenobia mergea pe jos înaintea învin- 
gătorului, încărcată de petre preţioase și cu picioarele nude. 
Zenobia trăi dupe această crudă insultare, locui mult timp la 
frumosul Tibur unde Aurelian o trimise; fetele ei fuseră mă- 
ritate cu romani nobili și fiul său avu un principat în Armenia. 

10. Tiberiada era o cetate mare şi importintă din Galilea, 
pe malul meridional al lacului Genezareth. Ea se fundă de He- 
rod Agripa în onoarea imperatorelui Tiberiu. Vespasian o luă 
şi o fărămă în parte. Aici se află o celebră academie israelită. 
Tancred tondase în timpul cruciadelor, aici, un principat inde- 
pendinte. La 4 iuliu 1187, creştinii fiind bătuţi de Saladin sub 
zidurile Tiberiadii, locuitorii ei trecură sub sabie şi fuseră îne- 
cați în lac. 

11. Yezabela, fiica lui Ethbaal, rege al sidonienilor, nevasta 
lui Ahab, rege a lui Israel, și mumă a Athalii. Era o femeie 
crudă. Ea rădică templuri în onoarea lui Baal; dumbrăvi im- 
pudice le ocoleau, și toţi ştiau la ce infamii se da regina în 
onoarea idolilor. Nouă sute cincizeci de preoţi, din care cinci 
sute cincizeci serveau .cultului lui Baal și patru sute destinațţi 
acelui din Sidon, erau hrăniţi la masa ei și întreţinuți cu a 
sa cheltuială. Cercă a fărăma anticul cult al lui Israel, perse- 
cută cu moarte pe cei ce nu vor să o asculte. , Voi să ucigă pe 
toți profeţii şi, i-ar fi ucis pe toți daca Abdias, intendent al 
casii lui Ahab, nu ar fi scăpat pe unii din ei. Ea puse mina la 
uciderea lui Naboth. Profetul Elie prezise atunci că corpul Ie- 
zabelii, deşirat de cîni, va rămînea neîngropat. Jehu, proclamat 
rege, întră la Izrahel, unde văzu la ferestrele palatului pe re- 
gina lezabela, care deși bătrină acum, îmbrăcase podoabele cele 
mai splendite şi coperise faţa cu fard. Ea începu să blasteme pe 

Jehu; dar robii ei o prăvăliră sub picioarele cailor, sîngele ei 
stropi murii palatului, iar corpul, sfîşiat în parte de cîni, dupe 
profeția lui Elie, rămase neînmormiîntat. 
12. Profeţiile lui Ieremia se găsesc în canonul Vechiului 
Testament. El era cel mai mare profet al ebreilor, era fiul lui 
, Helcias, unul din preoţii ce locuiau la Hanathot, în pămîntul lui 
Benjamin. Naște 630 de ani înainte de Christ. Sub Josias el în- 
cepu a profetiza în Hanathot. Gonit d-acolo de ai săi, se duse 
în Ierusalim unde, neperzînd din vedere starea de plîns în care 
se afla statul sub raportul politic şi religios, îşi puse toată pu- 
terea a profetiza și a spune adevărul. În acel timp, Nabucho- 
donosor înconjurase Ierusalimul. Atunci Ieremia plinge ; rupe 
inimile cu gemetele sale; mișcă înuntrurile cu ţipetele sale. 
Sedecias, supărat de atitea predicţiuni, îl închise în vestibulul 
prinsorii din palatul regelui Judeii. Cînd Nabuchodonosor luă 
cetatea, profetul fuse liberat, pe urmă trecu în. Egipt însoţit de 
mai mulți ebrei, şi unde își termină viața. 

leremia fuse rău văzut şi de preoţi şi de ebrei din cauza 
sincerităţii limbii sale. Gemătoarea voce a profetului întrista 
Ierusalimul căruia el îi prezicea că se va distruge, daca nu va 
părăsi calea de corupţiune. 

Cartea leremii numai jumătate este ritmată și poetică, 
mijlocul este istoric. În partea din urmă, profetul se înalță și 
prevală izbucniri de tunete. Psalmul CXXXVI, Super flumina 
Babylonis, este celebru. Lamentaţiunele sunt compuse de cinci 
capitoli ; profeţiile de cincizeci şi două. Din cinci părţi care 
compun cartea Ieremii (Sepher Irmeiahu), fiecare se împarte în 
douăzeci și două de strofe însemnate în fruntea celor douăzeci 
și două litere ale alfabetului hebraic: Aleph, Beth, Ghimel, 
Dalet. 

13. Nu este nimic mai sfișiitor, mai teribil, mai crud și mai 
măreț în historie ca luarea Ierusalimului de romani. Mi-a fost 
peste putinţă a citi vreodată analele Palestinii fără să văz aici 
ceva care seamănă cu nenorocirile ţării noastre. 

Romanii daseră un decret prin care despoiau pe ebreii din 
Cezarea de drepturile de burghezie, acordînd acest privilegiu 
numai grecilor și sirienilor. Ciţiva ebrei se plînseră lui Florus, 
guvernor roman, contra unui grec care, prin clădiri ce voia a 
rădica, îi strîmptora pe dînșii. fi dară opt talanţi ca să le facă 
treaba. Florus primi banii și nu făcu nimic. A doua zi un grec 
în Cezarea, voind a scandaliza pe ebrei, sacrifică citeva paseri 

la poarta sinagogii, voind a face aluziune la sacrificiul ordonat 
de Moise pentru curăţenia leproșilor. Aceasta făcu și pe ebrei 
şi pe greci să alerge la arme. Ebreii ieșiră din cetate cu cartea 
legilor. Ierusalimul se agită contra lui Florus pentru reaua sa 
purtare. Florus luă bani din tezaurul templului din Ierusalim, 
sub cuvint că îi trebuia. Aceasta revoltă gloatele. Soldații lui 
Florus prădară atunci casele din Ierusalim, insultară femeile, 
uciseră oameni inocinţi ; trei mii şase sute bărbaţi și femei 
periră. Diviziunea ce domnea între partide întră atunci în ebrei. 
Caduceenii erau pentru moderaţiune şi idei de pace. Ceialţi 
voiau să sacrifice tot decit să mai fie supuşi unei puteri streine. 
În capul acestor din urmă erau patrioţi exaltaţi, moştenitori ai 
principiilor lui Iuda Galileanu și care se numeau zelatori. Gloa- 
tele, care nu aveau nimic a perde, se lăsau a se conduce de 
zelatori. Zelatorii puseră mîna pe putere. Războiul civil unit 
cu insureţiunea contra romanilor începu în toată Palestina. Ze- 
latorii se străluciră prin acte de cruzime care întrecură pe ale 
romanilor. Grecii și sirienii din Cezarea uciseră douăzeci mii 
de ebrei. Atunci fiecare cetate se schimbă într-un cîmp de 
bătaie. 

Vespasian ia comanda armatelor din Palestina și urmează 
resbelul. Războiul civil urmează în Ierusalim, diviziunea se în- 
troduce chiar între zelatori. Ei se ucid la templu. Tyt rămace cu 
comanda armatelor în locul lui Vespasian, părintele său care 
se alesese imperator. Acesta asedie Ierusalimul. Lupta începe. 
Romanii iau partea cetăţii zisă Bezetha. Dupe cinci zile întră 
în partea de jos a cetăţii (Acra). Tyt cercă a lua cetatea cu 
pace, ca să nu strice templul şi ca să cruţe vărsarea de sînge. 
Ebreii se decidă să moară cu toţii. Tyt voi să ia cetatea prin 
foamete, foametea începu teribilă. Mii de ebrei mureau de foame 
şi de cuţitele zelatorilor. Grozăviile foametii rupse legăturele 
naturii, femeia smulgea bucata de pîne din gura bărbatului, 
fiul din gura tată-său, muma smulgea mîncarea copilului. Cinci 
sute mureau de foame pe fiecare zi. Zelatorii omorau pe toţi 
ebreii care le ziceau că ar fi bine a se închina. Două mii de 
ebrei se spintecară de soldaţii sirieni, căci ieşise vorba că ei 
înghiţeau aurul. Dupe mai multe lupte, fortăreața căzu în pu- 
terea romanilor, rămîină numai templu unde se retranșară ebreji. 
Tyt promite că va respecta templul şi viaţa tutulor, daca ei se 
vor da. Zelatorii refuzară. A doua zi romanii cad pe posturile 
ebreilor. Tyt ia măsuri spre a se respecta templu, dă asaltul 

definitif. Dar în timpul luptei, un soldat roman, fără ordin, puse 
foc templului. În deşert Tyt aleargă şi ordonă a stinge focul. 
În deşert ebreii voiră acum să scape cel din urmă bulevard al 
naționalității lor ; focul consumă tot, furia romanilor ucide mii 
de oameni, pînă și poporul care nu luase armele în mini, bă- 
trîni, copii, femei, trecură sub sabie. Iosef spune că un milion 
o sută de mii de ebrei au murit de arme, de foame şi de 
maladii. 

14. O femeie numită Maria murind de foame, apucă prun- 
cul ei care şi el murea, îl deșiră, îl frige şi îl mănîncă pe ju- 
mătate. Soldații, atrași de mirosul cărnii, veniră la ea, iar 
aceasta le zise, arătîndu-le resturile pruncului ei: „Luaţi o por- 
ție !* Soldații, spăimîntați de grozăvia faptii, nu putură să zică 
o vorbă. „Este fiul meu, urmă Maria, eu l-am fript, mâncaţi, 
și eu am mîncat, nu fiți mai fragezi decît o femeie, mai simți- 
tori decît o mumă !* Soldaţii fugiră tremurînd. 

Acea femeie, acea mumă a trebuit să fi perdut mintea îna- 
inte d-a face un asemenea act. 

15. Vlavia-Julia Helena, sînta, muma marelui Constantin. 
Nimeni nu știe care fuse locul nașterii sale, nici condiţiunea 
sa. Nicefor zice că ar fi născută la Drepanum, în Bithinia, Sîn- 
tul Ambosiu zice că ar fi fost cîrciumăreasă ; alţii că ar fi fost 
fiica regelui Ioclus din insola Britanii, unde ar fi născut. Con- 
stanţiu. Chlor, gard pretorian atunci, fuse răpit de frumuseţea 
corpului şi a spiritului Helenii și o luă de nevastă. Dar cînd 
deveni mare, o lăsă și luă fiica lui Maximian Hercule. Constantin 
tăcîndu-se împărat în 325, aduse pe maică-sa la curtea sa şi îi 
dete titrurile de augustă și împărăteasă, precum și dreptul de 
a dispune de banii săi. Helena era creștină, stărui pe lîngă fiul 
său, care o iubea şi respecta, să facă tot a da popoarelor feri- 
cirea, bisericii protecţiune. La anul 326 se duse să viziteze Ieru- 
salimul, unde clădi mai multe biserici, precum şi biserica Cal- 
varului. Dupe tradiţiune, săpînd la facerea acestii biserici, s-ar 
fi găsit bucăţile de lemn ce se credeau a fi fost de la crucea 
cea adevărată a lui Christ. Sta. Helena muri în 328 în etate 
de optzeci de ani aproape, în braţele fiului său, şi fuse pusă 
în numărul sîntelor. i 

16. Dintr-un pasagiu din Josue se dovedește că cetatea Iaffa 
sau Iope exista 1500 ani înainte de Isus. Se știe că de aice Noe 
intră în corabie să scape de înecăciune și că aici ar fi primit 

chiar îngropăciunea. Mai mulţi autori vechi spune că întimplarea 
între Perseu și Andromeda se trecu pe aici. Andromeda era 
fiica lui Cefeu, regele din Ethiopia și a Cassiopeii. Muma și 
fata erau de o frumuseţe foarte rară. Muma pretinsese că fie-sa 
era mai frumoasă decit nereidele, decît muma zeilor chiar. 
Zeile, insultate de aceasta, cerură răzbunare la părintele lor. 
Acesta, înecînd staturile lui Cefeu, trimise în urmă un monstru 
de mare înspăimântător, care amenința pe locuitorii din Iaffa 
că-i devoră. Oracolo zise atunci că minia lui Neptun se va 
împăca numai cînd Cefeu va expune pe fie-sa la mincarea mon- 
strului. Ethiopienii siliră pe rege să urmeze astfel. Atunci legară 
pe frumoasa Andromeda de o stîncă la malul mării. Perseu veni 
atunci” aici pe calul Pegaz dintr-o călătorie care făcuse la Gor- 
gone, văzu pe Andromeda, fuse atins de pietate și de amor și 
se îndatoră a ucide pe monstru, daca îi va da mina fetii. Cefeu 
primind aceasta, Perseu se arată la monstru cînd acesta veni 
să atace pe principesa, îi arată capul Meduzii, şi împetri pe 
monstru, apoi luă de soţie pe fată. Dar Pallas schimbă pe An- 
dromeda în constelaţiune, în hemisferul boreal. 

Din Iaffa plecă 'Iona, cînd căzu în mare și îl înghiţi o bale- 
nă sau un kit, în pintecele căruia șezu trei zile. Aici Sîntul 
Petru avu o vedenie: postavul căzut din cer plin de animale 
de tot felul. Iaffa fusă cetatea de predilecțiune a fabulilor, în 
toţi timpii. 

Egiptenii, asirienii și alţii o dominară. Iuda Machabeu o arse. 
Cestius o fărimă, Vespasian o turbură, sarasinii, cruciații și-o 
disputară mult timp, în fine căzu în mîna turcilor. În 1799 Iaffa 
căpătă o nouă renumire prin luptele îndrăzneţe ale generalului 
Bonaparte. Acesta, luînd orașul, dupe o lungă încunjurare, și 
cîteva mii de arabi predindu-se dupe învoială că nu li se va 
face nici un rău, ucise pe toţi prizonierii dezarmațţi, din care 
unii, voind să scape pe niște stinci în mare, erau asemenea 
uciși. 

17. Vorbind pentru cea din urmă oare în cîntul acesta des- 
pre mare, şi avind a vorbi neîncetat în cînturile viitoare, cre- 
dem că ar trebui să vorbim în proză despre mare, să dăm o 
idee acelora care nu știu încă ce este marea. Pămîntul are o 
surfață de 6000000 miriametri pătraţi, pe această  întinsură 
4 800 000 miriametri ocupă marea, Grămada cea mai mare de 

apă se află în emisferul meridional, și spre polul de la Nord 
este grămada cea mai mare a uscatului. Toate mările se unesc, 
afară de lacuri. Ele au diferite numiri — iau cînd numele de 
oceane, cînd de mări ; marea 'ghețială a nordului şi marea ghe- 
ţială a sudului; oceanul Atlantic; Marea pacifică sau Oceanul 
cel mare, sau marea Sudului, și marea Indii, celealte mări inte- 
rioare sunt nişte braţe de mări. Golfurile, rîpele, porturile sunt 
asemenea nişte miîncături adinci în uscate. Adîncimea mării 
este variată — cea mai mare care s-a putut măsura a fost aceea 
făcută de sir Ilamos Rott, de 4600 braţe sau 9200 metri, şi alta 
de Henri Mangles Denham, spre sudul Oceanului Atlantic, de 
7706 braţe sau 15412 metri. Fundul mării ca şi surfaţa usca- 
tului se compune de văi și de lunci întinse, de munţi izolaţi 
și de lanţuri complecte de munţi. Piscurile şi crestele munţilor 
izolaţi se ridică de multe ori asupra mării şi formează aceste 
insole care le vedem. Marea primeşte în sînul ei toate riurile 
și de aici le dă înapoi numai prin evaporațiune sau aburire. 
Mările avînd toate comunicare împreună, surfața lor are peste 
tot aceeași înălţime. Către acestea mările interioare au o înăl- 
ţime ceva mai ridicată decît oceanul, din cauza grămezilor de 
apă ce ele primesc și pe care grămezi nu pot să le dea înapoi 
cu repejune, fiind închise de uscat și comunicînd cu oceanul 
numai prin strimtori. Apele mării sunt amare și sărate, cu 
toate acestea nu au aceeași amărăciune și sărătură; cu cît te 
depărtezi de maluri, cu atît amărăciunea și sărătura se fac mai 
simţite. Materiile care o compun fac ca să înoţi cu mai multă 
înlesnire în apa mării decît în apa de rîuri. 

Coloarea naturală a mării este verzuie; dar coloarea ceru- 
lui, fundul mării, razele soarelui, o schimbă de multe ori. În 
razele oblice ale soarelui, marea apare verde ca smaraldul ; în 
umbră apare purpurie. În timpi de vijelie ea este vinătă; stîn- 
cile și munţii ascunşi în mare îi dau o coloare posomorită; de 
departe marea le arată albastră. 

Marea are citeodată o strălucire fenomenală asupra surfeţii 
sale, strălucire de care se vorbeşte în cîntul al doilea al 
poemii. Forster şi Vogt au făcut studii asupra acestii strălu- 
ciri. Cel din urmă este de părere că strălucirea mării este pro- 
dusă de animale de diferite naturi care sunt în unde. Este o 
mare cantitate de fosfor în mare, astfel încît, noaptea. sub lovi- 
turile lopeţilor, se varsă milioane de scîntei. 


Limpeditatea apei de mare este mai însemnată decît cea 
de fîntîni. Lumina pătrunde în fundul mării pînă la 20 metri 
şi mai mult, fundul ei se poate vedea pînă la 60 metri de adîn- 
cime şi daca trebuie să credem pe căpitanul Mood, apoi lingă 
Nouveau Zemble el aruncă sonda la o adincime de 160 metri 
într-un loc unde se zărea foarte bine şi fundul mării și chiar 
scoicile ce se aflau acolo. 

Marea are mișcări regulate şi neregulate. Dupe flux și re- 
flux, este marele fenomen al scurgerilor submarine ; precum și 
întărițarea undelor de vînturi regulate și de vijelii, aceste miş- 
cări opresc de a se strica apa mării care este supusă prin na- 
tura ei la corupere mai mult decît apa dulce. 

Cunoașteţi voi pămîntul ce Nilul a născut ? 
Ce crivățul cu coama de gheață n-a bătut; 
În care sub cununa-i se-nalță palmierul 

Şi pare că sprijină cu mîndra-i frunte cerul 
Așa ca o columnă de marmur minunat 

Ce sprijină un templu cu aur înstelat ? 

În care dulcea Ibis de zefiri legănată, 

În silvele de cactus suspină amorată, 

În care zea Isis c-un grațios suris 

În tristele deşerte crea un oasis ; 

Cunoașteţi voi Egiptul ce n-are semănare 
Cu nici o altă ţară ? Loc curios în care 
Întunecoasa fiie a vechii Ethiopii 

Contrastă cu evrea cu ochii azurii, 

Și palida arabă, cu funtea visătoare, 

Cu copta t cu păr negru şi braţe de ninsoare ? 
Pămînt ce fecondează în fiecare lună, 

Și nici un timp n-abate splendida sa cunună ! 
În care frunza cade sub soarele de foc, 

Şi alta vine-ndată de ţine al său loc. 

Aice rar se-ntimplă să fulgere, să plouă ; 
Un cer senin şi splendid adapă cu-a sa rouă 
Pămîntul ce rodește și apele din Nil 

Îneacă în tot anul acest fecund argil. 


Acolo noi vom merge... dar vasul fugător 
Pe brazdele perfide alunecă ușor. 
Conrad ! veghezi tu oare, priveşti aceste maluri 

Din care filistenii domneau aceste valuri ? 
Regina africană cu fața de eben, 

Spre răsărit se duce purtind un diadem 

De stele fără număr, cînd geme-n depărtare 
O surdă vijelie... fluierături bizare, 


Mugiri adinci, sălbateci, concert spăimîntător ! 
Ai crede că toţi monștrii marini s-adun în hor 


Și ţipă-n limbi diverse, pe tonul întristării, 
Voind să ducă vasul în smîrcurile mării. 


„ Pilotu-abia mai şade la cîrmă : e legat; 


Pe pod s-aruncă valul, ce pare că-a turbat 


Sub biciul unui demon ce de aproape-l stringe ; 


Lovirea cea de vinturi, catartul plecă, friînge. 
Şi vasul se rădică, se lasă în abim, 

Şi iară se înalţă ! Un strigăt, un suspin 
S-aude-n întunerec ! Ai crede că mormîntul 
Se crapă, te înghite. Se îndoiește vîntul, 

Și valul îi răspunde prin mugetu-i duios... 

E cîntecul funebru... Un strigăt fioros 

Al celui ce comandă s-aude-n vijelie, 
Spăimiîntător ; e geniul uman ce tot învie, 
Ce dă direcţiune, ce apără, prevede. 
Speranţa, e busola, e harta ; el o vede, 

O cercetează, știe de este de temut. 

Foc ! foc în cală ! strigă şi totul s-a perdut ! 
Atuncea comandantul răcneşte cu tărie, 

Și vocea-i se aude tuniînd în vijelie. 

Toţi câți mai au putere comanda lui urmez. 
Conrad se află-n fruntea acelor ce lucrez. 
Parvine să pătrunză el cel dintii în cală 
Prin flacări şi prin fumul ce flacăra exală. 
Vislaşii îl urmează ; el tot a-mbărbătat, 

Iar pompele jucară şi vasul a scăpat. 


Dar zorile se varsă. Conrad pe pod priveşte 
Acest spectacol magic, strein, ce îl răpeşte ; 
Aceste mii de valuri, ca cete de geanți, 
Ce joc cu vasul, şi-unii îl trec la ceilalți, 

Rizînd de slăbiciunea acestui om pigmeu 
Ce vrea pe eleminte să puie jugul său. 


Pămînt! pămînt ! strigară mai multe voci d-odată. 


Şi se zări o coastă : sprînceană depărtată. 


Dar colo se arată prin sînul vijelii 

Pe coasta aburită cetate-Alexanării. 
Acolo este Faros, e una din minuni 

Ce au făcut odată mirarea-ntregii lumi. 


Cînd civilizaţiunea devine concherantă 

Sub marele-Alexandru, se-nalţă, elegantă, 
Superbă, o cetate p-acest țărm depărtat ; 
Sub Ptolomei devine un centru minunat 

De viaţă, arţi, ştiinţe, civilizaţiune. 

Romanii îi răpiră şi sceptru, şi cunune. 

„Să nu-nceteze moartea decît cînd al meu cal, 
Pin” la genuchi prin sînge va înota fatal !“ 2 
Striga imperatorul ! O, timpuri de asprime ! 
Cînd gloria fu-n sînge și forţa fuse-n crime ! 
Dar pentru ce vom cere acelor timpi uitaţi 


Un compt sever cînd timpii de azi, mai luminaţi, 


Sunt tot atît de aspri cu dreptul-umanităţii, 
Precum au fost odată în timpii-antichităţii ! 
Dar lîngă barbaria tiranului strein, 
Religioasa luptă aduce-al ei venin. 

Aicea înfloreşte frumoasa Hypathia, 3 

A lui Theon copilă, prin spirit, prin junia, 
Prin rara frumuseţe și prin virtutea sa. 
Doctrinele lui Platon aici ea ensigna. 
Amicii lui Cyrile, în furia turbată, 

Smulg dupe car p-această frumoasă învățată. 
Cu unghii și cu dinţii, ei o deşir în loc, 
Bucăţile din corpu-i le-arunc, le ard în foc! 
Aceste lupte crude, aceste sceni turbate 

Nu se repetă încă în ţări civilizate ? 

Şi chiar acolo unde teroarea a-ncetat, 

Acolo unde legea domnie și-a luat, 

E liberă gîndirea ? Şi cînd un muritor 
Exprimă adevărul etern, neperitor, 

Ce face-această lume, plăpîndă, trecătoare ? 
Loveşte cu mînie, exil sau închisoare ! 


Pompeu, Cezar, Antoniu, Octav şi Buonaparte, 
Toţi concheranțţii lumii luară-această parte 
De lume prin resbele, voind a imita 

Pe marele-Alexandru în strălucirea sa. 
Mărirea e dar fumul ce naște-aici sub soare 
Pe bucherul teribil din sînge de popoare ! 
Din lacrimi, din suspine, din trude omenești ! 
O, lume sclavă, iată aceea ce iubeşti, 

Aceea ce merită nebuna-ţi admirare ! 

Ce face-a ta ruină, a ta îngenuchiare. 

Pe cît va fi în lume d-acesti admiratori, 
P-atîta, totd-odată, vor fi apăsători. 

Pe tine totd-auna, civilizațiune, 

Te va lua conchista drept ţel, drept misiune. 
În numele tău mare, l-apus, la răsărit, 

Sub sabie streină toţi popoli-au perit. 

Cind tu nu ai prestigiu, civilizaţiune, 

Atunci vii tu, pe scenă, o, tu, religiune ! 
Civilizaţiune e cel măcel infam, 

Ce pe popoare-ncîntă, ce pe tirani inflam ? 
De naşte ea aceste ruine şi morminte, 

Ce schimbă pe popoare, în fum, în oseminte, 
Atuncea piară-aceste frumoase, mari idei, 

Şi lumea să rămiie în barbaria ei! 

Dar ori în care parte romanii au călcat, 
Traiane, al tău nume e binecuvîntat ! 
Clemenţa, bunătatea ce cerul dase ţie, 
Căzură ca un balsam pe jug și pe sclavie. 


Vedeţi acea cîmpie ce moartea a coprins ? 
Aici a fost cetatea heroului ne-nvins, 
Cu patru mii palate, o mie de grădine, 


Trei sute teatre, circuri, de viaţă, oameni pline. 

Şi astăzi nici o urmă ! Nimic nu mai e viu: 
Abia în suvenire, de ele se mai ştiu. 

Acolo fu necropol, morminte strălucite, 

Palate elegante de preoţi locuite, 

Cu verzi grădini de arbori şi cu parteri de flori, 
Mărite monumente, de marmur cu colori. 

Azi locul e ruină și malul cu-ntristare 
Se-nclină şi șoptește durerea sa la mare. 


Lumina dimineții se varsă în eter. 
Convoiu-aleargă încă pe calea sa de fer, 
Traversă sînu-acestor sălbatice deşerte 

Şi fluieru-i exală fantastice concerte. 

Ai fi crezut un şarpe, bălaur iritat, 

Ce trece prin deșerte și șuieră turbat. 

La Nil el se opreşte și rîu-aici apare 

În toată maiestatea... Salut, o, fluviu mare ! 
Zeu adorat în templul de la Nilopolis. 

Sub formă a două sexe, fiu zeului Cnufis, 

Tu singur, Nil, dai viață deşertelor profunde : 
În fiecare vară verşi palidele-ţi unde, 
Pe-această vale lată dînd apă şi pămînt, 
Făcînd un loc de viaţă dintr-un întins mormint. 
Cît de frumoasă-ai face, o, Nil, această vale, 
Cînd civilizaţiunea aici şi-ar face cale, 

Cînd oamenii-ar fi liberi, cînd jugu-apăsător 
Nu ar sorbi şi viaţa, şi fructu muncii lor! 


Aceste unde-eterne cît sînge nu sorbiră, 

O, martor al durerii acelor ce periră, 

Ca să păstreze lanţul ce de atiţia ani 

Le dete moştenire un crud zeu la tirani ? 
Dar unde sunt tiranii și sclavii ? Au murit! 
Da ; au murit aceia, dar alții au răsărit, 

Ce vor peri ca dînşii, lăsînd pe alţii-n urmă 
Să facă, unii domnii, şi alţii marea turmă 
Precum  ursita-i naște, făcînd misterios, 
Spre a plana în aer, sau a rampa pe jos. 

Conrad aici s-ambarcă cu soţii săi de cale, 
Cu visele frumoase și gîndurile sale. 

Julia şi Claricia, cu nurii-ncîntători, 

I-apar cum două stele apar la călători, 

Ce rătăciţi pe mare, în aria divină 

Salută cu plăcere frumoasa lor lumină. 

Oh ! dacă o femeie n-ar fi alt pe pămînt 
Decit ce este, steaua pe cer, în nopţi de vînt, 
Decit ce este floarea, într-un deşert uscat, 
Decit ce e suriîsul p-un chip îndurerat, 

Ea încă-ar fi cununa sub care lumea pare 
Cu relele mai blînde.și mai puțin amare ! 
Dar a Julii gură d-albeţe strălucea 

Așa ca picătura de sînge peste nea. 

Iar genele-i bălaie ce ochii înconjoară 
Recheamă floarea plutii, ninsoare bălăioară, 
învăluind surfaţa pe lacul de azur, 

Şi sînul ei sub bucle ce-ai crede că murmur, 
Răpeşte ochii noștri şi dă acea idee 


De neaua dupe simplon cînd soarele-o poleie. 


I-e limpede privirea ca splendidul cristal 
Şi are-un foc ce luce ca soarele pe val. 


Colo fu Neucratis, cetate Milesină, 
Ramanieh e satul născut p-a sa ruină. 
Aici a fost un templu Hellenion numit, 
Mai dincolo Arhandru, Antile renumit. 
A căruia venituri serveau mai înainte 
Reginii egiptene să-i dea încălțăminte. 


Al Nilului mal însă aci prezintă față 
Frumoasă, cununată de plante şi de viaţă, 
Aci prezintă-o faţă de tristă uscăciune, 
Deşert, sălbătăcie şi dezolațiune. 


Dar ochii tutulora văzură depărtat 
Pe orizonte-aspectul strein şi minunat, 

Acele piramide ce parcă priveghează 

Ca geniuri din deşerte, ce parcă însemnează 
Hotarul între lume și tristul lor domin, 

În care numai vîntul deşteaptă un suspin. 
Era pe cînd lumina cu umbra ne arată 
Figura vieţii-umane, şi salba aurată 

Pe peptul negru-al nopţii apare depărtat 

Şi face şi mai magic tabloul prezintat. 
Bulah, pe urmă Cair o leghe mai departe, 
Aicea de mărire se-ncarcă Buonaparte, 
Aicea moare Kleber ucis d-un fel de sînt, 
Purtind destinu-armatei cu dînsul în mormînt. 4 
Mărinimoasă Francie, plingi tu acea armată 
De bravi, prin lupte crude, privaţii, secerată ? 
Şi ce ne pasă nouă d-acești bravi ce s-au stins ? 
D-o glorie măreaţă ei fruntea şi-au încins ! 
Frumoase simțimînte cînd aste morţi sublime 
Ar fi pentr-o idee şi pentru-un mare bine! 
Guvernul tău, o, popol puternic și leal, 
Vedea în Buonaparte un geniu, un rival; 
Voi ca să se scape d-a lui înrîurire. 

El, beat de libertate, de glorie, mărire, 

Voind să urme pasul atîtor mari bărbaţi, 
Purcese-n Oriinte cu cei mai bravi soldaţi 
Să moară ca să-şi facă cununi neperitoare 
Diînd lanțuri cugetării şi heară la popoare. 
Dar să venim la valea lui Heliopolis ! 

Aici, tu, mare Kleber, victoria-ai decis. 

Cu nouă mii de oameni învinşi acea armată 
De șapte ori mai mare ! Aici a fost odată 
Cetatea ce-nvăţaţii Grecii-au locuit, 

S-adune cunoștințe prin care-a strălucit 
Europa mai în urmă de legi, teogonie ! 
Palate, templu, totul ce-a putut să fie, 

Au dispărut ca urma gazelii pe nisip, 

Ce vînturile serii astupă şi risip. 


Memfis ! Ce mai rămîne din viața-ţi glorioasă ? 
Tot a perit! O silvă de palmieri umbroasă 

Se-nalţă din ruine, rejună acest loc 

Ce arde în nisipuri sub soarele de foc. 

Dar unde-i boul Apis și templu-acela mare 

Lui Fta ? Mari edificii d-eternă admirare ? 
Mormiîntul lui Osiris ? Vai ! sufletul uimit 

D-atîta frăgezime, rămîne mărmurit ! 

Aşa loveşte cerul trufia omenească, 

În popoli ce cutează lui să se potrivească, 

Ce fac din al lor nume ceva divin şi rar, 

Din forţă, un drept, din culte, un fanatism barbar. 


Conrad priveşte încă, sub razele splendide, 
Acele trei măreţe şi stranii piramide 

Ce pe aici se-nalţă, pe dealul nisipos ; 

Lucrare minunată, aspect maiestuos, 

Ce par a-nvinge timpul ce toate le supune ! 

În faţa lor dispare orice comparaţiune, 

Din vîrfu lor fantastic se vede spre apus 
Deşertu l-astă mare ce omul n-a supus, 
Imperiu de mirage, cu valuri nisipoase 

Ca valurile mării perfide, furioase, 

Ce-nalţă şi le bate sălbatecul camsin 

Şi nu au nici mugire, nici murmur, nici suspin ; 
Dar care poartă moartea ! Spre nord se-ntrezărește 
Această deltă lată ce aură, verzeşte ; 

Spre est uscata ţară cu nume de Gessen, 

Ce pare sub urgia unui amar blasfem. 

Mai dincolo e valea ce Nilul o parcură. 

Pe faţa ei se vede plutind o deasă bură 

De aur : e nisipul mărunt și risipit 

Ce strălucește-n soare, de vinturi răspîndit. 


În faţ-acestor locuri, acestor mari ruine, 
Ce-au triumfat măreţe d-a timpului asprime, 
A noastră vanitate se umileşte-amar ! 
Gindire, simţiminte, se-nfioară şi tresar ! 

În faţ-acestor stingeri gigantici, dureroase 
De opere eterne, de naţii glorioase, 

Ce mai rămîne oare, sărmanul individ, 
Atomă trecătoare ce soarbe crudul vid ? 

Oh ! fie ca icoana cea de destrucțiune 

Ce noi vedem, să serve la toţi de lecţiune ! 
La regii ce domină, la robii ce se-nelin, 

La cel ce din sudoare, din lacrimi, din suspin 
Din crime și trădare, își stringe-a sa avere, 
Îşi face-a sa mărire şi glorie, putere, 

Și crede să trăiască spre a le. moşteni, 

EI, umbră umilită, insectă de o zi! 

Ah ! şi cu toate-acestea,mister divin şi mare! 
Ceva rămîne încă ! Tu ești, o, cugetare! 

Adio, piramide, și tu, o, sfinx bizar ! 5 

Ce faceți între viață şi moarte un hotar ! 
Morminte glorioase, primiți o salutare, 

Voi, ce-atestaţi cît omul e mizer și e mare ! 


Plutesc pe Nil ferice, în clima de plăceri, 
În zile răcorite de bori de primăveri. 

Tot varsă în natură delicii, pace, viaţă. 

O nea de flori cunună a pomilor verdeață : 
Cosiţă rîurindă sub vînturi, cu miros, 

Şi paserea se-mbată de cîntu-i amoros. 

În silvele de finici o deasă umbră cură 

Și valea se vestmîntă d-a rozelor purpură, 
Şi serile s-arată cu coama de eben 
Muiată-n albă rouă, o, grațios eden ! 
Eterul se poleie cu pulbere de stele 

În fiecare seară şi zorile-aurele 

Cînd scutură cosiţa spre albul răsărit,- 
Îndată sunt urmate de soare strălucit. 
Crepuscul nu există. — Odată, dimineaţă 
Pe Nil, într-o grădină, oasis de verdeață, 
Julia se preumblă, în portul ei strein : 

De rara-i frumusețe deşerţii se-nlumin. 
Un aer cald se varsă ca ploia amoroasă 

Pe sînu-i d-alabastru, pe coama-i auroasă : 

O horă de delicii pe corpul său plutea, 

Ar fi crezut că anii ce-n urmă depunea 

Şi zilele perdute şi orele-aurite, 

Se înturnau pe viața-i d-amorul ei robite. 
Ea suridea acestor deșerturi fără nori ; 

Şi ele sub privire-i se-mpodobeau de flori. 


Beni-Suef ! Acolo Dessaix a strălucit 
Prin faptul său de arme, măreț, neauzit. 
Colo se află Cherri, Cynopolis antice. 
Anubis sub emblema de cîne fu aice 

De regi şi de popoare în templu onorat. 
Cînd cînele cel sacru în templu a crăpat, 
Toţi egiptenii doliu îndată îmbrăcară ; 
Credinţă-a cării formă atîta de bizară 
Anunţă şi trădează la secoli un popor, 
Societăţi perdute în rătăcirea lor. 


Dar muntele de paseri la călători apare. 
Stînci nalte, scorboroase, sterile şi bizare, 
Pasagi ce strînge rîul în sînu său gemînd, 
În scorbori apa cade și volvoră spumînd, 
Aicea unda sare şi geme cu urgie 

Unind a sa mugire cu vînt de vijelie, 

Cu care se confundă un ţipet dureros 

De paseri cobitoare, din piscul furtunos. 


Colo fu Antinoe a căria vechime 

Pe Adrian revarsă dispreţ, dezgust, ruşine. 
Sărmană omenire, prin cîte insultări 

Ai trebuit a trece, prin cîte degradări, 

Ca să ajungi acolo ca cel puţin cel tare 

Să maşte, să ascunză a lui neruşinare ? 
Conrad salută-Abidos, loc renumit antic, 
Coenopolis, în care poetul satiric 

Al Romii se exilă şi-n bătrîneţe moare  ; 
Denderah ce păstrează ruine-ncîntătoare. 


238 


ie 
a 
Si 
E 
49 
PAR: 


e. sm a Gama ip e EET 


Cînd armia franceză ruinele-ţi văzu, 

O, Thebă, se opreşte, din plame ea bătu. 7 
Atît a lor mîndreţe răpi a sa cătare, 

Şi fermecă ferice simțţiri şi cugetare. 
Necunoscute veacuri aici au poposit. 

Cu oameni și cu fapte ce-n noapte au perit, 
Ce n-au cunoscut nimeni ! Historia, uimită, 
În faţ-acestor urme, se trage umilită. 


Limbagi steril și rece, exprimă daca poţi 
Mirarea şi respectul ce-aici încearcă toți 
Cîţi văd aceste urme de civilizaţiune, 
Gigantici monumente de admiraţiune ! 

Nu ! tu nu poţi descrie aceea ce simțim ! 
Dar poţi să dai o umbră obiectului sublim. 
Din stînca libiană ce pe aici domină, 
Priviţi această mare şi splendidă ruihă, 
Tablou strein şi magic ce-ncîntă, ce răpește 
Oricînd, întotd-auna pe cel ce îl priveşte ! 
Colo se-ntinde plaiul de dealuri încadrat. 
Printr-însul cură Nilul, eternul împărat 
Acestor mari deşerte ce el le dete viaţa. 


Pe virful unui munte se joacă dimineața. 
Karnak, Luksor la dreapta de rîu Conrad văzu. 
Gurnah păru. la stinca cu Medinet Habu. 
Cătune curioase ce-ocup această vale 

Prin care Nilul face a sa mareaţă cale, 

Pe care fuse Theba, aspect măreț, magic. 
Columne, obelisce, piloane se rădic 

Pe marea de ruine şi pare să desfide 
Deșertul ce le-ajunge, le-neacă, le conchide. 
Karnak păru o mare de statui rădicate, 
Columne, obelisce și templuri şi palate, 

O sală în palatul măreț al lui Moeris, 

Ce ochiul cînd o vede, îi pare magic vis, 
Închide-n sînu-i sute gigantice columne, 
Ce-au rezistat la secoli şi la destrucţiune. 
Potecele ce-aicea duceau, nu au perit ; 

Formau mai multe rînduri de sfinxi mari de granit. 
Luksor, rival ferice, mai depărtat apare 

Cu-o grupă de palate, cu templul său cel mare, 
Oriunde ochiul cade, privește mărmurit 

Aspectul de ruine ce pare infinit. 

Prin templuri, prin palate, columne maiestoase, 
Lucrări gigantici toate ! Măreţele coloase 

Să-nalţă pe ruine, c-un aer gînditor, 

Privind cum tot se schimbă și pere-n jurul lor. 


Sesostris, Amenofis, Setos, Ramses, voi, care 
Aţi fost înălțătorii acestor mîndre-altare, 

Veniţi voi cîteodată prin aste galerii 

Prin care gem în noapte sălbateci vijelii, 

Prin templuri, prin palate, și numărați voi oare 
Columnele superbe ce stau tot în picioare ? 

Şi basele-reltefe, și obelisci măreţi, 

Și-aţi plîns voi de schimbarea ce-aice revedeţi ? 
A voastră strălucire, ce-a trebuit să fie, 

O, splendide ruine, în timpii de junie, 

Cînd astăzi chiar voi sunteţi atît de maiestoase ! 
Atit de-ncîntătoare şi-atita de frumoase ! 


Dar unde o să punem privirea mai întîi ? 
Tu, fiu al ignorinţii, ce nemișcat rămii 

Cînd arta îți arată divina strălucire, 
Oricare-ar fi răceala şi-adinca-ţi nesimţire, 
Tu poţi să vii aice, cît de nepăsător, 

Căci vei gusta, tu însuţi, un fermec răpitor. 
Vederea se îmbată, se-ncîntă, se uimeşte, 

Nu ştie ce s-admire căci tot aici răpește. 

Şi sufletul rămîne, odată ce-am privit, 

Sub fermecile artii, aicea lănţuit. 

Sclavie mult mai dulce decît chiar libertatea ! 
Aice arta are mărirea, maiestatea. 

Aici, aice numâi poţi şti tu, om sceptic, 

Cît spiritul e mare, cît lutul este mic! 

Căci nicăieri nu afli, nimic nu poate-a-ţi spune, 
Mai mari trăsuri de geniu şi de destrucțiune. 

Chiar tu, barbare Cambis, cînd ai venit aici, 
Răpit de frumusețea lucrărilor antici, 
Dai ordine să stîngă incendia turbată 
De care-această vale era amenințată ! 


Ce fuseră asti popoli titani de mai-nainte 


Ce îşi făceau atuncea palate, porți, morminte 
Atit de colosale, trecînd prin mii de ani ? 

Nu ei, dar al lor geniu fu geniu de titani. 
Acolo unde zace barbara ignorinţă 

Și îndobitocire, tot este suferinţă, 

Tot este scăpătare, robie, moarte, chin ; 

Dar colo unde viaţa, ştiinţile lumin, 

E geniul ! şi geniul aduce fericire, 
Prosperitate, viaţă, putere și mărire. 

Popor felah de astăzi, tu nu vei rădica 
D-aceste monumente în rătăcirea ta, 

Tu, ce nu poți a sparge nici lanţul ce striveşte 
Al tău corp, nici acela ce sufletu-ţi robește, 
Lant mult mai greu, mai aspru și mai înjositor : 
Ce este moliciunea, îngenuchiat popor ! 
Tu, în a ta orbire, ai trista ta menire 
Să te tirăști în humă şi sub dispreţuire. 


Streine ! Ce sunt oare ruinele ce-admiri 
Ale Athenii, Romii și splendidii Palmiri, 

În comparaţiune cu-acestea ce s-arată 

Aici, ce prin mulțime, mîndreţe, te îmbată 
Şi te transport, te-nalţă, prin caracterul lor 
Religios ; prin stilul corect și răpitor, 

Prin eleganța pură, prin dispoziţiunea 
Sculpturii emblematice, prin decoraţiunea, 
Imensa avuție în splendidu-ornamînt 

Ce toate, în unire, ca vis strein te-ncînt ! 


E oara cînd fecioara unește amorată 
Cosiţa sa de aur cu roza înrouată ; 

Conrad privește barca în care odihnea 
Julia legănată pe Nilul ce dormea. 
„Deşteaptă-te, o, blondă copilă d-Occidinte, 
Căci roza dimineţii sub roua sa ferbinte 
Tresare la dorinţa ce are-a îngîna 

Cu neaua dupe braţu-ţi purpura dulce-a sa! 
Deșertul e ferice ca să se înconjoare 

Cu zimbetele tele mai dulci, mai rizătoare 
Decît aceste raze de soare ce se cert 

Să-ţi încunune părul în ast întins deşert. 
Columbă care plinge pe Cyprisa perdută, 
Gemea această noapte pe barca ta tăcută.“ 


Cum a secat izvorul prosperităţii-antice 
Cînd tot acea natură d-atuncea este-aice ? 
Priviţi aceste templuri gigantice ! Vedeţi 
Aceste mari palate, pe care le credeţi 
Efect al fantazii, mirage de mărire ! 
Aceste săli mărețe, ce nu mai au finire, 
Columne fără număr, tablouri pe păreţi 
Ce toate ne recheamă pe regii lor măreţi 

Şi parcă sunt o formă a viţiurilor grele, 
A crimelor, făcute de cei ce nu mai sunt, 
Ce au rămas cu lutul în urmă pe pămînt. 


Pe muntele Libii răsare plina lună 

Şi varsă-un rîu de raze pe valea lată, brună. 
Un ocean de glorii pluteşte pe ruini. 

Prin umbre şi prin raze, răpește pe streini. 
Oh ! cîte suvenire nu se deştept aice! 

Acolo e statua lui Sesostris ferice. 

Mai dincolo e templul superbii zei Hathor. 
Mai colo sunt coloşii, cu marea formă-a lor. 
Colo se văd pilonii, columne, obelisci 

Parcă se mișcă, umblă, sau se adun aici. 
Șoptesc, suspin ; în sînul palatelor umbroase, 
Parcă s-aud acorduri de harpe-armonioase. 
Mărețile tablouri parcă se animez, 

Se mişcă ; regi, regine pe vale însmăltez. 

Maiestuoase umbre ! Voi viețuiți în lume, 
Vă răsfringeţi pe secoli cu ale voastre nume, 
„Cu ale voastre fapte ; dar în închipuiri, 


Şi fapte imortale ! Citiţi cu bucurie 
Aceste hieroglife ! E marea istorie 
A popolui mare ce-odată a trăit. 


deti $ Teaia ră În umbra ce-nvelește atitea suveniri. 
Vedeţi aceste templuri, mormite și pa ate k Mişcarea se produce de umbrele respinse 
Şi statue în stîncă gigantecă tăiate ! x De raze ; șoapta naşte din vînturile stinse 


Vin, suflete, tu, care ești însuţi un mormânt, 


Ce-adorm în aste locuri, din gemetul duios 
Vin, vezi mormîntu-acesta și spune un cuvînt. 

Ca el sunt multe încă mormintele regale 

Din cele mai măreţe, mai mari, mai principale. 
Aici sunt suveranii ce lumea asupreau, 

Aici de multe veacuri d-eternul somn dormeau ; 
Un popol, o armată cu armele în mînă 
Vegheau ca să păstreze augusta lor țărînă. 

Dar vine-o zi, şi popol şi-armate-au dispărut. 
Streinul răscolește şi fură acest lut ; 

Pe marele ruine, prin săli, prin galerii, 

Pe sub columni s-arată fantasme, oameni vii, 
Ce fac aici locaşul cu scorpiile rele, 

Ce Nilul varsă-n noapte sub malul furtunos. 
Suspinul unei paseri ce-adoarme în ruine, 
Ce-o supără, în noapte, voioasele lumine. 


Ce s-a făcut poporul ce-aicea a trăit ? 

Cu vechea-i strălucire el însuşi a perit. 
Dispare-o naţiune ca orice viețuiește. 

Tot are-un timp, tot naşte, produce,-mbătrîneşte, 
Și apoi vine moartea, și totul e perdut ! 

Tot ? Nu! Nimic nu moare, odată am născut, 
Deci mai putem a naşte ; am fost, putem fi încă. 

Om laş, îmi spune mie, p-a vieţii crudă stîncă, 
Ce fermec, ce plăcere, ce bine tu găseşti, 
Încît să n-ai putere, curagi să părăseşti 

O vale de durere, de lacrimi, de-ntristare 

Pe care rătăcirea-ţi le face mai amare, 

Pe care dulci iluzii cu raze le-nvelesc 

Cum p-un deşert de moarte miragele plutesc 
Şi fac mai crudă setea ce sînul tău încinge 
Cînd mincinoasa rază din ochii tăi se stinge. 
Regreţi aici în viață plăpîndele cununi 

De glorii, cîştigate prin prostituţiuni, 

Prin sînge, prin trădare ? Regreţi tu calomnia 
Ce lîngă poarta vieţii, a-ţi vesteji junia, 
Credinţa şi onoarea, te-așteaptă să sosești ? 
Regreţi să laşi o lume în care pătimeșşti ? 

Ce te desprețuiește, ce-ţi farămă junia, 

Şi inima, onoarea, amorul, poezia ? 

Ce-ţi schimbă ziua-n noapte și dulcele-n venin ? 
Ce-ţi fură partea vieţii la soarele divin ? 
Merită plîns această amară comedie 

Ce se numeşte viaţă ? Vis, fantasmagorie, 

În care se succedă atîtea ficțiuni, 

Fantasme, spectruri, umbre, numite naţiuni, 
În care ele luptă s-apuce-un loc la soare, 
S-apuce-un loc la viață, și-abia venite, moare ! 
În care adevărul, dreptatea, nu au loc 

Deciît pe cei făţarnici să serve ca mijloc, 

În care interesul împarte pe dreptate 

Şi meritul se-nclină la mediocritate. 

Născut aici în lume, o, zeu dezmoștenit, 
Ursita-ţi e-mplinită de cum ai suferit. 

Ce îţi rămîne încă să faci aici în lume ? 

Să lași măreţe urme ? Să laşi un mîndru nume ? 
Să fie ! Dar atuncea de ce tu întirzii 

Să faci o faptă mare, printr-însa să re-nvii ? 
Şi apoi, în grămada de naţii ce compune 

Al lor mormânt de doliu și de destrucţiune, 
Ruină infinită, spăimîntător mormiînt, 

Să mergi s-arunci îndată al tău mizer pămînt ! 
O, suflet mare, mobil, o, spirit, cugetare, 

Nu ești sătul tu încă d-a ta prostituare 

În lutul ce te leagă şi-oprește al tău zbor ? 
Ast lut supus la patimi, pămînt degrădător, 
Ce poftele usucă, ce uzul ofileşte, 

Ce dorul îl consumă, tiranul îl robește ? 


Văzut-ați voi deșertul părînd, cînd luna plină 
Revarsă valuri d-aur în umbra serii lină ? 
Colo se-ntinde valea lui Biban el Maluk. 
Flori, arbori nu răsare și toate se usuc. 

Ea este încadrată de stînci cu crești bizare 
Și munți cu scorbori triste în plină dărîmare. 
Pe vale şi pe măguri plutește-un văl de dor. 
Nu mișcă, nu şopteşte nimica trăitor. 

Cînd blonda dimineaţă revarsă dulci lumini 
Din genele-i de aur pe vechile ruini, 

Conrad lasă mormîntul în care el dormise 

Şi la Karnak se duce, făcînd frumoase vise. 


Dar colo este sala cea mare din palat. 
Amantul lunii pare pe caru-i aurat 

Şi varsă oceane de raze pe ruină. 

O sută de columne gigantici o sprijină. 

Să stăm puțin aicea ! O, mare Sesostris, 

Aici din belle-arte făcuşi un paradis, 

Aici ţi-a fost palatul. Dar cine poate spune 
Tot ce aici încintă, răpeşte și supune ? 

Ce a putut să fie acest locaş divin, 

În timpul tinereţii cînd orice-aici privim, 
Acuma, în ruine, acum în întristare, 

Atita fermec încă şi frumuseţe are ? 

El ne vorbeşte încă de strălucirea ta ; 

Dar popolul acela ce fruntea prosterna 

La templul tău cel splendid, de mult timp a perit, 
Să plingă pe mormiîntu-i destinul ne-mblinzit ! 
Alţi popoli, vai ! urmară acelor mari popoare 
De uriași ! Şiroaie de barbari trecătoare, 

Ce per pe toată ziua și nu produc nimic. 

Ei nu v-admiră, ziduri ; pe sufletul lor mic 
Aceste monuminte prea mari descuragiază, 
Prin comparațiune, pe ei îi micșorează. 

Vedeţi acestă sală ce timpul a lovit ? 
Aicea fuse centru de tot ce-a strălucit. 
Locașu-ambiţiunii, palatul cugetării, 

Al patimii, puterii şi-adesea al trădării ; 
Aici se prosternară atîtea frunţi regești, 
Aici se umiliră puterile lumești, 

În cruda aşteptare ca să se umilească, 

La rîndul ei, în urmă, mîndria ta regească ! 


De ce te plîngi tu, oare, sărmane muritor, 
Cînd jugu umileşte în lume p-un popor ? 
Ursita ta în lume, formînd a ta fiinţă, 

Lăsat-a pentru tine decit, vai! umilinţă ! 


Mai însemnați buchetul măreț, desfătător 

De templuri şi palate rămase la Luksor ! 

O, mare Amenofis ! Aici trăieşti tu încă. 

Dar să pătrundem umbra, tăcerea cea adîncă ! 
Acolo un pilone gigantic întilneşti 

Pe două mari masife, prin care-apoi zăreşti 
O poartă c-o cornișă, ce artele amintă ; 
Tablouri hieroglifici pe Ramses îl prezintă. 
Mulţime de tablouri faţada-mpodobesc. 
Înuntru pe o sută columne strălucesc 
Mulţime de legende cu simţuri graţioase. 
Conrad admiră aceste lucrări maiestuoase. 
El întră într-o sală, p-o stană de granit 
Văzu un cuplu splendid, imagin înflorit : 
Julia şi Claricia în admiraţiune, 

Tablou divin ce limba refuză de a spune. 

Ai fi crezut atuncea că-n lume sunt doi sori 
Că frumuseţea dulce e două dulci surori ! 
Că dulcea fericire, c-un spirit și c-un nume, 
Își are-n cer o formă și ceilaltă-n lume. 

Pe domele măreţe aţintă ochii lor 

În admiraţiune, extaz desfătător, 

Şi razele de soare, răsfrînte de ruine, 
Formează p-a lor frunte un cadru de lumine. 

IP Noe sefi a sa aÀ 


Ei plecă înainte, salută încă-n cale 

Mai multe vechi ruine p-această lată vale. 
Siena între toate. Aici Iuliu Cezar 

Veni cu Cleopatra, şi puse un hotar 
Regatului. Aicea amanții se opriră 

Şi ale vieţii ore cu roze împletiră, 

Înaltă şi supţire ca junul Cyparis, 

Fragilă ca o rouă, suavă ca un vis; 

Şi părul ca o noapte, căzînd pîn’ la picioare 
Și îngînînd ferice a sînului ninsoare ; 
Curată ca cristalul, plăcută cu-ai săi nuri 
Precum ne place vara o umbră de păduri ; 
Arzîndă ca o rază de soare-nvitătoare ; 

Ca fagul cel de miere, uşoară ca o boare ; 
Înșelătoare însă ca ramura de plop, 

Așa fu Cleopatra în viața-i fără scop. 


Umida noapte lasă să fluture undoasă 

Pe vîntul dulce rochia stelată şi umbroasă. 
Plingînda filomelă, fiia lui Pandeon, 
Suspină între roze în trist şi dulce ton. 

Dar cine nu cunoaște a sa metamorfoză ? 

Ea spune-a sa durere la prefumata roză 
Născută-ntiia oară, carmin desfătător, 

Pa fața frumuseţii sub un sărut d-amor. 
Privigători și roze, sub rouă şi sub boare, 
Sub umbre şi sub raze, se-mbată de amoare, 
Şi-n dulcea voluptate, într-un limbagi sublim, 
Întoană himnul dulce al vieții ; să iubim ! 


Cînd treci de cataracte, prin care mîndrul rîu 
Se varsă şi mugește sub ne-mblinzitu-i frîu, 
Se-nalță niște măguri, de mari stînci curonate, 
Ce îţi încîntă ochii prin forme variate. 
Bizarele lor creste îşi miră fruntea-n Nil 

Şi lasă să se vază, în fund, ceva gentil : 


O însuliţă File, locaș de frumuseţe, 8 

Ce-ncîntă călătorii prin splendide verdeţe, 
Răcoare, frăgezime, aici atît de rari ! 
Aicea Nilul lasă hotarele barbari, 


Şi strîns de stînci aride, sărind din stincă-n stincă 


S-arată în mîndreţe-i și maiestate-adîncă. 
În mijlocul acestui cuib verde, înflorit 
Aceștii insoliţe, eden îmbălsămit, 

Plutind cu voluptate pe fluviul cel mare 
O grupă de piloane şi columnade-apare 
Măreţe printre arbori, sit verde, răpitor 
Ce pare şi mai verde şi mai desfătător 
Alături cu această natură dezolată. . 

O, graţioasă File, fii binecuvîntată ! 


Cosiţa sa de roze aurora şi-o desface 

Cu degete de aur, în noaptea care tace, 

Și la semnalu-acesta, miriade de cîntări 
De paseri se revarsă, streine desfătări ! 
Concerte infinite sub frageda ninsoare, 
Ce-arborii-ncunună, de flori desfătătoare. 
Amorul le inspiră acesti- himni fericiți. 
Fugiţi şi vă ascundeţi, voi, care nu iubiţi ! 
Dar soarele s-armează cu vii săgeți de foc 
Şi-n eteratul spaţiu nu are destul loc. 
Atunci apare File în toată frumuseţea. 
Acolo-i o grădină în care tinerețea 

Întîia oară-n lume p-amor adăposti 

Şi pentru totd-auna cu dînsul se uni. 

Aicea Cleopatra și Cezar au venit, 

Aici au fost ferice, aici ei s-au iubit. 

Al Nilului val d-aur, murmurător, conjoară 
Acest oasis verde ; un hor de paseri zboară 
Prin palmieri și cîntă ; pe tigi cu mii colori 
Lucesc în frumuseţe torinte largi de flori. 
Albine murmurînde ca vise de plăcere 

Se leagănă în aer sau soarbe dulce miere 
Şi rouă: după valuri de flori ; şi dulci zefiri 
Se leagănă la umbră pe crini și trandafiri. 

La umbra unui templu ce cade în ruine 
Julia se repoză cu visele-i senine. 

Pe mîna sa cea albă se-neclină fruntea lin, 
Așa p-un crin sălbatic s-uneşte un alt crin. 
Acolo ea desface cosița-i poleită 

Ce cade peste rochia de stofă azurită 

Şi seamănă cu focul strălucitor şi pur 

De constelaţiune ce-noată în azur. 
Cristalul unei unde ce printre pietre pasă, 
Îi udă căpătiiul cosiţii ce se lasă. 

Aşa Conrad o vede atunci în aste locuri 
Şi ochii săi se-ncîntă, delicioase jocuri ! 
Efecte răpitoare ce are ne-ncetat 

O dulce frumuseţe, c-al zilii împărat ! 

Ea singură se crede și joacă visătoare 

Cu mîna sa cea albă în coama-i rizătoare 
Pe care ea priveşte un seceriș ceresc 

De voluptăţi curate ce-n auru-i plutesc. 


Romanii, ptolomeii şi faraoni antici 
Au înălțat aceste piloane magnifici. 
Voi staţi tot în picioare, dar cei ce vă-nălțară 
Periră, și din lume de mult timp se uitară. 
Adio, Thebaidă ! locaș de reverii, 

Tu, File, cataracte, cu dulci melancolii. 

Cu frumuseți streine, necunoscute nouă, 
Dar unde-o lume veche vă înălțase vouă 
Atitea monumente să spuie-n viitor 
Că-aici a fost odată un strălucit popor, 
Civilizaţiune antică, cum şi mare, 

Un timp de strălucire, de viaţă, cugetare, 
Ce face să pălească moderne naţiuni 

Ce cred că sunt maistre în civilizaţiuni. 


Adio, tu, Siena, şi tu, Elefantidă, . 
Ombos, Edfu ! vedere măreață şi splendidă, 

Cu cele două templuri-necate în nisip, 
Hermontis, cu palate ce timpii le risip, 

Eletia de care Plutarc aduce-aminte, 

Esneh cu zodiacul ! — adio, mari morminte 
De civilizaţiune, de popoli vechi, titani, 

De fapte mari, de crime, de sclavi şi de tirani. 
Această moștenire ce lasă din vechime 

Tot secolul ce trece la secolul ce vine, 

Tot popolul ce moare la cel ce a născut, 

Ea singură rezistă la tot ce s-a făcut, 

Rezistă printre secoli şi prin destrucţiune, 
Domnește-n barbarie şi-n civilizaţiune. 

Priviţi aceste maluri, priviţi acest larg pat 
Pe care Nilul doarme în noapte legănat 

De strigăte de heare, de vinturi din deşerte 
Ce se unesc să facă lugubre,-adînci concerte. 
Ici crocodilul iese la soare pe uscat. 

Şi cînele aleargă pe ţărmuri însetat, 
Necutezînd șe-mpace sfăşiitoarea sete, 

De frica ce-i inspiră ; colo un hor de fete, 
Femei, de soare arse, mai nude, ies pe mal 
Ca nereide negre cu sînul nud şi pal, 

Şi prin grădini de arbori, purtînd pe cap amfoare, 
Dispar ca niște umbre poetici, gînditoare. 


Te-a inspirat Egiptul ? Julia întreba, 

În vasul ce acuma cu rîul cobora, 

Pe Conrad ce se luptă cu cruda nostalgie. 
El prezintă Julii atunci o poezie, 

În care al său suflet trecuse cu-al său dor, 
O plingere amară, un cînt sfişiitor, 

Unit cu-o melodie suavă, prefumată, 
D-amor și de speranţă, de graţie curată. 

El exprima aspectul acestui vast mormînt 
Cum, soare, ceruri, aer, acest steril pămînt, 
Se răsfrîngeau în sînu-i făcînd ca să tresară 
A suferinţii coardă, vibrare crudă,-amară, 
Şi toate-aceste umbre, ce inima-i zdrobeau, 
La razele Julii ferice dispăreau. 

A ei figură dulce plutea ca o minune 
Pe toate-aceste locuri de dezolaţiune ; 
Ea le făcea frumoase, eden încîntător, 
Le-mprumuta juneţe, surideri, vise, amor 
Prefume, frăgezime, magie și răcoare, 
Şi le făcea dorite, frumoase, răpitoare. 
Julia se ghicește în aste dulci cîntări, 
Aici ea se prevede ca cerul peste mări. 
Ea vede aicea toate aceste flori divine, 
Născute, înflorite sub razele-i senine 
Din grațiile sale, cereşti şi dulci plăceri, 
Suriîde ca o roză în vînt de primăveri. 

Salut, Faiume verde şi încărcat de viaţă ! 
Cît clima ta revarsă plăcere şi dulceaţă ! 
Cît nopţile aice sunt pline de-ncîntări ! 

Din muntele acesta locaş de dulci visări 

Se fermecă vederea ! Eterul străluceşte 

De flacări fără număr și noaptea ce păşeşte 
Răspîndă niște stele ce pier lin, filfiind, 
Așa ca o regină ce-n calea sa zîmbind, 

Din splendida-i parură priveşte cum s-abate 
Ici, colo fulgi de aur sau roze fărămate. 
Plutește globu-n aer rotind sub latul cer 

Şi prezintînd la stele perdute în eter 
Figura unei stele ca toate celealte ; 

Stînci palide în umbră port frunţile lor nalte 
Şi seamănă cu valuri ce urcă şi cobor 
Și-noată în lumină și-n marea umbră-a lor. 
Dar luna se înalță strălucitoare, plină, 

Şi spaţiul s-aură, azurul se-nlumină, 
Deșertul se poleie. O silvă de finici 
Respiră-a sa răcoare, îmbată tot aici. 

Aicea cuconarul cu frunze prefumate 
Întinde lata coamă la zefirul ce bate. 
Oleandru rumenește sub vînturi ce declin, 
Bananierul face un fremet dulce, lin. 

Aicea viaţa pare o viață dulce, nouă ! 

De raze de la soare ce-aduce desfătare, A 
Că vezi o ploaie dulce de flori cu rar miros, 

Pe fața întristată a vieții-aicea jos ; 

Că-auzi concerte mistici, cereşti, îmbătătoare, 

De paseri amoroase, sub flori desfătătoare. 

Și sufletul atuncea părînd întinerit, 

Sub fermecul de viață ce tot a înverzit, 

Se-mbată şi deliră d-amoare fără nume, 

Delicioasă, pură, necunoscută-n lume. 


Zefiru-ntinde aripa ce umectă de rouă. 
El împletește perla înbălsămiții nopți 
Cu florile dorminde sub turburile şopți. 
În vale cură Nilul : gemîndele lui valuri 
Primesc o umbră dulce de arbori dupe maluri, 
Ce-ngină raza lunii în cursul ei plăcut, 
Lumină ce denunţă misterul neștiut 

- Al apelor în noapte. Acele două june 
Femei se plimb răpite şi par prin umbre brune : 
Ca nişte raze d-aur, suave-iluziuni, 


Ce tot răpesc, încîntă ca niște dulci minciuni. Dar cine să descrie trăsurile ce are 


O inimă ? Ea este întocmai ca o mare 
Schimbindu-şi a sa faţă : seninul liniștit, 
Şi soarele, şi luna, şi vintu-mbălsămit, 
Și cerul, norul, fundul, şi aspra vijelie 

O schimbă-n tot minutul! Așa o bucurie 
Precum și o durere pe inimi oglindind, 
Le dau a lor coloare de fer sau de argint. 


Dar zorile desfăşur ghirlanda de purpură, 
A undii suprafaţă ferice ele-aură ; 

Şi raze rătăcite pe Nilul lat plutesc 

Prin umbrele tăcute ce ici, colo pălesc. 
Pămîntul se-ncunună d-o faţă mai senină, 
Precum o diademă de diamant lumină 

Pe fruntea frumuseții, pe cîmpul înflorit, 
O pulbere de rouă pe flori a strălucit. 

Și purpura corolii din roza prefumată 

Prin plînsul dimineții apare mai curată, 

Şi cerul se-nlumină și stelele albesc ; 

Julia şi Claricia cu flori se-mpodobesc, 

La raze şi la zefiri lăsînd să le răsfeţe 
Plutindele cosițe ce-neacă ale lor feţe. 
Conrad le urmărește în fantazia lor. 
Admiră acele jocuri ; se-mbată de amor. 
Iar ele fac ghirlande de flori şi încunună 
Ca nimfele antice cosița lor cea jună 

Cum perla își răsfrînge pe cadru-i aurit 
Frumoasele ei ape, al ei chip fericit, 
Răsfrînge-a. sa albeţe ce-ngînă-un trandafir, 
D-o frumuseţe rară, spre coama sa de fir. 
Această frumusețe, icoană credincioasă 

A inimii, denunţă o inimă frumoasă 

Ce se varsă ca roua arzîndii primăveri. 
Credeai că-aspiri un aer de fragede plăceri, 
Acel prefum de cîmpuri ; că simţi o răsfăţare 


Cît a cătat să fie mari oamenii odată 

A căror fapte-n lume atît de mari s-arată ! 
Ei, ce trăiau în lume chiar dupe ce mureau, 
Ei, ce o nouă viaţă, murind, îşi mai creau ? 
Aceste mari palate abia mai las trăsură. 
Momiile regale cu timpul dispărură. 

În pulbere se schimbă tot ce a fost aici ; 
Tot ce-a produs ştiinţa şi artele antici ; 
Dar cel puţin trăiră acele mîndre nume 
De fondatori şi astăzi răsună încă-n lume. 
Şi vor trăi mult încă pe cît tot ce-au făcut 
Va rechiema mărirea anticului trecut. 

Tu vei muri, o, popol, ce-orbia te supune. 
Tu, ce n-ai conştiinţă de civilizaţiune. 

Tu, care n-ai în viață nimica de dorit, 

Tu, ce-n nefericire te afli fericit ! 


. 


Să zicem un adio oraşului mai nou 
Ce a lăsat în urmă-i cel mai splendid herou ! 

O tînără femeie, cea mai frumoasă-n lume 9, 
Pe timpul său te perde, şi peste al tău nume 
Aruncă umilinţa sub care te înclini. 

Acolo fu mormîntul acestii dulci regini, 
Acestii mari cochete ! Nimic nu mai rămîne. 
Din urmele acestii zburdalnice ţărane. 

Era scris, Cleopatra, să piară, tu perind, 

Şi statul şi mormîntul ce înălțai trăind ? 
Uiţi că erai femeie şi te-ntroduci în noapte 
La Cezar ce-n palatu-i se leagănă de șoapte, 
De valuri, şi medită Egiptu-a subjuga. 

Un om al tău atuncea la Cezar s-arăta. 
Depune la picioare-i pachet de stofe d-aur, 
Zicînd că el ascunde un preţios tezaur. 
Pachetul se desface, Cezar la el cătînd, 
Văzu pe Cleopatra din stofe apărind. 

Ce frumuseți, ce graţii, ce voluptăţi streine 
Tu prezintaşi lui Cezar, ce se-nchină la tine, 
Primind el, vingătorul superbului Pompeu, 
El, vingătorul lumii, să fie-nvinsul tău ! 


` Femeia se degradă să scape pe regină ! 

Cînd Cezar se-nveleşte în toga sa divină 

Şi moare sub cuțitul unui ucigător ; 

Cînd tu, o, Cleopatra, perzi pe un protector, 
Şi-Antoniu te mandează la Tarsa că să curi, 
Tu pleci pe o. galeră cu splendide picturi, 

Cu vele de mătase, de aur și purpură, 

Lopeţi argintuite a căror mişcătură 

Lovind în instruminte de muzică, făcea 

Să nască o armonie divină ce răpea. 

Şi tu, luînd costumul Venerii-ieșind din mare, 
Prin sclavele-ți frumoase, buchet de desfătare, 
Reprezintînd pe nimfe, pe graţii poetici, 
Copii puşi în amoruri, servită de pitici. 

Stind sub un cort feeric, molatic răsturnată, 
Părușşi între prefume ce aerul îmbată. 

Aşa primişi pe vasu-ţi pe cel ce te manda. 
Erai în toată raza și frumuseţea ta. 

Antoniu se răpeşte, şi sclava ce se-nchină 
Superbului Antoniu, devine a lui regină. 

Tu nu scăpaşi de moarte anticul tău rigat. 
Văzuși în Octavia, rivală ; ai cercat 

Să o desparţi d-amantu-ţi. D-aici născu cuvintul 
Acestii lupte care i-au înălțat mormîntul, 

A fărămat Egiptul și-a dat loc ca să vie 

Atitea rele crude, atîta tiranie. 


Tu mori dispreţuită d-acest bărbat fatal 

Ce va să te înjuge la caru-i triumfal ; 
Frumoasă, jună încă, cosiţele-ţi măreţe 

Pe sînul de ivoriu ce n-avea încă creţe, 
Cădeau cu răsfăţare, și frumuseţea ta 

Ca-n cele dintii zile toţi ochii încînta ; 
Octav rămîne rece ; atunci cătaşi în moarte 
Ca să împaci mînia neîmpăcatei soarte. 


Adio, țărm de glorii cum şi de umiliri ! 
De crimi și de virtute, mărire, înjosiri. 
Iar voi, tiranii lumii ce-aicea strălucirăţi, 
Ce prin război și sînge aicea vă mărirăţi, 
Vă voi vedea eu încă oriunde voi umbla 
Căci orişiunde sclavul înclină fruntea sa, 
Tiranul se arată ! Căderea şi robia 

Nasc în această lume puterea, tirania. 


Apian, Origenes, Erodian, Vathil, 

Primiţi o salutare ! şi tu pizmaș Zoil. 

Dar cîtă suvenire frumoasă-Alexandrie 

Din timpii tăi de glorii nu îmi rechiemi tu mie! 
În ce loc fuse templul frumoasei Cytherei 

La care Berenice depuse coama ei 

Ce strălucea ca raza din soare, stele rupte, 

Cînd soţul ei se-ntoarse învingător din lupte ? 
De unde ea dispare, de unde-un învăţat 
Pretinse că trecuse în cerul înstelat ? 

BERENICE CĂTRE VENUS 


„O, zee grațioasă cu braţele de nea, 
Cyprisă adorată, ascultă ruga mea ! 
Cînd frate-meu şi soțu-mi și regele ferice 
Al astii ţări purcese cu armele d-aice 

In Siria, eu ţie, o, zee, am jurat 

Cind el se va întoarce de lauri cununat, 
Să tai a mea cosiţă de aur poleită, 

Să o depui p-altaru-ţi, o, zee fericită ! 

El s-a întors acasă, de lauri cununat. 

Eu am depus cosița p-altarul tău sacrat, 
Deşi îmi da ea mie o graţie nespusă, 
Ce-ncîntă o femeie la slăbiciuni supusă. 
Dar în această noapte, o mînă d-impostor 
Răpi a mea cosiţă, şi eu suspin în dor! 

Şi tu lăsaşi să facă frumoasa Afrodită ! 
Eşti tu o zee crudă ? o zee ne-mblînzită ?“ 
Așa plîngea la templu regina Berenice 

Şi regele ordonă măreţe sacrifice, 
Ameninţă cu moarte p-ai săi locuitori. 
Fecioarele descarcă cosițele de flori. 
Canon * atunci s-arată la rege şi îi zice: 
„Opreşte-a ta mînie, o, rege ! mult ferice ! 
Zefirul, al Chlorisii consorte fericit, - 
Spărgînd cu-a sa aripă eterul azurit, 

Răpi a sa cosiţă ce-o oferise zeii, 

O duce și-o depune pe sînul Cytherii. 

Ea singură voise ast furt să se-mplinească, 
Coroana Arianii d-acum să strălucească 
Alături cu cosița reginii Berenici 

Pe domele-azurite, locaşe feerici. 

Și zea frumuseţii, d-atîta strălucire 
Răpită, o prefumă cu pura sa iubire, 

O pune printre stele acolo unde-apar 
Vergina, leul d-aur, și ghiză ca un far 
Pe boul ce-ntirzie în calea rătăcită 

Şi cu regres se-moaie în marea azurită. 
Toţi mulţumiţi, o, rege, d-acest evenimînt 

* Canon, astronom (n.a.). 

Cosiţa, numai dînsa, priveşte pe pămînt, 
Regretă fruntea albă a dulcii ei regine 
Ce o făcea mai belă pe tîmplele-i divine.“ 


Aşa credea odată... un june amorat 
Cosița Berenicii, ştim noi, de n-a furat! 
Dar cîte n-am a spune de historia ta, 
D-această dinastie ce-aicea domina, 

Ce lasă dupe dînsa o urmă de mărire, 

De mari virtuți, de crime, putere, umilire. 


Acolo fu Bruchium, cum și palatul mare 
Ce-au înălțat lagidii, locaş de admirare. 
Dar omul şi cu timpul nimic nu au cruțat, 
Nimic nu mai rămîne din splendidul palat. 
Acolo strălucise un lux ce mai-nainte 
Corupțiunea lumii nu-și aducea aminte. 
Dar pentru ce vom, spune aceste toate-acum ? 
Aceeași historie, perind tot ca un fum! 

Şi dupe-atitea lupte şi-atitea suferinţe, 
Trădări, ucideri, crime, tîrîri şi umilinţe 
Ca să păstrăm o umbră ! un vis de ficțiuni, 
Amestec de delicii și de amărăciuni ! 


Conrad primește știre funestă despre ţară. 
Armatele streine în sînul ei întrară, 

Şi nici un suflet liber nu s-a fost rădicat, 

Şi nici un braț sub arme în luptă n-a întrat! 
În faţa-acestii ştire, råmîne-n nemișcare. 

Nu simte nici durere, nici crudă indignare, 
Nici pietate ; ride-un rîs spăimîntător 

Şi cînd lovirea crudă pe sufletu-i în dor 
Lasă să se reverse mai toată a sa undă, 

Ai săi ochi în torinte de lacrimi se inundă. 


Așadar perzi acuma cel mai din urmă vis, 
De viaţă, de mărirea, o, călător proscris ! 

Acea figură sîntă ce-am adorat în lume, 

A patrii române, n-a fost decît un nume ? 
Decit efectul unei imaginaţiuni 

Nebune ? Decit dorul a unei inimi juni ? 
Miragi ce al meu suflet în dorul ce-l străbate 
D-o patrie, crezuse că e realitate ? 

Mărire, viaţă,-avere, putere, fericiri 

Tot ce-are-n lume fermec, tot ce-are străluciri, 
De le visam vrodată, fu pentru-această fiie 
A-nchipuirii noastre ! Nu vream nimica mie ! 
Ea era eu ; eu dinsa, pe care o credeam 

Ca inima aceasta ce toată i-o lăsam. 

Dar pentru ce voi plinge pe trista sa ursită ? 
Un popol are soarta pe care o merită. 

Nu va să fie liber cu preţul d-a lupta ? 
Preferă tirania la libertatea sa ? 

Ruşinea să-l degrade, sclavia să-l lovească, 
Streinul să-l flagele, şi el vrea să trăiască ? 
Căci chinul, umilinţa şi lanţuri, suferire, 

La cel ce le încearcă se fac în fine fire. 
E-nţelepciune oare, voința cruzii sorți 

S-o sfarămi, să căuţi ca să-nviezi pe morți ? 
Să moară orice popol ce viaţa n-o merită ! 
Ce lanţul nu insultă ! robia nu irită ! 

O naţiune care nimic nu mulțumește, 

Nimic, nici libertate, nici jugul ce zdrobeşte ! 
Sărmană Românie, ce nu ştii să iubeşti 

Pe cel ce-ţi face bine, ce nu ştii să urăști 

Pe cel ce te lovește ! Simptomă de cădere, 
Simptomă de robie, simptomă de durere ! 
Vertigi și rătăcire, naintemergători 


Ai unei morți ce vine ! Vei să trăieşti ? Să mori ? 


De vei să mori, termină c-o viață ruşinată 
Pe care se întinde o moarte-ndelungată ! 
De vei să fii tu însă, de vei să vieţuieşti, 
Cu armele în mînă, tu viața o găteşti ! 
Ce lucru este încă oricare naţiune 

Ce nu are mîndrie, ce n-are ambiţiune, 
Ce n-are strălucire, nimic înalt, măreț ? 
Tirînd a sa ursită în hulă şi dispreţ ? 

Colonie romană ! tu, sentinelă-antică 

A Romii de la Ister, în regia scitică, 

Tu dormi și arma zace alături aruncată. 

Ce faci tu, rămăşiţă de viaţă d-altădată 
Căzută în sclavie, ca prin fatal blasfem ; 

Dar care tot trăieşte, minune ! fenomen ! 
Popor român şi tare, atita te-ai schimbat ! 
Întocmai ca poetul la Tomis exilat, * 

Tu ai perdut puterea, mărirea, energia. 

Şi vocea ce-avusese odată bărbăţia, 

Acuma se aude ca plinsul rugâtor 

Al sclavului ce geme zărsbit de crudu-i dor ! 
Robia ta de secoli se pare consacrată ! 

De cînd de spada mîndră-ţi e mîna dezarmată. 
Întocmai ca monarhii sacraţi ereditari 

Sunt popoli ce erită catenele amari ! 

Ah ! cine-o să renască antica bărbăţie 

In aste nobili inimi, ucise de sclavie ? 

Ce merg pe calea vieţii cu jugul de oţel, 

Cu turmele streine perdute, fără ţel ? 

Aceia ce prezintă a Românii soartă, 

Au braţele zdrobite și inima lor moartă ! 

O, tristă Românie ! O, popol, fiu de bravi, 

Tu nu mai poţi alege pe tronu-ţi decît sclavi, 
Meniţi să te-ngenuchie ; ideea de mărire 

Te sperie — căci viaţa s-a stins din a ta fire! 
Învestmîntaţi cu roze al vostru jug barbar, 
Tu, popole române, tu, sclav ereditar, 

Şi voi, domni sclavi ce mîna streinului conduce 
Voi, cu coroni pe care mărirea nu mai luce ! 


Ah ! și cu toate-acestea Carpaţii, pîn’ la Pind 
Pe mările latine drag braţele întind, 

Şi pare că se uită la Roma în tăcere. 

La Roma ce se-nclină sub zile de durere ! 

O, geniu de mărire, divinule Traian, . 


* Ovid (n.a). 

Cînd te luptai pe Ister cu marele ocean 

De popoli sciți, crezut-ai că marea columnie 
Va înceta să lase în marea historie 

Ai Isterului pagini ce secolii lumin ; 

Să fie obiectul de umilinţi şi chin ? 

Văzînăd aceste feţe ce au expresiunea 

A unui nobil sînge şi-anunţă națiunea 

Cea mare, cine poate a se-ndoi aici 

Că inima nu arde de gloriile-antici ? 

Dar, vai ! cît tirania nu schimbă-un nobil sînge ! 
Cît jugul, demnitatea, mîndria nu le frînge ! 
Speranţa lor în viaţă se duce la strein, 

Şi care e streinul de cînd aici suspin 
Popoarele-n robie, ce libertăți a dat 

La popolii aceia ce nu le-au meritat ? 

Ce n-au făcut nimica s-arate că trăieşte. 
Nu ! libertatea sîntă nu se cerşetoreşte. 

Din sîngele de popoli răsare floarea ei. 

În dar schimbaţi voi domnii, acest lanţ de pigmei, 
Acel ce vine face a se dori îndată 

Acela care câde ! O, ţară delăsată, 

În splendide banchete streinul concherant 
A rădicat toaste şi suflul odorant 

Al fiicelor române, sub forma-i fericită, 
Delicioase nimfe, pleiadă infinită, 

Și belă de lucire, cu braţele de crin, 

Au rădicat rîzînde paharul la strein ! 

Și au urat atuncea cînd capul de armată 
Zicea că România îi este cîştigată ! 

Dar prin această lume răpită d-ameţeală 
Ce poartă p-a sa frunte cununa de beteală 
A morţii Românii, mireasă de mormînt, 

Cei care au amoarea de ţară, nu mai sunt ? 
Sunt ; dar orice speranţe de glorie, de viaţă 
Le pare ca ghirlanda de roze ce răsfață 

O frunte verginală cînd moartea a pălit 
Colorile de viaţă, tot ce a strălucit, 
Speranţă mai amară decît chiar desperarea, 
Şi face către moarte să-ntoarcă cugetarea. 

Puţini, o, Românie, puţini te mai iubesc 
Şi-aceia sunt copiii ce domnii tăi lovesc, 
Ce nu au să aștepte nimica de la tine, 
Nimic decît exilul, regrese şi suspine ! 
Uscatu-s-a tulpina din care-au răsărit 
Ştefani, Mihai şi Ţepeş, tirani ce-au strălucit; 
Tirani ; dar tirania era mîntuitoare, 

Era mărire, viaţă, putere şi splendoare, 

Ce încă se revarsă p-ai ţării negri ani! 

Cînd vom avea noi încă asemenea tirani ? 

Nu s-a schimbat nimica în clima ta cea dulce, 
În solul tău cel verde ! Şi cerul tău ce luce, 
Își miră a sa față d-azur și de lumini 

Pe văile-ţi întinse, sălbatece grădini, 

Cu oceane d-arbori, de plante răpitoare, 

De flori îmbălsămite ce luce-ntins la soare, 
De secerişe d-aur ce boare dulci desfac, 

Şi pleacă a lor frunte pe grațiosul mac. 

Și Isterul, Carpatul cu rare suvenire 

Amintă încă viaţa de glorie, mărire, 

Şi urmele măreţe cursierului roman. 

Pe frunţile-i de piatră, vulturul lui Traian 
Domină, plană încă pe stincile ripoase 
Și-anunţă niște zile mai mari și mai frumoase. 
Dar omul nu mai este. El singur s-a schimbat. 
Herou odinioară, în rob s-a degradat ! 

De la al său părinte robia moşteneşte 

Să-o lase moștenire la fiul ce hrănește. 

Acele dalbe sînuri de mume nu mai au 
Virtutea de a creşte, cu laptele ce dau, 

Copii viteji, ci numai o turmă apăsată 

De sclavi ce suferinţa neîncetat îmbată, 

Căci laptele acesta robia a format 

Din iarba cea amară, ce-n lacrimi s-a uscat. 
În faţă cu aspectul atîtor avuţii 

Ce varsă munţi și rîuri, şi splendide cîmpii. 


Se-ntreabă fiecine de ce folos să fie 
Atita frumuseţe, atita avuţie, 
Cînd viaţa este-amară, cînd jugu-apăsător 

A devenit în ţară de drept moştenitor ! . 
Figura glorioasă a luptelor străbune 
Se-nalţă ca o domă cu stele şi ne spune 
Victorii imortale. Dar ochiul obosit 
De lacrimi, se înturnă în lanţu-i umilit. 


Aşa Conrad gîndeşte, dar el s-a îmbarcat 
Și vasul sparge brazda pe cîmpul azurat, 


Salut, o, mare mîndră ! Vederea-ţi mă răpește, 
Pe sînu-ţi cugetarea-mi se-nalţă, se măreşte, 
Un aer ce dă viaţă inundă sînul meu. 

M-am depărtat de tine, o, mare, mult timp eu; 
Dar inima-mi în umbra tăcutelor morminte 
De tine, cu plăcere își aducea aminte. 

Ai fost tu turburată de aspre vijelii ? 

Și sînul tău zdrobit-a aceste jucării 

Ce omul le numește puteri și flote armate, 
Ofrande ce-ţi oferă umana vanitate ? 

Ai umilit mîndria tiranilor putinţi, 

Ce treier a ta faţă, beţi d-ale lor dorinți, 

Ca să robească încă popoare prin popoare, 
Pe care le îmbată cu vorbe-amăgitoare ? 

Și ai cruțat tu flota acelor naţiuni, 

Ce vor să facă bine ? Aceste legiuni 

Ce servă libertatea, ce mor cu bucurie, 

Să libere pămîntul de jug şi de sclavie ? 

Nu te întreb pe tine, o, mare, d-ai văzut 

A Românii flotă ; în alţi timp a avut, 

Dar astăzi nu mai are nici flotă, nici oştire; 
Danubiul este văduv de vechea lui mărire ! 


Să nu-mi aduci aminte de lupta d-Abukir ! 
Să aruncăm un doliu p-acest trist suvenir ! 
Brucys spală greşala ce face el aice ` 
Printr-un curagi eroic şi demn de cele-antice. 
Învinsul fu mai mare decît cel vingător. 

Dar spune, spune mie, sărmane muritor, 

m a e pini 
Popii det ii Mle 


PE! 


Ce-a folosit progresul, civilizațiune, 

Că-o parte sau ceialtă adună-aici cunune 

De glorie muiate în sînge omenesc ? 

In ziua viitoare, sub soarele ceresc, 

Cura mai dulce viaţa sau mai îngreuiată ? 
Nelson sub aurela de sînge înundată, 

Schimbă ceva în lume în ordinul moral ? 

Acest măcel, sub mîna destinului fatal, 

Intră în neființă, ca nişte meteoare 

Ce trec și nu produce nimic cu-a lor splendoare. 


Mugește mîndră mare ! Rădică valul lin ! 

Mă leagănă tu încă pe sînul tău divin ! 

Pe el eu sunt ferice ; sunt liber prin gîndire. 
Uit chinurile mele, uit cruda omenire. 

În tine, mîndră mare, în tine ochiul meu 
Citește totd-auna p-un mare Dumnezeu, 
Neperitoare carte cu rară frumuseţe, 

Cu litere de valuri gigantice, măreţe ! 

Pe tine cer şi soare, ferice te aur, 
Te-mpodobesc, o, dulce, frumos locaş d-azur. 
De ce, frumoasă mare nu sorbi tu trista-mi viaţă ? 
În sînul tău, mormîntul n-ar fi făr” de dulceaţă 
Şi fără poezie ? De ce tu mă păstrezi 

În astă lume crudă ? O, mare, oare crezi 

Că viaţa mea în lume va fi utilă încă ? 

Eu nu mai am speranța. Colo p-o tristă stîncă, 
Departe d-a mea ţară ce-atîta am iubit, 

Voi înfrunta eu moartea, strein şi părăsit. 


Așa gîndea streinul cînd Julia apare 

Pe pod : „Călătoria,-îi zice cu mirare, 

În loc să-ţi facă bine, îţi face mai mult rău. 

Eşti palid, trist şi nu vei s-asculţi consiliul meu. 
Treci nopţile-n morminte ! Nu dormi, nu ai plăcere 
De nimeni, de nimica ; din viaţă faci durere ; 

Şi din durere moarte ! Trăiești cu ficțiuni, 

Cu umbre ; îţi faci singur dureri şi-amărăciuni. 

O crudă-ambiţiune, se vede, vă devoară 

Cea mai din urmă viaţă ! O şcoală ce omoară, 
O şcoală blasfemată ce viţiu a născut 

În secolii din urmă, o școală ce-a făcut 

Din viaţă o minciună, din om o ironie, | 
Din tot ce-i sînt, ce-i nobil, ce-i mare, nebunie; 
Ce stinge energia, vigoarea, focul sînt, 

Și inima o schimbă în dureros mormînt, 
Domneşte-al vostru spirit, degrabă şi abate ! 
Constituă aceea ce-i zice laşetate !“ 


Conrad, l-aceste vorbe, se simte-ntinerit, 

El ce-naintea morţii în viaţa-i n-a pălit, 
Naintea suferinţii pericolului mare, 

Rămase totd-auna ne-nduplecat și tare, 
Setos d-această undă, d-acest nectar divin 

Al amicii sînte, de care-a fost strein, 

La vorbele Julii, de fragedă tendreţe, 

Simti lucind în ochi-i i ` plîns de tinereţe. 
„Julia ! strigă-atuncea, o, serafim ceresc ! 
Mă iartă ! Ai pietate !... Julia, te iubesc !“ 
„Ce spui, zicea Julia, că mă iubeşti pe mine ? 
Pe mine, o femeie ce n-are pentru sine 
Nimic ; o frumuseţe de forme, un miragi 
Menit ca să se stingă p-al vieţii fraged plagi, 
Ca roua dimineţii şi care n-are viaţă, 

Decît în fermecarea ce ochii îţi răsfaţă, 

O zi, şi pere-ndată p-al visurilor val. 

Şi ce iubeşti în mine, copil material ? 

lubeşti această frunte ! Curînd și triste creţe 
Goni-vor dupe dînsa fugînda tinerețe. 
Iubeşti această coamă ? Dar mine va cădea, 
Va vesteji zdrobită sub sarcina de nea. 
Iubeşti asti ochi ! Dar mîne vor perde a lor rază 
Şi cine-i adorase, nu va mai vrea să-i vază. 
Tot ce te-ncîntă este un fermec mincinos, 
Ale juneţii raze pe un schelet hidos. 

Să nu iubeşti tu corpul cel mizer de femeie, 
Cînd ea ar fi frumoasă așa cum fuse-o zee ! 

Iubeşte al ei suflet, cînd sufletu-i frumos 
Exală aici în viață prefum delicios, 

Cînd ea recheamă cerul prin inimă, gîndire, 
Și-atunci nu ai nevoie să-i spui a ta iubire.“ 


Așa vorbeau amanţii. Tu, om material, 
Tu nu-nţelegi în lume ce este-un ideal, 
Tu rîzi d-aceste vorbe, le iei de nebunie. 
Da ! nebunie este tot ce e poezie 

Și inspirațiune divină pe pămînt. 
Şi-această nebunie e tot ce e mai sînt. 
Dar ea tăcu. Claricia veni atunci la ea. 
Ca crinul sub o rază de soare, suridea. 
Era cînd zeul vieţii pluteşte în lumină 
În toată maiestatea, în aria senină, 

Cînd coama lată-a mării în vîntul adiind, 
În ploaie de lumină se joacă scînteind ; 


Aici începe-Europa de regi înamorată. 

Dar cît nu costă amoru-i pe cei ce îi îmbată! 
De cîte ori, în focul adîncii gelozii, 

Nu nasc neîmbliînzite și crude vijelii, 

Nu cur torinţi de sînge, nu perd ei tronul oare 
Și viaţa, şi nu află exil sau închisoare ? 

Cu toate-acestea sufer și vor a suferi. 

Au moartea înainte şi ei vor a muri. 

Aşa perfida undă ce are vijelie | 
Precum şi dulce fermec, delicii și magie, 
Spăimîntă şi atrage pe slabul muritor, 

Așa într-o făclie vezi fluturii cum zbor 
Simţind că au să arză, atita îi răpește 

A flacării lumină ce-n noapte strălucește. 


Europă ! Globul simte de tirania ta ! 
Amar Europă ţie, cînd se vor deştepta 
Popoarele barbare, lovite,-ngenucheate 
De ale tele flote ; de ale tele-armate! 

Dorind tu libertatea în sînul tău să-o ai, 
Duci jugul şi robia la ceialți popoli, vai ! 
O nouă-invaziune de naţiuni barbare, 
Sălbatece, clocește, puiază-n depărtare. 
Torinte de popoare ce trec la mii de ani, 
Să turbure oceanul de sclavi şi de tirani ! 
Nu vei putea, Europă, voi, naţiuni rivale, 
S-opriţi aceste lave de popoli p-a lor cale, 
Voi, ce nu știți în viaţă aicea a trăi 
Neatîrnaţi și liberi, o, popoli, nici o zi! 
Nu! Faţa Europii arzînd de frumuseţe 
Va străluci sub lacrimi, cunune, tinereţe, 
Putere şi prestigiu, căzute-n humă jos, 
Se vor călca-n picioare de barbarul feros. 
Odată, un om singur, călcat-a sub picioare, 
Un singur om, Europa, a vieţii. tele floare. 


Căci în deşert pe sînu-ţi, ani, secoli de amar, ` 


De 'suferinţi, de heare, de despotism barbar, 
De singe şi de moarte, aici au secerat, 

Din toate aceste rele nimic n-ai învăţat. 
Vai! tu iubeşti, Europă, fatala tiranie 

De sus, de jos, orid-unde să nască și să vie. 
Tu nu poţi înţelege a trece ai tăi ani, 

A vieţui, prin tine și fără de tirani ! 


Colo, apare Critul ieșind ca o cămilă 
Titană dintre valuri, cu valea sa fertilă, 
Cu muntele său Ida cu-atitea amintiri, 
Cuib înflorit de fabuli, poeteci suveniri. 
Aici născuse Zeus, aici adăpostise 

Pe alba Europa, pe care o răpise. 

Aicea Ariadna s-aprinde de Theseu 
Ce-omoară Minotaurul ; d-aci amantul său 
Răpeşte pe fecioară, o duce la Naxos, 

O lasă să suspine în doru-i amoros. 

Aici fu labirintul ; dar unde e Gorthine 

Și Cnose, vechi orașe ? Nici urme de ruine ! 
Cu toate-aceste-acolo luminele domneau ! 
Aici Epimenide, Pithagora-nfloreau. 


266 


O, Grecia ! tu rumegi antica ta mărire ! 

Tu perzi pe tot momentul frumoasa strălucire. 
Vedeţi focarul vieţii al geniului antic, 

O mare de ruine, un popol fanatic, 
Ce-ntocmai ca lezardul născut pe sub ruine 
Privind cu nepăsare columnile divine, 

Cu nepăsare vede splendidul său trecut ? 
Vedeţi ce tirania aicea a făcut ? 

Oriunde cade ochiul, mizerii şi mărire ! 
Mizeria în faptă, mărirea-n suvenire. 

Nu e patriotismul ce ţie ţi-a lipsit, 

Nu e nici vitejia, popor nefericit ! 

Să fii independintă, știința îţi lipsește, 

O, patrie de glorii, ce moartea-nviţuieşte ! 
Tu ai păstrat credinţa d-atîtea mii de ani 
Că un tiran oricare se surpă prin tirani. 
Voind să sfarămi jugul, visezi la tiranie : 
P-alţi popoli a supune în lanţuri de sclavie. 
Şi popoli d-altă viţă zic : „Dintre doi tirani, 
Mai bun e cel ce este legitimat de ani!“ 
Tot sau nimic ! Aceasta e maxima fatală ! 
Iluziune dulce ce-ncîntă, dar înșeală ! ` 
Căci cată să-ai tu astăzi tot meritul trecut 
Şi geniul şi mărirea, să capeti ce-au avut. 
Grecie, către acestea tu eşti frumoasă încă ! 
Prin clima ta ferice, prin visătoarea stîncă, 
Prin marea-ţi azurită ; prin dalbe suveniri ; 
Prin ale tele fiice, sălbatici trandafiri | 
Ce cresc cu voluptate sub cerul tău cel dulce, 
Prin limb-armonioasă, prin raza ce străluce 
D-o glorie trecută ; prin crude-amărăciuni 
Ce umple încă cupa acestei naţiuni ! 


Conrad salută Paros în care Praxitele 

Şi Fidias născură, neperitoare stele ! 

Şi tu, Naxos ! Aice fu templul lui Bahus ! 
Aici venind din Indii pe unde fuse dus 
El întîlni sub arbori plîngînda Ariadnă. 
Dar Delos să înalță cu fruntea sa titană : 

Neptune o scosese din mare să dea strat 
Latonii ce gonită de luna, ne-ncetat, 

Era să fie mumă. Aici a fost odată 

Un templu-al lui Apolon, lucrare minunată, 
Mai colo se arată anticul Serifos, 

Cythere unde zea cu brațul grațios 

Avea un mîndru templu, avea a sa domnie, 
Locaş de voluptate, d-amor, de ambroazie. 


Dar iată pare Malta, trecutu-i depărtat 
Recheamă pe Carthaga luceafăr declinat ! 
Popor ce n-avea arte, științi, nici poezie. 
Dar care scrise-n lume a vieţii historie, 

Cu spada vitejii pe frunţi de naţiuni, 

Născut din ruinare şi din destrucțiuni, 
Se-nalţă pe popoare ce spada sa dăramă. 
Dar vine-o zi cînd spada căzu din a sa mină, 
Cind flota sa se sparse, cînd tot s-a răsipit 
Şi n-a lăsat nimica să spuie că-a trăit ! 


O, tu, antică Romă, tu, monstru fără saţiu, 
Devorator de popoli, tu, ce voiai în spațiu 
Să-ntinzi al tău imperiu, tu, ce ai cotropit 
Cetăți, imperii, totul ce-n lume a trăit, 
Băuși şi tu la rîndu-ţi din cupa sorţii-amară, 
Căzuşi şi tu, o, Romă, sub sabia barbară ! 
Oriunde mergi în lume vezi marile morminte 
De naţiuni sub pala poporului putinte ! 


Și tu, o, Siracuză, ai fost victima sa ! 
Antica-i strălucire pe el îl apăsa. 

Frumoasă Siracuză, ce s-au făcut tiranii ? 
Republica superbă ? Tot au zdrobit romanii. 
O luncă coperită cu mari dărămături 

De temple, de palate, perdute-n arături, 

E tot ce mai rămîne din vechea ta splendoare 
Să spuie că odată aveai un loc la soare. 

Dar Etna se arată, ast rege de vulcani 

Cu trei măreţe creste, trei busturi de tirani. 
O creastă este verde, a doua afumată, 
A trea este albă. Munţi peste munţi s-arată. 
Ai crede că sunt blocuri cu care s-au luptat 
Titanii ; fumul, focul revarsă ne-ncetat: 

Pe poala lui sunt sate. Cu paşi timizi viaţa 
Să urcă şi aduce răcoarea şi verdeața. 


Se leganau pe valuri luminile de soare 

Şi zefirii ce zboară prin zile şi prin oare ; 
Murmură dulce marea ; şi soarele tăcut 

Bea unda azurită în abur nevăzut. 

De cum nu se. mai vede a lumii rea figură 
Și sufletul mai liber se varsă în natură, 
Apare simţimîntul măreț de infinit, 

Ocean de fericire, imagin aurit, 

Ce sufletul ghiceșşte şi nu poate coprinde, 
Dar care are darul pe suflet a destinde 
Aripa generoasă. Ne face iertători 

Și mari, şi demni ca zeii, şi schimbă în dulci flori, 
În aur şi purpură, delicii şi magie, 

Tot ce pe cerul vieţii e nor, e vijelie. 

Ideea nepătrunsă d-un mare Dumnezeu 
Îmbată-al nostru suflet, îl fură-n zborul său, 
Il leagănă pe aburi d-argint cum şi de roze 
Și varsă împrejuru-i pe umbrele moroze 

Un fermec fără nume ca arcul colorat 

Ce dupe ploi încinge palatul eterat. 

Om muritor ! ţărînă ce risipește vintul, 

Ce naşte să devoare vermina și pămîntul, 
Rădici tu către ceruri al tău ochi lănţuit 

Pe fragedele bunuri ce ai agonisit 

Prin crimi, înşălăciune, prin trude, prin sudoare, 
Ca alţii.dupe tine, rizind, să le devoare ? 


Conrad sta cu Julia pe vasul plutitor 
Şi ea părea fruinoasă : splendoare şi amor ! 
Cum razele de soare p-un munte nins s-anină,. 

Pe gitu-i se răsfrînge a buclelor lumină. 

Voi, ce iubiţi, nu credeţi că cei ce se iubesc 
Zic toate-acele lucruri frumoase ce răpesc, 

Ce reproduc poeţii prin imaginaţiune. 

Nu ! cela ce iubeşte puţine vorbe spune, 
Vorbirea întreruptă şi n-are nici un şir; 

Ai crede-o aiurare, copilăros delir. 

Conrad luase ştire că blonda călătoare 

Va dezbarca la Neapol în ziua viitoare ; 

El nu putea s-o urme acolo, căci proscris, 
Pămiîntul pentru dînsul era de mult închis. 
Şi el zicea Julii : „Aşadar p-a mea viaţă 

De mine se va-ntinde iar umbră, iară ceaţă !“ 
Și tînăra femeie roşind îi răspundea : 

„Te voi lăsa cu stima și amicia mea. 

Conrad, urma Iulia, ce gîndul își adună, 

Să crezi că n-a vrut cerul să fim noi împreună ; 
Deci să nu fim ! P-amorul ce eu ţi-am inspirat, 
Vai ! fără-a mea voinţă ! te rog, d-am meritat 
De tine, daca-n lume eu am putut vrodată 
Să-aduc vreo dulceaţă pe viața-ţi întristată, 
Ai pietate astăzi de mine şi fii bun, 

Nu risipi al vieţii curat şi sînt prefum, 

Nu zice nici o vorbă duioasă, oh! nu zice 
Nimica tînăr ! Cată să te arăţi ferice !...“ 


Salut, Mesină dalbă, tu, Regio frumos, 

O, sit de desfătare, eden dilicios ! 

În care a lui August frumoasă, jună fiie 

Își perde în exili și viață şi junie 

Ca să expie culpa amorului impur, 

Ce-au degradat al vieţii ceresc şi dulce-azur. 


Charibde, Scybla, monştri spăimîntători s-arată, 
S-aud ! Aicea marea, sălbatecă, turbată, 

Se zguduie, spumează, în valuri peste stînci 

Şi lasă să s-auză în nopți mugiri adinci. 

Colo Vulcan avuse măreața forgerie, 

Eole însemnase a lui împărăție. 

De ce Conrad primește o umbră de durere 
Pe frunte-i cînd Neapol lovi a sa vedere ? 
Ideea că Julia a să rămiie aici, 

Atristă al său suflet ? Sau, părăsit d-amici, 
De patrie, prevede că-aici o să depună, 

În umbra de morminte, o frunte încă jună ? 
O lacrimă luceşte în ochii săi de foc. 

Poliţia nu-l lasă să calce p-acest loc ! 

O, țară neferice ! Popoare degradate, 
Tiranilor în secoli ca moștenire date ! 
Unelte de durere, popoli degeneraţi ! 

Cînd veţi cunoaște oare că nu aţi fost creaţi 
Spre a servi în lume d-unelte nedreptăţei, 
D-unelte tiranii în contra libertăţii, 

In contra voastră însuşi, voi, care aspiraţi 
Să fiţi odată liberi, să fiţi odată fraţi ! 


Veni-vor alte zile... Atunci tu vei afla 

Ce poate libertatea, făcînd a se mişca 
Aceste turme sclave, aceste inimi stinse, 
Ucise, degradate, zdrobite şi învinse 

Prin spaimă sau favoare, d-acesti mici potentaţi, 
Ei însuşi sclavi în viaţă, deși încoronați. 
Aceste turmi de popoli ce frunţile înclină, 
Parcă a lor vedere o-ntorc de la lumină ; 
Dar nu faceţi eroare ! În inimile lor 
S-ascunde încă viaţa şi-al patrii amor. 
Aceste sințiminte constrînse de robie, 
Vor izbucni odată ; vor fi o vijelie. 

Amar acelor care n-aud mugirea sa 

Şi libertatea încă se-mpotriveşte-a da ! 


Pe vasul ce prin unde spre Francia se duce, 
A Julii figură d-acuma nu mai luce. 

Trec orele, o seară, o dimineaţă, vin, 

În umbre, ochii lîncezi d-amor nu mai lumin, 
În raze coama-i d-aur d-acum nu mai luceşte. 
Nimica n-o aduce, nimic n-o mai vestește. 

A fost un vis ferice în visul omenesc 

Ce se numeşte viaţă, s-a stins, şi eu trăiesc ! 
Da, voi trăi eu încă, să văz perind din viaţă 
Tot ce-am iubit, ce fuse miragi, azur, verdeață, 
Iluziuni, speranţă şi toate ce-nvelesc, 
Ce-ascund cu fericire în sufletu-omenesc, 

Acel deşert sălbatec, amară uscăciune, 

În care creşte germul cel de ambiţiune, 

Din intrigi și din crime, din sînge, din trădări, 
Fantasme ale vieţii pe crudele ei scări ! 


Salut, frumoasă ţară ce-atit eu am iubit ! 

O, țărm al Italii, de glorii aurit ! 

Cum voi putea eu spune splendoarea ta divină, 
Cînd ochii mei perdură cereasca lor lumină ? 


Dar ziua se coboară în sînu-eternităţii, 
Ast haos ce devoară torentu-umanităţii 

Şi secolii, şi toate ce nasc şi apoi mor, 

Şi sclavul, şi tiranul cu. lanţurile lor, 

Și crima, şi virtutea, și lacrimi, şi plăcere, 
Și chin, şi fericire, slăbire şi putere, 

Și binele, și răul vin, trec, se risipesc, 

Și iară vin, iar fermec, şi iară ne lovesc. 
Tot se repetă-n viaţă. Dar tu, o, frăgezime 
A inimii, tu, arbor cu-atiîtea flori divine, 
Tu nu mai vii odată ce omu-a părăsit ! 
Pe doma azurită o stea ce a lucit 

Pălește dimineaţa şi seara iar apare 

La locul ei ; pe valea în care roza are 
Tulpină, roza pere sub vintul înghețat ; 
Dar rozii altă roză îndată i-a urmat 

Iar tu, o, tinereţe, din inima-mi zdrobită 
Te-ai stins, şi de atuncea rămasă-a vestejită. 
Eterul se prevede în marea cristalină 

Cu toate-ale lui fețe, cu toată-a sa lumină. 
Nimica.nu lipseşte : iei marea pentru cer 
Si cerul pentru mare. Delicios mister ! 

De ce pe al meu suflet, vai ! numai ce-i durere 
In viață se răsfrînge ! Nimic ce e plăcere ! 
Colo se-nalță-n aer a Circii mare stîncă 
Cu-atîtea suvenire ; ea stă măreață încă, 

Cînd tot ce se-nălțase sub brațul omenesc 
Cenușa şi scoria sub valuri învelesc, 

Şi lacuri putrezite întind a lor domnie 

Pe faţ-acestor locuri de moarte şi urgie. 


Vedeţi această stîncă sau insolă albită ? 

E Elba, Aethalia sau Ilva, renumită 

Prin numele acelui ce lumea-a dominat 

Cu fulgerul în mînă, ferice legănat 

De gemete de popoli, pe marea cea de sînge. 
Aici învingătorul, învins, trecutul plînge. 

Şi frageda speranţă spărgînd ai vieţii nori, 
Aicea îl răsfață prin visele de flori, 

Aici ceva îi spune că pagina udată 

A vieţii lui de sînge nu-i încă terminată. 

E noapte şi palatul lumină : este bal. 

Ostaşi, brazi plini de viață din cîmpu-imperial, 
Femei strălucitoare, de rară frumuseţe 
Alunecă pe unda ce dulcea tinereţe 

Aşterne sub picioare l-ai vieţii călători, 

Cînd n-a uscat durerea ale speranţii flori. 

La sunete de muzici, sub raze de lumină, 

În umezi ochi privirea d-amorul dulce plină 
Lucea ca niște raze p-al undelor azur. 
Culegeţi floarea vieţii sub boare ce murmur, 
Sub raze ce scînteie, sub roua ce străluce, 
Sub cîntecul plăcerii şi graţii cei dulce, 

Căci toate-acele brațe de roze şi de crini 
Mormiîntul le promite hidoaselor vermini. 
Paulina e regina frumoasă a sărbătorii, 

Dar cînd surîde roza pe părul aurorii, 
Oaspeţii danţă încă ; iar mîndrul exilat 
Pluteşte către Francia de bravi încunjurat. 
Iar crudele ursite ia Waterloo coboară 
Şi-o sută mii morminte, rîzînd, în sol măsoară. 

Italie ferice, pămînt delicios, 
În care totul este prea dulce, prea frumos, 


Prea răpitor, prea magic, prea splendid, prea molatic ! 


N-ai fi putut tu oare să fii mai mult sălbatic ? 
Prea multă fericire, prea multe frumuseți 
Ne-nchină, vai ! la jugul desfătătoarei vieți ! 
Odată sclav al vieţii, un popol se coboară. 
Tiranul se arată cînd inima s-omoară 

Cu fermecile vieţii, iluziuni d-o zi, | 

Cu tot ce ne încîntă, ne-oprește a muri, | 
Streinul jug strivește ; dar chiar a lui zdrobire 
Aduce într-un popol a patrii iubire, | 
Măreşte al său suflet, armează braţul lui, 

Dă viaţă, energie, şi trebuie să spui ? 

Vedeţi italienii ce-au subjugat streinul. | 

Fi au mai multă viaţă, şi viaţa le-o dă chinul ! 
Fugi, fugi de pacea moale! Ea duce la mormânt, 
Romanii prin mari lupte domniră pe pămint ! 
Făramă-aceste marmuri ce arta a creat 

Să-ţi facă traiul dulce, benin, afemeiat ! 

Și nu opri în sînu-ţi decît acele trasuri | 
Din timpii de mărire sublime, mari rămasuri, 
Să-ţi spuie zi şi noapte că popolu-împărat 

A fost făcut din viaţă, un cîmp neprecurmat. 
Voi reveni la tine, o, ţară lîncezindă, , 

O, muma mumii mele ca tine suferindă ! | 
Vom mesteca-mpreună și lacrimi, şi dureri, 
Si visele frumoase, în fragedele-ţi seri ; 

Tu îmi vei da dulceața, amoarea, poezia, 

Eu îţi voi da asprimea, vigoarea, barbaria. 


Aşa Conrad gîndeşte şi cade obosit. 

El simte al său suflet învins şi moleşit. 
Tot pare că-l apasă și doma înstelată E, 
Şi marea răpitoare, ce-atit iubea odată. | 
O stea îi strălucise în noaptea tristii vieţi : 
La dulcea sa lumină, splendide frumuseți, 
A] lui suflet luase energie, putere ; 


274 


Dar steaua se ascunde, speranța dulce piere. 
Tot este întunerec la ochii săi, tot stins 
Şi doliul de moarte pe viața-i pare-ntins. 


E noapte. Vîntul suflă şi marea se spumează, 
Şi cerul fără raze e trist ca sînul meu, 

În care nici o rază mai mult nu luminează. 
Iar vasul printre valuri preurmă cursul său. 
Colo se-nalţă-n umbră ca geniuri ne-nţelese, 
Stînci negri unde numai vulturul a atins, 
Domină multă mare cu umbrele lor dese 

Şi sparg cu peptul valul şi vîntul neînvins. 
Departe-n întunerec o stîncă se zăreșşte, 

Aici e tot ce-n viaţă mai mult eu am iubit ; 

E singura ființă ce-n lume mai gîndeşte 

La călătorul mării în viață rătăcit. 

Tu, coastă de delicii, fii binecuvîntată, 

Tu, ce coprinzi în sînu-ţi pe ceea ce ador! 

Voi, valuri ce vă spargeți sub coasta depărtată, 
Puteți a-i duce oare suspinul meu de dor ? 
Tăcut e miezul nopții şi alba dimineață 
Curînd a să poleie umbrosul răsărit. 

Eu nu dorm, eu n-am pace mai mult aici în viaţă ; 
Tu dormi, o, suflet dulce, frumos şi fericit ! 
Dormi ! Niciodată dorul pe frunte-ţi să nu cază ! 
Şi sînu-ţi de suspine să fie depărtat ! 

Şi toată a ta viaţă să fie dulce rază 

Scutită d-orice umbră, o, suflet adorat ! 


Dar vasul naintează în noapte și tăcere, 

Şi ţărmul printre ceață se face nevăzut. 

Așa tot îmi luceşte, și tot în noapte pere, 

Tot ce-mi plăcuse-n lume, de cînd eu am născut! 

FINELE CINTULUI III-LEA 


NOTE LA CÎNTUL III 


5 


1. Copţii sunt populaţiune creștină şi albă din Egipt. Un 
autore coboară acest. nume de la Coptos, cetate din Egiptul de 
sus, unde egipţienii se apărară mult timp contra lui Dioclețian. 
Dar este mai probabil că vine de la Ai-gypt-os, din care s-a 
suprimat cea dintii şi cea din urmă silabă. în țară şi numește 
Gibt, Gipti. Cei mai mulţi scriitori pretind că copţii se trag din 
vechii egipţieni cu care au şi asemănarea chipului şi aceea a 
datinelor. Ei sunt creştini ortodoxi în maioritate şi biserica lor 
este sub patriarhul din Alexandria. Limba lor se compune de 
două dialecte principale, egipţianul sau thebanul, sau egipțianul 
de jos, sau mempiticul. SE: 

2. Dioclețian, voind să recîștige Egiptul de la trei ambiţioşi 
ce se certau care să-l aibă, atacă Alexandria şi o ia dupe opt 
luni. Niciodată învingător nu se arată mai crud. Cetatea se dete 
focului şi locuitorii se lasără în voia: soldaţilor. Dioclețian, ce 
trecea pe strade prin mijlocul morților, dete ordin să nu în- 
ceteze uciderea decît atunci cînd sîngele s-ar rădica pînă la 
genuchii calului său. Din fericire, calul se poticni şi își umplu 
genuchii de sînge. Atunci uciderea încetă. 

3. Hypatia născu în Alexandria în 370 din era creștină. Era 
fiica lui Thion, astronom și matematic celebru. Ea învaţă de la 
părintele său astronomia şi geometria, de la filosofii celebri și 
din scoalele ce înfloreau în Alexandria învăţă mai multe alte 
ştiinţi. Se duce în Athene a se perfecționa şi reveni în cetatea 
sa natală. Magistraţii din Alexandria o consiliară să ţie cursuri 
publice. O urcară cu entuziasm pe catedra filosofilor și a lui 
Potin. Pe lîngă virtutea cea mai pură, avea frumuseţea cea mai 
rară. Era însă păgină. Orest, guvernatorul Alexandrii, deși 
creștin, avea pentru dînsa respectul cel mai profund şi admira- 

țiune. El urma consiliile ei împăcătoare în luptele de religi- 
une. Ciril, patriarhul, medita .gonirea evreilor. Un profesore 
Hicrat, amic al lui Cirile și enimic al Hypatii, fuse ucis; un 
Petru scoase vorba că acea ucidere se făcuse de Orest și de 
Hypatia. Mai multe bande, conduse de fanatici, merseră la 
Hypatia. Ea ieșise și acum revenea, asasinii se aruncară asu- 
pră-i, o tîrîră într-o biserică numită Cazarea, unde o sfişie fără 
pietate. Cadaverul ei este tăiat în bucăţi și purtat în piaţa Cina- 
ron, unde îl ard în flacări. 

Hypatia lăsă dupe moarte mai multe scrieri, dar arseră îm- 
preună cu biblioteca Alexandrii. Ea scrisese Canonul astronomic, 
un comentariu asupra lui Diofante, și altul asupra Secţiunilor 
Conice ale lui Apollonius. 

4. Celebrul general Kleber era născut în Strasbourg, în 6 
martiu 1754, făcu studii serioase, trecu în serviciul Austrii ca 
ofițer de armată în timp de opt ani și se bătu contra turcilor. 
Supărat că nu înaintase, se întoarse în Francia. Era arhitect, 
cînd veni revoluţiunea mare. Cînd văzu patria în pericol, se an-, 
gajă ca grenadir, se distinse repede, deveni general, se luptă 
cu 4000 oameni contra a 30000 vandeeni, care îi ocoleau din 
toate părțile. Aceștia, stăpîni pe tunurile lui Kleber, aveau încă 
un șanț să treacă ca să taie oamenilor lui Kleber toată spe- 
ranța de retragere. Kleber cheamă pe un ofițer pe care îl cu- 
noștea de brav și îi zise să ia o companie de grenadiri, să 
oprească pe enimic la șanț, să moară toți ca să scape partea 
cea mare de armată. Da! generale. Răspunde ofițerul cu o su- 
punere sublimă, şi toţi periră la locul lor. Dupe mai multe lupte 
glorioase, Buonaparte îl cheamă ca general al unui diviziuni din 
armata de expedițiune. La Alexandria el fuse rănit, primi co- 
manda Egiptului, pe urmă trecu iar la armată, luă cetatea 
El-Ariesh şi Iafta ; bate la Muntele Taborului o mare armată 
de. turci și englezi cu o mină de oameni, ia parte la bătaia de 
la Abukir, şi cînd Buonaparte lasă Egiptul, lasă pe Kleber în 
Jocul său în Egipt cu comanda. Acesta bate pe turci la Helio- 
polis, conchide tot Egiptul şi se așază în Cair unde, părăsit de 
muma patrie, se decide a guverna Egiptul şi se susține fără 
ajutoare din Francia, care deveniseră imposibile. El organizează 
un guvern arab și atrăsese pe arabi în interesul armatei franceze. 
La 14 iuniu, pe cînd ieșia de la generalul Damas cu care de- 
junase, .fiind însoţit de arhitectonul Protain, membru al Institu- 
tului, văzu un turc ce. veni asupra-i, îl ia de mînă și îl pătrunde 

cu un cuţit. Kleber strigă pe un guid: „Vino, căci m-a înjun- 
ghiat“. Şi cade scăldat în sînge. Protain va să prindă pe ucigă- 
tor, şi este lovit de mai multe ori de cuțitul lui. Atunci musul- 
manul se întoarce iar la Kleber, îi mai dă trei lovituri de cu- 
tit şi apucă de fuge. La această știre, toți soldații francezi ame- 
nință a ruina cetatea, strigînd : răzbunare! Dar asasinul se gă- 
est si primeşte răzbunarea teribilă a țepii. | 
sii ul “statuea monstruoasă aşezată spre estul piramide- 
lor de la Memfis, și închipuind un monstru gigantic cu corpul 
de leu şi capul de om. Acest sfinx era în Egipt simbolul rege- 
lui şi se chema în limba hieroglifică: Neb. Acest mare sfinx 
cată să fi fost înălțat în-~acelaş timp cu piramidele. Astăzi nu- 
mai capul său gigantic domină asupra tărîmului. Corpul este 
îngropat în nisip, dar în jurul corpului s-a săpat pămîntul şi 
se poate vedea întreg. Pe la mijlocul corpului este crăpat, 
6. Poetul satiric Juvenal ce muri aici în exil trimis de Ce- 
, în ironie. 
ii - ba a de Omer Cetatea cu o sută de porți 
(hekatompylos) din cauza mulțimii piloanelor templurilor și pa- 
laturilor. Grecii dau numele de Memnonia părţii occidentale a 
Thebii din cauza lungilor şiruri de templuri magnifice ce se 
urmau în lungul muntelui Libii. De la 17 la 20-lea dinastie, 
1200 ani înainte de Christ, se urca vechea Thebă în apogeul 
celii mai mari splendori. Theba fuse în urmă eclipsată prin Mem- 
fis şi suferă cele întîi ruine de la Cambys. Ptolemais, în timpul 
dinastiii Macedonene, rivaliza cu Theba. Sub arabi, din această 
mare şi splendidă cetate se formară patru orașe, pe tărîmul 
cel vechi. Karnak şi Luksor, pe malul drept al Nilului, Medi- 
net-Habu şi Gurnah pe malul stîng. La Karnak se află ruinele 
templului măreț de 666 metri de lung şi al cărui hipostil avea 
140 columne, din care unele aveau 22 de metri de înălțime. 
Templul de la Luksor, construit de Amenofis, 1500 ani înainte 
de Christ, formează marele ruini de edificii magnifici şi tem- 
plul de la Gurnah al lui Sesthos I, templul lui Ramses II des- 
pre care vorbește Diodore, acela al lui Ramses III şi acela al 
reginii Naumt-Amen și al lui Tutmosis III sculptat în mare 
parte în stînca libiană. Mai departe, pe o vale verde, erau cele 
două coloase a le lui Memnon, cel despre nord cunoscut sub 
numele de statuă vocală, sunîndă. Ele formau altădată pe gar- 
dienii unui templu ce a dispărut şi reprezentau pe regele Ame- 

nofis III în munţii Libii. Aproape de aici se află mormintele 
tăiate în stinci ale regilor din a 18-lea și 19-lea și 20 dinastii, 
numite de arabi Biban el Maluk. Într-o vale spre sud, în dosul 
lui Medinet-Habu, sunt mormintele reginelor. Cetatea Theba 
propriu-zisă era situată pe malul drept al Nilului, în jurul tem- 
plului Karnak. 

Valea Thebii are cinci leghe de diametru în toate părțile, 
este încadrată de un îndoit lanț de munți, rîul șerpuie petre- 
cînd-o şi o desparte în două. 

Iată ce zice un călător distins despre Theba : 

„Se poate. zice de Luksor (un cartier din cele patru ale 
Thebii) că este un rendez-vous de palate. Mai mult de 200 co- 
lumne și columnade întregi stau în picioare... Intrarea principală 
a palatului este la marginea nord-vest a tuturor construcţiuni- 
lor ; este un pilon compus de două masive avînd 70 picioare 
de întindere, între care este o poartă de 52 picioare, purtînd 
o cornișă elegantă. Două tablouri hieroglifice acoperă fațada pi- 
lonului. Sesostris este aici reprezintat şezind pe tron, în mij- 
locul taberii şi dînd audiință ambasadorilor streini : corturi, 
bagage, care sunt împrejur, o sîngeroasă bătălie este sujetul, 
vezi fuga enimicului, trecerea unui rîu, prizoneri ce se aduc 
regelui ; înaintea pilonului sunt patru statue, Aceste statue erau 
precedate de doi obelisci din care unul este acum pe piaţa 


` 


` Louis XV la Paris... Cînd ai trecut pragul acestii porți magni- 


fice, treci prin niște barace... Fondatorele palatelor de la Luksor 
este Amenofis III... Pe toate arhitravele celor 105 columne ce 
împodobesc aleele şi salele din centru, sunt hieroglife... 


Karnak 
este o cetate de statue mari, 


columne, obelisce, templuri, palate. 
Sala ce ocupă mijlocul marelui palat conține 134 columne, avînd 
fiecare de la 8 la 10 metri de circonferinţă şi 20 de înălțime. 


“Plafonul acestii săli se compunea de petre de 10 metri pe lun- 


gime... Patru alee conduceau la cele mai mari intrări, erau gar- 
nisite pe margine de două rînduri de sfinxi dintr-un singur 
bloc de granit de 7 metre de înălțime și 22 de lungime... Zidu- 
rile dinuntru și mai multe fațade sunt acoperite de hieroglife 
sau deseniuri colorate... Cu greu ne-am despărțit de aceste mi- 
nuni ce lasă în memorie amintiri neşterse. Două oare de cale ne 
despărțeau de valea mormintelor Biban el Maluk. Merserăm aici, 
prin satul Gurnah, unde rămaserăm puţin prin ruinele graţic- 
sului palat fondat de Menefta I. Valea este coperită de mor- 

minte, toată suprafaţa ei este coperită de puțuri din care unele 
sunt deschise, pretutindeni zac ici şi colo grămădite sicrine 
sparte ; membre, corpuri zdrobite, trase din repausul mormin- 
telor. Cu aceste puțuri comunică galerii horinzontale săpate în 
piatră. Pîntecile muntelui vecin și toată partea munţilor libieni 
ce face față cu lunca Thebii într-o lungime de trei leghe sunt 
plini de scorburi mormîntale, ale căror guri deschise, rinduite 
în etagiuri, pare că aştept ca să se reînchidă să mai înghiţă 
cîteva milioane de cadavere. Una ce se zăreşte mai întîi este 
“El-Amassif, scorboră imensă destinată la îngroparea preoţilor și 
ale cării largi galerii se întind departe. sub munţi. Cunoscăto- 
rii au vorbit despre frumuseţea, perfecțiunea hieroglifelor sculp- 
tate în relief pe un fund roşu cu o frăgezime nespusă. Aceste lu- 
crări sunt din templul cei mai frumoase epoci a artii egipţiene. 
Valea Biban el Maluk este strîmtă între două lanţuri de stinci: 
baza ei, înecată de nisip, ascunse atitea secoli întrarea mormin- 
telor regale. Intrările sunt niște porți pătrate, scobite în stînci.. 
Fiecare rege îşi tăia mormîntul, unde voia, în viață fiind încă, 
și îl lucra pe cît trăia... Mormintele lui Amenofis III, al lui Meia- 
mun, Sesostris, Menetta, Ramses Mevamun, al lui Ramses V și 
Ramses IX sunt cele mai mari şi complecie...“ 

“Tată cum se exprimă celebrul Champollion le jeune: „Este 
anevoie a se apăra de oarecare surprindere cînd, dupe ce ai 
trecut sub o poartă simplă, intri în largi galerii sau coridoare 
coperite de sculpturi foarte îngrijite, păstrîind în mare parte 
strălucirea celor mai vii colori, şi ducînd la niște săli sprijinite 
de pilaștri încă mai bogaţi de decoraţiuni, pînă ce ajungi în fine 
în sala principală, aceea ce egipţienii numeau sala de aur, mai 
largă decît toate celealte și în mijlocul căria odihnea momia re- 
gelui într-un mare sarcofagi de grănit. Vederea acestor morminte 
dă singură o idee exactă despre întinderea acestor scorbori și 
despre marea lucrare ce a costat. Văile sunt încărcate de leşele 
formate de dărămături de pietre purcezind din materii arun- 
cate la lucrări... Cercul porţii de intrare este ornat cu un bas- 
relief... este un disc galben în mijlocul căruia se vede soarele 
cu capul de berbece, soarele apuind și întrînd în emisferul in- 
ferior și adorat de rege în genuchi; în dreapta discului este 
zea Nepthis și la stînga zea Ibis, ocupînd cele două margini 
ale cursii zeului în emisfera superioară ; alături cu soarele este 
sculptat un mare scarabeu simbol al regeneraţiunii... Regele este 

îngenucheat pe muntele ceresc pe care stau asemenea şi picioa- 
rele zeelor. 

Aceasta este o alegorie pentru regele mort: așa ca soarele 
în cursul său de la Oriinte în Occidente. Faraon era pentru 
Egipt izvorul tutulor bunurilor ; la moarte îl asemăna cu soarele 
apuind. 

Unul din tablourile dupe păreţii mormîntului reprezintă dis- 
cul soarelui criocefal, plecînd din Oriinte și înaintînd spre hota- 
rul Occidintelui, marcat cu un crocodil, emblemă a întunerecului 
în care Dumnezeu şi regele au să intre fiecare dupe maniera 
sa. Alte picturi arată sufletul regelui apărînd înaintea 
celor patruzeci şi doi de judecători din Amenthi și confesîndu-se, 
numărînd păcatele ce a. făcut fără să ştie... 

Se vede în mormîntul lui Ramses picturi ce reprezintă mo- 
bile elegante, un arsenal de arme de tot felul și insignele legiu- 
nelor egipţiene ; bărci regale cu decoraţiunele lor, muzicanți, 
jucători de harpe. Mai toate mormintele au asemănare. Dar a 
vorbi de toate lucrurile minunate ce se află în aceste mormin- 
te ar trebui să umplem volume întregi. Champollion le jeune 
a descris minunat aceste morminte cu explicaţiunile hierogli- 
fice : „La marginea sud-vest a perimetrului cetăţii se vede locul 
unui mare hipodrom. Colosii cei doi decorau faţada regalii lo- 
cuinţi. Ei reprezintau pe faraon șezînd pe tron. Sunt fiecare 
dintr-un singur bloc de piatră așezați: unul de la altul în dis- 
tanță de 20 metri, nalţi de la picioare. Unul din acești coloși, 
cel despre nord, este statua vorbitoare. Ea scotea sunete plin- 
gînde la rădicarea și apunerea soarelui. Mii de inscripțiuni pe 
baza lor se văd aici de martori din antichitate că au auzit cîn- 
tîind pe statuă, între care doi imperatori romani, imperatrice, 
guvernori ai Egiptului... Partea superioară a statuii se dezlipi 
de umeri și căzu. Ceialtă este întreagă... 

Merseră la Medinet-Habu unde sunt templurile și palatele 
în ruină... Ele fuseră începute de Tuthmosis I. Aici sunt mai 
multe piloane și columne superbe, tablouri reprezintind bătălii, 
sacrifice religioase... Aceste monumente, care au 35 de veacuri 
de viaţă, fuseră ele însuși clădite din petre care serviseră mai- 
nainte la alte clădiri mai vechi. Văzurăm templul zeii Hator. 
Aci am văzut prodigioasa statuă a lui Sesostris. Este 'dintr-un 
singur bloc de granit roşu. Sesostris este reprezintat șezind, şi 
cu toate astea statua avea 11 metri de înălțime. Acest monu- 
ment este răsturnat...“ 

FILAE 


8. Insulă a Nilului din partea sudului, a cei dintii cataracte, 
forma marginea Egiptului. Numele său hieroglific era Filae. 
Arabii o numesc Bilac. Copţii, Pilac. Monumente cele mai vechi 
ce se află aici sunt din timpul regelui Nectenebus, cel din urmă din 
faraonii pămiînteni. Celebrul templu al Isisii fuse început sub domnia 
lui Ptolemeu Filadolf. Pe alte două insulițe ce o înconjură se 
află monumente și mai vechi, niște inscripţiuni gravate pe niște 
stînci. În una din aceste insulițe, numită Konosso, se spune că 
se urcă pînă la timpul lui Hyksos. Inscripţiunele [sic!] această 
insuliţă pe care au confundat-o cu Filae, se numea în antichitate 
Abaton. Aici se credea că ar fi fost mormîntul adevărat al lui 
Osiris. Numai preoţii puteau intra aici, precum şi în insola Filae. 
Insola Filae are în lung 1300 picioare și în larg 600. Insula este 
graţioasă. Aici este hotarăle Nubii. Surfața ei este coperită de 
ruine demne de a rivaliza cu ruinile măreţe de la Luksor și Edfu. 
„Nimic nu poate, zice un călător, să exprime efectul ce fac acești 
piloni maiestuoși, aceste columne strălucitoare de albeţe ce se 
deşiră în mijlocul buchetelor de arbori ce le înconjură, de în- 
tregul ce prezintă acest sit atît de grațios la care opoziţiunea 
naturii întăritate ce îl înconjură adaogă încă un nou fermec.* 


CLEOPATRA 


9. Egiptul a avut mai multe regiuni cu nume de Cleopatra, 
Cleopatra întîi, a doua, a treia, a patra, Cleopatra Selene și Cleo- 
patra cea din urmă, cea mai celebră. Această regină Cleopatră 
născu în anul 69, fiică a lui Ptolemeu Autele. Cînd tată-său muri, 
ea era de 18 ani, și o chemă la tron împreună cu fratele ei mai 

. mare Ptolomeu Denis, pe care îl luă de bărbat, căci legile Egip- 
tului permiteau maritagiul între fraţi și surori. Un eunuc și un 
general egipțian erau tutorii lor. Eunucul Pothin ura pe Cleo- 
patra, fiind mai inteligintă. Eunucul reuși a exila prin rege pe 
regina Cleopatra. Aceasta alergă în Siria, rădică o armată și 
intră în Egipt. Astfel era situaţiunea lucrurilor cînd învingăto- 
rul lui Pompeu, Iuliu Cezar, veni în Alexandria unde Ptolomeu 
fi oferi capul lui Pompeu, pe care acest rege îl asasinase în 
Egipt, promiţind a-i da ospitalitate. Cleopatra decidă a se in- 
troduce în palatul unde locuia Cezar, comptind pe rara sa fru- 

musețe, ca să atragă protecțiunea romanului. Într-o seară, Apolo- 
dor, intendinte al Cleopatrii, intră la Cezar şi depuse la picioa- 
rele lui un pachet despre care zicea el că conține un dar pre- 
ţios de la Cleopatra. Cezar se apropie şi Cleopatra îi apăru ieşind 
de sub pachet. Cleopatra era cea mai frumoasă femeie din seco- 
lul ei: afară de frumuseţile fizice, graţia, fermecul spiritului ei, 
amabilitatea, fermecul conversaţiunii ce putea întreţine în zece 
limbi diferite făcuseră din această regină o mare celibritate. 
Cezar fuse fermecat şi a doua zi declară lui Ptolomeu să dea 
Cleopatrii partea ei de suveranitate dupe testamentul părintesc. 
Regele se supuse. Favoriţii regelui asediară pe Cezar în palat. 
Cezar primi ajutoare de la romani şi ţinu cu egipţienii o bătălie 
în care regele Ptolemeu fu învins și se înecă în Nil. 

Cezar avu un copil cu Cleopatra, pe care aceasta îl chemă 
Cezarion. Cezar îi garantă coroana Egiptului, şi trecu aici cu 
dînsa o viaţă de delicii, dar nedemnă de un mare om. Se în- 
turnă la Roma unde puse statua Cleopatrii în templul ce ră- 
dică Venerii, alături cu statua zeii. Cleopatra se duse la Roma 
unde șezu pînă după moartea dictatorului. Cleopatra se declară 
pentru triumviri. Cu toate acestea, Antoniu, care se afla la 
Tarsa, în Asia Mică, o cheamă acolo să se justifice contra unor 
acuzaţiuni purtate asupra-i. 

Cleopatra avu ideea de a răpi cu frumuseţile sale și pe: 
acesta ca pe Cezar. Atuncea făcu acea călătorie la Tarsa, în 
galera minunată și în luxul despre care am vorbit în poemă. 
Ea reuşi. Antoniu deveni sclavul ei. Ea avea atunci 28 de ani 
şi era în toată floarea frumuseţii sale. Cea mai mică dorinţă 
a reginii amante era un ordin pentru amant. Din voința Cleo- 
patrii, Antoniu dete ordin de ucise în templul Dianii de la 
Milet, unde se refugiase, pe Arsinoe, sora Cleopatrii, de care 
aceasta era geloasă. Ei se înturnară amindoi în Alexandria, și 
nu se mai despărțeau unul de altul. Ea împărtășa cu el săr- 
bătorile, vînătorile, jocurile, destrînările. Plutarc zice că ea nu 
mai părăsea pe amant nici noaptea, nici ziua, juca cu el desele, 
bea cu el, vîna cu dinsul şi participa la toate încercările de 
arme. Antoniu avea plăcerea a se amesteca seara cu cete de 
libertoni necunoscuţi, deghizindu-se ca să umble prin cetate şi 
căta gilceavă. Cleopatra, deghizată, îl însoțea pretutindeni, Tot 
Plutarc vorbește de un fapt care dovedește că Antoniu nu se 
mai ocupa decît de petreceri. Într-o zi pescuia cu undiţa; umi- 
lit că nu prinsese nimic, dă ordin la niște pescari de a se da 


283 


afund ca să agațe, sub apă, la undiţă, niște pești pe care ii 
prinsese mai înainte. Cleopatra se prefăcu că nu văzuse nimic; 
dar a doua zi Antoniu întorcîndu-se la pescuit, ea zise de 
agaţă la clinciul undiţii un peşte sărat. Antoniu roși cînd se 
descoperi stratagema şi Cleopatra leşina de rîs. „Ah! îi zise 
atunci Cleopatra, lasă-ne nouă cel puţin undiţa, nouă, suverani 
ai farului și ai canopii. Pescuitul tău cată să fie cetăţile, popolii 
și împărăţiile.* În cea dintii expediţiune contra parților, Cleo- 
patra urmă pe Antoniu. Al doilea resbel îl urmă cu moliciune 
şi nu îl mai continuă, ca să nu se desparţă de Cleopatra. În 
timpul despărțirii lor, Antoniu se consolă cu Mariana și Cleo- 
patra cu Herodu ; dar se reuniră și reîncepură scenele lor amo- 
roase. Antoniu proclamă pe Cezarion rege al Egiptelui, al Ci- 
prului, Sirii, împreună cu maică-sa. A 

Plin spune că odată, într-un din acele banchete în care re- 
gina își lua numele de noua Isis, Cleopatra se prinse cu Antoniu 
că ea poate cheltui la o singură mîncare zece milioane de ses- 
terci, și trecînd de la ameninţări la execuţiune, scoase din urechi 
doi mărgăritari de un preţ şi mai mare decît am spus, dizol- 
vă pe unul în acid, și îl înghiți; era să facă tot asfel și cu 
celalt, cînd judele declară că ea cîștigase. 

Cleopatra făcu o mare eroare, şi tocmai aceasta fuse cauza 
și a perderii ei şi a perderei Egiptelui. Stărui pe lîngă Antoniu 
să-și lase nevasta. Octav se supără de afrontul ce voia a face 
sorii sale, lăsînd-o asfel; se armă contra lui Antoniu. Antoniu 
se armă asemenea ; Cleopatra ia 60 de galere, pe care le co- 
manda în persoană. La bătalia navală de la Actium, regina 
Egiptelui dete ordin vaselor sale să fugă, și Antoniu, ca să n-o 
scape, se luă dupe dinsa; ceea ce a făcut să piarză o luptă pe 
care putea disputa lui Octav. Antoniu se duse în Africa, unde 
spera să găsească ajutoare. Cleopatra se închise în palatul ei, 
dupe ce recomandă amicilor ei să răspîndească zgomotul că a 
murit. Înștiințat de această noutate, Antoniu se sinucide. August 
prinde pe Cleopatra. Aceasta era încă ca o minune de frumoasă 
în durerea sa, şi avu speranța a sedui asemenea şi pe Octav. 
Octav rămase însă rece. La o convorbire ce avu cu Cleopatra, 
ea, auzind că învingătorul are să o ducă la Roma la carul său 
de triumf, se sinucide ca și amantul ei, lăsînd a o mușca o 
năpiîrcă. Două femei care o serveau se sinuciseră asemenea, 
nevoind a trăi dupe diînsa. „lată un lucru frumos, zise un ofi- 
ter roman ce venise acolo.“ „Dară, răspunse Cleopatra, şi demn 

de o prințesă ieşită din atîţia regi.* Cleopatra muri de 39 de 
ani, dupe ce domni 22 de ani. Pentru 1000 de talenţi crudul 
Octav consimţi a nu abate statuele reginii. 

Oasis este numele ce se dă unor părţi verzi, răpitoare și 
stropite de apă în mijlocul deșerturilor de nisip, ca nişte ade- 
vărate verdețuri în marea de uscăciune. Oasisele Egiptului sunt 
situate spre occidintele lanţului libic, pe malul stîng al Nilu- 
lui și cunoscute din cea mai veche antichitate. Cel mai mare 
oasis este acela care are astăzi nume de El-Kargheh, dupe acela 
atit de întins și denumit cu nume de Syonah: Oasisul lui Iupi- 
ter Ammon. Acolo era oracolul ce toată lumea mergea să con- 
sulte. Acolo era templul lui Ammon, unde statua zeului era de 
bronz cu smarald și alte petre prețioase. Zeul şedea într-o barcă 
de aur ca celealte divinități ale Egiptului. O sută de preoți ser- 
veau ; lingă acel templu era fîntîna soarelui, cu apa căldicică de 
dimineața, rece la amiezi și iară căldicică la apusul soarelui 
și foarte ferbinte la miazănoapte. Quinte Curţiu zice că Ale- 
xandru întreprinde călătoria prin deșerturi la templul acelui 
Oasis, și adaogă că îndată ce intră în aceste singurătăţi, mări de 
nisip, pămîntul numai înspăimînta ochii; nici un arbor, nici o 
urmă de vegetaţiune, că puse patru zile ca să pătrunză acest 
deșert, că ajungînd la Ammon, văzu în mijlocul deşertelor 
întinse templul ocolit de o pădure deasă unde numeroase fîn- 
tîni răcoreau vegetaţiunea; că el vizită încă fîntîna soarelui. 
Călătorii moderni au. descoperit în acest oasis rămăşiţele unui 
mare templu precum şi fîntîna cu apa ce îşi schimbă tem- 
peratura. Acolo este un oraș astăzi de 2500 indivizi, cu nume 
de Syonah, împărţit în două. Într-o parte locuiesc oameni și fe- 
mei, însuraţi, în ceialtă parte flăcăii, fetele, văduvii și vădu- 
vile. Aceste numeroase oasise servă de staţiuni Ja caravane și 
sunt mintuitoare pentru asigurarea și repaosul călătorilor. Toate 
aceste deșerturi au fost ocupate de marea care s-a retras, și 
oasitele s-au născut pe acolo unde au părut izvoare. 


ZOIL 


Zoil era poet satiric. El își dase surnume de Homero mas- 
tix, adică biciul lui Homer. Venise din Macedonia în Alexan- 


'dria. Acolo citi regelui Ptolemeu Filadelp scrierile lui contra 


285 


lui Homer. Ptolomeu se indignă a vedea o fiinţă atit de mize- 
„rabilă criticînd pe cel mai mare poet al lumii; dar tăcu. Zoil, 
atlîndu-se în mizerie, ceru de la rege un ajutor. „Ce fel? răs- 
punse regele, Homer, mort de zece secoli, face încă să trăiască 
mii de indivizi şi acela care se crede superior lui Homer, nu 
găsește mijloc de a se hrăni prin sine însuşi?“ Zoil, dupe unii 
fuse osîndit la moarte ca fiii care își ucig părinții. Acest nume 
însemnează în genere un critic invidios, stupid şi plin de ură. 


CÎNTUL IV-LEA 


Ilustrului maistru 
Philarete Chasles 


O, Francie ! în sînu-ţi eu nu mă crez strein ! 
Mă crez în a mea ţară, mă crez în al ei sîn. 
Această limbă dulce îmi e familiară, 

În ea gîndesc oriunde, în sînu-ţi sau afară. 
Tu ce mi-ai dat lumina, primește încă-o dată 
În sînu-ți al meu suflet ce pace-aicea cată ! 
Aici a mea junie rîzîndă a trecut ! 

Oh ! cîte vise d-aur în sînu-ţi am făcut! 

Pe malurile Senii, dormind cu răsfățare 

În murmurile sale, în dulcea-i legănare ! 


Aici e metropola columnului roman 

Ce veghie lîngă Ister din timpul lui Traian 
Asupra barbariii sarmate și scitice. 

Odată fuse-n Roma ; azi a trecut aice, 
Acolo unde Sena sub bare de granit 

Își scutură trufaşă al ei val aurit. 

Aici e metropola popoarelor latine. 

Ea face-a lor mîndrie ; aici nu sunt streine. 


Ce glorie mai mindră decît aceea care 

Inundă a ta frunte, cînd lupți, o, popol mare, 
Ca să slăbeşti p-acela ce face din tărie 
Un drept de dominare, o armă de sclavie! 

Salut, cetate mîndră, ce Foceaenii antici 

În scopul de conchistă au înălțat aici ! 
Oceane de verdeață, de arbori, flori, cereale, 
Îmbată și încîntă pe trecători în cale. 
Miriade de coloare s-aimestec drag, cochet, 
Formează la vedere un grațios buchet 

De frăgezime, fermec, eden, iluziune, 
Ce-anunţă altă viaţă şi civilizațiune ! 

P-aicea fiul morţii nu este destructor. 
Respectă şi ajută natura-n al ei zbor 

Și zea favoroasă dă cu profuziune 

Din urna sa divină nenumărate bune. 

` Aceste ţărmuri mîndre, aceste mări d-azur, 
Aceste văi și dealuri, şi rîuri ce murmur 

Se fac şi mai plăcute, au fermec și mai mare, 
Cînd ştim că omu-i liber, de corp şi cugetare ! 


Popoare asiatici, vă înțeleg acum, 

Acolo tot se schimbă în flacără și-n fum 

Căci orișice pămîntul prin muncă grea produce, 
Tiranilor sălbatici devine pradă dulce. 


Dar aţi văzut voi oare anticul Avignon, 
Ce şade cu mîndrie pe maiestosul Rhon ? 
A papilor frumoasă şi veche reședință 

Ce ne recheamă zile de sinceră credinţă ! 
Aici poetul dulce pe Laur-a văzut. 
Lucire-a purității ce-aicea a părut 

În mijlocul căderii şi depravaţiunii. 

Ea, steaua frumuseţii, lumina-nţelepciunii ! 
O, Laura ! din toate acele frumuseți 

Ce au părut odată pe cursul scurtii vieţi, 
Tu singură pe lume trăieşti, eşti încă vie; 
Şi vei trăi atita cît dulcea Ausonie 

Cu limba sa divină în lume va trăi, 

Cît un om singur încă în viaţă va citi. 
Murişi tu înainte ce trista bătrineţe 
Culege dupe frunte cereasca frumusețe. 

Să nu uitaţi pe Arles, o, călători streini ! 

Voi veți afla acolo gigantice ruini, f 
Măreţe monumente ce-nsuflă admirare. 

Un teatru al lui August, un amfiteatru mare, 
Un obelisc, un forum. Dar, ce-i mai prețios 
Sunt albele arlene cu părul 'ntunecos, 

Cu pitoreşti costume, columnie latină, 
Republică odată, pe Rhon ca o regină 
Domnește ca trufașă și în limbagiu-i mut 

Ea spune-atitea lucruri frumoase din trecut ! 


Salut, o Rohn măreţe, ce popolii admiră ! 

Tu, Ister al Galii ! În unda ta se miră 

Cetăți delicioase şi munți desfătători 

Și maluri cununate de arbori şi de flori. 

Tu dai acestor locuri un fermec ce răpește, 
Oricare sit în faţă cu fața lor păleşte ! 

E mîndru provancialul de ţara sa natală, 

De verzile edene ce dulci prefume-exală ; 

De clima sa cea dulce, de cerul său senin ; 
Tabloul frumuseţii aicea este plin ; 

Nimica nu lipseşte, şi ce îl completează, 

Ce îl cunună încă, ce îl înseninează 

E că streinul barbar nu poate-a năvăli 
Familia, onoarea, averea a lovi. 

Ferice cel ce poate să zică cu mîndrie : 

„Sunt dintr-un popol liber !“ Tu, tristă Românie, 
Tu ai un rîu mai mare, munți cununați de nori, 
De brazi, de rîuri, cîmpuri, oasise de flori. 
Dar ce îţi foloseşte a ta prosperitate 

Şi rara-ţi frumuseţe, cînd nu ai libertate ? 
Dar pentru ce voi zice ast nume prea iubit ? 
Ce drept, ce datorie mai are cel gonit 

Să se intereseze d-a ta amară soartă, 

Tu, care pentru mine voieşti ca să fii moartă ? 
Tu, ce eşti moştenire lăsată la strein ! 
Adeseaori poporul, zdrobit de lungu-i chin, 
Rădică a lui frunte, răstoarnă-o dinastie ; 

Dar ca să cază-ndată sub noua tiranie. 

A doua capitală a Francii, tu cutezi, 
Burghes inteliginte, Parisul să sfidezi ! 

Nou Tir, în sînul Francii, şi aliat cu Rhonul 
Pe lumea comerciantă tu vei să așezi tronul ; 
Deja tot universul îți dă al său tribut: 

Faci Tirul de păleşte în marele trecut ! 

Vai ! cîte inimi slabe au cutezat să vază 
Aceste dragi obiecte și n-au lăsat să cază 
Cununa inocinţii dorind a poseda 

Aceste ornaminte ce ţese mîna ta ? 


Salut focar feeric de viaţă şi lumină, 

În faţa cării lumea răpită se închină ! 
Palmira, Theba, Roma, Athene, Efese, Tir, 
N-avură niciodată acest sublim delir, 
Acest acces de viaţă, de geniu, de mărire, 
De viţiu și virtute, de chin, de fericire. 

E universul : bunul şi răul se urmează, 
Se luptă, se confundă, și ceea ce formează 
Un tot, în sine are ceva strălucitor, 

Ceva ce este mare, unic, desfătător, 
Ce-atrage către sine, îmbată şi răpește, 
În care moartea pere şi viaţa străluceşte. 


Tu poţi uita natura frumoasă şi streină 
Ce simțurile tele îmbată, indivină. 

O, triste pelerine, tu poți uita acum 

Pe blonda călătoare, acel suav prefum 
Al unui vis de noapte ; tu poţi afla aice 
O mie alte inimi, o mie de delice 

Curate şi suave ca florile născînd; 

Sau reci și degradate în viţiu înotînd. 
Aici pariziana prin graţii te rejună. 

E fluture ce mușcă ; iar care te prefumă. 
Amorul său nu-nsuflă ridicolul banal 
Prin protestări teatrale : e simplu, natural, 
Sincer ; o pasiune, adincă suferinţă 

E luminată încă de spirit, d-inteliginţă. 

O graţie eschiză, imaginaţiune 

Fecundă, spirit splendid şi conversaţiune, 
Vivacitate formă buchetu-i răpitor 

Ce este caracteru-i atît de-ncîntător. 


Aici în amfiteatre poporul nu se strînge 
Să vază cum se varsă al omului scump sînge ; 
El blestemă acele sceni crude şi barbari 
De sînge, de teroare, de suferinţi amari. 


Conrad aici trecuse a sa copilărie.. 

Tot locul îi recheamă o dulce nebunie, 
Ce a făcut un nume şi tot ce a văzut, 

Ce a visat în viață şi-n noapte-a dispărut. 


Torinte de lumină, de glorie plutesc 

Pe cimitiru-acesta... Oriunde eu privesc, 
Strălucitoare nume în arte şi științe, 

În lupte glorioase, virtuţi şi suferinţe, 
Revin în suvenire şi sufletul răpit 
D-atita maiestate, rămîne beat, uimit. 


O tristă lecțiune ce nouă dă mormîntul ! 
Priviţi aceste glorii ce-au ocupat pămîntul 
Prin monumente ! Spuneţi, vedeţi aici cununi 
Ce lumea le depune ca decoraţiuni ? 

Nimic ! O lecţiune amară şi profundă ! 

O mie de cunune mai dincolo înundă 
Mormiîntul Eloisii, omagi ce-a oferit 
Amorului cel sincer cum şi nefericit ! 

Toţi n-au băut din cupa puterii răpitoare, 
Ea piană pe d-asupra mulțimii peritoare. 
Tot omul, orişicare în viaţă-a suferit, 

Tot omu-a plins, în viaţă tot omul a iubit. 
Sunt astăzi multe inimi de tinereţe pline 
Ce-adoară Eloisa, ca-n timpul tău, ca tine ! 

Priviţi aceste grupe, copii ai unei mumi, 
Societăţi bătrine, din diferite lumi, 

Din diferite staturi ce vine să răsfeţe 
Suflarea unui spirit născut din bătrînețe, 
Din cugetări mai grave şi din ambiţiuni. 

Ei bine ! Ele-nturnă priviri, atenţiuni 

Mai mult acolo unde amorul le suride ! 

În fața astor scene, lăsaţi-ne a rîde 

De omul ce își face un piedestal măreț 

Din glorii de tot felul, culese cu-orice preț ! 


Cînd voi vedeţi aceste superbe monuminte, 
Ce fiecare-un nume, o glorie aminte, 

În cursu-a cîţiva secoli atiţia mari bărbaţi 
Ce-a dat această ţară, streini, nu vă miraţi ? 
A spune toate-aceste ilustre şi mari nume 
Ce se amintă-aicea, ar trebui volume. 

Să aruncăm privirea pe unul cari ar fi 

Din aste monuminte ! Să ne oprim aci! 
Mormiîntul lui nu este lucrarea izolată 

A unei mari familii, un popol altădată 

A trebuit să-nalţe ast mauzoleu măreț ? 

Ei ne aduce-aminte un căpitan semeţ, 

Un orator ferbinte, o inimă ce-amorul 

De libertate face să simţă cu poporul. 

A cincisprezecea plagă primi la Waterloo. 
Egal cu Demosthene, cu Fox, cu Mirabeau. 
Convinge şi robeşte cu vorba sa ce tună. 
Prin elocuință vie, măreaţă, pe tribună. 
Foy ! niciodată încă ca tine-apărător 
N-avuse libertatea heroului popor ! 

Era în al tău suflet un foc ce nu se spune, 
Ceva divin, simpatic, demn d-admiraţiune ! 


Nici un mormint n-anunţă în ast loc sepulcral 
Pe Lamennais, ast geniu ce n-a avut egal! 
El a cerut să-aibă mormînt făr' de cunună 
Şi făr-inscripţiune, în groapa cea comună. 


292 


El dezaprobă asfel pe omul ce, învins 

De moarte, cată încă, prin morţi a fi distins, 
Prin monuminte mîndre ; el, omul ce se stinge, 
El, vai ! pe care moartea nu cruţă, nu distinge 
Avut de cel ce n-are, el cată-n moarte chiar 
Între avut și popol să puie un hotar! 


Vedeţi palatu-acela în formă de cetate ? 
Acolo este-azilul acelui ce combate, 

Ce-şi perde în resbele o mină, un picior, 

Să apere-a sa țară condus d-al ei amor, 

De datoria sîntă, sau pentru apărarea 

Unui tiran din întru. Nu-mi pasă! Admirarea 
Nu perde-al său prestigiu, ce-odată a avut. 
Asti veterani, stindarde dintr-un măreț trecut, 
Cu cît ne-nfăţişază zdrobirea lor mai mare, 
Cu-atita ne inspiră respect şi admirare. 
Oricare dintre dînșii au fost un dalb herou, 
O nobilă figură din splendidul tablou 

Ce Napoleon trase p-a lumii suprafaţă 

Cu vîrful spadei sale trecînd o zi în viaţă. 


Mai colo-i o capelă, aici un monumint 
Măreţ, ne dă de ştire că este un mormînt. 
Dar cine este-heroul ce-acolo răposează ? 
Acela ce nu are egal, ce luminează 

Ca splendida planetă a căria lumină 
Primea de la poporul ce lumea o domină 
Prin geniu, simpatie. O, tu, al Corsii fiu ! 
Noi ţi-admirăm mormîntul, dar tu ești încă viu, 
Tu încă plani pe viaţă, ca un ferice soare, 

Și lumea înflorește în via ta splendoare, 

Şi va-nflori ea încă sub ale tele legi 

În urmă adoptate de-ai Europii regi, 

Pin-îşi va perde urma, ca orice stea ce fuge, 
Ca orice sun ce trece, ca orice se distruge 

Și va peri în sînul negrii destrucțiuni 

În care au să peară aceste naţiuni, 

Cînd ele-mplin menirea ce li s-a dat în seamă, 
Cînd au gemut în lume sau au făcut să geamă. 

Dar ce aveai nevoie d-un mare monumint ? 
Mai mult decît sculptura mărețului mormînt, 
Trăi-va al tău nume şi-acum granitul verde 
Ce-arată locul unde ţărina ta se perde, 

E prea mic să primească un uriaș ca tine ! 
Cît de măreț să-l facă sculpturile divine, 

Tot numele tău mare îi dă lui azi mai mult 
Mărire, frumuseţe, prestigiu, viață cult. 
Veni-vor nişte zile cînd poate să s-abată 
Această capitală, ce ochii îi îmbată 

Cu rara-i frumusețe ; cînd pe acest mormînt, 
Splendid d-atitea glorii, va geme tristul vînt, 
Va trage omul plugul, va creşte bălărie ; 
Dar numele acelui ce-a încetat să fie, 

Va străluci d-asupra, trecînd la națiuni 

Din generaţiune, la generaţiuni. 

Şi unii îl vor zice cu veneraţiune i 

Şi cu respect ; iar alţii cu rîs șşi-amărăciune, 
Urmînd a lor destine, d-a tirăni fățiș 
Această omenire, sau d-a lovi pieziş. 

Dar toţi se vor convinge d-aceea că fu mare 
Şi că orice mărire în sînge, vai! răsare ! 


Copil al libertăţii, tu cauţi în trecut 

De cînd a lumii carte se zice că a-nceput, 
Să afli-un popol liber ? Nici unul, niciodată ! 
Sub jugul tiranii toţi ţie se arată. 

Cînd un tiran, cînd zece popoli dominînd 
Şi lupta între dînşii necontenit urmînd 
În numele justiţii, frăţii, libertăţii 

Pe care unii şi-alții, fii ai inichităţii, 

Se urc la tiranie ! ah ! iată ce-ați găsit ! 
Dar daca orice popol aice e ursit 

Să fie sclav, atuncea mai bine-o tiranie 
De la un singur tiran decît de la o mie! 


Ast om era chiar Francia, expresiunea sa, 
Cu-a sale trebuinţe, la care se-njuga, 

Cu-a sa religiune ce fuse unitate, 

Şi centru şi cu setea arzîndă de dreptate, 
De glorie, putere ; el nu era un om ; | 
Era al Francii geniu trecut într-un atom. 
Dar Francia răzbunat-a onoarea insultată ? 
Și augusta ta umbră e astăzi împăcată ? 
Un monument ? Acesta e tot ce tu doreai 
Cînd popolii de lanţuri barbare liberai ? 
Ai clătinat tu globul cu braţul tău puteric ? 
Ai deşteptat tu zeii în spaţiul eteric, 

Și ai făcut tu fapte de zei p-acest pămînt, 


Vai! numai ca să-ţi facă un gigatesc mormînt ? 


Tu, care te jucaseşi cu tronuri, mai-nainte, 


Schimbiînd în viață moartea şi lumea în morminte ? 


Salut, frumoasă ţară, cu ţărmuri încîntate, 
Tu, ce sărută-oceanul cu-atita voluptate ! 
Țărm unde se răsfață la soarele tău sînt 
Copiii Albionii fugind d-al lor pămînt, 
D-al lor cer plin de aburi și de melancolie ; 
Grădină răpitoare, frumoasă Normandie ! 
Femeile-ţi frumoase sunt albi mărgăritari 
Cu care Francia face podoabele ei rari. 
Inteliginţă, spirit, cum şi hipocrizie 
Formează caracterul în vechea Neustrie ; 
Bărbaţi, femei, acolo adoară cu ecces 

Acel zeu cărui lumea îi zice interes. 
Englezii sunt aicea înconjurați de stimă, 
Ce-o cumpără cu aur : prin aur ei te stimă. 


Dar țara e frumoasă, tărîmul prețios. 
Primeşte salutare, ocean majestuos ! 

Dieppe, tu n-ai viaţă, tu n-ai nici o mîndreţe, 
Nimic decît oceanul şi-o tristă tinerețe. 
Conrad aici s-ambarcă pe vasul cu vapor. 

EI trece-n Englitera la marele popor 

Ce are-n parte oceanul a lui împărăție. 

Pe ripele Tamisii se-nalţă cu trufie, 
Cetatea London, vulcan cu-o mie de crateri 
Din care se revarsă teribile puzderi, 
Materie sub mîna industrii-umane 

Ce-i dă o nouă formă, în fabrice titane. 
Salut cetate mare, a face un rigat 

În sînu-ţi muritorul se luptă ne-ncetat, 

Să facă ca să umple lacuna gigantească, 
Ce o natură-aridă lăsă să se dorească. 


E oare mai ferice aici cel ce trăiește 

Decit în Ofiente, aici el se găseşte 

Mai sigur ca în sînul deșertului tăcut ? 
Respiră el un aer mai liber, mai plăcut ? 

E mai scutit de ură ? Civilizaţiunea 

Și-a împlinit în fine aicea misiunea ? 

Făcut-a să-nceteze umane suferinţi ? 

A introdus în inimi sublimele credinţi ? 

Frăția și dreptatea ? Făcut-a să trăiască 

Toţi sau cei mulți, mai bine ? Vai! să nu le lipsească 
Cotidiana pîne ? În fine-au dezlegat 

Problema, să guverne poporul dezlegat, 

Şi fără trebuinţă asupra-i tunu-a pune, 

Sau a păstra sistemul cel de corupțiune ? 
Răspunde, tu, Europă, supusă de tirani ! 

Tu, sclavă cu lanţ d-aur, din cei mai dintii ani. 
Maşini şi căi ferate realizat-au oare 

Ideea de-nfrăţire, acestor vechi popoare ? 


Dar lumea e datoare, în umbră sau în raze, 

Să treacă înainte prin toate-acele faze 

Ce soarta îi păstrează, vai ! pînă ce-ntr-o zi 
Aceste mari popoare din viaţă vor peri. 

Să respectăm dar calea ce ia o naţiune 
Mergînd l-aceeași ţintă în moarte-a se depune ! 


Dar mai priviţi ast popol imens, nenumărat, 
Ce jumătate globul domen el a luat, 

El este suveranul oceanelor perdute. 

O mie de popoare se pleacă să sărute 
Stindardele-nălțate pe globul ce-a robit 
Ei bine ! suveranul a tot ce a voit, 
El însuși rob al vieţii, în splendida cetate, 
Tirind, vai ! lanţul foamei sub trenţe sfîşiate ! 


Colo domină luxul, spectacol nedescris ! 
Te-mbată, te uimeşte, minune, fermec, vis ! 
Alăturea de dinsul mizeria se tîrăşte, 
Vederea ei revoltă şi inima-ţi zdrobeşte. 
Aspect ce-n tot e mare, prodigios, trufaş, 
Te umilește-n faţă cu-acest nou uriaș, 
Acele alte state perd orice au măreț. 
Colosul le fărîmă sub crudul lui dispreț. 
Colosul ce domină există în mişcare, 
Există-n grămădire, în numărul cel mare. 
Nu este-aici Athene ; e Theba, e Memfis 
E Babilon, e Tirul, Cartaga ! Este-un vis 
Ce au visat aceste cetăţi mărețe, antice ; 
Dar artele frumoase n-au tronul lor aice. 


Acest popor ce naşte a fi negoţiator 

Sub aerul cel umed, sub cerul fumător, 

Dă cele mai mari geniuri ce au putut să fie, 
In litere, științe, precum şi-n poezie. 


Shakespeare, din toţi poeţii, tu singur ai știut 
Să scuturi dupe muze acel jug din trecut. 
Guverne, academii, biserica, oricare 
Rămiîn întotd-auna în urmă-ţi, geniu mare, 
Imens, simțind puterea şi misiunea ta, 
Rupseșşi acele lanţuri ce calea-ți astupa. 
Căci geniul în viaţă nu are misiune 

A tămiîia un templu de fabuli şi minciune, 

Shakespeare ! Dar cătat-a să vie un strein 

iterii că -n al ei sin 
S-anunţe Engliterii că are-n > 3 
Un geniu fără nume, dar splendid ca un o i 
Ea nu vedea pe frunte-ţi a cerului splendoare ! 
Cu toate-acestea, ţară, nici toată flota ta, 
Nici tot comerţul încă nu vor putea crea 


Un nou Shakespeare ! El singur, ast geniu preţuiește, 


Mai mult ! Comerţul, flota, tot ce aici trăieşte, 
Sub aripele vremii pot a se risipi, E 
Dar bardul tău cel mare, în secoli va trăi ! 


Dar ce sunt acesti popoli ce nasc aici în a 
D-aceste geniuri rare, d-aceste dalbe nume : 


Admiră, al meu pei e Dear 

ii, de putere, de viață ce-ai z ` 
ce E o ea Wis de noapte ! Admiră, te F 
Te-ncîntă ! căci veni-va un timp ce tot zdrobeşte, 
Ce are să arunce, în neființa lor, 
Republică, ştiinţă, putere și popor ; | 
Iar tu, suflare slabă, peri-vei înainte ! 
Admiră toate-aceste superbe monuminte A 
Admiră sau huleşte sau rizi de tot ce vezi, 
Vai ! daca în fantasme n-ai încetat să crezi : 


Dar în aceste parcuri cu splendidă verdeață 
Prin arbori, prin alee, sub aburi şi sub ceaţă 
Vedeţi aceste grupe de tinere femei a 

Cu genele de aur? Copile sunt de zei ? 
Sunt zee ? nimfe ? geniuri, fantasraosianice 
Cu ochii rupți din ceruri, iluzii poetice ? 
Puţine sunt frumoase ; dar cite sunt odată, e 
Nu au egale-n lume ! Răpesc, încînt, îmbată ; 
Dar ele-nvoioşază, prefumă şi rejun 

Această capitală perdută-n nori de fum, 
Această viaţă tristă de multă realitate, 

Cum stelele de aur pe domele-nnorate 

Apar consolătoare, cum rumenele zori, 

Din nopțile fuminde se varsă rizători. 

Conrad vizită Londra, admiră şi huleşte, 
Şi pleacă cu credinţa că nicăiri nu crește 
Acea divină plantă menită a vindeca 
Durerile umane, şi doru-l îneca. 


Ce sunt acesti mari popoli ? Au altă misiune 
Zicea Conrad în sine, decît ca să adune 

O glorie deșartă prin crude apăsări ? 

Decit ca să-ngenuche pe celealte tări ? 

Decit să le despoie ? Decit să le zdrobească ? 
Decit să le ucigă sau să le umilească ? 

Și toate să le facă în numele cel sînt 

Al civilizaţiunii ! al dreptului cuvînt ! 
Dreptate omenească ! și tu, o, veritate ! 

O, nume sînt ! adesea voi sunteți invocate 
De om cînd el lovește chiar în al vostru-altar ! 
De cite ori, o, Doamne, ast om crud şi barbar 

Nu te-a luat de martor, nu-ţi cere ajutoare 

Cînd face-a sa lovire în umbră sau la soare ? 
Cînd el despoie un popol de dreptul lui cel sînt ? 
Cînd el îl persecută în viaţă și-n mormînt ? 

Ori nu în al tău nume cîţiva burghezi d-aice, 
Grifoni ai cetățuii, Britanie ferice, 

Domină universul, întind ghearele lor 

Pe popoli ce despoie, pe popoli ce omor ? 

Pe popoli ce blestemă că au născut în lume ? 
Da, ei ca să despoaie, iau marele tău nume, 
Popor englez, tu liber, tu suveran numit 

În rîs ! murind de foame, sub trențe-adăpostit ! 


kd 


În faț-acestor popoli și glorii, şi mărire, 

Şi viață, şi mișcare, ocean de strălucire, 
Putere uriaşă visată de nebuni, 

Mizerie, cădere, durere, amărăciuni, 

In faț-acestor bune şi rele ce domină 
Virtuţi mari și mari viţiuri, comedie 'streină, 
În faţa tiraniii ce trage-aici la sorți 
Popoarele, în faţa acestii crude morți 

Ce o numește viață ; în față cu poporul 
Sclav orb al trebuinţii, ce vestejeşte dorul, 

În faţă cu trădarea, cu crima, cu minciuni 
Ce omul le numește civilizaţiuni ; 

În faţa rătăcirii imensă şi adîncă, 

Nu ! nimenea nu poate decit să riză încă ! 
' Decît să ia idee cum se va transforma 
Aceste toate naţii cînd s-ar civiliza ! 

Din toate-aceste naţii naintemergătoare 

În civilizaţiune, britanice popoare, 

Voi veţi cădea-nainte în gutru-întredeschis 
Acestor popoli splendizi, locuitori din vis ! 
Aceste doxusuri mîndre, aceste flote-armate, 
Acele mari colonii pe lume semănate, 
Aceste edificii-nălţate de tirani 

Ca să le locuiască un popol de titani, 

Tot va peri ca fumul, afară d-autorii, 
Poeţii, filosofii, artiştii, oratorii ! 

Va fi o altă Thebă, va fi alt Babilon 

Mai mare în pămîntul superbii Albion. 
Atunci, o naţiune nemaisimţind pămîntul, 
Lovirele-ţi titane pe cînd va geme vîntul 

În turnurile Londrii, popolii ce-ar veni, 

Văzind aceste urme ce aici se vor ivi, 

Atit de colosale, văzînd a lor cădere, 

Vor admira, vor plinge pe trista ta durere. 

Historia va zice că multe mii de ani 

Trecuţi nu învăţară pe popoli şi tirani, 

Decît să lase-n urmă, pe vechea lor cărare, 


O Thebă, o Palmiră, mai splendidă, mai mare ! 


Conrad se-ntoarce-n Francia. Parisul său iubit, 


Frumos, măreț, îi pare atunci ne-nsufleţit 
Atât cetatea Londrii în comparaţiune 

Îi apăruse vie prin populaţiune. 

Aicea el respiră un aer fericit, 
Priveşte-un soare dulce, un cer neaburit. 
O vară şi o iarnă trec peste a sa viaţă. 
Mai mult decît o mînă de nimfă îi răsfață 
A lui umbrită frunte, simţualiști amici 

Îi dau festine demne de timpii cei antici, 

În care vinul, roza, femeia răpitoare 

Formau o trinitate d-amor desfătătoare. 
Odată, într-o noapte, într-un splendid festin 
Cînd ochii frumuseţii ridea în voluptate 
Conrad privea ghirlanda de nimfe prefumate 
Ce-mpodobeau banchetul, ca un polei de flori : 
Diverse caractere, obraze şi colori ; 

Dar toate june încă, frumoase, răpitoare, 

O graţioasă rouă la razele de soare ! 
Anacreon aice ar fi întîmpinat 
Portretu-amantii sale ce-odată a cîntat; 

Și Fidias modelul Cyprisii-ieșind din mare 
Cînd dete lui Adonis întîia sărutare, 

Cînd îi deschise braţul și-l strînge-n al ei sîn 
Într-un eden de vise, de roze şi de crin. 
Conrad rămîne rece, tăcut, nepăsător. 

El trece de un barbar, nebun sau visător. 
Cu aste toate nume femeile-l numiră. 

Dar una ce plăcerea exaltă şi deliră, 

Cu vocea sa cea dulce ce piano ajuta, 

Cînd vinul rîde-n cupe, mesenilor cînta : 


Fără multe suferiri 

Şi cercări, o, ci dulci delice 
Voi să beau, plecat ferice 
P-al tău braţ de trandafiri ! 


Voi să beau cînd din pahar 
Vinul magică purpură, 
Cînd din dulcele nectar 

Ce înrouă a ta gură, 


Cînd amorul pămîntesc 
Cu un deget alb ca crinul 
iți desface dulce sînul 

Şi cînd grațiile roşesc ! 

Viaţa este-un vis d-o zi. 
Moare corpul, tot apune ! 
Tot începe-a putrezi ! 
Sufletul e ficțiune ! 


L] 
Frica noastră-a născocit 
O deșartă nemurire. 
Şi sărmana omenire 
S-amăgeşte negreşit. 


Spiritul n-ar fi fost nimic 
Daca nu ar fi fost lutul, 
'Toate-n lume nouă zic 
Că el este începutul. 


O. ţărînă în mormint, 

Iată tot ce mai rămîne ! 
Viaţa astăzi, moartea mine, 
Rouă ce se duce-n vint! 


Deci mai bine scurtul trai 
Să-l petrecem în plăcere, 
Să-l prefacem noi în rai 
Decit tartar de durere. 


Cununaţi-mă cu flori ! 

Și umpleți, umpleţi paharul ! 
Cîntul, danţul şi nectarul 

Să învite pe amori ! 


Voi să sec orice-ncîntare, 
Să nu mai las în cupi vin, 
Nici pe buze sărutare 
Pentru alţii care vin. 

Așa exprimă aicea a lor filosofie 
Copilele rîzînde din vechea Idalie 
Şi toţi aplaudară pe marele-autor 
Ce-a exprimat ferice o cugetarea-a lor. 
Filosofie tristă, doctrină a durerii, 
Ai căria discipoli sunt fiicele Cytherii ! 


El se înturnă-acasă. Acolo, izolat, 

La dulcea sa Julia visează ne-ncetat. 

Şi visurile sale ce fruntea sa înclină, 

C-o mînă tremurîndă aşa el le exprimă : 


A vieţii mele lampă din zi în zi se stinge. 
Slăbeşte sănătatea ! Și eu mai trist devin ! 
Nimica nu îmi place, nimica nu m-atinge, 
Plăceri, nici crudul chin ! 
Pe un mormînt d-acuma gîndirele-mi se-ngin. 
Nu este vindecare. 
Vai ! vermele durerii a ros al florii sîn 
Şi fruntea ei pe moarte se pleacă cu-ntristare. 
În darn o udă roua şi boarele-o sărut, 
Căci viaţa ei se duce. 
Să mă gîndesc la moarte, căci moartea a-nceput. 
Dar moartea decit viaţa nu este doar mai dulce ? 
De moarte nu am frică ! Vai ! viaţa în dureri 
Trecu făr de juneţe și fără de plăcere ; 
Nainte de-a ajunge la poarta tristii seri, 
Se-ncarcă a mea frunte de umbră și tăcere. 
Perdut-am pretutindeni amici şi simpatii 
Căci le spuneam adesea să apere dreptatea 
Şi adevărul ; ferea turbatei calomnii 
S-a revărsat pe viaţă-mi în toată nuditatea. 
Cu toate aceste răul la nimeni n-am făcut! 
Am înecat asprimea, 
Am suferit a lumii lovire, şi-am tăcut 
Şi lacrimile mele nu le-au văzut mulțimea. 
Şi dacă vărs eu astăzi un dor de mult ascuns 
Nu este slăbiciunea ce inima îmi stinge, 
Ci este testamentul, ci este-al meu răspuns 

La toate cîte-n viață de mine se atinge. 


Mi-au ultragiat durerea, credinţi mi-au fărămat, 


Mi-au vestijit şi nume, şi viaţă, şi plăcere, 

Aceste mici fiinţe ce răul a fătat, 

Cu formă omenească, cu suflet de vipere. 

Eu voi trăi prin nume, cînd ele vor peri, 
Insecte veninate ! 

Aceasta-i răzbunarea ce eu le voi dori. 

Să piară în disprețul în care-au fost fătate ! 

Nu ! nimeni, niciodată nu m-a văzut plingînd 

Sau regretînd cu lacrimi persoana mea lovită ! 

Am plîns cînd omenirea mi-a părut gemînd, 

Cind am văzut că lumea a geme este-ursită, 

Cînd am văzut onoarea pronată de tilhari, 

Cînd am văzut virtutea o umbră, ficţiune, 

Dreptatea privilegiu în mîna celor tari 

Și sîntele principe-i o speculaţiune. 


Julia, dulce rază de viaţă și d-amor ! 
Ce-ai devenit tu oare ? 

Fuseși tu o părere, un vis amăgitor 

Din hora graţioasă de vise trecătoare ? 


O crudă insomnie urmează pe Conrad. 

De multe ori, de gînduri cînd este-mpovărat, 
Se primblă toată noaptea pe stradele lăsate 
La spiritele nopţii în aer legănate. 

Trei oare, despre ziuă, Parisul obosit 

De chinuri, de desfături, se pare adormit, 
Această mare viaţă, ast gufru, acest haos 
Atunci se întrerupe şi face un repaos. 
Conrad e la Bastilia. Pe cerul de azur 
Se-nalţă steaua nopții cu aburi împrejur. 
Pe creștetul coloanii ea pare că s-opreşte, 
Ea pare că medită, ea pare că-i şopteşte. 


Columnă ! Libertatea d-acuma s-a perdut 
Şi tu stai în picioare, tu încă n-ai căzut! 

Ca cele monuminte ce ne recheamă-un nume, 
O faptă sau epocă uitată aici în lume! 

Aşa mulţi te salută ! Pe cît te voi privi 
Nălțată, libertatea nu se va nimici. 

Nu-mi mai vorbiţi de charte ce timpul le răpune ! 
A Francii libertate există-n naţiune, 

În legi, în datini, inimi, există în popor 

Şi nimeni nu mai poate să stingă al ei zbor. 
Aici a fost castelul sau cruda închisoare, 
Locaş de suferință, de crime, de teroare, 

Cu care tirania bătriînă, şovăind, 

Se sprijinea pe cale la moarte-naintind. 

Hugu Aubriot, tu care castelul ai fondat, 

Tu cel întîi în sînu-i fuşi prizonier de stat ! 
Conde și cu 'Turene aici-au dat bătaie ; 

A lui Orleans copilă, cu genele bălaie, 

Scăpă aici frondorii, făcînd din acest loc 

Pe trupele regale să cure plumb și foc. 

Dar cînd se îmbătase regala tiranie 

De singe şi de crime, în ultima-i orgie, 
Poporul se rădică și spulberă în vînt 

Castelul de durere, schimbat într-un mormînt. 
Columna lui iuliu p-acest tărîm apare. 

Aici Conrad se-ntreabă ce bine-atit de mare 
Schimbarea unui rege şi constituţiuni 
Putut-a să producă superbii națiuni, 

Încît să-i nalţe-un templu d-atita strălucire ? 
Constituţiune, rege aduşi cu fericire, 

Nu fuseră la urmă, la rîndul lor, surpaţi 
D-acelaş mare popol, de-aceiaşi bravi bărbați ? 


O singură idee ; dar mare, dar putintă, 

Înalţă monumintul în care ea s-amintă ; 

E restauraţiunea, e dreptul cel divin, 

E slăbiciunea Francii, e barbarul strein, 
Ce s-au învins aice şi popolul cu fală 


A ridicat pe ele columna triumfală. 


Amar acelor oameni ce nu au priceput 
Ideea naţiunii ! Cu toții au căzut. 

Uitarea înveleşte în noaptea sa de ceaţă 
Acei regi fără ţintă ce s-au perdut în viaţă. 
Nici regele de pace Louis Philippe zis, 
Nici oamenii ce urmă la cîrmă pe proscris, 
În luna lui februariu, n-au înţeles mărirea 
Ideii ce născuse în lacrimi, umilirea. 

Ei, mulţumiţi odată ca să se vază mari, 

Pe stîncile puterii, devin reacţionari ! 

Un singur om cu care părea că însuși cerul 
Conspiră, înţelege ideea sau misterul, 
Răzbună națiunea trecutului dînd blam, 
Răstornă.şi deşiră tractatul cel infam ; 

El singur reuşeşte... Va reuşi el încă ? 
Voința providenții atît e de adîncă ! 


Da, Roma în Bizanţă acuma e schimbată ! 
Parisul nu mai este ce-a fost el altădată. 
Prea mult el se ocupă a deveni frumos ! 
Se face el molatec, deşert şi voluptos ? 
El fuse altădată ca un drapel ce are 
Vechi, plin de răni, dar ochiul privea în fiecare 
O glorie trecută, un mare suvenir, 

Din timpii de mărire ce popolii admir. 
Colo se-nalță arcuri, columne, ce aminte 
O sută de învingeri făcute mai-nainte ; 
Dar unde este arcul ce-acum ar rechema 
Măreţul Solferino, Malacoff sau Alma ? 
Aceste stele plană pe domele-eterate 
Mai sus, căci ele dară la popoli libertate. 


Conrad se vestejeşte, şi medicii-l silesc 

Să părăsească Francia. Amicii stăruiesc. 

El pleacă-n Italia, și-n cale se gîndeşte 

În ce loc să-și aleagă mormîntul ce-i zîmbește. 
Imaginea Julii la Neapol îl chema ; 

Cînd părăsi Parisul de plins el se-neca. 

Şi-atuncea el exprimă în strofe plingătore 
Adio cel din urmă cetăţii-ncîntătoare 

Ce legănase dulce copilăria sea, 

Pe care el o lasă spre-a nu o mai vedea. 


El saluta pe cale Savoia cea rîpoasă, 
Geneva protestantă ce miră amoroasă 
Grădinile poetici în lacul ei d-azur, 

Din care Rhonul naște cu dureros murmur. 
Era atunci cînd fiii umidii Britanii 

Inundă munţii Alpici ai recii Elveţii. 

Se varsă pretutindeni în unde infinite 
Bărbaţi, femei, feciore cu bucle aurite. 
Conrad salută Alpii trecînd pe la Simplon, 
Vedere-ncîntătoare ! poetic Panteon 

Al splendidei nature, delicii şi minune 
Ce-nsuflă încîntare și admiraţiune. 
Olympul perde raza divinii lui mîndreţi. 
Priveşti, respiri delicii, streine frumuseți. 
Pasagi pe precipice teribile, și unde 
Se-arunc şi mor torenţi cu gemete profunde ; 
Ici, colo treci prin sînul a șase galerii 

In stînci spăimîntătoare : tartare largi şi vii, 
Alungi pe nişte plaiuri verzi şi delicioase 
De unde vezi alături păduri de brazi umbroase, 
Măguri posomoriîte, al cărora contur 

Cu neaua lor eternă se perde în azur. 

Ici, colo dup-o rîpă pe altele pluteşte 

Punti ; inima-ţi îngheaţă cînd ochii tăi piveşte 
Prăpastia adincă, misterios ascuns 

În care omul încă în viaţă n-a pătruns. 
Măreaţa Fresinone, superba galerie ! 

Aicea e cascada, torent în vijelie 

Ce varsă zi și noapte un gemet dureros, 
Armonie bizară, aspect delicios ! 

Persal te înfioară cu faima sa ce are! 

Aicea avalanşa se surpă în turbare, 

D-aicea la San-Marco, pasagi spăimîntător, 
În care moartea-aşteaptă streinul călător. 

Aici se luptă omul cu apriga natură, 
Pe care o supune prin muncă şi cultură. 
Și clima este aspră şi cerul îngheţat ; 
Dar omul e ferice ; aici e împărat, 
Aicea este liber născut ca să domnească, 
Să treacă visul vieţii, fără să se tirască. 
Aici, al lumii viţiu și crude pasiuni 
Ce turbură lumina umanii rațiuni, 
Ce fac din oameni, popoli, apăsători sau sclavi, 
Şi dintre toţi unelte tiranilor miîrșavi, 
Nu turbură p-asti oameni în sînta lor credinţă 
Că este altă viaţă, că este-o provedinţă. 
De ce superbe Alpe, de ce eu n-am născut 
În sînul tău ? p-o rîpă, locaş necunoscut, 
La gemetul cascadii, ce trece fără nume, 
Neavînd idei de răul ce plană peste lume, 
Neavînd ambiţiune, nici griji, ce mi-am clădit 
Regresuri pentru umbre ce ziua-a risipit ? 
Aici cînd primăvara ar fi venit cu boarea 
Ce smăltuie verzeţea şi scutură ninsoarea, 
Cind paserea ici, colo blînd ar fi ciripit, 
Cind bruna viorelă pe stînci ar fi-nflorit 
Şi-albinele în aer pătînd din aripiore, 
La viaţa ce revine ar fi-ncercat să zboare, 
Cu inima streină de orice suferinţi, 
Şi mulțumind cu lacrimi înaltei provedinți, 
Ce omului dă spaţiu şi paserii cîntarea, 
Insectelor aripe, naturii încîntarea, 
Pămîntului verdeață şi cîmpului miros, 
Eu aş fi fost ferice, o zi aice jos ! 
Dar viaţa pentru mine n-a fost decît un nume ! 
Să-mi spuie mie-acela ce e ferice-n lume, 
Din cei ce în oraşe termină viața lor, 
Avut, sărac. om liber sau rob, sau opresor, 
Născut să plane-n viaţă, născut ca să domnească, 
Născut ca în ruşine, în crimi să se tîrască ! 

Salut, o, Lombardie cu lacuri încîntate, 
Grădini desfătătoare, edene prefumate ! 
Acolo-i Veneţia ! Acolo m-am luptat, 

Cînd leul lui San-Marco o zi a fărămat 
Barbarele lui lanţuri, cînd vechea republică 
Avuse un om mare ! O, ţară feerică | 

Ce rara frumusețe molează ne-ncetat 

Imagine Cytherii, locaş de desfătat 

Tu care în Europa nu ai avut egală 

Miragi de paradise ce ochii ne înşală 

Dulci Elysee, fermec d-amor ! Olymp divin ! 
Tu n-ai avut om încă mai mare ca Manin ! i 
Curagi, putere, geniu, ştiinţi, virtuţi, credinţă 
Patriotism, onoare formau a lui fiinţă. di 
Cînd a trecut în viaţă el nu a cletenat 

Al vanităţii clopot la șarlatani lăsat. 

Un geniu se anunţă prin rară modestie 

Și numai slăbiciunea s-agită-n gălăgie. 

Semeţ d-a sa putere, prin lume a trecut. 
Italie frumoasă, puţin l-ai cunoscut ! 


Din vîrfu-acestui munte a Lombardii vale 
S-arată sub parura deliciilor sale. 

Al zilii zeu în spaţiu domină maiestos 

O mare de lumină se varsă voluptos 
Ferice-amestecate cu o supțire ceață 

Ce cade peste lacul d-azur şi pe verdeață 

Pe palide mușcele de var sau de granit 

Pe plaiuri răpitoare cu creştetu-nverzit, 

Pe holdele rizinde c-o mie de coloare 

Mai clare, mai închise, pătrate răpitoare. 
Ochi, vă-mbătaţi voi încă d-aceste frumuseți 
Căci mîne, mîne poate n-o să le mai vedeți. 
Îndată-nchiși de moarte, nici o putere-n viaţă 
Nu le va da lumina în nepătrunsa ceaţă. 

Şi sufletul el însuși. nemaiputînd primi 
Nimica de la simţuri, va înceta d-a fi 

D-a se-ncînta de lucruri ce ar veni d-afară ; 
Dar tot prin astă lege va înceta el iară ' 
D-a suferi, d-a geme ! Te bucură acum 
Profită cît ființa nu se dizolvă-n fum $ 

Dar pentru ce vom plînge şi pentru ce vom geme 
Şi pentru ce de moarte noi trebuie-a ne teme ? 

Acel ce are teamă și frică d-a muri, 

Cind ora se arată, nu merită-a trăi! 

E laş cel ce păleşte cînd moartea crudă vine, 
Și tu sărmană umbră ce viața treci în chine, 
Ce-a vestejit disprețul şi ura pe pămînt, 
De trebuie să tremuri, nu este de mormint, 
Ci de această viaţă în care tu, sărmane, 

Ai devenit victima de nedreptăţi umane. 
Cu orice preţ, trăieşte ! Îndură soarta ta ! 
Tirăşte-te în humă ! Dedat a te pleca, 

A te-umili, a geme sub mîna omenească ; 
Şi fruntea ta plecată uitind să mai roşască, 
Și inima-ţi căzută, nemaibătind mai mult 
Cind tiranii te-apasă şi robii te insult ! 


Văzuta-ţi lacul Garda ? Benacus altădată, 
Priveliște splendidă ce ochii voştri-mbată ? 
Pulpanele din manta ce Alpii lasă-n jos 
Alătură ferice ast lac delicios > 
Şi se termină-acolo p-o mare de verdeață, 
P-o vale rîzătoare, splendidă și măreaţă. 
Un şir plăcut de sate pe ţărmuri se rădic, 
Dau viaţă, animează locașul feeric. 

În ceaţă şi-n lumină scînteie Alpi şi vale ; 
'Tyrolul cel sălbatec cu creştetele sale ; 

Şi lacu,-azur feeric, neperitor tezaur 

De frumuseți divine, şi poleit de aur. 
Colo e Desenzano, Solo, cu verzi grădini, 
Edene prefumate, oasisi de viaţă plini. 
Acolo este Sirmio, frumoasa peninsule 

Ce în frumoase strofe a celebrat Catulle. 
Aici avea el casa ; o urmă de ruini, 

Arată ciceronii şi astăzi la streini. 


Om peritor ! tu care disprețul vestijește 
În ţara ta ingrată, şi dorul te goneşte, 

Vin pe aceste ţărmuri, acest feeric vis, 
Trăiește, mori aicea, o, nobile proscris ! 
Fă-ţi patria ta nouă ! căci patria-i oriunde 


Poţi să exprimi tu liber gîndirile-ţi profunde. 

Vizită lacul Lariu, tu care treci p-aici, 

Cu ţărmuri încîntate, cu vile feerici, 
Palate cu teraţe de arbori din dulci clime. 
Aicea e fîntîna ce o descrie Pline, 

La Villa Pliniana. Vizită acel locaş 

Ce se numește d'Este, castelul său trufaș ! 
Încîntătoare Villă, frumoasă, pitorească 
Ce fermecă, răpește vederea omenească, 
Fecioară orgolioasă, ce florile-nconjur, 

Și cată cu mățire pe lacul de azur. 

Aice în delicii molateci, amoroase, 
Frumoasa Carolina cu genele-auroase, 
Regină Engliterii, uitase rangul său ; 
Amorul îi dezleagă regalul, splendid briu 
Cu mîna 'sa de roze şi-i varsă peste viață 
Un fermec de plăcere, apoi a morţii ceaţă. 


Conrad cu răsfăţare se leagănă pe lac. 
Cînd vîntul aromează, cînd valurile tac, 
A nopții stea se-nalță sub doma azurie ; 
Pe malul de la Ulmo s-aude-o melodie 
Duioasă ca suspinul amorului trădat ; 

E un amant ce geme ? O, nume încîntat! 
O, simțimînt din ceruri ! O, dulcea mea Julie ! 
Ce te-ai făcut tu oare ? O, vin, suride mie! 
Căci inima-mi e tristă... prin raze dulci și vii 
Julia mea frumoasă, tu pentru ce nu vii ? 
Nu ești și tu o rază ? Şi toate-aceste focuri 
Nu sunt niște răsfrîngeri, delicioase jocuri 
Ale fiinţii voastre, o, june frumuseți ? 
Cîntaţi, amanți ai vieţii ! Cîntaţi, o juni poeţi! 
Mugiţi suave valuri ! Voi, bălsămite boare, 


Şoptiţi în flori, în arbori ! Tresări, suavă floare, 


In vîntul ce adoarme ! căci visul cel splendid 
Ce ne prefumă viaţa, e fraged, e fluid! 
Salut Milan ! tu, perla frumoasii Lombardii ! 
Cetate legănată de tineri melodii. 

Un popol plin de viaţă în sînu-ţi locuieşte. 
Aici tot încă-i tînăr, tot încă înflorește, 


Tot e vitalitate, energie, progres ; 

O lungă suferinţă, sclavia mai ales, 
Ea ce revarsă-n inimi amara laşetate, 
Nu a putut să stingă a ta vitalitate! 


Salut, măreaţă domă ! Nu este încă-n lume 
Un edifici mai mare ! mai splendidă minune! 
Din statue, din. ţepe ce porţi, delicios, 

S-ar face o pădure de marmur preţios. 

Al lui Visconti nume s-a nemurit prin tine ; 
Atunci cînd va începe epoca de ruine, 

A doua rază-a vieţii, a orice monumint, 

Cînd sub aceste bolte va geme asprul vînt, 
Tibaldi, Boromeo, Baveno, mîndre nume, 

Vor rezista uitării, regină aici în lume ! 


O ultimă privire pe Arcul Colosal 

Nălţat în aste locuri d-ilustrul caporal, 
Menit să se înscrie pe frunțţile lui vaste, 
Ale lui Buonaparte strălucitoare faste ; 

Dar unde se înscrise, o, timp nestătător ! 
Durerile acelui sublim învingător ! 

Ce s-alia cu moartea, regină vestejită, 

Să schimbe faţa lumii în crime-mbătrînită ! 


Măreaţă rămășiță ! Columna lui Traian ! 
Cît gloria-ţi încîntă pe un daco-roman ! 

Pe faţa ta e scrisă historia Dacii. 

Dar unde este timpul puterii, vitejii ? 

Ce s-au făcut bărbaţii ce lumea dominau ? 
Şi dacii ce aice genuchii închinau ? 

Atunci cînd în arenă aceşti vulturi Carpatici 
Se aruncau să lupte cu hearele sălbatici, 
Să destăteze asfel pe popolu-mpărat, 

Și p-un cezar, de viţuri, de crime degradat ! 
Poporul şi cezarii au încetat să fie. 
Perit-au ca fantasme şi tu trăieşti, Dacie.! 
Columnii vechii Rome cu daci încumetriţi, 
Produseră un popol, un fruct a două viţi, 

Ce printre ani de lupte, de chine ne-ncetate 
Păstrară al lor nume şi sîntă libertate. 

Eu nu viu, o, columnă, Dacia să răzbun, 
Nici să-ţi însult durerea într-un limbagi nebun ! 
Icoana bătălii ce faţa-ţi învăleşte, 

Amintă o mărire de care se mîndrește 
Columnul din Dacia, la care mai ales 

El are atîta parte şi-atita interes. 

Dar trebuit-a oare, popoare biruite 

De tine, să trăiască, să fie fericite, 

Și tu, trufaşă Roma, tu, doamnă pe pămînt, 
Să nu mai fii în lume decît un vast mormînt ? 
Şi ca cum ursitoarea, făcînd a ta perire, 

Ar fi voit să riză de vechea ta mărire, 

Dînd capitală, sceptru din mîna de ciclopi, 
Deriîdere amară ! în mîna unor popi! 

O, Romă strălucită ! o, mumă tristă, spune, 
Tu ce-ai văzut copiii morţi în corupţiune, 

Ce s-a făcut ţărîna atîtor mari bărbaţi ? 
Luceaferi stinşi în haos și de mult timp uitaţi ? 
Virgiliu și Horaţiu, heroi ai poezii, 

Și tu, perfecţiune sublimă-a historii, 

Tacite — tu, ce-n lume rival n-ai cunoscut, 
Ce ? dintre toţi voi singuri trăiţi ca în trecut ? 
O, geniuri splendide ! azi ale voastre nume 
Ca-n timpii vieţii voastre răsună încă-n lume 
Și ne aduc-aminte de-atîţi antici heroi 

Ce-ar fi răpit uitarea de nu aţi fi fost voi! 
Întreabă,-ntreabă încă, columna maiestoasă 
Să-ţi spuie ce devine arena singeroasă 

Și popolul acela, ce-ncununat de flori, 
Ajunse-a fi o turmă de leneşi cerşitori ? 
Spectacole şi pîne, cezarilor cerşește ; 

A însufla disprețul, el nu se mai roşeșşte. 
Amar acelor popoli ce în orbia lor, 

A se hrăni prin muncă cred că se dezonor ! 

În ce loc fu grădina lui Luculus în care 
Frumoasa Mesalină, în trista sa uitare, 
Sărbătorea lui Bachus culesul unei vii, 

Cind june curtezane, cîntînd dragi melodii, 
În piei învăluite ca turme de bacante 

Săltau pe lîngă dînsa în danţuri elegante ; 
Cînd ea cu thyrsa-n mînă, cu părul despletit 
Căzînd cu voluptate pe sînu-i înflorit, 

Pe Silius provoacă c-o mie de delice ? 

În care, mai pe urmă, silită să-și ridice 

Ea însuşi a sa viaţă, curagiul i-a lipsit ? 

Și cînd tribunu-îi plîntă în sîn al lui cuţit? 


Salut, o, Campanie, ferice regiune ! 

Locaş de frumuseţe şi d-admiraţiune ! 

Deja apare noaptea purtind pe coamă-n joc 
O urmă luminoasă de sărutări de foc 

Ce soarele îi dase, deja ea adormise 

Durerile umane prin prefumate vise, 

Şi-n valul ei de umbră, mii suveniri veneau, 


Mii de figuri, de nume, de fapte rari pluteau. 


Acolo fuse Baia, locaş de desfătare, 
D-amoruri, de delice, de dulce încîntare. 
Aici veneau adesea cei mai superbi romani 
Şi depuindu-şi masca lor de republicani, 
Se dau fără de frică şi plină libertate 
Plăcerilor impure d-amor, de voluptate. 
Dar, vai ! acolo unde splendoarea a domnit, 
Acolo unde fuse locaşul-mbălsămit, 
Grădina încîntată și luxul, şi puterea, 

Azi ochii văd ruine, deșerte și durerea ! 
Pe templul Cytherei, Dianii şi Mercur, 

Ce se mirau măreţe în lacul de azur, 

Azi crește iarba tristă pe tristele ruine 

Şi plingătoarea nopţii exală lungi suspine. 
La poalele atîtor palate ce-au căzut 
Se-ntinde lina mare sub cerul cel plăcut 
Cu frumuseţea-i rară, cu umeda-i răcoare, 
Cu murmurile sale dulci şi legănătoare, 
Ce parcă-aștept acolo să spuie dureros, 

Cît omul şi-a lui faptă nu sunt nimica jos. 

Acolo fu Misena, d-aici Conrad priveşte 
Neapol în splendoarea ce-mbată, ce răpește ; | 
Pausilippena, coastă plutind în străluciri, | 
Şi golful de la Baia, cu-atîtea amintiri, 

Acolo la tot pasul se naşte-o suvenire, 

Şi fiece vedere îmbată-a ta privire. 

Aici, bătrînii Romii, sub cerul fără nori, 

Sub clima prefumată de arbori şi de flori, 
Sub splendida lumină ce încîntase zeii, 

Ziceau că sunt în lume cîmpiile Elyseii. 
Palate grandioase cu mirţi în împrejur 

Își legănară umbra pe valul de azur. 


Dar unde fu Baule, palatul maiestos, 
Domenul destătării, locaş delicios, 

În care se refuge superba Agripină 

Şi zise celui care aici o asasină 

Din ordinea lui Neron, la pinteci arătând : 
„Aici loveşte, sclave !“ şi cade blasfemînd ? 
Țărîna şi scoria, pămînturi răsturnate, 

Un haos, o ruină, şi dealuri fumegate 

Şi peste toate-acestea, fantasme ce plutesc 
Cu mîinile muiate în sînge omenesc ! 

Un ocean de crime și glorii maiestoase, 

Şi desfrănări impure, și fapte mari, frumoase, 
E tot ce mai rămîne din tot ce a trăit. 
Priveşte, om, priveşte, al morţii logodit, 

Şi spune dacă viaţa merită atîta trudă 

Ce tu îţi dai în luptă cu soartea ta cea crudă! 


Cei care niciodată acest loc n-au văzut, 

Nu ştiu ce creatorul în lume a făcut 

Mai splendid ! N-au idee de opera cea mare 
Ce merită a lumii eternă admirare. 

De cînd e cunoscută a lumii historie, 

Acest loc se abate sub cruda tiranie. 

Sunt două feluri numai de rele pe pămînt. 
Ce însoțesc pe oameni din leagăn la mormînt. 

Un fel de rele naște chiar din a sa voinţă, , 
Celalt e aderinte cu trista sa fiinţă. 

Acel rău care omul îl poate împăca 

E acela care vine chiar din voinţa sa. 

Și omul nu voieşte să scuture odată F 

Ast jug ce își crează pe viața sa-ntristată ! 


Dar seara se revarsă pe Golful vast şi pur ; 


Să stăm p-aceste ţărmuri ! ai crede-un vis d-azur. 


Lumina și cu umbra pe mare se îngină ; 

Pe cîmpul luptii umbra rămine-ncet stăpînă. 
Imagine a luptii aici în lume jos 

Ce între rău şi bine urmează dureros ! 

A nopţii stemă d-aur nălţindu-se pe munte, 
O ploaie de lumină se varsă, face-o punte 
De aur ce scîntie pe golful azurit 

Şi tremură pe valul de boare încretțit. 

La nord capul Misenii, la sud al Campanelei 
Păreau că se înclină la răsfăţarea stelei. 
Iscia şi Proceda, Caprea mai în fund, 

Prin umbre şi lumină apar și se ascund. 
Departe în oceanul de umbră ce domină 

În spaţiu, se revarsă o palidă lumină, . 

O flacără bizară ce joacă-n negru-i văl. 
Vezuvul... Vintul serii adie uşurel, 
Te-mbată de răcoare, şi cerul de lumine 
Și paserea de cînturi, și valul de suspine. 
Și toate-aceste focuri din cer şi din pămint 
Se miră-n sînul mării sub jocul unui vînt 
Şi formă felurite imagine bizare. 


O, climă minunată ! pămînt, eter și mare, 
Cum voi vă daţi ferice cuvîntul să formaţi 
Această armonie, cu care îmbătaţi, 
Cînd oamenii, cînd popoli, de secoli se deşiră ? 
Au ei dar altă soartă ? Un alt, zeu îi înspiră ? 

Un om urăște omul, un popol pe popoare. 

Ai crede că în viaţă un singur loc la soare 
Există pentru oameni ! Vai ! orice naţiune 
Formează-un cîmp de luptă și de destrucţiune. 
Şi cei ce vor să facă ferici pe naţiuni, 

Le dă orice lumină bazată pe minciuni, 

Pe fabuli, pe iluzii, ca cînd ar vrea să zică 

Că omul e minciună și viaţa lui nimică. 

Cînd o să vie timpul cînd omul muritor 

Să treacă scurta-i viaţă în pace şi-n amor ? 
Oh ! daţi egalitatea de bine făcătoare, 

Nu numai între oameni : dar chiar între popoare ! 
Ca orice naţiune ce are-o limbă a sa, 

De libertăți să poată de a se bucura 

Ca orișicare alta ; avînd drept să trăiască 

Ca cele mai puterici în viața omenească. 

Tu murmuri, o, Europă, tu, care te fălești 

De civilizaţiunea ce zici că o doreşti ! 

Tu murmuri, căci robia şi dreptul celui tare 
Sunt încă cartea vieţii pe ale tele-altare. 


Luciţi, cer. apă, stele, şi lin vă legănaţi 

În rîul cel de viaţă, d-amor, și deliraţi, 

În umbre și în raze, căci blonda dimineaţă 
Despică p-orizonte troienile de ceaţă 

Cum rumena fecioară apare în grădini, 
Despică niște valuri de roze şi de crini. 
Oh ! cît e de plăcută și pură-a sa suflare. 
Ai crede cum că viaţa e plină de-ncîntare, 


„Şi că de cînd există aici un muritor 


N-a fost nici o lovire și n-a plins nici un dor, 
Şi lacrima amară nu a venit să fane 
Acele flori de suflet : speranţele umane ! 


O rochie vaporoasă se-nalţă către cer 
Din mare, și se perde în dulcele eter ; 
Al zilii far o soarbe, şi umbra se avîntă 

Luînd p-a sa aripă şi rugăciunea sîntă, 
Şi-al florilor fecioarei prefum destătător, 
Şi vise, şi săruturi, şi aiurări d-amor. 


Deşteaptă-te, frumoasă copilă, cu-ochi de foc, 
Şi fă să înflorească de graţii acest loc ! 
Unește vocea-ţi dulce cu voci de filomele, 
Cu rozele cîmpiii, cosițele brunele, 

Cu razele de soare, frumoasele zîmbiri ; 
Îngînă-a ta guriţă cu dulcii trandafiri ! 
Streinul te pîndește pe malul cel ferice, 
S-admire frumuseţea ce 'strălucește-aice 
Și care fără tine, tablou-ncîntător, 

Își perde al său fermec, strein, desfătător ! 
Dar cînd veni-va ziua cînd tu, calabreană, 


În loc de flori pe păru-ţi, să porţi un coif d-aramă ? 


Cît are ca să fie frumoasă această ţară 
Cînd va peri lovirea şi tirania-amară ! 

Cît viaţa va fi dulce și aerul plăcut, 

Cînd orice suflet liber, uitînd al său trecut, 
Va răsufla cu viața, puterea, libertatea, 
Ce aduc aici în lume mărirea, maiestatea ! 


Venerea nu mai are p-acest țărm fericit 
Nici statue, nici templuri ; domnia-i a perit. 
Dar teme-te, streine, de clima sa splendidă ! 
De via sa lumină! Nu ştii cît e perfidă ! 
Vezi tu poporu-acesta de sclavi ereditari ? 
El e victima climii și frumuseţii rari, 

Ce au aceste locuri, ce-nmolă energia, 
Ce-nfemeiesc curagiul şi-mbătrinesc junia. 
Cînd fiica Campanii, al ei braţ ţi-a deschis, 
Devine Cytheree și tu un Adonis! 

Anibal în Capua o iarnă ai trecut 

Cu marea ta armată, în desfătări perdut, 

Şi sufletul tău tare a scuturat aice 

Pe braţul frumuseţii de roze şi delice, 
Puterea, energia ce-odată ai avut ; 

În lupat ce se dete în urmă, îuși bătut. 

Amar acelor popoli ce se îmbăt de viaţă, 

Ce cad în moliciune, delice şi dulceaţă ! 
Mărirea-i ca acvile ce nu se las din zbor 

Pe roze, ci pe arbori ce-şi perde vîrfu-n nor. 


Conrad cată să afle ce oare-a devenit 
Frumoasa călătoare ce-aici a părăsit. 

La întrebări ce face, nimic nu-i poate spune, 
Ca cînd ea nu fusese decît o viziune! 
Împovărat de gînduri, el merge a vedea 
Înjururile mîndre ce-atit îi suridea. 


Salut a doua Romă ! Capua renumită 

Prin frumuseţe rară, streină, neauzită, 
Locaș de eleganţă, moleţe, încîntări, 
D-amor şi de delice, delir și desfătări. 

Un Elyseu odată şi astăzi o ruină ! 

Colo fusese lunca umbrită d-o grădină 

De pini, melezi, de thuia, platani, olivieri, 
Mirţi, portocali, oceane de flori de primăveri, 
De roze, de iasmine d-o speţie răpitoare 
Servind la fabricarea celebrelor odoare. 
Tir, Roma şi Carthaga păleau în faţa sa; 
Granit, astuc și marmur aicea le-ncadra 
Cu aurul şi argintul, o artă minunată 

Pe pieţe şi palate, pe templuri altădată. 
Dar unde fuse strada pe care se plimbau 
Frumoasele capuane, cînd umbrele cădeau, 
În grupe graţioase ca raze de lumină 

Pe valurile mării cînd luce luna plină ? 


Vedeţi această veche şi splendidă cetate, 
Pompea cu mari teatre şi magnifici palate, 
Cu templuri renumite, ce s-au găsit aici 
De lavă coperită din timpii cei antici ? 

Tot este ca în ziua cînd ea peri-n scorie, 

Ai crede că ospeţii s-aşteaptă să revie ; 

Pe strade ici și colo vezi urma unui car 

Ce parcă ieri trecuse şi te uimești amar l 
Vezi, omule, priveşte şi înțelege bine 

Acea ursită tristă ce este pentru tine ! 
Nimica nu e stabil aicea pe pămînt. 

Tot ce înalță omul ca ceață pere-n vint. 
Popoare, dinastie, cetăţi, lucrări măreţe 
Sunt pentru-o zi în viaţă ! o zi de tinereţe, 
Maturitate, apoi cădere şi mormînt. 
Pămiîntul se înturnă în fine la pămînt. 
Tu, ce te-adăpi în viaţă cu ferea-ambiţiunii, 
Om, fiu al ameţelii şi al destrucţiunii, 
Cunoaşte-te odată şi nu mai chinui 
Această omenire voind a te-ntări. 

Tu, fragedă fiinţă, tu, slabă jucărie 

Ce a creat natura în ore d-ironie ! 


Sorante, țărm ferice ce a văzut născînd 

Pe bardul Erminii, apare înotînd 

în valuri de lumină c-o faţă încruntată 

Sub care geme marea de vînturi legănată ; 

Cu ceilaltă faţă, cu fragede grădini 

De flori desfătătoare, cu arbori de dulci climi, 
Imagine ciudată a vieţii lui aice, 

A vieţii acestui geniu, şi tristă şi ferice ! 


În faţă cu Sorante, Caprea te invită. 7 

Aici trăia Tiberiu cu neagra sa suită 

De desfrînări ignobili, şi se-mbăta de crime. 
Dar prin acele june şi candide victime 
Ce-aicea el tîrîse spre a le vestiji, 

O nobilă romană preferă a muri 

Decît să piarză onoarea, şi-n suferinţă moare 
Lăsând în urmă fapta cea mai strălucitoare. 
Cu raza nemuririi, poeţi, înconjurați 

Ast nume de femeie şi dulce-l cuvîntaţi ! 

Din virful lui Calora se vede-ntinsa mare, 
De unde ochiu-atinge o vastă depărtare. 

E oara cînd lumina şi umbrele să joc, 
Atunci cînd cursierul cu coamele de foc 

În mare se cufundă şi lasă o cărare 

De purpură și d-aur pe azurita mare. 

Aşa precum un geniu ce-a strălucit în viaţă, 
Cînd se înturnă-n moarte, pe umbră şi pe ceaţă, 
Depune dupe diînsul o urmă de luciri 

Și face ziuă încă, nenumărați zefiri 
Plutesc p-aceste brazde de raze colorate, 
Le dau mișcare, viaţă şi forme încîntate. 
Colo se-nalţă insoli pe cîmpul azurit 

Cu briul lor de spumă pe ţărmuri rînduit, 
Ai crede niște grupe de nor ce se ivește 

În spaţiu, şi de raze pe margini s-aurește. 
Pe azurita vale, zefirul împetuos, 

Rădică cu aripa-i al mării val spumos, 

Ce murmură şi fuge și pere-n 'depărtare. 
Atunci această lină și voluptoasă mare 
Refletă-n sînu-i splendid eterul azurit 

Cu focurile sale, imagin infinit 

De străluciri ce omul le vede și admiră 

Şi nu le înţelege ; şi-n dorul ce-l deşiră 
Înturnă iară ochii spre cotul de pămînt 

Pe care-a lui ursită la al durerii vînt 

I-a pus legat cu lanţuri ca pe un Prometeu 
Ca răul să deşire ficatu său mereu. 


Departe merge ochiul ; din astă-naltă stincă, 
Dar astă vastă ţară ce-o locuieşte încă 

Un nobil popol, are un mare viitor. 

O climă prea plăcută, un cer prea-ncîntător 
Îmbată şi molează această națiune, ` 

O face sclavă-a vieții! Dar vino tu și spune, 
Tu, geniu vechi al Romii din timpii de mărire ! 
Pe cînd vărsa-i pe lume atîta strălucire, 
Prin armele ne-nvinse, pe cînd. tu dominai 
Pe lume ca un soare şi voia ta dictai 
Popoarelor streine. Această climă dulce, 

Ast cer ce-n frumuseţe şi încîntări străluce, 
Erau mai puţin oare plăcuţi, încîntători, 
Robeau mai puţin viaţa acelor muritori ? 
Natura-i tot aceea ; frumoasă, seductrice, 

Dar omul nu mai este ; el s-a schimbat aice. 
În datini, instituţii, în legi e crudul rău, 

În suflete... robia streinului călău, 

A vestejit prin viciu a sufletului floare. 

Dar viaţa se înturnă la tine zîimbitoare, 

Să ia posesiune de vechiul său domen ; 

Un nobil foc încinge ast popol încă demn 

De viaţă, de mărire, de glorie, putere, 

Căci popolul ce dete-atitea vieţi, nu pere. 

De tine-mi este teamă, o, tristă țara mea, 

Să nu peri, tu, născîndă, tu, ce surizi abia 

La viaţă, la mărire, tu ce streinu-înclină, 
Lovește şi privează de viaţă, de lumină, 

De libertate ! Oh ! triste sunt semnele ce par ! 
Copiii tăi îţi umplu paharul cu amar ! 

În schimb cu o putere mai tristă decît moartea, 
Ce lor le dă streinul, el îţi asprește soartea, 
Acela ce promite a te lovi mai rău, 

Acela se rădică, o, ţară,-n tronul tău. 

Şi cei care te apăr şi zic să-ţi dea dreptate, 
Putere, viaţă, bine, mărire, libertate, 

Îndată ce apucă puterea ce riîvnesc, 

La rîndul lor te pradă, te umil, te robesc ! 
Neamicul tău, o, ţară, e chiar al tău stăpin, 
Acel guvern ce vine cu nume de român, 

Ca să-ţi ridice viaţa, voinţa, libertate ! 

Tu, popol ce pleci capul cu tristă lașetate, 

Tu, ce te faci unealtă acestor cruzi tirani, 

Ce singur faci să nască durerea ta de ani, 

Tu nu meriţi o soartă mai bună, deci primeşte 
O soartă, vai ! de care un sclav nu mai roşește ! 
Iar voi ce-aveţi un suflet mai nobil și mai viu, 
Ce staţi în adormire ? Te scoală, nobil fiu 

Al vieţii, şi răzbună, cu armele în mină, 
Onoarea, libertatea şi patria română ! 

Din nobilul tău sînge vărsat de trădători, 

O să renască viaţa acestor ţări surori ! 

Dar mă duceţi pe mine, amici, acolo unde 
Mormiîntul lui Virgile în umbră se ascunde ! 
Acesta e mormîntul divinului bărbat ? 

Om mincinos, îmi spune, să fie-adevărat, 

Sau tu i-ai dat ast nume să speculi călătorul 
Credul ? Căci lăcomia domină muritorul 

Şi-l face să trafice cu tot ce e mai sînt! 

Cu tot ce este-n viață şi chiar cu un mormînt! 
Dar douăzeci de secoli nu au putut produce 
Un alt Virgile încă, o, nume pur şi dulce! 

Cu toate-acestea-n timpul în care ai trăit, 
Virgile, al tău geniu toţi nu l-au prețuit. 
Zoili, reptile crude ce varsă-al lor venin 

Pe tot ce străluceşte, pe geniu-ţi divin, 

Au revărsat disprețul, au pus mai sus de tine 
Pigmei ce străluciră o zi prin moi festine, 

Şi dispărură-n noaptea de unde-au fost născut, 
Ca licurici ; uitarea pe diînşii au trecut. 

Şi marea ta figură din secoli se rădică 

Ca soarele pe umbre, eternă, magnifică ! 
Amar acelui care în nobila-i menire, 

În lupta ce îi face o mizeră pornire, 

Ce pizma-nflăcărează, de viaţă dezgustat 

În faţa nedreptăţii, nu vede depărtat 
Posteritatea mare ce-i zice : înainte ! 

Eu te răzbun pe tine dincolo de morminte ! 


Întocmai ca pictorul ai aşternut dulci flori 
Sub albele picioare ale blondii aurori ; 
Făcuși ca să coboare pe auri legănate 
Prefumele de roze din cîmpuri eterate ; 
Şi zeele-amoroase pe aburi luminaţi, 

Pe carul de ivoriu, cu cai înaripaţi, 
Lăsînd pe vîntul dulce cosița plutitoare 
Să valure pe umeri ca razele de soare, 
Cînd blonda auroră deschide strălucind 
Cu degete de rouă palatul de argint, 

Tu ne rădici în cîmpul eterului ferice 
Şi-acolo-al nostru suflet s-adapă cu delice 
Din flacăra divină ce-o bea l-al ei izvor ; 

Făcuşi ca să pălească sublimul cîntător, 
Creaşi o frumuseţe d-o rară strălucire, 

O tînără regină a căria iubire 

Ca flacăra se-ncinge, consumă viaţa sa, 
Iubeşte, geme, moare şi face-a lacrima. 

În urma vieţii tele un altu-a cumpărat 
Delicioasa Villa cu splendidul palat ; 

Dar cumpărat-a oare şi geniul tău mare ? 
Nu ! căci oricare geniu e ca un arbor care, 
Aprins în vijelie de focul din eter, 
Lumină, se consumă, se-nalţă către cer, 

Și nu mai lasă-n lume decît cenuşa moartă 
Ce vinturile suflă, urmînd amara soartă. 


Vederea se delasă d-atita ruinare 

Ce află pretutindeni, d-această viaţă mare 
'Prăită altădată ; dar cîte cugetări 

Nu se ascund în sînul acestor dăximări ! 
O naţiune are o viaţă, a sa juneţe ; 
Maturitate, apoi un timp de bătrîneţe ; 
Amar acelui popol ce a îmbătriînit 

Şi nu poate să zică măcar că a trăit! 
Că a lăsat în lume o urmă de lucire, 
De glorie, virtute, putere şi mărire ! 
Amar acelui popol ce pare-a fi ursit 

Să moară înainte de a fi strălucit, 
A-mbătrini-nainte de a fi fost el june, 
A vesteji-nainte d-a aduna cunune ! 


Sicilie frumoasă ! Ce multă semănare 
Poporul tău de astăzi cu popolul meu are! 
Spiritual, afabil, dar foarte amărit, 

De clase feodale, de un sistem urit 
D-administraţiune precum şi de dreptate. 


Tot ce-ai avut tu mare, în viţiu se abate! 


Dar unde-i călătorul ? Trecut-a înainte ? 
Sau a găsit repaos în -tristele morminte ? 

El este la Caprea, aici-a-nchiriat 

O casă ; şi acolo molatec legănat 

De fremetul de vînturi, de murmura de valuri 
Contemplă lata mare din aste mîndre maluri, i 
Ea singură-i amica ce în al său locaş 
Privirea-i întristată răsfață drăgălaş ; 

Ea singură îl poartă pe unda-i azuroasă 

ŞI-L lasă să se joace cu coama ei spumoasă. 
Julia nu mai este ; el nu va mai vedea 
Suavele ei bucle pe umerii de nea, 

Pe ale căror valuri de graţii răsfăţate 

Un ambru ce încîntă unda cu voluptate ? 


În stînca ce se-nalță din undele lichide 
Au locuit în scorbori sirenele perfide, 
Frumoase-Aheloide al căror dulce cînt 
Ca muzica divină se auzea prin vînt. 
Tiberiu ! Ce rapoarte se află între tine, 
Tu, ce-atrăgea-i aice în lubrice festine 
În lubrice destături atitea inocinți, ` 
Şi între-aceste crude şi ideali ființi ? 


Deşteaptă-te, o, muză, şi vin de tipărește 

Cu ferul răzbunării ast nume ce răneşte, 
Insultă, înfioară auzul pe pămînt, 

Acest bătrîn impudic, acest hidos mormiînt ! 
Tiberiu, prin cinismu-i, prin crime și orgie 

A rădicat la tronu-i oricare infamie: 
Dar daca crudul monstru merită pedepsire, 
Tu, popol mare-al Romii, nu vei avea scutire. 
Ştii tu că suveranii domnind pe-acest pămînt 
Sunt ceea ce supușii, ce popolii lor sunt! 
Cînd popolul merită să fie în sclavie, 
Schimbaţi orice guverne şi orice dinastie, 
Daţi libertăţi, daţi drepturi şi tot ce s-a visat 
Și despotismul încă rămîne nemișcat. 
Amar acelor națţii ce-aspir la libertate 

Cînd viciul există în tristele lor date! 

P-oceane de verdeață cîmpiile-ţi plutesc, 

Şi văile-ţi umbroase de flori se-mbălsămesc. 
Ai tăi munţi sub verzi arbori perd ale lor picioare, 
Și creştetul lor varsă torinte arzătoare, 

Ca cînd lumina zilii şi-a nopţilor luciri 

Nu ajungeau s-arate atitea străluciri. 
Tireniena mare ca-n zilele trăite, 

Scînteie sub poleiul de fermeci infinite, 

Şi norul nu cuteză p-oceanul de eter 

Să turbure lumina ce varsă al tău cer. 

Dar Villa lui Ciceron a spulberat-o vîntul. 
Cumanum nu mai este, tot a-nghiţit pămîntul, 
Şi lucruri şi persoane ! Ici, colo un grănit, 
Un marmur ne anunţă un timp mai strălucit, 
Dar nu şi mai ferice ! Orice nefericire, 

În aste locuri are a sa-mpămiîntenire. 


Priveşte, fiu al morţii, cum toate per în vint ! 
Cunoaşte-a ta ursită aicea pe pămînt ! 

Şi încetează-aţi face un leagăn de speranţă 
Ce a minciunii mînă pe vise îl balanţă. 

Cu toate-acestea încă tu speri, om rătăcit, 
Să afli-n cer un bine ce-aici nu ai găsit! 
Trufia, laşetatea, calculul îți dictară 

Ca să creezi în ceruri o viaţă-imaginară ; 
Tu vei trăi, sărmane, atunci cînd vei lăsa 
Mărinimoase fapte a spune urma ta. 

Aici, aicea este această nemurire 

Ce tu visezi aiurea, aici e pedepsire ! 

Aici e recompensa de tot ce noi lucrăm 

În lauda sau ura ce aici noi merităm. 

Tu te-ai născut a trece mîndrit în vanul nume, 
Tu te-ai crezut de altă natură jos în lume 
Deciît acele alte fiinţe ce trăiesc ; 

Ţi-ai dat prin uzurpare, ceva dumnezeiesc ; 
Cind tu eşti o maşină, mai bine dezvoltată, 
Și d-opotrivă morții ca toate condamnată. 

A ta chiar lașetate, în setea de-a trăi, 

Ti-a însuflat credinţa că-a pururea vei fi. 

Și interesul mizer d-a ţine în robie 

Aceste turme d-oameni, sub cruda-ţi tiranie, 

Exploatind credinţa, lipsită de cuvînt, 
Dai celoralţi eterul, tu iei acest pămînt, 
Așezi societate, civilizaţiune, 

Doctrini, filosofie, pe vise şi minciune. 


Aşa Conrad gîndeşte și trece zile, nopţi 

În dulcile concerte ce fac aceste şopţi 

De vinturi şi de valuri, în splendida privire 
Ce-i oferă natura să-i facă mulţumire. 

Dar sănătatea fuge. Deja el, ca un brad 
Ce-a despicat securea, se-nclină întristat. 

O frigură hectică consumă-n toată seara, 
Un trai ce se topeşte în focul său ca ceara. 


Acolo la fereastă el oarele trecea 

Privind măreața mare ce ochii îi răpea. 

El îşi aducea aminte imaginea Julii, 
Trecând strălucitoare în umbra vijelii. 

Un medic ce nu ştie să vindece-al său dor, 
Ia lîngă diînsul rola d-amic şi confesor. 


O noapte el nu doarme. Era o noapte plină 
D-o rară frumuseţe : o mare de lumină ! 

Te fă frumoasă, noapte ! zicea Conrad răpit. 
Tu eşti cea mai din urmă ce poate mi-ai zimbit, 
Ca tînără mireasă în ziua nunții sale, 
Te-arată-n strălucirea deliciilor tale ! 
Revarsă-un rîu de aur pe sînu-ţi de eben ! 
Preftumă-a ta suflare din ast frumos eden ! 
Să te mai văz o dată în toată frumuseţea ! 
Cu tine încetează şi viaţa, şi juneţea, 

Şi dulcile speranţe ce-atît eu am visat 

În sînul tău adesea ferice legănat ! 

Și tu, domnie-ntinsă cu faţa azuroasă, 

Şi tu, ca niciodată te fă acum frumoasă ! 
Desfăşură în noapte tezaurii cereşti 

De fermece nestinse, sub ochii omeneşti ! 
Îmbracă-a ta tunică de umbră și lumină, 
Opreşte valul dulce ce-n calea sa suspină ! 
Voi, ceruri fără margini în spaţiu, firmament, 
Fiţi martori ! Voi a face funebrul testament. 


327 


Ce fuse-această viaţă ! ast vis de suferire 
În care-iluziunea-i unica fericire ! 

În care vulgul luptă să-adune avuţii, 
Savantu —, artistul, fiul suavii poezii, 
'Ostașul prada morţii, se luptă să adune 
P-a glorii cărare frăgilile cunune ! 


Eu te iubeam pe tine, o, glorie unică, 

Adevărată viaţă, ce o destină-amică 

Păstrează dupe moarte acestui om d-o zi ! 

De sînta-ți nemurire voiam eu a trăi. 

Dar viaţa mea se scurse fără de tinereţe, 

Un vis de suferință, un leagăn de tristeţe ! 

De raza nemuririi orbit, mizer atom, 

Beat de iluziune, uitam că sunt un om. 

Dar care este fructul ce am cules în cale, 

Trecând cu valul vieţii prin astă tristă vale ? 

De vom lăsa d-o parte un număr ne-nsemnat 

De inimi generoase, ce calea și-au semnat, 

A lumii historie de rele se formează ! 

O rază de virtute trecutul însemnează 

Tei, colo ; dar o mînă cutezătoare-n rău, 

Împinge-umanitatea, zdrobită-n drumul său, 

O dă în moștenire corupţii barbare 

Şi imoralităţii, o dă-n a lor prădare. 

Virtutea nu primeşte un nobil onorar ; 

Zdrobită pretutindeni, ea plinge cu amar 

_Şi-nturnă în tăcere la cer a sa privire 
Văzîndu-se streină de orişice zîmbire ! 

Eu am privit sub vălul acestii triste vieţi 

Și inima perdut-a iluzii, tinereţi. 

Colo stă inocinţa de oameni condamnată ; 

Colo e probitatea de toți calomniată, 

Ce pleacă a lor frunte și n-au apărător. 

Ici viciul prin intrigi, fiind triumfător ; 

Speranţele-nșelate, voind a face bine ; 

Şi inima zdrobită hrănită din suspine ; 

Nici un surîs nu naște pe buze,-n nici un loc, 

Decît ca să-l urmeze o lacrimă de foc! 

Să nu-mi vorbiţi de bunuri pe ceilaltă lume, 

Divine recompense, nu sunt decît un nume, 
Minciună născocită de fericiţi, de tari, 
S-adoarmă-aceste turme de sclavi ereditari ! 
Sus totul e plăcere, delice, încîntare, 

Cind ochiul nostru vede ordonatorul mare 

Al sferelor divine, chemîndu-le-a mișca 

În spaţiu, şi se mişcă etern la vocea sa! 

Jos tot ni se arată un şir de suferinţe, 

O tristă țesătură în rele şi ființe, 

Ai crede că acela ce p-oameni a născut 

Nu este autorul acelaş ce-a făcut 

Din haos universul, princip a tot şi-a toate, 
Trăind d-a lui esenţă, acela care poate i 

Să germe sau să spargă mulțimile de sferi, | 
De lumi nenumărate, dînd forme, dînd puteri, 
Mişcări, compuneri, viaţă p-o lege de dreptate, 
Atât aceste două lucrări sunt depărtate ! 


Dar să ascundem răul ce lumea a coprins, 
Sub roze-amăgitoare, căci omul slab învins, 
N-aude cu plăcere de nimicia sa ! 
În vise iluzorii lăsaţi-l a plana ! 

Cruţaţi o conştiinţă în rătăciri născută ! 
Nefericirea-ncepe cînd este cunoscută. 


O, rară frumuseţe ! stea dulce, mincinoasă, i 
M-ai amăgit pe mine ! Vai ! tu, aşa frumoasă, 
Aşa de-ncîntătoare, să-mi faci atîta rău ? 

Pe norii vieţii mele părușşi ca curcubeu N 
Desfătător şi viaţa îmi pare-atunci frumoasă ; 
Dar raza ta se stinse în noaptea neguroasă ; 
Revine vijelia, reia turbatu-i zbor. 

A fost, dar, o părere, un vis amăgitor, 

Julia mea, ideea suavă-ncîntătoare 

Cu formă-atit de dulce şi de strălucitoare, 
Să facă şi mai tristă a vieţii mele ceaţă 
Această noapte neagră ce se numește viață. 
Ce ? ochii tăi , Julia, atît de dulcitori 

N-au lacrimi ca să verse pe triştii muritori ? 

Ce ? inima ta dulce nu are pietate 
De cel ce te adoară şi părăsit s-abate ? 


Cînd te-am văzut, frumoasă ca albul trandafir, 


Perdută cu delice în vălul tău de fir, 


Tu m-ai răpit! Un dulce delir atunci mă-mbată. 


Era amoarea sîntă, pudică şi curată ; 

De ce dar, o, Julia, chiar sufletu-ţi divin 
Acuma ocoleşte pe tristul pelerin ? 
Curînd a morţii mînă amar îmi va atinge 
Un păr ce nu albise şi viața-mi se va stinge. 
Aș fi voit, Julia, ast vis visat de zei, 

Cu mîna sa de roze să-nchidă ochii mei. 
Şi-o lacrimă curată căzînd pe a mea faţă 
Ca roua aurorii ce florile răsfaţă, 

Să facă în momentul celui din urmă chin 
Să cuviîntez ferice pe somnul cel divin ! 


Sorante mă distrează, o, dulce cîntător, 

În neagra închisoare, răpit d-un sînt amor, 
Tu așteptai să fie frumoasa-Eleonoră, 

Cum cel ce geme-n noapte așteaptă-o auroră, 
Credeai s-auzi un fremit de rochie de satin, 
O voce-ncîntătoare ca himnul cel divin, 
Credeai să vezi figura-i, cerească şi frumoasă, 
Pe fruntea ta pălită lăsîndu-se-amoroasă 

Ca floarea ce se-nclină sub suflul de zefir ; 
Această frumuseţe ce-n dulcele-ţi delir, 

În dulcea-ţi nebunie, lăsase ca să cază 

Din ochii ei pe tine o drăgălaşă rază. 

Dar sora lui Alfonzo, o, Tasso, a roşit 

Un bard ca să iubească şi asfel n-a venit. 
Mori în singurătate ! Eu voi muri ca tine. 
Dar fără de cunune, necunoscut de nime. 


O, Doamne ! tu ce-n lume mi-ai dat durerea mie 


Şi-o viaţă-atit de scurtă, fă-mi pe a mea Julie 
Să-o văz o dată încă-nainte d-a muri ! 
Dar, vai! nici o dorință nu mi se va-mplini ! 


Sunt singur eu în lume. E trist cînd tot se curmă 


Şi nu am cui a spune adio cel din urmă! 

Venirea mea în viață aduse sărbători, 
Uspăţuri rizătoare, săruturi, baluri, flori. 
Părinţii şi oaspeţii îmi salutau venirea 

Şi îmi urau în viaţă cu toţii fericirea. 

O mumă iubitoare, gîndind la viitor, 

În lacrimi fericite vărsa al ei amor. 

Dar astăzi, la plecare, sunt singur eu în viaţă 
Şi nici o mînă dulce nu vine, nu răsfață 
Această frunte tristă în tinereţea sea. 


Ce am făcut, o, Doamne, să merit soartea mea ? 
Abia în floarea vieţii, vai ! moartea mă consumă. 


Acesta-i viitorul ce îmi visa o mumă ? 


Și nici un sîn simpatic să vărs al meu dor mut! 
Oh ! nimeni, nimeni ! Doamne, dar ce rău am făcut ? 


O damă învelită în casă-atunci apare. 
S-oprește şi aruncă pe dinsul o cătare, 
Ridică vălul ; asfel cînd norul a trecut 
Apare-o vale verde în ploaia ce-a căzut. 
Julia cu-ochii-n lacrimi în toată frumuseţea, 
Dar palidă şi gravă, ea luptă cu tristeţea. 
„Consortul meu, îi zice Julia lăcrimînd, 
Muri, luai atuncea un loc în acest rînd 

Pios de caritate, să poci a-ţi da vegherea 
De care ai nevoie şi să-ţi alin durerea“. 


O mumă, soră, soaţă nu i-ar fi dat cătarea 
Ce dete-această damă acelui ce chemarea 
Fra decisă-n ceruri. Ea, neputiînd scăpa 

De moarte, pe amantu-i, la suflet cugeta. 
Îi face moartea dulce şi-n sufletul lui pune 
Un balsam de credință și de religiune. 

Zi, noapte ea veghează la patul lui Conrad. 
Şi frigura lui trece, el lasă al său pat, 


-~ Pe care îl udase cu lacrimi de durere 


Atîtea nopți trecute în gînduri şi tăcere. 
Dar corpul lui se stinge în tinereţea sa, 
Ca floarea ce s-abate ; un om îl rădica 
Şi îl purta în braţe ca p-un copil, el care 
Era măreț ca bradul şi ca granitul tare. 

Figura lui e tristă, pe chipul său pălit 
Domneșşte o roşaţă ca rozi ce-au răsărit 

Pe tristele morminte. Julia ce-l priveşte, 
Întoarce ochii-n lacrimi. Acum ea îl iubeşte. 


Era atunci cînd carul de flacără coboară 

Din culmea cea mai-naltă ; răsfăţătoarea boară 
Se joacă pe surfața strălucitoarii mări. 
Fecioarele din insuli, buchet de dulci visări, 
Duceau pe cap panere cu flori încununate, 


La port, cu fructe d-aur, de purpur, prefumate. 


Şi vasele în porturi destind larg vălul lor 

Şi ies în sînul mării cu vînt favoritor. 

Cînd lucrul lor se curmă și vasul se avîntă, 
Plăcerea între dînşii coboară, şi el cîntă 

'O dulce barcarolă, cu viers desfătător 

În care totd-auna, frumoasă de amor, 

'O tînără fecioară apare-nconjurată 

De graţii şi prefume cu care ne îmbată. 

O barcă-atunci pluteşte prin valuri ce murmur, 
Cu velele întinse spre grota de azur. 

Această barcă lasă delicioasa mare, 

"Vislaşul strînge vălul şi-ntr-un pasagi dispare. 
El întră şi s-afundă într-un umbros canal, 
"Traversă-un lac ce doarme, întîmpină un mal, 
Un promentor de stîncă formînd o sală mare. 
“Conrad şi cu Julia respiră admirare 

În faţă cu aspectul ce văd în împrejur : 

Şi aerul, şi apa, păreţii sunt azur! 


„Admiră, călătoare, ast fenomen unic, 
Aspect de frumuseţe, sublim şi magnific ! 
Vezi ce crează cerul în tainele lui sînte, 

A omului vedere ferice să încînte. 

“Ştii tu ce este-aceasta, tu, om ce crezi să ştii 
Ce nu ţi s-a dat ţie, a şti, de unde vii 

Şi unde mergi ?“ îi zise Julia giînditoare. 
Conrad înturnă ochii-necaţi de sînta-amoare 
Pe faţa ei frumoasă, ce-noată în azur ; 

I se părea atuncea că sufletul ei pur, 

Sub astă nouă formă ce ne recheamă cerul, 
Primise recompensa şi pătrunzînd eterul 
Pe auri legănată în ceruri locuia. 

O flacără divină al lui suflet ardea. 
„Julia ! eşti frumoasă, îi zice cu-admirare. 
Vai ! pentru-ntiia oară îți cer o sărutare. 
E sufletul ce-o cere, la sufletu-ţi frumos !“ 
Julia se roșește şi lasă capu-n jos. 

Julia se arată atunci desfătătoare 

Ca fructul cu o faţă curată de ninsoare, 
Cu alta coperită de un ceresc purpur ; 

Și se-ngiînau ferice sub ceața de azur. 
Şi buzele-i devoară ca o cerească spuză 

A lui Conrad murindă şi îngheţată buză. 
Delicii şi-ncîntare ! În aerul cel pur, 

În ceața azurită, un cuplu de azur, 

Își dau o sărutare, şi pe a lor figură | 
Albastră ca safirul, albastre lacrimi cură. 
Te-mbată, tu, o, suflet, de un divin amor 
Ce n-are să roşască d-acel judecător 

Ce se numeşte lumea ! Te-mbată şi deliră ! 
Exală un sunet dulce ca o divină liră! 
Cum două instrumente de muzică s-unesc 
Și fac o armonie, un himn d-amor ceresc, 
Ei exprimau amorul divin ce îi devoră ! 


Cu moartea se înalţă această auroră 
Eternă, fericită, ce nu are finit, 

În spaţiul acela cu sori împodobit. 

Căci este altă viaţă, o lege-aici supune 

Tot ce trăieşte către a sa perfecţiune, 
Nimica nu se perde, nici ce-i material, 

Nici ceea ce e viaţă, ce e spiritual. 

Aceea ce zici moarte, e numai transmutare, 
Urmînd această lege de perfecționare. 

Tot ce aici se mișcă, plecînd de la planet, 
Şi pînă la atomă, şi pînă la insect, 

Ce ochiul nu distinge, îşi are-o misiune, 
Un ţel ce se ghiceşte ; dar nu putem a-l spune. 


333 


“Gîndirea omenească își are-al ei hotar 

Ce moartea îl rîdică, şi slabul tributar 

Al lutului atuncea cunoaşte ce în viaţă 

Nu a putut pătrunde decît ca printr-o ceaţă. 
Oh ! cite infinite, nenumărate lumi 

Coprind aceste sfere,-aceste mari minuni ? 
Ast aer care umple un spaţiu fără fine, 

În care tot trăieşte, sub forme aerine ! 

Sub forme nevăzute, sub forme ce privim. 
D-o viaţă viitoare, să nu ne îndoim ! 

Cum vîntul risipeşte grămezile de nor 

Şi ne arată cerul senin, strălucitor, 

Aşa Julia suflă şi limpezește viața 

Lui Conrad, prin candoarea, blîndețea și dulceata, 
Și prin religiunea ce varsă-n sînul său. 
Conrad era ferice, credea în Dumnezeu. 


Dar barca reapare pe marea ce străluce 
Sub razele de soare ce cată să se culce. 

Un aer plin de viață, desfătător miros 
Sufla cu fericire în vălul fluturos. 

Și barca ca amantă ce-amantul împresoară, 
Cu dezmerdări, p-o parte se înclina ușoară, 
Cochetă, şi s-avîntă făcînd uşor un salt 

Pe brazdele de aur, de purpur, de smarald. 


Coboară, dulce noapte cu coama înstelată 
De raze, vino încă, și ochii mai îmbată 

De frumuseți ! Tu, lună cu discul poleit, 
"Te-nalţă legănată pe norul aurit ! 

Și tu, Vezuve, varsă o flacără mai vie ! 
'Curaţi în ploaie d-aur pe dulcea mea Julie ! 
Zefirul se arată purtînd pe aripiori 
Prefumele răpite din maluri de la flori ; 

El face să tresară, să fluture-amoroasă 

Pe buclele Julii beteala scînteioasă. 

„Julia mea, îi zice Conrad, priveşte-acum 
Acest tablou ! Vezi focul Vezuvului în fum, 
Şi cerul plin de stele, și luna ce se-nalţă, 

Cum pe cristalul mării se miră, se balanţă ? 
Cînd mîna rece-a morţii răpi-va viața mea, 
Şi-o noapte-atit de dulce tu vei mai revedea, 
Plutind cu fericire p-aceste unde line, 

O, dulcea mea Julia, tu vei gîndi la mine ! 
Curînd pe sînul morţii eu fruntea am să-nclin ; 
Va fi uitat de oameni, streinul pelerin, 

Uitat d-amici, de rude și nimeni al său nume 
Nu va şopti d-acuma nici în astă lume, 

Nici zefirii, nici marea nu ţi-l vor repeta. 
Dar tu, a mea Julia, tu nu mă vei uita! 

Cînd vei vedea tu încă acele locuri sînte 
Ce-am vizitat cu toţii, îţi vei aduce-aminte 
De Conrad ! În deșerturi, în marele ruini 
Cînd vei turna tu ochii de frumuseţe plini, 

Ei vor căta p-acela ce l-au văzut nainte 
Acolo ; dar acela va fi, vai ! în morminte! 

Fi nu au să-l mai vază. Atunci, Julia mea, 

Ai tăi ochi în durere, de lacrimi s-or umplea.“ 
El zice, și Julia, ce mînile îşi frînge, 

Ascunde capu-n sînu-i şi înecată plinge. 

— „De ce aceste gînduri ? îi zice-atuncea ea. 
Conrad, colo în ceruri noi ne vom revedea. 
Acolo este viaţa, o zic, o cred ferbinte. 

Nu ! sufletul nu pere cu lutul în morminte ! 
Conrad, știi tu că omul implică un cuvînt, 
Oricît ar fi de mizer aicea pe pămint. i 
Născut aici să suferi sau ca să faci pe lume 
Să sufere, ca moartea să aibă să consume. 
Om, fiu al îndoielii, aici nu ai venit 

S-adaogi numai lutul la lutul putrezit 

Şi să hrănești cu dînsul flămîndele morminte. 
Nu ! Scopul vieţii noastre se află mai-nainte. 
Decit această poartă ce o numim mormiînt. 
Nu ! N-ai născut tu numai ca să te faci pămiînt ; 
Atita armonie, mărire în natură, 

Cum a putut să fie cînd tu, o, creatură, 

Să fii ursită-n lume, neavînd alt ce să faci 
Decit să suferi numai și în mormiînt să zaci ! 
O plantă ce produce a sa amărăciune, 

Un an iocuitorii lichidelor cîmpii 

Ne arătau o cruce de lemn şi cu mîndrie 
Spuneau : aici repoză un fiu de Românie. 

Aici o jună damă mult timp a suspinat ; 

Dar crucea nu mai este, mormîntul s-a stricat. 


Vipera ce dă moartea, au încă misiune 

În marea armonie chiar prin veninul lor ; 

Și tu, o rege-al lumii, tu, om cugetător, 

Tu să nu ai nici una la templul armoniii, 
Deciît să-ngroși o turmă lăsată tiraniii ? 

Dar sufletul trăieşte, îşi schimbă forma sa.. 
Colo-n eterul dulce vom merge a plana 

Cu formă mai perfectă, mai pură, mai divină. 
O formă d-aer, poate, d-eter sau de lumină 
Ce simte, ce trăiește, se bucură sublim 
D-eternă fericire şi de amor divin. 

Acolo, lingă bine nu vom găsi noi rele, 

Nici moarte lîngă viaţă, nici neguri lîngă stele, 
Ci dulcea fericire, imagi de infinit ; 

În lume fericirea e soare aburit.“ 

Pe cînd vorbeşte asfel amanta 'sa divină, 
Conrad pe sînu-i dulce răcita frunte-nclină 
Şi ea îl strînge fraged și mîna sa de nea | 
Se joacă lin în părul acelui ce murea. 

| Pluteşte dulce vasul şi boarea suflă-n vele ; 
Scînteie-albastra mare sub ploaia sa de stele. 

Şi luncile-eterate cu florile de foc 
Plutesc strălucitoare, strein și magic joc ! 
Vezuvul varsă focuri în aria senină 
Şi unda ce primește văpaia de lumină 
Răspunde printr-o ploaie de spumă şi fosfor 
Pe urma care trage pe mare-un vas ușor. 

r Şi aerul ce varsă răcoare, balsam, viață, 
Îmbată-al nostru suflet cu magică dulceaţă, 
Îl scaldă-n universul ce-n raze s-a aprins, 
Dar este-o tristă viață ce flacăra şi-a stins. 
Colo ajunge barca la frageda Capree, 
Şi oamenii dezbarcă un om mort şi-o femeie. 


Caprea, o privire, şi fie cea din urmă ! 
Pe malul ce se pleacă p-a valurilor turmă, 
Ce vin aici să geamă în nopţi de vijelii, 

NOTE 


Grota Caprea sau Grota d-azur este situată în insola cu 
acest nume. Nu se vorbește în antichitate despre dinsa; în se- 
colul nouăsprezecelea o găsiră niște călători ce se scăldau pe 
acolo. Ajungi într-însa prin mare, dupe ce treci într-o mică 
barcă un pasagi plecat, strîimpt și umbros, apoi un lac nemiș- 
cător, te cobori pe pămint pe un promontoriu de stînci ce au 
nişte urme de lucrări vechi. Acolo te găsești într-o sală întinsă 
unde toate obiectele, apa, aerul, păreţii, oamenii se văd albaștri 
ca azurul. Noutatea şi frumuseţea fără comparare a acestui fe- 
nomen atrag pe călători şi îi răpesc. 

În călătoriile în Italia ce au să apară peste cîtva timp, citi- 
torii vor găsi toate explicaţiunile numelor de care s-a vorbit 
în această poemă. 

MARŞ DE RESBEL 


Pe cîmpia mare, mare, 
Oastea românească-apare. 
Peste marea frunte-a ei 
Arde ploaie de scîntei. 


Şi stindardele uşoare 
Filfiie măreț pe boare 
Şi s-avîntă la război 
Ca dorințe de heroi. 


Cursierul nichezează, 

Saltă, spumegă, fumează ; 
Pare vînt nerăbdător 

Ce ar vrea să zboare-n nor. 


Tunul uruie şi trece. 
Un fior de moarte rece 
Enimicu-a răsuflat. 
Muntele a răsunat. 


Ceată peste cete vine, 
Vin ca valuri de lumine, 
Abia unele sosesc 
Şi-altele colo murgesc. 

E ghirlanda aurită, 

E cununa fericită 
Sufletelor de heroi 

Ce se uit cu drag la noi. 


Vulturii plutind ferice 
Pe stindardele antice 
Le arată în război 
Calea vechilor heroi. 


Bucuria arde-n faţă, 

Fala inima răsfaţă. 

Viaţa este-un fermec nou : 
Sclavul s-a făcut herou. 


Dulce este neatîrnarea ! 
Ea înalță cugetarea, 
Inima c-un fermec sînt, 
Viaţa naşte din mormiînt. 


Pentru fii de vitejie 
Moartea este datorie 
Către ţara ce iubim, 
Să-nvingem sau să murim ! 


Înainte ! Înainte! 
Cure sîngele torinte ! 
Din ast sînge într-o zi 
Viața mare-o răsări. 


Soarele din munţi răsare ; 
Cerul mai senin apare ; 
Toţi privesc pe luptători, 
Lumea le-mpletește flori. 


Iar p-un pisc de stîncă-umbroasă, 
O trăsură luminoasă, 

Ca un briu de foc arzînd, 

Face soarele născînd. 

LA OSTAȘII ROMÂNI DE ASTĂZI 


Măi, copii de românași, 
Măi, băieţi, frumoşi ostași, 
Inimi calde, iubitoare, 
Dar cu arme-nvingătoare 
Şi de ţară-apărătoare ; 
Spaima vînzătorilor, 
Mîndru braț al ţărilor, 
Țării românilor, 

Cuib al vitezielor ; 


N-auziţi voi pe maghiar 
Cum loveşte de amar 
Fratele nostru ce plinge, 
De un nume, de un sînge? 
Inima nu vi se frînge ? 
N-auziţi voi că ei pun 
Steagul ţărei, steag străbun, 
Steagul ţărei românești, 
Între steaguri ungureşti ? 
Şi că sînta noastră ţară 

O numesc acum maghiară ? 
Că această Românie 

Este vechea lor moşie, 

Şi că domnilor români 

Le scriau ei ca stăpîni, 

Ca să meargă spre-nchinare 
La picioarele maghiare ? 

Ştiţi cînd astfel ei scriau 
Cum românii răspundeau ? 
Cînd pleca oştirea-n grab' 
Cu doamna lui Basarab 

Și pe valea din Carpat, 
Unde curge Oltul lat 
Murmurînd de mii de ani: 
Daţi-mi sînge de tirani! 
Cum mergeau spre închinare 
La picioarele maghiare ? 
Armele trăsneau sălbatic, 
Soarele lucea roșşatic ; 

Mii de trupuri ungurești, 
Cai şi arme vitezeşti, 
Steaguri, care, coifuri, zale, 
Pe această mare vale, 

Unde moartea încă plînge, 
Înotau în mări de sînge; 

Şi maghiarii, plingînd soartea, 
Răsuflau cu toții moartea ! 


Arătaţi, vitezi ostaşi, 

Toţi copii de românași, 
Voi, mîndria bărbătească, 
Voi, speranţa românească, 
Că sufletul de eroi 
Trecuţi, astăzi este-n voi ! 
Cei ce merg în bătălie 
Pentru sînta Românie, 


„Şi se luptă, şi trăiesc, 


Văd, se bucur, se măresc ! 
Cei ce mor în lupta sîntă, 
Al lor nume se aviîntă 

Pe a veacurilor frunte 

Ca şi stele mari, mărunte, 
Ce lumină sus pe cer 

Şi fac ziuă în eter! 


MARŞ OSTĂȘESC 


Colo oastea vrăjmăşească, 
Cînd vedea p-a românească, 
Se topea ca deasa ceaţă 
Cînd răsare-o dimineaţă, 

Şi fugea, se risipea 

Sub peptul ce o lovea, 
Cum se sparge cu urgie 
Norul rupt de vijelie. 


Mai deșteaptă-te o dată 

Tu ce-ai fruntea trist plecată, 
Mîna ruptă crud de hiare, 
Inima de griji amare ! 

Şi arată că robia 

Nu ucide vitezia 

Şi că sub al ţărei soare 
Neamul românesc nu moare ! 


N-auziţi venind pe vinturi 
Vocea celor din mormînturi 
Și vă zice cu miîndrie : 

„ Viaţa-i moarte în robie !* 


Da, auz, auz cum vine 
Printre hordele străine, 
Mii de voci şi mari alarme 
Ce răsună : arme ! arme! 

Nichezări de cai prin fumuri, 
Uruiri de care, tunuri, 
Tobe, trimbiţe răsună, 
Mii de bravi români s-adună. 


Un ostaşu-i al morţii mire ; 
Însă splendida mărire, 

A lumii împărăteasă, 
Este-a doua lui mireasă, 
Căci ostaşul care moare 
Pentru ţară este-un soare 
Ce se culcă la apus 

Şi răsare colo sus! 


ȚARA NOASTRĂ MAI-NAINTE 


Țara noastră mai-nainte, 
Cind cu inima ferbinte 
Şi cu armele în mini 
Înfrînase pe păgiîni, 


Era mîndră ; al ei nume 
Răsuna măreț în lume ; 
Chiar străinu-avea mîndrie 
A se da din Românie. 


România era tare, 
Căci avea neatîrnare, 
Căci lupta cu suflet mare ! 


Inima-i era nestinsă. 

Şi cu spada sa ne-nvinsă, 
Ea scria cutezătoare 

Dreptul său l-al vieţei soare, 
Peste fruntea vrăjmășească 
Ce venea s-o umilească. 


Braţiul rănit pentru ţară, ` 

Nu mai poartă jug, nici heară, 
Fruntea ce spada sînţește 
Biciul n-o mai umilește. 

Azi al ţărei mîndru nume 
Nu mai e nimic pe lume. 
Cine vrea, îi poruncește, 
Cine-o calcă, nu-ntilnește 
Deciît capete plecate, 
Decit braţe fărămate, 
Decît suflete secate ! 


În destul cu rele soarte 
De durere şi de moarte! 
În destul cu tirania, 
Umilința şi sclavia ! 
Bate, inimă română ! 
Tară, armele ia-n mînă, 
Să mai fii o dată mare, 
Să te teamă fiecare, 

Căci şi vieața este-un bine, 
Fraţilor, numai cînd vine 
Cu mărire, cu tărie, 
Neatîrnare și mândrie. 
Iar cînd vine-n umilinţă, 
Fără ţel, făr'de voinţă, 
Cu-a străinului robie, 

E mai bine să nu fie! 


TÎIRGOVIȘTEA 


Tirgoviştea adoarme pe vechile ruine 
Ce-noată gînditoare sub umbre şi lumine. 
În vale rîul varsă în sînul nopţii-umbros 
Un gemet melancolic, adînc, plin de durere. 
În aer luna plină pluteşte maiestos, 

Aruncă pe ruine priviri de mîngiiere. 


Vin tu în care dorul de țară mai trăiește! 
Vin în palatu-acesta ce mușchiul înveleşte, 
Dar să nu vii a plinge ca paserea de nopţi! 
În aste locuri sînte cel laş n-are ce face, 
Căci îndestule lacrimi aceste triste șopţi 
Făcură ca să cure în timpi de tristă pace. 


Vin, vezi şi te gîndeşte ! Atita strălucire ! 
Şi astăzi, vai ! atîta cădere, suferire ! 

Şi spune daca încă o zi a mai trăi 

Nu este-o tristă moarte, cădere omenească ? 
Consultă-aceste urme şi-nvaţă a muri 


Cum au murit străbunii ca-n veacuri să trăiască. 


Un turn stă în picioare pe vechile ruine. 
El a văzut heroii şi faptele sublime 

Și pare că rămîne să spuie-n viitor, 

La secolii ce cură, străbuna strălucire, 
Să-ntinere speranţa acestui trist popor, 
Zdrobit de tiranie, slăbit de suferire. 

Colo a fost palatul ! Aici în noapte-adîncă 

Heroicele umbre le crezi să vie încă ; 

Crezi să auzi alarme de lupte peste plai, 
Uruituri de care, 

Răsunete de arme şi nichezări de cai, 

Strigări de biruinţă ! Te simţi puteric, mare. 


Crezi să zăreşti pe domnii mari în război şi-n pace 
Trimişi de providinţă durerile să-mpace, 

Crezi să zăreşti prin umbre, ca raze dulci trecînd, 
Frumoase ca lumina, cu genele plecate, 

Acele doamne mume, copiii învăţind 

Să moară pentru ţară şi pentru libertate. 


În vale geme rîul şi pare că exală 

În gloria străbună cîntările de fală 

Şi vîntul ce ajunge din munţii depărtaţi 
Şoptește cu mîndrie nemuritoare nume 

De domni heroi, luceaferi pe secoli revărsaţi, 
Ce par făcuţi șă plane pe o mai mare lume. 

NICOLAE BĂLCESCU 


ŞTEFAN-VODĂ CEL BERBANT 


1867 
Poporul Românii jurase a se bate, 

Să moară pentru țară și pentru libertate. 

Dar turcii de la Giurgiu înaintau spre noi. 

Ei au călcat ţărîna străbunilor heroi ! 

Bălcescu ia de ştire și-n lumea adunată, 

De o sublimă fală așa pe toți îmbată: 

— „Copii ai Românii, ai vechilor bărbaţi 

Ce strălucesc în ceruri pe glorii legănaţi ; 
Vrăjmașul ne însultă morminte şi altare. 

Să mergem, să combatem... Război și răzbunare.“ 
El zice. Nici un eho puternic n-a răspuns. 

— „Amar ! amar ! mai zise atunci de dor pătruns. 
Uitată e amorea de suvenire sînte ? 

Aceste june inimi schimbatu-le-a-n morminte 
Cei ce-ngenuche ţara, înalte creator ? 

De este-aceasta moarte, o, Doamne, fă să mor !“ 
Atunci astupă fața în mînă și suspină, 

Şi nobilul său suflet aceste vorbe-exprimă : 

— „Vai! Dumnezeul țării acuma ne-a lăsat 

Şi chiar părinţii noştri din cer ne-au blestemat !“ 

Daia re PARN 


TABLOURI 
Poezii noi 


RADU DE LA AFUMAȚI 


Sta în tronu-i domnul mare 
Radu de la Afumaţi ; 

Lîngă dînsul doamna paâre 
Dulce cu ochii plecaţi. 


Asfel lîngă bradul verde 
Ce se-nalță pîn’ la nori, 
Dulce pare şi se perde 
ledera sub dalbe flori ! 


Solul turc aşa vorbește : 
— „Daca armele depui, 
Viaţa ţi se dăruieşte, 
Spune daca te supui ?% 


Doamna zice cu mîndrie : 

— „Domnii ţării, mari români, 
Nu plec capul în robie; 
Mor'cu armele în mîni !« 


Căpitanii strig într-una : 
— „Țara facă-se mormînt, 
Dar să fie totd-auna 

Al românilor pămînt !“ 

—Dreptul ce-mi dă tronul mie, 
Zise mîndrul domnitor, 
Cere-o sîntă datorie, 


5 - 14 
Pentru ţara mea să mor !‘ 


De o nobilă urare 

Tot palatul răsuna, 

De la munte pîn’ la mare, 
Moartea-n viaţă se schimba. 


Și cînd soarele răsfrînge 
Raze d-aur, apuind 

Pe cadavre, arme, singe ; 
Pe doi cai cu frîu d-argint, 


Domnul şi cu doamna jună 
Trec, privesc şi asfel zic: 
— „P-acest sînge ce rejună, 
Zile ţării se ridic“. 


CETATEA DE LA CURTEA DE ARGEȘ 


Vedeţi acea ruină ca un învins balaur, 

Ce încunună norii de purpură şi d-aur ? 

Acolo pe castelul în pulbere căzut 
Desfătătoare zile de glorii au trecut. 
S-apropiau maghiarii, românii iau de știre. 
Sub poalele cetăţii defilă-a lor oştire. 

Apune farul lumii și razele-i bălaie 

Alintă fruntea oștii sub arme în bătaie. 

Dar Radu Negru-apare pe o teraţă sus, 

Sub arme strălucite, de căpitani condus. 

Așa prin niște stele luceafărul apare. 

Așa în capul turmei de cerbi vezi cerbul mare. 
Şi oastea ce privește pe domnul mare-al său, 
Zicea : — „O, ce mărire! Ai zice-un Dumnezeu ! 
O, timpi de strălucire cînd domnii Românii 
S-acopereau cu arma și zaua bătălii !“ 

Dar pare doamna Ana, într-un regal vestmint 
Lucea de maiestate şi buclele-i în vînt 
Pluteau pe albii umeri ca ploaie aurie, 

Fugind din cuca d-aur pe manta purpurie. 

Şi oastea încîntată de fermecu-i plăcut, 

Zicea : — „Aşa frumoasă noi nu am mai văzut! 
Ea face să se-nalţe şi doamnă şi femeie. 

Văziînd atiţia fermeci, ai crede că-i o zee.“ 

Şi soarele ce fuge și luna ce venea 

Își dau o sărutare pe riul ce mugea, 

Prin ploaia lor de raze şoptind cu bucurie 

Că cerul hotărîse românii mari să fie. 

DRAGNA 


La Păpușşa sus pe munte 
Urcă cete de tătari. 

La biserica din frunte 
Scapă două fete mari. 

Dar tătarii, dupe ele ; 

Ele înainte merg, 

Ca căpriţe ușurele 

Printre petre urc, alerg. 
Fug, şi coamele pletoase 
Scînteind, pe vînt plutesc, 
Parcă ar fi stele auroase 
Ce se duc şi fîlfiiesc. 
Iată-le ajung la malul 
Unei rîpe drepte, adinci, 
Unde-n fund suspină valul 
Apei Bistriţii pe stînci. 
Trec p-un colț ce se înclină, 
Peste smîrcurile mari, 
Tremurînde se anină 

Și aşteaptă pe tătari. 

Ele stau îmbrăţișate 

Ca doi crini dezmerdători, 
Două raze legănate 

Peste fruntea unor nori. 
Dragna are galben părul ; 
Dora are păr umbros, 
Una cată dulce cerul, 
Ceilaltă cată jos. 

Vîntul suflă-a lor cosică, 
Soarele le înundă. 

Una braţul alb ridică, 

Alta păru-şi înnoda, 

— »„Decit să ne facă roabe, 
E mai bine să murim ! 

Să ne facem mii de zdroabe 
Dupe stîncă să sărim !“ 
Zic. Tătarii vin spre ele, 
Să le prinză se pornesc. 
Vergurile, ușurele, 

Pe pisc cînt şi se-nvirtesc. 
Cînd tătarii calc pe stîncă, 
Ele braţele-a-mpletit 

Şi-n prăpastia adîncă, 
Luminînd, s-au prăvălit, 
Vocea lor eho se face; 
Numele lor s-a păstrat, 
Dragna ! strigă cui îi place, 
Dragna ! piscu-a răsunat. 


Lă 


DOUĂ UMBRE 


Şedeam p-o rîpă neagră ce-nainta pe mare 

Şi-mi adormeam vederea pe leagănul d-azur, 

Iar discul alb al lunii vărsa cu răsfățare 
Lumina-n împrejur. 


Pi 


Vedeam un hor de umbre prin visurile mele, 
Fiinţe graţioase ce le-am văzut murind, 
Îndată ce născură, flori tinere, junele, 

Abia îmbobocind. 


Da, ele vin la mine şi joc răsfăţătoare 
Cu păru-mi ce albește, în visele-mi de dor. 
Au plete aurite ca razele de soare, 

Au aripe ce zbor. 


Sunt două între toate, fetiţe preursite 

A-mpodobi mici încă al morții trist lăcaş. 

Vin mai adeseoare, ştiind că sunt iubite, 
Vin, rîd, cînt drăgălașş. 


Din două, cea mai mică ai zice că-i o rază. 

Ochi încădraţi de gene umbroase, înfocaţi ! 

Vederea mea răpită dorea plăcut să vază 
Suriîşii delicaţi. 

În buze-i al ei nume suna cu fericire : 

Virginia ! cînd muma pe braţe-o răsfăţa 

Şi cînd ca soare dulce p-o floare,-a sa iubire 
Pe fată revărsa. 


Ea nu știa, sărmana, că floarea graţioasă 

Creştea ca să-ncunune un izolat mormint. 

Visa s-o vază mare, ferice şi frumoasă, 
Aicea pe pămînt. 


II 


A doua, mai mărică d-abia c-o primăvară, 


Sub gene negre, crețe, avînd ochi dulci d-azur, 


Suavă, delicată ca boarea cea de vară, 
Armonios murmur ; 


Guriţa ca răsura ce-ncearcă pîrguire, 
Creştea în taină mă-sii un cuib de sărutări. 
Era ca o lumină, era ca o zîmbire 

Ce trece-n desfătări. 


Alexandrina, nume prin care juna mumă 

Vedea cu fericire trăind numele său, 

Cum cerul se prevede în valul cel de spumă 
P-un limpede piriu. 


Din braţu-a două mume, vai! moartea le răpește ! 


Suflarea lor se duce cu-al florilor miros 
Și corpul lor mormîntul cu dor azi învelește 
Pe malul furtunos. 


Acolo dorm în pace şi marea geme dulce 
Sub leagănul lor negru şi vîntul depărtat 


C-un dulce sărutat. 

Suspinu-a două mume din cînd în cînd le-aduce 


SINAIA 


Umbrele tremurătoare 

Ies din scorborele-adinci 
Și se varsă visătoare 

Pe pădurea unei stinci. 

Şi Sinaia mănăstirea 
Noată-n umbră maiestos, 
Legănată în mugirea 
Riîului armonios. 

Rîul îşi ascunde-n spume. 
Corpul său nud de cristal. 
Steaua ce domnește-n lume 
Varsă-n unde păru-i pal. 
Și prin brazii ce se-nclină 
'Trece-un murmur aereu, 
Ca o muzică divină, 
Ascultaţi, e Dumnezeu ! 

TISMANA 


Noaptea cobora din munte 
Umbra, văl misterios, 

Ca o grijă pe o frunte 
Se-ntindea pe lume jos. 
Poleia bălaia lună 

Fruntea negrelor păduri 
Ce părea o ceaţă brună 
Înotînd în lacrimi puri. 
Rîul nu-l vedeam pe vale, 
Dar îl auzeam prin stînci, 
Revărsînd pe a lui cale 
Gemete plingînde, — adinci. 
Ochii rătăciţi pe marea 
Aerului plutitor, 

Se scăldau ca cugetarea 
Într-un vis de dulce-amor, 
Cînd dintr-o tăcută leasă 
Cred că naște un murmur 
Şi a morţilor mireasă 

Se ridica în azur. 

De la moartea ei, în viaţă 
Îmi perdusem pacea mea ; 
A durerii mele ceaţă 

În dulci lacrimi se topea. 
Ce văz ? Umbra ei ce vine 
Ca lumini ce-n noapte trec. 


— „O, copiii mei sunt bine ?% 


Zice. Lacrimile-o-nec. 
N 

Luna fruntea își ascunde 
Între nor întunecos, 
Razele, ușoare unde, 
Leşinau sub ceru-umbros. 
Nu mai văz nimic. Uimire ! 
Întunerec ! Cînd și cînd 
Auzeam la mănăstire 
Clopotul duios sunînd. 


DOAMNA MARIA * 


Pentru-ntiia oară o văzui în viaţă 
Sub un verde munte, locaş de plăceri, 
Strălucea de raze ca o dimineaţă 
Şi purta cununa de dulci primăveri. 
Păru-i de beteală încadra în unde 
Fruntea sa curată ca o blindă stea 
Şi pe a sa faţă și braţe rotunde 
Ceaţă de purpură se perdea în nea. 
„  Pentru-a doua oară o văzui cu fală 
P-un tron, maiestoasă, și pe fruntea ei 
Strălucea coroană de aur regală, 
Asfel ca pe fruntea unei blonde zei. 
Ea-i da frumuseţe, tronu-i de mărire. 
Aţi văzut pe norul purpurat, o stea 
Înotînd în raze şi în strălucire ? 
Peste tronul ţării asfel părea ea. 
O văzui eu însă pentru-a treia oare. 
Vîntul risipise dulcile-i prefum. 
Ea se vestejise ca o blondă floare : 
Un sicriu de moarte avea tron acum. 

MIRAMARA 


Văzui palatu-acesta pe stinca sa tăcută 
Mirînd splendida-i faţă în unda de azur. 
Vărsa asupră-i luna lumina sa plăcută. 


La poalele-i de piatră vin valuri şi murmur. 


El respira lumină, amorul, bucurie. 
Văzui prin strălucire un june împărat, 
Văzui împărăteasa în manta purpurie, 


Frumoasă ca un soare sub păru-i ei ambrat. 
Dar scena schimbă faţa, palatul pere-n ceaţă. 


Tăcere, întunerec acum aici domneau. 


Monarcul, june încă, perduse a lui viaţă 


Și lacrimi de durere torente-aici curau, 
Şi juna suverană în doliu se arată, 

Și coama despletită pe rochia d-abanos, 
Ca constelaţiunea pe bolta-ntunecată 
Pluteşște ne-ngrijită ; coroana zace jos ! 

VENEȚIA 


Pe unda-nvelită d-un dulce cristal 

Îşi miră-a lui față palatul ducal, 
Măreţ ca trecutul şi trist ca vegherea, 
În noaptea tăcută respiră durerea. 
Suspinilor tineri, cîntărilor serii, 
Mugirii gondolii, amorei, plăcerii, 
Urmase tăcerea şi luna pe nor 
Se-ngină ca viaţa cu palidul dor. 

Dar sus la fereasta acelui palat 
Apare-o femeie, un vis delicat ! 

Pe umeri-i luce o nea graţioasă 

Pe care-aiurează o coamă noroasă. 
Acolo, surprinsă d-un val de lumină, 
O frunte frumoasă pe brațu-i înclină. 
Eterul scînteie şi rochia d-azur 

A mării tresare sub focul lui pur. 

Și leul San-Marco, ce umbra domneşte, 
Părea că se mișcă și coama-ncreţeşte. 
În noapte, Dogana apare-elegantă, 
Fixează departe, geloasă amantă, 
Cetatea-adormită în cînturi d-amor 
Şi valul la Lido gemea plin de dor. 
Cer, mare se-mbată bînd dalbe lumine 
Ca cînd jos în lume era totul bine! 
Dar dulcea femeie rămîne-n fereastră 
Privind cu durere pe lunca albastră, 
Din ochi-i curg lacrimi delice, eden ! 
Din coama-i se varsă o ploaie d-eben. 

Zburînd, în viața mare, prefum suav, divin ! 
Şi gura mumii soarbe surisul dupe gură 

Cum soarele ce vine bea dulcea picătură ; 
De rouă ce rămîne în cupa unui crin, l 


MUMA 


O cameră, o lampă, o tînără femeie, 
Creațiune dulce ce grația poleie 

Ca razele de soare p-un plai desfătător, 

Dar palidă ca cerul ce simte-o vijelie, 

Cu ochii plini de lacrimi și de melancolie 
Veghea pe al său leagăn un prunc lincezător. 
Cum orişice lumină nainte d-a apune 
Aruncă-o rază vie ce moartea ei ne spune, 
P-a pruncului figură un zimbet a trecut, 

Aşa pe ceru-n neguri o rază de la soare 

De multe ori se joacă plutind răsfățătoare 
Și-aduce bucuria ce omul a perdut. 

Căci viaţa e lumina, seninul, fericirea, 

Și muma îi zărește pe buza lui zimbirea. 
Copilul zice-atuncea : — „O, mamă, o să mor! 
Şi eu mă duc în ceruri ; o horă de fecioare 
Frumoase, dulci ca tine, mă iau pe aripioare, 
Îmi zic că sus în ceruri nu este nici un dor. 
Și tu mi-ai zis că viaţa e lacrimi şi durere, 
Iluziunea este unica mîngiiere. 

Dar eu, o, dulce mamă, eu voi să mai trăiesc. 
De sunt în viaţă zile uriîte, de sunt spine, 

Nu sunt totdeodată și flori şi zile line ? 

Nu mă lăsa, o, maică, tu ştii cît te iubesc! 
Mă cheamă, mă-nconjoară și perd orice sfială, 
Şi sunt așa frumoase ! Au părul de beteală, 
Si buzele de roze, şi braţele de crin !“ 

El moare şi surisul pe buza lui rămase 

Cu raze de lumină ce sufletul lăsase 

COZIA 


Eram în chiosc şi rîul curînd prin două stînci 
Lovea antica-i bază, vărsînd mugiri adînci. 
Pe stînca dimpotrivă se-nalţă luna plină, 

Pe brazdele de umbre trec brazde de lumină. 
Dar toate-aceste raze ce peste rîu pluteau 

O lume strălucită d-heroi mi se păreau. 

Şi toate-aceste şopte, strigări de bucurie 
Ce-au înălţat heroii în marea bătălie. 

Crezui să văz pe Mircea pe calul spumegînd, 
Ce varsă fum pe nasuri, trecînd armata-n rînd, 
Cu pletele în vînturi plutind răsfățătoare, 
Frumoase și măreţe d-a anilor ninsoare. 
Crezui să văz pe doamna cu zîmbetul senin, 
Alăturea cu dînsul ca roza lîngă crin, 

Crezui să văz cosița-i plutind pe a ei frunte 
Ca raza ce aură conturul nins de munte 
Cînd luna dupe dînsul s-așteaptă-a răsări. 
Crezui să văz stindarde măreț a fîlfîi 
P-oștirile române, pedestre şi călare, 

Vedere minunată din care te simţi mare ! 
Crezui să văz pe rînduri al zilii foc uşor 

Cu dulce răsfățare jucînd pe coiful lor. 
Crezui să văz departe oștirile maghiare 

Cu mari păduri văzute în cîmp, în depărtare. 
Crezui s-auz eu semnul de luptă răsunind, 
Sunînd plîngindul bucium şi caii nechezînd. 
Crezui să văz călării plecînd cu hărnicie 

Ca ploaia tropăindă ce trece-n vijelie 

Şi spedele lor ageri în aer licurînd 

Ca fulgere în umbră, ce fac arcuri d-argint. 

Crezui să văz lovirea cum vezi scîntei de soare 
Ce tremură pe lacul răscuturat de boare, 
Crezui să văz torente de sînge închegînd 

Şi cetele maghiare ca snopii rînd zăcînd. 
Crezui s-auz suspine şi vaiete amare, 

Precum și voci voioase d-o biruință mare, 
Crezui să văz pe Mircea trecînd strălucitor 

Şi sîngele din spada-i curînd ca un izvor. 

Dar visul de mărire dispare... Trista ţară 
Revine plingătoare, cu viaţa ei amară, 

Cu certele civile, ce sîngele i-a supt, 

Cu trista umilinţă sub care a căzut. 

Oh l nimeni nu mai naşte în trista noastră țară 
Decît să plece fruntea ca robi pe-ale lor feară. 
Niciunul ce-ar expune în lupte viața sa, 

Să scape a ta viață, o, România mea ? 

Mori dar fără durere, o, patrie de bravi ! 

Al cării sîn nu naşte decît turme de sclavi ! 


Ele urcă la cetate. 
Cerul se făcea senin. 
Viaţa peste tot străbate, 
Însuşi umbrele lumin. 


CETATEA NEAMȚULUI 
De acolo, în. tăcere, 


Pe Moldova ochii trec. 
Ce-au văzut ? Ce-au zis ? Durere! 
Ochii lor de plins se-nec ! 


Pe ruinele măreţe 

Nor de aur face-un jur, 
El îngiînă-a lor tristeţe 

În al său locaș d-azur. 


Întunerec şi tăcere 

Se îngînă-ntristător 

Si-n limbagiul de durere 
Plîng o patrie în dor. 


Seara se vărsa din munte, 
“Lupa razelor da joc, 
Arunca pe riu o punte 
Din cosița sa de foc. 


Dar vedeţi p-această punte 
Muma mindrului herou. 
Luce pe măreaţa-i frunte 
Un luceafăr încă nou. 


Doamna lui Ştefan urmează. 
Ele poartă diadem 

Ce ca stele scînteiază 

Prin al nopții văl d-eben. 

ZIMBRUL > RÎUL BISTRIȚII 


Sub rîpa unde zace măreața mănăstire, 

Se crapă marea stîncă și lasă de cobor 
Torinte spumegoase c-o fragedă mugire 
Printre păreți gigantici, ce fruntea-și perd în nor. 
Se urcă, se coboară în lungul său canalul, 
Prin colții lui de peatră torentu-şi face loc. 
Din maluri, dulci izvoare îşi rîură cristalul, 
Şi undele, şi spuma, în fuga lor se joc. 

Aici o boare dulce cu rîul se coboară 

Şi temperă arşița înflăcăratei veri. 

Ai crede aici că viaţa, din aripa-i uşoară 

Îşi scutură lin roua de vise, de plăceri. 
Colo un hor de păstrăvi le leagănă pe undă, 
Ca dulcile dorinţe pe unda scurţii vieţi. 
Colo cascada geme și aerul înundă 

De ploaie înspumată, streine frumuseți, 
Colo un pal călugăr cu fruntea înclinată 
Suspină după lumea ce el a părăsit 

Şi murmura adoarme gîndirea-i legănată, 
Ca o amantă dulce p-amantul său iubit. 
Colo o ţărăncuţă cu ie cu altiţe, 

Ferice înrouată de fluturi roși și albi, 

Cu o maramă fină pe blondele cosiţe 

Ce boarele răsfaţă pe umerii ei dalbi, 

Cu un copil în braţe ce cu o mică mînă 

Se joacă cînd cu sînu-i, cînd cu al ei păr, trecea. 
Avea o gură mică ce bujoceii-ngînă. 


Pe un plai de munte, sub umbrar de fagi, 
Dragoş se adună cu ostașii dragi. 
— „Fii de Maramureş ! Dragoș le vorbește, 
Semnul nou al ţării nouă ne lipsește. 
Acvila măiastră e bătrînul semn. : 
Pentru noi, îmi spuneţi, îl găsiți voi demn ? za, 
— „Doamne ! zic ostașii, p-acești munţi iernatici 
Umblă multe feară ale lor sălbateci. F 
Să vînăm cu toții feara ce-o cădea E: 

Și va fi mai mîndră, capu-i semn să-i ia.“ 
Multe heare mîndre ferul înmlădie, | 
Dar nu cea mai mîndră prin a ei tărie. j 
Ei purced nainte pîn’ la Boureni f Hik 
Unde-aveau locașul zimbrii moldoveni, 
Dragoș umblă singur. Zimbrul se arată, > 
Taure sălbatec ; gura-i e spumată, 
Ochii lui au sînge, păru-i e zbirlit. E 
Pentru-ntîia oară om el a zărit. i 
Dragoș trage arcul, îl lovește-n frunte. E 
Zimbrul zbiară, cade, geme greul munte. | 
— „Capu-i semn să fie !“ căpitanii spun 
Şi Dragoș răspunde ca un român bun : 
— „Să ţineţi la dinsul, cu tărie rară! 
Cînd voi îl veţi perde, veţi perde şi ţară 

Sumete-a sa tunică pe glezna ei de nea 
Şi va să treacă rîul ce pare că tresare 
Şi îşi deschide sînul să bea al ei picior. 
Ici, colo trece lume 0 cheamă fiecare, 
Ea pasă înainte şi rumenă uşor. 


CETATEA LUI ŢEPEŞ 


Lăsaţi privirea voastră pe muntele Albina, 
Pe stîncile din faţă, colo spre răsărit ! 
Smarandul lor cel fraged l-a poleit lumina. 
Un nor de purpur doarme pe vîrful ascuțit. 


Cu felurite forme, ca niște mari țestoase 

Ce scot din teste capul pleșuv, îngrozitor, 

În spaţiul cel mare și parcă beau din nor! 
- Priviţi în jos pe rîpe cum fulgerul s-arată 

Şi şerpuie prin nor! 
Cum tunetul urmează săgeata-nflăcărată, 
Cascadele de spumă cum urlă, cum cobor! 
+  Pe-un vîrf măreț apare cetatea ruinată. 
Ai crede că vulturii au rădicat odată 
E Pe aripe şi varu-i, şi peatra, apă, fer, 
i Cînd, prigoniţi de oameni, ei s-au retras spre cer. 
Maghiarii, otomanii în timpii dinainte 
k- Găsiră-aici în Argeş eternele morminte 
$ Atuncea cînd românul, iubit de Dumnezeu, 
Îşi apăra el Singur cu arma dreptul său. 
Dar astăzi nu mai este cetăţi și vitejie, 
Nici viaţă românească, nici drept, nici datorie, 
Căci Dumnezeu nu are iubire pentr-o ţară 
“Ce pleacă dulce fruntea pe desfătări şi feară. 
Un curcubeu pluteşte p-a stîncii verde faţă 
Ce-a dispărut în nori. 

ţi crede că e umbra lui Ţepeş printre ceață 
e vine să comande ne-nvinşii luptători 
i raza biruinţii din sfera sa divină 
ji varsă p-a lui faţă torente de lumină. 

Din asti munţi verzi ca viața nasc creste mari, ripoase 


ŞASE DRAME HISTORICE NOI 

iai F NL a arda 
Pata e RE Sea 


SORIN 


Poemă dramatică 


HERMAN UN DOCTOR 


Scena în Tîrgovişte 
(O cameră rău mobilată, ale cării fereste dau pe 
riul Ialomiţii. Pe o masă, cărţi risipite, hărte, oase; 
instrumente de astronomie). 


HERMAN (singur) 


Nimic ! Nimic ! Lumina mi se ascunde mie. 
Ştiinţe-nșelătoare, nimic voi nu mi-aţi dat! 
Am căutat lumina în lumi de visărie. 
Natura ne-nţeleasă adînc am cercetat, 

Ici, colo cîteodată părea strălucitoare 
Ca să orbească ochii în urmă şi mai mult. 
Am rătăcit şi astăzi la razele de soare 

Eu mai puţin văz încă decît acel incult. 

A lucrurilor vieţii streină armonie 
Un creator vestește, un plan din început. 
Dar care-i creatorul ? Cum a putut să fie, 
O forţă sau un spirit, cînd nu exista lut ? 

(Luînd hîrca în mînă.) 

Vai ! Omul știe oare ce sunt zilele sale, 

Ce este-această lume ? Sărmanul peritor ! 
El știe despre lume cît ştie despre cale 

Să spuie cum ea este, un orb rătăcitor. 

(Ia hîrca de om în mînă.) 

Ah ! Iată ce știm sigur prin ochi, prin pipăire, 
Că lasă dupe dînsul neînţelesul om ! 

Ce-ai fost tu mai-nainte, țărină în perire ? 
Ai fost o umbră tristă gonită de vrun tron ? 


DELS 


E: e 


Tip ae le ae! 


379 


Aceasta ! Dar pe cine iubeşti tu ? Ce fetică 
Nebună, c-o privire de foc încingător, 

Ţi-a turburat simţirea cum draga turturică 
Cu aripa atinge şi turbură-un izvor ? 
Amorul este roua, femeia este floarea, 
Puțin trăiește roua aicea pe pămînt. 

În toată dimineaţa o bea un dulce soare 

Şi vine să-o răsfeţe un suflu drag de vînt. 
Amorul de femeie aleargă la-nălțime. 

E ca acele paseri ce nu se las din zbor 
Decit pe stînci înalte, ce-și perd fruntea în cime, 
Şi tu nu ești un munte ce-și urcă fruntea-n nor. 
Tubește a ta ţară, iubește-umanitatea, 

Te luptă ! Dă chiar viaţa, ca binele să-l faci. 
Iubeşte adevărul, iubeşte libertatea ! 

Şi înaintea morţii de frică să nu taci. 
Iubește a ta ţară ce geme în robie. 

Nu simţi în al tău suflet nimic sfişietor ? 
Nimic ce te înalță, sublimă energie ? 

Acela este numai neperitor amor ! 

Şi cine e femeia ce mintea-ţi ameţeșşte ? 


Ai fost o frumuseţe ? Sub albele-ţi picioare 

Ca florile riîzînde junimea ai zdrobit ? 

Ai fost tu fericită, ţărînă ? Dar sub soare 

Putea-va să ne zică un om că-i fericit ? 

Avuși junie, viaţă ; dar unde-a ta junie ? 

Voi care a-ţi iubit-o, vedeţi ce aţi iubit. 

Avut-ai tu în lume putere şi mîndrie ? 

Da, mindră de ţărîna în care te-ai topit! 

Tu fuşi un domn aicea ? Tu fuşi tiran în lume ? 

Această hîrcă roasă, ce timpu-a înfruntat, 

Nu se plecase-n viaţă, şi poate l-al tău nume 

A popolilor turmă de sclavi a tremurat ! 

Vai! Unde-ţi este tronul, coroană și mărire ? 

Trufia ta de rege ? Poporul credincios ? 

Un cap de rob alături nu are osebire. 

Făcuţi toţi dintr-o humă, aveţi acelaşi os. 

Dar soarele răsare ; privirea sa de aur 

Poleie fruntea nopții plecată la pămînt, 

O, soare, stea măreaţă, neperitor tezaur, 

Tu eşti o mică-atomă, ca tine cite sunt ? 

Tot spaţii şi atome ; acesta-i universul ; 

Atomele sunt totul, au viaţă, generez ; 

Şi nimine nu schimbă natura lor şi mersul ; 

Dar oare aste-atome prin ele foncţionez ? 
(Intră Sorin.) 


SORIN 


O, dascăle ! Fioriţa ! Eu o iubesc de-un an. 


HERMAN 


iri Fioriţa e femeie. Amorul ei trăiește - 


O zi ! Şi nu se pune pe frunte de orfan. 

Nebună tinereţe ! Cum ai crezut, o, june, 

Un vis atît de dulce, să aibi inima sa, 

Tu ce n-ai loc la masa celor avuţi în lume, 
- Şi între-ai săi roşeşte de tine dulcea ta ? 

Dar tu ai zis : Ce-mi pasă de sunt orfan în lume. 

Prin inimă, cu dînșii deopotrivă sunt! 

O inimă frumoasă egală-un mare nume, 

Săracul și avutul nu merg tot în mormînt ? 

Dar sufletul cel nobil ascuns în sărăcie 

E, vai ! ca diamantul în pulbere căzut, 

Ce lumea în picioare îl calcă făr’ să-l ştie 

Şi-l preţuieşte numai văzîndu-l la avut. 


Ce vii aici, copile ? 
Ce ai ? Pe a ta frunte văz umbra unui dor! 
Așa pe-un cîmp ce naşte și flori, şi filomile, 
Vedem citeodată o umbră de un nor! 


SORIN 


Vin ca să spui eu ţie ascunsa mea durere ; 
Dar ai tu îndurare de mine : eu iubesc... 


HERMAN 


Jubeşti ? Ce nebunie ! În tine omul pere 

Și viţiul se deşteaptă. Te pling, nu îţi doresc i 

Ştii tu ce este-orfanul, Sorine ? Ia aminte ! 
Orfan, tu ai voinţă şi nu poţi a voi; 

Ai ochi, dar n-ai vedere ; ai gură, n-ai cuvinte ; 
Ai inimă ardintă, dar nu poţi a iubi. 

Strein, tu nu ai dreptul la nici o fericire ; 
Strein, tu porţi pe frunte al ursitorii semn ; 

De tine-nturnă ochii făr' de compătimire, 

Toţi oamenii de dinşii te socotesc nedemn, 
Cînd n-au găsit în tine un interes oricare... 

A omenirii lege aceasta a voit. 

Şi cel ce-ţi strînge mîna... Oh ! fie suflet mare! 
Făr-interes, chiar dînsul nu te-ar fi întîlnit! 


SORIN 


Nu este Fioriţa cum ţie ţi se pare. 

Ah ! Sufletul ei este de frumuseţe plin! 

E lacrima cerească căzută din tîmplare, 
Din ochii unui înger înamorat d-un crin ! 
E raza ce o mîndră, senină dimineaţă, 
Rizind, revarsă vesel din sînul dalb al său ; 
În lume-i rătăcită ca steaua serii-n ceaţă, 
Ca o zîmbire dulce p-o faţă de om rău. 


HERMAN 


O, dulce tinereţe ce crezi ferice încă ! 

Tu ești mai înţeleaptă şi eu te pizmuiesc ! 
Sorine, viața noastră e o ripoasă stîncă : 

Acei ce-ajung în virfu-i adesea obosesc. 

Zi, zi, vorbește, spune, îmi place încă mie 

Să simţ răcoarea dulce a sufletului tău, 
Trecînd pe al meu suflet ca boarea ce-n pustie 
Aduce fumul rozii unit cu suflul său. 


* 


Pe o grădină verde a serilor făclie 
Revarsă raze d-aur în cîmpul cel d-azur. 
Suspină mii de paseri în frageda cîmpie 
Și limpedele ape îngîn al lor murmur. 
P-o peatră sta Fioriţa cu genele în rouă. 
Sorin sta la picioare-i şi asfel îi vorbea : 

— „Mă duse în ţări streine ; plăcere dulce vouă. 
Pe mine niciodată nu mă veţi mai vedea“, 

Așa vorbi amantul şi pliînsul îl înecă. 

Fiorița îi suride prin lacrimi lui cu dor. 

Așa prin vijelie, o rază vezi să treacă, 

Spre a peri în umbră, surîs înşelător ! 

Dar ale lor dulci lacrimi picară în tăcere 

Şi se uniră-n umbră în sînul unei flori, 

Şi vorbele-amoroase, răpite de plăcere, 

Zburară, se uniră în vînturi, între nori. 


DOMNUL MIPCEA 
(Intrând pe gînduri.) 


Tu ești, sărmane Ghino ? Ce vrei să-mi spui tu mie ? 
Eu am a-ţi spune multe ; vezi tu, voi a curma. 
Făcutu-ți-am vrodată, vrînd sau nevrînd, rău ţie ? 
Asupra mea nimica tu nu [ai] a urla ? 

N-ascunde, ci îmi spune, ai să te plîngi de mine ? 


GHINA 


Nu! nu! din împotrivă, prea-nalt stăpînul meu ! 
MIRCEA 


Dar nu ; tu nu-mi eşti omul, cu toat-a ta credinţă... 
Eu voi un om să n-aibă nici gură a vorbi, 

Nici ochi ca să zărească, nici inimă să simtă, 

Nici voie... ca cuțitul ce trebuie-a lovi... 

CHINA 


Stăpîne, fă cu mine tot ce mi se cuvine... 
Zdrobeşte-mă-n picioare şi zi : așa voi eu! 
Voi săruta picioru-ţi, zicînd : ucis de tine, 
E dulce să las viaţă, înalt stăpînul meu ! 


MIRCEA 


Atunci ascultă, Ghino, şi fie-a ta credință 

Să nu-ţi răpuie viaţa... Ce ştii ? Ce ţi-am vorbit ? 
A! ştiu... dar mai-nainte arunc-a ta voinţă ; 
Arunc-a ta gîndire ! Fii rece, amuţit |... . 
Acei ce or să peară sunt peste doisprezece... 


fi E eg: 

Vezi, numele lor toate le-am însemnat aci !... 
Deseară este nunta... Tu înţelegi ? Fii rece ! 
Acei ce au să vie, d-aici n-or mai ieși... 


GHINA 


Măria-ta, dă-mi voie s-adaug eu un nume... 


MIRCEA 


Ce ? Tu cunoşti şi p-alţii ? Zi, zi, să-i ştiu şi eu ! 
GHINA (la o parte) 


E timpul ; omu-acesta îmi e urit în lume; 
Și făr” de el, mai lesne ajung la țelul meu. 
(Scoate o listă și o dă lui Mircea.) 


MIRCEA 


E ginerile Filip ! Ciudătă întimplare. 

Acesta este omul pe care eu cunun ! 

Ei încă mă înşală !... O, lume !... O, turbare ! 

Mînia mă abate... Să mor ori să-mi răzbun ! 
Ah ! vino, vino iute, amară răzbunare, 

Şi-adapă cu-al tău sînge setos sufletul meu !... 


GHINA 


Stăpîne, la picioare-ţi eu sunt în așteptare... 
Zi şi a ta poruncă îndeplini-voi eu... 


MIRCEA 


Să-nceapă nunta-ndată !... Şi preoţii să vie 
Şi-n umbră totd-odată săpați mormîntul lor. 
Sub ale sărbătoarei cununi de bucurie, 
Şerpi veninoşi s-ascundă venin omoritor. 


* 
SMARALDA 


Era o seară dulce, plăcută, prefumată, 
Ce omul nu salută decît în primăveri, 

Tot îşi dedese vorba să-o facă minunată. 
Cer, aer, stele, lună, tot scînteie plăceri. 
Înamorate pasări în silve depărtate 

Vărsau în sînul serii molatece cîntări, 
Cîrsteiul le îngînă prin ciripiri ciudate 

Şi rîul prin duioase, profunde suspinări. 
Cînd vei tu să te bucuri de oare mai senine, 
O, muritoare palid, sub jugul ce iubeşti, 

Te duci și cauţi somnul visînd la nouă crime, 
În ziua viitoare ca să îndeplineşti. 

Nu ești sătul tu oare de nedreptăţi făcute ? 
Şi din loviri sub care pe cei slabi ai zdrobit ? 
Nu ești sătul de bunuri prin crime cîștigate ? 
De viaţa ce-al tău suflet amar a vestejit ? 
Uiţi tu, ţărînă slabă, că fiecare oră 

Suflarea crudă-a morţii te poate rădica ? 

Că aur, nume, fală, putere se doboară 

Şi în mormînt nu trece decît țăriîna ta ? 
Aceste vane bunuri spre-a le-aduna. pe cale 
Îţi dau atîta grijă, atîta a gîndi ? 

Au ele oare prețul strădaniilor tale ? 
Durerilor ce suferi sau faci a suferi ? 

Sorin privea în rîul ce luna d-argint vie 
Încununa cu raze şi îi părea şoptind 
Misterul vieţii lumii, ce are ea să fie. 

Se fermecă, ideea de moarte-i vine-n gind. 
Acolo desperării el inima lui lasă, 

Să plîngă dupe dînsul aceea ce-a dorit. 

Era a sa dorinţă, era tot ce-i păsa, 

El trebuia să moară spre-a fi el fericit ! 

Vai ! unde poci să aflu o seară mai frumoasă ! 
Şi a curma eu viaţa un loc mai priitor ? . 
Aici dar să se curme junețea-mi viforoasă. 
Aceste limpezi unde mă chem în sînul lor. 
Vă duceţi de la mine, o, zile tinerele, 

Dar pline de durere ! Şi tu, o, cerul meu, 
Nemuritoare carte cu litere de stele 

În care visătorii citesc un Dumnezeu ! 

Ah ! daca astă viaţă fu scurtă, o, ursită ! 
Şi-a trebuit a trece fără de-a îi iubit, 

De ce nu fuse oare frumoasă, strălucită, 

Ca steaua ce se stinge, dar care a lucit ? 

Eu poci trăi ; dar viaţa-mi e întristată foarte. 
Se zice că sunt oameni ce uit că-au suferit ? 
Dar colo-n al meu suflet pătruns-a cruda moarte 
Și eu voi fi în lume un arbor trist, zdrobit. 

De ce cu ale mele dureri aici în viață 

Voi întrista plăcerea la ceialți mai ferici ? 

Căci mulţi aici au zile ce n-au cunoscut ceaţă. 
Tot nu e rău în lume, toţi nu sufăr aici! 

Sorin așa gîndeşte. Tot pare că s-umbreșşte, 
Păleşte luna-n aer şi pere în azur, 

Dar rîul cură dulce şi omului vesteşte 

Că tot ce naște, trece, lăsînd un vag murmur. 
Un pas şi-n sînul apei ar fi aflat scăpare, 

Cînd o suavă umbră, trecînd ca un suspin, 
C-un viers plingînd și dulce, dar plin de întristare, 
Îi strigă deodată, de două ori : — „Sorin !“ 

O tînără fecioară șopteşte al său nume. 

— „Te caut, zice fata, de cînd a înmurgit, 

Ca să-ţi aduc o ştire... Am auzit din lume 

Că te-a văzut p-aice... şi iată... am venit 

Să-ţi spui a nu te duce deseară pe acasă... 

Tu nu ştii ce se trece acolo la palat!... 

Pe deoparte nuntă, petreceri, danţuri, masă ; 
Iar pe de altă parte, tot pare turburat ! 

În umbră se lucrează sicrine de morminte 

Și preoţii cu sfite în casă stau ascunși. 

Ostaşi pe la fereste cu lungile lor flinte 

Pîndesc prin întunerec de spaimă toţi pătrunşi...“ 
Smaralda, orfelină d-o rară frumuseţe, 

De mică, doamna Chiaşna luase lingă ea. 

Aci i se formase suava-i tinereţe, 

Aci în pace dulce mîndreţea-i înflorea. 

Sorin l-a ei vedere rămase în răceală : 

— „Îți mulţumesc, Smaraldo, îi zise el cu dor, 
Dar viaţa mea nu face această osteneală 

Ce tu ţi-ai da cu diînsa. Vezi tu ? Eu voi să mor. 
Eu pot muri și nimeni să nu se întristeze 

Şi lipsa mea pe nimeni să fac-a întreba ! 

Eu pot muri şi nimeni să nu mă cerceteze 

Şi nici un sîn să bată sau lacrimi a vărsa. 

Căci fără d-o iubire de-o seamă între toate, 

E o povară viaţa. o, înger răpitor ! 

Iubesc cu înfocare, cu nebunie poate. 

Dar ce iubesc, prin ură răspunde l-al meu dor.“ 
Za P nu para dea nu te iubește, Soare ? 

ţi-e dureros şi greu ? 

Dar tu, tu însuţi, spune, pe cine iubești oare 
Ca să te plîngi de alţii, pe cine nu știu eu ?“ 
Așa vorbi Smaralda c-un aer de mustrare. 

O vie rumeneală coprinse faţa sa. 

=> „Smaraldo, îi răspunse Sorin cu înfocare 
Lăsînd din a lui geană o lacrimă-a pica, 
Văzut-ai tu în visuri o dulce frumuseţe 

Ce nu vezi niciodată aievea pe pămînt ? 

Fi bine ! asfel este această tinereţe 

Pe care o iubește ast suflet, acest vint. 

Tu o cunoşti, Smaraldo... Deseară se mărită 
La curte, unde-a merge voiai să mă opreşti !“ 
— „Fioriţa !“ zise fata, cu inima rănită, 
Turnînd a ei cătare spre bolțile cereşti. 

— »Fioriţa, îi răspunde Sorin ce mîna-i strînge 
Ah ! plînge-mă, copilă, căci sînt nefericit ! 

Ah ! plinge-mă, Smaraldo, cu lacrime de sînge 
Și varsă mîngiiere în sufletu-mi zdrobit ! 

C-o vorbă ea ar face să piară a mea viaţă. 
Pe-un zîmbet al ei numai aș da eu. viața mea. 
Frumoasă ca lumina e dulce a sa faţă. 
Ucigător, copilă, m-ar face dac-ar vrea.“ 
Smaralda-neacă doru-i și varsă lăcrămioare 
Al căror curs ferice alină păsul său. 
Ea a simţit în sînu-i şi pentru prima oare 
O crudă gelozie ce-i face-un mare rău. 


— „La curte este nuntă ; iar teamă-mi este foarte 


; Că sub acele danţuri, plăceri sărbătoreşti 


Şi cîntece voioase, s-ascunde cruda moarte. 
Tu poţi scăpa mireasa pe care o iubeşti. 

Ia dar inelu-acesta cu pajură domnească, 

Ce spre a ta scăpare chiar doamna mi l-a dat! 
Cu el oricine poate orice să uneltească. 

Tot lui i se supune, tot îi e plecat.“ 


NUNTA 


Mii de făclii lumină în sala spațioasă. » 
Dar nu lucea nimică mai mindru, mai voios 
Ca ochii celor dame ce-n hora zgomotoasă, 
La sunetul vioarei, s-avîntă grațios. 

Fioriţa cununată, trecuse aici în sală, 

Cu toată adunarea ce-acum o admira. 
Frumoasa-i, dulce faţă era puţin cam. pală ; 
Dar umbra întristărei un farmec nou îi da. 
Pe briul ei de aur şi strîns cu îngrijire, 

Se mlădia ca floarea pe rămurica sa 

Și semăna c-o dulce, suavă-nchipuire 

Ce-n visele juniei vine-a ne fermeca. 

Pe o sofa sta Chiaşna măreț înconjurată 
De mindre jupînese, prin care s-osebia, 
Prin rara-i frumuseţe, Smaralda, juna fată. 
De-acolo ea rivala trufaşă își privea. 

„Ah ! mult ea e frumoasă ! zicea copila-n sine. 
De ce nu am, o, Doamne, al ei chip prea frumos ? 
Și ochii ei albaștri, şi genile-i blondine, 

Și faţa ei frumoasă, şi păru-i auros ! 
Atunci, ah ! cine ştie ? putea cu fericire 

A mă iubi... O, dulce, fermecător cuvînt! 
Iubirea lui e viaţa... Unica-mi mulțumire. 
E tot ce-mi face bine! E dorul cel mai sfint.“ 
Atuncea toţi boierii ieșiseră afară, 

Lăsînd pe jupînese uitate-n danţul lor. 

Din ordinea lui Mircea cu toţii s-adunară 
În altă sală mare, în sală de omor. 

A oaspeţilor voce se răsipește-ndată... 

Şi spaima-nfiorează pe privitori uimiţi ! 
Căci de fustaşi cu flinte e sala înecată 

Şi cîţi voiesc să iasă, la uşi se văd opriţi. 
Aici s-aduce-o masă pe care-i așezată 

O carte şi o cruce, mai multe cununii, 

Şi preoţi în vestminte în sală se arată, 

Urmaţi de o mulțime de zbiri şi de lachii. 
Înmărmuriți de spaimă, toţi tac în adunare 

Şi nimeni nu-nțelege acest amar mister, | 
Aici rămîne mută oricare întrebare, 

Nimeni nimic nu ştie, nici gardă, nici chiar cler; 
Dar Ghina iat-apare în sală cu trufie. 

Sinistra lui rînjire pe toţi a înfiorat. 

Pe faţa lui lucește aceeași bucurie 

Ce a simțit satana cînd pe-oameni a-nșelat. 

— „Bărbaţii voştri (zise femeilor uimite, 
Spuind totdeodată numele tuturor), 

Au tras spre diînșii moartea cu crime dovedite ! 
Femeile d-acuma şi tot avutul lor 

Le vor lua feciorii celor ce-acum şerbeşte. . 
Muieri ! vedeţi bărbaţii ce vouă se cuvin !,..% 
El zice și un vuiet în sală se lățeşte. 

Femeile strig... ţipă, și unele leșin. 

Smaralda zice doamnei : — „Frumoasă doamnă, iată 
Sorin şi cu Fioriţa, ce cuplu minunat ! 

Cununa împreună această dulce fată 

Să-o dea, vai ! la o slugă, ar fi tare păcat.“ 

Iar Chiașna, alba doamnă, la preoţi astfel zice : 
— „Sorin şi cu Fioriţa acuma cununaţi !“ 
Şi preoţi-i cunună. Sorin era ferice. 

Fioriţa plecă capul cu ochii lăcrimaţi ! 


ÎNCHISOAREA 
Un beci: paie așternute. 
Stroe-spătarul, Coadă-vornicul, frate-său Radu-comisul, 


Dragul-stolnicul, Vintilă-comisul, Filip 
şi alți boieri. 


FILIP (către Stroe) 
Cu toate-aceste, nunta se începuse bine. 
Mireasă frumușşică şi ginere voios ! 


Hori, muzică și masă, pahare cu vin pline... 

Dar dracul se arată şi totul cade jos ! FILIP 


Dar cui să-i treacă-n minte, spătare mare nune, 

Că moartea în ziafete de-ald-astea ascundea 

A ei zbîrcită frunte ?... Dar trebuie a spune : 

Ideea este rară, ba încă nu e rea! 

Şi dacă în cea lume o fi să mă însoare, 

Spre-a nu mai cădea-n cursă, lua-voi măsuri tari. 

Acum rămîne numai, în viața viitoare, 

Să ştim de este nuntă şi domni, şi boieri mari ! 

Dar tu eşti dus pe ginduri ! Ca popa ce rămîne 

Neales de parohie la tronul păstoresc. | 
(Boierii se ceartă în fund.) i %. 


Îţi mulțumesc, o, frate ! Dar tu, ce-o fi de tine ? 
SORIN 


Mergi, ia pe Fiorița ! Doi cai afară sunt. 
Nu te-ngriji d-aceasta... Aceasta-i treaba mea. 


FILIP 


Nu, nu ! Ori stau aice, ori vei ieși cu mine! 


EI SORIN 
Hei ! cine strigă-acolo ?... Ascultă, o, spătare ! T i 
Pe marginile gropei ei încă se sfădesc ! E, E: Te du, te du, grăbeşte ; şi zboară către ea !... 
E (Filip îa inelul şi manta. Pleacă, apoi iar se întoarce.) 
STROE Fă 


FILIP 


Ce crezi tu despre suflet în viaţa viitoare ? 
Ascultă-mă, Sorine ; dă-mi mîna a ţi-o stringe. 


FILIP Îți jur pe al meu suflet să fiu fratele tău. 


Nu te grăbi, spătare...Mai rabdă și vei şti. 

În viaţa ce-o să vie, ca-n viaţa trecătoare, 

Cît pentru mine, frate, tot vesel am a fi, 

Tot ce mă neodihnește e temerea cea mare 

Ce am, să nu mă puie în raiul cel ceresc, 

Să stau cu umbre triste, ca tine, o, spătare. 
(Poarta închisorei se deschide ; intră Sorin repede.) 


i SORIN 


Dar du-te ! Mergi ! O clipă mai mult, şi al tău singe 
„Va curge... Zboară, zboară, de eşti fratele meu. 
SI (Filip arată inelul și gardele îi fac loc de iese) 


Acuma, vie moartea ! Mă va afla în pace... 
; Fioriţa e scăpată, acuma pot să mor. 

[. Să mor ca să trăiască aceea ce îmi place... 
$ Îţi multumesc cu lacrimi, stăpîne ziditor ! 


E aia E E E E OEE ia e at Atari S 
Y 


A ! iată unul încă cu care să glumesc... 
Ce ! şi tu vii, Sorine ? Pe Dumnezeu, bădiţă, 


amain ni ae 3 
STI 


De ştii ceva din toate ce ochiu-a răsfăţat ? 4 INCHEIERE 
SORIN (trăgîndu-l la o parte) : A E Iar într-o dimineaţă, mulţimea curioasă 
Ascultă-mă, Filipe ! Sărmana Fioriţă E j Pe malul unei ape s-adună a privi 
C A ia E ea ina aaa ; a Cadavrul unei fete... Smaralda cea frumoasă 
u mine, fără voie, tiraniji au cununat. ké ' ANE Ea = îi e a 
ră Se azvirlise-n apă, neavînd ce mai iubi. 


Dar ea nu mă iubeşte pe mine, ci pe tine. 
Deci să vă agiungă ziua în ţările streine !... 
Ta, ia inelul, du-te ! Să treci ! Nu zi cuvînt !... : E 

i 


SORICA 


Treizeci de catane cu coame-mpletite, 
Încalecă noaptea, pe domn însoțesc ; 
Iar caii lor ageri prin văi înflorite, 
Prin umbre, prin raze mereu tropoiesc. 
Iar armele dalbe lumină la lună 

Şi coamele mîndre în aure zbor. 

Pe unde ei calcă, cîmpia răsună 

De arme, de zale, de tropătul lor. 

La luna ce varsă lumină plăcută 
Şi-ncinge cîmpia cu briuri d-argint, 
Sorica se uită pe valea tăcută, 

Pe soţul ei dulce să-l vază viind. 


TI 


Cine-i cavalerul ce se întroduce 

Într-această curte cu treizeci panduri, 
La Sorica dulce 

Care locuiește casa din păduri ? 

— „În aceste cîmpuri fără de cărare 

În puterea nopţei noi ne-am rătăcit. 
Dă-ne ospătare 

Şi ne iartă nouă căci am îndrăznit ! 

Sceptru și coroană, inimă și nume, 

Mircea-nchină ţie, fermec de plăceri, 
Ce aici în lume 

Ai venit pe-aripa dulcii primăveri. 

Ah ! de cînd în lume ochii-mi te văzură 

Dulce ca lumina unui curcubeu, 
Ochii-mi se umplură 

Ca un cer de raze de amorul tău !“ 

— „Măria-ta ! du-te ! Eu sunt măritată 
C-un june ostaș!“ 

Zice şi pe faţa albă și curată 

Lacrimile sale rîur drăgălaş. 

— „Tara cu morminte, singe şi durere 
O voi semăna ; 

Însă tu, o, dulce fermec de plăcere, 

Pe-ale ei ruine nu îmi vei scăpa !“ 

La aceste vorbe, timidă, sfioasă, 

Cade în genuche lăcrămînd amar ; 
Roagă călduroasă ; 

Dar nimic n-atinge pe acest barbar; 

De-o gîndire sîntă pare inspirată. 
Nu mai plînge ea; 

Şi pe faţa-i albă, încă înrouată, 

O zîmbire dulce acum strălucea. 


A doua zi vîntul gemea-n astă casă 
Unde-odată traiul fu atît de blind. 
Cupele sunt mute pe deșarta masă ; 
Clopotul de moarte sună cînd şi cînd. 


LACUL TĂTARILOR 


I 


-— „Pe Neajlovul la vale tătarul a călcat, 
Iar tu, o, Caloene ! de cînd te-ai însurat, - 
Treci viața-n moliciune, uitarea învăleşte 
Și armele-ţi ş-un nume ce nu mai strălucește ! 
Deşteaptă-te, ostaşe, din letargia ta 

Şi vin cu noi, tătarii din ţară a alunga !“ 
Așa vorbeau Voineștii cu plete de ninsoare, 
Aşa vorbeau moşnenii cu vorbe rugătoare 
Lui Caloian viteazul ce şade-n Bolintin 

Şi nu mai va să ştie de turc, nici de creștin. 
Profira, ştergînd plînsul şi dulce răsfăţată, 
Bărbatului ce pliînsu-i răpește și îmbată, 
Suride şi îi zice cu viersu-i îngeresc : 


— „Voi să te duci la oaste, viteaz eu te iubesc !“ 


Şi, rumenind, ascunde frumoasa-i față dalbă 
De lacrăme rouată, în mîna sa cea albă. 


H 


În aria albastră lumină lună plină 

Şi-neacă lunca verde în valuri de lumină. 
Dar cine sunt voinicii cu arme coperiţi 

Ce zboară pintre umbre cu caii reuniți ? 
Pădurile răsună de tropote însutite. 

Mirzacii se deşteaptă din lesele-nflorite. 
Bătaia colo-ncepe în capul unui lac, 

Iar paloşele sună pe hîrci şi pe baltac. 

— „Stăi, mîndre Caloene, şi-mi dă Profira ta, 

De vrei să scapi cu viaţa !...“ — „Profira nu ţi-oi da, 
Dar oi lua eu roabă să dau Profirei mele 
Mirzaca ta cea albă cu ochi de viorele !...* 
Aşa vorbesc voinicii şi-n săbii se lovesc 
Şi armele lor dalbe răsună, schinteiesc. 
Dar cine este cela ce se rostogolește 

Şi de pe calu-i cade în lacul ce roşeşte ? 
Miîrzacul cel mai mare !... Tătarii speriaţi 
Mirzacele își lasă cu ochii lăcrămați 

Şi fug în umbra nopţei ca pasări rătăcite 
Cînd geme vijelia prin lesele-nflorite. 


ie E, i 


SAFIRA 


În casă boierească nuntaşii se răpesc, 

Dar tînăra mireasă, cu chipul fecioresc, 
Coboară în grădină sub lesele-nflorite 

Şi stelele-i sărută cosiţele-aurite. 

Safira se mărită, dar nu cu-al ei iubit 

Ce prin frumoase fapte în lume-a strălucit. 


II 


Dar colo, mai colo, departe în noapte, 

S-aude o şoptă, un tropot de cai. 
La surdele șoapte 

Pandurul lipeşte urechea de plai 

Şi zice soţiei să-nșale fugarul, 

Să-i dea a sa armă și zaua de fer, 
Căci vine tătarul 

În număr mai mare ca stelele-n cer. 


III 


Oaspeţii s-adună într-o sală lată. 

Spaima răsipeşte fumul rizător. 
Trebui să se bată, 

Sau să se retragă pre la locul lor. 

Toţi nuntașşii pleacă. caii lor nechează 
Şi prin umbră zbor 

Ca o vijălie ce se depărtează 

Şi s-aude încă gemătu-i ușor. 

IV 


Sub niște stînci perdute în umbre şi în nori 
Se-ntinde-o vale verde cu unde şi cu flori. 
Dar colo pîntre lese cu rămuri înflorite 

O tînără fecioară cu gene încreţite 

Înclină alba-i frunte pe-a unui brav ostaș 

Şi mîna sa se joacă în păru-i drăgălaş, 

Făclia serii luce în lacul de azur 

Precum lumina luce în ochiul cel mai pur. 
— „Ştii tu, o, dulce mire, de nu ai fi venit, 
Frumoasa ta mireasă în rîu ar fi perit ?“ 

Îi zice el Safirii : — „Ah ! lasă, dulcea mea, 
Să cadă a mea frunte pe dulcea fruntea tea !“ 
— „Aceasta nu se poate !“ copila îi răspunde. 
În largile cosițe ea faţa îşi ascunde. 

— „În ziua nunţei noastre... auzi tu, mîndrul meu.“ 
Ea zice şi prin păru-i priveşte dragul său 

Și ride, și îl mustră, şi iară se-nvălește, 

Şi iară printre păru-i de aur îl priveşte, 

Ca soarele de vară ce se ascunde-n nor 

Şi iar, şi iar s-arată plăcut strălucitor. 

Dar el sărută păru-i, ea trage-a sa cosiţă 

Și lasă dezvălită suava ei guriță. 

Iar stelele scînteie în flacările lor 

Şi varsă preste rîuri un brîu strălucitor. 
Frumoasa cîntăreaţă acestor verzi deşerte 
Revarsă-n sînul nopței plăcutele-i concerte. 
Iar fluturul cel dulce pre patul său de flori 
Își scutură de rouă pestrițele-aripiori. 


vV 


Ce tropote răsună colo în depărtare ? 

Tătarii să rădică ca valuri peste mare. 
Fugarii-nalţă capul și coamele în vînt 

Şi bat cu ne-ncetare al văilor pămînt. 

— „Ai noştri ne preurmă, o, dulcea mea frumoasă ! 
Tu ai să vezi aice o luptă singeroasă... 

Sub lesele-nflorite, vin, tu, ce am iubit, 

Şi nu ai nici o frică de mîndrul tău iubit !“ 

— „Nu ! nu! eu viu cu tine la moarte și la viață 
— „Ascultă pe-al tău mire, o, fermec de dulceaţă ! 
Căci braţul tău ca chipul plăpînd și drăgălaș, 

S-a frînge sub baltacul fierosului ostaș !... 

Îmi plînge al meu suflet ce trebui să se bată 

Cu fraţii mei de-un sînge şi poate cu-al tău tată.“ 


1& 


VI 


El zice şi s-aruncă pre calul său nebun. 
Îndată dalbe spade pre capete răsun 

Şi munţii repetează strigările turbate, 

Și sîngele se varsă în unde spumegate. 
Dar oastea românească rezistă ca o stîncă 
Sub care în furtună şi-n noaptea cea adîncă 
Cu furie turbată mii valuri se lovesc 

Si iară mugitoare se-ntorn şi se zdrobesc. 
Dar coama dimineţei de roze semănată, 
Prin umbre şi prin aburi vitejilor s-arată. 
Atunci tătarii zboară învinși şi biruiţi, 
Cu umbrele învinse de crinii auriţi. 


VII 


Amantul se întoarnă la dulcea sa iubită. 

Ea șede ginditoare sub leasa înflorită. 

Pe fața ei se scură suave lăcrămiori 

Şi udă ale feţei amăgitoare flori. 

Iar vîntul îi răsfaţă cositele-i undoase 

Ce-ngînă briul zilei cu fețe năranzoase. 

— „O, dulcea vieţei mele, de moarte sunt rănit! 
Îi zice cu durere frumosul ei iubit. 

Încalecă pe calu-mi... N-ai frică, el te-a duce, 
Prin umbră și lumină, la maica mea cea dulce.“ 
— „De tine niciodată eu nu m-oi despărți... 

Şi daca laşi tu viaţa, cu tine voi muri !“ 

Ea zice şi deșiră cămașa sa cea albă 

Şi viţe din cosiţe-i să lege rana-i dalbă. 

— „O, dulcea mea frumoasă, în dar te osteneşti !... 
Eu mor !... Te las curată ca florile cereşti... 

Ah ! coiful mă apasă !... Pe sînul tău cel dulce 
Lasă această frunte ce cade, să [se] culce !... 

Tu poţi să fii ferice... Sunt şi alţii fericiţi !« 

Dar tînăra fecioară cu perii despletiţi 

Ia paloșul din sînul ostașului ce moare 

Şi, pătrunzîndu-și peptul, se stinge ca o floare ! 

SORIN SAU TĂIEREA BOIERILOR LA TÎRGOVIŞTE 
Prologul 


MEDICUL 


(O casă rău mobilată, ale căriea fereşti dau peste 
rîu. Pe o masă cărți risipite și o hîrcă de mort. E 
noapte. O candelă luminează cînd şi cînd.) 


HERMAN 1 (singur) 


Nimic, nimic... Lumina mi se ascunde mie !... 

O, studiu fără roadă ce m-ai înveninat. 

Tu mi-ai răpit plăcere, și viaţă, şi junie, 

Și nu mi-ai dat nimica în loc ce mi-ai luat. 

A trebuit a trece cincizeci de ani de trudă 

Plecat pe cărţi, să aflu că nu pot şti nimic... 

Căci, Belzebut din tartar să-mi fie mie rudă, 

De ştiu mai mult ca prostul ce n-a-nvăţat nici pic. N 
Am căutat misterul în lumi necunoscute : l 
Pe oameni, pe natură, pe toți am întrebat ; 

M-am coborît în lumea mormintelor tăcute 

Şi pe ţărina lumei adînc am meditat, : 
Am despicat țărîna, precum și cugetarea, E 
Și nu ştiu, cugetarea e care-ar fi urmat 
Materiei, sau lutul a urmărit suflarea, ! 
Sau altfel cugetarea (să fiu mai acurat ?). 

Mai bine jucam ursul la porţile străine ! 

Căci cel puţin ursarul tot crede în ceva ; 

Dar eu nu cred nimica şi nu ştiu de fac bine 

Să nu cred ; nu ştiu iară de fac eu rău cumva ?... 
Dar am aflat că nu e mai mare bogăţie 


1 Herman, medic german. Sorin, fiu de suflet al său (n.a.). 

Decît credința noastră, ş-atunci am pizmuit 
Pe prostul care crede şi trece-n bucurie 

O viaţă-n care nu știm la ce am mai venit... 
Ciudată, Doamne, este ființa omenească !... 


(După o pauză, luînd hîrca de mort în mînă.) 


Ah ! iată ce rămîne în lume după noi !... 

Ce-ai fost în astă viaţă, țărînă pămîntească ? 

Tu 'poate-ai fost ca mine, împinsă de nevoi ? 

Ori poate-o frumuseţă l-a căriea picioare 

Ca pulbere-aurită junimea au călcat ? 

Ai fost ferice, poate ? şi mîndră, rizătoare, 

Ca visul tinereței din lume ai zburat ? 

Dar unde e mîndrețea şi dalba ta junie ? 

Voi, care-aţi fost iubit-o, vedeţi ce aţi iubit ? 

Vedeţi totdeodată a voastră nebunie, 

Vis dulce ce se stinge îndată ce-aţi gindit !... 

Dar ce zic ?... El fu, poate, vrun domn aici în lume; 

Această hîrcă poate ce vintu-a trenţurat 

Nu s-a plecat în viaţă ; şi poate l-al ei nume 

Mai multe milioane de sclavi au tremurat ? 

Dar unde-i este tronul, corona și mărire ? 

Ah ! unde ţi-e mîndria, poporul credincios ? 

Un cap de sclav alături, nu este osebire 

Din tine și dintr-însul : aveţi acelaşi os. 

Copiii răi se joacă cu mîna-ţi ce odată, 

Țiind un sceptru jalnic, popoare cîrmuia, 

Iar hîrca-ţi ce fusese odată curonată 

E adăpost de șoareci cari adorm în ea !... 
(După o lungă reflecţie.) 


Dar iată, noaptea trece... Bălaia dimineaţă 
Trimite înainte-i un dulce foc ceresc, 

Să stingă lampa d-aur ce arde încă-n ceaţă, 
Noroasă coam-a nopței ce visele-mpletesc... 
Colo se sparge unda de undă alungată ; 
Colo din frunză sună ai noștri călători ; 
Colo privighitoarea suspină-namorată 

De vînturi legănată pe patul ei de flori... 
Răsai, o, dimineaţă ! şi fie ca să paie 

Ca tine bucuria-n sufletu-omenesc ! 

Destăşură în aer cosiţa ta bălaie 
Pe care flori de aur și roze strălucesc ! 
Zburaţi, minute blînde, cu aripă-aurică ! 
Vărsaţi-vă, o, îlacări, dintr-al zilei sîn ! 
Iar tu, corona lumei, o, soare ! te rădică 
În calea-ţi semănată cu mîndre flori de crin ! 
Vin, vin, de dă lumină la cei ce vor viaţă, 
La cei ce fericirea în lume moștenese ! 
Cît pentru mine, soare, tu n-ai nici o dulceaţă ; 
De-aceea de la tine nimică nu voiesc !... 

(După o pauză.) 
Aş da eu orice bunuri pe-o clipă de credinţă, 
De dulce fericire, speranţă şi amor... 
Dar, vai ! deşerte vorbe ! căci nu mai e putinţă ! 
Unica-mi mîngiiere ar fi numai să mor... 
Ca pulbere de aur ce toamna răsipește 
Din coame-i, de ce anii-mi bătrîni nu se avînt ? 
Ah ! dac-al nostru suflet ca visul se topeşte, 
De ce nu caut pacea îndată în mormiînt ?... 
Dar dacă, dimpotrivă, spărgind a lui prinsoare, 
Nemuritor, s-avîntă... eu încă voi să mor... 
Şi p-ale vîntuleţe cu line aripioare 
Ca un miros de roze în spaţiu voi să zbor... 
Şi ca acele stele ce scînteie-n lumină 
Pe bolta cea cerească, voios să mă înclin ; 
Să mă îmbăt de viaţă în aria senină, 
D-amor şi de plăcere, şi dulce să suspin ; 
La zgomotul ușure de-aripi de vîntulețe, 
La freamătul cel vesel al sărutărei lor, 
La flacăra suavei, eternei tinereţe, 
Răpit de fericire într-un suspin'să mor !... 


HERMAN, SORIN 
HERMAN 


A ! iată-te, copile !... Ce vii să faci la mine 
Așa de dimineață ? Ai poate vrun necaz ? 
Vin, vin ! A ta vedere îmi face mie bine... 
Dar ce văd ? Întristarea ţi-e scrisă pe obraz. 
Eşti bolnav ? 


SORIN 


Nu, stăpîne. Dar de un timp încoace, 
Nu ştiu de ce, mă crede, că aş voi să mor... 
E turbur al meu suflet... n-am un minut de pace... 
Și aflu totodată plăcere-n al meu dor... 


HERMAN 
Dar care e cuvîntul ? 


SORIN 


Cuvîntul ? N-am cuvinte... 


HERMAN 


Tu te ascunzi de mine... Ascultă, fiul meu ! 
Tu poţi a-mi spune toate ca la al tău părinte... 
Ce ? nu mai are credet învățătorul tău ? 


SORIN 
De ce îmi vorbeşti astfel, iubitul meu părinte ? 
Cum n-ai avea tu credet la cel ce, aruncat 


La poarta casei tale, gol, fără de veşminte, 
A fost cules de tine, crescut și învăţat ? 


HERMAN 


Nu îmi vorbi de asta !... şi spune-mi ce povoară, 
Ce vreme-ţi roade floarea plăpîndei tinereţi ? 


SORIN 


Tu vrei ? Ei bine,-ascultă !... Mi-e dragă o fecioară 
Frumoasă ca lumina aceştii dimineți... 

Nu mă mustra, stăpîne !... căci m-am luptat eu tare 
Cu inima-mi aprinsă ; dar nu am izbutit... 


HERMAN 
Şi care-i al ei nume ? 

SORIN 
Fioriţa... cum îţi pare ? 
HERMAN 


Fioriţa ? O, sărmane ! ce nume ai rostit ! 

O, jună nebunie, cum ai crezut vrodată 

Un vis atît de dulce ? să aibi inima sa! 

Tu ce n-ai loc în lume la masa cea bogată, 

Ce între-ai săi roşeşte de tine mîndra ta ? 
Dar tu ai zis : ce-mi pasă de sînt strein în lume ? 
Cu cei mari eu prin suflet deopotrivă sînt !... 
O inimă frumoasă nu-i cît un mare nume ? 
Săracul şi bogatul nu merg tot în mormiînt ? 
Dar inima de înger ascunsă-n sărăcie 

Este ca diamantul în pulbere-nglodat, 

Ce lumea în picioare îl calcă, fără să-l ştie, 
Şi-l preţuieşte numai văzîndu-l la bogat. 

Ştii tu ce va să zică, Sorine, sărăcia ? 

Ea este mai amară decît și moartea chiar, 

Ea degradează omul... Durerea, bucuria 

În moarte-s deopotrivă, căci una ş-alta iar 
Sint amuţite ! Mortul nimica nu mai simte, 
Iar tu, sărac, ai voie, şi nu poţi a voi; 

Ai ochi, dar n-ai vedere ; ai gură, n-ai cuvinte ; 
Ai inimă-nfocată, dar nu poți a iubi ; 

Sărac, tu nu ai parte la nici o fericire, 

Sărac, tu porţi pe frunte al ursitoarei semn ; 
De tine întorc capul făr' de compătimire, 
Toţi oamenii de dinșii te socotesc nedemn, 
Cînd nu află în tine un interes oricare... 

A omenirei lege de astfel a voii... 

Şi cel ce-ţi strînge mîna... dar fie-un suflet mare... 
Făr-interes, copile, mi te-ar fi ocolit! 

Amorul de femeie, sărmanul meu Sorine, 

E ca acele paseri ce nu se las din zbor 

Deciît pe-nalte virfuri de mîndre stînci senine, 
Şi-i scurt ca fericirea de-un vis amăgitor... 

FEINE 


SORIN 


Nu, nu... Fiorița nu e cum ţie ți se pare; 

Ea are suflet mîndru şi de iubire plin... 

Ah ! sufletu-i e plînsul căzut din întîmplare 
Din geana unui înger înamorat de-un crin. 
Sufletul ei e rază ce-o mîndră dimineață 
Rizînd lăsă să cază din sînişorul său ; 

Şi-n lume-i rătăcită ca steaua serii-n ceaţă, 
Ca zîmbetul cel dulce pe-o față de om rău. 


HERMAN 


Aceste sînt frumoase în cărţi de poezie 

Ce fermecă o fată de zece anișori... 

Iubeşte a ta ţară ce geme în robie ! 

Orice iubire alta, aici, la muritori, 

Afară de iubirea a toatei omenire, 

Pe lîngă cea a ţărei se află mai pe jos. 
Ascultă, o, Sorine ! a mumei chiar iubire 
N-are nimic de mindru, de rar, de generos. 
Aceasta o să-ţi pară ciudat, amar, crud poate, 
De n-ai gîndit mai bine la ceea ce-ţi vorbesc, 
Dar este adevărul... Ah ! de le-am şti noi toate 
Greşalele ce facem !... Ascultă ce-ţi vorbesc. 
O mumă iubeşte fiul căci este al ei sînge, 
Căci l-a purtat în sînu-i, căci este viaţa sa ; 
Dar inima-i e rece cînd fiul străin plinge... 
Aceluia i-e sete, el poate însătoşa ; 

Aceluia i-e foame ; i-e frig ; poate să moară ! 
Ce-i pasă ? El nu este un fruct din viaţa sa ; 
Nu este al ei sînge şi doru-i n-o-nfioară... 
Iubirea ţărei, însă, Sorine, nu-i aşa... 

Căci ea ne-o-nsuflă nouă o nobilă simţire 
Ce-avem pentru dreptate... Sorine, fătul meu, 
Iubeşte a ta ţară şi uită o iubire 

Ce inima-ţi usucă şi-ţi face traiul greu ! 

Şi cînd atîția oameni se dau la moliciune, 
Subt jugul unei mîndre ca robii lănțuiţi, 

Pe cimpul nemurirei te du s-aduni cunune ! 
E dulce-a şterge plînsul la cei nefericiţi ! 

Pe țara ta, copile, cînd lași a ta cătare 

Şi vezi străinul barbar subt feru-i tot trecînd 
Călcînd ale ei drepturi în oarbă lui turbare 

Și ale bătrineţei albi plete insultînă ; 
Nu ai lăcrămioare în inima-ți rănită. 

Să verşi pentru dreptate şi pentru cei trudiţi ? 
Ce ? o femeie numai îți este mai iubită l 
Decît o ţară mare ş-atiţi nefericiți ! 


FINELE PROLOGULUI 


? 


FIORIȚA 


Pe malul Ialomiței, eterne lăcrămioare 

Ce din Carpata geană se varsă cetinel 

În fundul unei silve cu dese frunzişoare 

Se înălța odată un mititel castel. 

Acolo, subt o leasă, pe mină-i rezămată 

Ca floarea ce se pleacă pe mlăstărica sa 
Fioriţa se gîndeşte, și-n geana sa bogată 

O lină lăcrămioară plăpînd se legăna ; 

Era momentu-acela cînd paserea răpită 
-ascunde-n coama verde a cîmpului rouos ; 
Cînd cerul se prevede-n valea înflorită : 
Sau valea înflorită în cerul cel stelos. i 

O aură suavă juca pe floricele 

Şi răspundea-n departe mirosul dulce-al lor 
Iar und-armonioasă, rîzînd pe petricele, 
Vărsa în sînul serei un vuiet plîngător. 

A serei aripioară, muiată-n lăcrămioare 

Pe pletele cîmpiei, ici, colo se lăţea ; 
Departe, unde ziua apune după soare, 
Pe nişte stînci de abur o rază mai lucea 
Ca un crater ce arde şi-neacă în văpaie 
De felurite feţe, vecinii munţișori, 
Ghirlandă de flori roşii pe coama-i cea bălaie 
Ce ziua după sine las-a tîrî prin nori. i 

Fiorița-i jună, mîndră şi creşte-n fericire ; 
E jună ca-nceputul a tot ce-i grațios. ! 

Iar frumusețea-i dulce ca tînără gîndire 

Ce fermecă un suflet de fericiri setos. 

O frumuseță rară, streină, îngerească, 

Pe care, osebind-o din alte chipuri mii, 

Stă ochiul cu plăcere ca să se odihnească, 
Ca pe stejarul verde ce-apare în pustii. 

O coamă răsfăţată de dalbe vîntișoare, 
Părea că-i împletită cu gălbioare îlori ; 
Bogată şi rebelă, rupea a ei prinsoare 

Și, ca o ploaie d-aur, cădea adeseori. 

Sub fruntea ei rotundă s-arcau două sprincene 
Ca două salbe d-aur, iar ochii limpezi, vii, 
Ardeau subt ale fetei stufoase, mîndre gene, 
Cît fluturul ce-aleargă prin spaţiu și cîmpii, 
Cătind să întilnească modesta viorică, 
Văzind a ei ochi mîndri, pe față-i se lăsa, 
Și beat de voluptate, guriţa lui cea mică 
Să fure-o sărutare din ochii ei căta. 

E albă ca cea spumă de valuri fugătoare 
Ce vintul răsipeşte p-al mărilor pustiu ; 
Guriţa ei, descrisă pe flori de lăcrimioare, 
Exală totd-odată mirosul lor cel viu. 

Ea este fericită şi-ntîmpină-n viaţă 

Oricare auroră ce vine a-i zimbi, 

Ca şi amantul care așteaptă cu dulceaţă 

Să cază-o sărutare din gura ce-ar iubi. 


Dar de o zi durerea pe faţa ei s-abate ! 

Sorin turbură traiu-i senin şi rizător. 
Ea-nţelesese păsul ce pe Sorin străbate 

Și nu putea răspunde la tînăru-i amor. 

A stelelor regină se-nalță cu mîndreţe 

Pe calea-i înflorită cu aur în azur, 

Vărsînd lumină dulce p-ale copilei feţe, 

Pe ochii ei albaştri, umbriţi d-un blond samur. 


Sorin stă la picioare-i... Sorin cu lăcomie 
Priveşte faţa-i dulce, precum un călător 

Ce vintul rătăceşte p-a mărilor pustie, 
Și-aruncă către ţărmuri un ochi cuprins de dor. 

= „O, viaț-a vieții mele, a vieții-mi turburată ! 
1 zise cu căldură Sorin cel întristat. 

Eu voi pleca pe-o cale... pe-o cale depărtată, 
De unde nu mai vine acel cea plecat... 

Sint de prisos aice, sînt chiar o greutate 

Ce turbură în lume ai tăi dulci anişori... 
Lipsirea mea va șterge genele tale-udate 

Şi pe frumoasa-ţi faţă va semăna ea flori.“ 

— „Crezi tu că eşti povoară în viaţa mea, Sorine ? 

Nu, nu ! dar dacă-n lume tu vrei să rătăceşti, 

Și dacă crezi că dorul ce simţi tu pentru mine 

Cu mijlocul acesta tu poţi să-l risipești, 

Te du atunci îndată ! iar soră-ta rămasă 

Gindi-va l-al ei frate în lume străinat : 

Ea îi va toarce straie de aur şi mătase, 

Pe cînd el va străbate pămîntul depărtat.“ 


Sorin atunci răspunde : —,În ţara depărtată 
În care mă voi duce, o, înger preacurat ! 

Nu este trebuinţă de manta ta bogată ; 
Acolo al meu suflet, de vinturi legănat, 

Se va-nvăli în aer ca în măreţe straie, 

Iar florile de aur cusute pe vestmînt, 

Vor fi acele stele frumoase și bălaie...“ 


Fioriţa pleacă capul și cată în pămînt. 
— „O, dulce copiliță ! urmă cu tinerețe, 
Tu singurică viaţa făcuseşi să iubesc ; 
Tu singură-i dai fermec, plăcere și blindeţe, 
Şi mă-ndemnai pe mine în lume să trăiesc : 
O, viaţă-a vieții mele ! de mă iubeai tu oare 
Sub dulcea ta privire, anii-mi ar fi-nflorit 
Dar, vai ! aici în lume amara ursitoare 
Scrisese dinainte : al morţii logodit !“ 

— „Ah ! zise Fioriţa, de-aș fi avut putere ! 
Dar inimei, Sorine, nu poţi a porunci.“ 

— „Nu, nu, răspunse încă copilul cu durere, 
Oricare e ca mine, nu-i locul lui aci... 
Frumoasă copiliță ! Eu voi pleca din lume, 

Şi după mine nimeni nu va mai întreba ; 
Lua-voi după mine şi umbra mea, şi nume, 
Şi nimeni niciodată nu mă va mai chema. i 
În urmă-mi nu va plînge nici o ființ-iubită, 
Căci lacrima ce udă mormîntul de strein 

E roua dimineței pe miriști răsipită, | 
Iar glasul care-l plinge, e-al vîntului suspin ! 
În ziua ducei sale d-aici, în nici o casă 

Cu văluri negre pragul n-o fi acoperit, 

Și cupele de aur suna-vor l-acea masă 

În mînile acelor ce-atita a iubit. 

Cînd crivățul sufla-va în văile-ofilite, 
Ei plinge-vor cel arbor ce timpul a uscat ! 
Îşi vor aduce-aminte de zilele-nflorite r 
Dar călătorul singur va fi de toți uitat ! 


Aşa vorbi copilul, dar plînsul îl îneacă... 
Fioriţa simte-n sînu-i un dor sfișiitor ; A 
Se împle ochii-n. lacrimi și capul i se pleacă ; 
În sînul unei roze s-uneşte plînsul lor. 


Sorin purcede-n gînduri ; iar mîndra Fioriţă 
Răvarsă singurică un plins răcoritor. 

A stelelor regină sărută-a ei guriţă, 

Și austrul răsfaţă bogatu-i perişor. 


MISTERUL 


(O sală la curtea domnului) 


GHINA VISTIERUL (singur) 


Ferice mă numeşte acel ce nu mă știe ! 

El are drept a zice, căci eu sînt fericit, 

Ieri încă n-aveam masă, trăiam în sărăcie, 

În umbra neaverei ascuns, despreţuit. i 
Un cîne chiar, un cîne nu fu mai rău ca mine, 
Jar astăzi veneticul ce n-avea ce minca 

Nu numai are stare și gustă orice bine, 
Dar cîrmuiește ţara și face orice va. 
Acei ce mai-nainte nu vreau nici să-mi vorbească, 
Acei ce în picioare ieri încă mă strivea, 
O, rîs al omenirei ! azi, mîndri să-mi vorbească, 
Cu laudă, cu fală, aștept la scara mea. 
Am aur, am putere: şi cu o vorbă, stare 
Şi viaţă fiecărui pot da și pot răpi : 
Voința mea în cale-i nu află-ntimpinare, 
Şi prostul se grăbeşte spre a mă pizmui, 
Ei, bine! dac-aceste se cheamă fericire, 
Ei au cuvînt să zică că eu sînt fericit, 
Nu știu în ce-ntuneric se perde-a mea gîndire, 
Cît viaţa mi-e amară, cît traiul mi-e sucit. 

(Işi vede chipul într-o oglindă.) 
Ah, faţa mea cea slută goneşte-orice privire ! 
Eu însumi în oglindă privind mă înspăimînt ! 
O clipă s-am o faţă ce-ar însufla iubire, 
O clipă, și-a mea viaţă apuie în mormînt ! 
Oricare-i fi, putere, tu, ce mi-ai pus pe frunte 
Ast semn ce mă-nfioară, ce nu l-am meritat ` 
Tu, ce sub flori ascuns-ai năpîrci spurcate, crunte 

i viața omenească cu boale-ai întristat ; 

Tu nu eşti, nu, dreptatea !... Sau toate-acele rele 
Produsu-s-au în lume fără de ştirea ta ! 
De sînt aceste toate făpturi de ale tele, 
Nu, nu, eu niciodată tămiie nu-ţi voi da. 
Cînd nu cunosc pricina din care naști în lume, 
Nici ierburi veninoase, nici şarpele-otrăvit, 
Nici. boale, nici, ah !... spune, misterioase nume, 
Făr' de aceste rele, fiinţ-ar fi perit ? 
Printr-însele se ţine a lumei armonie ? 
Au fost trebuincioase neapărat aici, 
Ca binele prin rele să poată să se ţie, 
Precum ne-a spus atîţia filosofi mulțămiţi ? 


Li 


Dar tu, pe-a cărui voie a-naintat ființa, 
Tu, care le faci toate, din haos, din nimic, 
Ce stavilă fatală şi-a-mpiedicat vointa, 
Încît fără de rele binele-ar fi nimic ? 

Dar ce zic ? Spre a ţine a lumei armonie, 

A trebuit ca forma să mi-o batjocoreşti ! 

O, lume ! eşti ferice, şi mulțămeşte mie, 

Căci prin a mea sluţire, tu mişti și vieţuieşti ! 


Dar vorbele sînt vorbe ! Eu ce voi face oare ? 
Ce am să fac ? Aice nu vine astăzi ea ?... 
Nu o să fie nunta-i la curte astă-seară ? 
Cîţiva voinici în umbră... Fioriţa este-a mea. 


GHINA, DOMNUL MIRCEA 
MIRCEA (intrînd pe gînduri) 


Tu eşti, sărmane Ghino ? Ce vrei să-mi spui tu mie ? 
Eu am a-ţi spune multe ; vezi tu, voi a sfârşi... 
Făcutu-ţi-am vrodată, vrind sau nevrînd, rău ţie ? 
Asupra mea nimica tu nu ai a cîrti ? 

N-ascunde, ci îmi spune, ai să te plingi de mine ? 


GHINA 
Nu, nu, din împotrivă, prea-nalt stăpinul meu ! 
MIRCEA 


O taină ce-mi îngheaţă sîngele meu prin vine, 
Ce-mi depărtează somnul şi-mi face traiul greu, 
Voi să descopăr ţie... dar ca otrava vie 

Ucide pe acela ce umblă rău cu ea! 

O taină ce tot omul,-nainte să o ştie, 

Ar trebui să roage şi-a se cumenica ! 

Dar nu ; tu nu-mi ești omul, cu toat-a ta credinţă... 
Acelă vroi să n-aibă nici gură a vorbi, l 
' Nici ochi ca să zărească, nici inimă să simță, 

Nici voie... ca cuțitul ce trebuie-a lovi... 


GHINA 


Stăpîne, fă cu mine tot ce mi se cuvine... 
Zdrobeşte-mă-n picioare, şi zi : „Aşa voi eu!“ 
Voi săruta picioru-ți, zicînd : „Ucis de tine, 

E dulce să las viața, o, scump stăpînul meu !“ 

MIRCEA 


Atunci, ascultă, Ghino, şi fie-a ta credință 

Să nu-ți răpuie viața... Ce ştii ? Ce ţi-am vorbit ? 
A! ştiu... dar mai-nainte, arunc-a ta voinţă ! 
Arunc-a ta gîndire ! Fii rece, amuţit !... 

Fii rece ca o stîncă ; dar mă pricepe bine ! 


Pe cînd al meu părinte domnea p-acest pămînt 
Ciţiva boieri din ură porniră către sine i 
Şi-i dară-un fel de apă ce-l duse în mormint: 
O apă care-adoarme, dar care nu omoară : i 
Şi bunul meu părinte fu îngropat de viu... 

Ce ? tu nu tremuri, Ghino ? Nimic nu te-nfioară ! 
Dar întîmplarea face în ţară domn să viu 
Ciţiva pe la ureche sunară coarda morţei. 

A celor ce-l ucise... tu ştii ? L-am dezgropat... 
Şi bunul meu părinte, această pradă-a sorței, 
În groapă-i, în coşciugu-i, pe faţă-era culcat ! 
Semn cum că se bătuse în chinuri, în durere, 
Pe cînd în sînul morței d-odată s-a trezit !... 
Tu înţelegi, o, Ghino, ce este, ce plăcere 

Eu simţ de răzbunare ?... Minutul a sosit !... 
Acei ce or să peară sînt peste doisprezece... 
Vezi, numele lor toate le-am însemnat aci !... 
Deseară este nunta... Tu înţelegi ? Fii rece! 
Acei ce or să vie d-aici n-or mai ieşi !... 


GHINA 
Măria-ta, dă-mi voie s-adaug două nume... 
MIRCEA 
Ce ? tu cunoşti şi p-alţii ? Zi, zi, să-i ştiu și eu! 
GHINA (la o parte) 


E vreme... unul şi-altul îmi sînt uriţi în lume; 
Şi făr' de ei mai lesne ajung la țelul meu. 
(Scoate o listă și e dă lui Mircea ; apoi tare.) 

Cetește ! Toţi aceștii ieri seară s-adunase ; 
Vorbiră să te surpe... vezi lista tuturor !... 


MIRCEA 


Ah ! să-mi răpească tronul ! Minia mă apasă ! 
Ah ! să-mi răpească viaţa ! Şi ei încă nu mor! 
Sorin şi Filip încă !... ciudată întîmplare ! 
Sorin crescut la curte-mi ; şi Filip ce-l cunun ! 
Ei încă mă înşală !... o, lume! o, turbare! 
Miînia mă abate... să mor ori să-mi răzbun ! 
Ah ! vino, vino iute, amară răzbunare, 
Şi-adapă cu-al tău sînge setos sufletul meu ! 


GHINA 


Stăpiîne, la picioare-ţi eu sînt în așteptare... 
Zi, şi a ta poruncă îndeplini-voi eu... 


MIRCEA 


Să-nceapă nunta-ndată !... dar, preoţii să vie 
Şi-n umbră totd-odată săpaţi mormiînt cu zor ; 
Subt ale sărbătorei coroane rîzătoare 

Şerpi veninoşi şi negri s-ascunză limba lor. 


SMARALDA 


Sorin o zi ş-o noapte nu reimtrase-acasă ; 
El rătăcea-mpregiurul castelului numit. 
Acolo întristărei el inima îşi lasă, 

Acolo cheamă moartea, de viaţă obosit. 
Dar oarele se scură... El trebuie-a purcede. 
Plecă dar spre locașu-i, trist, însă liniştit ; 
Urmează lungul apei în care se prevede 
Giucînd a lunei pline imagin-aurit... 

Mai niciodată seara nu i-a părut mai dulce, 
Nici lună mai voioasă, nici stele mai zglobii ; 
Nici dulcea filomiţă-nainte să se culce 

Nu a ţinut concerte mai tinere, mai vii! 
Tăcută, lină seară, păşind maiestuoasă, 

Şi aerul cu-aripa-i ici, colo despicînd, 

Scula mii vîntuleţe în aria seroasă, 
Ce după dînsa toate veneau ușor săltînd. 
În treacătul lor dulce, aceste vîntişoare 


„Se legănau p-aripe în spaţiul undos, 


Sau se giucau cu-a serei cosiţe plutitoare, . 
Ori adunau pe vînturi al florilor miros. 

Iar unele din ele, fiind mai indiscrete, 
Mergeau ca să surprinză în umbră doi iubiţi ; 
Giucau cu răsfăţare în lungele lor plete, 
Rizînd de nebunia acestor fericiţi. 

Piriul lin şi dulce mugind în calea-i lată, 
Unea a lui murmură cu-al paserei suspin, 

Cu fremătul de frunze, în vînturi. legănată... 
Aceste îmbătară pe junele Sorin. 


El caută în apa în care luna vie 

Şi stelele de aur apare luminînd ; 

Acest tablou exală preadulcea-i nebunie, 

Îl fermecă, l-încîntă înalță al său gînd, 

— „Aicea apa este măreaţă și curată, 

Ca plinsul de fecioară ce cură p-al ei pept ; 
De pulbere de stele i-e fața sămănată ! 
P-aici dulci păsărele prin cîntece se cert. 
Ah ! unde pot să aflu o seară mai frumoasă ? 
Și a-mi depune anii, mormînt mai rizător ? 
Aici dar să se curme junia-mi viforoasă !... 
Vezi ! stelele de aur mă caută cu dor, 

Și apa murmurîndă în cale-i se opreşte ; 
Îmi zice : «Vino ! vino ! De mult eu te doresc! 
Vezi, cît sînt de curată în luna ce luceşte, 
Aşa sînt credincioasă cu cei ce mă iubesc !» 
Rămiîneţi sănătoase, voi, zile tinerele, 

Dar pline de-ntristare, şi tu, o, cerul meu ! 
Nemuritoare carte cu litere-aurele, 

În care învățații cetesc pe Dumnezeu ! 

Şi tu, şi tu, luniţă, lumină argintoasă ! 

Ce mă-necai adese cu dalbe sărutări, 

Şi voi, o, floricele cu tinere miroase, 

Și voi, o, filomiţe cu mîndre, dulci cîntări ! 

Ah ! dacă a mea viaţă fu scurtă, o, ursită ! 
Şi-a trebuit a trece făr' de a fi iubit, 

De ce nu fuse oare încaltea strălucită, 

Ca steaua care cade ; dar dacă a lucit ? 
Aflaţi-mi, o ! aflaţi-mi necazurile mele, 

Voi, marturii, acelor ce în ascuns suspin ! 
Eram eu tînăr încă, o, luminoase stele ! 

Dar nu plîng tinereţea ce s-a curmat în chin ; 
Nu pling nici mîndrul nume, lumină trecătoare, 
Ce fermecă ș-orbeşte pe cei ce o-au privit. 
Îmi pare rău d-un lucru : în viaţa-mi gemătoare 
Și scurtă, nimini încă, nimini nu m-a iubit ! 
Eu poci trăi, dar viața-mi e întristată foarte, 
Se zice că sînt oameni ce uit ce au iubit; 
Eu poci trăi, dar colo pătruns-a cruda moarte 
Şi eu voi fi în lume un arbur trist, pîrlit, 

A cărui uscăciune va fi periculoasă, 

Va întrista dumbrava de tineri copăcei... 

O, lume ! crudă lume ! rămii dar sănătoasă ! 
Ca vara cu flori dalbe mă duc cu anii mei !“ 
Aşa Sorin gîndeşte. Tot pare că se plinge ; 

Se stinge luna-n aer şi stelele se joc; 
Cîmpia se preface în ocean de sînge, 

Și florile-n şopîrle, şi aerul în foc. 

Şerpi se rădic pe coade și limbele arată ; 

Ei fug ca să se scape şi-n sînu-i se strecor, 

Și inima-i se simte de ei înfiorată ! 

Iar bufniţe ţipînde se las pe el din zbor. 
Nori negri se rădică, şi foc și apă varsă, 

Cît nu încape locul aice pe pămînt ; 
Pămintul se despică în inima lui arsă, 

Şi morții îşi scot capul şi strigă din mormiînt. 
Iar rîul cură dulce cu undele-i spumoase, 
Ca virsta tinereţei ce trece în cîntări ; 

În sînul lui s-aude suspine amoroase 
Ş-armonioase şopte de calde sărutări. 

Din sînul apei iese o horă graţioasă 

De tinere fecioare, frumoase, rizători, 

A căror coamă cade pe sinul lor undoasă, 


418 


A căror guri exală parfumul cel de flori. 

Sorin urmat de hiară, de foc şi de văpaie, 

Era să se arunce în iazul răcoros... 

Subt forma Fioriţei, frumoasă şi bălaie, 

leşi din apă moartea... „Vin', mîndrul meu frumos ! 
Vin”, vin’ de încălzeşte cel sîn străin şi rece 

Şi mîna-ţi îngheţată la sînu-mi călduros ! 

Şi buza ta uscată, pe care setea trece, 

Pe buza mea ce arde ca soarele focos.“ 

Așa, perdut în noaptea închipuirei rele, 

Copilul șovăiește... voieşte-a s-arunca 

In apa strălucită de lună şi de stele; 

O rîdere amară trecu pe fața sa, 

Un pas, şi-n sînul apei ar fi aflat scăpare, 

Cînd, o suavă umbră trecînd ca un suspin, 

C-un viers plăpînd şi dulce, dar plin de tremurare, 
Il strigă și îi zice de două ori : — „Sorin !“ 


O jună copiliță îl cheamă pe-al său nume. 

— „Te caut, zise-aceasta, de cînd a amurgit, 
Prin tîrg şi pe acasă... Am auzit din lume 
Că te-a zărit pe-aice... şi fuga am venit 
Să-ţi spun a nu te duce deseară pe acasă... 
Tu nu ştii ce se trece acolo la palat ; 

Pe de o parte nuntă, petreceri, danțuri, masă, 
lar pe de altă parte, tot pare turburat ! 

n umbră se lucrează sicrie de morminte 
Popi vestmîntaţi cu sfinte în casă stau pititi ! 
Ostaşi, pe la fereste, cu lungile lor flinte 
Pindind prin întuneric, abia şoptesc sfiiți ! 
leşeam de la domniţa ; un ciohodar îmi zise 
Că o să curgă sînge şi lacrime de foc ; 

Că-n cartea crud-a morţii sînt multe nume scrise 
Acelor ce de domnul zic rău sau își bat joc. 

Eu m-am temut de tine, ce zici adeseoare 

Că domnul și boierii despoaie ţara lor. 

Ce ai să te amesteci într-astea, dragă Soare, 

De ce nu eşti cuminte, s-asculţi pe a ta sor’ 24% 
Smaralda, orfelină, de-o rară frumusețe, 

De mică o luase domniţa lingă ea ; 

Aci îi se formase a vieţei tinereţe, 

Aci, în pace dulce, mîndrețea-i înflorea, 
Era datoare viața amicului ei june. 
De-atunci ea îl iubeşte cu călduros amor ; E 
El nu ştie nimica ; nimica nu îi spune ga 
Că dorul ce-i arată nu-i alt decît de-o sor’, 

Ea este-o frumuseţe de-acele ce răpește 

Oricare ochi o vede... un chip fermecător ; 

O talie supţire ce vintul îndoieşte, < 

Un păr bogat şi negru, d-eben strălucitor ; 

O faţă ce nici soare, nici vînt nu sărutase ; 

O frunte rătungioară ; ochi negri, mari, arzoși, 

Umbriţi de niște gene stufoase de mătasă ; x 
Obraji, deşi nu rumeni, dar frageți şi voioșşi ; 
Micuţe buzişoare cu purpură-ndoite, S 
Și albi ca cele fulguri căzute pe Carpat, i 4 
Și mici ca niște boabe de rouă risipite ; 
Un sîn ca ghiocelul cel alb nesărutat 
De arșşiţele verei, și care juna fată - 
Temîndu-se ca vintul ce-n plete îi juca, iu 


Cu sărutări ce-i fură, să nu-i ia totd-odată z 


Secretul ce ascunde, cu grijă coperea. 


Purta o rochie albă cusută cu mătasă ; ; 


Pe capu-i o năframă cu dese flori de-argint, 
Cădea cu-a sa cosiță ce-n două înnodase, 

Ca două aripi ninse ce corbu-ntinde-n vînt, 
La git purta-nnodată o salbă auroasă ; 

O leasă de mătasă întrepletită-n fir, 

Cu două pafte de-aur, pe talia-i mlădioasă, 
Se prevedeau prin vălu-i cel alb şi rar la fir. 


Sorin l-a ei vedere rămase în răceală. 

— „Îţi mulţumesc, Smaraldo, îi zise însă el, 
Dar viaţa mea nu face această osteneală 

Ce tu ţi-ai da cu dinsa, o, mindru îngerel ! 
Eu pot muri şi nimeni să nu se întristeze ; 
Şi lipsa mea pe nimeni să fac-a întreba ! 
Eu pot muri şi nimeni să nu mă cerceteze, 
Și nici un sîn să bată, seau lacrimi a vărsa. 


420 


— „Fioriţa ! îi răspunde Sorin ce mîna-i strînge, 


Căci fără de-o iubire de-o seamă între toate, 
Viaţa-i o povoară, o, înger răpitor ! ` 
Iubesc cu înfocare, cu nebunie poate, 

Dar oamenii prin ură răspund l-al meu amor.“ 
— „Tu zici că nimeni încă nu te iubeşte, Soare ? 
Că pentru-aceea traiul ţi-e dureros şi greu ? 
Dar tu, tu însuți, spune, pe cine iubeşti oare, 

Ca să te plîngi de alții, o, Sorinelul meu ?« 


Aşa vorbi Smaralda c-un aer de mustrare ; 
O vie rumineală cuprinse fața sa. 

— „Smaraldo, îi răspunse Sorin cu înfocare, 
Lăsînd din a lui geană o lacrimă-a pica, ps 
Văzut-ai, tu în visuri o dulce frumuseţe 

Ce nu vezi niciodată aievea pe pămînt, 

Arzînd de frăgezime, dulceaţă, tinereţe, 

Un înger blînd şi dulce, vorbind într-un cuvînt ? 
Şi poţi totdeodată să-ţi faci închipuire 

Cît poate ca să simţă un suflet îndrăgit ? 

Un suflet ce-nsetează de dulce fericire, 

Un suflet ce iubeşte şi nu este iubit ? 

Ei, bine ! astfel este această frumuseţe 

Pe care o iubește ast suflet turburat. 

Dar, vai ! această dulce, străină tinereţe 

E rece la iubirea ce ea mi-a însuflat ! 

Tu o cunoşti, Smaraldo... deseară se mărită 

La curte, unde-a merge voiai să mă opreşti !“ 

—- „Fioriţa !“ zise fata cu inima rănită, 

Turnînd a ei cătare spre bolțile cerești. 


Ah ! plînge-mă, copilă, căci sînt nefericit ! 

Ah ! plînge-mă, Smaraldo, cu lacrime de sînge - 
Şi varsă mîngiierea în sufletu-mi zdrobit. ! d 
De cînd iubesc, Smaraldo, vezi, soarele e rece, 

Şi stelele în aer s-au stins şi au perit ; 

În darn se face ziuă şi noapte, timpul trece ; 
Nimic nu mă deşteaptă din visu-mi fericit... 
N-aud, nu văd nimica, decît a ei făptură, 

A cării frumuseţă mă-mbată de amor, 

Pa PCR Atid 


a A pei EL APE PE E tă 


Și vorbele-i mieroase ce cad din a ei gură 

Ca florile de aur din mindrul pomişor. 

C-o vorbă ea ar face să cure al meu sînge ; 
Pe-un zîmbet al ei numai aş da eu viaţa mea ; 
Ca slabă floricică, ea subt picior m-ar îrînge ; 
Ucigător, copilă, m-ar face dac-ar vrea. 

Cînd ochiul meu o vede arzind de frăgezime, 
Din creștet pînă-n talpe mă prinde un fior 
Ce m-arde şi mă-ngheaţă, m-apasă cu cruzime, 
Şi gura mi se-nchide, şi capu-mi pare-n nor ! 
Atuncea al meu suflet, cu sufletu-i deodată, 
Lăsînd a lui țărînă pe țărmul pămiîntesc, 

Aş vrea ca două raze să se cufunde-ndată, 

Şi să s-avînte dulce în leagănul ceresc !“ 


Smaralda-neacă doru-i şi varsă lăcrămioare, 
Al căror curs ferice alină păsul său. 

Ea a simţit în sînu-i, şi pentru prima oare, 

O crudă gelozie ce-i face-un mare rău. 

— „La curte este nuntă ; iar teamă-mi este foarte 
Că subt acele danţuri, plăceri sărbătorești 

Şi cîntece voioase, s-ascunde cruda moarte ; 
Tu poţi scăpa mireasa pe care o iubeşti ; 

Ia dar inelu-acesta cu pajură domnească, 

Ce spre a ta scăpare chiar doamna mi l-a dat! 
Cu el oricine poate orice să uneltească ; 

Tot lui i se supune, tot îi e plecat.“ 


NUNTA 


Mii de făclii lumină în sala spațioasă, 

Dar nu lucea nimică mai mindru, mai voios, 

Ca ochii celor dame ce-n hora zgomotoasă 

La sunetul vioarei s-avîntă grațios. 

Dar ca să descriu danţul, vai ! muza mea nu are 
Nici graţia cerută, nici bucuria lor ! 

În dar o chem la horă! Ea stă în nemişcare 
Și gîndu-i în departe s-avîntă după dor ; 

Căci de un timp încoace ea este gînditoare, 

` Şi zgomotu-i desplace, rari lucruri o răpesc ; 
Marchiza scăpătată, aşa-i supărătoare, 
Lumina, fumul, danţul, îndată-o ostenesc ! 


Lăsăm dar tinerimea s-adune bucuroasă 

Pe sînul dezmierdărei plăpîndele ei flori ! 
Vezi! muza mă învită atît de graţioasă 

Ca să salut mireasa cu perii gălbiori. 
Fioriţa cununată trecus-aici în sală 

Cu toată adunarea ce-acum o admira ; 
Frumoasa-i dulce faţă era puţin cam pală, 
Dar umbra întristărei un fermec nou îi da. 
Pe capu-i, de o parte, saricu-i de velură, 
Rouat de petre scumpe, lăsa pe sînul ei 

Să cadă-n răsfăţare o fundă lat-aură 

Ce atirnînd sărută rătunzi-i umerei. 
Cosiţa-i, împletită cu mărgăritărele, 

Se despica în două căzînd pe spete-i strîns, 
Ca două ghirlăndiţe de flori de micșunele, 
Ca doi şerpi lungi de aur, stropiţi de-al serei plins. 
În sînul ei, a cărui albeţe răpitoare 

Se prevedea prin vălu-i de gaz ce-l coperea, 
Ca marmurul în fundul de ape limpigioare, 
Ca crinul printre rouă, își înfipsese ea 

C-o graţie eschisă, buchet de floricele 

Ce exalau în preajmă-i un răpitor parfum, 
Şi nu ştiau : ori ochi-i, plouate viorele, 

Sau gura-i răsurică, năşteau dulcele fum ? 
Pe briul ei de aur, astrînsă cu-ngrijire, 

Se mlădia ca floarea pe rămurica sa ; 

Și semăna, copila, c-o dulce-nchipuire 

Ce-n visele juniei vine-a ne fermeca. 


E fericită ziua cînd junele vergine 

Încep ca să iubească de faț-amanţii lor ! 
Căci din acea zi numai pot ele să exprime 
Cît inima lor fuse-necată de amor. 

Dar astă fericire nu-mbată pe Fioriţa : 

O presimţire-amară o turbură mereu. 
Acolo, în tăcere, suspină copiliţa, 

Şi lăcrimînd se uită la soţiorul său. 
Femeile, geloase de-a fetei frumuseţe, 
Găsesc c-acele lacrimi anunţă un mister ; 
-Că umbrele întristărei pălise-ale ei fețe, 
Că fata n-ar fi tocmai un îngeraș din cer. 
Dar pintre toate una, şi jună, şi frumoasă, 
Soţia unui Stroe, ce-era biv-vel spatari, 
Dar rea, nesuferită, zuleară, vanitoasă, 
-Crezîndu-se născută de neamuri foarte mari ; 
Natura însă-i dase o formă foarte rară, 
Diametral opusă cu caracterul ei ; 

În faţă-i frăgezimea de seri de primăvară, 
În ochii săi dulceaţa de ochi de columbei ! 


Aceasta ia chip dulce și vorbă prefăcută : 

— „În ziua nunţei tale, îi zise fetei ea, 

Eu nu pot înţelege să fii tu abătută ; 

În loc să fii voioasă, tu plîngi, copila mea ! 
Bărbatul, copiliță, e seara ce umbreşte 
“Ş-ascunde de-ochii lumei pe cei ce noi iubim, 
Cînd faţa pentru inimi se-ntimplă de roşește, 
Ia spune, Fioriţo, ce s-a făcut Sorin ?* 


“Copila se roșește. Rivala-i triumfătoare 

O vede cu plăcere, şi sub piciorul său 
Zdrobește-a ei mîndrie precum sfărîm-o floare 
“Şi face să zîmbească ascultătoriul rău. 

Pe o sofa preascumpă, sta doamna conjurată 
“De mindre jupînese, prin care s-osebea 

Prin rara-i frumuseţă, Smaralda, juna fată. 
De-acolo copiliţa rivala îşi privea. 

„Ah! mult e mîndruliţă ! zicea copila-n sine. 


De ce, o, Doamne sfinte, n-am chipul ei frumos ? 


“Și ochii ei albaştri, şi genele-i blondine, 
Şi faţa-i bălăioară, şi păru-i auros ! 
„Atunci, ah ! cine ştie ? putea c-a lui iubire... 

A mă iubi ?... o, dulce, fermecător cuvînt ! 
Iubirea lui e viața... unica-mi fericire ! 
E tot ce-mi face bine! E dorul cel mai sfint! 


De ce nu mă iubește ? El mi-ar fi drag mai tare... 


Căci făr' să mă iubească, atîta îl iubesc ! 

L-aș fi iubit atîta, cît ura mea e mare 

Asupra Fioriţei ce nu poci s-o privesc ! 

Şi iar nu poci a ţine aşti ochi să o privească, 
Ca cînd mă trage-un fermec...“ Aci ea se opri 
Şi ochii s-aţintiră pe faţa îngerească 

A tinerei mirese, pe cînd o umili. 


Smaralda le ascultă, vorbirea lor îi place ; 

Se simte răzbunată... apoi iar se gîndi : 

„El nu-i drag Fioriţei... femeia dar rău face 
Cu-atita răutate pe fată-a umili ! 

Dar poate jupineasa, chiar ea poate-l iubește“. 


Fiorița,-am zis, roșise : ea n-are-apărător, 
Nici chiar o căutare ce-ades îmbărbăteșşte ; 
În dar cu ochii cată pe dragu-i soţior : 
Căci toţi, mai toţi boierii ieşiseră afară, 
Lăsînd pe jupinese uitate-n jocul lor. 

Din ordinea lui vodă cu toţii s-adunară 

În altă sală mare, în sală de omor. 


. . . . . . . . . . Dă . 


A oaspeţilor voie să răsipeşte-ndată 

Şi spaima-nfiorează pe privitori uimiţi ! 
Căci de fustaşi cu flinte e sala înecată : 
Şi cîţi voiesc să iasă la uşi se văd opriţi. 
Aici s-aduce-o masă, pe care-i așezată 

O carte şi o cruce, mai multe cununii ; 

Şi popi cu patrahire în sală se arată, 
Urmaţi de o mulțime de slugi și de lachii. 


Înmărmuriţi de spaimă, toţi tac în adunare 
Şi nimeni nu-nţelege acest amar mister. 


425 


Aici rămîne mută oricare întrebare ; 


Nimini nimic nu ştie, nici gardă, nici chiar cler. 


Dar Ghina iat-apare în sală cu trufie ; 
Sinistra lui rînjire pe toţi a-înfiorat : 

Pe faţa lui lucește aceeaşi bucurie 

Ce a simţit satana cînd pe-oameni a-nşelat. 


„— Bărbaţii voştri (zice femeilor uimite, 
Spuind totdeodată numele tuturor), 


Au tras spre dînşii moartea cu crime dovedite ! 


Muierele d-acuma şi tot avutul lor 

Le vor lua ciocoii ce-în coadă le slujeşte... 
Muieri ! iată bărbaţii ce vouă se cuvin !... 
El zice şi un vuiet în sală se lățeşte, 
Femeile strig... ţipă, şi unele leșin. 


« 


Femeile, la urmă, văzind că nu-i scăpare, 
Se hotărăsc la toate cu suflet curagios. 
Apoi, aceeași soartă n-aveau fieştecare ? 
Chiar a muri-mpreună cu alți-i mîngiîios. 
Dar unele zîmbiră !... căci scena dureroasă 
Şi crudă totd-odată avea comicul ei. 
Exemplu, spătărița cea mîndră şi frumoasă, 
Ce-a fost privit boierii ceialţi ca pe lachei, 
Ea se văzu redusă, în marea ei mîndrie, 
Să ia de soţ ciocoiul bătrîn şi uricios ; 

Iar altele din ele trecute-n ilichie, 

(Cum zice într-aceasta un cronicar voios) 
„Nu știu de ce pricină la faţă se roșise ?% 


Din toate Fioriţa priimi mai cu amar 
Această lovitură !... Sărmana, mai murise ! 
Pe soţul ei cu țipăt îl cheamă în zadar! 

Ea tremură, și plînge, și perde-orice simţire. 
Văzînd tradus în faptă decretul pronunțat. 


Doi ciohodari profită de lunga ei dormire, 
Din ordinul lui Ghina, cu ea s-au depărtat. 


426 


SILA ȘI MOARTEA 


(O cameră abia luminată de c lampă. Fioriţa leşinată pe un pat.) 


„Aceea ce-a mea formă pocită, urîcioasă, 

Să-mi dea nu fu în stare, îmi dete capul meu, 
„Căci iată-mă la țălu-mi... Vedeţi acea îrumoasă, 
Cea mîndră, neîmblînzită, ce-atit o iubeam eu ? 
Ce-o apără ? Nimică... şi nu mai e scăpare! 
Nici o putere-n lume nu poate-a o scăpa ! 


Vedeţi cît e de jună, de albă, de frumoasă ? 
Ce gură mititică ! ce păr lung și bogat! 

Din geană-i cură încă o rouă călduroasă, 

Şi sînu-i saltă dulce, și cheam-un sărutat ! 
Ea doarme... o, plăcere ! ce mă oprește oare ?“ 


Aşa vorbeşte Ghina, cu capul ameţit 

De fumul unei patimi brutale şi-arzătoare. 
El perde minte, vorbă... obrazu-i e pălit, 
Şi ochii lui acuma sînt încruntaţi în sînge, 
Ca ochii unui tigru ce prada şi-a găsit. 

O mînă infernală se pare că-l împinge ; 
Se clatină pămîntul... lumina-a dispărut. 
Abia-și atinge mîna turbatul de fecioară ; 
Aceasta deodată atunce s-a mișcat. 
Mişcarea copiliței mai mult îl înfioară 
Deciît un şerpe negru pe care-ar fi călcat. 
El geme-n a lui sete, văzindu-și cupa plină ; 
Dar cînd la gur-o pune, paharul a secat! 
Mînia lui e mare şi furia-i străină... 

Nimic nu-l mai oprește... Fioriţa a tipat ! 


O luptă neegală... ca vulturul cel tare 

C-o dulce porumbică ce va a o zdrobi... 
Pericolul dă fetei putere-atît de mare, 

Cît două-trei minute ea se împotrivi ; 

Dar braţu-i osteneşte, puterea sa slăbeşte ; 

Bărbatul înțelege... adaoge-al său zor... 
Cînd Ghina ţipă, cade, subt ferul ce-l răneşte... 
Lovit în pept de-o mînă ce vine-n ajutor. 


El cade-ntr-al său sînge... O fată tinerică 
Naintea Fioriţei atunci s-a arătat. 

Aceasta e Smaralda !... intrînd pe-o ușă mică 
Ascunsă în părete : — „Copilă, te-am scăpat“. 
— „Dar care-i interesul ce iei tu pentru mine ? 
Întreabă Fioriţa luîndu-i mîna sa. 

Îţi sînt datoare viaţa... Ah ! ce zic ? fără tine, 
Mai mult şi decît viața barbarul îmi lua ! 
Smaraldo, voi fi ţie o soră călduroasă ; 

Voi face pentru tine orice tu vei voi.“ 

— „Ah! zise copiliţa cu geana neguroasă, 

Ce voi ? dar ce voi alta decît a mi-l iubi !... 
Dar, spune, Fioriţo ! o, spune-mi, dragă, mie, 
De ce eşti rece oare la dorul lui Sorin ? 

El, ce iubește viața, căci ţie-este dragă ţie, 
Ce-ar da zilele sale să-mpace-al tău suspin ? 
Dar de un timp încoace, e trist, îngălbinește ; 
Pe gînduri totdeauna, el umblă adîncit ; 
Nimică nu-i mai place ; îl vezi că se topeşte 
Ca floarea dimineţei ce brumele-au lovit ; 

În sufletu-i se trece gîndiri spăimîntătoare... 
El vrea să se ucigă... o, dulce îngerel ! 

Tu, care eşti frumoasă și blindă ca o floare, 
Tu, care te iubeşte, îndură-te de el!“ 


— „Ce pot să fac, Smaraldo ? Mi-e inima-ngheţată ; 
Nu simţ nimic văzîndu-l ; lipsind, nu îl doresc. 

Dar spune-mi, copiliță, e oare-adevărată 

A mirelui meu moarte ? sau eu mă amăgesc ?% 

— „Ah! cel puțin, îi zice Smaralda, gînditoare, 

Tu poţi să-l scapi de moarte, o, Fioriţa mea !“ 

Ea zise, şi din ochi-i curg calde lăcrămioare... 

— „Poţi să-l întorci la viaţă“, îi zise încă ea. 

Apoi, luîndu-i mîna o udă-n lăcrimioare 
Şi-o-ncarcă totd-odată de calde sărutări. 

— „A! scapă-l, zise fata căzîndu-i la picioare. 
Nu ştiu vorbi, o, Doamne! şi n-am decît oftări 
Şi lacrimi ! Ah ! copilă, să fi putut a-ţi zice 
Cum simte al său suflet, la slabul meu trist grai 
Cu lacrime de sînge tu ai fi plins aice! 

Căci inima-ţi e caldă ca soarele de mai !“ 

— „Dar ce te-ntristează ? întreabă Fiorita, 
Atinsă pîn'la suflet, ce păs ai de Sorin ? 

Eşti oare a lui soră ? mai zise copiliţa, 

El îmi spusese-odată că-n lume e străin.“ 

— »Eu, sora lui ? răspunse şoptindu-i al lui nume. 
Ascultă, surăţică, şi află ce sînt eu: 


N-am nici părinţi, nici frate, pe nimeni n-am în lume, 


Dar el le ţine locul la toţi, îngerul meu !... 
Urechea-mi de-l aude şi ochiu-mi de-l privește, 
Perd graiul şi cuvîntul, şi mîinile îmi frîng ; 

Şi sîngele în sînu-mi arzînd se grămădeşte ; 
Vorbesc orice îmi vine, şi pling, şi rîd, şi plîng.! 
Ah ! scapă-l de la moarte ! O vorbă miîngiîioasă, 
O căutătură dulce pe rîpă-l va opri... 

Mingiie-l cu cuvinte, surata mea frumoasă ! 
Mingiie-l cu cuvinte, de nu poţi a-l iubi !“ 
Zicînd aceste vorbe, Smaralda-ngenucheată, 
Picioarele Fioriţei, plîngînd, le-mbrăţişa ; 

Iar tînăra frumoasă, răpită şi mirată, 

Pe lingă dorul fetei uita durerea sa. 


ÎNCHISOAREA 


(Un beci : paie așternute.) 
(Stroe spătarul; Coadă vornicul; frate-său Radu co- 
misul ; Dragul stolnicul ; Vintilă comisul ; Filip cămi- 
nariul, mirele Fioriţei, și alfi boieri hotărîţi la moarte.) 


FILIP (către Stroe) 


Cu toate-aceste nunta se începuse bine ; 
Mireasă frumuşică şi ginere voios ! 
Hori, muzică şi masă, pahare cu vin pline... 

Dar dracul viră coada, şi totul cade gios ! 
Dar cui să-i treacă-n minte, spătare mare-nune, 
Că moartea-n ziafete de-al d-astea ascundea 
A ei zbircită frunte ?... Dar trebuie a spune: 
Ideea este rară, ba încă nu e rea! 
Şi dacă-n ceea lume o fi să mă însoare, 
Spre-a nu mai cădea-n cursă, lua-voi măsuri tari ! 
Acum rămîne numai, în viaţa viitoare, 
Să ştim de este nuntă, şi domni, şi boieri mari: ? 
Dar tu ești dus pe gînduri ! Ca popa ce rămîne 
Neales de parohie la tronul păstoresc. 

(Boierii se ceartă în fund.) 
Hei ! cine strig-acolo ?... Ascultă, o, stăpîne ! 
Pe marginile gropei, ei încă se sfădesc ! 


STROE 


Ce crezi tu despre suflet în viaţa viitoare ? 


FILIP 


Nu te grăbi, spătare... mai rabdă şi vei şti. 

În viaţa ce-o să vie, ca-n viaţa trecătoare. 

Cît pentru mine, frate, tot vesel am a fi. 

Tot ce mă neodihneşte e temerea cea mare ` 

Ce am, să nu mă puie în raiul cel ceresc, 

Să stau cu umbre triste ca tine, o, spătare ! 
(Poarta închisoarei se deschide : intră Sorin repede.) 

A ! iată unul, însă, cu care să glumesc... 

Ce! şi tu vii, Sorine ? pe Dumnezeu, bădiţă, 

De ştiu ceva din toate ce ochiul mi-a văzut... 


SORIN (trăgindu-l la o parte) 


Ascultă-mă, Filipe ! Sărmana Fioriţă 

În mîna lor spurcată se zice c-a căzut... 

Ia, ţine-inelu-acesta şi manta de la mine 

Şi zboară spre scăpare-i... doi cai afară sînt... 
Să vă agiungă ziua în ţările străine !... 


SORIN 

Nu te-ngriji-de mine... aceasta-i treaba mea. 
FILIP 

Nu, nu ! ori stau aice, ori vei ieşi cu mine! 
SORIN 


Te du, te du, grăbeşte ; şi zboară către ea!... 
(Filip ia inelul și manta ; pleacă, apoi iar se întoarce.) 


: [FILIP] 


Ascultă-mă, Sorine, dă-mi mîna a ţi-o strînge. 
Îți jur pe al meu suflet să fiu fratele tău. 


SORIN 


Dar, du-te ! mergi ; o clipă mai mult, şi al tău sînge 

Va curge... zboară, zboară, de ești fratele meu. 
(Filip arată inelul, şi gardele îi fac loc de iesă.) 

Acuma vie moartea ! Mă va afla în pace... 

Fioriţa e scăpată... acuma pot să mor, 

Să mor ca să trăiască aceea ce îmi place... 

Îţi mulţumesc cu lacrimi, stăpîne ziditor !... 


INCHEIERE 


A doua zi Fioriţa, cu soțu-i împreună, 
Trecuse în Moldova, voioși și mulțumiți. 
Boierii se tăiară ; şi chiar Sorin cel june 
Perise deodată cu-acei nefericiţi. 

Iar într-o dimineaţă, mulţimea curioasă 

Pe malul unei ape s-adună a privi 

Cadavrul unei fete... Smaralda cea frumoasă 
Se azvîrlise-n apă, neavînd ce mai iubi. 


Notă. Aceasta se crede că s-a întîmplat pe la anul 7052. 
Cronicele încă vorbesc de tăierea boierilor, şi după tradiţie se 
ştie că Mircea-Vodă a tăiat pe Coadă vornicul, pe frate-său 
Radu, pe Dragul stolnicul, pe Stroe spătariul, pe Vintilă comi- 
sul şi alţii (n.a.). 


Ia, ia inelul, du-te ! Şi nu zi un cuvînt... 
FILIP 


Îţi mulţumesc, o, frate ! dar tu, ce-o fi de tine ? 

NOTE ŞI COMENTARII 


EUMENIDELE 
1866 


S-au publicat iniţial cu titlul Eumenidele sau Satire politice. 
Jurnal în versuri. Redactor D. B., Bucureşti, Tipografia Na- 
ţională, 1866. Au apărut zece broșuri, numerotate, sub inițialele 
D. B. ascunzîndu-se Dimitrie Bolintineanu. Publicarea Eumeni- 
delor a început în a doua jumătate a lunii iulie 1866, cum ne 
informează următorul anunţ apărut în Trompeta Carpaţilor, 
an. IV, nr. 438, 22 iulie 1866, p. 1752: „Eumenidele. Satire poli- 
tice. Jurnal în versuri de D.B. Iese de două ori pe lună. Pre- 
țul este de 24 sfanţihi pe an. Broşura un sfanţih. S-a depus 
chiar astăzi broşura I la d. George Jonide, librar, unde se fac 
şi abonamentele.“ Din anunţurile succesive inserate în Trompeta 
Carpaţilor rezultă că broșurile nu apăreau cu o periodicitate prea 
bine precizată. Astfel, în Trompeta Carpaţilor, an. IV, nr. 443, 19 
august 1866, p. 1772, repetîndu-se prima parte a anunţului, se 
menționa : „S-a depus chiar astăzi broşura II la d. George Ionide, 
librar, unde se fac şi abonamentele“. Broșura nr. 3 era anun- 
țată, cu aceeași formulă, în Trompeta Carpaţilor, an. IV, nr. 
445, 26 august 1866, p. 1780, iar broşura nr. 4, în Trompeta 
Carpaților, an. IV, nr. 459, 14 octombrie 1866, p. 1832. Despre 
broșura nr. 5 nu întîlnim însă nici un anunţ. Ultima broșură 
anunţată, din cele zece apărute, este broşura nr. 6 în Trompeta 
Carpaților, an. IV, nr. 463, 16/28 octombrie 1866, p. 1848. 

Primele cinci broşuri au apărut cu titlul Eumenidele sau 
Satire politice. Jurnal în versuri. Redactor D.B. Broșura nr. 6 
are titlul ușor modificat: Eumenidele. Satire politice. Broșurile 
nr. 7, 8 și 9 poartă numai titlul Eumenidele, dispărind preci- 
zările „Satire politice“ şi „Jurnal în versuri“, iar în loc de re- 

dactor se menționează: „Proprietar D.B.“ Broșşura nr. 10 se 
intitulează concis  Eumenidele, toate celelalte elemente fiind 
eliminate complet. 

Pe pagina de titlu a primei broșuri sînt înscrise două citate, 
ca moto, în concordanţă cu sensul satirelor. Primul aparține lui 
Corneille: „Și voi fi totd-auna de partidul celui mai slab“. 
Al doilea e datorat, desigur, lui D. Bolintineanu: „Fot ce se 
tace încă în biata Românie / Nu merită a se spune decît în 
ironie“. Începînd cu broşura nr. 2, cel de al doilea citat dispare, 
menținîndu-se numai cel al lui Corneille. Dar şi acesta este 
înlăturat, începînd de la broşura nr. 7. 

Tot pe pagina de titlu se mai menţiona : „Preţul abona- 
mentului pe un an... 24 sfanţi. Un no. 1 sfanţ.“ / „Abonamen- 
tul se face la Librăria George Ioanid & Companie.“ / „lese de 
două ori pe lună.“ O intensificare a ritmului de apariţie se 
pare că se produce odată cu broşura nr. 4, pe a cărei pagină 
de titlu se preciza: „Iese de patru ori pe lună“, iar pe contra- 
pagină se înștiința : „Eumenidele vor apărea de aici înainte de 
patru ori pe lună, în loc de două ori. Abonamentul este de 24 
sfanţihi pe an pentru cei ce vor plăti înainte. Se poate abona 
și pe şase luni. Preţul unui exemplar va fi de un sfanţih pentru 
cei ce nu sunt abonaţi. Îmbrăţișarea ce au găsit Eumenidele 
în publicul român și repedea epuizare a exemplarelor ce au 
ieşit, pun pe redacţiune în stare a face această concesiune abo- 
naţilor. Abonamentele se fac la d. George Ioanid,  librâr din 
Bucureşti, şi la d. Socec. Înştiinţarea se repetă în broşura nr. 
5, apoi dispare. Preţul se moditică și el. Pe frontispiciul bro- 
șurii nr. 7 se indică: „Preţul unei broșuri 1/2 sf.“ De la bro- 
şura nr. 8, alt preţ: „74 parale numărul“. O nouă înştiinţare 
apare sub frontispiciul broșurilor nr. 9 și 10:' „Abonamentul 
se face la Tipografia lucrătorilor asociaţi, Pasagiul Român no. 
12. Preţul abonamentului 1 napoleon pe an, o jumătate napo- 
leon pe 6 luni.“ Pe contrapagina foii de titlu a broșurilor nr. 
3,4,5 şi 6 este aplicată o ştampilă cu inițialele D. B., însoțită de 
precizarea : „Cite nu vor avea acest sigil, vor fi considerate 
ca falș“. 

Caracterul de „jurnal în versuri“ al Eumenidelor nu a ră- 
mas constant pe parcursul celor zece broşuri. Astfel, în bro- 
șurile nr. 7,8 şi 9, Dimitrie Bolintineanu introduce şi cîteva ar- 
ticole, unele semnate cu pseudonimul său binecunoscut, Cosmat, 

de fapt numele real al tatălui său, Enache Cosmat, român ma- 


- cedonean originar din Ohrid. Articolele făceau corp comun cu 


sfera tematică a satirelor politice, vizau aceleaşi obiective, de 
stringentă actualitate pentru vremea respectivă, criticînd stările 
de lucruri negative din perioada de după detronarea lui Ale- 
xandru loan Cuza. De pildă, în Cronica săptămînii din broşura 
nr. 8, referindu-se la victoria obținută în alegeri de „partida 
conservatoare“, Dimitrie Bolintineanu atrăgea atenția că dacă 
această grupare politică va adopta un sistem de guvernare 
antipatriotică și antidemocratică, va fi sortită eșecului: „Dacă 
ea va fi atît de inteligintă încît să nu se lase a se îmbăta de 
laurii victoriii, daca va dovedi hărnicia cerută în administraţi- 
une, daca finanţele nu vor aduce complicaţiuni de natură a 
pune în pericol existința statului român, ea poate să păstreze 
mult timp victoria; poate chiar să facă mult bine ţării. Daca, 
din contra, legănată de influinți misterioase ale dreptului divin, 
va reveni la un sistem condamnat și va visa din nou la crea- 
țiunea unei clase privilegiate, la introducerea în aceste ţări 
a unor datine feodale care n-au existat aici, daca nu va satis- 
face trebuințele românilor sub raportul naţionalităţii, adminis- 


traţiunii dinuntru, daca, în loc de a da un guvern al ţării, va da 


un guvern al unei partide, împărțind țara în învingători și în- 
vinși, va vedea într-o zi aceste vise din alt secol risipindu-se 
ca palatele Armidii, va vedea prestigiul de care se bucură as- 
tăzi, dispărînd cu aceeași facilitate cu care a născut.“ Cu ne- 
știrbită loialitate şi fidelitate față de Alexandru Ioan Cuza, 
căruia îi recunoștea, cu imparţialitate, atît meritele cît și limi- 
tele, Dimitrie Bolintineanu nu putea tolera faptul că cei ce l-au 
detronat şi acuzat, nu numai că nu au îndreptat stările de lu- 
cruri negative din timpul domniei acestuia, dar le-au agravat 
şi mai mult. Cu intransigenţă, scriitorul contura astfel tabloul 
realităţilor din perioada următoare detronării lui Cuza: „...lu- 
crările publice distrugîndu-se, justiţia schimbîndu-și foncţiona- 
rii şi dînd funcțiunile ca recompensă de partide, legea inamo- 
vibilității care singură poate garanta independința magistra- 
turii, înlăturată ; ministrul dinîntru numind cuconași la prefec- 
turi ca în timpii lui Caragea, cel puţin atunci cu isprăvnicia 
zestre, se da și un sameş de zestre, ca mentor al cuconaşu- 
lui. Armata reducîndu-se pînă la desființare fără cel puţin a 
da un sistem de economie; instituţiunile comunale căzind în 

părăsire şi dispreţ; starea țăranilor, în urma legii rurale, de- 
venind mai dureroasă decît în trecut prin negligința adminis- 
traţiunii.“ 

În Cronica săptămînii din broșura nr. 9, insistînd asupra 
modului de guvernare ce trebuia adoptat după alegerile de de- 
putaţi, Dimitrie Bolintineanu releva îndatoririle. acestora : „De- 
putaţii nu trebuie să vie în capitală să afle de la guvern care 
sunt trebuințele naţiunii. Ci să vie ei să spuie guvernului care 
sunt aceste trebuinţi. Deci, înainte de toate, deputaţii făcutu- 
și-au o apreţiere exactă a situațiunii ţării, atît în afară cit 
și înuntru? Și nu din puntul de vedere al unei partide, al 
unei clase, ci din puntul de vedere al naţiunii ? Făcutu-ne-am 
întrebare : ca români avem o misiune în lume ? Sau suntem lă- 
sați a mări turmele popoarelor robite? Ca reprezintanţi ai na- 
țiunii avem chemarea a vindeca rănile țării, sau chemarea 
noastră nu este alta decît a veni spre a prosterna fruntea naţi- 
unii la picioarele miniștrilor ?* în final, Dimitrie Bolintineanu 
se adresa direct deputaţilor aleşi, chemiîndu-i la o atitudine 
activă, lucidă și patriotică : „Protestaţi daca drepturile țării 
sunt călcate! Daca Constituţiunea este suspendată în parte ! 
-Ca să simţă toţi că toate fibrele acestui corp nu sunt putrede! 
Cercetaţi rănile ţării și le vindecați pînă mai este timp, mîne 
va fi poate prea tirziu. Gîndiţi-vă că în aceste Cameri are să 
se cunoască oamenii ce au iubit patria şi libertăţile, și cei ce 
au făcut din patrie şi din libertăţi o punte .pentru persoana lor.“ 

Satirele din Eumenidele demonstrează că Dimitrie Bolin- 
tineanu era un adversar declarat al monstruoasei coaliţii, con- 
siituită încă din timpul domniei lui Cuza prin pactizarea drep- 
tei conservatoare a moșierilor (albii), cu stînga radicală a li- 
beralilor (roșii), conduși de Ion Brătianu şi C. A. Rosetti (cf. 
Constantin C. Giurescu: Viaţa şi opera lui Cuza-Vodă, Bucu- 
rești, Editura Științifică, 1966, p. 166). Lansînd termenul de 
„coaliţiunea monstruoasă“, Cezar Bolliac scria într-un articol 
publicat în Românul, nr. 15, 20 februarie 1863: „„Coaliţiunea 
monstruoasă de astăzi nu poate duce la nici un rezultat bun nici 
naționalitatea, nici libertatea noastră ; şi ni se sfişie inima cînd 
vedem talentele cele mai eminente, oratorii cei mai mari ai na- 
ționalităţii şi ai libertăţii române urcîndu-se pe tribuna națională 
aridicată de revoluţiunea de la '48 față-m faţă cu tronul României, 
că se pun în serviciul reacțiunei şi că se sforță din toate pu- 

terile spre a spăla trecutul condamnaților de națiune spre a-i 
pregăti, spre a-i face proprii să mai vie încă o dată în stare 
a strivi principiele dobîndite în '48 şi a înăbuși și chiar vocea 
acestei tribune,“ 

Pentru înţelegerea sensului critic al satirelor din Eumenidele 
e necesar să amintim că Dimitrie Bolintineanu s-a numărat 
printre puţinii sfetnici, şi colaboratori apropiaţi ai lui Alexan- 
dru Ioan Cuza care i-au rămas credincioși pînă la sfîrşitul vieţii. 
După detronarea acestuia, la 11 februarie 1866, poetul publică 
lucrarea Viaţa lui Cuza-Vodă, în 1868, intitulată apoi, la edi- 
ţia a IV-a, din 1870, Cuza-Vodă şi oamenii săi. Apărută în con- 
diții politice puţin sau deloc favorabile, cînd monstruoasa coa- 
liție adusese pe tronul României, împotriva voinței poporului 
nostru, pe Carol I, cartea lui Dimitrie Bolintineanu a repre- 
zentat primul şi cel mai obiectiv elogiu adus celui ce a întrupat, 
în epoca Unirii, idealurile înaintate ale întregii naţiuni române, 
Portretul moral şi politic al lui Cuza, faptele şi acțiunile pe 
care le-a întreprins, meritele sale istorice, ca şi greșelile pe 
care le-a săvirşit, toate sînt privite cu luciditate şi obiectivi- 
iate, cu spirit critic, însă acoperite, pe bună dreptate, cu o 
caldă și sinceră vibraţie sufletească. Evocarea lui Cuza şi a 
domniei sale se realizează pe cîteva coordonate principale, deşi 
poetul descrie succesiv, în detaliu, etapele şi evenimentele pe- 
trecute între 1859 și 1866. În primul rînd, Dimitrie Bolintineanu 
a fost preocupat de a scoate pregnant în relief patriotismul lui 
Cuza, spiritul său democratic, de dăruire pentru binele popo- 
rului nostru, pentru prosperitatea țării și a națiunii române : 
„Domnul Cuza nu era străin în patria sa, cunoștea oamenii şi 
lucrurile ; era inteligent, avea momente mari de cugetare, de 
simţiminte. Primea plîngerile tutulor, nemulțumi adesea pe 
miniştri îndreptîndu-le rătăcirile lor în afaceri cari dădeau 
ocazie de plîngeri. Orice om nedreptăţit de ministru afla încă 
la palat o protecţie. Tronul nu era străin de popor în păsurile 
lui.“ În ceea ce privește greșelile domnitorului, Dimitrie Bolin- 
tineanu observa că „Domnul Cuza lesne se înflăcăra la orice 
idee naţională, energică, și tot cu aceeași înlesnire se lăsa a se 
descuragia cînd era vorba de execuţie, cînd găsea pedice“. E- 
roarea capitală a lui Cuza era considerată de Dimitrie Bolin- 
tineanu a fi fost aceea că s-a servit de „oameni vechi la legi 
noi“, că s-a bazat prea mult pe cei „care serviseră ca instru- 

mente tiraniei trecute“, adică pe reprezentanţii boierimii. Chiar 
cînd a adus la cîrmă și oameni noi, nu a ştiut să-i aleagă sufi- 
cient de bine, deoarece „aceştia nu îndreptară nimic, căci 
n-aveau principii.“ Aceeaşi atitudine a adoptat Dimitrie Bolin- 
tineanu şi în broşura Domnii regulamentari şi historia celor trei 
ani de la 11 februarie pină astăzi, tipărită în 1869. 

După detronarea lui Cuza, Dimitrie Bolintineanu se retrage 
din viaţa politică, e ostracizat de complotiști de la 11 februarie 
care ajunseseră la cîrma ţării, dar care nu-l pot reduce la tă- 
cere. În primăvara anului 1866, cînd se pun bazele „Societăţii 
literare române“, ce se va numi ulterior „Societatea Acade- 
mică“ si se va transforma în Academia Română, în presa 


timpului încep să se facă propuneri de viitori membri ai acestei ` 


Societăţi. Ca ministru al Cultelor şi Instrucțiunii Publice, C.A. 
Rosetti îndemna la o astfel de acţiune, în Românul din 10 iunie 
1866 : „Subsemnatul își împlineşte o datorie d-a face d-a dreptul 
apel la presa din Principate Unite, ș-a o ruga a face astfeli ca 
opiniunea publică să desemne pe bărbaţii cari, prin lucrările 
lor literarie, trebuiesc a fi chemaţi spre a lua parte în socie- 
tatea instituită pentru cultura limbei naţionale“. În acest context 
de împrejurări, reprezentanţi ai opiniei publice îl propun şi pe 
Dimitrie Bolintineanu, ca unul care a ctitorit literatura română 
şi a contribuit la propăşirea patriei. într-o „epistolă deschisă“, 
semnată de St. Rimniceanu și A. G. Călinescu, publicată în Fa- 
milia, nr. 12, 25 aprilie / 7 mai 1866, era susţinută şi candi- 
datura autorului legendelor istorice. De asemenea, printr-o „scri- 
soare către redacţie“, apărută în Românul din 6 iulie 1866, un 
T. Pascal înscria şi numele lui Dimitrie Bolintineanu alături de 
ceilalți oameni de cultură care meritau să facă parte din So- 
cietatea literară română. Cu toate acestea, poetul nu va intra 
în atenţia forurilor oficiale, fiind exclus din decretul pe care 
Carol I îl va da la 2 iunie 1867, prin care numea pe membrii 
viitoarei Societăţi Academice (cf. V. A. Urechiă : Actele și solem- 
nitatea oficiale şi neoficiale a inaugurării Societății literarie 
română, Bucureşti, 1867, p. 17). În faţa acestui afront, la care se 
adăugau şi alte nemulțumiri, Dimitrie Bolintineanu se retrage 
complet din viaţa publică, nu acceptă nici un compromis cu 
guvernarea complotiștilor de la 11 februarie. Cînd e propus, 
în „culoarea de albastru“ a Bucureștiului, pentru alegerile mu- 
nicipale, refuză printr-o scrisoare deschisă, apărută în Trom- 

peta Carpaților, nr. 578, 28 octombrie 10 noiembrie 1867 : 
„Văzîndu-mi numele meu într-o listă de candidaţi pentru ale- 
gerile viitoare ai capitalei, vă rog să binevoiţi a publica în sti- 
mabilele d-le ziariu că dorinţa mea este a lăsa locul meu la alți 
bărbați mai cunoscuți şi cari pot fi mai apți decît mine în mi- 
siunea ce Îşi propun.“ 

Adversar declarat al monstruoasei coaliții, Dimitrie Bolin- 
tineanu nu va ezita nici un moment să se războiască deschis 
cu reprezentanții ei. De aceea scrie şi publică satirele politice 
din Eumenidele, intitulate astfel după numele zeițelor din mito- 
logia greacă, reprezentate cu şerpi în plete, cu o torță într-o 
mînă și un pumnal în cealaltă, simbolizînd pedepsirea fărăde- 
legilor săvîrşite de oameni. Poetul supune unei critici severe 
atît stările de lucruri generale, din perioada posterioară detro- 
Dării lui Cuza, cît şi manifestările reprobabile ale celor ce gu- 
vernau țara. Cu deosebire își îndrepta ascuţișul satirei sale îm- 
potriva celor ce trădaseră idealurile revoluţiei de la 1848 şi 
organizaseră complotul de la 11 februarie. 

Ca un corolar al satirelor din Eumenidele, Dimitrie Bolin- 
tineanu își exprimă atitudinea critică faţă de stările de lucruri 
de după detronarea lui Cuza și printr-un ciclu de articole apă- 
rute în Trompeta Carpaţilor, începînd din toamna anului 1866. 
De pildă, în articolul Restauraţiunea (nr. 486, 22 ianuarie/3 fe- 
bruarie 1867), consecvent cu sine însuşi, poetul apăra cu ener- 
gie personalitatea lui Cuza și sensul patriotic al guvernării 
sale : „Domnul Cuza a urmat a pune în practică ideele revolu- 
țiunii politice și sociale ce, datează în România din seculii tre- l 
cuți. El a nivelat clasile, a dezrobit poporul de clacă, a rădicat 
sus stindardul naționale. Această revoluțiune nu putea să placă 
nici puterilor vecine, nici clasilor privilegiate din țară...“ De- 
tronarea lui Cuza şi urcarea la putere a complotiștilor de la 11 
februarie, asemănînd aceasta cu reîntoarcerea Bourbonilor pe 
tronul Franței, în timpul Restaurației, era prezentată de Dimi- 
trie Bolintineanu cu o virulență rar întîlnită în publicistica sa: 
„Conspiratorii se aliară cu noaptea, “serbară nunta în palatul 
domnului unde născu pină în ziuă acest Făt-Frumos ce se numi 
11 februarie; o Cameră și un Senat nuntaşi, în minoritate, 
nuntaşi de a doua zi ai acestei însoţiri între noapte şi conspi- 
ratori, adopiară noul regim în aclamaţiunile foilor vîndute ; şi 
paraziţii alergară din toate părţile cu laude, ca să capete un 
loc la banchetul noului regim. Comedienii, banchetiștii, presti- 

digitatorii, arlequinii, jucătorii pe funie, bufonii divertiră săr- 
bătoarea ; se mîncă foc, se scoase panglice pe nas. Se săruta- 
ră, aruncată cu tină în regimul trecut, stropiră cu isop regimul 
nou; înmormîntară domnia care dase românilor viaţa naţionale, 
libertatea muncei, drepturi cetățenești, şi scriseră pe pecetea 
mormiîntului : infamia, trădarea, corupţiunea, tirania! Traseră 
hora împregiurul mormîntului, apoi cînd voiră a împărţi vest- 
mintele mortului, se prefăcură că se ceartă ca să înșele, încă o 
dată, buna credință a naţiunii.“ Într-un alt articol, Ce aţi pro- 
mis și ce aţi făcut (nr. 495, 22 februarie 1867), releva că aşa- 
zişii „salvatori“, cei ce l-au alungat pe Cuza, „fără ştirea naţi- 
unii, fără ştirea poporului, fără ştirea armatei“, făcuseră pro- 
misiuni înșelătoare, dînd ţara înapoi: „Nu numai de cuvînt ei 
nu s-au ţinut, dară au schimbat instituţiunile democratice ale 
ţărei pentru care au jurat în Camere că le vor mănţine, şi le-au 
înlocuit cu altele cari au avut de ţintă să creeze clase privile- 
giate şi să dea puterea numai în mîna lor, contra chiar a prin- 
cipielor din chiar Constituţiunea lor“. 

Cînd Carol I și acoliţii săi încep să facă tot felul de conce- 
siuni politice diferitelor puteri străine, subminînd autonomia 
şi demnitatea naţională, Dimitrie Bolintineanu ripostează vehe- 
ment. Edificator în acest sens este articolul Concesiunile politice 
(nr. 497, 2/14 martie 1867). La început admitea că, în unele 
împrejurări istorice nefavorabile, în cadrul unor conjuncturi 
fatale, cînd nu mai există nici o altă soluţie, se poate ajunge 
la un compromis de moment: „Sunt în viața popoarelor mo- 
mente de durere cînd frunţile se înclin înaintea ursitei fatale; 
atunci nu este nimica de blamat, ci de plîns“. În schimb, arăta 
mai departe Dimitrie Bolintineanu, „cînd guvernele lor, de bună- 
voie și fără o neapărată trebuinţă, se aruncă pe calea umilinţei 
naţionale, istoria vine, 'biciuieşte și răzbună onoarea patriei în- 
genunchiată“. Dezaprobînd sever concesiunile făcute de noii 
guvernanţi, poetul demonstra caracterul lor antipatriotic: „Să 
nu mai întrebăm ce s-au făcut făgăduinţele despre mărire, 
demnitate naţională, autonomie, drepturi! Să nu mai întrebăm 
de drepturile românilor! Nu mai sunt nici drepturi, nici ro- 
mâni ; sunt numai învingători şi învinşi, sunt numai puternici 
cari devor şi slabi cari sunt devoraţi. Un singur lucru domină 
în regimul salvatorilor : trebuința de a ruina România egalitară, 
revoluționară.“ Campania publicistică desfăşurată în Trompeta 
Carpaţilor, în spiritul satirelor din Eumenidele, avea drept 

scop discreditarea regimului instaurat prin aducerea lui Carol I 
pe tronul țării. Aversiunea lui Dimitrie Bolintineanu era cate- 
gorică, făcînd un tablou sumbru al stărilor de lucruri din acel 
timp, ca în articolul Situaţiunea ţărei (nr. 498, 5/17 martie 1867): 
„Un sistem de corupţiune, lanţ ce coprinde toate arterele, toate 
fibrele, toate nervele corpului... talente, capacitate, probitate 
sunt sacrificate monstrului ce se cheamă interes, ce rădică frun- 
tea și face să tacă toate conştiinţele...“ 

Intenționînd să contracareze Eumenidele, adversarii politici 
vizaţi în aceste satire au apelat la publicistul umorist N. T. Oră- 
șanu, care tipărește, ca replică, un alt „jurnal în versuri“, 
intitulat Bolintineadele (București, Tipografia Naţională, 1866), 
în două broșuri. Induși în eroare de titlu și de unele elemente 
formale asemănătoare cu Eumenidele, mulţi istorici literari au 
crezut că Bolintineadele aparţin tot lui Dimitrie Bolintineanu, 
Chiar și G. Călinescu, în Istoria literaturii române, ca şi în 
studiul dedicat poetului, publicat în Steaua. nr. 11 și 12, noiem- 
brie şi decembrie 1959, și nr. 3, martie 1960, reprodus apoi de 
Al. Piru în volumul Studii și comunicări (Bucureşti, Editura 
tineretului, 1966), menţionează Bolintineadele alături de celelalte 
scrieri satirice ale autorului Eumenidelor. Că acest jurnal sati- 
ric nu aparţine lui Dimitrie Bolintineanu, ci adversarilor săi 
politici, o declară însuși poetul, într-o scrisoare adresată lui 
G. Marian, la 20 septembrie 1866: „Am scos un ziar; Eumeni- 
dele, satire politice. Roşii s-au turburat foarte, căci cartea a 
avut un mare succes. Ei au pus de au făcuţ un alt jurnal nu- 
mit Bolintineadele înadins ; dar nu se vinde căci e rău scris, 
fără spirit, fără talent“ (cf. Documente și manuscrise literare, 
vol. I, alese, publicate, adnotate şi comentate de Paul Cornea 
și Elena Piru, cu un cuvînt înainte de prof. univ. Al. Dima, 
București, Institutul de istorie şi teorie literară „G. Călinescu“, 
Editura Academiei, 1967 p. 113). De asemenea, într-o notiță pu- 
blicată în Sentinela română, an. V, nr. 10, 5 septembrie 1866, 
p. 39, se preciza: „A apărut o nouă publicaţiune în versuri, sub 
titlul Bolintineadele, care va ieși o dată pe lună. Această pu- 
blicaţiune, după cît vedem, este un răspuns la Eumenidele 
domnului D. B. Nu putem recomanda mai bine publicului a- 
ceastă. întîia broșură, decît reproducîind următoarea plină de 
spirit şi originală descriere a lui 3 august, coprinsă într-însa.« 

Prima broşură din Bolintineadele reproduce denaturat cita- 
tele înscrise ca moto în broşura nr. 1 din Eumenidele. Astfel, 
citatul din Corneille, „Şi voi fi totd-auna de partidul celui mai 
slab“, este mistificat: „Şi voi fi totdeauna de partidul cel mai 
slab.“ Iar citatul al doilea este complet răstălmăcit, sensul lui 
critic îndreptat împotriva celor ce guvernau ţara după Cuza- 
Vodă, „Tot ce se face încă în biata Românie / Nu merită a se 
spune decit în ironie“, fiind întors împotriva domnitorului de- 
tronat: „Tot ce a făcut Cuza în biata Românie / Nu merită a 
se spune decit în ironie“, Ca şi în Eumenidele, citatul al doilea 
este eliminat din cea de a doua broșură a Bolintineadelor. 
Ambele broşuri din Bolintineadele au imprimată sec, pe pagina 
foii de titlu, ştampila : „Redacţia ziarului Ghimpele. Bucureşti. 
Proprietar T.J. Stoenescu“, iar pe contrapagină, precizarea : 
„Cite din aceste exemplare nu vor avea timbrul nostru se vor 
urmări ca false“. 

Prima broșură din Bolintineadele conţine Epistola  întîia. 
D. Dimitrie Bolintineanu, în care, prin însinuări nedrepte și 
ironii mai puţin controlate, îl acuză pe poet că ar fi profitat de 
funcţiile avute în timpul domniei lui Cuza, spre a se îmbogăţi, 
şi de aceea lua apărarea domnitorului detronat : 


Pitare Dumitrache, ţi-o spui, mă minunez 

Și mare mi-e mirarea, căci nu puteam să crez 
Că tu vei fi în stare, curat ca farmazon, 
S-ajungi propteaua tare a unui șubred tron ! 

Eu nu ştiam, vezi bine, c-atit te-ai luminat 

Cu lei trei mii pe lună la-naltul ţărei sfat, 

Încît azi pe oricine să-l poţi lua la harţ, 

Să lași pe jos noblețea, prostimea s-o faci marț ! 
C-atit ţi-e meșteșugul bogat de cunoştinţi, 

încît faci o minune din treizeci de arginţi !... 
Cum dar să nu-ţi verşi focul și inima albastră 
Pe cei ce aruncară pe Cuza pe fereastră ? 

Cum să nu-ţi înmoi pana în fiere și venin 

Să scrii la Eumenide ? cînd azi n-ai nici un cin, 
Ş-atunci aveai, se ştie, nu este vrun secret, 

Vro trei sau patru locuri ohavnice-n buget ! 


Evident, asemenea acuze nu corespundeau cituşi de puţin 
adevărului, Dimitrie Bolintineanu fiind, ca ministru în timpul 
lui Cuza, de o ireproşabilă conduită etică și civică. Modestia, 

probitatea morală, spiritul de echitate și de dăruire au fost 
atributele fundamentale care l-au caracterizat pe poet în timpul 
activităţii sale ministeriale, ca dealtfel în tot restul vieţii, Pentru 
a cunoaşte, măcar în parte, exemplara sa comportare, reprodu- 
cem o succintă evocare publicată de Duiliu Zamfirescu, sub 
pseudonimul Don Padil, în România liberă, nr. 1838, 18 decem- 
brie 1883: „Se povestește, între altele, că fiind indus în eroare 
de unul din subalternii săi, trimise lui Vodă să iscălească un 
decret, prin care se făcea o mare nedreptate. Cîteva minute 
mai tîrziu veni un prieten și, dintr-o vorbă într-alta. îi spuse 
despre mișelia care era gata să se sancţioneze de domn. Bolin- 
tineanu tocmai se îmbrăca. Fără să mai asculte nici un cuvînt, 
sări în trăsură cum se afla şi ţintă la palat! Vodă era gata să 
iscălească. 

— Stăi, măria-ta ! 

Vodă, mirat, se opri. Cînd își aruncă ochii la el. ministrul 
era numai în ciorapi. Cuza rise cu plăcere şi nu iscăli.“ 

La fel de nedrepte erau şi acuzațiile din Epistola a doua. 
D. Dimitrie Bolințineanu, apărută în broşura nr. 2 din Bolinti- 
'neadele, potrivit cărora poetul ar fi urmărit să fie ales deputat: 


Ai sigură nădejde s-ajungi domn deputat ? 
Ţi-a dat făgăduială ceva alegători, 

Și poţi conta pe dînșii ? La mînă ai înscris ? 
Sau pe profesiunea ce tu mai ieri ai scris 

Îți pui nădejdea toată, ca şi ales te ţii ? 

De e numai atîta, apoi nimic nu știi! 

Nu ai să faci ispravă, nu ai să izbutești, 

Dar și mai mult ca bine prin ea te zugrăvești ! 


Adevărul este că Dimitrie Bolintineanu a respins întotdea- 
una, în mod categoric, orice încălcare a legalităţii, orice tenta- 
tivă de a trage profituri personale prin escamotarea adevărului. 
În primăvara anului 1861, de pildă, cînd se punea problema 
alegerii unor noi deputaţi în Adunarea legislativă, Comitetul 
oficios central îl propune candidat şi pe Dimitrie Bolintineanu, 
printre alți reprezentanţi ai partidei naţionale independente. 
În manifestul Către alegători, publicat în Românul, an. V, nr. 
74, 15 martie 1861,.p. 237, se spunea: „Credem de a noastră 
datorie a alătura aci lista persoanelor, prezinți astăzi la memo- 
ria noastră, care pot avea sorți d-a fi aleşii partidei naționale 
independinți pentru viitoarea Adunare legislativă“. Dimitrie Bo- 

lintineanu nu era însă omul care să fie sedus ușor şi să renunţe 
la principiile sale încîntat de astfel de propuneri. Printr-o scri- 
soare deschisă, adresată „Onor. membri ai Comitetului electo- 
ral central“, publicată în Românul, an. V, nr. 84,25 martie 18641, 
P, 274, refuză categoric candidatura sa pentru locul de deputat 
în Adunarea legislativă. Refuzul său constituia un protest de- 
clarat împotriva legii electorale din acea vreme, care, bazată pe 
sistemul cenzitar, avea un caracter retrograd, antipopular, acor- 
dînd dreptul de vot și de a fi ales numai celor care dispuneau 
de 'avere materială. Cum poetul era într-o stare de pauperitate 
cronică, se solidariza cu masa imensă a celor lipsiţi de drepturi 
electorale. Ba mai mult, declara că şi în cazul în care ar fi în- 
deplinit condițiile impuse de legea electorală, tot nu ar fi ac- 
ceptat propunerea de candidat atît timp cît nu era abolită Je- 
gea respectivă, ce îngrădea libertățile cetăţeneşti. Scrisoarea de 
refuz reprezintă o adevărată profesiune de credinţă : „Domnii 
mei, nu mi-a plăcut niciodată a îmbrăţișa-o lege care n-a avut 
simpatiele mele. Chiar atunci cînd aș avea calitățile cerute de 
legea electorală în ființă, încă n-aş primi a fi deputat, căci 
această lege este diametral opusă cu principiele mele. Doresc 
o lege electorală care să dea drepturi de alegători şi aleși tu- 
turor românilor cărora legile cer datorii; și, permiteţi-mi a 
oserva aici, că oricare va fi votul ieşit din urna proprietarilor, 
nu va avea nici meritul de a ne face să sperăm la cea mai mică 
îmbunătăţire în această lege.“ 

În epoca apariţiei lor, Eumenidele au avut un viu ecou prin- 
tre contemporanii lui Dimitrie Bolintineanu, fiind apreciate în- 
deosebi de cei ce păstrau. o imagine luminoasă despre domnia 
lui Alexandru Ioan Cuza. O mărturie elocventă ni s-a transmis 
de la Al. Macedonski, într-o Analiză critică, publicată în Litera- 
torul, an. III, nr. 8, august 1882, p. 454: „Tatăl meu dar citise 
pe Bolintineanu și îmi aduc aminte că era abonat pînă şi la 
faimoasele sale Eumenide, publicaţiune lunară, uitată, dar ce va 
reînvia într-o zi, spre a rămîne pentru noi aceea ce pentru la- 
tini rămăseseră versurile lui Juvenal“. 

Evident, astăzi nu mai putem subscrie la opinia generoasă a 
lui Al. Macedonski, asemănînd satirele lui Dimitrie Bolintineanu cu 
ale lui Juvenal. Totuși, nu putem cădea nici în cealaltă extremă, 
de a le nega orice merit. O analiză atentă şi pertinentă a sa- 
tirelor a întreprins Cornel Regman, în studiul Dimitrie Bolin- 

 tineanu — între »Plîngere“ şi satiră, inclus în volumul Conflu- 


enfe literare (Bucureşti, Ediţura pentru literatură, 1966, p. 132). 
Admiţînd că satirele din Eumenidele sînt expresia unei depline 
spontaneităţi, textele: lor fiind încredințate tiparului aşa cum 
au fost așternute prima dată pe hîrtie, Cornel Regman observă 
că, din această cauză „compoziţia, arhitectonica celor mai multe 
lasă de dorit. Versuri prozaice, consideraţii politice versificate, 


` nese chiar în cele mai bune satire ale sale“. În ciuda. acestor 


carenţe, relevă criticul, Eumenidele atestă o înclinare evidentă a 
lui Dimitrie Bolintineanu pentru acest gen de scrieri, „reala 
capacitate de satirizare, forța pamfletară a definiţiilor, verva 
pasionată“. Comparînd satirele lui Dimitrie Bolintineanu cu cele 
ale altor scriitori proeminenţi ai epocii, îndeosebi cu ale lui 
Grigore Alexandrescu Şi, în perspectiva continuității, cu sati- 
rele lui M. Eminescu, autorul studiului subliniază că Dimitrie 
Bolintineanu foloseşte „nu atit invectiva nimicitoare care va ca- 
racteriza satira eminesciană, şi mai puţin chiar ironia și spiri- 
tul proprii satirei lui Grigore Alexandrescu, cît mai ales însu- 
şirile comediografului, care se ascunde în spatele eroilor săi, lă- 
sîindu-i să se demaște singuri“, Concluzia la care ajunge Cornel 
Regman este îndreptățită : „Spre deosebire de satira esențial- 
mente lirică proprie celor doi poeţi amintiţi, din care se des- 
Prinde — dominatoare — imaginea eroului liric : poetul, satira 
lui Bolintineanu se constituie foarte adesea ca un spectacol 
obiectiv, de sine stătător, un fel de cire politic cu figuri care 
vorbesc și se mișcă într-o permanentă confruntare, pînă la auto- 
demascarea finală“, i 

Analizînd satirele lui Dimitrie Bolintineanu, în volumul 
Forme ale clasicismului în poezia românească pînă la Vasile 
Alecsandri (Bucureşti, Editura Minerva, 1979, p. 340), Ion Rotaru 
nu le neagă orice insușire, însă le pune în paralelă mai puţin 
favorabilă cu scrierile de factură înrudită ale lui Vasile Alec- 
sandri, notînd : „Satira politică și socială e plină de patimă re- 
vendicativă, scrisă cu furie și neglijență, fără seninătatea şi 
umorul pe care le aflăm, de o pildă, în comediile și cînticelele 
comice ale lui Vasile Alecsandri.“ 

Satirele lui Dimitrie Bolintineanu din Eumenidele pot fi 
privite astăzi ca veritabile documente ale perioadei politico-so- 
ciale de după detronarea lui Alexandru Ioan Cuza. 

SCRISOAREA VORNICULUI VILARA CĂTRE D. IOAN 
BRĂTIANU; MINISTRUL FINANȚELOR. IMPOZITELE. 


A apărut în Eumenidele, an. I, nr. 1, 1866, p. 3. 

După detronarea lui Cuza, Ion C. Brătianu e numit ministru 
de Finanţe în guvernul format de Lascăr Catargiu la 11 mai 
1866. Făcuse parte din gruparea complotiștilor de la 11 februa- 
rie 1866 şi organizase aducerea pe tronul țării a lui Carol I. 

În studiul Forme ale clasicismului în poezia românească pînă 
lu Vasile Alecsandri (Bucureşti, Editura Minerva, 1979, p. 343), 
„Ton Rotaru relevă că, în satirele lui Eminescu, adversarii săi 
nu sînt nominalizați, ceea ce nu se întîmplă decit foarte rar în 
satirele lui Dimitrie Bolintineanu :- „În Scrisoarea Vornicului 
Vilara către d. Ioan Brătianu, atacul la persoană este direct [...]. 
Brătianu, fostul tovarăș de luptă, e văzut ca -libertonul» tipic, 
oportunist, care visase odinioară tăieri de domni și boieri, acum 
cu creierii «răciţi», întors în ţară din exil, «parigorisit» şi gata 
a pune în lucru metodele de guvernare financiară ale vechiului 


regim, spre satisfacția bătrînului reacţionar Vilara, care, cinic, 


nu vede nici o deosebire între trecut și prezent“. 


MIHAI VITEAZUL ÎN RAI 
Satiră 


A apărut în Eumenidele, an. I, nr. 1, 1866, p. 9. 

Invocarea numelui lui Godillot, în această satiră, se referă 
la unele evenimente de mare încordare, petrecute în primăvara 
anului 1864, în timpul domniei lui Cuza. După secularizarea ave- 
rilor mînăstireşti, înfăptuită de guvernul prezidat de Mihail 
Kogălniceanu, la sfîrşitul anului 1863, o serie de țări europene, 
ostile legilor şi reformelor realizate sub Cuza, pregăteau măsuri 
de coerciţiune asupra ţării noastre, ba chiar ocuparea ei. La 
aflarea acestor ştiri, în întreaga ţară se produce nu numai o pu- 
ternică indignare generală, ci și o amplă şi hotărită campanie 
de înzestrare a armatei române cu armamentul necesar apără- 
rii. În lucrarea Viaţa și opera lui Cuza Vodă (Bucureşti, Editura 
Științifică, 1966, p. 220), Constantin C. Giurescu precizează, în 
legătură cu aceste evenimente şi cu rolul îndeplinit de Codillot: 
„În judeţe și oraşe se fac subscripţii publice ; fiecare judeţ oferă 

cîte un tun — valoarea acestuia fiind de o mie de gâlbeni sau 
32000 de lei; judeţul și orașul Brăila subscrie suma necesară 
pentru aproape 6 tunuri — 189000 de lei ; chiar și în scolile pri- 
mare se strîng mici sume, care se publică, alături de celelalte 
donaţii, în Monitorul oficial. Guvernul, evident, încurajează aceas- 
tă mișcare patriotică și suscită o nobilă emulaţie între judeţe, 
iar pe de altă parte comandă în Franţa muniții. La 2/14 mar- 
tie, ministrul de Război dădea dispoziţie telegrafic la Paris lui 
Alexis Godillot, furnizorul armatei române — era totodată şi 
unul din furnizorii principali ai armatei imperiale franceze — 
să fabrice o mie două sute de cutii de mitralie, calibrul patru, 
apoi douăzeci de mii de «astupușuri» (Etoupilles) şi să expedieze 
imediat trei mii de obuze cu fuzee. În total s-a strîns în întreaga 
țară, pentru cumpărarea de tunuri, 1121386 de lei, din care, 
1041462 de lei și 6 parale s-au trimis lui Godillot la Paris, prin 
bancherul 'Thetorian.“ Numele lui Godillot revine şi în alte sa- 
tire din Eumenidele. 

Cel amintit cu numele Rusetache este C. A, Rosetti, care s-a 
numărat printre principalii organizatori ai complotului de la 11 
februarie 1866. Îndată după detronarea lui Cuza, C. A. Rosetti e 
numit ministru al Cultelor și Instrucțiunii Publice, în guvernul 
prezidat de Ion Ghica (cf. Vasile Netea: C. A. Rosetti, Bucu- 
reşti, Editura Științifică, 1970, p. 294). Aluzia la faptul cel mare 
se referă la articolul pe care C. A. Rosetti l-a publicat în Româ- 
nul din 17 tebruarie 1866, la reapariţia ziarului, în care răstur- 
narea lui Cuza era înfăţişată ca un „act măreț“. Evident, Dimi- 
trie Bolintineanu nu putea admite o astfel de atitudine. 


OVREII LEȘEȘTI CĂTRE D. MANOLACHE 
COSTACHE IEPUREANU 


A apărut în Eumenidele, an. 1, nr. 2, 1866, p. 3. De aici a 
fost reprodusă în Trompeta Carpaţilor, an. IV, nr. 447, 2 septem- 
brie 1866, p, 1787. 

Satira lui Dimitrie Bolintineanu vizează manifestările repro- 
babile care au avut loc după detronarea lui Cuza, îndreptate 
împotriva cetățenilor de altă naționalitate şi de altă religie, 
îndeosebi împotriva evreilor. În Constituţia promulgată la 1 iu- 
lie 1866, egalitatea în drepturi a cetățenilor era anulată prin fai- 
mosul articol 7, care făcea discriminări privitoare la cei de altă 

religie, împiedicînd pe cei ce nu erau creștini, în primul rînd 
pe evrei, să obțină cetăţenia română. Ca o consecinţă nefastă, 
mai ales în Moldova, evreii încep să fie persecutați, lipsiţi de 
drepturi politice, îngrădiţi în activitatea lor economică. În Isto- 
ria României (Bucureşti, Editura Academiei, 1964, vol. IV, p. 535) 
se arată că „burghezia românească ducea aici o politică de limi- 
tare economică a burgheziei evreiești, lipsită de drepturi poli- 
tice, cu care se afla în concurenţă, ajungînd uneori la adevărate 
persecuții contra ei, în timp ce moșierimea conservatoare se arăta 
dispusă să se alieze cu arendăşimea și burghezia comercială 
evreiască, cu care colabora din punct de vedere economic, pen- 


tru a rezista presiunii grupărilor politice burgheze“. Persecu- . 


tiile contra evreilor capătă forme violente, ajungîndu-se la ex- 
pulzarea multor familii, îndeosebi a evreilor de origine polo- 
neză, veniţi în Moldova din Galiţia, a evreilor „leșeşti“, cum îi 
_ denumește Dimitrie Bolintineanu. Măsurile represive au fost 
dezaprobate vehement de opinia publică din ţara noastră, prin- 
tr-o adevărată campanie de presă, în gazetele Independenţa ro- 
mână, care apărea la Bucureşti în limbile română și germană, 
şi Gazeta de Iași. în acea vreme, o demnă atitudine civică și 
umană a avut Titu Maiorescu, prin studiul său polemic Contra 
şcoalei Barnuţiu, în care afirma clar că tendinței „de a opri 
comerciul străinilor şi de a goni pe toţi străinii şi mai ales pe 
evrei afară din ţară ca periculoși existenței române, opunem 
ideile fundamentale de umanitate și de liberalism pe care, sub 
nici un cuvînt, pentru nici un timp şi cu nici un pretext, nu este 
permis a le înfrînge“ (cf. Titu Maiorescu: Opere, vol. I, ediţie, 
note, variante, indice de Georgeta Rădulescu-Dulgheru și Dom- 
-nica Filimon. București, Editura Minerva, 1978, p. 473). Titu Ma- 
iorescu s-a ridicat împotriva aplicării articolului 7 al Constitu- 
ţiei din 1866, a blamat cu severitate manifestările naționalist- 
șovine, în numele unor nobile idealuri de umanitate, de convie- 
țuire pașnică și tolerantă cu cei de altă religie și naționalitate. 
Ca şi Dimitrie Bolintineanu în satira sa, Titu Maiorescu deza- 
proba acțiunile întreprinse de burghezia românească grupață în 
partidul liberal, scriind : „Ceea ce nimeni n-ar fi crezut cu pu- 
tință în secolul al XIX-lea la noi s-a întîmplat. S-au găsit pro- 
fesori din învățămîntul public şi bărbați din așa-numitul partid 
liberal care să se facă agenții motori ai persecuției, s-au găsit 
preoţi creştini care să se fălească în adunări publice cu ura ce 
o poartă în contra de-aproapelui lor de altă credință politieă 

sau religioasă. Și unii, şi alții au uitat că știința și libertatea 
sunt focarul toleranței umanitare, au uitat că religia creştină 
este iubirea necondiționată a tutulor oamenilor fără excepție“ 
(Titu Maiorescu: op. cit, p. 475). În monografia pe care i-a 
dedicat-o mentorului „Junimii“, E. Lovinescu îi releva distinct 
noblețea atitudinii sale: „Tonul lui Maiorescu se ridică deodată 
la o căldură, la un patetism rar găsite în proza lui mai mult 
lucidă și, oarecum, glacială. Se simte că în sufletul lui bătea un 
vînt de generozitate și de umanitate, o toleranță“ (ef. E. Lovi- 
nescu: T. Maiorescu, în Scrieri, vol. VII, ediţie și postfață de 
Fugen Simion, București, Editura Minerva, 1978, p. 193). 

Dimitrie Bolintineanu s-a referit la manifestările reprobabile . 
din acea epocă, care anulau drepturile politice și cetățenești ale 
evreilor, și în satirele Ciutacii turci de la Rusciuc către d-nu 
Cremieux în privinţa drepturilor politice ce se cereau a se da 
evreilor şi Tiganii liberaţi către evrei, din cuprinsul Eumeni- 
delor. 


D-LUI CONSTANTIN ROSETTI, FOST MINISTRU 


A apărut in Eumenidele, an. I, nr. 2, 1866, p. 6. 

Dimitrie Bolintineanu nu-i putea ierta lui C. A. Rosetti, fostul 
său tovarăș de luptă din timpul revoluţiei de la 1848, că s-a nu- 
mărat prin complotiştii care au organizat detronarea lui Cuza, 
la ił februarie 1866. Așa cum sublinia Titu Maiorescu, „orcum 
ar fi şi orcîte circumstanțe atenuante s-ar admite pentru răs- 
turnarea lui Cuza, modul cum s-a executat această răsturnare 
rămîne condamnabil“ (cf. Titu Maiorescu : Istoria contimporană - 
a României, Bucureşti, Socec, 1925, p. 8. 

C. A. Rosetti a devenit ministru al Cultelor şi Instrucțiunii 
Publice îndată după detronarea lui Cuza, în guvernul prezidat 
de Ion Ghica. La 11 mai 1866 s-a format un nou guvern, condus 
de Lascăr Catargiu, în care C. A. Rosetti deţine, în continuare, 
acelaşi minister. La mijlocul lunii iulie 1866, C. A. Rosetti şi 
I. C. Brătianu demisionează însă din guvernul Lascăr Catargiu, 
ceea ce duce la căderea acestuia. Cei doi miniștri demisionari 
„urmăreau să pregătească terenul în vederea formării unui gu- 
vern liberal-radical“ (cf. Istoria României, vol. IV, București, 
Editura Academiei, 1964, p. 538). Într-adevăr, la 15 iulie 1866 se 
formează un nou guvern, condus iarăşi de Ion Ghica, dar C. A. 

Rosetti nu mai intră în componența acestuia (cf. Vasile Netea: 
C. A. Rosetti, Bucureşti, Editura Științifică, 1970, p. 294). După 
formarea guvernului Ion Ghica, se accentuează disensiunile din- 
tre moşierimea conservatoare şi burghezia liberală. Moşierimea 
se organizează în „Comitetul ordinii“ şi scoate gazeta Ordinea, 
iar burghezia întemeiază „Amicii Constituţiunii“ şi are ca or- 
gan de presă gazeta Românul, condusă de C. A. Rosetti. 

În această satiră, Dimitrie Bolintineanu se referă şi la pre- 
zenţa sa, alături de Al. Papiu-llarian şi Petre Orbescu, în gu- 
vernul prezidat de Mihail Kogălniceanu, în timpul domniei lui 
Cuza. Guvernul s-a format la 12 octombrie 1863, înscriind cel 
mai luminos moment din timpul Unirii, îndeplinind un rol ho- 
tăritor, de însemnătate istorică, prin legile și reformele reali- 
zate. În acest guvern, Dimitrie Bolintineanu a deţinut impor- 
tanta funcţie de ministru al Cultelor și Instrucțiunii Publice, 
alături de Ludovic Steege la Finanţe, Al. Papiu-Ilarian la Justi- 
ție, N. Rosetti Bălănescu la Externe, Petre Orbescu la Lucrări 
Publice şi Alexandru  Iacovache la Război (cf. Dan Berindei: 
Guvernele lui Alexandru Ioan Cuza. 1859—1866, în Revista arhi- 
velor, an. II, nr. 1, 1959, p. 147). 


DOMNULUI IOAN OTETELEȘANU. LA MĂGURELE 


A apărut în Eumenidele, an. I, nr. 2, 1866, p. 9. 

Dimitrie Bolintineanu. şi Mihail Kogălniceanu au fost cei 
mai apropiaţi aliaţi ai lui Cuza în realizarea loviturii de stat din 
2 mai 1864. Sistemul constituţional stabilit prin Convenţia de 
ia Paris era dificultuos, ridica obstacole adesea insurmontabile 
în calea colaborării dintre puterea legislativă şi cea executivă. 
O schimbare radicală era necesară, în primul rînd datorită fap- 
tului că opoziţia Camerei crescuse, era înverşunată, prin pre- 
zența reunită a marii boierimi din Moldova şi Muntenia. În plus, 
se produsese pactizarea dintre dreapta conservatoare a moşieri- 
lor și stinga radicală a liberalilor, cunoscută sub denumirea de 
„monstruoasa coaliţie“, care urmărea detronarea lui Cuza, adu- 
cerea unui principe. străin, împiedicarea reformei agrare şi elec- 
torale etc. Din cauza opoziției Camerei deputaţilor, dominată de 
reprezentanţii monstruoasei coaliţii, guvernele se schimbau des, 
se crea instabilitate și haos politic, se îngreuna înfăptuirea şi 
aplicarea reformelor. În lucrarea Cuza-Vodă și oamenii săi 

(București, Noua librărie G, Ionide, 1870, p. 60), Dimitrie Bolin- 
tineanu remarca: „Orice nou ministru venea, strica ceea ce îă- 
cuse bine sau rău predecesorul său, lăsînd a desface mai tîrziu 
următorul său ceea ce făcuse el; astfel că toată -acţia guver- 
nelor nu mai era decît o luptă în care miniștrii care veneau stri- 
cau ceea ce făceau miniștrii care se duceau... Guvernul nemai- 
avînd principii, nu găsea nici un ajutor în opinia publică.“ 

Încă din primii ani de domnie a lui Cuza, opoziţia Came- 
rei se făcuse deseori simțită. La începutul anului 1864, cînd 
se punea problema înfăptuirii reformei agrare și a celei elec- 
torale, atitudinea reacționară a Camerei devenise acerbă, Era 
necesară așadar o modificare radicală a sistemului de guver- 
nare. Singura soluţie adoptată de Cuza și colaboratorii săi 
apropiaţi era o lovitură de stat, prin care să se dizolve Camera 
și domnitorul să-şi asume prerogativele puterii legislative, in- 
staurînd domnia autoritară. Printre principalii sfătuitori şi sus- 
ţinători ai lui Cuza, în direcţia organizării unei atari lovituri, 
s-a numărat şi Dimitrie Bolintineanu. La 29 octombrie 1861, 
deci cînd nu deţinea nici o funcţie oficială, aflîndu-se la Constan- 
tinopol, la Conferinţa puterilor garante, îi scria lui Cuza, prin- 
tre altele: „Cred, Măria-Voastră, că după ce se va face Unirea, 
ar trebui să se adopteze politica despre care totdeauna mi-aţi 
vorbit... După cum văd în lume, singura autoritate ce are sim- 
patiile puterilor este numai aceea a domnitorului și mai mult 
se întărită cabinetele cînd aud că s-a schimbat un ministru de- 
cit că s-a dizolvat o adunare“ (cf. Documente şi manuscrise li- 
ierare, vol. I, alese, publicate, adnotate și comentate de Paul 
Cornea şi Elena Piru, cu un cuvînt înainte de prof. univ. Al. 
Dima, Bucureşti, Institutul de istorie şi teorie literară „G. Căli- 
nescu“, Editura Academiei, 1967, p. 95). Ca sfetnici intimi ai lui 
Cuza, Mihail Kogălniceanu şi Dimitrie Bolintineanu au plănuit 
iniţial să dea lovitura de stat la 30 noiembrie/12 decembrie 1863. 
În Arhiva Cuza (mapa XLVI, documentele 6 și 7) s-au păstrat 
două concepte scrise de mina lui Dimitrie Bolintineanu, la aceas- 
tă dată, privind dizolvarea Camerei, noua lege electorală, apelul 
ministrului de Interne către locuitorii capitalei, proiectul de pro- 
clamaţie a lui Cuza, un plan detailat de măsuri etc. Lovitura se 
amină însă, din motive tactice (ef. Ioan Hudiţă : Franța şi Cuza- 
Vodă. Lovitura de stat proiectată în 1863, după documente ine- 
dite, București, Tipografia „Carpaţi“, 1941, p. 46). Ea redevine 
actuală cu prilejul depunerii în Cameră, spre aprobâre, a pro- 

iectului de lege rurală, la 13/25 martie 1864. Deputaţii moșieri se 
opun acestei legi şi dau vot de neîncredere guvernului. Mihail 
Kogălniceanu intenționă atunci să-și dea demisia, dar Cuza i-o 
refuză, amînînd deschiderea Camerei pînă la 2 mai 1864. La re- 
inceperea lucrărilor, Mihail Kogălniceanu citi mesajul domnito- 
ruiui de dizolvare a Camerei. Lovitura de stat se înfăptuise. 

Printr-un plebiscit desfășurat între 10/22 și 14/26 mai 1864, 
Cuza supune aprobării poporului așa-zisul Statut, care stabilea 
noua modalitate de guvernare după lovitura de stat. În lucrarea 
Viaţa și opera lui Cuza Vodă (București, Editura Științifică, 1966, 
p. 246), Constantin C. Giurescu arată că Statul (pe care Dimitrie 
Bolintineanu îl invocă în satirele sale), „în realitate, nu dezvolta 
Convenţia de la Paris, ci o modifica, în sens autoritar, sporind 
drepturile puterii executive și scăzînd pe acelea ale puterii legis- 
lative. El prevedea că «domnul are singur iniţiativa legilor», 
elaborarea lor fiind încredințată Consiliului de stat (...) Dispozi- 
iile Statutului însemnau o diminuare considerabilă a însemnă- 
tăţii Camerei, sub toate raporturile : în primul rînd, prin faptul 
că atribuţia ei esenţială, aceea legislativă, trecea acum în mare 
parte asupra domnului și Senatului ; apoi, nu mai avea dreptul 
nici de a-și face regulamentul de funcţionare, nici de a-și alege 
președintele, în sfîrşit, nu mai putea primi petiţii.“ 

îndată după lovitura de stat din 2 mai 1864, Dimitrie Bolin- 
tineanu, ca unul care o pregătise, precum și ca ministru al 
Cultelor și Instrucțiunii Publice, se preocupă, în sfera activităţii 
sale, de justificarea și însemnătatea ei. Într-o scrisoare deschisă 
adresată profesorilor, la 5 mai 1864, lansa acest apel: „Acum, 
orice vorbă cată să se schimbe îndată în faptă. Vieaţa ţărei se 
dezvoltă, se varsă cu energie. Tot ce este vieață devine acţiune, 
putere, şi domnia-voastră, cei dintii soldaţi ai civilizaţiunei, aveţi 
cea mai mare parte de acţiune la lucrarea viitorului patriei. Gră- 
biți dar a vă uni cugetările cu acelea ale naţiunei“ (cf. Monito- 
rul, jurnal oficial al Principatelor Unite Române, nr. 100, 5/17 
mai 1864, p. 460). De asemenea, tot sub forma unei scrisori des- 
chise, se adresa și clerului: „Preasînţia-voastră cunoaşteţi pro- 
clamaţiunea Măriei-Sale Domnitorului către români. Aţi admirat 
frumoasele și generoasele simţimente ale Alesului Naţiunei. Ştiţi 
asemenea că țara este chemată a se pronunţa între regimul oli- 
garhic şi noua eră de egalitate în care intrăm... în epocele cele 
mari, de cite ori inima ţărei s-a vărsat în aspiraţiuni nobile, 
clerul român, nu numai că nu a rămas nesimţitoriu, dar încă, 

cată a mărturisi, el a fost cu inima acolo unde au fost ideile 
cele mărinimoase : adică acolo unde a fost partea ce mare a 
naţiunei suferindă. Cu partea cea mare a națiunei suferinde este 
Alesul Naţiunei, este guvernul său...“ (Loc. cit., p. 459.) Trebuie 
precizat că nici un alt ministru ne a lansat asemenea apeluri 
pentru sprijinirea loviturii de stat din 2mai 1864 și a Statutului. 


SCRISOAREA CE DACA N-A SCRIS, 
AR FI PUTUT SĂ SCRIE VODĂ-CUZA 
CĂTRE ROȘII 


A apărut în Eumenidele, an. I, nr. 3, 1866, p. 3. 

La data de 3 august 1865, invocată de Dimitrie Bolintineanu 
în această satiră, adversarii lui Cuza, intenţionind să-l compro- 
mită și să-l înlăture, au organizat, la București, o manifestaţie 
violentă, cu deznodămînt dramatic. În timip ce Cuza se afla ple- 
cat la Ems, în Germania, pentru a-și îngriji sănătatea, opoziţia . 
a pus la cale răsturnarea acestuia, printr-o acţiune publică, al 
cărei pretext l-a constituit nemulțumirea precupeţilor de fructe 
și legume, obligaţi printr-o ordonanţă a primăriei să nu mai 
practice comerţul ambulant, ci să închi:ieze gherete. În dimi- 
neaţa zilei de 3 august, precupeţii din piață „se năpustiră asu- 
pra gheretelor, le sfărîmară şi le dădură foc, apoi, adăugiîndu-se 
și ceata celor care sînt gata să acţioneze oridecîteori e vorba de 
distrugere și jaf, atacară sediul primăriei, aflător atunci chiar 
în gura pieţei. Localul fu devastat, arhiva arsă sau zvirlită în 
Dimboviţa. Răzmeriţa începea să ia proporții, cînd interveni oş- 
tirea. Generalul Florescu, ministru de Interne, care-și dădea 
seama că o asemenea răzmeriţă, neoprită la timp, putea lesne. 
degenera într-o mișcare gravă, dădu ordin trupei să tragă şi 
aceasta execută ordinul. Mulțimea care nu era înarmată serios 
— avea doar ciomege, cuțite, pietre şi cîteva pistoale — nu putu 
rezista şi, după o scurtă împotrivire în clădirea devastată a 
primăriei, se împrăștie, lăsînd pe teren vreo 20 de morţi şi mulți 
răniţi“ (Constantin C. Giurescu: Viaţa și opera lui Cuza-Vodă, 
București, Editura Științifică, 1966, p. 340). Prin răzmerița din 
3 august 1865, opoziţia a izbutit, într-adevăr, să submineze auto- 
ritatea şi prestigiul domniei lui Cuza, fapt ce nu putea fi uitat 
de Dimitrie Bolintineanu. e 

În această satiră poetul face aluzie la un anume Ciocîrlan. 
Este vorba de un acolit politic al lui C. A. Rosetti, în casa că- 

ruia a fost depus Cuza, sub pază, în zorii zilei de 11 februarie 
1866, îndată după ce complotiștii l-au silit să semneze actul de 
abdicare. a 

Una dintre cele mai mari greșeli ale lui Cuza, recunoscută, 
în mod obiectiv, şi de Dimitrie Bolintineanu în lucrarea sa Cuza- 
Vodă şi oamenii săi (București, Noua librărie G, Ionide, 1870), 
a fost aceea că s-a lăsat înconjurat de așa-zisă camarilă, alcă- 
tuită din curtezani meschini şi profitori, care speculau credulita- 
tea şi naivitatea domnitorului. în fruntea camarilei se afla Ce- 
zar Librecht, directorul general al poştelor şi telegrafului, de 
care amintește şi Dimitrie Bolintineanu în satirele din Eumeni- 
dele. Cezar Librecht. relevă Constantin C. Giurescu (op. cit., p. 
335), „inteligent, abil și curtean, știind să se facă util, ajunsese 
să aibă o reală putere, sugerînd soluţii, determinînd numiri, 
„înaintări și destituiri, supraveghind din umbră pe miniștri și 
mai ales îmbogăţindu-se în văzul și În indignarea lumii.“ 


MUZELE ROMÂNE CĂTRE D. ION STRAT, 
MINISTRUL CULTELOR ȘI INSTRUCȚIUNII PUBLICE 


A apărut în Eumenidele, an. I, nr. 3, 1866, p. 19. 

Dimitrie Bolintineanu ironizează aici pe cei care afirmau 
că înființarea Școlii de belle-arte din București s-ar fi datorat 
lui Nicolae Creţulescu, succesorul poetului în funcţia de minis- 
tru al Cultelor şi Instrucţii Publice, în guvernul prezidat de 
Mihail Kogălniceanu, în timpul domniei lui Cuza. Adevărul este 
că înființarea Școlii de belle-arte s-a datorat iniţiativei lui Di- 
mitrie Bolintineanu, din perioada în care era titularul acestui 
minister. Prin strădania sà a fost organizată, pentru prima dată 
la București, o expoziţie oficială. de pictură, unde au expus atît 
artiștii plastici profesioniști cît şi „neguţătorii de tablouri“, 
pentru ca guvernul să achiziţioneze pe cele mai bune. Printr-un 
comunicat emis la 28 decembrie 1863 și publicat în Monitorul, 
jurnal oficial al Principatelor Unite Române, aducea la cunoș- 
tință : „Acest ministeriu, dorind a îmbunătăţi atît galeria de 
tablouri din Iași cît și aceea din București, care deopotrivă lasă 
atit de mult de dorit, a decis a da două sau trei sale din Aca- 
demia «Sf. Sava» din București în dispoziţiunea pictorilor şi 
neguțătorilor de tablouri, carii, expunîndu-le cîtva timp sub ochii 
publicului, guvernul să poată cumpăra pe acelea asupra cărora 

iii 


`- gustul publicului şi alegerea ar putea să cadă“. Tot atunci fă- 


cea apel la directorul Academiei «Sf. Sava» și la membrii Con- 
siliului superior al instrucției publice, rugîndu-i să-i acorde 
„tot concursul în vederea acestui ţel prin deschiderea acestor. 
săli chiar înaintea anului nou‘. Zelos, poetul-ministru trimitea 
adresă urgentă și îngrijitorului Academiei pentru ca acesta „să 
spele perdelele și geamurile şi să instaleze sobe în două odăi 
din stinga galeriei de tablouri“ (Arhivele Statului, Minist. Instr. 
Publice, dosar 592/1863, adresele nr. 36597 şi 36603, f. 416 şi 
427). Expoziția s-a deschis în januarie 1864, saloanele fiind de- 
corate „într-un sentiment de frumusețe severă şi de gravă ar- 
monie“, cum precizează Ulysse de Marsillac într-o dare de seamă 
publicată în La Voix de la Roumanie din 4 februarie 1864. 
Au expus cu acest prilej Aman, Tattarescu, Trenk, Mișu Pop, 
Carol Popp de Szathmary (cf. Barbu Brezianu : Rolul şi contri- 
buţia lui Dimitrie Bolintineanu la dezvoltarea artelor frumoase 
în Principatele Române, în Studii şi cercetări de istoria artei, 
an. VI, nr. 2, 1959, p. 249). ` i : 

Prin insistenţele lui Dimitrie Bolintineanu s-a obținut și în- 
fiinţarea Şcolii de belle-arte. La încheierea anului școlar, poe- 
tul publică în Dîmboviţa din 29 iunie 1864 o amplă dare de 
seamă, în care sublinia: „Pe lîngă facultatea de drept, ştiinţe, 
litere, s-a adaos şi o școală de arte frumoase : pictura, arhitec- 
tura, sculptura și gravura pe lemn și aramă... Facă cerul ca şi 
succesorii noştri în ministeriu să fie aprinşi de aceeaşi dra- 
goste pentru instrucțiune, spre a nu lăsa nici o lacună la punerea 
în practică a tuturor acestor reforme introduse în noul buget 
al Instrucţiei Publice.“ Regulamentul Şcolii de belle-arte e apro- 
bat de Cuza la 19 octombrie 1864 şi promulgat la 23 octombrie, 
deci după ce Dimitrie Bolintineanu demisionase din funcţia de 
ministru al Cultelor și Instrucțiunii Publice. Inaugurarea a avut 
loc la 14 decembrie 1864. Cu toate că nu a avut satisfacția să-și 
vadă finalizată strădania, Dimitrie Bolintineanu este adevăra- 
tul ctitor al Școlii de belle-arte. 

lon Strat era profesor de economie politică, rector al Uni- 
versității din Iași, căruia i-a urmat Titu Maiorescu. La începutul 
anului 1865, în guvernul prezidat de C. Bosianu, sub domnia lui 
Cuza, a fost ministru de Finanţe. După detronarea lui Cuza a 
devenit ministru al Cultelor și Instrucțiunii Publice, în locul 
lui C. A. Rosetti (vezi nota la satira D-lui Constantin Rosetti, 
fost ministru). i 

SÎNTUL SAVA CĂTRE ARHITECTONUL ORASCU 


A apărut în Eumenidele, an. I, nr. 3, 1866, p. 21. 


PROFESIUNE DE CREDINȚĂ A UNUI CANDIDAT 
DE DEPUTAT LA ALEGERILE VIITOARE 


A apărut în Eumenidele, an. I, nr. 4, 1866, p. 3. 

E posibil ca Dimitrie Bolintineanu să fi avut drept model 
satira O profesiune de credință de Grigore Alexandrescu, apă- 
rută prima dată în Românul din 12/24 august 1857 și reprodusă 
apoi în ediţia Meditaţii, elegii, epistole, satire și fabule, Bucu- 
rești, Tipografia Naţională a lui Ștefan Rassidescu, 1863. 


CIUTACII TURCI DE LA RUSCIUC CĂTRE 
D-NU CREMIEUX ÎN PRIVINȚA DREPTURILOR 
POLITICE CE SE CEREAU A SE 'DA EVREILOR 


A apărut în Eumenidele, an. I, nr. 4, 1866, p. 7. 


FEMEILE ROMÂNE - 


A apărut în Eumenidele, an. I, nr. 4, 1866, p. 12. 


M.S. DOMNULUI BARBU ȘTIRBEI 


A apărut în Eumenidele, an. I, nr. 5, 1866, p. 3, 


ȘTEFAN CEL MARE ȘI MIHAI VIZITIND 
ROMÂNII ÎN RAI ŞI ÎN IAD 


A apărut în Eumenidele, an. I, nr. 5, 1866, p. 7. 

La scurt timp după detronarea lui Cuza, în Moldova se orga- 
nizează o mişcare separatistă, care a dus la răscoala din 3 apri- 
lie 1866, condusă de Teodor Boldur-Lăţescu şi N. Ceaur-Aslan. 

Ie cai e ra: cai me 


În fruntea acestei mișcări se afla mitropolitul Calinic Miclescu, 
plănuind să-l numească domnitor în Moldova pe N. Rosetti-Roz- 
novanu. Reprimarea răscoalei, prin intervenţia armatei, a fost 
singeroasă. Iacob Negruzzi, martor ocular la acest episod, îşi 
amintea : „De la o vreme însă, făcînd şi cavaleria întrebuințare 
de pistoalele lor și rănind şi ucigînd în dreapta şi în stinga, 
rezistență serioasă nu mai putea fi şi cei mai mulți din răs-. 
culaţi fugiră în toate părţile; câţi scăpară fură prinși cu gră- 
mada și închiși într-o mare manejă militară de scînduri, ce 
era lîngă Curtea domnească. [...] Pe la ora 2 după-amiază totul 
era sfîrşit, dar aspectul orașului era lugubru. Chiar un ceas mai 
tîrziu se vedea încă sînge curgînd și creierii împrăștiați pe 
Pietrele uliţelor“ (Amintiri din „Junimea“, Bucureşti, Editura 
„Viaţa românească“, f.a., p. 68), 


URMAREA VIZITII LUI ȘTEFAN CEL MARE 
ȘI MIHAI VITEAZUL ÎN IAD $I ÎN RAI. 
PARTEA Il 
A apărut în Eumenidele, an. I, nr. 7, 1866, p. 8. 
VIZITA LUI ȘTEFAN CEL MARE ȘI A LUI MIHAI 
ÎN IAD ȘI ÎN RAI (URMARE) 
A apărut în Eumenidele, an. 1, nr. 9, 1866, p. 6. 
VIZITA LUI ŞTEFAN CEL MARE ȘI A LUI MIHAI 
ÎN IAD ȘI ÎN RAI (UEMARE) 
A apărut în Eumenidele, an. I, nr. 10, 1866, p. 1. 


În final se specifică (Va urma), dar nu a mai continuat, 
Eumenidele încetindu-și apariţia. 


BEIZADEA COSTACHE DIN BUCUREȘTI CĂTRE 
BEIZADEA COSTACHE DIN PLOIEȘTI 


A apărut în Eumenidele, an. I, nr. 6, 1866, p. 3, 

BEIZADEA COSTACHE DIN BUCUREŞTI CĂTRE 
BEIZADEA COSTACHE DIN PLOIEȘTI. DESPRE ALEGERI. 


A apărut în Eumenidele, an. I, nr. 8, 1866, p. 14. 


ȚIGANII LIBERAȚI CĂTRE EVREI 
A apărut în Eumenidele, an. I, nr. 6, 1866, p. 5. 


BĂTĂLIA ROȘIILOR CU ALBII LA SALA 
SLĂTINEANU 


A apărut în kumenidele, an. I. nr. 6, 1866, p. 7. 


La sfîrşitul satirei se menţionează (Va urma), dar nu a mai 
continuat. 


LOGOFĂTUL ECUMENICII PATRIARHII CĂTRE COMISIUNEA 
NUMITĂ CU REVIZUIREA TUTULOR LEGILOR 


A apărut în Eumenidele, an. I, nr. 8, 1866, p. 13. 


CONSTITUȚIUNEA CĂTRE STATUTUL DE LA 2 MAI 


A apărut în Eumenidele, an, I, nr. 10, 1866, p. 13. 


FABULE 


Dimitrie Bolintineanu a fost mai puţin cunoscut ca fabulist. 
Scrierile sale de acest gen merită însă cu prisosință interesul și 
prețuirea posterităţii, putînd sta cu cinste alături de fabulele lui 
Grigore Alexandrescu. „Neașşteptat de concise, la un poet pe care 
îl știm prolix — observă Ion Rotaru —, scrise relativ tîrziu, în 
preajma lui 1866, fabulele lui Bolintineanu se disting prin inven- 
tivitate, printr-o continuă tendință de eliberare de izvoare şi de 
canoanele clasice, cît și prin ţintele politice și satirice prea evi- 

dente. Militantul de la 1848, evocatorul avîntat din poemele ro- 
mantice ne apare acum cuprins de scepticism rece“ (Forme ale 
clasicismului în poezia română pînă la Vasile Alecsandri, Bucu- 
rești, Editura Minerva, 1979, p. 384). 


x 


CIOCIRLANUL 


A apărut în Eumenidele, an. I, nr. 1, 1866, p. 21. 


MUNTELE CE NAȘTE 


A apărut în Eumenidele, an. I, nr. 1, 1866, p. 22. 


ASINUL ȘI BĂTRINUL 


A apărut în Eumenidele, an. I, nr. 1, 1866, p. 22. 


LEUL MORT ȘI MĂGARUL 


A apărut în Eumenidele, an. I, nr. 1, 1866, p. 23. 


CHELUL ȘI CURTEZANELE 


A apărut în Eumenidele, an. I, nr. 3, 1866, p. 12. De aici a 
fost reprodusă în Trompeta Carpaţilor, an. IV, nr. 448, 6 septem- 
brie 1866, p. 1790, cu următoarea notiță din partea redacției : 
„Eumenidele sau Satire politice, ziar în versuri, pe lingă alte 
pamflete politice ca acela pe care-l reproduserăm în no. trecut, 
mai cuprinde şi diferite fabule pline de spirit, dintre cari dăm 
aci ca probă numai două“. În numărul anterior din Trompeta 
Carpaţilor, an. IV, nr. 447, 2 septembrie 1866, p. 1787, se repro- 
dusese satira Ovwreii leşești către d. Manolache Costache Iepureanu. 
Împreună cu Chelul şi curtezanele se reproduce fabula Cine să 
mănânce plăcinta. 


CALUL ȘI MISTREȚUL 


A apărut în Eumenidele, an. I, nr. 3, 1866, p, 13. 

CINE SĂ MĂNINCE PLĂCINTA FEMEIA ȘI COPILUL 


A apărut în Eumenidele, an. I, nr. 3, 1866, p. 13. De aici a A apărut în Eumenidele, an. I, nr. 5, 1866, p. 16. 
fost reprodusă în Trompeta Carpaţilor, an. IV, nr. 448, 6 septem- 
brie 1866, p. 1790 (vezi nota anterioară la fabula Chelul și curte- CĂȚEAUA ȘI PUII 
zanele). 

A apărut în Eumenidele, an. I, nr. 6, 1866, p. 15. 


OMUL ȘI NEVĂSTUICA 


CÎNII LACOMI 
A apărut în Eumenidele, an. I, nr. 3, 1866, p. 14. i 
A apărut în Eumenidele, an. I, nr. 6, 1866, p. 15. 


FEREASTA ȘI COŞUL 
CÎINELE CU MINTE 


A apărut în Eumenidele, an. I, nr. 3, 1866, p. 15. $ A F 
par EER s P:i A apărut în Eumenidele, an. I, nr. 6, 1866, p. 16. 


IL ȘI BROASCA 
BOUL ȘI BROASC OMUL ȘI CINELE 


A apărut în Eumenidele, an. I, nr. 3, 1866, p. 16. A apărut în Eumenidele, an. I, nr. 6, 1866, p. 16. 


MĂGĂRUȘUL CIOACA ȘI PĂUNUL 


A apărut în Eumenidele, an. I, nr. 3, 1866, p. 16. 


A apărut în Eumenidele, an. I, nr. 8, 1866, p. 16. 


TOLBA CU PĂCATELE ALIANȚA CELOR SLABI CU CEI TARI 


A apărut în Eumenidele, an. I, nr. 4, 1866, p. 12. A apărut în Eumenidele, an. I, nr. 10, 1866, p. 15. 


VRACIUL CĂMILA ȘI PANTOFARII 


A apărut în Eumenidele, an. I, nr. 4, 1866, p. 18. A apărut în Eumenidele, an. I, nr. 10, 1866, p. 15. 


BROAȘTELE ŞI SOARELE CONRAD 
A apărut în Eumenidele, an. I, nr. 4, 1866, p. 19. 1867 


Primele fragmente din cînturile I și II ale amplului poem 
Conrad au apărut în Atheneul român, an. I, nr..10 şi 11, martie 
și aprilie 1867, p. 363, însoţite de următoarea notă din partea re- 


BUFONUL 


A apărut în Eumenidele, an. I, nr. 5, 1866, p. 13. 

dacţiei : „D. Bolintineanu n-a părăsit niciodată cîmpul literar şi 
poetic unde a cules atiţia lauri și de unde a cîștigat atitea titluri 
la admiraţiunea și recunoştinţa românilor. Mai multe poeme sunt 
deja terminate şi unele dintr-însele sunt acum subt tipar. Cele 
dintii broşuri vor cuprinde o poemă în patru cînturi. Scena se 
petrece în Ionia, Siria, Egipt, Francia, Anglia și Italia. Eroul poe- 
mei este un exilat român. El moare în Italia. Sceptic, descuragiat, 
el parcură lumea veche, meditînd asupra destinului acestor naţi- 
uni care nu mai sunt, revine necontenit la patria sa. O femeie 
pură, sublimă, înaintea morţii lui, îl ridică, îl împacă cu credin- 
tele, cu Dumnezeu. Aici poetul este pus în contact neîncetat cu 
umanitatea, cu natura, cu infinitul. Am avut fericirea a ne pro- 
cura de la autor următoarele versuri ce fac parte din cîntul întîi 
și al doilea al uneia din suscitatele poeme.“ 

Noi fragmente din cînturile I și II se publică, peste scurt 
timp, în Trompeta Carpaţilor, an. V, nr. 515, 7/19 mai 1867, p. 
2059, anunţindu-se totodată apariţia integrală a acestor cînturi 
în volum aparte, distribuit cititorilor numai pe bază de abona- 
mente: „Anunţăm cu plăcere că în această săptămînă iesă de 


sub tipar marea publicaţiune de poezii noi ale d-lui Bolintineanu, 


pentru care s-a văzut liste de abonamente, căci numai prin abo- 
namente se va putea avea, vînzarea în parte fiind oprită. Va apă- 
rea 1 şi 2 cîntece dintr-o poemă Conrad, în patru cînturi mari. 
Este un român exilat, călătorind în Asia, Siria, Palestina, Egipt, 
Francia, Englitera şi Italia; descriind lumea veche şi lumea 
nouă. Heroul este un fiu al societăţii sceptice, El se purifică, se 
înalță prin înturnarea la ideele de religiune, graţie unei femei 
extraordinare, unui amor divin, şi merge să moară la Neapol.“ 

Apariţia cînturilor III şi IV, în volum aparte, este precedată 
de publicarea unor pasaje din cîntul III în Trompeta Carpaţilor, 
an. V, nr. 530, 6/18 iulie 1867, p. 2119, unde se anunţa: „Cîntul III 
şi IV din Conrad de d. D. Bolintineanu va ieși în aceste zile 
de sub tipar. Autorele a binevoit a ne permite spre a trage din 
cîntul III următoarele pasage.“ Pasajele respective au fost însă 
greşit puse în pagină, inversîndu-se, ceea ce determină redac- 
ţia să le publice încă o dată, în mod corect, în Trompeta Carpa- 
ților, an. V, nr. 531, 9/21 iulie 1867, p. 2124, cu scuzele de ri- 
goare:  „Reproducem din nou extractul  poezielor din poema 
Conrad, cîntul III al d. D. Bolintineanu, din cauza că în no. tre- 
cut, din eroarea tipografiei s-au amestecat strofele, tipărind pe 
cele de jos, sus, şi vice-versa, încît s-a desfigurat opera“. 

La apariţia în volum a cînturilor III și IV, în. Trompeta Car- 
paţilor, an. V, nr. 542, 17/29 august 1867, p. 2167, se publică ex- 
trase din cîntul IV, împreună cu următoarea notiță: „Al treilea 
şi al patrulea cînt din poema Conrad de d. Dim. Bolintineanu 
a ieşit de sub tipar şi s-a împărțit pre la abonați. Autorele a 
binevoit a ne comunica şi nouă un exemplar. Din acest exemplar, 
din cîntul IV-lea, care ni se pare cel mai accentat, vom extrage 
și vom reproduce în Trompeta cîteva mice pasage cari vor da 
idee cititorilor despre maturitatea poeziei la români. Cititorii in- 
teligenţi vor judica singuri.“ i 

Conrad a apărut în intervalul de timp dintre lunile mai şi 
august 1867, în două volume, primul volum conținînd cînturile I 
și II, iar volumul al doilea cînturile III şi IV. Pe coperta pri- 
mului volum se scria: Conrad, poemă în patru cînturi și note 
explicative de Dimitru (sic!) Bolintineanu, nr. 1, 2, mai, iunie, 
Bucureşti, Tipografia Naţională, Antreprenor C. N. Rădulescu, 
1867. Primul volum poartă următoarea dedicație : „Lui Constantin 
Negri şi Vasile Alecsandri, Voi prin care am cunoscut pe românii 
de peste Milcov cînd s-a aruncat în Paris cea dintii sămînță a 
unirii românilor, permitiţi a pune în capul acestii poeme nu- 
mele vostru“. 

După cîntul IV, la sfîrșitul volumului al doilea, Dimitrie Bo- 
lintineanu anexează șase poezii de sine stătătoare: Marş de. res- 
bel, La ostașii români de astăzi, Marş ostășesc, Tara noastră mai- 
nainte, Tîrgoviștea şi Nicolae Bălcescu. | 

În ultimii ani ai vieţii sale, Dimitrie Bolintineanu a început 
să fie obsedat de ideea revizuirii unor părţi ale operei sale poe- 
tice, modificîndu-le structural, scurtindu-le sau rescriindu-le în 
întregime. Din păcate, nu întotdeauna cu fericite rezultate. Dim- 
potrivă, mai mult stricînd decît dregind. Astfel, în vara anului 
1868 îşi amputează în mod surprinzător amplul și admirabilul 
poem Conrad, eliminînd, cu o duritate inexplicabilă, deconcertantă, 
numeroase pasaje pe care, în obsesia sa, le considera a fi digre- 
siuni inutile, iar în alte locuri intervenind în conţinutul versuri- 
lor cu înlocuiri și adaosuri distonante. Noua versiune a poemului 
începe să o publice în Albina Pindului, an. I, nr. 5, 15 august 
1868, p. 113. Se pare că Grigore H. Grandea, fiind un devotat 
emul al lui Dimitrie Bolintineanu, nu a avut curajul să-l refuze, 
să-i respingă noua versiune a lui Conrad, însă ţinea să se desoli- 
darizeze, cu discreţie, de această întreprindere a poetului, avizîn- 
du-și astfel cititorii: „Iacă o poemă care a produs o profundă 

impresie în puţinele noastre cercuri literare. Așa cum o pu- 
blicăm aci este cu totul reformată. D. Bolintineanu a scos dintr- 
însa tot ce era prisos, tot ce nu se lega cu ideea-mamă, cu Con- 
rad. Am dori însă ca domnia-sa să nu fi smuls pentru totd-auna 
din sfera publicităţei pasagele scoase ; căci dacă ele întunecau 
oarecum obiectul principal, dacă păreau ca niște mozaice smulse 
din murii unui sarai şi aruncate într-un bazin, au însă fiecare 
meritul lor și sunt atîtea inspirații formoase cari pot figura 
separate.“ ` 

Noua versiune a lui Conrad a fost publicată în Albina Pindu- 
lui, an. I, nr. 5, 15 august 1868, p. 113; nr. 6, 1 septembrie 1868, 
p. 137; nr. 7, 15 septembrie 1868, p. 161 ; nr. 8, 1 octombrie 1868, 
p. 196 ; nr. 9, 15 octombrie 1868, p. 213 ; nr. 10, 1 noiembrie 1868, 
p. 243 ; nr. 11, 15 noiembrie 1868, p. 281. 

În linii generale, poemul Conrad, în versiunęa sa primă, de 
cea mai autentică și indiscutabilă valoare, din 1867, reface călă- 
toriile întreprinse de Dimitrie Bolintineanu în perioada exilului 
politic, după revoluţia din 1848. Spirit romantic, poetul nostru e 
devorat de neliniști, e stăpînit de voluptatea plecărilor, de che- 
marea nostalgică spre alte orizonturi, de dorinţa de a rătăci- pe 
ţărmuri necunoscute. Marea pasiune a epocii romantice era pen- 
tru Orient, pentru Egipt şi Locurile Sfinte, pentru vechea Eladă, 
pentru fabuloasele ținuturi arabe, persane şi siriene. Deşi nu dis- 
punea de posibilităţi materiale, și poate că tocmai în aceasta con- 
sta farmecul irezistibil al impulsului romantic spre peregrinare, 
Dimitrie Bolintineanu se hotărăște să viziteze locurile atît de mult 
căutate de marii romantici europeni. În perioada clasicismului, 
cînd orizontul era îngustat de dogme şi reguli imuabile, scriitorii 
erau sedentari, aveau fixaţiunea spaţiului şi timpului dat, neîn- 
cercînd nici o desprindere din cadrul limitat al existenţei lor şi 
al surselor de inspiraţie. Paul Hazard, în cunoscuta sa lucrare 
La Crise de la conscience européenne (Paris, Librairie Arthăme 
Fayard, 1961, p. 5), releva: „Quand Boileau prenait les eaux de 
Bourbon, il pensait être au bout du monde: Auteuil lui suffisait. 
Paris suffisait à Racine ; et tous deux, Racine et Boileau, furent 
bien génés, lorsqui'il durent suivre le Roi dans ses expéditions. 
Bossuet n'alla jamais à Rome ; ni Fénelon. Molière malla revoir 
la boutique du barbier de Pézenas. Les grands classiques sont 
stables.“ Spre sfîrşitul veacului al XVII-lea şi în prima jumătate 
a secolului XVIII-lea, așa cum remarcă Paul Hazard în conti- 
nuare, se produce însă o profundă mutație în conștiința euro- 

© peană, determinată în primul rînd de cunoaşterea altor zone geo- 
: grafice şi umane, cu complexitatea şi varietatea lor de manifestări 


spirituale şi materiale. Primele importante călătorii au un carac- 


: ter erudit, cum este Voyage en Syrie et en Egypte al lui Vol- 


ney, apărut în 1787, care a constituit una din principalele surse 
de inspiraţie ale lui Dimitrie Bolintineanu pentru călătoriile 
lui Conrad. 

Odată cu apariţia romantismului, călătoria capătă o cu to- 
tul altă semnificaţie. Aceasta s-a datorat în primul rîhd fap- 
tului că sentimentul naturii, ostracizat în clasicism, e reabili- 
tat și introdus în literatură, mai întîi de către precursorul ro- 
mantismului, Jean-Jacques Rousseau, prin La Nouvelle Héloïse 
și Emile, apoi prin Les Reveries du promeneur solitaire. De 
la admiraţia naturii se trece la o devorantă pasiune de a pere- 
grina, izvorită din nestatornicia şi învolburarea sensibilităţii 
romantice, din necesitatea deseori simțită de a confrunta rea- 
litatea exterioară cu meditaţia interioară, uneori din atitudinea 


' de nemulţumire față de realitatea înconjurătoare. În plus, ro- 


manticii sînt mâînaţi de o aprinsă sete de cunoaștere, de aspira- 
ţia către pitoresc şi inedit, trăiesc intens sentimentul evaziunii 
şi al reveriei, sînt stăpîniţi de tentaţia exoticului. 

Potrivit propriilor mărturii ale lui Dimitrie Bolintineanu, 
eroul central al poemului său, Conrad, întrupează ceva din bio- 
grafia, trăsăturile morale şi structura caracterologică a lui Ni- 
colae Bălcescu. Într-o scrisoare adresată lui Vasile Alecsandri, 
la 30 mai 1867, Dimitrie Bolintineanu îl înștiinţa că îi trimite 
„această poemă Conrad, unde se răsfringe ceva din caracterul 
Bălcescului, din viaţa lui, din inima lui“ (cf. Documente și ma- 
nuscrise literare, vol. I, alese, publicate, adnotate şi comentate | 
de Paul Cornea şi Elena Piru, cu un cuvint înainte de prof. univ. 
Al. Dima, București, Institutul de istorie și teorie literară „G. 
Călinescu“, Editura Academiei, 1967, p. 116). Menţionăm că însuși 
Nicolae Bălcescu folosea numele de Conrad Albrecht ca nume 
conspirativ, după revoluția din 1848, sau ca pseudonim literar. 
De pildă,,la 6 ianuarie 1849 îi comunica lui A. G. Golescu: 
„Scrie-mi la Constantinopol supt adresa: Conrad Albrecht“ (cf. 
N. Bălcescu: Opere, vol. IV, Corespondenţă, ediţie critică de G. 
Zane, Bucureşti, Editura Academiei, 1964, p. 126). Tot astfel, la 
11 februarie 1850 îi scria, din Paris, lui Vasile Alecsandri: 
„Quand vous m'enverrez des lettres par la poste, 6crivez-moi sous 
Pun de ces deux noms: Conrad Albrecht ou Michel Marleha=“ 

(cf. op. cit., p. 270). Din Paris, la 23 februarie 1850, îi comunica 
şi lui Ion Ghica: „Eu am scris la Moldova, la Panaioti Balş, ce 
se află lingă Galaţi, ca să fie în corespondinţă cu mine și să ne 
scrie despre ale ţerii. I-am zis să-mi trimită scrisorile: la tine, 
supt numele meu Conrad Albrecht“ (cf. op. cit, p. 275). Ni- 


„ colae Bălcescu a semnat cu pseudonimul Conrad Albrecht în pri- 


mul număr al revistei. România literară, scoasă de Vasile Alec- 
sandri în 1852, dar confiscată de cenzură (cf. Nestor Camariano : 
Primul număr al „României literare“ din 1852 a lui Vasile Alec- 
sandri, în Revista Fundațiilor regale, nr. 10, octombrie 1940, p. 
132). Într-o scrisoare adresată lui A. Zane, la 2 iunie 1852, Di- 
mitrie Bolintineanu preciza : „Ţi-am trimis o mică broșură din 
jurnalul ce s-a oprit la Moldova, din pricină că a scris într-însul 
Bălcescu supt numele Conrad Albrecht și eu supt numele de 
Valentin“ (cf. N, Cartojan : D. Bolintineanu. Scrisori din exil, în 
Neamul românesc literar, an. I, nr. 6, 1 iunie 1909, p. 465). 

În esență, Conrad este un poem de factură byroniană, putind 
fi apropiat de Corsarul și de Peregrinările lui Childe Harold. în 
Istoria literaturii române (București, Fundaţia regală pentru li- 
teratură şi artă, 1941, p. 228), G. Călinescu releva că este un 
„poem de tipul Childe Harold“, care „cuprinde foarte frumoase 
versuri“. Eroul din Corsarul lui Byron se numește tot Conrad şi 
a servit de prototip şi altor poeţi romantici din epoca respec- 
tivă. De pildă, la Mickiewicz îl întîlnim sub numele Konrad 
Wallenrod, iar la Iulius Slovacki sub acela de Kordian, dedicați 
împlinirii unei cauze înalte. Din punct de vedere tipologic, Con- 
rad al lui Dimitrie Bolintineanu este un erou romantic ce se 
aseamănă mai ales cu Childe Harold. Ca și personajul byronian, 
tînărul proscris român peregrinează în ţinuturi îndepărtate co- 
pleșit de neliniști, torturat de întrebări devorante, stăpînit de 
o gravă melancolie, dar animat și de profunde idealuri justiţiare, 
patriotice și democratice. 

În temeinica sa exegeză, Byron și byronismul în literatura 
română (Bucureşti, Editura Univers, 1977, p. 135), Ileana Verzea 
analizează atent punctele de interferență, afinităţile şi simili- 
tudinile dintre opera lui Byron şi amplul poem al lui Dimitrie 
Bolintineanu, fără a cădea în eroarea de a stabili între poetul 
român și poetul englez raporturi de subordonare sau de imitație 
îngustă. Byronismul lui Dimitrie Bolintineanu este considerat, pe 
bună dreptate, un „fenomen de concordanţă spirituală“. 

Conrad, subliniază Ileana Verzea, este modelat după Childe 


$ Harold, „în gustul preromantic pentru călătorii și meditații de 
: pelerin în peisajul melancolic al ruinelor. Voiajul în insulele 
J greceşti (Ionienele), în Orientul Mijlociu (Sirienele și Egiptul), în 
Franța, Anglia, trecînd prin Elveția şi Italia, adică în locurile 
“cu care autorul era în cea mai mare parte familiarizat prin 
- experiență, se raportează la evenimentul biografic cu tot atîta 


claritate ca şi în eposul englez.“ Cu o fină putere de percepție 


A critică, Ileana Verzea relevă și elementele care disting poemul 


lui Dimitrie Bolintineanu de cel al lui Byron, din perspectiva 
trăsăturilor particulare ale romantismului românesc: „Diferenţa 
constă însă în conceperea personajului. ca proscris politic, ce «de 
cugetile sceptici părea zdrobit și stins», ceea ce îi conferă erou- 


© Jui lui Bolintineanu o motivaţie precisă, care lui Harold îi lip- 


seşte şi care se explică prin accentul pe care romantismul din 
ţările din sud-estul și centrul european îl puneau pe determinan- 
tul social-politic în literatură. Conrad nu mai putea fi un sim- 
plu nobil suferind de spleen, care se autoexilează, ci el trebuia 
acum să poarte o insignă de apartenenţă angajată.“ 

Navigînd şi peregrinînd de-a lungul țărmurilor mediteraniene, 
ca şi Childe Harold, Conrad oferă poetului prilejul de a schița 
o vastă panoramă a antichităţii, văzută însă nu atît în strălu- 
cirile ei de odinioară, cît mai ales în aspectele întristătoare ale 
destrămării vechilor civilizaţii. În faţa ruinelor şi a vestigiilor 
unui trecut încărcat de glorie, prăbușit sub trecerea neiertă- 
toare a timpului, Conrad meditează mistuit de descurajare, filo- 


“ zofează în stil preromantic asupra instabilității istoriei, asupra 


zădărniciei eforturilor umane spre fericire, asupra soartei impla- 
cabile care transformă toate gloriile şi strălucirile în fantome 
dezolante. Poemul se constituie astfel dintr-o succesiune de ele- 
gii, una izvorind din cealaltă, potențînd pînă la obsesie intero- 
gaţiile şi răspunsurile privitoare la spulberarea civilizaţiilor de 
odinioară. Meditaţia în faţa ruinelor, a vestigiilor unui trecut 
plin de strălucire este de sorginte preromantică, descinde din 
Les Ruines ou Meditations sur les révolutions des empires ale lui 
Volney. În Conrad, remarcă D. Popovici, întîlnim „nu numai 
peisajul strălucitor şi exuberant“ al Orientului, ci „alături de 
el, şi întinderea tristă peste care timpul şi-a însemnat trecerea 
cu ruine. Ionienele, Sirienele şi Egiptul, primele trei cînturi ale 
poemei, sint, cu toată bogăţia lor de literatură antică, mărturia 

suflului preromantic al scriitorului. Conrad putea să împrumute 
numele său din poezia lui Mickiewicz ; el putea împrumuta ideea 
rătăcirilor din Cavalerul Harold al lui Byron; dar suflul care 
străbate întreaga poemă, — adînca întristare pricinuită de con- 
știința tot mai vie a labilităţii lucrurilor omeneşti — îi venea 
din meditaţiile lui Volney. Prin faptul acesta, poema reactualiza 
una dintre cele mai răspîndite teme ale literaturii preromantice 
și pregătea calea pe care avea să se îndrumeze în scurtă vreme 
Eminescu“ (D. Popovici: Dimitrie Bolintineanu, în Cercetări de 
literatură română, Sibiu, „Cartea Românească din Cluj“, 1944, 
p. 86—87). 

În Conrad, meditaţiile în stil preromantic se împletesc însă 
cu atitudini romantice de intensă vibraţie, retlectînd şi trăsătu- 
rile particulare ale romantismului românesc. Potrivit unei con- 
cepţii active, specifice romantismului românesc, melancolia lui 
Conrad capătă sensuri patriotice şi democratice și, așa cum ob- 
servă Ion Roman, „reconstituie registrul complet al opiniilor so- 
cal-politice profesate de autor. Eroul e un alter ego al poetului“ 
(Prefaţă, la Legende istorice, București, Editura pentru literatură, 
1965, p. XXIII). Oriciît ar fi de copleșit de melancolie în fața 
vestigiilor unor superbe civilizaţii, Conrad nu-și uită patria, are 
convingerea că atît națiunea sa, cît şi celelalte naţiuni subjugate 
trebuie să lupte pentru a-și cuceri ele însele libertatea. În ex- 
celentul său studiu Bolintineanu și sonurile poeziei moderne, 
inclus în volumul Scriitori moderni (Bucureşit, Editura pentru 
literatură, 1966, p. 23), I. Negoiţescu relevă că eroul lui Dimitrie 
Bolintineanu este „încrezător în viitorul omenirii, în triumful 
justiţiei şi adevărului“. Conrad este protestatar şi vizionar, anun- 
țînd ridicarea poporului pentru dobîndirea dreptăţii și libertăţii, 
„În byroniana figură a lui Conrad, poetul a dat chip sentimen- 
telor generoase, năzuinţei de libertate a vremii“, subliniază, în 
același sens, I. Negoiţescu (op. cit., p. 55). 

Poemul lui Dimitrie Bolintineanu excelează în descrieri de 
natură pline de savoare, construite ingenios, cu o evidentă artă 
compozițională, din imagini pitorești ale peisajului sudic, medi- 
teranean, și din priveliști evocatoare ale mitologiei şi vîrstei cla- 
sice. Așa cum subliniază Cornel Regman, „Bolintineanu este în 
Conrad, şi în alte cîteva poeme, primul nostru poet original și 
autentic al naturii sudice și al priveliştilor lumii clasice, satu- 
rate de mitologie“ (Dimitrie Bolintineanu — între „plângere“ și 
satiră, în volumul Confluenţe literare, Bucureşti, Editura pentru 

literatură, 1966. p. 121). Comentatorii moderni ai operei lui .Di- 
mitrie Bolintineanu au relevat cu pregnanţă faptul că, în Conrad, 
farmecul şi învolburările mărilor, ale ținuturilor acvatice sînt 
zugrăvite în imagini de bogat cromatism, în tonalități euftorice, 
de suculentă expresivitate lirică. „Fără îndoială, — subliniază 
I. Negoiţescu — opera lirică cea mai de valoare a lui Bolin- 
tineanu rămîne lungul poem Conrad, din care se pot extrage, 
ca dintr-un laborios zăcămînt, minereuri cu sclipiri de diamant. 
S-a închegat în aceste versuri un cer de limpezimi strălucite, 
scufundat în puritatea grea de evocări a Mediteranei, albastrul 
cimitir al culturii. Faţă de Pillat, cîntecul mediteranic al lui 
Bolintineanu e mai bogat în frăgezimi născînde, în ingenuitate ; 
o matinală adiere îl străbate şi numele Antichității şi ale Sudu- 
lui se contopesc, în evocare, la un nivel mai aproape de sîngele” 
poeziei. Elegia sună mai originar, în incarnatul ei cu răsfriîn- 
gere de sidefuri ; e ca o suavă peregrinare prin elegiile care se 
nasc una dintr-alta, se împletesc, se întretaie, se despart şi se . 
revarsă în «marea azurată», în dulcele ei murmur de voluptate 
și tristețe“ (op. cit., p. 22). Eugen Simion descifrează în Conrad 
temele predilecte ale liricii lui Dimitrie Bolintineanu, însă ob- 
servă judicios că dominantă rămîne zugrăvirea admirabilă a 
„tărîmelor lichide“, după propria expresie a poetului : „Este, 
indiscutabil, performanţa lirică a  fecundului autor. Regăsim, 
aici, toate temele lui, tratate cu mai mare originalitate : tema 
nimicniciei omului şi a trecerii vieții, tema matinalului, tema ar- 
moniei, tema creatorului proscris și a despotismului sălbatic ete. 
Un discurs vast, în care mitologicul şi politicul se succed în- 
tr-o retorică destul de bine articulată. Însă, înainte de orice, 
Bolintineanu este, aici, într-un chip mai coerent şi mai inspirat, 
poetul «tărimelor lichide», poet neptunic în adevăratul înţeles 
al termenului, cu o intuiţie fină a mișcării acvatice“ (Dimineaţa 
poeților, București, Editura Cartea Românească, 1980, p. 159). 

Idila suavă între - Conrad și Julia, întilnită pe același vas, 
se consumă în sfera zbuciumatelor pasiuni romantice de natură 
platonică. Iubirea se decantează în esenţa pură și înmiresmată 
a unei prietenii sublime, a unei dăruiri sufletești înălțătoare. 
în studiul Metamorfoze ale liricii erotice, inclus în volumul co- 
lectiv Structuri tematice şi retorico-stilistice în romantismul ro- 
mânesc (București, Editura Academiei, 1976, p. 123), Roxana So- 
rescu observa: „Conrad este poemul iubirii sufletești sublime, 
expresie pură a viziunii «sentimentale», în termeni schillerieni, 

asupra lumii. Dacă generaţia anterioară fusese sensibilă la 
transformarea prieteşului în amor, Bolintineanu se află în etapa 
în care «amiciţia» în sens înalt este oferită în loc de iubire, 
eiapă de completă rarefiere a simţurilor, în favoarea comuni- 
unii sufleteşti.“ Spre meritul său, Dimitrie Bolintineanu nu a- 
cordă o pondere exagerată acestei idile, ci o introduce discret 
și echilibrat în țesătura poemului, servind mai mult ca pre- 
text, ca mijloc de legătură şi armonizare între diversele epi- 
soade, ca motiv iniţial al efuziunilor lirice ale eroului central. 

Poemul lui Dimitrie Bolintineanu nu e scutit de unele jne- 
galități şi carenţe, caracteristice scrisului grăbit al poetului. 
În excelentul său studiu, Conrad sau exilul perpetuu, din volu- 
mul Configuraţii (Cluj-Napoca, Editura Dacia, 1981, p. 156), 
Ioana Em. Petrescu admite că „Bolintineanu este incapabil să-și 
cenzureze discursul poetic, adesea prolix, cu repetiţii supărătoare, 
cu mari aproximaţii lingvistice, cu momente discursive și cu 
mișcări epice ratate“, însă recunoaşte în Conrad, pe bună drep- 
tate, „nu doar capodopera lui Bolintineanu, -ci și cel mai frumos 
poem romantic preeminescian din literatura română. O muzică 
adîncă — nu doar a versului, a versurilor izolate —, ci o mu- 
zică a lumii se face simțită în acest poem al eternei rătăciri 
pe-ntinsul legănător al mării. Mai mult decît istoria unui erou 
damnat, Conrad aduce viziunea destinului uman ca o perpetuă 
călătorie, — şi, de aceea, viziunea spaţiului (a spaţiului ruinat, 
a infinitelor întinderi acvatice etc.) devine, aici, principalul ele- 
ment de construcţie poetică“. 

Cîntul al patrulea din Conrad nu mai poartă nici un titlu, 
ci numai dedicaţia : „Ilustrului maistru Philarete Chasles“. între 
Dimitrie Bolintineanu şi Philarète Chasles au existat relaţii 
strînse, întemeiate ca urmare a prefeţei pe care acesta o scrie 
la volumul poetului nostru Brises Orient, apărut la Paris, în 
1866. La mijlocul secolului al XIX-lea,  Philarâte  Chasles 
(1798—1873) era unul dintre iluștrii reprezentanţi ai culturii și 
literaturii franceze, profesor la College de France, publicist și 
eseist, critic şi istoric literar, unul din întemeietorii literaturii 
comparate. Notorietatea sa în epocă a fost relevată de E. Mar- 
garet Philips în teza de doctorat Philarete Chasles, critique et 
historien de la littérature anglaise (Paris, E. Droz, 1933) şi de 
Claude Pichois în monografia Philarete Chasles et la vie litté- 
raire au temps du romantisme (Paris, Jose Corti, 1965). Phila- 
rete Chasles se interesase, în vederea studiilor sale compara- 

tiste, şi de literatura română. În acest scop, Ulysse de Marsillac 
publicase, în La Voix de la Roumanie, începînd cu nr. 34, din 
4 noiembrie 1862, un ciclu de articole cu titlul general Lettres 
sur lu littérature roumaine, precizînd că făcea acest lucru la so- 
licitarea lui Philarete Chasles. 

În vara anului 1865, Dimitrie Bolintineanu întreprinde o 
călătorie la Paris, unde tratează cu Philarâte Chasles problema 
preieței la volumul său de poezii în limba franceză Brises 
A'Orient, solicitîndu-l totodată să accepte funcţia de corespon- 
dent politic, de sprijinitor şi apărător al intereselor României 
în presa franceză. Întorcîndu-se în țară, Dimitrie Bolintineanu 
se îmbolnăvește şi nu-l poate înștiinţa îndată pe Cuza despre 
demersurile sale pe lîngă Philarăte Chasles, în chestiunea cores- 
pondenţelor politice, mai ales că poetul nu mai deţinea nici o 
funcție oficială. Abia la 16 octombrie 1865, îi scria lui G. Ma- 
rian, la Paris, că a intervenit pe lingă Cuza pentru a-i oferi 
lui Philarete Chasles misiunea de corespondent politic, mai avan- 
tajoasă decît aceea de supraveghetor al bursierilor români din 
capitala Franţei, deţinută pînă atunci de Roger Collard : „Acum 
să vorbim de treaba lui Ph. Chasles. Îndată ce am venit în Bucu- 
reşit, am căzut bolnav de friguri, ceea ce m-a întîrziat. N-am 
putut să văz pe domnitor; cu toate astea, i-am scris D, ieri. 
Seara a adunat Consiliul de Miniștri ca să dezbată asupra mij- 
loacelor de a da d-lui Chasles o misiune. Nu cunosc încă re- 
zultatul dezbaterilor Consiliului, pentru aceea nici n-am răspuns 
d-lui Chasles, voind a-i răspunde cu succes. Trimite-i vorbă că 
ieri seară Consiliul de Miniştri au dezbătut chestiunea și am 
să-i scriu eu rezultatul acestor dezbateri pe care le cred că vor 
fi mulțumitoare, căci domnitorul ține mult la Chasles“ (cf. Do- 
cumente şi manuscrise literare, p. 109). La 8 nojembrie 1865, 
G. Marian îl informează pe Dimitrie Bolintineanu că Philarète 
Chasles acceptă misiunea pe care intenționa să i-o încredinţeze 
Cuza, însă fără titulatura prea frapantă de „corespondent poli- 
tic“ (Biblioteca Academiei R.S.R., coresp. inv. 20030). în cele 
din urmă, la insistenţele lui Dimitrie Bolintineanu pe lingă dom- 
nitor, guvernul e de acord de a-l subvenţiona pe Philarâte Chas- 
les, pentru a întreţine în presa franceză interesul şi simpatia 
faţă de cauza românilor și domnia lui Cuza. Evitînd să-i co- 
munice oficial lui Philarète Chasles această hotărîre, poetul 
îi încredințează tot lui G. Marian delicata misiune, cum rezultă 
din scrisoarea celui din urmă adresată profesorului de ja Col- 

lege de France: „La distance et le rapport qui existe entre 
Mr. B. et moi me defendent de juger pourquoi il ne vous écrit 
pas, mais m'obligent en même temps de vous informer que dans 
quelque endroit que vous soyez de tout ce qu'il me dit dans sa 
confidente lettre. Je ne ferai, M. tr. M, que copier ce que M. B. 
me charge de vous dire sans employer avec votre permission 
la langue diplomatique qui me fait défaut. M. le ministre des 
Affaires Etrangères est venu chez M. B. pour lui dire qu'il a 
l'ordre du Prince à vous donner six ou huit mille francs par 
année, non pour louer le gouvernement, mais en exilant, selon 
votre désir, le titre de correspondent politique, pour soutenir en 
principe les droits du pays en écrivant de temps en temps, dans 
les Débats et autres revistes (sic!) et même dans les brochures, 
dont leur impression sera payée à part; seulement M. le Mi- 
nistre ne sait pas si vous y consentez. Aussi, M.B. a lhonneur 
de vous prier par moi de vouloir bien lui écrire si vous êtes con- 
tent d'une remuneration de six ou huit mille fr. par année et 
si vous acceptez cette condition“ (Biblioteca Academiei R.S.R., 
coresp. inv. 20055). Se pare că lucrurile nu au putut fi aran- 
jate, în scrisorile schimbate ‘ulterior între Dimitrie Bolintineanu 
— G. Marian — Philarète Chasles nemaiamintindu-se de aceas- 
tă chestiune, totul limitîndu-se la obținerea prefeței pentru 
Brises d'Orient. 

La 24 februarie 1866 G. Marian îi comunică lui Dimitrie 
Bolintineanu că a obținut prefața, iar la 10 martie 1866 îl înştiin- 
țează că volumul Brises d'Orient a apărut (Biblioteca Academiei 
R.S.R.. coresp, inv. 20034). Prefaţa elogioasă a lui Philarete 
Chasles a avut un viu ecou în țara noastră. De pildă, la numai 
cîteva zile de la apariţia volumului, ziarul Reforma, nr. 18, 
din 13 martie 1866, p. 2, o reproduce în întregime, în traducere 
românească, însoţită de acest comentariu: „D. Dimitrie Bolin- 
tineanu a tradus şi tipărit poeziile sale în limba franceză. Pri- 
mirăm un exemplar prin poștă de la Paris. Aceste poezii sunt 
precedate de o prefață de unul din cei dintîi critici francezi, 
d. Philarete Chasles, profesor la Colegiul Francii și conservator 
al Bibliotecii Mazarine.“ 

La 20 martie 1866 Philarete Chasles a ţinut la College de 
France o prelegere despre poezia română, prelegere tipărită în 
Revue des cours littéraires, troisième année, numero 29, 16 Juin 
1866, p. 473. în traducere românească integrală a apărut în Bu- 
letinul instrucţiunii publice din 1—30 iunie 1866, p. 508, cu no- 

tele lui V. A. Urechiă. Se reproduce apoi în Trompeta Carpaţilor, 
an. IV, nr. 464, 20 octombrie 1866, p. 1851, cu acest comentariu: 
„D. Philarete Chasles, unul din cei mai mari critici ai secolu- 
lui XIX-lea, profesore de literatură la Collegiul de Francia... 
pe cînd toate naţiunile în Europa pare că și-a dat vorba să 
arunce asupra românilor vălul moriuariu, vine, apucă și rupe 
acel văl cu o mînă cutezătoare, şi zice Europei latine: aici este 
un popul latin și populii latini nu mor! Acest popul latin, aceas- 
tă sentinelă a Romei, uitată, abandonată, nu are spre a-şi măr- 
turisi viața sa latină, decît urmele romanilor în limba sa: limba, 
D. Philarete Chasles cutează să ia de mînă acest popor latin, 
şi nu să-l ducă pe la ușele miniștrilor Franciei, nici prin ante- 
camerele jurnaliștilor politici, mai dificili qe a fi văzuţi decît 
miniștri, dară la Colegiul Franciei. în acest focar al ideelor de 
civilizaţiune, care a dat Franciei atîta lumină, atîta glorie! 
Da, d. Philarăte Chasles este singurul francez din familia zeilor 
celor mai sus-puşi în literatură, care a introdus în şcoalele 
Franciei ideea că există o limbă română latină.“ i 
La moartea lui Philarète Chasles, datorită mai ales prefeţei 
la volumul lui Dimitrie Bolintineanu, memoria sa era omagiată 
astfel în ziarul Românul din 16—17 iulie 1873: „Om instruit şi 
dădat mai cu osebire studielor literaturelor străine, el fu unul 
din acei francezi filo-români carii se ocupă de țara noastră, 
studiindu-i limba, literatura, moravurile, originea și tăcîndu-le 
cunoscute prin explicaţiuni şi critice, în tot Occidentele... Per- 
derea lui este și trebuie să fie simțită cu durere nu numai de 
toată lumea literară din Francia, dar și din România. care. nu 
poate decît să-i poarte o eternă recunoștință pentru binefacerile 
ce i-a adus.“ 


, 


MARŞ DE RESBEL 
A apărut în Albumul pelerinilor români (Paris), foaia II, 


30 mai 1851. Inclusă în anexa volumului al doilea din Conrad 
(1867). 


LA OSTAȘII RFOMÂNI DE ASTĂZI 
A apărut în Trompeta Carpaţilor, an. V, nr. 525, 18/30 iunie 


1867, p. 2098. Inclusă în anexa volumului al doilea din Conrad 
(1867). 

MARȘ OSTĂȘESC 


A apărut în Trompeta Carpaţilor, an. V, nr. 528, 29 iunie/ 
11 iulie 1867, p. 2111. Inclusă în anexa volumului al doilea din 
Conrad (1867). 


ȚARA NOASTRĂ MAI-NAINTE 


A apărut în Trompeta Carpaţilor, an. V, nr. 532, 13/25 iulie 
1867, p. 2127. Inclusă în anexa volumului al doilea din Conrad 
(1867). 


TÎRGOVIŞTEA 


A apărut în Trompeta Carpaţilor, an. V, nr. 539, 6/18 august 
1867, p. 2155. Inclusă în anexa volumului al doilea din Conrad 
(1867). 

Tema ruinelor, bogat reprezentată în literatura română din 
secolul al XIX-lea, a avut ca model iniţial celebrele Les Ruines 
ou Méditations sur la révolution des empires ale lui Volney, 
apărute în 1791, cu reverberaţii prelungi în întreaga literatură 
europeană. din perioada preromantismului şi apoi din cea a ro- 
mantismului. Cultivarea acestei teme în lirica noastră din se- 
colul trecut, chiar din faza incipientă a constituirii ei moderne, 
în primul rînd cunoscuta poezie a lui Vasile Cârlova, Rui- 
nurile Tîrgoviştei, scrisă prin 1828, nu s-a datorat însă, în ex- 
clusivitate, numai unor înriuriri străine, ci și unor condiţionări 
interne, reflectind o trăsătură particulară caracteristică roman- 
tismului românesc. Poeţii noştri încep să cînte ruinele cetăților 
de scaun şi de apărare ale vitejilor voievozi şi domnitori români 
ca o consecinţă firească a puternicului curent de interes care 
ia naștere la noi pentru istoria naţională, pentru trecutul glorios 
al poporului român, în perioada în care reînvierea vitejiei stră- 
bune, a luptelor, jertifelor și biruinţelor neamului nostru servea 
drept pildă şi îndemn în trezirea şi afirmarea conştiinţei na- 
tionale, în eforturile depuse pentru dobindirea libertății, unităţii 
şi independenţei naţionale. 

Eliberarea de modalităţile cronicărești şi situarea istoriei în 
spiritul veacului al XIX-lea, al marilor lui idealuri patriotice, 
naţionale și sociale se produce, la noi, după 1830. Este perioada 

în care germinează și se configurează distinct ideile programatice 
ale revoluției de la 1848, ale sublimelor dăruiri, și prin scris 
şi prin faptă, pentru renașterea noastră naţională, pentru ridi- 
carea naţiunii române pe o treaptă de egalitate cu celelalte na- 
ţiuni europene. Toate aceste înălțătoare idealuri patriotice, na- 
tionale află un ecou puternic și în conștiința scriitorilor noștri, 
se răsfrîng plenar în literatura română, determinind o vie efer- 
vescenţă, un entuziast efort de a găsi cele mai eficiente mij- 
loace pentru a contribui activ la înfăptuirea acestor idealuri. 

Necesitatea de a reconstitui istoria poporului român, de a 
demonstra dăinuirea prin secoli a fiinţei noastre naţionale şi de 
a-i lumina perspectivele de viitor a fost relevată, iniţial, de 
Florian Aaron, profesor la Colegiul „Sf. Sava“, participant la 
revoluţia de la 1848, în Transilvania, și apoi profesor de istoria 
universală la Universitatea din Bucureşti. El poate fi considerat, 
pe bună dreptate, un fondator al ştiinţei noastre istorice, prin 
ampla sa lucrare, în trei volume, intitulată Idee repede de isto- 
ria Prinţipatului Țării Românești, apărută la București între 
anii 1835—1838. Într-o Precuviîntare la primul volum, prevestind 
concepţia istorică a lui Mihail Kogălniceanu și Nicolae Bălcescu, 
Florian Aaron pleda cu pasiune pentru reînvierea trecutului 
naţional, argumenta ardent necesitatea fundamentării istoriei 
patriei, subliniind : „Într-însa, ca într-un hrisov sigur. sînt scrise 
cu slove de- aur drepturile unei naţii pentru începutul, numele 
și pămîntul său; într-însa se află deosebitele acele întîmplări 
și împrejurări care au dus naţia în starea aceea de cultură sau 
de barbarie, de lumină sau de întunerec, de fericire sau de ne- 
fericire întru care se află; şi tot printr-însa poate cineva să 
îndrăznească a pătrunde oarecum și în întunerecul viitorului 
şi să s-apropie cu ideea de soarta ce așteaptă pe acea nație. 
Trebuința de o astfel de istorie este atît de pipăită şi atît de 
netăgăduită, încît naţia fără istoria patriei este ca pierdută între 
celelalte nații, streină chiar în pămîntul său, necunoscătoare pe 
drumul pe care a umblat mai înainte şi rătăcită în calea pe care 
a apucat acum.“ După cum se știe, contribuţia fundamentală în 
directivarea istoriei naţionale au avut-o Mihail Kogălniceanu şi 
Nicolae Bălcescu, apoi B. P. Hasdeu. 

Puternicul curent de interes pentru istoria naţională s-a răs- 
frînt, în mod firesc și cu consecinţe salutare, și în cîmpul lite- 
raturii române, aflată atunci în plină fază de modernizare. Un 
rol important în crearea literaturii naționale l-a îndeplinit pro- 

gramul Daciei literare din 1840, datorat lui Mihail Kogălniceanu. 
Pledind pentru „duhul naţional“. în literatură, sublinia că un 
prim izvor de inspiraţie îl constituie istoria patriei şi a poporu- 
lui român. În spiritul Daciei literare, stimularea literaturii de 
inspiraţie istorică va constitui şi unul din principalele puncte 
ale programului Propășirii din 1844. La punctul 3 din articolul- 
program se arăta că Propășirea va cuprinde „istoria naţională 
sau priviri asupra analelor patriei, biografia celor mai însăm- 
naţi români, înfățoșarea întîmplărilor celor mai slăvite, obiceiu- 
rile, prejudeţile, ceremoniile, instituţiile vechilor noștri strămoşi“. 

Ca o consecinţă directă a orientării din ce în ce mai ample 
și mai accentuate către studiul istoriei naţionale, literatura ro- 
mână inaugurează una din coordonatele ei fundamentale, şi 
anume inspiraţia istorică. În acest cadru, în lirica românească 
se cultivă continuu tema ruinelor vechilor cetăţi, acoperite de 
glorie în trecut. Există însă o deosebire esenţială între modul 
în care această temă a fost tratată în lirica preromantică şi ro- 
mantică din alte literaturi europene, sub înriurirea lui Volney, 
și viziunea asupra ruinelor din lirica românească a secolului 
al XIX-lea. Meditaţia preromantică și romantică în fața ruine- 
lor, inaugurată de Volney, era axată pe motivul „fortuna labi- 
lis“ sau „vanitas vanitatum et omnia vanitas“, pe ideea prăbu- 
şirii oricărei glorii, a zădărniciei puterii și strălucirii tuturor 
instituţiilor create în decursul veacurilor de cele mai renumite 
popoare. În lirica noastră, ilustrind caracterul activ al roman- 
tismului românesc, tema ruinelor dobîndeşte sensuri patriotice, 
mobilizatoare, are o finalitate tonică. Ruinele: vechilor cetăţi 
sînt văzute. ca mărturii ale unui trecut de glorie, constituind 
pilde şi îndemnuri pentru reînvierea şi perpetuarea faptelor de 
eroism ale străbunilor. 

Poezia lui Dimitrie Bolintineanu închinată Tiîrgoviştei se în- 
scrie în sfera liricii româneşti dedicate ruinelor acestei glori- 
oase cetăți, reprezentată prin Ruinurile Tîrgoviştei de “Vasile 
Cârlova, Adio. La Tîrgovişte de Grigore Alexandrescu, O noapte 
pe ruinele Tîrgoviştei de Ion Heliade Rădulescu, Turris Vestae 
de George Baronzi, O noapte la Tîrgovişte de C. Cârlova, la 
care se adaugă evocarea în proză Meditaţiune pe ruinele Tîrgo- 
viştei de C. Z. Cretzeanu, O noapte pe ruinele Tirgoviştei sau 
Umbra lui Mihai Viteazul, „tablou într-un act cu versuri“ de 
Petru Grădişteanu şi altele. Numeroase scrieri au fost închi- 
nate, de asemenea, Cetății Neamţu, dintre care amintim Ruinele 

Cetății Neamţu de Al. Hrisoverghi, O noapte pe ruinele Cetății 
Neamţu de M. Cuciuran, Meditaţie pe ruinele Cetățuei Neamţul 


© de N. Istrati, La ruinele Cetăţii Neamţu de Al. Pelimm etc. În . 
E aceeaşi ordine de idei merită să amintim şi alte scrieri pe tema 


ruinelor, ca O noapte pe ruinele Sucevei de Romulus Scriban, 
O noapte pe ruinele Turnului Severinului de Gr. Miculescu, 
Ruinele Baei de Gheorghe Vilcu, Pe ruinele Sever de M. D. Ma- 
cedonski, Umbra lui Mihai pe ruinele lui Sever de Vasile Dimi- 
trescu (V. D. Păun) etc. , 

Dintre studiile consacrate acestei teme amintim: Antoaneta 
Macovei, Motivul ruinelor în lirica românească din prima jumă- 
tate a secolului al XIX-lea, în Analele științifice ale Universită- 
ţii „Al. I. Cuza“ din Iaşi, secțiunea III, literatură, tom. XV, 
1969 ; Elena Tacciu, Mitologia romantică, București, Editura Car- 
tea Românească, 1973, p. 120—153; Mihai Vornicu, Despre poe- 
zia ruinelor, în volumul colectiv Structuri tematice şi retorico- 
stilistice în romantismul românesc, Bucureşti, Editura Academiei, 
1976, p. 31—91. i 


NICOLAE BĂLCESCU 


Inclusă în anexa volumului al doilea din Conrad (1867). 

Dimitrie Bolintineanu s-a numărat printre cei mai apropiaţi și 
mai devotați tovarăși de idei și de acţiune ai lui Nicolae Bălcescu, 
Frumoasa și trainica lor prietenie s-a întemeiat încă din faza ini- 
țială a pregătirii revoluţiei de la 1848, în cadrul societăţii se- 
crete „Frăția“, înfiinţată în 1843. O mărturie a relaţiilor strînse 
dintre Nicolae Bălcescu și Dimitrie Bolintineanu o constituie și 
faptul că, prin intermediul bunului său prieten, poetul devine 
unul din principalii colaboratori din Muntenia ai revistei Pro- 
pășirea, apărută la Iași, în ianuarie 1844. La 14 martie 1844 Ni- 
colae Bălcescu îl înştiinţa pe Ion Ghica : „Iată îți trimit o poe- 
zie de la Bolintineanu“ (cf. N. Bălcescu: Opere, vol. IV, Cores- 
pondenţă, ediţie critică de G. Zane, București, Editura Acade- 
miei, 1964, p. 52). În întreprinderea anumitor acţiuni, Nicolae 
Bălcescu şi-l asocia pe Dimitrie Bolintineanu, ca om de în- 
credere. Bunăoară, în văra anului 1844, amîndoi merg în Tran- 
silvania, unde se întîlnesc cu George Bariț, în localitatea Vil- 
cele de lîngă Brașov (cf. George Barițiu: Foi comemorative, 


Sibiu, Tiparul Tipografiei Archidiecesane, 1892, p. 15). Scopul- 

azere 


întrevederii era, desigur, de natură politică. La 4/16 august 1844 


se întorc în București, sosirea lor fiind consemnată în rapoar- 


tele Vorniciei din Lăuntru a Țării Româneşti (cf. Cornelia Bo- 
dea: Lupta românilor pentru unitate națională, Bucureşti, Edi- 
tura Academiei, 1967, p. 55). 

La începutul anului 1845, „Societatea literară“ s-a transfor- 
mai în „Asociaţia literară a României“, cunoscută în epocă şi 
sub denumirea prescurtată „Asociaţia literară“. La această trans- 
formare, dirijată de Nicolae Bălcescu, a contribuit activ şi Di- 
mitrie Polintineanu, cum rezultă din procesul-verbal de consti- 
tuire, din 14 februarie 1845, atlat astăzi în Biblioteca Academiei 
R.S.R., la cota Ms. rom. 4633, f. 20. 

Dimitrie Bolintineanu s-a aflat alături de Nicolae Bălcescu 
și la Paris, unde soseşte în primăvara anului 1846, pentru stu- 
dii, desfășurînd o activitate comună în cadrul Societăţii Studen- 
ților Români din capitala Franţei. Cît de intimă era prietenia 
lor o dovedeşte şi scrisoarea adresată de poet lui Ion Ghica, din 
Paris, la 22 mai 1847, prin care îl informa: „N. Bălcescu s-a 
“întors din Roma unde a aflat un mare izvor de fapte istorice 
ale lui Mihai. Se ocupă acum cu istoria lui în parte, şi te salută 
amicalmente“ (Biblioteca Academiei R.S.R., coresp. inv. 80301). 
În notele dictate lui Ion Ghica, în 1852, Nicolae Bălcescu 
precizează că Dimitrie Bolintineanu s-a numărat printre cei din- 


tii „moldo-români“ din Paris, care, după revoluţia franceză din - 


februarie 1848, soldată cu detronarea lui Ludovic-Filip, au hotă- 
rit să se întoarcă de îndată în țară, pentru a pregăti şi înfăptui 
revoluţia în Principatele Române (cf. Gh. Georgescu-Buzău : 
Activitatea lui N. Bălcescu pentru pregătirea dezlănţuirii revolu- 
ției din 1848, în Studii, an. IX, nr. 1, 1956, p. 46). În seara zilei 
de 20 martie 1848, Nicolae Bălcescu convoacă la locuinţa sa, în 
rue de l'Université, 94, pe muntenii D. Bolintineanu, Al. Golescu- 
Negru, C. Mavrodin și pe moldovenii Iancu Alecsandri, V. Mă- 
linescu, I. Leca, Toader Rășcanu şi Ion T. Curie, hotărînd împre- 
ună „a se face o mișcare“ și alcătuind „un program“ care va sta 
la baza Proclamaţiei de la Islaz. în cea de a doua ședință, toţi 
cad de acord să plece cît mai grabnic în patrie, spre a declanșa 
revoluția. Revenind la Bucureşti, Dimitrie Bolintineanu se alătură 
fără ezitare celui mai luminat, mai intransigent şi mai consec- 
vent spirit revoluționar, lui Nicolae Bălcescu. La propunerea a-~- 
cestuia, poetul este numit, împreună cu A.C. Golescu, A. Zane 
şi C. Roman, în comisia constituită »pour diriger les commis- 

saires et la propagande“ (cf. N. Bălcescu : Opere, vol. IV, p. 282). | 
Ca membru : al acestei comisii, Dimitrie. Bolintineanu primeşte 
sarcina importantă de redactor responsabil al gazetei Poporul 
suveran. La înăbușirea revoluţiei de către oștile otomane, Dimi- 
trie Bolintineanu se află iarăși cot la cot cu Nicolae Bălcescu, 


„făcînd parte din deputăţia care a protestat împotriva acestui act 


samavolnic în faţa lui Faud-efendi, comisarul Porții Otomane în 
Țara Românească. Arestat împreună cu Nicolae Bălcescu şi cei- 
laiţi fruntaşi ai .revoluţiei, poetul porneşte pe drumul amar și 
îndelungat al exilului. În toate acţiunile întreprinse în această 
perioadă, Dimitrie Bolintineanu s-a situat ferm şi consecvent 
pe poziţia înaintată a lui Nicolae Bălcescu. După moartea aces- 
tuia, poetul nu a încetat să-i aducă, în orice împrejurare, un cald 
și vibrant elogiu, o pioasă aducere aminte. Astfel, într-un arti- 
col publicat în Albina Pindului, nr. 5, 15 august 1868, p. 122, 
scria despre Nicolae Bălcescu: „Nobilă şi plăpîndă mlăstară din 
oamenii de la 1848 cari au scăpat România de a mai fi proprie- 
tate a patruzeci de familii privilegiate, el a murit în exil fără 
să fi avut fericirea de a. revedea acea patrie care iubea, unită 
şi liberă !* 


ŞTEFAN-VODĂ CEL BERBANT 
1867 


În ultima parte a vieţii sale, Dimitrie Bolintineanu nu a mai 
persistat în ideea de a-și alcătui volume cu profil unitar, ci şi-a 
anexat poeziile la sumarul unor volume care: conţineau scrieri, 
de alt gen. Aşa este și cazul volumului Ștefan-Vodă cel Ber- 
bant, dramă în patru acte urmată de poezii noi, București, Tipo- 
grafia Naţională, 1867. Poeziile de la sfîrşitul acestui volum sînt 
grupate în ciclul intitulat Tablouri. 


RADU DE LA AFUMAȚI 


A apărut în Buciumul, an, I, nr. 79, 14 august 1863, p. 315. 
De aici a fost reprodusă în Concordia (Pesta), nr. 76, 8 septem- 
brie 1863, p. 3. Ulterior a fost republicată în Trompeta Carpați- 
lor, an.V, nr. 573, 16/28 noiembrie 1867, p. 2287. Inclusă în 

E EENE DI E SR NE T E E NR II II NOII CR AE E 


„valumul Ștefan-Vodă cel Berbant (1867), în ciclul Tablouri. Relua- 
tă. apoi în Albina Pindului, an. I, nr. 10, 1 noiembrie 1868, p. 241 
și Familia, an, V, nr. 2, 12/24 ianuarie 1869, p. 5. 
CETATEA DE LA CURTEA DE ARGEȘ 
A apărut în anexa volumului Ștefan-Vodă cel Berbant (1867), 
în ciclul Tablouri. 
DRAGNA 


A apărut în anexa volumului Ștefan-Vodă cel Berbant (1867), 
în ciclul Tablouri. 


DOUĂ UMBRE 


A apărut în anexa volumului Ștefan-Vodă cel Berbant (1867), 
în ciclul Tablouri. 


SINAIA 


A apărut în anexa volumului Ştejan-Vodă cel Berbant (1867), 
în ciclul Tablouri. 


TISMANA 


A apărut în anexa volumului Ștefan-Vodă cel Berbant (1867), 
în ciclul Tablouri, 


DOAMNA MARIA 


A apărut în anexa volumului Ştefan-Vodă cel Berbânt (1867), 
în ciclul Tablouri. 


MIRAMARA 


A apărut în anexa volumului Ștefari-Vodă cel Berbant. (1867), 
în ciclul Tablouri. 

VENEŢIA 
A apărut în anexa volumului Ștefan-Vodă cel Berbant (1867), 
în ciclul Tablouri. 
MUMA 
A apărut în anexa volumului Ștefan-Vodă cel Berbant (1867), 


în ciclul Tablcuri. 


COZIA 


LA 


A apărut în anexa volumului Ștefan-Vodă cel Berbant (1867), 
în ciclul Tablouri. 


CETATEA N EAMȚULUI 


A apărut în anexa volumului Ștefan-Vodă cel Berbant (1867), 
în ciclul Tablouri. 


ZIMBRUL 


2147. Restabilindu-i-se titlul inițial Zimbrul și suferind unele 
modificări, a fost inclusă în anexa volumului Ștefan-Vodă cel 
Berbant (1867), în ciclul Tablouri. 
RÎUL BISTRIŢII 
A apărut în anexa volumului Ștefan-Vodă cel Berbant (1867), 
în ciclul Tablouri. ` 
CETATEA LUI ȚEPEȘ 


A apărut în anexa volumului Ștefan-Vodă cel Berbant (1867), 
în ciclul Tablouri. 

ŞASE DRAME HISTORICE NOI 
1868 


PR . . fia 
în volumul Șase drame historice noi, Bucureşti, pile ji 
a ala 1868 Dimitrie Bolintineanu a inclus a n 
Mărirea și uciderea lui Mihai Viteazul, one dale ca 
i ierii icul Constantin n 3 
-sì taie boierii, Postelnicu y ; i gka 
Ai şi Cantacozinii, poemul dialogat Sorin, considerat p 


i ji i cul tătarilor şi Safira. 
dramatic, precum şi poeziile Sorica, La f 


SORIN 


ă Î i i au Tă- 
într-o formă structural diferită, purtînd titlul add sd i 
ierea boierilor la Tîrgovişte, a fost aa sas ea e 
î i îngrijirea d. G. „ Iaşi, i 
î şi plîngeri. Edate sub îngrij a d. AF 
DAN i aE român“, 1852. În legătură cu acest poe 
grafia ,„ 


nota de la Addenda, 


SORICA 


A apărut inițial în volumul Poeziile vechi şi noi ale Ea ea cui 
- Bolintineanu. Edate sub îngrijirea d. G. Sion, stoca e 
ia bisericească din St. Mitropolie, 1855, Modificată mila 

A pisi mult, a fost reluată în anexa volumului Șase dr 


historice noi (1868). 


LACUL TĂTARILOR 


Cu titlul Profira a apărut iniţial în volumul, e i 
i i ale d-lui Dimitrie Bolintineanu, Edate sub îngriji e w 
a s ti, Tipografia bisericească din St. Mitropolie, 
pie A volumul Șase drame historice noi (1868), ăi 
în colea ai şi a modificat-o, schimbîndu-i titlul în Lacu 


tătarilor. 


SAFIRA 


x, FI Ed : Ei 5 p. 

î ileti brului, nr. 26, 17 iulie 1855, 
-A apărut în Foiletinul Zim A l7 185: E 
Daa oA inclusă mai întîi în volumul Poeziile vechi şi no 

ale d-lui Dimitrie Bolintineanu. Edate sub îngrijirea d. G. Sion, 
București, Tipografia bisericească din St, Mitropolie, 1855. Ver- 
siunea ei din volumul Șase drame historice noi (1868) este mult 
prescurtată şi modificată. 


— 


ADDENDA 
SORIN SAU TĂIEREA BOIERILOR LA TÎRGOVIȘTE 


Cu acest titlu, poemul a fost publicat prima dată în Albumul 
pelerinilor români (Paris), foaia I, 15 aprilie 1851; foaia II, 30 
mai 1851 și foaia III, 30 iunie 1851. A fost inclus mai întîi în 
volumul Cîntece şi Plingeri. Edate sub îngrijirea d. G. Sion, Iași, 
Tipografia „Buciumului român“, 1852, schimbîndu-i-se titlul în 
Sorin (Legendă muntenească). De aici a fost reluat în Foaie pen- 
tru minte, inimă și literatură, an. XVI, nr. 27, 8 iulie 1853, p. 202; 
nr; 28, 15 iulie 1853, p. 209, şi nr. 29, 22 iulie 1853, p. 217. A fost 
reprodus apoi în volumul Poeziile vechi şi noi ale d-lui Dimitrie 
Bolintineanu. Edate sub îngrijirea q. G. Sion, București, Tipo- 
grafia bisericească din St, Mitropolie, 1855, cu titlul inițial Sorin 
sau Tăierea boierilor la Tîrgovişte. Scurtîndu-l extrem de mult 
şi modificîndu-l structural, Dimitrie Bolintineanu l-a inclus în 
finalul volumului Şase drame historice noi, București, Tipogra- 
fia Națională, 1868. 

Deoarece prezintă deosebiri substanțiale între ele, am repro- 
dus în ediția noastră ambele versiuni. În corpul acestui volum, 
respectind criteriul cronologic și al ultimei orme date de poet 
în timpul vieţii sale, am inclus versiunea din Șase drame histo- 


din 1855 deoarece apreciem că, din punct de vedere valoric, este 
categoric superioară ultimei versiuni din 1868. Obsedat, în ul- 
timii ani ai vieţii, de ideea revizuirii unor părţi ale operei sale 
poetice (vezi şi nota la poemul Conrad). Dimitrie Bolintineanu 
mai mult a stricat decît a dres poeziile şi poemele pe care le-a 
revizuit, amputîndu-le arbitrar, modificîndu-le adesea supără- 
tor. Aşa a procedat şi cu poemul Sorin. După opinia noastră, 
pentru ca cercetătorul şi istoricul literar să poată întreprinde 


- 


485 


o analiză aprofundată a evoluţiei operei lui Dimitrie Bolintinea- 
nu, trebuie să cunoască ambele versiuni ale poemului. E 
” Comentariile istorico-literare consacrate pină acum ct = 
poem se referă în exclusivitate la versiunea din 1855, p e : 
doua versiune, din 1868, trecînd complet neobservată, RE 
de exegeții mai noi ai poetului. Aprecierile formula e, bor 
lungul timpului, sînt, în general, pozitive, fără a se ti odă 
carenţele evidente ale poemului. În Istoria limbei şi : m stie 
române (lași, Editura librăriei Fraţii Şaraga, 1886, P. i ), sa i 
dejde vedea în Sorin un „model de versificare“, aia e A ba 
le manifestă Aron Densuşianu, în studiul Poeziile lui , i Ea 
neanu, inclus în volumul al doilea de Cercetări literare A pole 
ditura librăriei Fraţii Șaraga, 1887, p. 323). La început a ii 
că poemului „îi lipseşte planul, concepțiunea limpede, plai i 
și dezvoltarea proporţională“ și că poetul „se perde mult în es 
crieri indiferente“, însă conchidea că „faţă cu aceste neajunsuri, 
ideea fundamentală este de o naltă frumuseță î Faptul că, în 
Sorin, Dimitrie Bolintineanu a alternat forma dialogată dap 
saje epice independente, nu era agreat de Aron Densuşianu, îi 
de părere că „amestecarea de poemă şi piesă pe bei ia Pi ; 
apare nici una, nici alta, a fost o idee nefericită a poetu F = 
racterul dramatic al poemului era Văzut în confruntarea in ra 
personaje, afirmînd că „ciocnirile de situaţiuni, de ai 
sunt cît se poate de puternice. Sorin, care se sacrifică e la 
scăpa de prietenul său, mirele Fioriţei, pe care însă e o T A 
nebun, Smaralda care se sacrifică pentru Fioriţa, pînă = un 
punct rivala ei, — toate acestea sunt pline de putere dramatică. 
Poemul Sorin sau Tăierea boierilor la Tîrgovişte a fost apre- 
ciat îndeosebi pentru faptul că Prologul său aducea în literatura 
română un viu ecou din Faust al lui Goethe și, într-un anume 
sens, din Hamlet al lui Shakespeare. Această al dei a fost se- 
sizată prima dată de N. Iorga, în studiul Poerig irreg a lui Bo- 
lintineanu, inclus în volumul al doilea de Schițe din treraturd 
română (Iaşi, Editura librăriei Frații Șarga, 1894, p. A0) i care 
releva că Herman meditează la lucruri „luate fără indoiala cin 
actul întăi al lui Faust și din scena de la cimitir dinHamter . 
Observaţia lui N. Iorga a fost preluată de V.D. Păun, în studiul 
Ficțiune, imagine și comparaţiune (Bucureşti, Gutenberg, gi 
p. 36), arătînd că „partea de la începutul poemei aminteşte de 
Faust (începutul dramei)“, precum -şi unele idei din Hamlet. 

Înrîurirea lui Goethe asupra poetului nostru a fost relevatà 
și de exegeții contemporani. Cornel Regman subliniază că „O re- 
marcă specială se cuvine întinsului poem Sorin sau Tăierea bo- 
ierilor la Tîrgovişte, conținînd frumoase versuri, dar mai ales vă- 
dind preocuparea lui Bolintineanu pentru o poezie de reflecții mo- 
rale şi filozofice, vizibile mai ales în prolog, unde un doctor, 
Herman (medic la curtea lui Mircea Ciobanul), filozofează faus- 
tic asupra existenței“ (Dimitrie Bolintineanu — între „plingere“ 
și satiră, în volumul Confluente literare, București, Editura pen- 
tru literatură, 1966, p. 113). O amplă și judicioasă analiză a poe- 
mului, din această perspectivă, a întreprins Ion Roman, în exe- 
geza. Ecouri goetheene în cultura română (Bucureşti, Editura 
Minerva, 1980, p. 57). Comparîna textele, Ion Roman demonstrea- 
ză concret apropierile pregnante dintre începutul lui Sorin sau 
Tăierea boierilor la Tîrgovişte și începutul lui Faust: „În încă- 
perea cînd și cînd luminată de pilpîirea unei candele, pe o masă 
sînt risipite cărţi, ca în odaia lui Faust. Nu lipseşte nici hîrca de 
mort [...]. Singur, medicul Herman, stăpînit de neliniștea docto- 
rului Faust, monologhează . despre zădărnicia îndelungatei sale 
strădanii de a cunoaşte [...]. Monologul lui Faust debutează la fel: 
“am studiat cu rîvnă, ah, filozofia / Din scoarţă-n scoarță, drep- 
tul, medicina / [..] De-atîţia ani înţelepciunea o încerc [...] şi 
văd că nu putem să ştim nimic» Herman, cu hîrca în mînă, dez- 
voltă ideea deșertăciunii vieții omenești. Faust contemplă şi el 
craniul: «Tu, craniu gol, de ce priveşti rînjind ?» Pe medicul 
tîrgoviştean îl ispitește ca și pe doctor gîndul de a se desprinde 
din temniţa existenței omenești. El își întoarce fața de la soare 
[...] întocmai ca Faust: «Soarelui, cu hotărire, / Întoarce-i grab- 
nic al tău spate. / Că-i pămîntean și el'»“ Continuînd cu jux- 
tapunerea edificaţoare a textelor din drama lui Goethe şi din po- 
emul lui Dimitrie Bolintineanu, Ion Roman 
că „într-atît de asemănătoare, pînă în amănunte, sint, cum se 
vede, monoloagele, încît s-ar zice că Bolintineanu și-a scandat 
versurile după o lectură foarte recentă a lui Faust“. Dar, obser- 
vă cu justeţe Ion Roman, poetul nostru se depărtează brusc de 
modelul goethean, imprimă poemului său un cu totul alt sens, 
schimbînd optica psihologică și viziunea filozofică a lui Herman, 
după intrarea în scenă a lui Sorin: „Bătrînul medic se neagă 
pe sine ca personaj pînă la anulare, căci deznădăjduitul de pînă 
adineauri, scepticul ce-ar fi dat «orice bunuri pe-o clipă de cre- 


ajunge la concluzia 


„dință» se arată a fi în posesia unui crez, pe care caută a-l insu- 

fla cu bărbăţie şi avîntată convingere pupilului său, tînăr sărac, 
îndrăgostit de fiica unui boier. Din veșmîntul medicului-filozof, 
făptura lui Faust a pierit ca un abur, iar în locul lui s-a însi- 
nuat poetul-patriot.“ 

Ca şi Ion Roman, Cornel Regman observă că între prolog şi 
restul poemului este o separație netă, ca și cînd Dimitrie Bolin- 
tineanu şi-ar fi început poemul cu o anumită intenţie și apoi 
a renunţat brusc la ea, frîngînd evoluţia subiectului și deviind 
acţiunea într-o direcţie neașteptată, Criticul arată, pe bună 
dreptate, că restul poemului, care e „axat pe o intrigă senzaţio- 
nală, abundind în iubiri neîmpărtășite, în răpiri şi substituiri 
de persoane și mai cu seamă în anacronisme istorice, n-are nimic 
cu prologul amintit, de unde se vede că poetul n-a avut un ţel 
limpede în faţa ochilor“ (op. cit., p. 113). În aprecierea lui Cornel 
Regman, partea a doua a poemului nu e total lipsită de calități. 
Aici, „expresia sentimentelor, în special a dragostei, e făcută 
pe alocuri cu gingăşie şi pătrundere“ (ibid., p. 113). 

Prin amputările și modificările operate în versiunea din 1868, 
Dimitrie Bolintineanu a diminuat gradul valoric al versiunii din 
1855, estompind esenţa faustică a prologului şi intensitatea unor 
episoade din restul poemului. 


CUPRINSUL 


Neta editorului 


EUMENIDELE 

Scrisoarea vornicului Vilara către d. Ioan Brătianu, minis- 
trul Finanţelor. Impozitele 

Mihai Viteazul în rai. Satiră i aici mă A age a E ui 

Ovreii leşești către d. Manolache Costache Iepureanu 

D-lui Constantin Rosetti, fost ministru 

Domnului Ioan Oteteleșanu. La Măgurele A Și 

